
Mulţumiri 

Această carte nu ar fi fost posibilă fără contribuţia, într-un fel sau în altul, a 
numeroase personalităţi. Le sîntem îndatoraţi tuturor pentru împărtăşirea 
experienţei şi cercetărilor lor sau, în anumite cazuri, pur şi simplu pentru că şi-au 
făcut timp să discute ideile noastre. Dar sîntem singurii responsabili pentru 
rezultatul final: trebuie să subliniem că ei nu împărtăşesc în mod necesar 
concluziile finale ale cărţii. 

Sîntem recunoscători mai ales lui Philip Coppens, editor al revistei Frontier, 
pentru sprijinul deosebit pe care ni l-a acordat. Nu numai că a întreprins cercetări 
în folosul nostru, dar ne-a şi pus în contact cu persoane-cheie, greu accesibile, 
ale acestei istorii, la care nu am fi ajuns fără legăturile lor deosebite. 

Keith Prince, ca de obicei, ne-a ajutat enorm cu cercetările, intuiţiile şi 
viziunea lui unică asupra vieţii. 

Craig Oakley a fost acelaşi serviabil şi intuitiv susţinător: îi mulţumim 
pentru dicutiile în amănunt şi pentru diagrame. 

Simon Cox a fost generos în a-şi împărtăşi experinta referitoare la Egipt si, 
mai ales, în a ne oferi nepretuite materiale pe acest subiect sau pe altele. A fost 
şi un plăcut tovarăş de drum, care ne-a ferit de multe probleme prin Cairo. 

Sîntem, ca întotdeauna, recunoscători agentei noastre, Lavinia Trevor, 
pentru munca ei asiduă la proiect şi pentru susţinerea intereselor noastre. 


Mulţumiri lui Alan Samson, de la Little, Brown, şi colegilor lui, Caroline 
North, Andrew Wille şi Linda Silverman, pentru sprijinul entuziast şi încrederea în 
carte. 

Sîntem îndatoraţi următorilor, pentru că ne-au ajutat cu materiale despre 
Egipt pentru capitolele 1 şi 2: Chris Ogilvie-Herald, a cărui cunoaştere asupra 
evenimentelor actuale din Egipt şi a cărui listă de dicutii pe Internet, Egyptnews, 
ne-a ajutat să ne ghidăm prin acest subiect derutant; Jacqueline Pegg, de la 
Quest Research, pentru oferirea de materiale nepretuite; Niklas Rasche, pentru 
discuţiile lungi pe temele complexe din carte; Andrew Collins, în special pentru 
informaţiile referitoare la Edgar Cayce şi Bimini; Rudolf Gantenbrink pentru 
revelatiile sale; Ralph Ellis; David Elkington; lan Lawton; Thomas Danley; Yuri 
Stoianov si David Ritchie. 

Pentru materialul despre enigma martiana din capitolul 3, le sîntem 
recunoscatori lui Ananda Sirisena, Mark J. Carlotto si Stanley V. McDaniel pentru 
că au răspuns la întrebările noastre. Si, de asemenea, mulţumiri lui Nick Pope 
pentru materialele despre Marte şi extratereştri în general, pe lîngă faptul că a 
fost atent la alte informaţii utile şi surprinzătoare. 

Pentru că ne-au ajutat să pregătim problemele de astronomie, le datorăm 
recunoştinţă şi lor: dr. Martin Barstow, lector de astrofizică la Leicester 
University; dr. Michael Perryman, de la European Space Agency; dr. Malcolm J. 
Coe, de la Southampton University. De asemenea, mulţumiri pentru biblioteca 


Royal Astronomic Society. 

Pentru asistenţa acordată cercetărilor legate de Consiliul Celor Nouă, din 
capitolele 4 şi 5, dorim să-i mulţumim lui Dick Farley pentru generoasa 
împărtăşire a gindurilor şi experienţelor sale; lui Terry L. Milner, pentru 
permisiunea de a utiliza cercetările sale legate de strania carieră a lui Andrija 
Pucharich; lui Ira Einhorn, pentru informaţiile sale de cunoscător al 
evenimentelor-cheie din anii 1970; şi lui Jack Sarfatti, pentru informaţiile sale atît 
de utile. De asemenea, lui Palden Jenkins, David S. Percy şi Kim Farmer, de la 
Academy For Future Sciences, pentru timpul acordat răspunsurilor la întrebările 
noastre. 

Dorim să-i mulţumim lui Rob Irving pentru informaţiile legate de cercurile 
apărute în lanurile de la Barbary Castle. 

Georgina Bruni ne-a oferit informaţii utile pe parcursul discuţiilor prelungite 
tîrziu în noapte şi rămîne aceeaşi gazdă încîntătoare. 


Pentru materialele legate de grupurile esoterice, le sîntem 
îndatoraţi: lui Theo Paijimas, pentru larga paletă a cunoştinţelor 
sale şi pentru că este un companion fermecător; lui Steve 
Wilson şi lui Caroline Wise, pentru învățături, secrete si 
susţinere, ca să nu mai amintim de prietenie şi entuziasm; lui 
Mark Bennett, pentru diverse informaţii, în particular pentru cele 
ce ne-au condus către opera Christinei Stoddard; lui Dawn 


Zeffert; lui Gareth Medway. 

Dorim să-i mulţumim lui Uri Geller pentru că a pierdut timpul său preţios ca 
să ne împărtăşească din munca sa cu SRI. Mulţumiri, de asemenea, pentru Shipi 
Shtrang. 

Dr. Vanessa Hill ne-a ajutat cu unele concepte matematice, drept care îi 
sîntem recunoscători. 

Jane Lyle, ca întotdeauna, a fost un izvor de cunoaştere, îndeosebi despre 
astrologie, şi este o bucurie prezenţa ei. Mulţumim, Jane! 

Pentru asistenţa acordată în pătrunderea universului şamanic, pentru 
Epilog, le sîntem îndatoraţi: lui Jeremy Narby, pentru expunerea ipotezei sale 
deschizătoare de noi direcţii de cercetare; lui Michael Carmichael, pentru 
discuţiile despre şamanism şi acumularea cunoaşterii; şi lui dr. Benny Shanon de 
la Jerusalem University. 

Dorim, de asemenea, să le mulţumim următorilor pentru ajutorul acordat în 
diverse feluri, inclusiv pentru susţinere şi încurajări, şi pentru că au fost lîngă noi: 
Vida Adamoli, Marcus Allen, David Bell, Robert şi Lindsey Brydon, Jim Cochrane, 
Nic Davis, Susan Davies, Christy Fearn, Geoff Gilbertson, Moira Hardcastle, 
Herman Hegge, Robin Crookshank Hilton, Mick şi Loraine Jones, Michele 
Kaczynski, Gopi Krishnadas, Sarah Litvinoff, Karine Esparseil López şi Samuel 
López, Kevin McClure, Loren McLaughlin, John şi Joy Millar, Jack Miller, Hugh 
Montgomery, Francesca Norton, Catherine Ormstrom, Steve Pear, Trevor Poots, 
Lily si David Prince, Stephen Prior, Magdy Radwan, Mary Saxe-Falstein, Paul 
Sievekink si Bob Rickard, de la Fortean Times, Gemma Smith, Nikki Stockley, 
Sheila şi Eric Taylor, Greg Taylor, Richard Taylor, Salah El Din Mohamed Tawfik. 

In fine, multumiri personalului de la British Library, de la Science Reference 
and Information Service si de la Newspaper Library. 


Introducere 


Oricit de ciudat ar părea, nu aceasta este cartea pe care intentionam să o 
scriem. Într-un sens, sîntem de-a dreptul surprinşi, chiar putin socati, de a fi ajuns 
pe poteca dificilă ce ne-a dus, într-un tîrziu, la Conspirația Stargate. 

Intentionasem să scriem o continuare a lucrări noastre din 1997, Misterul 
templierilor, în care argumentam că religia creştină este descendenta vechiului 
cult egiptean al zeilor Isis şi Osiris - cultura noastră nefiind aşadar deloc iudeo- 
creştină, ci egipteano-creştină. Implicaţiile erau surprinzător de ample, dar 
divulgasem şi cel mai bine ascuns dintre toate secretele ereticilor cavaleri 
templieri, în cea mai controversată dezvăluire a cărţii - loan Botezătorul fusese 
adevăratul Mesia, iar lisus un fel de uzurpator. 

Dorind să aflăm mai mult despre rădăcinile egiptene ale culturii noastre, 
am cercetat mai departe religia antică şi ne-am trezit examinind textele 
piramidelor şi originile scrierilor hermetice. Cu cît avansam mai mult, cu atit 
realizam că Egiptul antic poseda o cunoaştere uluitoare, mult peste nivelul 
acceptat de cercetătorii moderni. Am descoperit că aceşti oameni dintr-un trecut 
îndepărtat aveau o înţelegere a cosmologiei ce nu a mai fost egalată pînă în 
prezent şi poate că am mai avea şi azi cite ceva de învăţat de la ei. Pînă la urmă, 
nici cunoaşterea secretelor pierdute ale geniului egiptenilor antici nu a constituit 
subiectul cărţii. 

Ca nespecialişti în studierea Egiptului antic nu puteam rămîne indiferenți 
faţă de interesul crescînd arătat „Egiptului alternativ“ al lui Andrew Collins, Colin 
Wilson şi al altora, ale căror cărţi concurau autocomplacerea egiptologiei clasice 
în afirmarea „certitudinilor“. 

- Cum Stargate („Poarta Stelară“) este, evident, un nume de cod, am preferat să 
păstrăm această denumire şi în traducerea românească. (n.red.) 

In special trei autori au rămas asociaţi în conştiinţa publică 
cu ideile noi, radicale, despre cultura antică, mai ales despre 
Egipt: Robert Temple, autorul fecundei The Sirius Mystery 
(1976); Robert Bauval, coautor cu Adrian Gilbert al The Orion 
Mistery (1994); şi Graham Hancock, al cărui succes dincolo de 
orice limite a fost stabilit cu The Sign and the Seal (1992). De 
atunci, Hancock a căpătat o audienţă la scară mondială cu 
Fingerprints of the Gods (1995), cu lucrarea semnată împreună 
cu soţia sa, Santha Faiia, Heaven’s Mirror (1998), cu aceea 
scrisă în colaborare cu Robert Bauval, Keeper of Genesis (1996) 
şi cu cea realizată împreună cu John Grisby, The Mars Mistery 
(1998). Aceste cărţi acoperă o paletă vastă de idei noi, 
fascinante şi radicale, multe atît de incetatenite printre cititorii 
fideli, încît au început să fie considerate adevăruri. Şi, asemenea 
majorităţii cititorilor lor, am devenit şi noi admiratori entuziaşti. 

După multe luni de cercetări şi de scriere a acestei cărţi, încă mai admirăm 
energia şi angajamentul acestor autori, dar făcînd un pas înapoi faţă de operele 
lor am perceput o imagine nouă şi mult mai cuprinzătoare. Fie că aceşti autori 
sînt sau nu conştienţi de existenţa ei, opera lor face parte intrinsecă din frontul 
pe care l-am deschis. 


Şi lucrurile nu se opresc aici. Controversa înverşunată în jurul ideii unei 
civilizaţii martiene, de mult dispărute, a fost şi ea atrasă în luptă şi, asemenea 
misterelor egiptene, a fost utilizată pentru a transmite un mesaj regizat cu multă 
grijă. Esentialmente, ea afirmă că zeii antici erau extraterestri - şi că ei s-au 
întors. Dar subtextul este limpede: doar unii aleşi aud cuvintele lor şi doar aceşti 
aleşi vor participa la aşteptata apocalipsă. Ne-am putea hazarda să ghicim 
identitatea aleşilor, dar aţi fi surprinşi. 

Este bine cunoscuta tactică divide et impera cu un substrat cvasireligios, 
amenintator. Şi nu este o sectă obscură, minusculă, ci un fenomen masiv, care, 
în formă sau conţinut, s-a infiltrat în cultura şi în viaţa spirituală occidentală. Dar 
cine se află în spatele ei? Şi ce anume speră oare să obţină prin ea? 


Desigur că am luat în consideraţie varianta că am fi devenit 
paranoiaci, gîndul ne-a bintuit de mai multe ori pe măsură ce ne 
adinceam în investigaţii, dar dovezile ramineau, erau izbitoare, 
şi nu ne mai îndoiam că o enormă conspirație încearcă să ne 
facă să gindim într-un anumit fel. Şi pentru ca un asemenea 
scenariu global să funcţioneze, este nevoie de mase mari de 
conspiratori, fie că ei o fac sau nu în cunoştinţă de cauză. Aceste 
grupuri, vom descoperi, nu numai că includ, cum era previzibil, 


servicii de informaţii precum CIA şi MI5, dar, în mod mai puţin evident, 
mulţi alţi presupuşi membri, de la guru New Age la fizicieni, oameni de ştiinţă şi 
multimilionari. 

Exploatind cu cinism setea pentru minuni şi semne a acestui sfîrşit de 
epocă, dar şi pasiunea noastră pentru misterele Egiptului antic, conspiratorii sînt 
pe cale să creeze pe nevăzute un sistem de credinţă ce hrăneşte febra 
milenaristă, deşi este probabil că el nu va înflori cu adevărat decît în primii ani ai 
secolului douăzeci şi unu. 

Doar pentru că a fost exploatat cu cinism şi pe scară largă faptul că omul 
modern este ahtiat după contactul cu inefabilul, cu misteriosul, nu înseamnă că 
nu au existat niciodată fenomene paranormale sau experienţe mistice autentice. 
Nici nu sugerăm că n-ar mai exista secrete legate de istoria îndepărtată a omului 
sau de locul lui în univers. Dar avem o poziţie critică faţă de anumite credinţe ce 
afirmă că au rezolvat aceste mistere nu pentru că avem o atitudine sceptică, ci 
pentru că am sesizat o serie de erori. Cel mai mult ne deranjează modul în care 
sînt exploatate credinţe şi concepte altfel inofensive. 

Chiar şi vieţile celor care nu manifestă nici un interes faţă de aceste 
subiecte vor fi afectate de prezenta campanie şi oamenii vor fi manipulati să 
gîndească într-un anumit fel. Am ajuns să realizăm, cu inimile grele, că parte a 
scenariului are menirea de a ne pregăti să acceptăm idei altfel inacceptabile, 
poate chiar respingătoare. N-au făcut nici o greşeală în această spălare de 
creiere pe scară largă. 

Povestea este atît de provocatoare încît nu putem să vă cerem altceva 
decît să renuntati pentru o clipă la neîncredere şi să urmăriţi pas cu pas ancheta, 
abandonind ideile preconcepute şi prejudecățile. La final, poate că veţi ajunge la 
întrebarea si dacă au dreptate? Dacă există cu adevărat o „conspirație a porţii 
stelare“ ce devorează inima democraţiei, independenţa oamenilor şi conştiinţa 
de sine? Dacă sîntem pregătiţi pentru acceptarea a ceva anume pe care, în 
condiţii normale, l-am respinge? 


Cartea nu este o încercare de a mobiliza masele sau de a crea o 
contralovitură politică împotriva conspirației. Oricum, cei interesaţi s-ar asigura 
imediat ca o astfel de încercare să fie sortită eşecului. Şi totuşi, credem că o 
opoziţie este posibilă, primul pas fiind, aşa cum poarta stelară însăşi o face, acela 
de a lupta în mintea noastră. 

LYNN PICKNETT CLIVE PRINCE Londra, iunie 1999 


PROLOG 
Cei Nouă Zei 


La începuturi au fost Cei Nouă Zei ai Egiptului antic, Marea Eneadă, în care 
erau personificate toată frumuseţea, magia şi puterea. Desi mai multi, ei erau cu 
adevărat Unul, toţi fiind înfăţişări ale marelui zeu creator, Atum. Textele 
piramidelor, hieroglifele descoperite pe pereţii interiori a şapte piramide datînd 
din Dinastiile a V-a şi a VI-a, îi invocau pe cei nouă ca Unul: 

O, tu, Mare Eneadă, ca Unul sHeliopolist (şi anume) Atum, Shu, Tefnut, Geb, Nut, 
Osiris, Isis, Seth si Nephtys, o voi fiii lui Atum, binecuvintati acest copil...: 

Misterele Marii Eneade erau celebrate de generaţii de iniţiaţi la Heliopolis. 
Rugăciunile lor se aflau în centrul vieţii miilor de bărbaţi şi femei, identitățile lor 
abstracte fiind făcute cunoscute credincioşilor aşa cum sînt sfinţii pentru catolicii 
contemporani, în timp ce misterioşii zei susțineau inefabilul. 

Cei Nouă, într-o formă sau alta, au domnit timp de secole, pînă cînd lumea 
egipteană s-a schimbat pentru totdeauna în urma sosirii popoarelor cuceritoare, 
grecii şi, mai tîrziu, romanii. Schimbarea părea definitivă o dată cu apariţia noii 
religii a zeului-om sacrificat, Yeshua (lisus). Dar chiar şi atunci se credea că Cei 
Nouă s-au retras într-un regat ceresc sau, cum mulţi ar spune azi, într-o altă 
dimensiune. Cei Nouă plecaseră poate pentru ca, într-o bună zi, să se reîntoarcă 
în plină glorie. 

Oricum, Cei Nouă nu mai erau decit o simplă curiozitate a 
unei religii de mult apuse, iar lucrarea preoţilor fusese la fel de 


efemeră ca nisipul scurs printre degetele timpului. Oraşul lor sacru, Heliopolis, 
ascundea secrete păstrate cu mare grijă şi o incredibilă cunoaştere de abia azi 
redescoperită. Utilizind cunoaşterea antichităţii, initiatii construiseră piramidele, 
construcţii încă neegalate şi ale căror mistere continuă să provoace şi să 
captiveze. Cei Nouă îşi educaseră bine preoţii, iar ciudata şi secreta lor 
cunoaştere s-a întors ca să ne bintuie. 

ingropate în apropierea suburbiilor oraşului Cairo, cel mai populat oraş 
african, cu 16 milioane de locuitori şi un trafic aiuritor, minunile anticului 
Heliopolis sînt marcate azi doar de un singur obelisc. Fusese odată, neoficial, o 
minune a lumii antice, ce glorifica prin numele său, derivat din traducerea în 
limba greacă pentru „oraşul regelui soare“, faptul că era centrul credinţei în Ra, a 
cărui trecere strălucitoare brăzda cerurile. Numele egiptean era Ounu, menţionat 
ca On în Vechiul Testament, şi ar putea însemna „oraşul cu coloane“, deşi nimeni 
nu este sigur. Uneori era numit „Casa lui Ra“, în timp ce arabii îl numeau Ain- 
Shams, adică „Ochiul Soarelui“ sau „Primăvara Soarelui“. 

Nu se ştie cu cit timp înainte de prima sa menționare în cronici fusese 
fondat Heliopolis, dar era deja centrul religios suprem al Egiptului cel puţin de la 
începuturile Vechiului Regat (circa 2700 î.Hr.).: Chiar dacă puterea şi influenţa 
altor centre de cult rivale au crescut în timp, Heliopolis şi-a păstrat mereu 


statutul şi a fost profund stimat pentru vechimea sa. 

Heliopolis era principalul centru religios în epoca piramidelor, iar teologia 
sa, primul sistem organizat de religie şi cosmologie cunoscut în Egipt, a inspirat şi 
motivat ridicarea marilor monumente de la Giseh. Pentru oamenii din acel timp şi 
din acele locuri, teologia reprezenta suma tuturor cunoştinţelor. Tot ceea ce 
exista era Zeul, totul era o manifestare a Lui/Ei şi totul era animat de scînteia 
divină. Orice studiu era în sine un act religios, glorificator. A învăţa însemna să 
venerezi şi în acelaşi timp să te apropii de dumnezeire. Heliopolis este legat 
pentru totdeauna de Giseh, platoul aflat la douăzeci de kilometri spre sud-vest. 
Intr-adevăr, primele trei piramide sînt poziţionate ca să marcheze drumul către 
Heliopolis. 

Ca „sălaş al zeilor“ şi „loc de naştere al zeilor“, Heliopolis 
era cel mai sacru loc din Egipt. Cuprindea temple închinate 
zeului creator Atum, lui Ra, zeul soare însuşi, şi lui Horus, ca şi 


lui Isis, Thot şi zeului Nilului, Hapi. Una dintre clădirile cele mai celebre era 
hwt-psdt, Palatul Marii Eneade. O altă construcţie era Templul lui Phoenix, în care 
se afla piatra sacră ben-ben, cea mai sfinta relicvă egipteană, probabil de origine 
meteoritică. 

Preotimea din Heliopolis era faimoasă pentru înţelepciunea şi învăţăturile 
sale. Două mari cuceriri fuseseră făcute în domeniul medicinei şi astronomiei, iar 
preoţii de rang înalt deţineau titlul de „Mare Vizionar“, cu înţelesul de „Astronom 
Şef“. Preoţii de aici încă mai erau priviţi ca mari învăţaţi şi înţelepţi ai Egiptului în 
timpul lui Herodot (secolul V î.Hr.) şi încă erau amintiţi în zilele lui Strabo, primul 
secol d.Hr. Preoţii erau faimoşi printre greci şi se spune că, printre alţii, Pitagora, 
Platon, Eudoxos şi Thales au mers să studieze la Heliopolis. Şi chiar dacă ştim 
puţine nume ale marilor profesori egipteni, ştim că Imhotep, geniul care a 
proiectat prima piramidă, Piramida Paşilor, a lui Djoser, din Saqqara, şi care era 
venerat ca un zeu pentru cunoştinţele sale medicale, a fost Mare Preot aici.s 

Lucru semnificativ, preoțimea includea probabil şi femei. O inscripţie din 
Dinastia a IV-a, aproximativ contemporană cu piramidele de la Giseh, făcea 
referire la o femeie din Templul lui Thot ca detinind titlul de „Stăpîna Casei 
Cărţilor“.? 

Este posibil să punem la un loc principalele elemente ale credințelor 
religioase din Heliopolis cu ajutorul textelor din piramide. Cel mai vechi text, din 
piramida de la Unas, datează din jurul anului 2530 î.Hr., cam la două secole după 
ce se consideră că fusese ridicată Marea Piramidă a lui Keops de la Giseh. De 
fapt, majoritatea egiptologilor sînt de acord că textele sînt mult mai vechi decit 
cele mai vechi inscripţii ce au supravieţuit şi că ele, la fel ca ideile religioase şi 
cosmologice, existau la începutul Primei Dinastii, naşterea „oficială“ a civilizaţiei 
egiptene, în jurul 3100 î.Hr. Textele piramidelor sînt cele mai vechi scrieri 
religioase păstrate pe glob. 

De obicei împărţite în scurte „capitole“, numite „enunţuri“ de egiptologi, 
aceste texte antice descriu ritualurile funerare şi viaţa de după moarte a regelui 
(strict vorbind, „faraon“ este un termen apărut mult mai tîrziu). Dar avem toate 
motivele să credem că textele nu au numai caracter funerar şi că înţelepciunea 
sădită în ele nu este relevantă numai pentru regii unei civilizaţii de mult apuse. 

Tema centrală este viaţa de după moarte, sau astrală, călătoria în care 
regele, identificat cu Osiris, urcă spre ceruri pentru a deveni o stea. El intilneste 
diverşi zei şi alte entităţi şi este în cele din urmă acceptat în rîndurile lor. Pe urmă 
se reîncarnează în propriul său succesor, sub forma fiului lui Osiris, Horus, ceea 


ce asigură la modul propriu caracterul divin al dinastiei şi menţinerea continuității 
culturii egiptene. 

Textele piramidelor sînt, fără nici o îndoială, opera preotimii heliopolitane» 
şi reprezintă unica expresie nealterată a religiei acestora, precum şi, probabil, 
singurele scrieri religioase aflate în afara Heliopolisului în acea vreme. După 
acelaşi principiu sînt interpretate inscripţiile funerare mai tirzii, precum textele 
Coffin (scrise în interiorul sarcofagelor Regatului de Mijloc, 2055-1650 î.Hr.) şi 
aşa-numita Carte a Morților, deşi acestea au fost influențate de alte sisteme 
religioase rivale. Textele piramidelor deţin cheia pentru reconstituirea credințelor 
anticului Heliopolis. 

O altă problemă apare atunci cînd textele au fost scrise într-un scop anume, 
nu ca o dizertatie teologică generală. Se poate face o analogie cu serviciul 
funerar creştin de azi. De exemplu, o referire la lisus răstignit pe cruce pentru 
mîntuirea noastră este uşor de înţeles pentru un creştin, în timp ce un străin de 
această religie va pierde şirul. Textele piramidelor, într-un mod asemănător, nu 
sînt echivalentul unei biblii heliopolitane, ci mai mult o carte de rugăciuni. 

Un studiu al credinţei ascunse în texte dezvăluie o teologie şi o cosmologie 
extraordinar de sofisticate, dar şi foarte economic exprimate, ce pot fi citite la 
mai multe niveluri. Mai multe concepte complexe sînt exprimate simultan în 
această viziune. Există mai multe interpretări academice ale gîndirii 
heliopolitane, dar aceea despre care considerăm că are mai mult sens aparţine 
profesorului american de istoria religiilor Karl W. Luckert, aşa cum o redă în 
cartea sa Egyptian Light and Hebrew Fire (Lumina egipteană şi Focul evreiesc - 
1991). Conform acesteia, sistemul este de o simplitate dezarmantă, ascunzind o 
bogată şi uimitoare complexitate. Ajungem să realizăm că aceste credinţe 
heliopolitane referitoare la natura universului, conştiinţă, viaţă şi moarte sînt în 
acelaşi timp mistice si practice, incorporind de asemenea o cunoaştere ce 
rivalizează cu cuceririle de vîrf ale ştiinţei moderne. 

S-a recunoscut cu mult timp în urmă că textele conţin 
materiale astronomice. Lucrări recente afirmă că aceste idei nu 
sînt nici primitive si nici Superstitioase, aşa cum multi 
cercetători mai cred, ci demonstrează o înţelegere detaliată şi sofisticată a 
mişcării corpurilor cereşti. Ţin cont chiar şi de fenomenul cunoscut ca precesia 
echinoctiilor, ce are un ciclu de 26 000 de ani, considerat a fi fost descoperit de 
greci în secolul al doilea î.Hr. (care chiar şi atunci au interpretat gresit). lar 
civilizaţia egipteană exista cu cel puţin cinci mii de ani mai înainte. La această 
scară a timpului, superstitiosul nostru Ev Mediu, în care lumea era considerată 
plată, pare a fi fost ieri. 

Cea mai importantă dezvăluire referitoare la textele piramidelor este aceea 
că, în ciuda ideilor noastre preconcepute, religia heliopolitană era, în fond, 
monoteista. Nenumăraţii ei zei, adeseori cu cap de animal, erau înţeleşi ca 
reprezentînd multele feţe ale unui aceluiaşi zeu creator, Atum. 

Religia heliopolitană includea şi conceptul uniunii mistice cu un zeu de rang 
superior, sau chiar cu sursa întregii creaţii. Această uniune era adevăratul 
obiectiv al procesului descris în texte, destinul final al călătoriei sufletului. 
Interpretarea comună este că uniunea era rezervată regelui după moarte, dar 
credem că nu era un drum rezervat regilor, nici măcar morţilor. Textele descriu 
de fapt o tehnică secretă ce permite unui bărbat sau unei femei să intilneasca 
zeul şi, mort sau aflat în afara corpului, să descopere pentru sine o parte din 
cunoaşterea acestuia. 


Atum stă în centrul Marii Eneade, a celor nouă zei primari ai Egiptului. 
Exemplificînd conceptul „un zeu, mai multe înfăţişări“, Cei Nouă sînt consideraţi 
Unul, ceilalţi opt fiind diferite înfăţişări ale lui Atum”, similar cu ideea Treimii 
creştine. Aşa cum spune profesorul Luckert: „Intregul sistem teologic poate fi 
vizualizat ca un fluviu de vitalitate creatoare emanind din divinitate si care se 
subtiaza pe măsură ce se depărtează de izvor.“= 

Inainte de creaţia lui Atum, universul era fără formă, un vid numit Nun. Din 
acest vid s-a ivit o formă falică, colina sacră a lui Atum. Deşi o metaforă, se 
credea că acest punct de reper are o existenţă fizică, este adevăratul punct al 
originii tuturor lucrurilor. Templul lui Atum din Heliopolis era construit probabil pe 
această colină sau, cum susţin unii egiptologi, ea se afla pe Platoul Giseh. Alţii 
sugerează că piramidele însele intenționau să reprezinte Colina Primara.“ 

Scrierile egiptologilor victorieni sau chiar cele mai recente 
au fost pudibonde în legătură cu actul de creaţie al lui Atum. In 
fond, el a ejaculat universul masturbindu-se pina la un orgasm 
exploziv. Putem face glume pe tema Big Bang, dar este o 
imagine corectă. Energia dătătoare de viaţă a lui Atum a 
insamintat vidul Nun, impingindu-i graniţele pentru a face loc 
formelor materiale. In povestea originară, Atum era considerat 
androgin: falusul reprezenta principiul masculin, în timp ce mîna 
reprezenta principiul feminin. Ceea ce defineşte principiul 
fundamental al sistemului heliopolitan şi toată gindirea 
egipteană, în special eternul şi esentialul echilibru între 
masculin şi feminin, între polii yin şi yang, fără de care, credeau 
ei, ar domni haosul. 

Din saminta supremă a lui Atum a început să fie dezvăluit universul, 
căpătînd treptat o exprimare fizică, materială, lumea în care trăim, dar numai 
după ce s-a trecut prin mai multe etape. Din actul creaţiei s-au ivit două fiinţe, 
Shu şi Tefnut, prin divizarea principiului fundamental. Shu era bărbat, 
reprezentînd puterea creaţiei, iar Tefnut femeie, reprezentînd principiul ordinii ce 
limita, controla şi dădea formă puterii lui Shu. Tefnut mai este reprezentată ca 
zeiţa Ma'at, stapina justiţiei eterne. Shu şi Tefnut sînt numiţi uneori Ruti, fiind 
reprezentaţi fizic de doi lei sau de un leu şi o leoaică. 

Din unirea între Shu şi Tefnut au apărut Geb (zeul pămîntului) şi Nut (zeiţa 
cerului), reprezentări ale universului vizibil, cu forme mult mai concrete decit cele 
ale „părinţilor“. Geb şi Nut, la rîndul lor, au dat naştere la două perechi de 
gemeni frate-soră, faimosul cvartet Isis, Osiris, Nephtys şi fratele-consort, Seth. Ei 
exprimau principiul dualității in două moduri: bărbat-femeie şi 
pozitiv-negativ/luminos-întunecat. Nephtys este sora întunecată a binefăcătorului 
Isis, în timp ce Seth este forţa distructivă, obstructivă, care se opune caracterului 
civilizator şi creator al lui Osiris. Aceste patru zeități au fost considerate ca fiind 
mai aproape de noi şi de lumea materială decît predecesorii lor, deşi locuiesc tot 
în lumea spiritelor, „dincolo de cortină“. Luckert spune că „există suficient de 
aproape pentru a participa la experienţa umană a vieţii şi a morţii“ şi că 
„acţionează pe o scară mai mică şi mai vizibilă decît părinţii lor“.:s 

Impreună, aceşti nouă zei alcătuiesc Marea Eneadă, dar 
rămîn forme de exprimare ale lui Atum, intinzindu-se prin toate 


nivelurile creaţiei, de la prima ivire din vid pînă la lumea 
materială în care trăim. Intr-un sens, Osiris este Geb, si Shu, şi 
Atum, aşa cum Isis este Nun, şi Tefnut/Ma’at, şi Atum. Chiar şi 


Seth este perceput mai complex decît o simplă întrupare a răului arhetipal, 
aşa cum este diavolul pentru creştini. 

Sistemul continuă. Marea Eneadă însăşi conduce la alte serii de zei, Mica 
Eneadă. Legătura este Horus, fiul magic al lui Isis şi Osiris. Privit ca zeu al lumii 
materiale, rolul său este un ecou al rolului jucat de Atum în univers. Cei mai de 
seamă zei ai Micii Eneade, consideraţi a exercita o influenţă directă asupra 
umanităţii, sînt zeul înţelepciunii, Thot, scrib al Marii Eneade, şi Anubis, zeul cu 
cap de şacal, cel care păzeşte poarta dintre lumea viilor şi aceea a morţilor. 

Acest nivel este sălaşul multor altor zeități, fiecare îndeletnicindu-se cu 
aspecte specifice ale vieţii omului. Probabil că sînt incorporati aici zei şi zeițe 
locale, venerati în Egipt înainte de instaurarea religiei heliopolitane. Luckert îl 
numeşte „limanul întoarcerii“, punctul de contact între lumea materială si 
celelalte dimensiuni, rezervate zeilor, în care procesul reversibil poate fi 
experimentat de individ, fie prin moarte, fie prin experienţă mistică - o călătorie 
interioară înapoi, la unirea cu creatorul. Acest proces este tema principală a 
textelor din piramide care, departe de a fi primitive, depăşesc religiile mai noi 
prin autoritate şi sublim, fiind frapant de asemănătoare cu tradiţiile 
şamanismului. 

Şi alte semnificaţii pot decurge din acest sistem elegant. Viziunea apariţiei 
colinei primare din Nun a fost echivalată cu răsăritul soarelui, sursa vieţii în 
lumea materială. Este şi motivul pentru care Atum este asociat cu Ra, zeul soare, 
numit uneori Ra-Atum. Dar şi cel pentru care Horus, ca stapin al acestei lumi, 
este asociat cu, sau uneori personificat ca, soarele. „Naşterea“ zilnică a soarelui 
este un „microcosmos“ al exploziei creative originare ce a dat naştere 
universului, deci poate fi asociată atît cu Atum, cit şi cu Horus. Ca în majoritatea 
textelor, viziunile au loc simultan pe mai multe niveluri. 


O lectură obiectivă implică mai mult decit simbolismul 
poetic. De exemplu, procesul creaţiei este o paralelă 
remarcabilă cu concepţia modernă a fizicienilor despre crearea 
şi evoluţia universului. Descrie literalmente Big Bang-ul, în care 
toată materia a explodat dintr-o singularitate şi apoi şi-a început 
expansiunea şi dezvăluirea, devenind tot mai complexă pe 
măsură ce forţele fundamentale au apărut şi au interactionat, 
pentru ca, în final, să se atingă nivelul materiei elementare. 
(Remarcabil, liderul egiptologiei americane, Mark Lehner, în 
cartea sa din 1997, The Complete Pyramids, utilizează noţiunea 
de singularitate cînd se referă la locul lui Atum în mitologie.”) 


Sistemul include şi conceptul unui univers multidimensional, reprezentat prin 
diferite niveluri ale creaţiei întruchipate de zei. În textele piramidelor, zeii aflaţi 
pe poziţii înalte, precum Shu şi Tefnut, încă există, dar rămîn esențialmente de 
neatins pentru oameni, fără intermedierea zeilor inferiori. 

Un alt nivel al viziunii stă în istoria creaţiei. În timp ce discutam sofisticatele 
idei aflate în textele piramidelor cu prietenul nostru, scriitorul şi cercetătorul 
belgian Philip Coppens, el a subliniat că fiecare nouă descoperire a ştiinţei devine 


parte implicită a acestei istorii. Aşa cum am văzut, Atum a apărut dintr-un ocean 
vid, fără formă, imaginat ca haosul primordial, Nun. Adeseori totul este 
interpretat ca metaforă a pămîntului răsărit dintre ape cînd Nilul se retrage dupa 
inundaţiile anuale, dar nu acesta este cu adevărat conceptul exprimat de 
heliopolitani. Aşa cum spunea egiptologul R.T. Rundle Clark : 

Nu era ca un ocean, pentru că acesta are o mărginire, în timp ce oceanul primar era 
nemărginit în sus şi în jos... Cosmosul actual este 

o vastă cavitate, mai degrabă ca o bulă de aer aflată în expansiune.* 

Este o modalitate inteligentă şi elegantă de exprimare a complexului 
concept al mării ce reprezintă, pe de o parte, vidul, nimicul, şi în acelaşi timp are 
un potenţial nelimitat, infinitatea. Oamenii de ştiinţă au anunţat de puţin timp 
descoperirea că în spaţiul interstelar se află mult mai multă apă decît ne-am fi 
aşteptat. Atum nu reprezintă numai Big Bang-ul creaţiei, dar şi soarele, iar 
oamenii de ştiinţă realizează de abia acum că enormii nori de apă din univers 
joacă un rol vital în crearea stelelor, aşa cum este şi soarele nostru. De fapt, ei 
încep acum să creadă că stelele au fost create din aceşti nori de apă...:*S-a mai 
spus şi că, la nivel terestru, mitul exprimă ideea că viata îşi are originea tn apă. 
Toate acestea sugerează că heliopolitanii posedau o cunoaştere excepţional de 
sofisticată. 


În 12 septembrie 1998, New Scientist, cea mai importantă 
revistă ştiinţifică britanică, a publicat senzationalul articol al 
unei echipe de cercetători NASA, sub conducerea lui Lou 
Allamandola, despre originile - şi condiţiile - apariţiei vieţii în 
univers. Anterior, oamenii de ştiinţă consideraseră ca imposibilă 
asocierea „ingredientelor“ potrivite pentru apariţia şi celei mai 
rudimentare forme de viaţă, dar această echipă a reuşit să 
creeze cîteva dintre moleculele complexe refăcînd în laborator 


condiţii similare celor descoperite în norii de gaz interstelari. Au 
descoperit că producerea, în aceste circumstanţe, a moleculelor complexe este 
extrem de uşor de realizat, de fapt apariţia lor este virtual inevitabilă, în timp ce 
este imposibil să faci acelaşi lucru în condiţiile terestre. Cel mai frapant exemplu 
este cel al lipidelor, componente ale peretelui celular, fără de care celula, 
cărămida de bază a lumii vii, nu ar putea exista. Acum, cînd cercetătorii ştiu că 
aşa ceva se poate realiza în anumite condiţii, implicaţiile sînt enorme. Din ce în 
ce mai mult se pare că viaţa îşi are originile în spaţiile nemărginite şi că a fost 
„însămînţată“ pe planete, probabil prin comete, şi că, pînă şi în aceste forme 
primitive, poate fi găsită peste tot în univers. Aşa cum spune Lou Allamandola: 
„Incep să cred că viaţa este o necesitate cosmică.“ 

Asta este totuşi doar o parte a poveştii, aşa cum a subliniat Philip Coppens. 
Poate că echipa lui Allamandola este prima care a înţeles condiţiile apariţiei vieţii. 
El citează mitul egiptean al orgasmului originar al lui Atum care a creat universul: 
ejacularea poate fi interpretată ca simbolizind, cu mare acuratețe, ideea că toate 
ingredientele de bază ale vieţii au existat încă de la început şi că universul, aflat 
în continuă expansiune, le poartă cu el. Vizionarul mit al lui Atum acoperă perfect 
noţiunea de însămînţare a universului cu viata. Ştia oare cu adevărat preoțimea 
heliopolitană cum a apărut şi s-a răspîndit viata în univers?2 

Aceasta este religia „primitivă“ a Egiptului antic, guvernată de Marea 
Eneadă, de Cei Nouă care reprezintă toată viaţa şi toată cunoaşterea. Antica 
civilizaţie egipteană, atît de des subestimată chiar şi de cei mai învăţaţi 


cercetători, continuă să fascineze prin misterele lăsate peste timp. Dar aveam să 
descoperim că se pregătise ceva nou, apăruse un interes subit, de neexplicat, 
legat de secretele pierdute ale Egiptului şi crescuse agitația provocată de 
activităţile misterioase printre ruinele sale. Ceva curios se întîmplă la Giseh, ceva 
indisolubil legat de pregătirea pentru noul mileniu şi de începutul secolului 
douăzeci şi unu. Oameni şi organizaţii caută în scop personal cunoaşterea 
pierdută a adoratorilor Celor Nouă. Sînt pe cale să întreprindă ceva grav, poate 
chiar catastrofal: să jefuiască misterele în folos propriu şi, nici nu îndrăznim să ne 
gîndim la aşa ceva, să exploateze ei înşişi zeii antici. 


CAPITOLUL 1 
Egipt: mituri noi pentru trecut 


Nimic nu reuşeşte în toate precum Egiptul. Chiar dacă magia şi misterele au 
devenit un clişeu, doar istoricii depling asta. Orice este legat de pămîntul lui 
Tutankhamon, de Sfinx şi de marile piramide, alungă imediat orice alte civilizaţii 
din imaginaţia noastră, deşi multe dintre ele, precum cele precolumbiene din 
America de Sud, au construit de asemenea piramide ce continuă şi azi să ne 
uimească prin misterele şi absoluta lor perfecţiune tehnică. 

Recentul val de cărţi de succes nu doar a susţinut că Egiptul antic a fost 
mult mai sofisticat decît admit mediile universitare, dar a şi promis că dezvăluiri 
uluitoare vor zgudui în curînd lumea. Aceste secrete vor emana cumva din 
sursele Egiptului antic şi ne vor afecta pe toţi într-un fel sau în altul. Şi, desigur, 
vor coincide cu sosirea noului mileniu. 

Un mister înconjoară Egiptul antic şi cultura sa. Date impresionante 
dezvăluie că Egiptul antic a fost mult mai sofisticat decît admit egiptologii. De 
fapt, egiptologii de şcoală veche sînt curios de orbi la realizările şi credinţele 
acestor oameni pe care au ales să-i studieze. lar contralovitura împotriva 
arogantei academice, ca orice reacţie extremistă, creează ea însăşi probleme, si 
nu numai din cauză că această contralovitură a fost atent regizată. 

Ultimul deceniu a fost martorul apariţiei unei egiptologii populare. A început 
ca o confruntare cu punctele de vedere rigide ale universitarilor, dar a devenit azi 
o „nouă ortodoxie“ cu o „doctrină“ la fel de neînduplecată. 


Este la moda să rastorni opiniile egiptologilor clasici. Multe 
best-seller-uri recente, precum Keeper of Genesis, de Robert 


Bauval şi Graham Hancock (1996), From Atlantis to the Sphinx (De la Atlantida 
la Sfinx - 1996), de Colin Wilson, şi Gods of Eden (1998), de Andrew Collins, au 
atacat cercurile universitare, criticînd pe bună dreptate încăpăţinarea şi orbirea 
acestora şi prezentind un punct de vedere alternativ. Şi era de aşteptat. Istoricii 
şi egiptologii făcuseră prea mult timp totul în maniera lor. Mulţi se grăbiseră să-i 
catalogheze pe egiptenii antici ca fiind primitivi, în timp ce dovezile aflate sub 
ochii noştri, în formele piramidelor şi în Sfinx, spun altceva. Şi, desigur, 
incredibila lor cunoaştere, ce-i siciia în textele piramidelor, era ignorată sau 
apreciată ca neimportantă. 

Dar şi unii, nu mulţi, exponenti ai acestei noi ortodoxii, care indrazneau „să 
publice şi să fie blestemati“, păreau a fi minati de ceva mai mult decit de 
solidaritatea cu o cultură căreia arareori i s-au recunoscut meritele. Acest val de 
cărţi nu este doar o recunoaştere tirzie a geniului Egiptului antic (deşi este şi asa 
ceva, trebuie apreciat acest lucru). Aşa cum am descoperit, altceva este implicat 


aici, ceva cu adevărat tulburător. 

Printre aşa-numiţii „piramidioţi“ (cum i-au botezat universitarii pe cei care 
se ocupă cu egiptologia alternativă, categorie ce ne include şi pe noi, fără nici o 
îndoială) am putut discerne o interesantă, dar stînjenitoare tendinţă. Aşa cum 
vom vedea, unii membri ai noii ortodoxii, în nici un caz toţi, ascund alte scopuri în 
spatele aparent lăudabilului lor atac la aroganta universitară. Prin mass-media, 
aceşti scriitori şi cercetători au promovat ceea ce este, în fond, nu numai un 
sistem la fel de dogmatic şi rigid precum cel academic, ci şi unul care pare să 
aibă, îngrijorător, şi alte scopuri. Promovarea anumitor idei şi faptul că acestea 
apar în mai multe dintre lucrările principale despre „Egiptul alternativ“ ne-au 
împins să credem că este o mişcare aranjată, orchestrată, de a creea un nou 
sistem de credinţă. 


După ce am început investigaţiile şi am îndepărtat cu grijă 
falsele extrapolari si afiliaţiile ciudate, a apărut o conspirație 
mult mai evidentă. Care se extinde dincolo de lupta între nou şi 
vechi în egiptologie şi implică mai multe agenţii de informaţii, 
inclusiv CIA şi britanica MI5, grupuri oculte şi unii dintre oamenii 
de ştiinţă de vîrf. Această extraordinară conspirație este axată 
pe crearea unei aşteptări a iminentei revelații cvasireligioase 
legate de Egiptul antic, exploatind cu cinism nepotolita sete de 
miracole a lumii occidentale. Nu este un experiment social 


minor, ci o campanie pe scară largă ce îmbracă multe forme şi utilizează 
numeroase religii diferite, un New Age spiritual, dar şi diferite măşti politice. 
Fasonată de-a lungul unor decenii de intensă, uneori nu tocmai etică, activitate 
de informaţii, această conspirație este, din punctul nostru de vedere, cel mai 
insidios şi periculos asalt la libertatea conştiinţei colective occidentale. Celor 
aflaţi în miezul acestui complot puţin le pasă de misterele egiptene şi de 
pierderea spirituală, lor le pasă doar de putere şi control. 


Testamentul piramidelor 


Nici o vizită la Paris nu este întreagă fără o excursie în Turnul Eiffel, acolo 
de unde, bătut de vînt, dar triumfător, te poţi bucura de priveliştea unuia dintre 
cele mai frumoase oraşe de pe glob. Experienţa este utilă cînd aduci în context 
un alt peisaj faimos, Marea Piramidă de la Giseh. Pînă cînd a fost construit Turnul 
Eiffel, la sfîrşitul secolului al nouăsprezecelea, minunea antichităţii egiptene era 
cea mai înaltă construcţie cunoscută de om. Dar în timp ce putem afla originea 
fiecărui nit al gigantului de fier din Paris, şi toate părţile lui pot fi asamblate cu 
uşurinţă azi, nu acelaşi lucru putem spune despre Marea Piramidă. Nimeni nu 
cunoaşte cum a fost construită, deşi mulţi pretind că ar şti asta. În timp ce oricine 
înţelege de ce a fost construit Turnul Eiffel, nimeni nu cunoaşte adevăratul scop 
al piramidelor. 

Munţi de hîrtie şi oceane de cerneală s-au consumat în încercarea de a 
exprima măreţia absolută a piramidei, dar nimic nu te pregăteşte pentru 
momentul în care o vezi prima dată. Alte monumente faimoase te pot dezamăgi: 
Stonehenge, probabil, nu justifică entuziasmul ghizilor. Marea Piramidă de la 
Giseh depăşeşte întotdeauna aşteptările. 


O iluzie este spulberată imediat - ideea romantică despre 
complexul Giseh, cele mai faimoase trei piramide şi Sfinxul, 


împreună cu templele aferente şi drumurile pietruite, care s-ar 
afla în mijlocul deşertului şi trebuie să fii ceva între Indiana 
Jones şi Lawrence al Arabiei ca să ajungi acolo. De fapt, 
monumentele de la Giseh sînt la zece minute distanţă de 
populata suburbie cu acelaşi nume a oraşului Cairo. Poate fi un 
şoc să vezi Marea Piramidă dominind piscina unui hotel. Puţine 
lucruri îţi pot tulbura în asemenea măsură momentul de 


relaxare de lîngă piscină. 

Marea Piramidă este de nedescris în multe feluri, nu numai din cauza 
dimensiunii sale. Ridicată din peste 2,5 milioane de blocuri din calcar, fiecare cu 
o greutate medie de 2,5 tone, această imensă structură acoperă o suprafaţă de 
aproape 4,5 hectare, avînd un perimetru de aproape un kilometru. Are 147 de 
metri înălţime, enorm, iar cei care, rău sfătuiţi, urcă (ilegal) în vîrf pot depune 
mărturie. Deşi fațadele în trepte te invită azi să urci către vîrf, acest lucru era 
iniţial imposibil, deoarece întreaga piramidă era acoperită cu plăci de calcar 
şlefuite. 

Marea Piramidă este orientată către punctele cardinale cu o uluitoare 
precizie - absolut inutilă din punct de vedere estetic. (Există o eroare de 12 
centimetri pe aliniamentul nord-sud şi una de 5 centimetri de la est la vest.) 
Aceeaşi incredibilă precizie se regăseşte în monument în întregul lui: lungimile 
bazelor diferă cu mai puţin de 20,5 centimetri, între cea mai lungă şi cea mai 
scurtă, iar unghiul colturilor este aproape perfect.: Mai sînt multe alte exemple 
celebre referitoare la cît de sofisticate sînt construcţia şi amplasamentul Marii 
Piramide. Inclusiv faptul că este situată aproape exact la latitudinea de 30 sau că 
în proiectare au fost utilizate concepte geometrice avansate, precum pi şi phi 
(despre care se presupune, în mod oficial, că nu erau cunoscute de egiptenii 
antici). Pentru egiptologii clasici, aceste fapte, de netăgăduit, pot fi puse numai 
pe seama intimplarii.? 

Peste tot în complexul Giseh merită atenţie şi alte exemple, mai puţin 
faimoase, ale artei constructorilor. Cei mai mulţi turişti vizitează doar în treacăt 
templul ciudat, Templul din Vale, rămas acum fără acoperiş, aflat în partea 
sudică a Sfinxului. Este păcat, căci merită şi acesta o examinare atentă. Blocurile 
de calcar depăşesc în dimensiune chiar şi pe cele utilizate în construirea Marii 
Piramide, unele atingind 200 de tone si masurind 9 metri în lungime. (Aceste 
blocuri au fost extrase din jurul Sfinxului.) Pereţii interiori şi coloanele pătrate 
verticale sînt din granit şi au tot 200 de tone. Dar de abia în anii 1970, 
macaralele gigant au reuşit să ridice o greutate de 100 de tone, jumătate din 
greutatea celui mai mare bloc din Templul din Vale.: Cum le-au ridicat egiptenii 
antici cu peste trei milenii în urmă? 

Mai este ceva colosal, dincolo de dimensiune, legat de 
Templul din Vale. După standardele moderne, lucruri 
„imposibile“ apar în poziţionarea pietrelor. De exemplu, la 
colţuri, în loc să fie aşezate două blocuri de piatră pentru a forma un 
unghi drept, un bloc masiv a fost tăiat pentru colţ. Totul devine şi mai incredibil 
cînd realizezi că fiecare bloc de piatră a fost cioplit pentru a se potrivi la locul 
său. Este acelaşi principiu utilizat timp de secole la zidurile din piatră şi 
considerat a fi un semn de mare indeminare din partea meșterilor cioplitori. Dar 
în acele cazuri era vorba de pietre mici, pe care cioplitorul le putea cuprinde cu 


mîna. Însă, aşa cum am văzut, pietrele Templului din Vale încă sfidează puterea 
de ridicare a macaralelor moderne şi totuşi au fost cioplite şi aşezate cu precizie. 
Aşadar cum au manevrat egiptenii antici aceste blocuri masive? Şi de ce au ales 
ei cea mai complicată şi mai dificilă metodă posibilă? Pe măsură ce vizitam 
Templul din Vale, gîndul care ne venea în minte era acela că au vrut să facă 
paradă cu indeminarea lor... 

Chiar şi blocurile de granit în sine sînt un mister. Nu doar interiorul 
Templului din Vale este din granit, dar şi o parte din miezul Marii Piramide. 
Camera regelui este căptuşită cu ele. Piatra locului era calcarul, aşa că 
giganticele blocuri de granit trebuiau aduse de la Assuan, aflat la aproape 1000 
de kilometri de Cairo, apoi puse în operă, uneori poziţionate la înălţime, ca 
praguri deasupra coloanelor verticale. 

Mai sînt şi alte exemple ale înfruntării de către constructori a unor dificultăţi 
deloc necesare, la prima vedere absurde. Pe amplasamentul piramidei lui Kefren 
(„a doua“ piramidă), a fost necesară nivelarea platoului, ceea ce a presupus 
tăierea unei trepte în porţiunea mai înaltă şi umplerea rambleului din vale cu 
blocuri de calcar. Dacă ar fi fost construită la cîteva sute de metri spre vest, 
terenul ar fi fost orizontal.: Este limpede că egiptenilor fie le plăcea să-şi facă 
viaţa cît mai grea, fie aveau un motiv foarte important pentru ca a doua piramidă 
să ocupe o poziţie precisă în raport cu prima. 

Misterele structurii exterioare a monumentelor de la Giseh 
sar în ochii vizitatorilor uimiti, dar interiorul Marii Piramide este 
şi mai derutant. Ce surprinde vizitatorul venit pentru prima dată 
este cit de ciudat au fost scobite galeriile şi intrările în camere si 
cît este de dificil, chiar şi pentru cei scunzi, să se strecoare. 
Trebuie să mergi ghemuit pe tot parcursul pasajului ascendent 
pentru a ajunge la Marea Galerie, care impune atita respect şi te 
conduce la Camera Regelui, apoi trebuie să te apleci din mijloc 
ca să intri in anticameră. Si, înainte ca trepte din lemn să fi fost 
adăugate în epoca modernă pentru a permite accesul 
vizitatorilor, aveai de a face cu o piatră netedă pe tot parcursul, 


în sus şi în jos. Nici aşa Marea Piramidă nu este foarte accesibilă vizitatorilor, 
dar numai zeii ştiu ce soi de agilitate supraomenească era necesară ca să treci 
pe acolo cu milenii în urmă. 

Ni s-a spus că Marea Piramidă, la fel ca tovarăşele ei de la Giseh, la fel ca 
toate celelalte piramide, a fost construită ca mormint al faraonului: acesta este, 
din punctul de vedere al egiptologiei clasice, un „fapt“. Din nefericire, aşa cum s- 
a văzut în toate piramidele, nu s-a găsit nici o dovadă a unui mormint uman. Se 
poate argumenta că este din cauza jefuitorilor de morminte, aşa cum le place 
unora să spună, dar chiar şi în piramida neterminată de la Saqqara, atribuită lui 
Sekhemket, sarcofacul descoperit intact şi sigilat s-a dovedit a fi gol. Şi, caz mult 
mai celebru, nici un semn legat de inmormintarea unui om nu a fost descoperit 
vreodată nici în Marea Piramidă, nici în tovarăşele ei de la Giseh. Ramasite au 
fost descoperite în sarcofagul din piramida lui Kefren, a doua piramidă, dar s-a 
dovedit că aparţineau unui taur. Piramida Inclinată de la Dashur conţine într-o 
cutie o bufnita şi scheletele a cinci lilieci, dar nimic de origine umană.” E limpede, 
piramidele nu erau morminte, dar rămîne problema, în ciuda faptului că au fost 
lansate multe teorii, că nimeni nu ştie de ce au fost construite, nici măcar cum au 


fost ele construite. (Bizar, după cit se pare, misterele piramidelor nu sînt 
subiectul favorit al egiptologilor de şcoală veche. Aşa cum spune Vivian Davies, 
de la British Museum: „Trebuie să mărturisesc că nu am fost fascinată niciodată 
de piramide.“ O poziţie similară adoptă majoritatea colegilor ei.) 

Vechea idee că faraonii foloseau mii de sclavi pentru a căra lespezile de 
piatră prin deşert şi a le pune în operă prin forţă brută s-a dovedit a fi puţin 
plauzibilă. Dovezi arheologice recente au indicat că lucrătorii erau oameni liberi, 
care sacrificau de bună voie din timpul lor liber pentru a participa la ridicarea 
piramidelor şi care erau cazaţi în tabere uriaşe. Logistica necesară pentru hrana 
şi băutura acestei armate de voluntari probabil că a fost un coşmar, mai ales că 
aceştia erau liberi să plece oricînd doreau. Mai este şi problema modului în care 
un număr imaginabil de oameni puternici şi bine intenţionaţi putea manevra 
blocurile enorme de piatră şi le putea amplasa cu atita precizie. 


Feţele Marii Piramide fac un unghi de 52 cu solul, iar vîrful 
se află la aproape 147 de metri înălţime. Este descurajant să te 
gindesti cum au rezolvat problema aceşti oameni „primitivi“. 


Probabil că au ridicat schele ajustabile extraordinar de rezistente. Dincolo 
de toate astea, ele trebuiau să permită complicata şi greaua sarcină de a pune 
fiecare bloc de piatră la locul său, nivel după nivel, tot mai sus, în timp ce 
urmăreau şi înclinarea feţei. Această schelărie trebuia să fi avut o rezistenţă 
supranaturală pentru a susţine greutatea blocurilor de 2,5 tone, ca şi pe lucrători 
şi uneltele lor. Savantii sprijină teoria rampelor gigantice, făcute din chirpici, 
probabil, pe care erau trase blocurile de piatră, apoi rampa era demolată. Incă o 
dată totuşi, avem aici problema virfului ascuţit şi a pereţilor înclinați - cum sa 
ridici rampe ajustabile pentru a permite această înclinare? O rampă ar funcţiona 
la primele blocuri, la primele etaje, dar foarte rapid ar apărea o prăpastie între 
rampă şi peretele piramidei, ceea ce ar face grea şi periculoasă manevrarea 
blocurilor de piatră. Dacă s-ar reuşi, cumva, ridicarea unei feţe a piramidei în 
acest mod, în apropierea virfului ar fi o prăpastie de citiva metri între rampă si 
perete. Cum au trecut ei peste ea? Savantii au sugerat, pentru a depăşi 
problema, că egiptenii construiau mai multe rampe, din ce în ce mai întinse 
pentru a compensa gradientul, dar astfel de rampe ar fi pornit de la cîţiva 
kilometri distanţă de piramidă pentru a avea o pantă ce ar fi permis oamenilor să 
tracteze blocurile de piatră. 

Recent, egiptologul american Mark Lehner a construit un model la scară al 
unei piramide de pe Platoul Giseh pentru un serial de televiziune numit Secrets of 
Lost Empires (Tainele imperiilor dispărute), o coproducție BBC/NOVA/WGBH- 
Boston, în care echipelor de experţi li se cerea să reproducă realizările culturilor 
antice, cel puţin în miniatură. În cele trei săptămîni avute la dispoziţie, echipele 
aveau ca temă construirea unei piramide, ridicarea unui monolit de la 
Stonehenge sau repararea peretelui unui templu incaş. Dacă ar fi să ne luăm 
după campania lor de publicitate, au reuşit în mare, deşi, cum a fost şi cazul 
echipei lui Mark Lehner, succesul a fost extrem de limitat. Trebuie spus de la bun 
început că nu li s-a cerut să cioplească blocurile cu uneltele din bronz avute la 
dispoziţie de egipteni. Dacă echipa nu ar fi utilizat metode moderne de tăiere şi 
transport, fără nici o îndoială că ar fi sosit următorul mileniu înainte ca ei să fi 
dislocat primul bloc de piatră. 

O dată ce blocurile din piatră au ajuns pe şantier, au fost 


obligaţi să se întoarcă la metodele „primitive“ ale 


constructorilor. Echipa lui Lehner, care includea şi muncitori 
egipteni, a tăiat 186 de blocuri, fiecare cîntărind pînă la 2,7 
tone, atenţie, nu exact 2,5 tone, apoi le-a aşezat pe poziţie, 
transpirind şi injurind, utilizînd forţa brută, leviere, sfori şi apa drept 
lubrifiant. Piramida rezultată, cu feţele înclinate perfect la 52 , a fost învelită cu 
dale şi în vîrf a fost amplasat un piramidion de calcar. Lehner, plin de mindrie, a 
anunţat că „această experienţă la scară a dovedit foarte limpede că piramidele 
sînt realizate de mîna omului, cu mari eforturi şi după lungi ezitări, dar fără să 
ascundă cine ştie ce secret sofisticat“. 

Toate bune şi frumoase pînă cînd realizezi că piramida lui Lehner este o 
versiune miniaturală a celei reale, nu cu mult mai înaltă decît un bărbat cu 
mîinile ridicate în sus. De fapt, întreaga casă pentru păpuşi ar încăpea pe virful 
Marii Piramide. Ridicarea unei construcţii la înălţimea la care poţi manevra cu 
uşurinţă blocurile de piatră, eventual tragindu-le uşor înapoi pe pămînt şi luînd-o 
de la capăt cînd greşeşti, este foarte diferită de construirea a ceea ce a fost, pînă 
de curînd, cea mai înaltă clădire din lume, şi unde nu ai mai fi avut loc pentru 
manevre suplimentare după ce treceai de primele etaje. 

Dacă realizarea cea mai mare a Egiptului antic poate sfida tehnologia 
noastră sofisticată, atunci să ne orientăm către altele mai mici. Muzeul din Cairo 
deţine numeroase artefacte ce atrag atenţia vizitatorilor, dar sînt, în felul lor, la 
fel de misterioase ca şi piramidele. De exemplu, numeroase recipiente din piatră 
se dovedesc, la o atentă examinare, greu de explicat prin argumentele 
egiptologiei clasice. Ni se cere să credem că egiptenii aveau numai unelte din 
cupru, dar aici avem vase de numai cîţiva centimetri înălţime, lucrate dintr-un 
material incredibil de dur, granitul. Aceste vase au deschideri perfect rotunde, 
şlefuite, gituri lungi şi corpul scobit cu un sfredel introdus prin acest git. Dar 
cum? Ce scule diamantate ar putea face aşa ceva chiar şi azi? Şi de ce atita efort 
pentru nişte simple vaze? 


S-au găsit şi alte exemple de sfredelire de mare precizie pe 
Platoul Giseh, chiar sub nasul vizitatorilor şi al egiptologilor. În 
mai multe locuri, pietrarii au săpat găuri perfect rotunde în 
coloanele din granit, uneori adinci de 30 de centimetri, iar ele 
sînt perfect rotunde şi au exact acelaşi diametru. Arheologii şi 
egiptologii neagă vehement că anticii aveau unelte precum 
strungurile şi maşinile de găurit, pe motiv că nu s-a găsit 
niciodată o rămăşiţă a acestora. Poate că nu am avut noroc, dar 
avem dovada sub ochii noştri, ca şi mărturia lui Christopher 
Dunn, expert american în proiectarea şi producerea uneltelor. 


Analiza făcută de el asupra unor artefacte din perioada Vechiului Regat l-a 
convins nu numai că egiptenii antici aveau sfredele, dar şi că găurile săpate în 
blocurile de granit puteau fi obţinute numai cu o freză ce s-ar fi rotit de 500 de 
ori mai repede decit frezele diamantate moderne. 

Dunn a propus teza că egiptenii utilizau o foreză cu ultrasunete, pe 
frecvenţe foarte înalte. Andrew Collins, în Gods of Eden, a dezvoltat teza că 
egiptenii şi alte civilizaţii antice au utilizat tehnologia sunetului şi pare probabil 
ca ei să fi folosit ceea ce vrăjitorii numesc „cuvîntul“ - sunetul - pentru a realiza 
lucruri ce ne lasă perplecşi azi. 


Aceste teorii fac cîţiva paşi către rezolvarea modului în care egiptenii erau 
capabili să taie blocurile masive de granit ca pe unt, cu o precizie greu de atins 
sau uneori imposibil de realizat azi de către noi, chiar şi prin tehnologii laser 
gestionate prin computer. Dar rămîne problema legată de modul în care au 
învăţat sau descoperit aceste tehnologii. Desigur, din moment ce există 
piramidele şi alte exemple enigmatice ale indeminarii lor, cu siguranţă au deţinut 
aceste tehnologii, chiar dacă nu am descoperit nici un rest de freză. Avem un alt 
scenariu „imposibil“: dovezi ale rezultatelor obţinute cu aceste tehnologii, dar 
nici o dovadă directă a tehnologiei în sine. Şi totuşi, spun savanții, să ne 
întoarcem la uneltele acelea primitive, din cupru, în ciuda faptului că nici o 
unealtă cunoscută din cupru nu ar putea săpa găuri perfect rotunde în granit... 

implicaţiile acestui mister ne aruncă într-un domeniu nou. Ceea ce avem în 
aparenţă, atît în piramide cit şi în obiectele prelucrate cu atîta precizie, sînt 
dovezi lăsate de un popor care părea că, de abia ieşit din neolitic, ajunsese în 
numai cinci secole la nivelul unei civilizaţii organizate, capabile de construcţii 
gigantice. Din ce putem spune, marile monumente au apărut pur şi simplu, fără 
nici un proces evolutiv. 

Pusi în fata acestui paradox, nu avem decit două căi de a-l rezolva: negind 
că egiptenii antici au ridicat monumentele, redatindu-le astfel încît să fie 
integrate unei epoci mult mai vechi şi atribuindu-le unei alte civilizaţii dispărute; 
sau, postulind intruziunea în societatea egipteană a unei alte culturi, mult mai 
avansate, ce venea din altă parte, care a transferat egiptenilor dibăcia necesară 
pentru a ridica ei înşişi monumentele. 


Redatarea celor mai enigmatice monumente din Egipt ar 
permite să explicăm de ce este incompletă mărturia arheologică 
a trecerii din neolotic la o cultură sofisticată. De exemplu, 


supoziţia că Sfinxul şi piramidele de la Giseh au fost ridicate de o civilizaţie 
pierdută şi că ele existau deja cînd egiptenii din Valea Nilului se mai aflau în 
neolitic, explică paradoxul. Ideea a fost dezvoltată, de exemplu, de Graham 
Handcock în Fingerprints of Gods, el argumentind că o civilizaţie avansată a 
existat probabil înainte de ultima glaciatie, dar a fost distrusă de un cataclism. 
Ceea ce i-a redus pe supraviețuitori la un nivel primitiv şi, încă o dată, a fost 
reluat urcuşul către civilizaţie. 

In mod normal, scenariul unei civilizaţii care şi-a atins apogeul apoi a căzut 
în declin invită la speculaţii. Este ca şi cum primul zgirie-nori ar fi fost ridicat în 
500 de ani de britanii sălbatici, invesmintati în piei de animale. Si pentru ca 
analogia să fie şi mai exactă, ar fi fost imposibil pentru noile generaţii să copieze 
zgirienorul, iar construcţia ar fi rămas dincolo de înţelegerea lor, chiar dacă 
civilizaţia ar fi progresat pînă la nivelul computerelor şi al călătoriei în cosmos. 

Desigur, pentru istorici şi egiptologi, ideea unei civilizaţii pierdute este 
demnă de tot disprețul. Ei pretind că nu a fost găsită nici o dovadă în sprijinul 
acestei ipoteze şi refuză să o ia în considerare. Deşi sînt numeroase dovezi 
circumstantiale ale existenţei acestei misterioase, pierdute civilizaţii a 
strămoşilor. De exemplu, numeroase hărţi vechi, cea mai faimoasă fiind aceea a 
lui Piri Re'is, par să arate că globul a fost cercetat şi cartografiat cu precizie de o 
cultură din trecut.» Nenumărate artefacte anormale şi monumente de pe toată 
suprafaţa globului susţin ideea unei civilizaţii pierdute. 

In ceea ce priveşte Egiptul, cazul nu este tranşat. Dacă datarea standard a 
piramidelor din Vechiul Regat este corectă şi ele au aproape 5000 de ani 
vechime, avem o problemă. Cinci mii de ani nu sînt suficienţi pentru a „pierde“ 


urmele unei civilizaţii avansate, deşi au existat tentative de a împinge şi mai 
departe în trecut unele monumente de la Giseh, pentru a lăsa mai mult timp să 
se piardă urmele culturii din vechime. 

Pe de altă parte, unele date sînt fără nici o îndoială corecte. Pe baza 
dovezilor de azi, se pare că piramidele de la Giseh sînt singurele atît de vechi pe 
cît spun cărţile de istorie. Ceea ce înseamnă că apărătorii ipotezei „civilizaţiei 
pierdute“ trebuie să-şi asume o formă de contact permanent între vechea 
civilizaţie din Egipt şi relativ recenta civilizaţie a Vechiului Regat, ceea ce-i aduce 
în punctul de plecare, pentru că nu există nici o dovadă arheologică a acestei 
continuitati. 


Această logică confuză poate fi o comoară pentru entuziastii adepţi ai 
teoriei „civilizaţiei pierdute“. Robert Bauval şi Graham Hancock argumentează că 
în jurul anului 10 500 î.Hr. (aşa cum vom vedea, o dată extrem de importantă 
pentru ei), o cultură egipteană avansată a stabilit planurile complexului de la 
Giseh.” Pentru aceşti autori, ca pentru multi alţii, aceasta cultură misterioasă este 
aceea a supravietuitorilor marii catastrofe ce a distrus Atlantida. Aceşti atlanti 
erau, se presupune, incredibil de sofisticati. Impulsul dat de ei a dus la apariţia 
minunilor tehnologice neobişnuite ale lumii antice. 

Dar tot dovezile aduse de Bauval şi Hancock sprijină datarea standard a 
piramidelor, deci trebuie să ne asumăm că civilizaţia de la 10 500 î.Hr. a 
continuat cumva pentru a putea ridica Marea Piramidă în jurul anului 2500 î.Hr. 
Este o prăpastie de 8000 de ani: sincer, este greu de crezut că nu există nici o 
urmă a acestei culturi. Dacă au supravieţuit pînă în 2500 î.Hr., ce s-a întîmplat cu 
ei? 

Andrew Collins, în From the Ashes of Angels, a propus teza că respectiva 
cultură ce exista în Egipt înaintea antichităţii cunoscute s-a refugiat, din cauza 
unei catastrofe oarecare, în munţii Kurdistanului, în locuri precum fabulosul oraş 
subteran de la Catal Hüyük, pentru a se ivi din nou cîteva secole mai tîrziu şi a 
oferi o parte din cunoaştere populaţiei din Egipt şi Sumer. Ea ar fi răspunzătoare 
pentru brusca înflorire a civilizaţiei în aceste două centre, cam în acelaşi timp. 
Chiar şi aşa, ne-a rămas problema centrală: de ce au ieşit din ascunzătoare, au 
construit ciudatele structuri de la Giseh, ce încă desfid orice explicaţie, apoi s-au 
evaporat din nou? 


Cealaltă teorie ce susţine paradoxul piramidelor propune 
teza conform căreia cunoaşterea nu a venit de la o civilizaţie 
umană pierdută, ci a fost adusă pe Pămînt de extraterestri. 
Şcoala de gîndire a ,,astronautilor din antichitate“ a căpătat o 
largă audienţă în anii 1960 şi 1970, mulţumită cărţilor de succes 
ale lui Erich von Daniken. Desi azi sînt respinse si nu contin 
dovezi suficiente, nu putem pune la îndoială incredibila influenţă 
a cărţii Chariots of Gods? şi a continuărilor sale, măcar pentru că 
întregul concept al zeilor ca fiinţe din cosmos a fost acceptat cu 
entuziasm de milioane de oameni încă din prima clipă şi a intrat 
ireversibil în conştiinţa noastră colectivă. De cînd Daniken a 
acaparat imaginaţia populară, şi alţii, mai ales Zecharia Sitchin 
şi, mai recent, Alan F. Alford, au promovat idei similare. Această 


şcoală interpretează miturile lumii antice ca istorie romantata a 


întîlnirii cu extratereştrii şi tehnologia lor. „Zeii“ sînt simple entităţi 
biologice care au dezvoltat o civilizaţie avansată, îndepărtată în spaţiu. De 
asemenea, anomaliile tehnologiilor antice, precum piramidele, sînt rezultatul unui 
astfel de contact. 

Este posibil să existe multe planete locuite în univers, unele dezvoltate pînă 
la nivelul la care călătoria interstelară a devenit o rutină. Şi totuşi, dovezile aduse 
de susţinători pentru teoria astronautilor din antichitate sînt departe de a fi 
concludente, şi chiar prin natura ei ea este speculativă. Interpretarea mai mult 
mecanicistă şi materialistă a miturilor antice, şi anume aceea că zeii erau călători 
prin spaţiu, este adeseori contrazisă şi ignoră în întregime momentele de 
misticism şi de inefabil din istoria religiei omeneşti. 

In timp ce nu avem obiecţii logice sau de natură personală fata de atlanti, 
de vechea cultură sau de ipoteza extratereştrilor, sîntem îngrijoraţi de un alt 
aspect al acestei noi ortodoxii. Este insistența cu care noile descoperiri despre 
trecutul nostru duc mai departe decît la rescrierea istoriei. Se pretinde că, într-un 
fel, civilizaţia Egiptului antic are o importanţă deosebită pentru noi, cei de azi, că 
a lăsat un soi de „mesaj“ ce va aduce schimbări în viitorul imediat... 


Sirius revizitat 

Una dintre cele mai influente lucrări scrise despre misterele Egiptului este 
The Syrius Mistery, de Robert Temple, a cărei primă ediţie a fost publicată în 
1976, ca în 1998 să fie reeditată într-o variantă revizuită şi adăugită. Ca 
inspiraţie pentru scriitorii care doresc să rescrie istoria, această carte înglobează 
mult din curentul noii ortodoxii. 

Temple începe prin a discuta enigma populaţiei dogon, 
aflate în vestul Africii, în Mali. Dogonii au un sistem elaborat de 
credinţă centrat pe importanţa stelei Sirius, care este, în 
termeni galactici, un vecin apropiat. Se află la numai 8,7 ani 
lumină şi este a doua stea ca apropiere de sistemul nostru solar. 
Doi antropologi francezi, Marcel Griaule şi Germaine Dieterlen, 
care i-au studiat şi au trăit printre dogoni mai mulţi ani înainte 
de cel de Al Doilea Război Mondial, au notat o trăsătură ciudată: 
dogonii cred că Sirius era însoţit de o altă stea, cu o masă 
uriaşă, care era invizibilă. Au numit-o po tolo, Steaua Po. (Po 


este saminta unei plante, fonio, Digitaria exilis, din familia cerealelor, şi 
sugerează dimensiunea minusculă a stelei.) Se cunoaşte că Sirius este un sistem 
binar (poate chiar ternar) de stele şi că steaua strălucitoare ce poate fi văzută de 
pe Pămînt are un tovarăş invizibil pentru ochiul liber, ba chiar şi pentru multe 
telescoape. Existenţa lui Sirius B, aşa cum este numită, a fost doar bănuită de 
astronomii din primele decenii ale secolului nouăsprezece, cînd anomaliile în 
mişcarea lui Sirius au sugerat atracţia gravitaţională exercitată de un corp ceresc 
masiv aflat în apropiere. Nu a fost observată cu certitudine decît în 1842 şi nua 
fost fotografiată pînă în 1970. 

Se ştie azi că Sirius B este o pitică albă, compusă din materie extrem de 
densă, astfel încît, deşi relativ mică, are o forţă de atracţie gravitaţională mare. 
Uluitor, dogonii păreau să cunoască perioada ciclului de rotaţie în jurul stelei mai 
mari, de aproape cincizeci de ani. Comemorau momentul printr-o ceremonie 


specială, ce avea loc la fiecare o sută de ani de-ai lor, ceea ce înseamnă cincizeci 
pentru noi, din cauza sistemului lor de calculare a anului. 

Dogonii mai susţin şi că Sirius este, de fapt, un sistem ternar, o a treia stea, 
numită de ei Steaua Femeilor (emme ya tolo) orbitează şi ea în jurul lui Sirius A. 
Cînd Temple a scris prima versiune la The Sirius Mistery, existenţa lui Sirius C 
fusese admisă, dar nu şi dovedită de către astronomi. Temple afirmă că, din 
moment ce, în ultimii ani, a fost dovedită şi acceptată de astronomi existenţa lui 
Sirius C, avem şi mai multe dovezi ale cunoaşterii extraordinare a dogonilor. 

Ştiinţa dogonilor despre existenţa lui Sirius B rămîne un mister. Ei au, de 
fapt, o cunoaştere mult mai avansată a cosmosului decît menţionează Temple în 
carte.” Pe lîngă faptul că ştiu de existenţa inelelor lui Saturn şi a lunilor lui Jupiter, 
ei mai ştiu despre mişcarea în formă de spirală a Căii Lactee, că Luna este lipsită 
de viata şi că Pamintul se roteşte în jurul axei sale. Ei mai ştiu şi că stelele sînt 
nişte sori, de exemplu numele lor alternativ pentru Steaua Femeilor (Sirius C) 
este yau nay dagi, ceea ce înseamnă „Micul Soare al Femeilor“. 


Unii sceptici au încercat să explice cunoştinţele dogonilor 
atribuindu-le misionarilor creştini care s-au apucat să le predea 
aceste cunoştinţe extrem de specializate. lar ei le-au inclus în 
religia lor. De fapt, prima misiune creştină în Mali nu a fost 
întemeiată de misionari americani de rit protestant decit în 
1936, cînd religia bazată pe Sirius a dogonilor era prezentă în 


cultura lor.» Unii, precum Robert Bauval“, au sugerat că, probabil, în istoria 
recentă, Sirius a fost mai strălucitor şi, aşadar, vizibil de pe Pămînt. Dar 
astrofizicienii au stabilit că lucrul ar fi fost posibil doar cu peste zece milioane de 
ani în urmă. Şi chiar dacă ar fi fost aşa, cele două stele sînt atît de apropiate încît 
ar fi părut, de la o asemenea distanţă, ca una singură. 

Dogonii mai cred, de asemenea, şi că strămoşii lor au fost civilizati de zei 
numiţi Nommo, mai degrabă semizei, deoarece erau emisarii zeului Amma, care 
a descins pe Pămînt într-o „arcă“. Nommo sînt descrişi ca spirite ale apei, aflaţi în 
toate formele ei de existenţă, de la mări la băltoace. Dogonii îi descriu pe Nommo 
ca asemănători peştilor. 

Temple argumentează că miturile dogonilor păstrează amintirea vizitei unei 
rase extraterestre de amfibieni, sosite de pe o planetă din sistemul Sirius, ceea 
ce explică atît legenda, cit şi cunoştinţele despre stele, altfel inexplicabile, ale 
dogonilor. Şi aceşti Nommo, sugerează el, se află în spatele dezvoltării civilizaţiei 
umane. Temple mai încearcă să arate că învăţăturile dogonilor îşi au originea în 
civilizațiile antice din Egipt şi Sumer şi că această cîndva larg răspîndită 
cunoaştere despre civilizatorii extratereştri din Sirius a rămas, cumva, numai 
dogonilor. Intr-o carte extrem de detaliată, argumentată pas cu pas şi cu aspect 
de manual, Temple aduce în sprijinul cazului său dovezi din miturile şi legendele 
Egiptului antic, plus cele din Sumer, Babilon şi Grecia. Din cauza tonului 
academic, sobru, lucrarea lui Temple a fost luată mult mai în serios decît opera 
lui Erich von Daniken publicată cu cîţiva ani mai înainte. 


Şi totuşi, rămîne o problemă legată de The Sirius Mystery, 
cartea din care derivă majoritatea lucrărilor recente ale noii 
egiptologii. Pentru început, dogonii înşişi nu leagă Nommo de 
Sirius. Aceasta este interpretarea lui Temple. S-ar putea ca 
Nommo să fi sosit din alt sistem solar şi doar să le fi spus 


strămoşilor noştri despre adevărata natură a sistemului Sirius, 
poate pentru că aceştia erau interesaţi de ea, fiind cea mai 
strălucitoare stea de pe cer. Dogonii, de altfel, pretind că au 
cunoştinţe despre paisprezece sisteme stelare cu planete şi mai 
spun că sînt acolo mai multe ,,Paminturi“ populate.» De fapt, 
astronomii consideră puţin probabil ca sistemul Sirius să aibă 
planete de orice fel, cu atît mai putin planete pe care se poate 


dezvolta viata, dată fiind complexitatea luminii, căldurii şi atracției 
gravitaționale de la cele două, poate chiar trei, stele.” 

Din punctul de vedere al lui Temple, Sirius C este un adevăr ştiinţific 
dovedit. El citează articolul a doi astronomi francezi, D. Benest şi J.L. Duvent, 
publicat în Astronomy and Astrophysics, în iulie 1995, intitulat „Este Sirius o stea 
triplă?“ Dar, aşa cum sugerează şi semnul de întrebare, cei doi sînt mai puţin 
siguri decît lasă Temple să se creadă. Benest şi Duvent reiau dezbaterile 
precedente pe tema lui Sirius C, bazate pe informaţii disponibile în 1976, cînd a 
apărut în prima ediţie The Sirius Mystery, şi încearcă să calculeze în ce măsură 
observaţiile făcute sînt compatibile cu prezenţa celei de-a treia stele, apoi 
speculează pe marginea proprietăţilor acesteia. Concluzia lor este că anomaliile 
măsurate în mişcarea lui Sirius A şi B pot fi explicate de prezenţa unei a treia 
stele, cu masa de douăzeci de ori mai mică decît a soarelui nostru şi care 
orbitează în jurul lui Sirius A cu o perioadă de 6,3 ani. Ei nu afirmă că aceasta 
este dovada existenţei lui Sirius C, subliniind că dovada poate fi obţinută numai 
prin observarea stelei. Aceste proprietăţi ale lui Sirius C, singurele acceptabile 
după legile mecanicii cerestre, sînt total diferite de cele acordate de dogoni şi de 
Temple. Şi mai apar şi alte probleme: măsurătorile efectuate de Benest şi 

Duvent sînt bazate pe observaţii făcute de pe Pămînt, cu potenţiale erori, 
noile măsurători făcute de pe satelitul Hipparchos putînd fi mai exacte. Am 
verificat la Agenţia Spațială Europeană, dar se 

pare că noile date despre Sirius nu au fost încă interpretate de astronomi. 
Dar am discutat cu Martin Barstow, astrofizician de la Leicester University, care a 
realizat un studiu dedicat sistemului Sirius, în special lui Sirius B, el fiind 
specialist în piticele albe. Ne-a spus că, deşi ipoteza lui Sirius C stîrneşte interesul 
şi nu poate fi abandonată, încă nu sînt suficiente dovezi pentru existenţa ei. 

Aşadar, deşi este imposibil să fim categorici în legătură cu inexistenţa lui 
Sirius C, nu este corect să afirmăm cu emfază că „existenţa lui Sirius C a fost 
acum confirmată“, aşa cum face Robert Temple. Şi chiar dacă existenţa ar fi 
dovedită, caracteristicile ei nu sînt nici pe departe cele atribuite de către Temple 
credinţei dogone. 


Este de netăgăduit că Sirius era o stea foarte importantă 
pentru egiptenii antici, din motive ce nu sînt limpezi, în ciuda 
afirmațiilor egiptologilor. Explicaţia uzuală este că, datorită 
apariţiei stelei pe cer, la răsărit, chiar înainte de inundaţiile 
anuale ale Nilului, egiptenii au făcut o conexiune simplă între cele două 
evenimente, crezind că, într-un fel, Sirius provoacă inundaţiile. Această explicaţie 
este uşor de demontat. Dacă este adevărat că apariţia lui Sirius deasupra 


orizontului marchează începutul anului după calendarul egiptean, revărsarea 
Nilului nu este un eveniment regulat, putînd apărea oricînd pe parcursul a două 


luni de zile.» În unii ani, inundaţiile au sosit înainte de apariţia lui Sirius. Cum 
apariţia stelei nu ţine pasul cu anotimpurile, cele două evenimente ar fi încetat să 
mai fie legate încă de timpuriu. Egiptologii susţin că a fost stabilit calendarul într- 
o perioadă în care evenimentele au coincis, dar nu avem nici o dovadă în acest 
sens. Nu putem afla cu certitudine de ce Sirius era atît de important pentru 
Egiptul antic, dar poate să fie corectă o explicaţie banală: Sirius este, la urma 
urmei, cea mai strălucitoare stea de pe cer. 

Temple nu are decît să pretindă că egiptenii antici îl considerau pe Sirius 
important pentru că fiinţe din acel sistem solar pogoriseră cu tot cu civilizaţia lor 
peste ei, dar această teorie depinde integral de teoria că egiptenii, la fel ca 
dogonii, ştiau de existenţa lui Sirius 

B. In opinia noastră, ipoteza pe care o prezintă nu este deloc sigură. 

Bună parte din cazul lui Temple, legat de cunoştinţele egiptenilor despre 
„secretul Sirius“, porneşte de la închipuite legături între cuvinte din limbi diferite 
şi interpretări ale miturilor, dar ele s-au dovedit adeseori nesatisfăcătoare. 
Informaţia sa despre miturile Egiptului antic se bazează mai mult pe autorii 
clasici decît pe sursele egiptene, ceea ce conduce la mai multe erori. Poate că 
greşeala cea mai mare este punerea accentului pe faptul că Sirius era cunoscut 
de greci ca Steaua Cîinilor. Numele a apărut deoarece steaua se afla în 
constelația Canis Maior, ce răsare în urma Orionului în fiecare noapte. Pentru 
greci, Orion era vînătorul, aşa că minuscula constelație aflată pe urmele sale 
trebuia să fie cîinele de vînătoare, de aici şi numele dat stelei principale.” Dar 
este un concept în întregime grecesc şi în mod evident neîmpărtăşit de egipteni, 
pentru care Sirius/Sothis era steaua zeiţei Isis sau, aşa cum mai era asociată, a 
lui Horus, fiul ei.2 Dar fiind botezată Steaua Cîinelui, Temple ajunge să o lege cu 
Anubis, zeul lumii subpamintene, cu cap de cîine sau de şacal, şi trage concluzii 
referitoare la Sirius bazate pe miturile legate de Anubis, dar şi, în general, de 
prezenţa imaginii cîinelui la greci şi în alte mitologii. 

Avem o serie întreagă de conexiuni făcute de Temple în sprijinul ipotezei 
sale, dar ele se bazează toate, de fapt, pe o premisă falsă. 

Atit de mare este influenţa ideilor lui Robert Temple, chiar dacă sînt, cum 
am demonstrat, bazate pe raționamente false, încît ele rea-par în lucrările altora. 
De exemplu, Robert Bauval şi Adrian Gilbert, în The Orion Mystery (1994), afirmă 
de asemenea că Anubis este legat de Sirius, dînd ca sursă The Sirius Mystery, a 
lui Robert Temple!» Nici o altă sursă nu mai face această afirmaţie din simplul 
motiv că egiptenii înşişi nu au făcut o asemenea conexiune. 

Dorinţa lui Temple de a vedea peste tot cîini îl face să extindă argumentatia 
pînă la a spune că Sfinxul de la Giseh nu reprezintă un leu, ci un cîine - Anubis, 
încă o dată.” Zeul cline este frecvent reprezentat ca stînd culcat, dar egiptenii 
antici erau foarte exacti şi conservatori în privinţa iconografiei si depuneau 
eforturi în a-l reprezenta în mod standard. Un caracter esenţial în reprezentarea 
lui Anubis era coada stufoasă, asemănătoare aceleia de vulpe. Oricit am încerca, 
nu putem vedea în coada Sfinxului altceva decît caracteristicile unui leu. 

Temple mai face o afirmaţie de care sîntem surprinşi că nu a fost 
contestată în atitia ani. Aduce în argumentatia sa anumite legături cu zeul grec 
Hermes şi cu o parte din literatura hermetică, cu extrem de apreciata carte a 
arcanelor, apărută într-un Egipt dominat de greci în ultimele secole î.Hr. sau în 
primul secol d.Hr. Justificarea lui Temple pentru conexiunile cu hermetismul este 
presupusul „fapt“, reamintit de mai multe ori în carte, că Hermes era 
echivalentul grec al lui Anubis. Ceea ce este în întregime greşit. Hermes era 
identificat fără nici un echivoc cu Thot, zeul antic egiptean cu cap de ibis, al 


înţelepciunii şi învăţăturii. Şi pentru a face o legătură cu mitologia sumeriană, 
Temple afirmă că „Anubis nu era în întregime un sacal sau un cîine, avea doar 
cap de şacal sau de cîine“” (uitind, aparent, de legătura făcută, tot de el, între 
Anubis şi Sfinx!). Din nou, este o lipsă de acuratețe. Anubis era adeseori 
reprezentat ca un cîine întreg, stînd culcat şi privind cu un aer supraveghetor, 
cea mai faimoasă reprezentare fiind descoperită în mormîntul lui Tutankhamon. 
Erorile şi logica sucită - avem numeroase astfel de exemple 
în The Sirius Mystery - slăbesc serios teza lui Temple că 
egiptenii cunoşteau adevărata natură a lui Sirius şi că au 


transmis-o, cumva, dogonilor. Temple argumentează că „învăţătura 
secretă“ despre Sirius B şi contactul cu locuitorii sistemului a ajuns la dogoni prin 
intermediul unei populaţii nord africane aflate în contact cu lumea elenă, care 
aflase secretul de la egipteni, apoi migrase în spaţiul ocupat azi de dogoni în 
secolul XI d.Hr. Dar antropologii consideră ca este putin probabil ca dogonii să fi 
ajuns pe aceste pămiînturi înainte de secolele paisprezece-cincisprezece, venind 
dinspre sud-vest, de peste Niger.” 

Temple mai comite o eroare, ce poate părea scuzabilă privită izolat, dar 
avînd implicaţii majore în investigația sa. El analizează originile cuvîntului „arcă“ 
şi face legătura cu egipteanul arg, însemnînd „sfîrşit“, sau „întregire“, si 
postulează că arq ur era vechiul nume egiptean al Sfinxului*, înţeles ce a fost 
preluat ulterior de la el de multi nechemati. Dar arq ur nu înseamnă Sfinx. Ideea 
că aşa ar fi este o greşeală ce-şi are originea în lucrarea lui Sir E.A. Wallis Budge, 
An Egyptian Hieroglyphic Dictionary. Este adevărat că în dreptul intrării în 
dicţionar pentru arq ur“ se spune „Sfinx, 2, 8“, dar aceasta nu este definiţia 
cuvîntului, ci o referinţă la sursele lui Budge, o publicaţie franceză, Sphinx: Revue 
critique embrassant le domaine entier de | Egyptologie. Aşadar, „Sfinx, 2, 8“ se 
referă la pagina 8, volumul 2 al acestei publicaţii. De fapt, arq ur înseamnă 
„argint“ şi, aşa cum menţionează sursa utilizată de Budge, a intrat în limba 
vorbită de egipteni foarte tirziu, împrumutat din grecescul argyros (şi nu, cum 
pretinde Temple, pe altă cale). Această scăpare, extrem de banală, are azi 
repercusiuni asupra credinţei a mii de oameni. 

Un aspect foarte curios al The Sirius Mystery este că nu a reţinut atenţia 
numai serviciilor de informaţii americane şi britanice, ci şi a francmasonilor. În 
ediţia din 1998, Temple descrie cum, în 1965, pentru prima dată, i-a fost atrasă 
atenţia asupra misterului dogon de către prietenul şi mentorul său, filozoful 
american Arthur M. Young. In 1968, cînd Temple s-a hotărît să studieze mai 
departe misterul, Young i-a oferit o traducere făcută de el în scop personal a 
lucrării Le renard pâle (Vulpea palidă), principala lucrare despre dogoni semnată 
de Griaule şi Dieterlen. Temple istoriseşte cum exemplarul i-a fost furat la Londra 
de o persoană despre care a aflat că lucrează pentru CIA, probabil o tentativă de 
a-i împiedica cercetările. (Temple este american, dar trăieşte în Marea Britanie 
de la sfîrşitul anilor 1960.) 

Este aiuritor. De ce şi-ar fi dorit CIA să oprească cercetările lui Temple 
referitoare la enigmele dogonilor? Sau pur şi simplu au dorit să pună mina pe o 
versiune rară, în limba engleză, a cărţii scrise în franceză, deoarece sesizaseră 
cumva că misterul lui Sirius este o problemă de securitate naţională? Cu 
siguranţă că CIA nu duce lipsă de traducători de încredere. 

Şi mai confuz este faptul că Temple s-a trezit că este victima unei campanii 
de hărţuire din partea CIA după ce The Sirius Mystery a fost publicată, in 1976.5 
De exemplu, au exercitat presiuni asupra unui asociat în afaceri să rupă 


parteneriatul. Temple declară că hărţuirea a durat cincisprezece ani. De ce? 
Dacă, aşa cum intentionase şi hoţul exemplarului din Le renard pale, scopul era 
împiedicarea cercetărilor, scenariul era remarcabil de inept şi fără succes; la 
urma urmei era mult prea tîrziu să-l hartuiesti după ce cartea se afla deja pe 
piaţă. Nici ipoteza că CIA l-a împiedicat să reediteze cartea nu se susţine - care 
ar fi fost motivul? (Hărţuirea din partea CIA este şi mai inutilă din moment ce, în 
capitolul 5, chiar Temple este un ferm apărător al agenţiei.) Scenariul se 
complică atunci cînd aflăm că nu numai serviciul de informaţii american este 
interesat de carte. Temple descoperă că şi un serviciu britanic a întocmit un 
raport despre el şi că MI5 a întreprins unele cercetări. 

Temple relatează pe urmă cum a fost contactat de un membru important al 
masoneriei americane, Charles E. Webber, un vechi prieten al familiei sale (ai 
cărei membri ocupaseră poziţii înalte în francmasonerie timp de generaţii), şi i s- 
a propus să devină mason. După Temple, Webber nu era un membru de rînd, ci 
un maestru de grad 33, cel mai înalt grad în Ritul Scotian Antic şi Acceptat, 
dominant în Statele Unite. Şi dorea în mod special ca Temple să adere pentru ca 
ei să poată discuta cartea ca egali şi fără riscul de a divulga secrete masonice 
unui outsider. Webber i-a spus: i 

Sîntem foarte interesaţi de The Sirius Mystery. Intelegem că ai scris-o fără nici o 
cunoaştere a tradițiilor masonice, şi că nu eşti conştient de asta, dar ai făcut unele 
descoperiri legate de miezul tradițiilor noastre, la cel mai înalt nivel, inclusiv lucruri pe care 
nici unul dintre noi nu le cunoaşte.” 

De ce erau CIA, MI5 şi francmasoneria atît de interesate de 
cartea lui Temple, The Sirius Mystery? Intr-adevar, interesul 
acestora nu s-a oprit aici, umbrele acestor organizații au început 
să apară imediat ce am demarat cercetările noastre, iar rolul lor 
în conspirația nevăzuta, dar puternică, a devenit deranjant de 


evident. 
Noua egiptologie 


Obiectivul central al noii ortodoxii în egiptologie este redatarea Sfinxului de 
la Giseh, această construcție enigmatică aflată, în propria incintă, la baza celor 
trei piramide. A fost sculptată la început într-o protuberanta de piatră ce apărea 
deasupra platoului calcaros, apoi constructorii au săpat incinta şi au utilizat 
materialul rezultat pentru finisarea lucrării. 

Vechiul nume era Sheshep-ankh Atum - „Imaginea Vie a lui Atum“, zeul 
creator - şi se bănuieşte că „Sfinx“ derivă din Sheshep-ankh.* Printre celelalte 
nume purtate sînt Ra-Horakhti, unde Horakhti înseamnă „Horus în Zare“ (Horus, 
zeul cu cap de şoim, întruchipare a zeului soare Ra) şi Hor-em-Akhet, „Horus din 
Zare“, transcris în greacă Harmarchis.* Mai sînt şi multe alte combinaţii ale 
numelor zeilor Horus şi Atum, ce reprezentau conceptul egiptean despre zei ca 
principii dinamice, fluide. 

Teoria clasică despre Sfinx este că a fost construit de 
Kefren, cel care a ridicat şi a doua piramidă, fiind dăltuit în 
apropierea ei. Ea se bazează pe bănuita asemănare între figura 
mutilată a Sfinxului şi o statuie a lui Kefren aflată în Muzeul din 
Cairo. Dar expertiza realizată de un legist a confirmat ceea ce 


era evident pentru toată lumea, că nu există nici o asemănare 


între cele două figuri.» De fapt, singura dovadă ce-l leagă de 
Kefren este stela Sfinxului, o dală de piatră gravată, aflată între 
labele sale. Ea descrie cum Tutmosis IIl (1479-1425 î.Hr.), 
dormind lîngă Sfinx după o partidă de vinatoare, a avut un vis în 
care era instruit să dea la o parte nisipul din faţa Sfinxului. La 
baza stelei, cu hieroglife ce s-au şters complet pînă la noi, se 
aflau cuvintele:  „Khaf... statuia ridicată pentru Atum- 
Harmakhis“. Egiptologii au înţeles prin „Khaf“ - „Khafra“ 
(Kefren) şi au extrapolat enunţul iniţial ca o declaraţie că acesta 
a făcut Sfinxul. Este cu siguranţă greşit. Din copiile făcute stelei 
se cunoaşte că acest cuvînt nu era închis într-un chenar“, forma 


ovală standard care - orice student învaţă asta despre hieroglife încă de la 
primele lecţii - indică întotdeauna că este vorba de un rege. 

S-a sugerat că Sfinxul avea cap de leu, ceea ce are sens, dar, mai tîrziu, a 
fost redăltuit după chipul unui rege sau faraon. Teoria se bazează pe faptul că, în 
prezent, capul este prea mic faţă de trup, observaţie fără nici o valoare - cea mai 
mare parte a istoriei sale, Sfinxul a fost îngropat în nisip pînă la git, aşa că 
egiptenii din generaţiile mai recente l-au putut sculpta fără să ştie de trupul de 
leu îngropat. Lucru semnificativ, capul şi faţa Sfinxului sînt mai puţin erodate 
decît trupul, chiar dacă s-au aflat deasupra nisipului, sugerind că operaţia de 
remodelare a avut loc mult mai recent. 

Eroziunea Sfinxului a declanşat o controversă majoră în ultimii ani şi a dus 
la apariţia unui număr de noi cărţi cu o largă audienţă internaţională. Studiul 
eroziunii trupului şi a incintei Sfinxului a fost pornit de exceptionalul cercetător 
american John Anthony West, care se baza pe observaţiile originare făcute de 
R.A. Schwaller de Lubicz la mijlocul secolului douăzeci. 

Descris de obicei ca „filozof“, Schwaller de Lubicz (1887-1961) era un 
cercetător al ocultismului care a trăit în Egipt între 1938 şi 1952, studiind 
simbolistica templelor, în special a celui de la Luxor. Ca alchimist practicant, era 
familiarizat cu hermetismul şi alte curente oculte şi descoperise aceleaşi principii 
întrupate în templele faraonilor egipteni. Era interesat mai ales de numerologie, 
matematica şi geometria templelor, pe care le considera conforme cu anumite 
principii cunoscute de el din ocultism. A scris cîteva cărţi de interpretare a culturii 
egiptene din perspectiva sa, cea mai cuprinzătoare fiind seria de trei volume Le 
temple de |homme (Templul omului - 1957). Era, mai ales, adeptul sistemului 
pitagoreic, în care numărul nouă joacă un rol important, de aici şi fascinația sa 
pentru Marea Eneadă şi religia heliopolitană. Credea că sistemul heliopolitan era 
o expresie în termeni mitologici a anumitor principii fundamentale şi traducea 
egipteanul neter, „zeu“, prin „principiu“. Schwaller de Lubicz amintea des de 
„Cele Nouă Principii“, lucru ce a căpătat o semnificaţie deosebită pe măsură ce 
avansam în cercetările noastre. 

John Anthony West este primul care a descoperit lucrările 
lui Schwaller de Lubicz în timp ce lucra la cartea sa The Case for 
Astrology (1970). După ce i-a studiat în întregime opera, West s- 
a decis să rescrie într-un mod mai accesibil teoria lui Schwaller 


de Lubicz, oricum disponibilă doar în ediţii franceze foarte rare. Versiunea lui 


West purta titlul Serpent in the Sky (1979). 

West a remarcat în cărţile lui Schwaller de Lubicz observaţia că eroziunea 
avansată a trupului Sfinxului nu era cauzată de sablare, ci de apă. lată cum 
comentează în Serpent in the Sky: 

In principiu, nu putem avea nici o obiectie la eroziunea datorată apei din moment ce 
se consideră că, în trecut, Egiptul a suferit numeroase schimbări climaterice şi inundaţii 
periodice ale mării şi ale Nilului (într-un trecut nu foarte îndepărtat). Ultimele sînt 
considerate a fi legate de topirea ghețarilor la sfîrşitul ultimei glaciaţii. Considerăm ca o 
dată probabilă a fenomenului 15 000 î.Hr., dar revărsările Nilului au continuat şi după 
această dată. Ultima mare 

inundație este datată 10 000 î.Hr.” 

West a realizat că teoria poate fi testată, dar, mai mult, că are importante 
implicaţii. Scria în 1979: „Cu alte cuvinte, acum este posibil să dovedim existenţa 
«Atlantidei» şi a potopului biblic.“ (Să notăm că atît Schwaller de Lubicz cit şi 
West credeau că inundația, sau o serie de inundaţii, era responsabilă pentru 
eroziunea suferită de Sfinx.) 

După mai multe încercări de a găsi un geolog care să studieze eroziunea, 
West a trezit interesul dr. Robert Schoch, de la Boston University. Din analiza 
făcută formelor de eroziune, Schoch a tras concluzia că ele sînt, într-adevăr, 
opera apei, a apei de ploaie. Cercetările sale au fost confirmate şi de alti 
geologi. Cînd BBC a realizat în 1994 episodul din Timewatch dedicat Sfinxului, de 
exemplu, ei şi-au trimis propriul geolog să verifice rezultatele lui Schoch şi au 
ajuns la acelaşi rezultat. Egiptologii, pe de altă parte, refuză să se lase convinşi 
indiferent de prestigiul specialiştilor. De exemplu, dr. Zahi Hawass, pe atunci 
director general al Platoului Giseh, spunea: „Chiar dacă geologii confirmă ce 
spune Schoch, opinia mea, ca egiptolog, este că datarea Sfinxului este sigură 
pentru noi.“% 

Cum climatologii pot calcula exact perioadele ploioase din trecut, asta ne 
ajută să datăm, chiar să redatăm, Sfinxul. Pe baza gradului de alterare, Schoch a 
ajuns la concluzia că roca ce alcătuieşte trupul Sfinxului a fost expusă la eroziune 
între 7000 şi 5000 î.Hr. 

Ceea ce, desigur, face Sfinxul mult mai bătrîn decît afirmă marea majoritate 
a egiptologilor. 

Rezultatele lui Schoch au fost preluate de Graham Hancock şi John Anthony 
West în sprijinul afirmației că Sfinxul este mult mai bătrîn. Ei spuneau că Schoch, 
ca universitar care ar avea o reputaţie de pierdut, a fost conservator atribuind 
eroziunii Sfinxului cea mai recentă dată corespunzătoare unui climat umed.” Dar 
Schoch stabilise că eroziunea era perfect compatibilă cu ploile din acea perioadă, 
scriind în 1995 că studiul realizat l-a dus la concluzia că „cele mai vechi porţiuni 
ale statuii pot fi datate între 7000 şi 5000 7.Hr.“.* 

West crede că inundaţiile sînt responsabile pentru eroziunea Sfinxului. 
Schoch a dovedit însă că se înşală, la fel ca şi egiptologia clasică. Ceea ce nu-l 
împiedică pe West să transforme descoperirile lui Schoch în „dovezi“ pentru 
vîrsta mult mai mare a Sfinxului. El spune: „Trebuie să mergi în urmă cu peste 10 
000 de ani pentru a găsi în Egipt un climat suficient de umed pentru a asigura 
inundaţii pe scară largă. De aici rezultă că Sfinxul a fost construit mult înainte de 
10 000 î.Hr.“ 

Şi totuşi, Schoch nu este de acord, scriind: „Consider că estimarea făcută 
de West referitor la vîrsta Sfinxului este o exagerare.“ 

Graham Hancock, preluînd şi el lucrările lui Schoch, scrie în Fingerprints of 
the Gods: „Într-adevăr, două sau trei mii de ani înainte şi o mie de ani dupa 10 
500 î.Hr. a plouat, a plouat, a plouat.“ Această afirmaţie a devenit sfinta pentru 


noua egiptolo 

gie, aşa cum atribuirea lui Kefren a Sfinxului este un fapt 
pentru egiptologia clasică, ceea ce face totul şi mai interesant, 
deoarece nu a existat acest mileniu umed.=Dr. Sarah O'Mara, de 
la Drylands Research, din cadrul Sheffield University, principala 
autoritate mondială în climatul deşertic, trecut sau prezent, 
declară că pînă în jurul anului 8000 î.Hr. „nu avem nici o dovadă 
de existenţă a oamenilor în acest areal (Egipt). Era o zonă foarte 
uscată, foarte caldă. Este vorba de epoca ultimei glaciaţii.“= 
Această glaciatie, ce a început în jurul datei de 20 000 î.Hr. şi s- 
a încheiat in 8000 î.Hr., a dus la o perioadă de alternanță a 
perioadelor umede cu cele secetoase. Şi Michael Rice, în Egypt’s 
Making, scrie: „Este probabil că Valea nu a putut susţine cu 
adevărat o civilizaţie umană consistentă pînă cu 10 000 de ani 
în urmă (circa 8000 î.Hr.).“= 

Clima în epoca Vechiului Regat, cînd au fost construite piramidele, era 
considerabil mai umedă decit azi. De fapt, la 2500 î.Hr., cînd a fost construită 
probabil Marea Piramidă, nivelul anual al precipitațiilor era asemănător cu cel din 
Anglia de azi. Intre 7000 şi 5000 î.Hr., climatul din Egipt era foarte umed. Pe 
urmă, după 5000 î.Hr., nivelul anual al precipitațiilor a început să scadă pina cînd, 
la scurt timp după 2500 î.Hr., s-a stabilizat la nivelul de azi. Cota de inundație a 
Nilului a scăzut dramatic între 3100 şi 2700 î.Hr., iar acesta poate fi adevăratul 
motiv al apariţiei civilizaţiei egiptene, deoarece mai înainte revărsarea Nilului era 
mult prea amplă pentru a permite existenţa unei civilizaţii în Vale. Aşa cum 
spune Michael Hoffman, autoritatea în domeniul Egiptului pre-dinastic: „Intre 
7000 şi 2500 î.Hr., deşertul a înflorit.“ss 

S-a mai sugerat, şi de Robert Temple printre alţii”, că eroziunea a fost 
cauzată de umplerea cu apă a incintei Sfinxului, pînă la gitul acestuia, pentru a fi 
amenajată o piscină sacră. Şi totuşi, Schoch a fost foarte exact: eroziunea este 
rezultatul unei ape curgătoare, ploaia, nu a unei mase statice de apă. 

Lucrarea lui Schoch demonstrează convingător că Sfinxul este mai batrin 
decît pretind egiptologii clasici, poate că datează chiar dinainte de 7000 î.Hr.. Dar 
asta nu contează pentru West şi Hancock, care doresc să împingă data în trecut, 
mai exact la 10 500 î.Hr. Este cu siguranţă o dată remarcabilă pentru aceşti 
cercetători, una pe care, atit ei cît şi colegii lor, fac toate eforturile să o credem. 
De ce oare? 


Precum în ceruri, aşa şi pe pămînt? 
O altă teorie recentă ce a captivat imaginaţia publicului este aceea a lui 


Robert Bauval, născut în Alexandria, în Egipt, din părinţi belgieni. A fost interesat 
de cultura egipteană, în special de piramide, pe aproape toată durata vieţii sale. 


In 1994, el şi Adrian Gilbert au scris The Orion Mystery. 
Tema principală era teoria lui Bauval că piramidele de la Giseh 
erau proiectate şi construite toate trei pentru a reprezenta cele 
trei stele din Centura Orionului. Faptul că aceste trei structuri 
imită poziţiile stelelor din Centura Orionului, odată indicat de Bauval şi 


Gilbert, devine evident, dar asta intentionasera constructorii? Aceşti autori dedică 
o mare parte din The Orion Mystery argumentelor că aşa este. 

Potrivirea între piramide şi stele nu este perfectă, totuşi. Dacă stelele sînt 
proiectate pe planul piramidelor, se poate vedea imediat că este aproximativă 
corelarea. Dacă cele două stele mai strălucitoare sînt poziţionate deasupra Marii 
Piramide şi a Piramidei lui Kefren, a treia stea nu se aliniază cu piramida mai 
mică, Piramida lui Menkaura. (De fapt, singura dată cînd cele trei piramide au 
fost aliniate perfect cu stelele a fost în planşa prezentată de Hancock şi Bauval 
într-o emisiune televizată.) Acceptarea corelatiei Orion/Giseh depinde de nivelul 
de exactitate la care te aştepţi din partea constructorilor piramidelor. 

Cînd Bauval a încercat să includă şi alte piramide în teoria sa, a avut şi mai 
puţin succes. De exempu, în The Orion Mystery, el introduce piramidele de la Abu 
Roach, de la sud de Giseh, şi de la Zawiyet-el-Aryan, de la nord (nici una, absolut 
intimpator, nefiind terminată). Şi susţine că si ele corespund unor stele din 
Orion. Dar nu o fac foarte convingător. Ceea ce nu este o problemă majoră. Nu 
putem fi siguri că arhitecţii acestui uriaş desen doreau să reproducă pe pămînt 
harta întregului Orion sau că ei, măcar, recunosteau constelatiile în modul în care 
o facem azi; poate că au dorit să oglindească la Giseh doar cele trei stele din 
Centură. 

O confirmare aparentă a teoriei lui Bauval despre Giseh/Centura Orionului 
vine din orientarea celor patru puțuri ce pornesc din cele două camere principale, 
aşa-numitele Camera Regelui şi Camera Reginei, din Marea Piramidă, cîte două 
din fiecare cameră, unul către nord şi unul către sud. Aceste puțuri sfredelesc 
pereţii piramidei. Sînt foarte înguste, cu latura puţin peste 20 cm. Cele din 
Camera Regelui (aflată în poziţie superioară) pătrund în diagonală prin masivul 
din piatră şi ajung la suprafaţă, drept care au fost numite puțuri de aerisire. Cele 
pornite din Camera Reginei sînt mai ciudate, din moment ce nu ajung la 
suprafaţă şi nici nu se deschid în cameră. Ele au fost descoperite în spatele 
pereţilor, în 1872. 

Inca de la începutul anilor 1960 s-a considerat că aceste puțuri au fost 
gîndite pentru a indica anumite stele semnificative pentru egipteni. Putul ce 
porneşte spre nord din Camera Regelui, de exemplu, pare a fi „aţintit“ către 
steaua Thuban, din constelația Draconis, steaua Polului Nord în epoca 
piramidelor. 


Secţiune prin 


Camera 
Regelui 


Uşa 
Gantenbrink 


Marea Piramidă, în care sunt schiţate principalele încăperi şi 
structuri. 

De asemenea, s-a sugerat că putul sudic pornit din Camera 
Regelui este tintit către stelele din Centura Orionului. Dacă este 
aşa, ar fi un argument în sprijinul teoriei conform căreia 
piramidele au fost construite pentru a le reprezenta. Bauval a 
calculat că, în jurul anului 2475 î.Hr., putul sudic din Camera 
Regelui s-ar fi aflat pe direcţia către cea mai strălucitoare stea 
din Centura Orionului, Al Nitak.% 

Uriaşe controverse au pornit în ultimii ani în legătură cu 
descoperirile, mai ales cu zvonul despre descoperirile, făcute pe 
Platoul Giseh, în special în Marea Piramidă. Emotia generală a 
fost cu siguranţă generată în 1993 prin descoperirea unei uşi de 
mici dimensiuni în Marea Piramidă şi care nu arăta nici un semn 
de cioplire. Maşina de zvonuri a Internetului este neobosită în a 
răspîndi poveşti, ce pot sau nu să fie bazate pe fapte. In martie 
1993, un inginer german, Rudolf Gantenbrink, a trimis un robot 
echipat cu o camera video prin ambele puțuri din Camera 
Reginei. Şi atunci, evenimentul a devenit faimos, robotul - numit 
Upuaut 2 (după vechiul zeu egiptean al războiului, 


„Deschizătorul de Drumuri“) - a întîlnit ceea ce părea a fi o uşă ce bloca 
putul, uşă cu miner şi un spaţiu demn de tot interesul în spatele ei. O uşă de 
orice dimensiune implică existenţa a ceva în spatele ei. Ce ar fi putut fi? 
Imaginaţia s-a încins de atunci, dar consensul general este că se află un fel de 
încăpere în spatele ,,Usii lui Gantenbrink“. La data scrierii cărţii, aproape şase ani 


după descoperirea lui Gantenbrink, încă mai aşteptăm să aflăm unde duce uşa 
aceea. 

Cercetările lui Gantenbrink au mai avut o utilizare: au fost însuşite de 
Robert Bauval, care le-a văzut ca o susţinere a teoriei sale, dezvoltate la sfîrşitul 
anilor 1980, conform căreia putul sudic din Camera Reginei era menit să 
marcheze direcţia către Sirius. Din unghiul facut de put putea acum să calculeze 
încotro indica la momentul ridicării piramidei. Din aceste poziţii, Bauval a estimat 
că ea a fost construită în jurul anului 2450 î.Hr.“ Ca o ironie, datarea făcea 
piramida cu un secol mai tînără decît o considerau egiptologii clasici şi mergea în 
direcţie greşită din punctul de vedere al noii otodoxii. (Datarea recentă cu carbon 
pare să indice că Marea Piramidă este mai bătrînă cu aproape patru secole.®) 
Bauval era atît de entuziasmat de descoperirea lui Gantenbrink încît şi-a asumat 
misiunea de a anunţa presa mondială la începutul lui aprilie 1993.8 

Dar unele dintre presupunerile lui Bauval stau sub semnul întrebării. De 
exemplu, el creează un cerc vicios în care utilizează poziţia putului pentru a 
demonstra data construirii Marii Piramide, iar această dată pentru a justifica 
direcţia către o anumită stea a putului. Mai este o anomalie legată de datele 
implicate de poziţia celor două puțuri: putul din Camera Reginei ar fi trebuit 
(după calculele lui Bauval) să fie perfect aliniat cu Sirius în jurul datei de 2400 
î.Hr., în timp ce putul din Camera Regelui fusese aliniat perfect cu Al Nitak cu 
şaptezeci şi cinci de ani mai devreme. Era deci imposibil ca ele să fi tintit către 
stelele lor în acelaşi moment. Dar poate că noi - dar şi Robert Bouval - ne 
aşteptăm la o prea mare precizie din partea egiptenilor antici. La urma urmei, cei 
şaptezeci şi cinci de ani aduc o eroare de numai o zecime dintr-un grad în poziţie. 
Şi, în fond, idea lui Bauval este curajoasă şi provocatoare, chiar dacă avem 
serioase rezerve fata de prea larga extindere a implicatiilor. 


Teoria lui Bauval a devenit un stindard al noii egiptologii. 
Arareori este pusă sub semnul întrebării de cititori sau de 
cercetătorii în acest domeniu. Culmea este că un critic acerb 


este chiar Rudolf Gantenbrink, care-l atacă pe Bauval pentru utilizarea 
datelor sale ca suport pentru teoria orientării către Sirius, teorie pe care, în 
orice caz, Gantenbrink o respinge. El ne-a spus, în august 1998: Teoriile sale sînt 
un nonsens şi au fost adeseori contrazise. El utilizează date greşite pentru unghiul 
puturilor... iar datele astronomice sînt şi mai hazardate. În nici un caz nu există o bază 
ştiinţifică solidă pentru aceste teorii.6€ 


Gantenbrink subliniază că orientarea puturilor către o stea este un 
concept care depinde de traseul perfect rectiliniu al puturilor, dar ele apar 
astfel doar în secţiunea nord-sud a Marii Piramide. De fapt, puturile cotesc la 
stînga şi la dreapta, adică, de la est la vest. În cazul celor două din Camera 
Regelui, extremităţile lor (atît în cameră cît şi afară) nu se află în acelaşi plan. 
(lar puturile din Camera Reginei nici nu ating suprafaţa piramidei.) 

Teoria lui Bauval presupune că puturile sînt drepte ca o riglă orientată către 
un punct anume de pe cer. Dar, asa cum sînt ele întortocheate, este putin 
probabil să fi avut intenţia de a le orienta către un corp ceresc anume. Cum ne-a 
mai spus Gantenbrink: „Orice directionare către o stea... funcţionează într-o 
vedere laterală, niciodată în realitatea tridimensională.“ Concluzia lui oarecum 
dramatică, la sfîrşitul trecerii în revistă a părţilor slabe din Bauval, este: 
„Orientarea către stele este o P|C|LEAL|!“ 

Şi anunţul făcut în faţa presei de Bauval, referitor la descoperirea uşii, a 


provocat comentarii din partea lui Gantenbrink. Evident că Bauval încălcase orice 
protocol. Ştirile nu puteau fi făcute publice fără acordul celor pentru care lucra 
Gantenbrink în acel moment, German Archaeological Institute din Cairo şi 
Egyptian Supreme Council of Antiquities. Justificarea lui Bauval pentru acţiunea 
sa unilaterală era frustrarea în fata întîrzierii anunţului din partea autorităţilor 
germane şi egiptene. Din punctul lui de vedere, de abia-şi tirau picioarele, iar el 
simţea că oamenii trebuie să afle mai repede - dar prima sa declaraţie în faţa 
presei a fost făcută la numai paisprezece zile de la descoperire! Care a fost 
adevăratul motiv pentru graba lui Bauval de a face anunţul? 


Gantenbrink nu are nici o îndoială asupra motivelor. Aşa 
cum ne-a spus: „A fost o campanie de PR foarte deşteaptă. Fără 
descoperirea mea, nimeni n-ar fi auzit de un individ cu numele 


Robert Bauval.“ Gantenbrink merge mai departe: el invinovateste anunţul 
prematur şi neautorizat făcut de Bauval presei pentru refuzul autorităţilor 
egiptene de a-i permite să-şi continue lucrările în Marea Piramidă. 

Ne-a intrigat să descoperim în literatura masonică, cel puţin în aceea de la 
sfîrşitul secolului nouăsprezece, ideea că putul sudic din Camera Reginei este 
orientat către Sirius.s La acel moment am fost impresionați. Era opera lui Bauval 
o confirmare a faptului că francmasonii deţineau informaţii secrete despre 
piramide? l-am pus lui Gantenbrink problema că Bauval demonstrează această 
surprinzătoare cunoaştere, dar el ne-a răspuns: „S-ar putea, dar nu-i adevărat! 
Asta arată doar de unde a preluat Bauval ideile sale.“ 

Inchipuita orientare este numai o parte din încercarea lui Bauval de a lega 
teoria sa cu o perioadă şi mai îndepărtată din istoria Egiptului. Bauval acceptă că 
piramidele de la Giseh au fost construite în jurul anului 2450 î.Hr, mai mult sau 
mai puţin datarea propusă şi de egiptologi (care, de fapt, spun că este cu un 
secol mai veche). Dar scrie că toate cele trei piramide nu se potriveau perfect cu 
poziţia din acel moment a stelelor: piramidele sînt orientate pe o direcţie ce face 
un unghi de 45 cu meridianul ce trece prin Giseh, deci şi stelele din Centura 
Orionului ar trebui să facă un unghi de 45 cu meridianul ceresc pentru a se 
potrivi imaginii de la sol. Această trecere la meridian apare cînd stelele se află la 
sud şi ating ce-a mai mare înălţime deasupra orizontului („culminează“, în 
termeni astronomici). lar Centura Orionului, notează Bauval, nu făcea un unghi 
de 45 cu meridianul ceresc la momentul în care el crede că au fost construite 
piramidele. 

Şi totuşi, din cauza precesiei echinoctiilor, constelația îşi modifică 
orientarea de-a lungul secolelor. Asumîndu-şi ideea că greşeala a fost 
intenţionată, Bauval s-a hotărit să afle cînd au fost aliniate. Şi a ajuns la 
concluzia: 

De abia spre 10 500 î.Hr. - cu 8000 de ani înainte de epoca piramidelor - corelatia 
era perfectă, cu Nilul oglindind Calea Lactee şi stelele din Centură dispuse identic faţă de 
meridian.” 

Şi continuă ipoteza: fie încă de pe atunci au stabilit poziţia, 
chiar dacă nu le-au construit timp de 8000 de ani, fie 
constructorii încearcă să ne spună ceva despre anul 10 500 î.Hr. 


XIXI 

Proiectie in San orizontal a piramidelor de la Giseh. Sînt 


amplasate pe o direcție care face un unghi de 45 de grade cu 
meridianul locului. 


Pe pagina alăturată: culminatia Constelatiei Orion în anul 
10500î.Hr. Trebuie să remarcăm ca Centura Orionului nu se află 


în „poziţia Giseh“. lar asta nici nu s-a petrecut după anul 12000 
î.Hr. 


S 


Aici apar unele probleme. Chiar şi Robin J. Cook, care a lucrat 
cu Bauval şi a întormit reprezentările grafice pentru The Orion 
Mystery, are rezerve față de aceste concluzii. În lucrarea sa 
The Horizon of Khufu (1996), Cook reexaminează problema şi 
afirmă sigur pe el: „... nu era asa in 10 500 î.Hr.“ 


De fapt, Cook găseşte o corelaţie ce aduce Centura Orionului 
în „poziţia Giseh“ în 2450 7.Hr.»Cook nu este de acord cu ideea 
că întregul complex Giseh intenţiona să atragă atenţia asupra 


anului 10 500 î.Hr. şi trebuie să spunem că dovezile lui sînt mai 
convingătoare decît cele ale lui Bauval. Chiar şi aşa fiind, 
trebuie să luăm de bune afirmaţiile lui Cook? Din nefericire 
pentru teoriile lui Bauval, este uşor să faci verificarea, iar cînd 
am făcut-o am descoperit că Cook avea dreptate. Utilizind 
acelaşi program de simulare astronomică folosit de Bauval, 
SkyGlobe 3.6, am descoperit că stelele din Centura Orionului 
nu se aflau în „poziţia Giseh“ la echinocțiul de primăvară din 10 
500 î.Hr. (şi la nici o altă dată de culminatie din acea 
perioada).”In fond, este foarte uşor să spui cînd face Centura 
Orionului 45 cu meridianul - în acel moment Saiph, „piciorul 
stîng“ al Orionului, se află sub Al Nitak, cea mai estică (stînga) 
dintre cele trei stele ale Centurii Orionului.” De fapt, pentru a 
obţine culminatia în „poziţia Giseh“, trebuie să mergi şi mai în 
urmă, la 12 000 î.Hr., şi nici atunci nu culminează exact în zorii 
echinoctiului de primăvară. 

Inseamnă oare că Bauval a greşit calculul cu 1500 de ani? Oricine poate 
face o greşeală. Şi înseamnă doar că ipotetica civilizaţie avansată a lui Bauval a 
stabilit poziţia piramidelor la 12 000 î.Hr. în loc de 10 500 î.Hr.? Am fi tentaţi să 
atribuim scăparea unei erori umane, dar o altă miză apare aici. Incă o dată, aşa 
cum se întîmplase şi cu non-existentul mileniu umed al lui Hancock, descoperim 
un membru de vază al noii egiptologii care încearcă cu disperare să dovedească 
10 500 î.Hr. ca un an cu o semnificaţie aparte, chiar dacă faptele dovedesc 
altceva. 

Deşi la prima vedere avem două demonstraţii independente şi aparent 
convingătoare, geologice şi astronomice, ce ne conduc către 10 500 î.Hr., 
amindoua se dovedesc a fi bazate pe o distorsiune a faptelor. Bauval şi-a afirmat 
cu entuziasm credinţa că ambele direcţii de cercetare se susţin una pe cealaltă în 
documentarul televizat The Mysterious Origins of Man (Misterioasele origini ale 
omului - 1996), pretinzînd următoarele: 

Am descoperit că astronomia ne conduce la concluzia că Sfinxul a fost ridicat în jurul 
datei 10 500 î.Hr., ceea ce se potriveşte exact cu analizele geologice făcute asupra 
Sfinxului. Aşadar două ştiinţe exacte ne arată azi că Sfinxul ar putea fi foarte vechi, datînd 
din al unsprezecelea mileniu î.Hr. 

Am văzut că, de fapt, astronomia nu face aşa ceva în cazul piramidelor şi 
nici nu oferă un sprijin pentru redatarea Sfinxului. 


O dată predestinată 


În 1996, Robert Bauval şi Graham Hancock au făcut echipă pentru a scrie 
Keeper of Genesis, în care dezvoltă argumente în sprijinul datei 10 500 î.Hr. şi 
detaliază semnificaţiile. Bună parte din ipoteza lor este bazată pe corelatia 
astronomică între complexul Giseh, descrierile evenimentelor cereşti aflate în 
textele piramidelor şi imaginea cerului aşa cum era ea în 10 500 î.Hr. După ce 
ajung la această dată prin două argumentaţii dubioase, „potrivirea“ între 
piramidele de la Giseh şi Centura Orionului şi eroziunea Sfinxului datorată unei 
perioade umede în al unsprezecelea mileniu î.Hr., ei încep să extrapoleze 
semnificaţiile. 


Un punct cheie al argumentatiei se bazează pe ideea că Sfinxul ca leu 
culcat intenţiona să reprezinte constelația Leului, ceea ce presupune că egiptenii 
interpretau ca noi semnele zodiacale. Nu avem nici o dovadă în acest sens, dar, 
de dragul discuţiei, să acceptăm că Sfinxul intenţiona să reprezinte Leul. Are o 
oarecare logică. 


Cum Sfinxul priveşte direct către răsărit, Bauval şi Hancock 
presupun că trebuia să arate ca omologul său ceresc în ziua în 
care răsare, împreună cu soarele, exact la est, ceea ce se 
întîmplă doar la cele două echinotii, primăvara şi toamna. 
Astrologia tradiţională consideră echinocțiul de primăvară ca 
fiind mai important. Epocile astrologice - a Peştelui, Vărsătorului 
şi aşa mai departe - sînt definite prin sectorul de cer (sau casa 
astrologică) identificat după constelația în care soarele răsare la 
echinocțiul de primăvară într-o anumită perioadă. Din cauza 
precesiilor echinoctiilor, constelatiile se schimbă la circa 2160 
de ani. Pentru cea mai mare parte a ultimilor 2000 de ani, 
soarele a răsărit în Peşti, aşadar am fost în Era Pestelui. In 10 
500 î.Hr. ne aflam în Era Leului, motiv pentru care Hancock şi 
Bauval cred că Sfinxul este sculptat în formă de leu. Aceste 
etape ale demonstraţiei sînt doar presupuneri, ce pot sau nu să 
fie adevărate. Nici una nu este o dovadă şi nu există argumente 
independente în sprijinul lor. Putem să le acceptăm pe fiecare în 
parte „de dragul argumentului“, raminind precauti cu concluziile 
trase din ele, din moment ce nu putem fi siguri de premisele 
iniţiale. Hancock şi Bauval argumentează că 10 500 î.Hr. 
reprezintă fabulosul Timp Primar (tep zepi) în care egiptenii cred 
că a început civilizaţia lor. Pe stela Sfinxului de la Giseh stă 
înscris, printre alte lucruri, „stăpîn al... maretului loc al Primului 
Timp“, ceea ce ar arăta o legătură cu tep zepi. Bauval si 
Hancock îşi susţin argumentele cu o simulare pe calculator a 
cerului, aşa cum apărea la 10 500 î.Hr., găsind alta corelaţie 
semnificativă petrecută în jurul acelui an. De fapt, aceste 
corelaţii nu au apărut doar la o anumită dată, ci s-au petrecut de 
mai multe ori, adeseori cu cîteva secole înainte sau dupa 10 500 
î.Hr. De ce se tot întorc la acest moment precis în timp? Metoda 
Bauval şi Hancock era de a găsi corelaţii semnificative între 
stelele şi constelatiile de care erau interesaţi - Orion, Leu, Sirius 
şi Soare - pentru a le utiliza ca dovezi suplimentare că întregul 
complex Giseh a fost proiectat pentru a „încifra“ importanţa 
anului 10 500 î.Hr. Din nou, un cerc vicios: se caută corelaţii 
numai pentru acel an. Logica după care au stabilit anul cu 


pricina este greşită de la bun început. Pentru a demonstra asta, 
am utilizat SkyGlobe 3.6, acelaşi program de modelare utilizat şi 
de ei, pentru a găsi corelaţii posibile în anul 8700 î.Hr., care, 
după un raţionament de tip Hancock şi Bauval, ar fi putut fi la fel 
de semnificativ. De exemplu, la echinocțiul de primăvară din 
acel an, soarele răsărea exact în acelaşi moment cu Regulus, 
cea mai strălucitoare stea din Leu, numită „inima“ de Bauval şi 
Hancock. De fapt, soarele acoperă Regulus în momentul 
răsăritului. Şi, exact în acelaşi moment, la sud, Centura 
Orionului se află în „poziţia Giseh“ (aşa cum este ea stabilită de 
Robin J. Cook). Dacă aşa ceva s-ar fi întîmplat în 10 500 î.Hr., ar 
fi fost utilizat ca argument pentru semnificaţia deosebită a 
acestui an. Este curios că Hancock şi Bauval trebuie să 
construiască aşa o complicată (şi controversată) demonstraţie 
pentru a explica semnificaţia astronomică a Sfinxului şi legătura 
lui cu Leul, cînd există o explicaţie mult mai simplă - una 
sugerată initial de nimeni altul decit de R.A. Schwaller de Lubicz. 
El sublinia că, de-a lungul unei bune parti din istoria veche a 
Egiptului, în ziua primului răsărit heliacal al lui Sirius - Anul Nou 
pentru ei, cea mai sacră zi din calendar - soarele răsărea în 
Leu.» Verificînd ideea lui Schwaller de Lubicz cu SkyGlobe, am 
descoperit că este corectă. Intre 6000 î.Hr. şi 2500 î.Hr. soarele 
chiar a răsărit în Leu în ziua primului răsărit heliacal al lui Sirius. 
De aici, dacă Sfinxul era menit să reprezinte Leul şi fusese făcut 
să privească spre răsărit către dublura sa cerească, am fi putut 
avea un argument mult mai logic, şi mai puţin controversat, 
pentru a justifica poziţia sa, decît ideea că scopul era o trimitere 
către anul 10 500 î.Hr. Explicaţie ce mai are şi avantajul de a se 
potrivi cu teoria lui Robert Schoch referitoare la eroziunea 
produsă de apă, ce datează Sfinxul între 7000 şi 5000 î.Hr. 
Avem un întreg puzzle aici. Chiar Schwaller de Lubicz, un 
adevărat erou pentru Hancock, Bauval şi West, a făcut aceste 
afirmaţii, aşadar este evident că le cunoşteau. Şi totuşi nici unul 
dintre autori nu dă atenţie demonstraţiei alternative, preferind 
în mod evident să-şi vadă de ipoteza lor cu anul 10 500 î.Hr. 
Punctul culminant în Keeper of Genesis este totuşi 
„descoperirea“ existenţei unei camere secrete sub Sfinx, aşa 
cum a fost „revelat“ prin corelaţii astronomice.» Considerată a fi 
cea mai mare dezvăluire din carte, se dovedeşte de fapt a fi 
partea cea mai subreda. La echinocțiul de primăvară din 10 500 


î.Hr., constelația Leului răsărea chiar la est de Sfinx şi apunea 
imediat sub privirile sale. In acel moment, soarele se afla sub 
orizont, la 12 sub labele din spate ale Leului. Bauval şi Hancock 
presupun că asupra acestui lucru încercau egiptenii să ne atragă 
atenţia. Aşa-numita lor „Sală a Genezei“ poate fi găsită într-o 
poziţie analogă, la treizeci de metri sub Sfinx. Ce de secrete sînt 
acolo! 

Chiar şi dacă ar fi corecte argumentele lor legate de importanţa 
lui 10 500 î.Hr. - şi am demonstrat că nu au o bază solidă -, de 
ce presupun că totul este legat de un mesaj încifrat, trimis 
peste timp pentru a ne dezvălui poziţia unei încăperi ipotetice? 
(Mai logic ar fi fost să presupunem că Sfinxul „se uită“ la ceva 
foarte important. Dacă îi urmăreşti azi privirea, descoperi un 
restaurant Pizza Hut/Kentucky Fried Chicken.) S-au adus multe 
critici ipotezei astronomice făcute de Bauval şi Hancock. În 
timpul unui circuit de conferinţe pe coasta Alaskăi, Hancock s-a 
trezit în poziţia ingrată de a fi criticat de un covorbitor, 
reputatul astro-arheolog dr. E.C.Krupp de la Griffith 
Observatory, din California. Acesta a subliniat defectele 
demonstraţiei din Keeper of Genesis, în special faptul că Sfinxul 
ar fi trebuit să se afle pe celălalt mal al Nilului pentru ca 
presupusa sa identificare cu Horakhti (un alt nume al Sfinxului) 
să funcţioneze în legătura cu constelația Leului. Pe urmă, 
Krupp a amintit cît de nemulţumit este că Hancock 
contracarează astfel de critici invocînd „licenţe artistice“ din 
partea constructorilor antici.” 


Principala ipoteză a lui Hancock este că ar fi existat o civilizaţie avansată înainte 
de ultima glaciaţie, încheiată în jurul anului 10 500 î.Hr. ca rezultat al unui 
cataclism global ce a dus la topirea ghetii şi la creşterea nivelului mărilor. El 
afirmă că învăţătura acestei civilizaţii a supravieţuit filtrată de culturile ulterioare 
şi a avut ca rezultat construirea piramidelor, la 8000 de ani distanţă. 

Hancock a continuat să-şi explice teoria şi să susţină semnificaţia anului 10 
500 î.Hr. în cartea (semnată împreună cu soţia sa, Santha Faiia) Heaven s Mirror 
(Oglinzile Cerului - 1998) şi în serialul pentru televiziune, produs de Channel4 şi 
Discovery Channel, Quest for the Lost Civilization (In căutarea civilizaţiei 
pierdute). În ambele, el demonstrează ubicuitatea semnificației acestei date în 
lumea antică examinind cele mai misterioase şi mai exotice situri din Europa, 
America Centrală şi de Sud şi Orientul Indepartat. In toate aceste locuri 
descoperă modelări astronomice în susţinerea teoriei sale, toate dovedindu-se, la 
o verificare atentă, uşor de contrazis, discutabile, sau pur şi simplu eronate. 

Un prim exemplu al acestei teorii îndoielnice se referă la impunătorul oraş 
cambodgian, Angkor, principalul punct de atracţie fiind marele templu hindus 


Angkor Wat, cea mai mare clădire cu caracter religios de pe glob. Angkor era 
capitala Imperiului Khmer, care a dominat Indochina între 800 şi 1500 d.Hr. 
Oraşul însuşi este înconjurat de o salbă de temple şi altare, toate izbitor de 
frumoase şi lucrate cu măiestrie. 

Hancock dă Angkor ca exemplu perfect de „precum în 
ceruri, aşa si pe pămînt“ - vechea idee că cerurile sînt cumva 
oglindite pe Pămînt. El susţine că unele temple şi altare au fost 
în mod intenţionat poziţionate pentru a reprezenta constelația 
nordică a Dragonului, cam în acelaşi fel în care a considerat că 
piramidele de la Giseh oglindesc Centura Orionului. Mai spune 
nu numai că acele clădiri reflectă Dragonul, dar şi că orientarea 
în plan este menită a ne arăta poziţia constelatiei la echinocțiul 
de primăvară din - nu-i nici o surpriză - 10 500 î.Hr. 

Dacă stăm puţin pe gînduri, scenariul lui Hancock legat de Angkor este cu 
siguranţă cel mai puţin credibil dintre toate exemplele aduse de el în sprijinul 
teoriei anului 10 500 î.Hr. Pentru început, Angkor este un oraş cu totul nou, pornit 
de la zero, ridicat de khmeri după venirea lor la putere în secolul al nouălea d.Hr. 
Cele mai multe temple sînt datate după anul 1000 d.Hr.; Angkor Wat, de 
exemplu, a fost construit la sfîrşitul secolului doisprezece d.Hr. Hancock afirmase 
că piramidele au fost ridicate pe baza unui plan măreț, întocmit cu 8000 de ani 
înainte. Asta suprasolicită credibilitatea ideii centrale. Chiar şi tradiţia celor mai 
puternice şcoli esoterice, ale căror planuri secrete au fost transmise initiatilor de 
la o generaţie la alta, ar fi avut mari dificultăţi în a păstra viu un astfel de proiect 
de-a lungul acestei durate enorme. Acum ni se cere să credem că acelaşi plan a 
fost pus în operă la Angkor, la 3500 de ani după construirea piramidelor şi la 11 
500 de ani de la conceperea planului. 

Aşa-zisa potrivire între Angkor şi Dragon nu există de fapt. Hancock a fost 
extrem de selectiv, utilizînd doar anumite temple în planul său şi abandonindu-le 
pe toate cele care nu se potriveau cu schiţa sa, dar chiar şi aşa forma rezultată 
nu corespunde decît într-un mod rudimentar cu Dragonul. Anumite stele şi 
anumite temple pur şi simplu nu se potrivesc, deşi Hancock susţine că autorii au 
creat o imagine exactă. 

Usurinta cu care, din punctul nostru de vedere, pot fi 
discreditate teoriile lui Hancock face un deserviciu major 
subiectului pe care se străduie să-l promoveze: dezbaterea cît 
mai serioasă asupra misterelor, fără nici o îndoială reale, din 
trecutul umanităţii. In acţiunea întreprinsă pentru demontarea 
erorilor apare pericolul de a arunca copilul o dată cu apa din 
copaie, de a respinge orice ipoteză nouă şi îndrăzneață despre 
trecutul nostru şi de a condamna dovezile originare, anomaliile 
care l-au intrigat şi pe Hancock la început de drum. 


Angkor Wat 


Sus: planul templelor din Angkor.Jos: corelatia între constelația 
Dragonului şi Angkor în variantapropusă de Graham Hancock. 
Mai jos: cea mai bună potrivire posibilă între Dragon şi Angkor, pe baza 
datelor reale. 


Angkor Wat 


Ar fi un mare păcat să lăsăm teoriile dubioase singure pe 
cîmpul de luptă: sînt acolo mistere adevărate şi provocări la 
adresa paradigmei istorice. Mediul academic nu deţine toate 


răspunsurile. 

Lucrarea lui Bauval şi Hancock este extrem de subiectivă, insistind pe 
importanţa anului 10 500 î.Hr., deşi marea majoritate a argumentelor nu se 
susţin. În ciuda părţilor slabe din demonstraţia lor, ei par convinşi că s-a întîmplat 
atunci ceva cu o mare semnificaţie istorică, un lucru cu implicaţii pentru noi, cei 
de azi. 


Profetul Cayce 

Un indiciu poate că există în profeţiile „Profetului Adormit“, mediumul 
american Edgar Cayce (1877-1945). Atît Bauval, cit şi Hancock par să facă aluzie 
la el, fara sa dea gir informatiilor sale spiritiste. 
Conform biografiei autorizate - care, aşa cum vom vedea, doar 
aproximeaza intregul adevar -, Cayce era un om obisnuit, cu 
teama de Dumnezeu, un cetatean din Kentucky care isi dorise 
sa devina pastor, dar esuase in a-si dovedi inzestrarea pentru 
invatatura. A ajuns vinzator intr-o librarie, dar prestigiul l-a 
obţinut prin talentul său de a cădea in transă - în „somn“ -, in 
această stare diagnosticînd bolile şi indicînd tratamentul. 
Ulterior, a ajuns să „citească viaţa“, atit pentru indivizi, cât şi 
pentru un cerc de ucenici spirituali, prezicînd astfel viitorul şi 
dînd informaţii despre trecut. Ce-i interesant, dacă în timp ce 
se afla în stare conştientă avea concepţii creştine, căzut în 
transă amintea frecvent de vieţi trecute, reîncarnare, şi afirma 
că el însuşi fusese mare preot în Egiptul antic, un Ra Ta. 


După Cayce, civilizaţia Atlantidei înflorise cu 200 000 de ani în urmă şi se 
stinsese în anul 10 500 î.Hr., unii supraviețuitori ajungînd în Egipt, pentru a 
construi Sfinxul şi Marea Piramidă între 10 490 şi 10 390 î.Hr. Moment legat şi de 
un exod din Munţii Caucazului către Egipt, condus de precedenta întrupare a lui 
Cayce, Ra Ta, această populaţie înlocuind băştinaşii de rasă galbenă. Atlantii 
sosiseră în Egipt la scurt timp după acest moment.” 

Influenţa lui Cayce asupra noii egiptologii se întinde dincolo de aceste 
detalii legate de presupusa lui viaţă anterioară. El este responsabil pentru 
introducerea celei mai emoţionante teme prezente azi în cărţile despre Egipt: 
ideea Sălii Arhivelor, o încăpere secretă aflată undeva în Egipt, conținînd vechile 
cronici ale umanităţii, poate chiar secretul Atlantidei. După Cayce, refugiații din 
Atlantida au ajuns în Egipt după scufundarea insulei, în 10 700 î.Hr., aducînd cu 
ei arhivele civilizaţiei lor. În anul 10 500 î.Hr., aceste arhive au fost depuse în 
Sala Arhivelor, numită şi Piramida Arhivelor, o piramidă subterană. Acolo se află 
„cronicile poporului Zeului Unic încă de la sosirea omului pe Pămînt“. Sala 
Arhivelor, ascunsă în piramida subpaminteana, se află între Sfinx si Nil, şi este 
accesibilă printr-un tunel ce porneşte de lîngă laba din faţă dreapta a Sfinxului - 
după Cayce. 

In prezentul nostru marcat de atmosfera fin de siecle, 
isteria Sălii Arhivelor este întreţinută cu grijă de cărţi, filme şi 
maşina de zvonuri a Internetului. Unde se află acest loc fabulos? 
Ce conţine? Cine îl va descoperi şi ce se va întîmpla cînd o va 
face? Deja a devenit, în toate sensurile posibile, varianta 
moderna a căutării Sfintului Graal: dorit din tot sufletul şi 
aşteptind să fie descoperit de cîțiva aleşi, precum legendarii 
Cavaleri ai Graalului, gata să sufere şi să lupte pentru a-l găsi şi 
a-i dezvălui secretele. Fără nici o îndoială, unii vor pieri în 
această încercare, dar aleşii vor izbindi şi, cînd Lăcaşul Graalului 
va fi descoperit, civilizaţia noastră va fi transformată într-un 


mod miraculos. Ne vom înţelege trecutul şi chiar viitorul. Vom 
înţelege destinul omului şi adevărul despre zei. Cît vom fi de bucuroşi şi de 
recunoscători Cavalerilor Graalului care ne vor împărtăşi aceste secrete! Şi 
pentru că ei sînt aleşi, iar noi nu, îi vom vedea atunci şi pe ei ca pe nişte zei. 

Elementele de bază ale poveştii vin de la Cayce. El a legat descoperirea 
Sălii Arhivelor de declanşarea schimbărilor la scară globală: „La sfîrşitul ciclului 
(1998), se va petrece o altă schimbare pe Pămînt, o dată cu întoarcerea Marilor 
Initiati care vor îndeplini profeţiile.“* El mai spune şi că 1998 marchează 
începutul „perioadei de pregătire pentru sosirea Stapinului Lumii“. Mulţi au 
asociat această declaraţie cu A Doua Venire a lui lisus, deşi dă de bănuit că nu a 
propus chiar el această asociere. Se mai consideră şi că se referea la apariţia 
unei noi rase de fiinţe umane.“ Conform Profetului Adormit, rezultatul final va fi: 

Prin schimbările produse, adevăratul americanism, conştiinţa universală exprimată şi 
manifestată prin frăţia oamenilor, ca în ordinul masonic, va fi legea după care se va 
conduce lumea.* 

Poate că avea dreptate Cayce şi orice individ care se aruncă cu curaj în 
împlinirea profetiei alege gîndul cel bun. Desigur, nici unul dintre noi nu are 
obiecţii de principiu faţă de ideea prezicerii cu exactitate de către medium a 
miraculosului sau faţă de ideea că informaţii din trecutul nostru îndepărtat ar 


putea influenţa în mod real, poate apocaliptic, timpurile noastre. Dacă el avea 
dreptate, atunci toate privirile trebuie să se îndrepte către numeroasele expediţii 
care, pe faţă sau în ascuns, încearcă să descopere Sala Arhivelor. Dar asta 
depinde de cîtă dreptate avea Cayce... 

Din toate „citirile“ lui, adunate după 1909, 14 249 au fost păstrate pentru 
posteritate, dar în ciuda pretențiilor adepților săi că sînt aproape în întregime 
exacte - „aproape de sută la suta“#-, este greu de găsit măcar una singură care 
să fie aşa! Printre prezicători, Edgar Cayce are cel mai deprimant palamares. 


De exemplu, în februarie 1932, a fost solicitat să prezică 
cele mai importante evenimente pentru următoarea jumătate 
de secol. Cayce a prezis „destrămarea marilor puteri“ in 1936. 
Rugat să fie mai exact, el a nominalizat Rusia, Statele Unite, 
Japonia şi Regatul Unit. Uimitor, suporterii lui Cayce privesc asta 
ca pe un succes, afirmînd că a prezis cu acuratețe începutul 


evenimentelor ce vor duce la Al Doilea Război Mondial. În Edgar Cayce on 
Prophecy, editată de Association for Research and Enlightment (ARE), organizaţia 
discipolilor lui Cayce, Mary Ellen Carter semnalează următoarele evenimente 
petrecute în 1936: criza abdicării din Marea Britanie, începutul Războiului Civil în 
Spania, prima mare purificare întreprinsă de Stalin în Rusia şi formarea alianţei 
fasciste italo-germane.* Doar două evenimente din această serie s-au petrecut în 
tari menţionate de Cayce şi este de discutat în ce măsură criza abdicării din 
Marea Britanie a constituit destrămarea naţiunii. Cele mai importante 
evenimente cu implicaţii asupra iminentului conflict global sînt cele din Spania şi 
alianţa italo-germana, dar Cayce nu mentionase aceste ţări. Chiar şi aşa, nici un 
eveniment nu a constituit o destrămare a marilor puteri la nivelul anului 1936. Si 
ce s-a întîmplat cu Al Doilea Război Mondial? Cayce pur şi simplu nu a prezis 
sosirea conflictului mondial. 

Dacă „citirile“ alese de adepţii lui Edgar Cayce pentru marea lor acuratețe 
arată atit de dubios puse sub lupă, în celelalte ocazii el a fost şi mai vag. Întrebat 
în 1932 despre destinul campaniei lui Ghandi pentru independenţa Indiei, a 
răspuns că „depinde de indivizi“s. lar în timpul celui de Al Doilea Război Mondial, 
cineva l-a întrebat „Care este destinul lui Hitler?“, la care marele profet a răspuns 
„Moartea!“” Cel putin aici avea toate şansele să fi atins o precizie de sută la sută. 
Uimitor, nu este considerat un alt mare succes. În 1943, Cayce a prezis că în 
douăzeci şi cinci de ani - în 1968 - China nu numai că va fi o democraţie, dar şi o 
tara creştină. Uimitor, prezicerea a fost publicată de ARE în 1968, argumentindu- 
se implicit că tara va fi curățată de maoism, iar democraţia şi creştinismul vor 
prinde rădăcini.“ Poate că este momentul să tăiem de pe listă şi această profeție. 


O alta predictie mult lăudată se referă la reapariţia 
scufundatei Atlantide. In 28 iunie 1940, Cayce a făcut una dintre 
cele mai faimoase afirmaţii: „Poseidia (unul dintre numele 
folosite de el pentru Atlantida) va răsări iar. Asteptati-va la asta 
în 1968 sau 1969. Nu mai este mult!“« Această prezicere, aşa se 
afirmă, a fost împlinită cînd un enigmatic drum de piatră, ce ar 
putea fi realizat de mina omului, a fost descoperit în 1969 sub 
apele din faţa coastei insulei Bimini, în Bahamas. Descoperirea 
„drumului din Bimini“ a confirmat prezicerea lui Cayce? Poate. 


Dar, după Andrew Collins şi Simon Cox, mai multe persoane- 


cheie dintre cele care au descoperit drumul nu erau absolut 
dezinteresate, fiind membre ale ARE, şi se aflau în căutarea unei confirmări a 
prezicerii lui Cayce referitoare la Atlantida şi Bahamas.* Mai mult, locuitorii din 
Bimini cunoşteau de mai mulţi ani de existenţa drumului şi se oferiseră, de fapt, 
să-l arate „descoperitorilor“. In orice caz, descoperirea unor - hai să admitem, 
tentante - anomalii pe coasta Bimini nu constituie o dovadă pentru „răsăritul“ 
Atlantidei. 

Cayce a mai prezis şi că secretul construirii Marii Piramide va fi descoperit 
în 1958.“ Daca a fost descoperit, atunci este unul din cele mai bine păzite secrete 
din lumea asta. Cei mai mulţi dintre noi încă aşteptăm să-l aflăm. 

De-a lungul secolelor s-au împlinit profeţii apartinind oamenilor de cele mai 
diverse credinţe şi concepţii despre viaţă. Pentru a fi aclamat şi recunoscut ca 
profet, este nevoie de oarece acuratețe. In ceea ce-l priveşte pe Cayce, cu 
excepţia cîtorva „citiri“ medicale, dovezile sînt întristător de puţine. Faptul că un 
individ are succes cu o anumită capacitate paranormală nu înseamnă automat că 
are acelaşi talent şi în alte domenii ce ţin de paranormal. 

In 1931, pentru a-şi promova opera, Cayce a fondat Association for 
Research and Enlightment (ARE), cu sediul central în Virginia Beach, Virginia. 
Pînă la moartea sa şi o bună bucată de timp după, a rămas o organizaţie obscură 
şi prost finanțată. De abia la începutul anilor 1970 se pare că a avut loc un aflux 
de membri înstăriți. Azi, ARE este o organizaţie bogată, care a finanţat lucrări 
arheologice în Egipt şi în alte locuri pentru a confirma declaraţiile lui Cayce. De 
fapt, ARE a avut un rol major în conturarea egiptologiei moderne, atit a celei 
academice, cît şi a numeroaselor orientări moderne. Am văzut cum insistența lui 
Cayce asupra anului 10 500 î.Hr. şi-a găsit locul în lucrările apărute în tabăra noii 
ortodoxii, iar dovezile atît de subţiri sînt considerate fapte de cei mai multi autori 
ai domeniului. Dar ARE şi Cayce stau de asemenea în spatele a două figuri aflate, 
aparent, pe poziţii diametral opuse. 

Mark Lehner - cel care a construit minipiramida pentru 
Secrets of Lost Empires - este cel mai proeminent egiptolog 
american aflat azi în Egipt şi este respectat pe plan 
internaţional. Cartea sa din 1997, The Complete Pyramids (Totul 
despre piramide), a fost aclamată ca o operă de căpătii asupra 
acestui subiect spinos si a fost promovată de instituţii 
importante, inclusiv de British Museum. Este mai puţin cunoscut 
faptul că, în 1974, a scris o carte pentru ARE, intitulată The 


Egyptian Heritage, based on the Edgar Cayce Readings (Moştenirea egipteană, 
pornind de la „citirile“ lui Edgar Cayce), în care încerca să reconcilieze enunturile 
lui Cayce cu descoperirile egiptologiei moderne. În această lucrare de început, 
Lehner susţine că Marea Piramidă a fost construită ca o arhivă a cunoaşterii şi 
„un templu al iniţierii în Frăția Alba“. 

Fiul lui Edgar Cayce, Hugh Lynn Cayce, a selectat în 1973 cîţiva studenţi 
promitatori ai lui Lehner pentru a deveni „spionii“ ARE în mediul universitar si 
ARE le-a plătit studiile.” De asemenea, au finanţat datări cu carbon ale unor 
materiale prelevate din Marea Piramidă% (ce indică o vîrstă cu 3-400 de ani mai 
mare decit aceea stabilită initial, dar nu cu cei 8000 de ani sperati de ARE). Azi, 
el nu mai este adeptul curentului Cayce şi pare să nu mai imbratiseze punctele 


de vedere ale noii egiptologii, devenind un egiptolog cuminte. Poate că recentele 
critici aduse la ceea ce numeşte „arheologia de tip New Age, inspirată de 
informaţii revelate“sssînt o despărţire de asocierea sa din trecut cu ARE. 

Dar Mark Lehner nu este singura persoană de pe Platoul Giseh care are 
motive să-şi manifeste recunoştinţa faţă de ARE. Uluitor, chiar principalului 
inamic al „piramidioţilor“, dr. Zahi Hawass - aflat din 1987 în importanta poziţie 
de director al Platoului Giseh şi recent promovat subsecretar de stat pentru 
monumentele de la Giseh - i-a fost supervizată pregătirea de către ARE. Prin 
intermediul unor membri ARE, Hugh Lynn Cayce i-a aranjat acestuia o bursă la 
University of Pennsylvania, între 1980 şi 1987, loc în care şi-a dat şi doctoratul în 
egiptologie.* Hawass a păstrat de atunci legătura cu ARE şi este în mod frecvent 
lector la conferințele organizaţiei ce au loc la cartierul general din Virginia Beach. 

Este, cel puţin, curios că ambele figuri proeminente şi influente ale 
ortodoxiei egiptologice de la Giseh sînt legate de organizaţia lui Edgar Cayce. 


Pentru prima şi ultima oară 
Din cauza profeţiilor lui Edgar Cayce, Robert Bauval si 
Graham Hancock par a fi foarte preocupati ca noi sa credem ca 
s-a intimplat ceva cu totul special în anul 10 500 î.Hr. Cayce a 


prezis şi lucruri pentru viitor, in special începînd cu anul 1998. Bauval si 
Hancock acordă şi ei o mare importanţă anului 2000 deşi, încă o dată, 
confruntate cu dovezile, motivelele lor sînt uşor de pus sub semnul întrebării. 

Ca mai toţi ceilalţi, autorii cred că anul 2000 va marca sfîrşitul Erei Peştilor 
şi începutul Erei  Vărsătorului, cu consecinţe corespunzătoare asupra 
evenimentelor. Religia dominantă în Era Pestilor, reprezentată de cei doi peşti, a 
fost creştinismul, care are peştele printre simbolurile sale. Cu mai mult timp în 
urmă, în Era Taurului, aşa ni se spune, credinţe ale taurului, precum aceea în 
Apis, în Egipt, erau la mare preţ, aşa cum şi mai înainte fusese venerat 
berbecului în Era Berbecului. 

Este un punct de vedere extrem occidental. Creştinismul a dominat Europa 
o mare parte din Era Peştilor, dar nu se poate spune că a dominat lumea în tot 
acest timp. Nu i-a atins pe băştinaşii americani, de exemplu, pînă în secolul 
şaisprezece, şi nici pe asiatici pînă în secolul şaptesprezece, iar expansiunea în 
Africa a avut loc şi mai tîrziu. Pe de altă parte, chiar această perioadă a fost 
martora naşterii unei alte religii majore, islamismul, iar apariţia sa în secolul 
şapte nu corespunde nici unei schimbări de eră astrologică. 

Este o întreagă discuţie printre astrologi despre momentul exact în care o 
eră face loc următoarei, din cauză că nu toate constelatiile au dimensiuni egale si 
soarelui îi ia un număr diferit de ani să le parcurgă. Cînd se află soarele la 
jumătatea drumului între două constelații, cînd trece el cu exactitate dintr-o 
„casă“ în următoarea? De fapt, astrologii nu gîndesc în termenii unei treceri 
abrupte, a unei schimbări bruşte, imediate, de la o eră la alta, ci mai mult prin 
perioade de tranziţie, de suprapunere, în care influenţa unei ere scade treptat în 
timp ce a următoarei creşte. Este deci un nonsens să discutăm despre anul 
schimbării: pe 1 ianuarie 2000 nu ne vom trezi cu toţii din mahmureală pentru a 
păşi în Era Vărsătorului. Relativ puţini astrologi plasează de altfel evenimentul în 
anul 2000, deşi majoritatea spun că efectele se simt deja. Cei mai mulţi afirmă că 
nu ne vom afla pe deplin în Era Vărsătorului decît peste trei secole, în jurul anului 
2300. Unii o împing chiar mai departe, în 2700.” 

Bauval şi Hancock, mai ales, se zbat să ne convingă de semnificaţia 


astrologică a anului 2000, deşi datele lor produc rezultate ciudate cînd calculează 
erele trecute. In Keeper of Genesis*ei oferă următoarele date: 

Peşti 160 î.Hr. - 2000 d.Hr. 

Berbec 2320 î.Hr. - 160 î.Hr. 

Taur 4480 î.Hr. - 2320 î.Hr. 

Gemeni 6640 î.Hr. - 4480 î.Hr. 

Rac 8800 î.Hr. - 6640 î.Hr. 

Leu 10.960 î.Hr. - 8800 î.Hr. 


Au ajuns la acest tabel luînd în considerare o perioadă de 
2160 ani pentru fiecare eră, pornind spre înapoi din anul 2000, 
dar se ajunge, în acest mod, la rezultate bizare. De exemplu, în 
8800 î.Hr. - considerat de ei sfîrşitul Erei Leului - la echinocțiul 
de primăvară soarele răsărea în mod cert în Leu şi nu a ieşit din 
constelație decît trei secole de ani mai tirziu. Este uşor de 


verificat. 

Dar mai sînt şi altele. Este extraordinar cum Bauval şi Hancock se contrazic 
chiar în aceeaşi carte. Ei argumentează că legătura între piramide, Sfinx şi ceruri 
în 10 500 î.Hr., considerată de ei a marca Începutul Timpului, era şi începutul Erei 
Leului.** Daca ar fi adevărat, atunci - după propriul lor sistem de calcul - Era 
Vărsătorului va începe de abia în 2460! Par atît de obsedati să ataşeze o 
semnificaţie ambelor date - 10 500 î.Hr. şi 2000 d.Hr. - încît, aşa cum sesizează 
orice cititor atent, fac un raţionament dublu, aberant. Cînd discută semnificaţia 
anului 10 500 î.Hr., utilizează un argument, cînd discută anul 2000 utilizează un 
altul, fără să realizeze că argumentele se exclud unul pe celălalt. Dar de ce îşi 
bat capul? De ce au nevoie de demonstraţii atît de complicate pentru aceste 
date? Sint ei legaţi de profetiile lui Edgar Cayce, pentru care ambele date sînt 
foarte preţioase? 

Un alt motiv pentru care Bauval şi Hancock acordă atîta importanţă anului 
10 500 î.Hr. este semnificaţia sa astrologică. Data este, fără mare precizie, la 
jumătatea unui ciclu de precesie (puţin sub 13 000 de ani) distanţă de era 
noastră. Constelaţia aflată acum la echinocțiul de primăvară este imaginea în 
oglindă a ceea ce ei numesc „Inceputul Timpului“, deşi asta se va întîmpla cu 
exactitate doar peste cîteva secole. Oricum, Bauval şi Hancock iau asta drept un 
semn că lumea intră în ceea ce ei numesc ,,Sfirsitul Timpului“, Deşi este neclar 
cît de precis este termenul lor, conotatia pare evidentă. Dar trebuie spus că 
noţiunea nu era utilizată de egipteni, ci este o invenţie a autorilor. 

Mulţi sînt obsedati azi de anul 2000, de Mileniu, şi este 
extrem de important pentru Bauval şi Hancock că anul în care 
cred atît de mult este aproape. În Keeper of Genesis, Bauval şi Hancock 
sugerează că, într-un fel, Marea Piramidă va „declanşa“ în anul 2000 Era 
Vărsătorului. (Desigur, profeția poate fi uşor împlinită în ace-laşi mod în care 
adepţii lui Cayce au considerat în 1968 că au descoperit Atlantida pentru a-i 
împlini profeția.) Ei spun: 

Sîntem mirati cum de a fost posibil ca inteleptii din 
Heliopolis, aflaţi în zorii istoriei, să creeze un „instrument“ 
arhetipal, un instrument menit să declanşeze evenimente cu caracter mesianic 


peste ere - Era Piramidelor cînd punctul vernal se afla în Taur, de exemplu, Era Creştină în 
Peşti şi poate chiar un New Age în Vărsător? 


Orice este posibil. Sîntem mai uimiti decît toţi ceilalţi de „înţelepţii din 
Heliopolis“, dar cele spuse în paragraful de mai sus par să sugereze fie că se ştia 
mai dinainte despre existenţa acestui „instrument“, fie că Bauval şi Hancock sînt 
păzitorii unei învățături secrete, din care lasă să transpire pentru noi informaţiile 
după bunul lor plac, în măsura în care doresc să creeze în minţile noastre 
aşteptarea unor dezvăluiri iminente. 


Incăperile subpămintene 

Încă legendara Sală a Arhivelor - fie că există sau nu - este o componentă a 
scenariului milenarist. Dacă există, avem toate motivele să credem că existenţa 
ei este deja manipulată în faţa maselor de către acei aleşi care îşi văd de 
scopurile lor cu mult înainte de dezvăluirea publică, în faţa presei. Deşi ar fi, fără 
nici o îndoială, cea mai mare descoperire arheologică din istorie, n-ar echivala cu 
mai mult de o picătură în ocean faţă de toate celelalte dezvăluiri promise. 

Există Sala Arhivelor? Cu siguranţă, ideea unor înregistrări 
din timpuri străvechi poate fi întîlnită în toată istoria Egiptului. 
Poate cea mai importantă dintre aceste numeroase surse este 
papirusul Westcar, ce conţine o legendă despre însuşi Keops.:In 
el se spune cum Keops, constructorul Marii Piramide, dorea să 
ajungă la anumite secrete descoperite în sanctuarul lui Thoth, 
din Heliopolis, pentru a le utiliza în construirea piramidei. Fiul lui 
Keops, Hardadaf, i-a istorisit despre marele mag Ded'e, care ştia 


unde „au fost ascunse lucrurile secrete din casa lui Thot“. Keops a trimis după 
Ded'e, care i-a măsturisit că lucrurile dorite se află ascunse în Heliopolis. Unii 
egiptologi cred că se referă la înregistrările originare din care au derivat textele 
piramidelor.: (Să notăm ca această versiune a Sălii Arhivelor este localizată la 
Heliopolis.) 

Mai tîrziu, mai ales în timpul stăpiînirii arabe, au apărut o sumedenie de 
legende privitoare la scrierile secrete ascunse în Egipt:*, ceea era era de 
aşteptat, dat fiind respectul cu care era privită vechea civilizaţie de către noii 
sosiți. Mai multe legende similare se referă la inscripţiile de pe coloanele din 
Egipt. Acestea au fost preluate de învăţătura masonică. 

Herodot, istoricul grec care a vizitat Egiptul în secolul cinci î.Hr., a scris 
despre „încăperile subterane aflate în colina pe care se află piramidele, pe care 
Keops le-a construit ca mormint pentru sine, în insula formată în canalul secat al 
Nilului“:cs. Adeseori se consideră că asta înseamnă că lui Herodot i s-a spus că 
Keops a fost îngropat lîngă Marea Piramidă. O primă intrepretare sugerează că a 
fost construit un complex de cavouri lîngă Platoul Giseh, chiar dacă nu neapărat 
lîngă Marea Piramidă. 

In Gods of Eden, Andrew Collins dezvoltă ideea unui complex de galerii şi 
încăperi săpate în platou, subliniind că este vorba de calcar, în care apar în mod 
natural peşteri. 

Există multe legende referitoare la ascunzătoarea secretă a învăţăturii 
egiptene. Grecii, arabii şi, mai tîrziu, francmasonii, cu toţii vehiculează poveşti 
despre înscrisuri încifrate sau ascunzători cu papirusuri aflate undeva în Egipt, 
aşa că profeţiile lui Edgar Cayce nu sînt ceva nou. Dar el nu este singurul 
medium influent care a promovat o asemenea idee. 


În anii 1920, mediumul britanic H.C. Randall-Stevens a apărut 
cu in-formatii de sorginte spiritualistă despre Marea Piramidă 
şi Sfinx. 


Pagina alăturată: diferite schiţe ale galeriilor şi încăperilor 
presupuse aexista sub Sfinx.Sus: schiţă realizată de H.C. 
Randall-Stevens în 1927.Centru: versiunea lui H. Spencer 
Lewis din 1936. Cu excepţia uneiîncăperi adăugate în partea 
din spate a Sfinxului, este identică celeidate de Randall- 
Stevens.Jos: „Sala Genezei“ propusă de Bauval şi Hancock. 
Secţiune şi releveu prin Sfinx cu marcarea templului, 
galeriilor şi încăperilor subterane. 

Schitele nu sînt realizate la scară. 

Foarte asemanatoare cu cele ale lui Cayce. Daca la Profetul 
Adormit aceasta cunoastere era legata de faptul ca descindea 
direct din supravietuitorii Atlantidei, care scapasera si se 
refugiasera in Egipt, de aceasta data sintem condusi la 


astronomul numit Mizrahiml. Randall-Stevens spune: 
În prezent, numeroase papirusuri şi relicve încă mai sînt ascunse sub Sfinx, în 
numeroase coridoare. Vor fi găsite în curînd şi oferite spre lectură lumii întregi.: 
Manuscrisul Osiran mi-a spus că acest colos uriaş şi impozant este ornamentul aflat 
deasupra unei săli ce comunica cu piramidele prin culoare subterane radiare.:* 
Va fi, eventual, descoperit un templu sub Sfinx, aflat în legătură directă cu alte 
temple şi încăperi şi cu un templu sau o sală uriaşă sub Marea Piramidă.» 
Randall-Stevens dă o schiţă a încăperilor şi culoarelor aflate sub Sfinx, în 
Platoul Giseh, şi adaugă acest paragraf descriptiv: 


Emigrantii din Atlantida erau oameni care se conduceau după legile masoneriei 
cosmice, iar cei ajunşi în Egipt au ridicat centre de iniţiere masonică din care era 
administrată ţara." 

Dar Randall-Stevens îşi descoperise cu adevărat ideile în lumea spirituală - 
asemeni lui Cayce - sau aveau ele o sursă mult mai terestră? In urma 
investigaţiilor descoperim o tradiţie foarte interesantă, de care amindoi sînt 
conştienţi - Ancient an Mystic Order Rosae Crucis, cea mai importantă societate 
rosicruciană americană, cunoscută în general ca AMORC. 

AMORC, foarte cunoscută prin publicitatea agresivă şi cursu-rile prin 
corespondenţă extrem de bine organizate, a fost fondată la începutul anilor 1920 
de Harvey Spencer Lewis, decedat în 1939. El fusese iniţiat în Ordinul Rosicrucian 
în marele centru ocult din Toulouse, în sudul Franţei, şi fondase AMORC pentru a 
studia (după una din brosurile sale) „misterele timpului şi ale spaţiului; conştiinţa 
umană; natura materiei; perfecţionarea corpului fizic... dezvoltarea voinţei; 
descoperirile importante din chimia şi fizica rozicruciană.“ Mai mult, ordinul 
pretindea că descinde direct din şcolile de mistere ale Egiptului antic. 

Spencer Lewis susţinea că deţine cunoştinţe secrete despre Platoul Giseh: 
într-adevăr, ideea unui complex de tuneluri şi încăperi sub Giseh, legind Sfinxul 
de Piramide, este o temă centrală a sistemului de gîndire AMORC. Lewis spune că 
informaţia era preluată din „arhivele rosicruciene“, deşi nu oferă nici o dovadă în 
acest sens. Interesant este că schiţa acestor culoare şi încăperi, aflată în 
documentele AMORC, este practic identică cu aceea a lui Randall-Stevens, 
asemănarea fiind atît de mare încît nu poate fi pusă pe seama unei coincidente. 
lar relatarea lui Lewis despre sosirea atlantilor în Egipt seamănă cu aceea a lui 
Cayce (deşi descrierea făcută de Cayce Sălii Arhivelor este diferită de aceea 
furnizată de Randall-Stevens şi Lewis.) 

Planurile lui Bauval şi Hancock plasează „Sala Genezei“ mai mult sau mai 
puţin în acelaşi loc faţă de documentele AMORC. Existenţa lor pare a fi o 
confirmare a faptului că Bauval şi Hancock, utilizînd metode astronomice, au 
dovedit în mod independent afirmaţiile făcute în ultimii optzeci de ani de 
organizaţiile oculte. Dar cei doi autori chiar au prezentat ei secrete esoterice 
publicului larg, dîndu-ne şansa, pentru prima dată, să participăm la misterele 
antice? Din nefericire, răspunsul este negativ. Din punctul nostru de vedere, 
Bauval şi Hancock doar vor să dea impresia unor argumente obţinute prin 
metode independente: am văzut că argumentele oferite de ei pentru 
amplasamentul Sălii Genezei sînt o încropeală. 

Este noua ortodoxie doar o reciclare a mai vechilor teze oculte? Nu-i nimic 
rău în a prezenta publicului pasionat concepte vechi, mistice, fie ele venite şi de 
la AMORC sau francmasonerie. Dar dacă asta este situaţia, de ce nu vor să 
recunoască? _ 

Tentativele lui Bauval şi Hancock de a face o legătură între Inceputul 
Timpului egiptean - tep zepi - şi Era Vărsătorului au scopul de a stîrni o stare de 
aşteptare din partea cititorilor. Tot ceea ce au scris pînă acum pare a fi dirijat 
către această conexiune, lăsînd impresia că un mare secret va fi dezvăluit în 
curînd, iar ei sînt păzitorii acestuia. Cu alte cuvinte, Hancock şi Bauval par a face 
parte, cu sau fără intenţie, dintr-un program menit să-şi atingă apogeul în 
momentul sosirii noului mileniu şi în primii ani ai secolului douăzeci şi unu. 

Informaţii despre natura acestui program pot fi obţinute din 
to-nul tot mai mesianic al mesajelor lor pe Internet, aşa cum 


este cel trimis de Robert Bauval în 29 iulie 1998: 


Mileniul se apropie cu viteză. Mai au mult de lucru toţi cei care simt că trebuie să ia 
parte la aceste căutări, în special pentru a aduce mult dorita schimbare spirituală şi 
intelectuală pe această planetă. Fără nici o îndoială, Giseh joacă un rol major în piesa 
asta.!2 

Sau cel de la Hancock, din 14 august 1998: 

Aflată pe muchia de cuţit a noului mileniu, la capătul unui secol de nemaiintilnite 
rele şi băi de sînge, în care lăcomia a înflorit, umanitatea trebuie să facă o alegere fermă 
între materie şi spirit - între întuneric şi lumină (sublinierea noastră).:» 

Din punctul nostru de vedere, febra mesianică nu este un accident: 
Hancock şi Bauval, la fel ca alţi indivizi sau organizaţii, par să lucreze la 
împlinirea unui scop alimentat de un adevărat zel misionar. 


Magia Mileniului 

În octombrie 1998, Bauval a anunţat înfiinţarea „Project Echinox 2000“, 
constituit de doisprezece autori (plus el însuşi), pe care îi nu-meşte „Magic 12“. 
Componenţa grupului nu era stabilită la data scrierii cărţii, dar îi includea la 
început pe Graham Hancock, John Anthony West, Andrew Collins şi, desigur, pe 
Robert Temple. Alte nume menţionate de Bauval în acest context erau cele ale 
lui Colin Wilson, Michael Baigent, Christopher Knight şi Robert Lomas. 

Ideea era că Magic 12 va susţine o serie de conferinţe în diferite locuri de 
pe glob în zilele cheie ale anului astronomic 1999 - echinoctiile şi solstitiile. 
Locurile stabilite au fost alese din lista siturilor hermetice, incluzind Giseh, 
Alexandria, Stonehenge şi San Jose (sediul central AMORC). Bauval afirma că 
„principalul obiectiv este îndeplinirea unui ritual la scară globală“, simbolizind 
reîntoarcerea tradiţiei hermetice egiptene.* Evenimentele de pe parcursul anului 
vor culmina la miezul nopţii de 31 decembrie 1999 cînd, de pe o platformă 
ridicată în faţa Sfinxului, Bauval şi cei doisprezece vor transmite „un mesaj către 
planetă“. El mai afirma şi că evenimentul va marca „întoarcerea zeilor“ în 
Egipt.™ 

Indiferent daca se va dovedi sau nu complice Marea Eneada cu regia lui 
Bauval, iar reintoarcerea va coincide cu momentul acestei proclamatii, nu sintem 
uluiti decit de faptul că dr. Zahi Hawass a aprobat ca evenimentul sa aibă loc în 
fata Sfinxului. Firme precum Coca-Cola si IBM ar fi fost fericite sa plateasca multe 
milioane pentru a-si asigura acel spatiu de reclama pentru marea petrecere a 
Mileniului. De ce i-a fost data aprobarea tocmai lui Bauval? 

Proiectatul moment include un concert maraton si un laser-show de 
douasprezece ore, regizat si prezentat de Jean-Michel Jarre, programat sa 
înceapă după apusul zilei de 31 decembrie 1999 si să se încheie la răsăritul 
soarelui în ziua de 1 ianuarie 2000, cuprinzind „Mesajul către planetă“ facut de 
Bauval la miezul nopţii. Zvonul în lumea show-biz-ului este că ultimul album al lui 
Jarre, pregătit să fie lansat la sfîrşitul anului 1999, este o continuare a Echinox, 
apărut în anii 1980, şi, la fel ca proiectul lui Bauval, poartă titlul Echinox 2000. 
Coincidenţa numelor sugerează o înţelegere prealabilă între cei doi. 

Proiectul lui Bauval este finanţat de Concordium, o fundaţie non-profit cu 
sediul în New York, ce sponsorizează cercetările în domeniul tehnologiilor 
alternative şi în filozofie sau, cu cuvintele lui Bauval, „aduce iluminarea şi 
spiritualitatea în lume“:. El şi-a stabilit baza („Phoenix Experiment Base“) în 
satul de lîngă Sfinx, Nazlet-el-Samman, pentru a monitoriza de la Giseh toate 
activităţile organizate în întîmpinarea Mileniului. 

Nu-i nimic rău în a oferi măreţul spectacol al mileniului pe acest fundal 
uimitor, nici în a dori pacea şi iubirea pe pămînt. Dar să nu uităm că o parte 
intrinsecă a spectacolului este anunţarea întoarcerii vechilor zei egipteni. Poate 


că este mai degrabă o întorsătură de frază poetică sau un fel de metaforă, dar, 
aşa cum vom vedea, o parte a planului pe care l-am descoperit presupune că zeii 
sînt reali şi că ei se întorc. 

Credinţa că este iminentă a doua sosire a zeilor antici - o dată cu 
transformarea globală - nu este apanajul lui Robert Bauval şi Graham Hancock. 
In noua ediţie din The Sirius Mystery, Robert Temple sugerează că anticii zei 
amfibii, Nommo, care se află acum într-o stare de conservare şi orbitează în jurul 
lui Saturn, sînt gata să se întoarcă pe Pămînt. El spune pe un ton lugubru că 
„aceste lucruri... ne vor afecta pe toţi mai repede decit ne gîndim“:. 

În mintea acestor nou apăruţi misionari ai Vărsătorului, evenimentele 
iminente fie vor avea loc acolo, fie vor fi legate de Platoul Giseh. 


CAPITOLUL 2 
Lucruri stranii la Giseh 


Azi, totul este contradictoriu la Giseh. Clipa de clipă sînt lansate 
nenumărate zvonuri şi contrazvonuri despre săpături clandestine, diverse 
ascunzători şi - de departe cel mai interesant lucru - descoperiri secrete ce vor 
transforma cumva lumea. Acţiunile şi zvonurile s-au intensificat după calendarul 
unui program menit să atingă apogeul la sosirea mileniului. Dar ce se ascunde în 
spatele campaniei? Şi putem separa adevărul dintre numeroasele zvonuri despre 
Giseh? 

Oficial, nu se întîmplă nimic deosebit la Giseh, cu excepţia închiderii pentru 
„curăţenie“ a Marii Piramide în 1 aprilie 1998, ceea ce pare plauzibil, deoarece 
miile de turişti lasă o incredibilă cantitate de gunoaie şi provoacă condensul pe 
batrinii pereţi din interior. Combinația între respiraţie şi transpiratie poate 
provoca deteriorarea piramidei; mai mult, unele lucrări de renovare erau absolut 
necesare - pentru îmbunătăţirea sistemului de iluminare, de exemplu. Dar 
dincolo de operaţiunile anunţate pentru curăţenie şi renovarea instalaţiei 
electrice s-a sugerat, de către mai multe surse - unele mai de încredere decît 
altele - că şi alte activităţi au loc la Giseh: străpungerea unor tuneluri secrete, în 
interiorul Marii Piramide şi pe Platou; cercetări clandestine, efectuate de grupuri 
discrete, după fabuloasele încăperi ascunse şi vechile lor secrete; conspirații din 
belşug. Cu oarecare cinism, ne-am dirijat atenţia către Giseh, aşteptîndu-ne la un 
Şoc. 


Este o oarecare ipocrizie în atitudinea oficialităților egiptene 
faţă de vizitatorii Marii Piramide. Mulţi turişti sînt luaţi în 
deridere, pe bună dreptate, deoarece adepţii New Age, 
americani şi europeni, par să considere piramidele ca fiind ale 


lor şi privesc de sus autorităţile egiptene sau pe oricine altcineva ar încerca 
să limiteze entuziasmul cu care desfăşoară şedinţe de meditaţie în interiorul 
piramidelor, afară sau chiar în virful acestora. Ei ajung în Egipt cu intenţia 
declarată de a pune stapinire pe bijuteria coroanei acestei colonizări New Age. Se 
cocoata şi psalmodiază peste tot, indiferenți la sentimentele localnicilor: cu un 
deceniu în urmă, un număr de 350 de oameni au intrat în Marea Piramidă pentru 
o meditaţie în grup sub eticheta „Harmonic Convergence“, un număr uriaş faţă 
de dimensiunile reduse ale Camerei Regelui şi atmosfera „închisă“ din masivul de 
piatră, mai ales în cazul unui aflux masiv de oameni. 

Se recunoaşte public că grupurilor „metafizice“ li se permite de fapt - 


contra unei taxe - accesul în Marea Piramidă după ce Platoul Giseh a fost închis 
seara pentru marele public. De fapt, în decembrie 1997, cînd dr. Zahi Hawass a 
anunţat închiderea piramidei, a specificat că această înţelegere va funcţiona în 
continuare.: 

Dar nu toţi vizitatorii îşi tin ochii închişi în meditaţie sau lipiti de ghidurile de 
călătorie. Unii călători demni de încredere au raportat dovezi ale unor lucrări 
efectuate în încăperile auxiliare, o serie de camere cu bolta joasă, nu mai înalte 
de un metru, aflate deasupra Camerei Regelui. (Se consideră că au fost excavate 
pentru a uşura apăsarea exercitată de presiunea miilor de tone de piatră ce ar fi 
devenit periculos de mare asupra tavanului Camerei Regelui, deşi au fost 
exprimate unele îndoieli asupra rolului acestor încăperi.2) 

Zvonurile legate de aceste încăperi, dar şi de alte lucrări clandestine din 
piramidă, sînt atît de tentante încît şi noi, împreună cu cercetărorul şi scriitorul 
Simon Cox, ne-am grăbit să pornim către Egipt, ajungînd acolo cu o zi înainte ca 
Marea Piramidă să fie închisă pentru cele opt luni de „curăţenie şi renovare“. Şi 
totuşi, Marea Piramidă încă nu fusese redeschisă la 1 ianuarie 1999, iar de la 
Centrul Cultural Egiptean din Londra ni s-a spus că nu va mai fi redeschisă 
publicului. 


Viziunea tunelurilor 
Este cunoscută cel puţin una dintre încăperile neexplorate 
din Giseh: dacă ne asumăm că uşa lui Gantenbrink este cu 
adevărat o intrare către ceva, atunci ea trebuie deschisă către 


acel ceva. Către ce? Ca şi cu toate celelalte petrecute la Giseh în aceste zile, 
şi povestea asta are un substrat. 

Inginerul german specializat în roboţi a făcut descoperirea în 22 martie 
1993, a doua zi după ce Zahi Hawass a fost concediat din cauza scandalului 
provocat de furtul unei statuete din Dinastia a IV-a (deşi Graham Hancock 
sugerează că această concediere este, de fapt, cumva legată de descoperirea 
germanului).? Cel care l-a concediat pe Hawass, dr. Muhammed Bakr, preşedinte 
al Consiliul Suprem al Antichităţilor, a fost la rîndul lui mazilit trei luni mai tîrziu. 
El susţine că o „mafie“ - care controlează în ultimii douăzeci de ani tot ce-i legat 
de piramide - este responsabilă pentru asta.+ 

Hawass însuşi a lipsit de la biroul său doar pentru o lună, fiind reinstalat în 
aprilie 1994. Timpul acesta şi l-a petrecut în California, ceea ce poate fi 
semnificativ, iar - aşa cum scria Chris Ogilvie-Herald în revista Quest for 
Knowledge, al cărei editor era pe atunci - reinstalarea sa „se spune că a fost 
determinată de o intervenţie americană“s. 

După ce Robert Bauval a prezentat presei, în 16 aprilie 1993, descoperirea 
lui Gantenbrink, German Archaeological Institute din Cairo a reacţionat la 
descoperire tratind-o ca lipsită de importanţă (poate pentru că strugurii erau 
acri?). Dr. Bakr a mers mult mai departe, fiind primul care a declarat-o o 
păcăleală. 

Lui Gantenbrink i s-a refuzat permisiunea de a-şi continua lucrările din 
cauza încălcării protocolului în modul în care a făcut cunoscută presei 
descoperirea. Aşa cum am descris în capitolul precedent, Gantenbrink a fost 
tapul ipăşitor pentru graba şi indiscreţia lui Robert Bauval, ceea ce nu l-a 
împiedicat pe Graham Hancock să-l prezinte pe Gantenbrink ca pe un martir şi o 
victimă a autorităţilor egiptene - subliniind că este vorba de o conspirație. El a 
scris mai tîrziu, în 1996, în revista Nexus: „Motivul oficial al Egyptian Antiquities 


Organization... era acela că Gantenbrink scăpase ştirea descoperirii către presa 
britanică, iar această faptă încălca o «regulă» a arheologiei.“ 


După publicitatea făcută descoperirii, nu s-a mai întîmplat 
nimic legat de camera din put pina în 1996, cînd o nouă echipă, 
egipteană, a decis sa continue cercetările. Era condusă de dr. 
Farouk El Baz, un prieten apropiat al lui Zahi Hawass, specialist 
în dispozitive de teledetectie (tehnologia utilizată de sateliți 


pentru a cerceta solul şi subsolul), un geofizician egiptean care lucrase 
la NASA în cadrul programului Apollo de aselenizare. Compania canadiană Amtex 
s-a implicat şi astfel a ajuns la Giseh echipament de un milion de dolari. Intenţia 
lor era de a deschide uşa lui Gantenbrink în direct la televiziune, dar nu s-a 
întîmplat aşa.e In ianuarie 1998, Hawass promisese că uşa va fi deschisă pina în 
luna mai a acelui an." Nu numai ca acest moment istoric nu s-a materializat, dar 
nu s-a dat nici o explicaţie pentru absenţa lui. 

Mai ales un zvon foarte persuasiv şi persistent a circulat, conform căruia a 
fost săpat în secret un tunel pînă în Camera Gantenbrink din cea mai joasă 
cameră auxiliară aflată deasupra Camerei Regelui, botezată Camera Davidson 
după diplomatul britanic Nathaniel Davidson care descoperise în mod oficial 
încăperea în 1765, deşi sînt indicii că existenţa ei era cunoscută deja.” (Celelalte 
camere auxiliare au fost descoperite de colonelul Howard Vyse în 1837, care le-a 
botezat cu numele unor figuri importante în societatea britanică, precum 
Wellington sau Nelson.) Intrarea în Camera Davidson este dificilă: o scară 
oarecum nepotrivită este sprijinită de peretele dinspre Marea Galerie pînă la 8,7 
metri înălţime, dar se opreşte înainte de a ajunge la tavan. Ultimii metri sînt 
parcurşi prin catarare pe o sfoară, apoi urmează o răsucire inconfortabilă şi 
străbaterea unui tunel pînă în camera propriu-zisă. Davidson, ca şi celelalte 
încăperi auxiliare, are doar un metru înălţime şi este imposibil să stai în picioare, 
iar podeaua este neregulată, alcătuită din plăcile de granit ale tavanului Camerei 
Regelui. Nefiind gindita pentru a fi vizitată, constructorii nu au finisat-o. 

A fost într-adevăr săpat un tunel din Davidson pînă în Camera Gantenbrink, 
aşa cum se aude? Circulă nenumărate zvonuri referitoare la Egipt. Multe pornite 
de la oameni fără nici cea mai mică legătură cu faptele concrete de la Giseh. Se 
crede că sursa acestui zvon a fost Thomas Danley, acustician şi consultant NASA 
pentru două misiuni ale navetei spatiale, specializat în „levitaţia acustică“ 
(ridicarea obiectelor de la sol prin utilizarea sunetelor şi a vibraţiilor). In 
octombrie şi noiembrie 1996, el a participat la un proiect oarecum controversat 
al Fundaţiei Joseph M. Schor, împreună cu o echipă de filmare condusă de 
documentaristul şi producătorul american Boris Said. Urmau să facă experienţe 
acustice filmate în Marea Piramidă şi aveau permisiunea să petreacă acolo patru 
nopţi. 

Prinzînd o astfel de ocazie, Danley şi echipa au urcat în Camera Davidson, 
unde aflaseră că fusese redeschis un tunel săpat la 


începutul secolului nouăsprezece. Primele săpături fuseseră demarate de 
Giovanni Battista Caviglia (1770-1845), o personalitate ciudată printre egiptologii 
secolului nouăsprezece. Comandant de vas din Genova, era ocultist şi hermetist. 
Devenise convins că piramidele conţin mari secrete. El a condus cele mai 
importante lucrări de la Giseh între 1816 şi 1820, primele săpături arheologice pe 
scară largă efectuate în regiune. 


Ce este interesant, Caviglia dorea să sape un tunel din Camera Davidson 
pentru a intersecta putul de aerisire din Camera Reginei, deoarece credea că se 
găseşte acolo o încăpere secretă.:: Uimitor, descoperirea lui Gantenbrink din 1993 
părea să dovedească dreptatea sa. Lucrările lui Caviglia fuseseră abandonate 
după aproape trei metri, probabil din cauza condiţiilor de lucru foarte dificile. 
Tunelul a fost acoperit apoi cu darimaturi şi a fost uitat. Oricum, în noiembrie 
1996, Danley s-a tirit pînă la el şi a descoperit că fusese continuat recent cu încă 
zece metri, lucrare ce, în mod evident, era în curs. A mai descoperit şi saci cu 
materialul excavat depozitati în camera auxiliară superioară. Danley a arătat 
descoperirile sale inspectorului desemnat să-i însoţească şi a fost consternat să 
afle că acesta nu ştie nimic de aceste săpături, dar a fost de acord să raporteze 
superiorului său, Zahi Hawass. La întoarcere, Danley a raportat cele văzute la 
Giseh atît la radio cit şi prin Internet.” 

Intr-o a doua vizită efectuată în februarie 1997, Danley a văzut că un nou 
cablu electric urcă pe peretele Marii Galerii spre tunelul ce duce la Camera 
Davidson, indicînd că lucrările continuă acolo sus, departe de privirile altora. Cînd 
am vizitat Marea Piramidă însoţiţi de Simon Cox, în primăvara lui 1998, am văzut 
că o cameră video fusese instalată pe tavanul Marii Galerii, dar că nu era 
orientată în jos, aşa cum ar fi fost normal dacă se dorea verificarea turiştilor care 
intrau, ci era înclinată în aşa fel încît să surprindă pe oricine ar fi intenţionat să 
urce spre Camera Davidson. 

In iulie 1997, un „egiptolog independent“ american, Larry Dean Hunter, a 
vizitat piramida pentru a verifica povestea lui Danley. Fusese trimis acolo de 
Richard Hoagland (celebru pentru studierea chipurilor de pe Marte şi avînd un rol 
major în cercetările noastre ulterioare).::Hunter nu s-a catarat de fapt in Camera 
Davidson, ci a fotografiat cablul, camera video şi cîţiva saci cu moloz aflaţi în 
Marea Galerie. Ciudat, s-a întors de acolo doar cu imaginea sacilor şi o bucată de 


calcar ce ar fi putut fi luată de oriunde. Ceea ce 


intentionasera sa realizeze el şi Hoagland era neclar şi, din cauza 
publicităţii făcute de Hoagland acestei non-poveşti, descrierea lucrărilor din 
Camera Davidson, făcută la prima mina de Danley, a fost eclipsată. (In mod 
curios, website-ul lui Hoagland nu-l menţionează deloc pe Danley.) 

Hunter l-a implicat şi pe Mohammed Sherdy, editor al cotidianului El Wafd. 
Cum Zahi Hawass a negat că se petrece ceva în camerele auxiliare în afară de 
„curăţenie“, Hunter a ajuns la concluzia că se ascundea un lucru serios. Ori erau 
întreprinse lucrări despre care autorităţile nu ştiau nimic, ori autorităţile ştiau şi 
acopereau totul. Dar, în iulie 1997, în cursul unei întîlniri cu Hunter şi Sherdy la 
redacţia acestuia, Hawass a adus ca dovadă în sprijinul său un fax de la cineastul 
Boris Said, care făcuse parte din echipa lui Danley, şi care nega faptul că ar fi 
ştiut ceva de lucrările secrete.“ Sherdy declară că ulterior i-a fost permis accesul 
în Camera Davidson şi nu a văzut nici un tunel. 

Nimic nu-i simplu la Giseh. Intr-un interviu din ianuarie 1998, Said a 
confirmat că un „tunel nou“ a fost săpat din Camera Davidson, dar a adăugat, 
cumva confuz, că nu vede nimic rău în asta, fără a oferi alte explicaţii pentru 
declaraţia sa. A mai spus doar: „Ei (egiptenii) sapă peste tot pe Platou.“ 

Mulţi şi-ar pune întrebarea de ce nu trebuie să sape egiptenii, secret sau pe 


faţă, la Giseh? Este ţara lor şi moştenirea lor, nu sînt o colonie occidentală. Puţini 
străini ar obiecta pentru săpături întreprinse în alte locuri, cum ar fi marea cetate 
ridicată de Saladin şi care domină oraşul Cairo. Problema este că monumentele 
Egiptului antic sînt considerate ca apartinind patrimoniului omenirii: chiar 
preşedintele Hosni Mubarak a spus asta în 1998.: Orice s-ar întîmpla într-un sit 
antic - Karnak, Luxor sau Giseh - trebuie făcut public lumii după o lege nescrisă. 
Egiptul antic aparţine tuturor şi ori de cîte ori cineva îi stîrneşte praful trebuie să 
ştim cu toţii despre asta: este acordul general pe care se bazează toate lucrările 
şi descoperirile majore. In ce priveşte descoperirile notabile, egiptologia trece 
peste orice politică, aşa că dovezile despre săparea unor tuneluri secrete, nu 
numai în orice sit antic, ci chiar în Marea Piramidă, au o mare importanţă. 

În martie 1997, la cîteva luni după raportul Danley, Hawass a afirmat 
categoric: „Nu există lucrări secrete la Giseh.“ Singura concluzie posibilă, din 
punctul nostru de vedere, este că o persoană 


anume pare a fi, să spunem, cel puţin parcimonioasă cu adevărul referitor 
la unele neregularități legate de lucrări arheologice majore. 

In februarie 1998, colegul nostru Simon Cox a văzut dovezi incontestabile 
ale existenţei unui tunel neoficial. De fapt, Simon, utilizînd bine cunoscutul sistem 
egiptean de rezolvare a problemelor cu ajutorul unui bacşiş, a intrat chiar el în 
Camera Davidson. Acolo a văzut, şi fotografiat, dovada decisivă că este săpat 
într-adevăr un tunel în peretele sudic al încăperii. Din relatările lui Simon se pare 
că tunelul lui Caviglia a fost redeschis şi extins spre inima piramidei. Ce este 
interesant, dacă va fi continuat pe aceeaşi direcţie, va intersecta putul sudic din 
Camera Reginei. Cu alte cuvinte, el va intepa putul aproximativ la nivelul uşii lui 
Gantenbrink. Uşa misterioasă şi ceea ce se află dincolo de ea, asta sînt „ei“ în 
curs de a investiga sub acoperire? Este sugestiv dacă luăm în considerare că 
oficialităţile egiptene au calificat oficial uşa lui Gantenbrink ca neinteresantă, 
subliniind că este prea mică, de dimensiunea unei coli de hîrtie, mai mult, 
sugerînd că nu se află nimic în spatele ei. Oare nu protestează prea mult? 


Secrete în nisip 


În timp ce eram la Giseh, am descoperit cît este de dificil să faci publică o 
descoperire. Am auzit, din surse de încredere, că au fost găsite deja trei noi 
încăperi in Marea Piramidă, în apropierea Camerei Regelui. Deoarece, din 
diverse motive, nu putem destăinui sursele noastre, ştirea nu are nici o valoare. 
Şi oricum trebuie să fii precaut cînd te legi de lucrările de la Giseh. Zvonurile 
cresc peste noapte ca ciupercile, descriu secrete exotice, descoperite de 
autorităţi, şi care, aşa cum este regula cu aceste istorii, vor declanşa schimbări 
miraculoase în lume. 

Căutarea încăperilor secrete pare să fi continuat fără oprire la Giseh în 
ultimii douăzeci şi cinci de ani. Una din primele tentative ale secolului douăzeci 
de a descoperi încăperi secrete a avut loc în Piramida lui Kefren, în 1968, în 
cadrul unui proiect condus de laureatul Premiului Nobel pentru fizică, Luis 
Alvarez, care a încercat să localizeze camerele măsurînd pătrunderea radiaţiei 


cosmice prin 


structura de piatră. (Alvarez mai este şi autorul teoriei „marelui impact“, ce 
ar fi dus la extincţia dinozaurilor, iar la începutul anilor 1950 a participat la 
studiul realizat de CIA asupra OZN-urilor.) Proiectul din 1968 a implicat 
douăsprezece agenţii americane şi egiptene, inclusiv US Atomic Energy 
Commission, Smithsonian Institute şi Ain Shams University din Cairo. Analiza 
preliminară computerizată făcută datelor obţinute la Ain Shams l-a împins pe 
conducătorul proiectului, dr. Amr Goneid, să afirme (aşa cum consemnează The 
Times) că rezultatele „desfid toate legile cunoscute ale fizicii“ şi că „apare în 
piramidă o forţă ce sfidează legile ştiinţei“. Dar încă o dată maşina de imprastiat 
fum a fost pornită: Alvarez a anunţat imediat din America că nu s-a întîmplat 
nimic deosebit şi că nu au fost descoperite alte încăperi. 

Următoarea etapă a proiectului ataca Sfinxul. Ideea că ceva extrem de 
important se află sub Sfinx bintuia de mai multe secole. In timpul expediției 
napoleoniene în Egipt - ce includea şi cercetători, nu numai militari - s-a spus că 
a fost descoperită în 1801 o intrare în corpul Sfinxului, dar că, din cauza 
iminentei sosiri a inamicului, au fost obligaţi să se retragă înainte de a explora 
mai departe. Ştim povestea despre uşa descoperită de francezi în Sfinx, deoarece 
arabii prezenţi acolo au descris-o în secolul nouăsprezece egiptologului francez 
Auguste Mariette. S-a spus că uşa era de fapt stela Sfinxului, dar este greu de 
crezut, deoarece lespedea de piatră nu era lipită de corpul Sfinxului, ca o uşă.” 

Mulţi dintre egiptologii de seamă ai secolului nouăsprezece au crezut în 
existenţa unor încăperi sub Sfinx. Mariette însuşi considera că se află acolo un 
mormint. Şi toţi se bazau pe reprezentarea grafică a Sfinxului, intilnita în 
papirusuri şi inscripţii, ce-l înfăţişează culcat pe un soclu deasupra a ceea ce pare 
a fi o încăpere mortuara.” 

Interesul faţă de posibila existenţă a unei asemenea încăperi a renăscut la 
începutul secolului douăzeci. Arheologul francez Emile Baraize a întreprins în 
1926 lucrări de excavare atit pe laturile Sfinxului cît şi în restul incintei. Lucrările 
de miîntuială sugerează că se afla în căutarea a ceva anume, fiind făcute fără 
luarea tuturor măsurilor de siguranţă uzuale. Se pare că a reuşit parţial, găsind 
accesul către un tunel în partea din spate a Sfinxului. L-a explorat, apoi l-a sigilat 
şi, incredibil, a păstrat doar pentru el ştirea acestei descoperiri uimitoare. Acest 
loc, aşa cum am văzut, îi interesa şi pe 


mediumul H.C. Randall-Stevens şi pe AMORC. Ei - şi, ceva mai tîrziu, Robert 
Bauval şi Graham Hancock - au afirmat că zona din sfertul posterior al Sfinxului 
este presupusul amplasament al unor încăperi secrete. Ce-i ciudat în legătură cu 
lucrările lui Baraize este că, deşi a săpat acolo timp de unsprezece ani, nici unul 
dintre rapoartele sale detaliate nu a fost publicat.» 

După Baraize a urmat o pauză pina în 1973 cînd iniţiativa a fost preluată de 
SRI International (fostul Stanford Research Institute), din California. Una dintre 
cele mai mari organizaţii ştiinţifice, SRI a avut întotdeauna legături strînse cu 
Departamentul pentru Apărare al Statelor Unite şi cu agenţiile de informaţii. Au 
fost organizate trei expediţii la Giseh în anii 1970, primele două conduse de un 
fizician, cu splendidul nume dr. Lambert Dolphin Jr, orientate către căutarea 
încăperilor ascunse sub Sfinx. Nu se ştie de ce a fost resuscitată ideea după 
cincizeci de ani de inactivitate. Următoarea expediţie SRI a fost întreprinsă în 
1973 şi era o continuare a proiectului lui Alvarez, ce avusese loc cu cinci ani în 
urmă. 

Dolphin însuşi era un personaj ciudat. Absolvent al San Diego State 


University şi al Stanford University, ajunsese la SRI în 1956, unde devenise unul 
dintre fizicienii principali. Dar privirile ne sînt atrase mai mult de interesul său 
faţă de antichitate. Creştin practicant, înclinat către un soi de fundamentalism, în 
1987 a părăsit SRI pentru ca, după spusele lui, „să-şi dedice în întregime timpul 
studiului Bibliei şi propagării creştinismului“%. Şi totuşi, website-ul lui Dolphin 
dezvăluie o altă dimensiune a credinţei sale religioase: pro-Life, anti-homosexual 
şi anti-islam. Se declară credincios atit al Vechiului cît şi al Noului Testament, ele 
fiind „corecte din punct de vedere istoric, inspirate divin şi cu autoritate deplină 
asupra tuturor domeniilor credinţei şi vieţii“. 

Asemenea celor mai mulţi fundamentalişti creştini, Dolphin pare să fie 
fascinat mai mult de Vechiul decît de Noul Testament deoarece, cu excepţia 
Apocalipsei în sine, acesta conţine adevăratul material apocaliptic. Creştinii 
fundamentalişti sînt interesaţi de focul iadului şi de damnare, una dintre multele 
trăsături avute în comun cu extremiştii evrei, ceea ce produce o altă alianţă 
paradoxală. In aceeaşi perioadă în care conducea echipa SRI de la Giseh, utiliza o 
tehnologie identică în controversatele cercetări efectuate la Muntele Templului, 


în lerusalim.2 


Lucrind cu o organizaţie evreiască de dreapta, Jerusalem Temple 
Foundation, condusă de Stanley Goldfoot, ce consideră că azi a sosit vremea 
construirii celui de-al treilea templu la lerusalim, Dolphin şi-a utilizat cunoştinţele 
şi la figurat, Muntele Templului aflindu-se acum sub control musulman, deci au 
lucrat noaptea. Chiar şi aşa, autorităţile israeliene au oprit lucrările de teama 
unor răscoale. Jerusalem Post descria astfel întîmplarea: 

Este un lucru semnificativ, pentru unii chiar îngrijorător, colaborarea evangheliştilor 
americani cu israelieni de dreapta, precum Goldfoot. Unii membri ai acestui comitet sînt 
personalităţi de seamă. Lambert Dolphin conduce o secţie a celui mai mare conglomerat 
ştiinţific, Stanford Research Institute, cu un buget de 200 de milioane de dolari pe an, ai 
cărui principali clienţi sînt guvernul american şi corporaţii de talia Bechtel.% 

După Dolphin, în 1976, SRI a întreprins lucrări de investigaţii la Saqqara, 
căutînd mormîntul marelui scrib Imhotep, la Alexandria, încercînd localizarea 
Marii Biblioteci, şi la Giseh, unde testele seismometrice indicau posibilitatea 
existenţei unor încăperi sub Piramida lui Kefren.» In 1977, Dolphin şi SRI s-au 
întors la Giseh, finantati la început de US National Science Foundation.* Pe urmă, 
în 1978, adepţii lui Cayce, ARE, au apărut şi ei contribuind la finanţarea 
proiectului SRI, al cărui nume oficial era Sfinx Exploration Project.= 

Şi acum îşi face intrarea în scenă cel mai influent personaj întîlnit în 
cercetările întreprinse de noi, deşi el este puţin cunoscut de publicul larg. Este 
vorba de dr. James J. Hurtak, matematician şi filozof mistic, fondator al 
organizaţiei Academy for Future Science (AFFS), cu sediul în California, la 
picioarele căruia s-ar bucura să se gudure mulţi dintre actorii acestei poveşti. 
Hurak este specialist în studii orientale, istorie, ştiinţe sociale, lingvistică, 
patristică şi greacă veche, vorbeşte şi scrie în şapte limbi, fiind adeseori descris 
drept „consilierul Silicon Valley pentru înalta tehnologie“. In 1986, el a prezentat 
la o conferinţă ţinută în Brazilia o lucrare despre utilizarea radarului de sol sau 
amplasat pe sateliți pentru detectarea arheologică. 

Hurtak a întreprins lucrări la Giseh la sfîrşitul anilor 1970 şi părea legat 


cumva de prezenţa SRI la faţa locului. Deşi nu a fost 


niciodată oficial angajatul acestuia, a ţinut mereu legătura cu 
personalităţile cele mai importante.“ In particular, era un prieten apropiat al lui 
Lambert Dolphin Jr. care - după Hurtak - „împărtăşea cu el aceleaşi convingeri 
intime“ despre Giseh.» (Hurtak îl cunoştea de asemenea pe Mark Lehner.) In 
1977 şi 1978, Hurtak, 

împreună cu nişte însoțitori rămaşi anonimi, a întreprins o expediţie 
particulară la Giseh. Scopul principal era utilizarea laserului pentru măsurarea 
exactă a poziţiei puturilor din Camerele Regelui şi Reginei, mai ales pentru a 
verifica orientarea către anumite stele şi constelații, Orion, Dragon si Sirius.” 
Rezultatele nu au fost făcute publice niciodată. 

Ce este interesant în legătură cu aceste studii este că posibilitatea unei 
corelaţii cu Orion şi Dragon fusese propusă la începutul anilor 1960. Dar - cu 
excepţia literaturii masonice, după am văzut 

- ideea nu mai ieşise la iveală pînă în 1994, în The Orion Mystery a lui 
Bauval şi Gilbert. lar Hurtak explora posibila legătură între piramide şi Centura 
Orionului în 1973.%* Am descoperit că nu numai în acest domeniu a fost un 
deschizător de drumuri. 

In anii 1970, SRI International juca aşadar un rol important în istoria oficială 
a cercetărilor de la Giseh. Echipa sa utiliza diverse tehnici, inclusiv fotografiere 
aeriană, cercetare cu infraroşii, măsurători ale rezistenţei electrice şi ale variaţiei 
cîmpului magnetic în jurul Sfinxului şi a incintei sale, pînă la propagarea radiaţiei 
cos-mice. S-au făcut unele descoperiri, deşi cele mai multe anomalii s-au dovedit 
a fi provocate de cavităţi naturale în stratul de rocă (fenomen de aşteptat în 
calcare). Puţine sugerau prezenţa unui tunel de la nord-vest spre sud-est, prin 
spatele Sfinxului, ca şi o cavitate în fata labelor sale.» 

In 1978, compania Recovery Systems International s-a alăturat proiectului 
pentru a întreprinde lucrări de foraj în scopul verificării anomaliilor. După Mark 
Lehner, compania fusese înfiinţată „probabil“ tocmai pentru a lua parte la 
lucrari.*° 

Recovery System International a început să sape un put pe Platoul Giseh, în 
apropierea Sfinxului. La o adincime de peste 20 de metri, au întîlnit fragmente de 
granit care, aşa cum am stabilit, nu apare în mod natural în regiune. Zvonurile 
spun că armata egipteană a sărit în sus şi a oprit proiectul. În 1980 au mai fost 
extrase fragmente de granit de la aproape douăzeci de metri adîncime de către 


o echipă egipteană care studia nivelul pînzei de apă freatică în zonă.“ Este 
evident că granitul reprezintă o anomalie într-o regiune dominată de calcare, 
dacă nu cumva forajul a întîlnit o încăpere subterană placată cu granit. (Daca 
astfel de încăperi ar exista, ar fi normal să fie placate cu granit, deoarece pînza 
de apă freatică este aproape de suprafaţă, iar camerele cu pereţi de calcar poros 
s-ar fi inundat imediat. Granitul, pe de altă parte, este dur şi impermeabil.) Pe 
urmă, în 1980, Zahi Hawass a redeschis tunelul Baraize din spatele Sfinxului, 
uitat de toţi cu excepţia celor care au avut acces la rapoartele nepublicate. Acest 
grup îi include pe Mark Lehner şi pe egipteanul Mohammed Adb al-Mawgud 
Fayed, fiul unuia dintre cei care au lucrat cu Baraize în 1920 şi care a lucrat la 


rîndul lui la curăţarea incintei Sfinxului pe cînd era copil. Hawass povesteşte că, 
după cincizeci şi patru de ani, Fayed încă putea să indice cu precizie blocul de 
piatră de mici dimensiuni ce bloca intrarea în tunelul din spatele Sfinxului. Fayed 
a devenit ulterior reprezentantul ARE în Cairo. 

SRI şi ARE, împreună cu Mark Lehner, au mai colaborat la un proiect legat 
de Sfinx în 1982, Sphinx Mapping Project, de data aceasta utilizînd tehnici 
acustice în căutarea cavităţilor ascunse. Lucrările par să fi negat existenţa unor 
încăperi sub labele din faţă, deşi au dat unele indicaţii despre altele aflate sub 
nivelul incintei.“ 

In 1990, Hawass a aprobat proiectul de acum faimos al lui John Anthony 
West şi Robert Schoch: Sphinx Project, pregătit de Boston University, unde 
Schoch era profesor. (Autorităţile egiptene ţin la regula ca orice proiect să aibă 
girul sau să implice o instituţie academică recunoscută.) Conducătorul proiectului 
şi cel care a solicitat aprobarea, poate si din cauza reputației de rebel a lui West, 
era producătorul de film Boris Said, al cărui documentar despre proiect, premiat 
cu un Emmy, Mystery of the Sphinx, a fost difuzat în 1993 de NBC. Pe lista 
finanţatorilor se aflau doi membri ARE, dr. Joseph Jahoda si dr. Joseph M. Shor, 
care se afla acolo şi în calitate de observator oficial ARE.“ 

Dr. Jahoda care, ca membru de vază al ARE, a jucat un rol major în 
implicarea lor la Giseh, este şi preşedintele Astron Corporation, contractor 
important al Departamentului pentru Apărare al Statelor Unite şi al NASA, o firmă 
specializată în echipamente de comunicare radio. 

Ştim acum că scopul principal era studierea eroziunii de către apă a 
Sfinxului, dar au fost efectuate şi lucrări de seismologie, conduse de 


dr. Thomas Dobecki, în încercarea de a detecta încăperile de sub Sfinx. El a 
detectat ceea ce pare a fi o cavitate rectangulară (9 pe 12 metri) la 5 metri sub 
baza incintei. Inca o dată, lucrări promițătoare s-au încheiat abrupt: Hawass (pe 
atunci director la Giseh) a retras brusc licenţa proiectului, acuzîndu-l că nu este 
„Ştiinţific“. 

În 1995, echipa unui alt proiect a ajuns la Giseh pentru a cerceta zona prin 
seismometrie şi unde radar penetrante în sol. Oficial, scopul proiectului era de a 
localiza goluri subterane ce ar fi putut pune în pericol publicul“, dar efectul 
secundar ar fi fost descoperirea anomaliilor subterane, aşa cum sînt camerele. 
Era o acţiune comună a Florida State University şi Schor Foundation, fondată de 
dr. Joseph Schor, participant la proiectul din 1990. Recent el s-a retras din poziţia 
de director şi vicepreşedinte al Forest Laboratories Inc., o companie farmaceutică 
producătoare de vitamine. După descrierea lui Bauval, Schor Foundation este „o 
organzatie non-profit dedicată descoperirii dovezilor civilizaţiei dispărute a 
«Atlantidei» şi a «Sălii Arhivelor», prezise de profetul adormit, Edgar Cayce.“% 
Multimilionarul Schor este de o viaţă membru al ARE şi unul dintre principalii 
finanţatori. Făcînd echipă cu Florida State University, Schor Foundation s-a 
asigurat că proiectul are susţinerea academică necesară pentru a primi licenţa de 
la autorităţile egiptene. 

Echipa îl includea şi pe Thomas Dobecki şi, încă o dată, pe Joseph Jahoda 
(de asemenea membru al Schor Foundation), totul fiind înregistrat pe peliculă de 
Boris Said. In timp ce scopul oficial al proiectului era localizarea golurilor 
subterane periculoase, el nu părea a fi şi scopul real. Said a afirmat ulterior că 
fusese angajat pentru a filma căutarea Sălii Arhivelor lăsată de atlanti, 
adevăratul scop al echipei lui Schor încă de la început. 


Said afirmă acum că întreaga expediţie a fost pregătită în secret de Schor, 
spunînd: 

Acum, în sfîrşit, sînt convins că dr. Schor nu dorea să facă publică această 
informaţie. Cred că întotdeauna a intenţionat să ţină departe de public informaţiile 
referitoare la camerele secrete. Cred că s-a folosit de mine. Cred că s-a folosit de abilitatea 
mea în a obţine permisul, de priceperea mea de a face lucrurile să se intimple în Egipt, 
doar pentru a-şi atinge scopurile personale. Cred că dorea încă de la început să ascundă 


totul de public.” 


Licenţa a fost retrasă brusc în decembrie 1996, în urma intervenţiei lui 
Robert Bauval şi Graham Hancock (vor urma detaliile). 

Echipa lui Schor a mai efectuat lucrări şi în interiorul Marii Piramide, ele 
indicînd prezenţa unui coridor strimt în spatele peretelui vestic al Camerei 
Regelui. Lucru confirmat de Zahi Hawass la 

o conferinţă ARE în august 1997. 

Ulterior, din scurgerile de informaţii s-a aflat că nu una, ci nouă încăperi au 
fost detectate în spatele Sfinxului, unele conținînd obiecte metalice. La originea 
zvonului nu se află altul decît Graham Hancock care, vorbind la emisiunea radio a 
lui Art Bell, în iulie 1996, a afirmat că posedă informaţiile neoficial de la un 
membru al echipei lui Joseph Schor. Hancock a afirmat categoric că au fost găsite 
nouă încăperi şi că această descoperire monumentală este ţinută secretă. A mai 
adăugat că are totală încredere în sursa sa, subliniind că acesta este adevărul. 
Cam în acelaşi moment, Robert Bauval susţinea acelaşi lucru în conferințele sale, 
de exemplu aceea ţinută la Londra în octombrie 1996. Hancock şi Bauval resping 
acum cu vehementa aceste zvonuri, spunînd că nu există descoperiri ţinute în 
secret la Giseh. Şi întăresc poziţia lor schimbată la 180 de grade arătîndu-se 
dispretuitori faţă de cei care, din punctul lor de vedere, răspîndesc zvonuri 
iresponsabile. 

Într-o altă meandră a acestei povestiri, la sfîrşitul lui 1996, începutul lui 
1997, NBC planificase transmiterea în direct a pătrunderii în camerele de sub 
Sfinx. Programul s-ar fi bazat pe activităţile întreprinse de Schor Foundation si 
Florida State University. Printre invitaţii la acest eveniment istoric se număra 
Richard Hoagland.* După marea pregătire, nu s-a mai întîmplat absolut nimic, 
mulţumită probabil succesului avut de Hancock şi Bauval în revocarea licenţei lui 
Schor. Dacă extrem de respectatul NBC programase emisiunea, am fi oare mult 
prea naivi să credem că fusese descoperit un lucru important? Dacă acele 
încăperi există, de ce nu au fost filmate, aşa cum s-a promis, şi de ce încă mai 
aşteptăm confirmarea existenţei lor? 

De atunci încoace, atenţia generală s-a îndreptat în altă parte. Boris Said, 
care de atunci a încheiat legăturile cu Schor, afirmă că expediţia era interesată şi 
de un tunel aflat la baza unui put de patruzeci de metri, cunoscut ca putul de 
apă, aflat lîngă drumul între Sfinx şi Piramida lui Kefren. La el se ajunge printr-un 
pasaj tăiat sub drum la jumătatea distanţei între Sfinx şi piramidă. Cînd 


am vizitat Giseh, am văzut în acel loc un put adînc de zece metri, ce 
înţeapă un tunel mergind spre nord. Puţul este închis cu un capac de fier, o 
masura necesara pentru a se evita pierderea turistilor. Dar erau semne evidente 


ale unor lucrări ce continuau dedesubt: un tîrnăcop modern şi alte unelte zăceau 
pe fundul vizibil al putului, pe lîngă mormanul uzual de sticle goale şi ambalaje 
de ciocolată. 

De fapt, putul este extrem de interesant. Coboară în trei trepte pînă la 
adîncimea de patruzeci de metri sub Platou, aşa cum a descoperit Boris Said cînd 
a coborit acolo împreună cu Thomas Dobecki, în 1996. Dobecki luase cu el 
înregistrările sondajelor audio, în special pentru a descoperi ce se află sub uriaşul 
sarcofag de bazalt. Ei afirmă că au găsit un spaţiu ce părea a fi un tunel, adînc de 
trei metri şi lat de un metru, mergind în direcţia Sfinxului, aflat la 300 de metri 
spre est.:: Şi Hawass este extrem de încîntat de descoperire, sugerind ca este 
vorba, nici mai mult nici mai putin, chiar de simbolicul mormint al lui Osiris.” 

Este ametitor interesul arătat recent acestui put, ca şi locului către care 
duce, din cauză că nu este o descoperire nouă. In mod bizar, situaţia actuală 
pare a fi o întoarcere la evenimentele ce s-au desfăşurat aici în anii 1930. Putul 
apare în lucrările lui H. Spencer Lewis de la AMORC, unde este considerat a fi 
intrarea într-un sistem complex de tuneluri şi camere ce unesc piramidele şi 
încăperile de sub Sfinx. Lucru semnificativ, informaţiile obţinute pe căi spiritiste 
de 

H.C. Randall-Stevens spun acelaşi lucru. Ceea ce coincide, poate şi pentru 
că a grăbit-o, cu descoperirea pasajului şi a putului, în anii 1930, de către marele 
egiptolog egiptean Selim Hassan. 

Randall-Stevens afirmă că Hassan a descoperit „o reţea de încăperi 
subterane, nici una parind a fi legată de morminte sau încăperi funerare“. Este 
ametitor. Dacă Hassan a făcut cea mai mare descoperire a timpurilor sale, de ce 
nimeni nu ştie despre ea? Ceea ce pare să descrie Randall-Stevens nu este nimic 
altceva decit un întreg complex subteran a cărui existenţă nu fusese bănuită. 
Lucrările lui Hassan au fost întrerupte de Al Doilea Război Mondial, dar asta nu 
explică suficient tăcerea aşternută asupra subiectului pînă în zilele noastre. Ce 
aşteptau oare? De ce era ţinută sub acoperire această comoară a Egiptului antic? 

Pusă sub lupă, această presupusă comoară arheologică se dovedeşte 
dezamăgitoare şi se reduce la mai nimic. Descrierea complexului subteran, 


făcută de Randall-Stevens, este ridicolă şi - poate 


cu intenţie - exagerată la maxim. Acolo, jos, sînt încăperi şi sarcofage, dar 
ele nu sînt mai vechi de perioada saită (secolele şapteşase î.Hr.), iar din 
mărturiile unor cercetători independenţi, Chris Ogilvie-Herald şi lan Lawton, care 
au reuşit să obţină permisiunea de a intra acolo în septembrie 19985, nu sînt 
spectaculoase în mod deosebit şi nu există nici o reţea de tuneluri şi săli aşa cum 
le descrie Randall-Stevens. Raportul minimal făcut de Hassan asupra descoperirii, 
citat de Randall-Stevens, nu aminteşte nimic de existenţa unui asemenea 
complex.* Atunci, de ce se concentrează Said şi Schor asupra acestei locaţii? 
Poate că este numai o altă tentativă de încropire a unui mister; în fond puţini au 
acces la faţa locului pentru a verifica. Pe urmă, din nou, acelaşi sit atrage atenţia 
lui Zahi Hawass, care-l consideră a fi o descoperire arheologică majoră, eventual 
chiar simbolicul ,,mormint al lui Osiris“. 

Din nefericire, nimic legat de Giseh nu este simplu şi direct. Filmarea 
putului de apă, realizată de Said în 1996, a devenit subiectul unui conflict legal 


care a reuşit, cel putin, să-i adauge un plus de fascinaţie in fata comunităţii noii 
egiptologii. După Said, el şi Schor au prezentat materialul filmat la Fox Television, 
încercînd să semneze un contract cu postul. Pe urmă Schor şi Said au început să 
se certe în legătură cu termenii contractuali, ceea ce înseamnă că, pina la 
rezolvarea conflictului, documentarul nu poate fi difuzat. Oricum, Robert Bauval, 
probabil cu aprobarea celor doi, Schor şi Said, l-a prezentat în cadrul unei 
conferinţe susţinute la Londra în octombrie 1998.5 

Trebuie să admitem că filmul merită văzut, deşi nu pentru motivele vizate 
de autori. El surclasează Indiana Jones: patru vehicule de teren stirnesc praful pe 
Platoul Giseh, în mod remarcabil eliberat de turişti, pe urmă o echipă de 
„arheologi“ descinde din ele şi începe coborirea printr-un put uriaş. Tirtndu-se 
apoi printr-un tunel îngropat parţial în nisip, ei ajung într-o sală întunecată, fiind, 
în aparenţă, primii oameni care intră acolo după multe secole (alţii decît echipa 
de filmare ce înregistrează sosirea lor). Pe urmă, descoperă un sarcofag încastrat 
în podea şi, entuziasmați, toarnă apa din bidoane pentru a spăla praful adunat 
timp de secole. 

Din punctul nostru de vedere, totul a fost manipulat pentru a se obţine 
efectul maxim. Putul nu seamănă deloc cu cel prin care s-a ajuns la sarcofag. Prin 
acela nu se poate cobori în rapel, pe coardă; în prima treime, coborirea se face 
pe o scară metalică. Cu alte 


cuvinte, au filmat cum coboară într-un loc şi cum ajung într-un alt loc, 
pentru a face totul să para mai dramatic. In orice caz, sarcofagul „descoperit“ cu 
atita entuziasm în faţa camerei de filmat era cunoscut de mai mult timp. 

De ce a fost transformat acest loc într-o descoperire epocală cînd avem 
toate dovezile că, deşi este de real interes arheologic, nu are o valoare 
remarcabilă? Se poate ca adevărul să fie simplu şi totul să se datoreze usurintei 
cu care a fost realizată descoperirea şi faptului că tocmai a mai fost adăugat încă 
un mister la Giseh! 

Confuzia domneşte pe Platou - mai mult, noi credem că asta se întîmplă 
intenţionat şi nu accidental. Dar din cauza acţiunilor şi declaraţiilor personajelor- 
cheie, este imposibil să ştim ce este zvon şi ce este adevărat. 


Măsuri şi contramăsuri 


Confuzia în sine pare cumva regizată. Cu numai cîţiva ani în urmă, unele 
lucruri păreau stabilite definitiv în ceea ce priveşte Egiptul. Două tabere se 
opuneau egiptologiei clasice: noua egiptologie, condusă de Hancock şi Bauval, şi 
esoteriştii, precum Joseph Schor şi ARE. Tabloul este mult mai tulbure azi, 
deoarece actorii principali au fost dirijati cu o energie machiavelică, şi-au părăsit 
poziţiile şi au încheiat alianţe cu cei care le slujeau cel mai bine interesele, 
ajungindu-se la alianţe contra naturii. 

In mai 1998, Graham Hancock şi John Anthony West au dat o declaraţie 
comună pe Internet. La prima vedere, părea un semn de pace făcut cu deosebită 
largheţe. După ani de scandaluri şi artag cu dr. Zahi Hawass, îi acordau brusc 
girul lor: 

Azi sîntem convinşi că pretioasele monumente de la Giseh nu ar fi putut încăpea pe 
miini mai bune decit cele ale dr. Hawass. L-am urmărit la muncă. Am văzut pasiunea şi 
dragostea sa pentru piramide şi Sfinx. Şi am sesizat că dincolo de orice altceva este 
preocupat de conservarea pentru viitor a acestor monumente. Nu există nici o conspirație. 
Nu există descoperiri tăinuite. Nu există nici o urmă de mojicie.* 


=p- 


La scurt timp, şi Robert Bauval a făcut o declaraţie: „Graham Hancock, John 
West şi eu însumi sîntem acum convinşi că nici o activitate secretă, nici o 
cercetare pe ascuns nu au loc la Giseh.“ 

O schimbare similară şi în ceea ce-l priveşte pe Mark Lehner: după ce în 
Keeper of Genesis sugeraseră că face parte din scenariul ARE, Bauval şi Hancock 
i-au acordat certificatul de bună purtare.“ 

După ce timp de ani în şir îi caracterizaseră pe Lehner şi Hawass ca 
personaje negative în cărţi, articole şi conferinţe - ca şi după ce fuseseră 
principalii susţinători ai existenţei unor „descoperiri şi planuri secrete“ -, este 
acum surpinzător să vezi cum Bauval şi Hancock le-au sărit în apărare şi resping 
zvonurile. Nu este mai puţin surprinzătoare lipsa de reciprocitate a lui Hawass: în 
mai 1997, el ţine o conferinţă de presă în Cairo, la Foreign Press Association, 
pentru a se plinge de „elementele“ care-i distrag atenţia de la munca sa, 
numindu-i şi condamnindu-i pe Bauval şi Hancock pentru influenţa negativă 
asupra publicului. 

S-a anunţat că Zahi Hawass va fi următorul director al Supreme Council of 
Antiquities (SCA) - atotputernicul comitet oficial egiptean care are putere de 
decizie asupra tuturor lucrărilor - după retragerea în 1999 a actualului deţinător 
al funcţiei.“ Asta înseamnă că Hawass va fi la putere la sosirea noului mileniu, 
ceea ce-l face şi mai atractiv ca prieten şi coleg. Am văzut deja că Hawass a fost 
de acord să le dea aprobarea lui Bauval, Hancock şi celorlalţi din Magic 12, 
pentru platforma din faţa Sfinxului de pe care vor trans-mite mesajul lor către 
planetă în noaptea mileniului. 

Şi pentru cei doi autori aceasta nu a fost singura schimbare de poziţie din 
ultimii ani. Conform Hieroglyph: The Hancock and Bauval Newsletter, cei doi 
consideră că proiectul desfăşurat la Sfinx de Schor Foundation şi Florida State 
University, cel care a fost stopat de SCA, „era nesatisfăcător din mai multe 
puncte de vedere“. Motivul exact al plingerii făcute este neclar sau pare 
contradictoriu. Mai întîi au fost supăraţi că Schor tine ascunsă pretinsa 
descoperire a celor nouă încăperi de sub Sfinx, a căror existenţă fusese 
dezvăluită publicului de Hancock şi Bauval cu ocazia conferinţelor publice, a 
articolelor publicate şi a emisiunilor de radio. Culmea este că au fost pe urmă 
deranjati de intenţia transmiterii în direct a deschiderii celor nouă camere. Este 
curios: mai întîi Bauval şi Hancock protestează crezind că este dosită o 
descoperire majoră, pe urmă se pling că ea este făcută publică... 


În paralel, ei au întreprins o campanie pentru a fi retrasă licenţa Schor 
Foundation şi Florida State University, utilizînd în acest sens prestigiul lor public.® 
De exemplu, Zahi Hawass a primit „real-mente mii““ de scrisori de protest de pe 
tot mapamondul, scrise mai ales în urma campaniei duse de Bauval şi Hancock. 
Licenţa a fost retrasă şi proiectul oprit. 

Doi ani mai tîrziu, Bauval şi Hancock scriu că acum „simt necesară o 
reconsiderare a măsurii SCA, pentru a se permite ca Schor Foundation să-şi reia 
lucrările“, Nu mai este nici o surpriză că Schor Foundation a primit din nou, în 
octombrie 1998, licenţa de a întreprinde lucrări de foraj în apropierea Marii 
Piramide (acolo unde se consideră că există tuneluri subterane) pentru a se 


verifica rezultatele obţinute prin măsurători acustice. Dacă rezultatul va fi pozitiv, 
Hawass va permite echipei lui Schor să revină şi pe amplasamentul Sfinxului. 
Joseph Jahoda se afla la fata locului în octombrie 1998.55 

Este o situaţie extraordinară. Deşi SCA, autoritatea oficială, acordă licenţa 
Schor Foundation şi Florida State University, Hancock şi Bauval spun că SCA a 
greşit şi lansează o campanie pentru a le fi retrasă. Cînd ei consideră că a sosit 
timpul ca echipa să-şi primească din nou licenţa, aşa se şi întîmplă. Este 
incredibil cum cei doi autori se consideră ca fiind deasupra autorităţii SCA, şi că 
SCA pare să fie de acord cu imaginea pe care şi-o construiesc cei doi. De ce se 
supun atît de repede autorităţile egiptene? 

Un plus de transparenţă pare să existe la Giseh, acum cînd Bauval intervine 
pe lîngă Hawass ca să fie permisă întoarcerea lui Rudolf Gantenbrink. 

Pe urmă, avem şi cazul remarcabil al lui Nigel Appleby şi a sa „Operation 
Hermes“. Appleby afirmă că a identificat locaţia Sălii Arhivelor în suburbiile 
oraşului Cairo, pe baza unor calcule geometrice si a corelatiilor astronomice - 
într-adevăr, el este cel care a susţinut primul oglindirea Orion/Giseh, cu cîţiva ani 
înainte de Robert Bauval. Planificata expediţie a lui Appleby pentru a descoperi 
Sala Arhivelor avea o publicitate crescîndă: Operation Hermes urma să fie, aşa 
eram lăsaţi să credem, sprijinită de armata britanică (el face parte din corpul 
auxiliar al armatei), ce va asigura un suport extraordinar, inclusiv vehicule de 
teren şi transportarea echipei şi a materialelor cu un avion Hercules pînă în Egipt. 


Dar dezastrul îl aştepta pe Appleby după colţ. Deşi lucrarea sa Hall of the 
Gods (Sala zeilor) intrase în iunie 1998 direct în top-ul primelor zece best-seller- 
uri din Marea Britanie, nu urma să rămînă mult timp acolo. A fost retrasă de pe 
piaţă după numai o săptămînă în urma acuzațiilor de plagiat făcute de numeroşi 
autori.“ Initial a fost doar Ralph Ellis, autorul cărţii Thoth: Architect of the 
Universe, dar lui i s-au alăturat Robert Temple, Andrew Collins, dar şi Christopher 
Knight şi Robert Lomas, (coautori ai The Hiram Key şi The Second Messiah). Dar 
organizatori acestei campanii, cei care i-au convins pe ceilalţi să depună 
plingere, nu erau alţii decît Graham Hancock şi Robert Bauval. După Appleby, ei 
s-au oferit chiar să plătească autorilor taxele de timbru pentru depunerea 
plingerii. 

Faptul ca Hall of the Gods a fost retrasă la o săptămînă după publicare cu 
siguranţă că nu era o întîmplare. Se asigura o maximă publicitate (şi o maximă 
umilire a lui Appleby), iar Operation Hermes era terminată. Hancock şi Bauval au 
continuat prin a publica pe Internet un articol despre toată afacerea, semnat de 
toţi ceilalţi autori (cu excepţia lui Ellis), în care declarau că nu au nici o legătură 
cu Appleby sau Hermes, „şi nici nu vor avea pe viitor“. Pe urmă, extrem de 
ciudat, peste numai cîteva săptămîni s-a făcut anunţul unei conferinţe itinerante 
pe Nil, susţinută de o echipă Bauval-Appleby, în noiembrie 1998. In acelaşi timp, 
Bauval i-a rugat pe ceilalţi autori implicaţi să uite si să ierte.s Cit despre Appleby, 
el a elogiat public eleganța lui Bauval. 

Oricit ar părea de superficial totul, este de fapt o adevărată operă de artă, 
cu un Bauval decent şi nobil care încearcă să calmeze furtuna. Încă o dată, 
situaţia este mai complexă decit pare la prima vedere. La apariţia lucrării lui 
Nigel Appleby, în 1997, Hancock şi Bauval i-au comandat lui Simon Cox un raport 


despre Appleby şi teoriile sale, raport inclus în memoriul publicat pe Internet. 
După declanşarea războiului, Appleby s-a apărat de detractori scriind un articol în 
Quest, semnalînd mai ales raportul lui Cox ca exemplu de campanie organizată 
împotriva sa.” Ironia face ca totul să se termine cu Appleby multumindu-i lui 
Robert Bauval pentru rezolvarea problemei şi pentru intermedierea unui acord 
între el şi ceilalţi autori - în ciuda faptului că raportul Cox fusese comandat, apoi 
făcut public, chiar de Bauval şi Hancock. (Cei doi deţin copyright-ul asupra 
raportului.) 


Pe urmă, povestea se complică şi mai mult. După ce a făcut scandal pe 
tema tinerii la distanţă a publicului de noile descoperiri, Hancock, Bauval şi 
ceilalţi autori au semnat cu Appleby o înţelegere prin care se punea capăt 
conflictului. Termenii acestei înţelegeri nu au fost niciodată făcuţi publici, deci 
încă o dată depindem de asigurările date de Bauval şi Hancock că totul este 
echitabil. lar singura persoană care a refuzat să semneze înţelegerea, Ralph Ellis, 
devine acum ţinta antipatiei generale. O altă incredibilă răsturnare de poziţie în 
care Bauval, după ce-l sprijinise pe Ellis în depunerea plingerii contra lui Appleby, 
acum îl sprijină pe Appleby împotriva lui Ellis. Pare a fi o politică de tip divide et 
impera. 

Pînă la urmă, Bauval şi Hancock reuşiseră să-şi consolideze poziţia de 
principali mediatori în toate domeniile referitoare la explorările de la Giseh, 
întărindu-şi poziţia de conducători ai egiptologiei alternative. Şi nu sîntem singurii 
care au sesizat tentativa lui Bauval şi Hancock de a monopoliza noul curent în 
egiptologie. Mai mulţi autori, cum ar fi Alan F. Alford şi Ralph Ellis, s-au arătat 
îngrijoraţi de acţiunea lor în forţă. 

Cit despre Bauval şi Hancock, ei au stopat conspirația împotriva Keeper of 
Genesis, acum promovind cu insistenţă cartea în cadrul conferinţelor şi în presă. 
Este păcat, din multe puncte de vedere. Au construit un caz puternic şi au lăsat 
multe întrebări fără răspuns. După ce şi-au schimbat poziţia, au făcut uitate 
întrebările pe care chiar ei le puseseră, asigurîndu-ne că, în fond, suspiciunile lor 
erau nefondate, iar persoanele pe care le-au criticat s-au dovedit a fi simpatice 
după ce le-au cunoscut mai bine. 

Lucrul cel mai deranjant este reacţia audienței lor. Cu numai un an sau doi 
în urmă, Hancock şi Bauval erau aplaudati cînd de-nuntau încercarea lui Zahi 
Hawass de a ascunde descoperirile făcute la Giseh şi condamnau ARE şi Schor 
Foundation pentru proiectele lor. Acum, aceiaşi cititori şi discipoli au acceptat, 
fără să-şi pună întrebări, noua poziţie a lui Bauval şi Hancock despre Hawass şi 
toţi ceilalţi, ca şi ideea că totul este în regulă la Giseh. 

Cu aceste uimitoare răsturnări de situaţie şi schimbări de poziţie, este dificil 
să ştii cine din ce tabără mai face parte sau chiar să defineşti taberele aflate în 
luptă. În timp ce Bauval şi Hancock exersează dreptul lor de a-şi schimba 
părerile, putem discerne unele legături subterane. De exemplu, Alan Alford a 
spus despre Graham Hancock că „intenţionat sau nu îşi vede de proiectele 


masonice...“ 


Cuvintele şi acţiunile reprezentantului egiptologiei clasice, Zahi Hawass, nu 
fac decît să complice lucrurile. Multele sale contradicții par să facă parte dintr-un 


joc mai amplu. Am remarcat legătura lui cu ARE, ajutorul primit de la ei pentru a- 
şi urma cursurile de egiptologie. Deşi, în calitate oficială, a păstrat o atitudine 
rezervată faţă 

de „elementele subversive“, nu am fost surprinşi să-l vedem apărînd în 
1995 într-un promo la documentarul realizat de Boris Said şi Schor Foundation pe 
tema Sălii Arhivelor. Hawass este 

filmat în tunelul de sub Sfinx declarînd: „Acest tunel nu a mai fost deschis. 
Nimeni nu ştie ce se află dincolo de el. Acum îl vom traversa pentru prima dată.“ 
(Cînd secvenţa a fost văzută de public în 1996, ea a provocat excitație printre cei 
preocupaţi de Giseh, care s-au întrebat imediat ce dezvăluiri ar putea aduce 
filmul. Se pare totuşi că secvenţa a fost filmată ca „probă de scenă“ pentru un 
viitor film ce ar fi fost realizat după descoperirea camerelor.) 

Sînt greu de aflat legăturile şi afilierile personajelor, dar am văzut deja că 
Zahi Hawass este legat de ARE. El mai are contact şi cu o altă organizaţie 
esoterică ce susţine existenţa camerelor ascunse la Giseh, fiind consultant şi 
conferenţiar la AMORC Museum of Egyptology din San Jose, California, încă din 
anii 1980.73 

Aceste confuzii încurajează răspîndirea celor mai nebuneşti zvonuri, şi nu 
sînt puţine. O astfel de poveste senzationala a fost publicată pe Internet de 
cercetărorul american independent Larry Dean Hunter care, aşa cum am văzut, 
investiga pentru Richard Hoagland, împreună cu Amargi Hillier, care locuia la 
Nazlet-al-Samman, satul de lîngă Sfinx, declaraţiile despre săpăturile efectuate în 
Camera Davidson. (Hunter este un fost ofiţer al serviciilor de informaţii ale 
marinei militare americane.) El susţine că o încăpere enormă, de 75 de metri 
înălţime, a fost descoperită în Marea Piramidă. Ei o numesc Sala lui Osiris şi 
susţin că duce către o altă cameră în care se află chiar trupul lui Osiris. Este 
uluitor, mai ales din cauza conceptului că un zeu are o realitate materială dincolo 
de mituri şi legende. Stilul apocaliptic este tipic pentru Hunter şi Hillier: 

Pentru prima dată, după mii de ani, populaţia globului va putea privi în faţă secretul 
ascuns de zei referitor la Marea Piramidă. 

Sîntem siguri că dezvăluirea va accelera sosirea Apocalipsei. Dom-nul sopteste 
fiecăruia că sîntem tot mai aproape de împlinirea profetiei lui Isaia 19:19: „Tot în vremea 
aceea va fi un altar pentru Domnul în tara Egiptului şi, la hotar, va fi un stilp de aducere 
aminte pentru Domnul.“ 

Citatul este unul preferat printre cele utilizate de cei care leagă 
fundamentalismul creştin de pasiunea pentru Egiptul antic. La prima vedere, este 
ciudată amestecarea Vechiului Testament (Domnul) cu mitul egiptean (zeul 
Osiris). Cei care cred în Domnul Vechiului Testament, Yahveh, nu acordă, este o 
regulă, nici o semnificaţie zeilor pagini. Pentru multi ar fi năucitor să vadă un 
rabin, exemplul clasic de credincios în Yahveh, asteptind cu nerăbdare 
descoperirea trupului lui Osiris sau luînd în serios ideea că Domnul a planificat 
destinul omenirii implicind un zeu al poporului care, după Biblie, i-a înrobit 
strămoşii. Mai mult, Hunter şi Hillier leagă toate astea de profeția lui Cayce 
referitoare la deschiderea Sălii Arhivelor în 1998. Ca o ironie, ei evocă profetiile 
lui Cayce în sprijinul camerelor ascunse din Marea Piramidă, deşi Cayce însuşi 
afirmase categoric că nu există aceste încăperi.” 

Dată fiind răspîndirea accesului la Internet, nu este surprinzător că zvonul 
s-a întins rapid. Dar există indicii că zvonul a fost lansat de cineva anume ca 
susţinere a proiectelor sale şi că provine din anumite cercuri oficiale. 

La sfîrşitul lui 1997, prietena noastră Georgina Bruni, editorialist la 


Sightings, a fost prezentată unui important ziarist egiptean cu ocazia unei 
recepții londoneze. In timpul conversatiei, Georgina a amintit de zvonul despre 
cercetările secrete legate de Sala Arhivelor. Spre surprinderea ei, ziaristul i-a 
spus că încăperile de sub Sfinx au fost deschise deja, cu cîteva luni în urmă, de o 
echipă condusă a Schor Foundation, dar că guvernul egiptean a pus embargou 
pe ştire, mergînd pînă acolo încît i-a concentrat pe ziariştii neascultători pentru a 


demonstra cît de serioasă este interdicţia.” Ziaristul egiptean i-a povestit chiar mai mult. A 
afirmat că încăperea de sub Sfinx conţine sarcofagul şi comoara unei regine egiptene, poate chiar soţia 
lui Akhenaten, Nefertiti, plus o statuie a zeiţei cu cap de leoaică, Sekhmet. Şi i-a mai spus şi despre alte 
descoperiri făcute într-o cameră alăturată ce conţinea texte scrise sau inscripţionate atît cu hieroglife 


cît şi într-o altă limbă, numită semnificativ „înaltă“. Unele din aceste texte, afirma el, au 
fost deja descifrate şi povestesc cum Atum a coborit din cer, apoi descriu cum o 


veche civilizaţie a venit în Egipt şi a construit piramidele. 


Este puţin probabil ca povestitorul să nu fi fost de bună credinţă, el fiind 
ataşat la Londra pe probleme de politică, nu de istorie şi arheologie. Pur şi simplu 
îi povestise Georginei Bruni ce auzise în mediile politice din Cairo. Se poate foarte 
bine ca zvonul să fi provenit din cercurile guvernamentale egiptene, dar este, 
sincer, greu de crezut. De exemplu, cum pot fi traduse texte dintr-o limbă 
necunoscută imediat după ce au fost descoperite? 

Aşadar, ce se întîmplă la Giseh? Pare a fi un joc ale cărui reguli le cunosc 
numai jucătorii. Noi, ceilalţi, putem doar să stăm uluiti pe margine. Unele dovezi 
sugerează că sînt întreprinse cercetări secrete la Giseh, aşa cum indică mărturiile 
lui Thomas Danley şi Simon Cox despre săparea unui tunel în Marea Piramidă. Pe 
de alta parte, acţiuni puternic promovate, precum filmările din putul de apă, se 
dovedesc lipsite de substanţă şi nu merită atenţia noastră. Orice lucru legat de 
Giseh este o amestecătură ciudată de dovezi ştiinţifice şi zvonuri, toate ducînd la 
un nonsens. Cum poate descoperi adevărul un cercetător obiectiv? 

S-ar putea porni de la întrebarea: ce au de cîştigat aceste persoane atunci 
cînd îşi îndreaptă atenţia către Giseh? Este clar că obţin un oarecare beneficiu 
din toate săpăturile şi alergătura după oseminte. Varianta cea mai evidentă este 
aceea că ei chiar cred că există ceva de descoperit, ceva valoros, util, de la 
comori la artefacte religioase sau cine ştie ce tehnologii din antichitate. Cele mai 
multe teorii despre Giseh înclină spre această variantă, dar prea puţină atenţie a 
fost acordată unui alt aspect ce poate fi transformat într-un avantaj - potenţialul 
pe care îl are Giseh ca simbol pentru diferite religii. Acest lucru în sine este de o 
inestimabilă valoare, mai ales pentru cei care trăiesc din exploatarea credinţei 
oamenilor. Este Giseh, şi nu altul, scopul principal? 

Pentru cei mai mulţi dintre jucătorii aflaţi pe terenul de la Giseh este uşor 
de identificat un motiv; de exemplu, Hawass doreşte să fie cel mai mare 
egiptolog, Joseph Schor şi ARE doresc să descopere Sala Arhivelor, şi tot aşa. Dar 
motivațiile unor indivizi sau organizaţii cu rol-cheie nu pot fi definite la fel de 
uşor, aşa cum este aceea a enigmaticului dr. James J. Hurtak şi a SRI 
International, care par să fi colaborat la Giseh încă din anii 1970. Departe de a 

dispărea din tabloul general, Hurtak a intrat recent în parteneriat cu Boris 
Said la Magical Eye, fiind menţionat drept consilier ştiinţific. 


Cercul initiatilor 

Aşa cum am văzut, un nume frecvent citat în legătură cu Giseh este cel al 
„profetului“ american Edgar Cayce. Prezicerea descoperirii Sălii Arhivelor în anul 
1998 explică de ce organizaţia sa, ARE, apare în mod repetat pe scenă. Evident 
că ei caută Sala Arhivelor, dar este un mister de ce mai investesc bani în această 
căutare din moment ce sînt siguri că ea va fi oricum descoperită. 

După cum am aflat, Edgar Cayce merită o privire mai atentă. lar imaginea 
rezultată diferă destul de mult de imaginea publică acceptată. Îl vedem ca pe un 
simplu anonim, needucat, dar dornic să înveţe, rămas într-o poziţie umilă 
aproape întreaga sa viaţă. Prima ştire referitoare la el, apărută în New York 
Times, în 1910, aminteşte de un „analfabet care devine medic în stare de 
hipnoză“”. Ceea ce este foarte ciudat; nu numai că el nu era analfabet, dar avea 
şi un lung stagiu de vînzător într-o librărie. De fapt, primii săi şapte ani de munca 
îi petrecuse într-o librărie.” Era faimos si pentru memoria sa deosebită - chiar si 
treizeci de ani mai tirziu putea să citeze din cataloagele editurilor, pe care le 
studiase în timpul serviciului.” 

Şi mai există o fateta ascunsă a lui Edgar Cayce, pe care n-am văzut-o 
menţionată niciodată în principalele lucrări ce-l au ca subiect, deşi unii dintre 
autori o cunoşteau cu siguranţă, pur şi simplu pentru că se aflau de aceeaşi parte 
a baricadei. Alter ego-ul său aflat în transă prezicea că idealurile masonice vor 
guverna America epocii de aur. Un concept pe care Edgar Cayce l-ar fi susţinut si 
în stare conştientă. Părăsise postul din comerţul cu cărţi la vîrsta de douăzeci şi 
doi de ani pentru a se alătura tatălui său, Leslie B. Cayce (cunoscut pe plan local 
drept „cavalerul“), în activitatea de agent de asigurări pentru Fraternal Insurance 


Company.® După cum sugerează şi numele, compania vindea polite de asigurare pentru 
francmasoni, aşa că toţi angajaţii erau la rîndul lor membri ai fratiei. Poate că motivul pentru care 
Edgar s-a alăturat tatălui său de abia la virsta de douăzeci şi doi de ani este acela că doar de la 


această vîrstă putea fi primit într-o lojă. Nu am descoperit rangul tatălui sau al 
fiului, dar ştim că tatăl era autorizat să înfiinţeze loji noi, iar Edgar îl ajuta, ceea 
ce dovedeşte că statutul său nu era insignifiant. (De fapt, Cayce a lucrat împreună cu 


tatăl său numai cîteva luni, fiind lovit de primul atac de afazie - pierdere a vocii pe bază psihosomatica. 
Tratamentul aplicat, hipnoza, pare să fie cel care a descătuşat puterile sale de medium.) 

Pe măsură ce cariera sa de medium se dezvolta, Edgar Cayce a devenit 
cunoscut în cele mai înalte cercuri ale societăţii americane. Într-o notă scrisă în 
1932 (publicată de abia în 1997), el menţiona că, în 1918 sau 1919: „Am fost 
chemat la Washington pentru a da informaţii unui înalt funcţionar. Ceea ce i-am 
spus a fost considerat cel puţin interesant, deoarece am fost chemat din nou un 
an mai tîrziu.“ Desi Cayce a fost discret, nu este greu de aflat la cine se referea 
- este vorba, aproape sigur, de însuşi preşedintele Woodrow Wilson, care suferise 
un atac în 1919, iar Cayce se putea să fi fost chemat pentru calităţile sale de 
terapeut. (După doi biografi ai lui Cayce, el a fost solicitat să dea un sfat în 
legătură cu înfiinţarea Ligii Naţiunilor.e) 

O legătură cu Woodrow Wilson este în întregime plauzibilă: unul dintre 
prietenii lui Cayce, unul dintre primii promotori ai puterilor sale, era David E. 
Kahn, care, în Primul Război Mondial, fu-sese camarad cu un văr al lui Wilson.% 
După o vreme, Cayce, Kahn şi maiorul Wilson au intrat împreună în afaceri, 
infiintind Cayce Petroleum Company, obiectul de activitate al firmei fiind 


explorarea zăcămintelor de petrol din Texas cu ajutorul capacităţilor paranormale 
ale lui Cayce. In scurta ei viaţă, de numai patru ani, compania a fost un dezastru. 
Aşa cum nota Cayce: „Nu iese nimic din toate eforturile noastre de a scoate 
petrol, doar pagube pentru numeroşi oameni.“& Chiar şi fără mult lăudatele puteri 
ale lui Cayce, ei s-au aflat printre foarte puţinii prospectori care nu au găsit petrol 
în Texas! Un avertisment bun de luat în seamă în legătură cu puterile sale. 

Kahn este cel care l-a propulsat pe Cayce sub luminile rampei, stabilindu-i 
întîlniri cu mai marii zilei. Il întîlnise pe Cayce în 1912, în Alabama, şi devenise 
extrem de interesat de puterea acestuia de diagnosticare. Intrat în armată, în 
1917, Kahn îl lăudase pe Cayce în faţa ofiţerilor superiori, rezultatul fiind acela că 
a fost solicitată o „citire“ trimisă de un membru, rămas neidentificat, al 

familiei regale italiene.” Greu de crezut că acesta este mediul umil în care 
se spune că a trăit Cayce. De altfel, el spune despre Kahn: „Prin el am luat 
contact cu persoane foarte importante, bancheri, oameni de afaceri, avocaţi, 
jurnalişti, oameni din toate domeniile.“ În 1924, Kahn l-a introdus şi într-un cerc 
de oameni de afaceri, condus de Morton Blumenthal, broker din New York, care a 
acceptat să finanţeze spitalul şi institutul de cercetări din Virginia Beach în 
schimbul sfaturilor oferite de Cayce referitor la investiţiile sale. A fost nucleul 
originar al ARE, deşi a durat mai puţin de doi ani, finanţarea fiind retrasă după o 
neînțelegere cu Cayce. Blumenthal şi cercul său şi-au transferat atunci 
încrederea şi speranţele către un alt medium. 

Prin anii 1920, trei membri ai acestui grup au achiziţionat proprietăţi în 
Bimini, motivul fiind cel al existenţei unei comori ascunse, aşa că au apelat la 
Cayce să o găsească.” Deloc surprinzător, Cayce eşuează, dar urmările sînt 
importante; de abia după întoarcerea sa din călătorie încep să apară Bimini şi 
Atlantida în citirile sale. 

Influenţa lui Cayce se manifesta asupra armatei, familiei regale italiene, a 
preşedintelui, dar el începuse să aibă contacte şi cu agenţiile de informaţii. După 
David Kahn, intervievat în 1965, întîlnirea între Cayce şi preşedintele Wilson 
fusese aranjată de colonelul Edmond Starling, şeful Serviciului Secret.“ Kahn l-a 
descris pe Starling drept „prieten de-o viaţă“ al lui Cayce, deşi numele acestuia 
nu apare niciodată în memoriile lui Cayce, profetul fiind aici foarte discret. 
Asemenea lui Cayce, Starling provenea din Hopkinsville, Kentucky, acesta fiind 
probabil motivul pentru care erau prieteni de-o viaţă, dar făcea parte dintr-o altă 
generaţie, deci este de crezut că s-au cunoscut prin intermediul lui Cayce senior. 
Este tentant să te gindesti că Starling si Cayce senior erau colegi în loja din 
Hopkinsville. 

Aceste legături pot fi văzute ca fiind în centrul unui tablou mult mai mare. 
După ce am demarat investigaţiile noastre, a apărut o reţea greu de imaginat la 
început: între paranormali, politicieni, francmasoni, oameni de afaceri şi servicii 
de informaţii se legaseră şi se păstraseră în timp alianţe ciudate. Nu mai are nici 
o relevanţă dacă previziunile lui Cayce sînt sau nu corecte. Ceea ce contează cu 
adevărat este că oameni foarte influenţi au crezut că el este înzestrat cu puteri 
deosebite. Dacă aceştia l-au urmat atunci, ace-leaşi categorii de oameni cred 
oare în el şi azi? Aceasta este forţa aflată în spatele tuturor celor ce se întîmplă la 
Giseh, mai ales în ultimii ani ai secolului douăzeci, atunci cînd fusese programată 


de către Cayce descoperirea Sălii Arhivelor? 


Desi este greu de crezut că politicienii de azi pot fi influenţaţi de profetiile 
lui Edgar Cayce, este cunoscut că membri importanţi ai guvernului egiptean şi 
unii membri ai familiei prezidenţiale cred cu tărie în existenţa Sălii Arhivelor.* 
Cayce însuşi a creat legătura între masoni, servicii de informaţii, politicieni şi alte 
personaje importante, dar şi alţii, persoane şi organizaţii, cred în aceeaşi legătură 
ascunsă. 

Cu ochii minţii 

Legătura între fenomene paranormale, tehnologie şi lumea serviciilor de 
informaţii şi de apărare este întrupată şi de o altă organizaţie cu rol-cheie la 
Giseh, mai ales în anii 1970, SRI International. După cum spunea Mark Lehner: 
„SRI căuta încăperi secrete la Giseh cu mult timp înainte ca Edgar Cayce 
Foundation să i se alăture.“* Ceea ce este putin ciudat: implicarea ARE la Giseh 
este de înţeles, date fiind profetiile lui Cayce, dar de ce să caute SRI încăperi 
ascunse? 

Fondat de Stanford University în California, ca Stanford Research Institute, 
în 1946, SRI era gîndit ca mijloc de atragere a cercetării ştiinţifice cu caracter 
aplicativ, pentru a strînge fonduri suplimentare pentru universitate. Nu a fost un 
succes, iar universitatea l-a finanţat timp de mai mulţi ani.“ Norocul SRI s-a 
schimbat cînd au început să curgă contracte cu caracter secret din partea 
armatei şi a serviciilor de informaţii. Erau incluse aici teste de arme pentru 
Atomic Energy Comission şi cercetări în domeniul armelor chimice. Au fost 
dezvoltate arme ciudate, atît pentru Pentagon cit şi pentru CIA. (Insasi 
transformarea Stanford University din centru de învăţămînt regional în centru de 
interes naţional este un rezultat al contractelor cu Departamentul pentru 
Apărare, marea majoritate a lucrărilor fiind desfăşurate prin intermediul SRI.) 

In 1968, SRI rivaliza ca dimensiune cu universitatea în sine şi avea chiar 
mai mulţi angajaţi. Dar tot atunci studenţii au descoperit legăturile acestuia cu 
serviciile de apărare şi de informaţii, iar în următorii trei ani administratorii au 
fost obligaţi să dezvăluie că 

multe departamente, dar în special institutul de cercetare, erau implicate în 
proiecte secrete, inclusiv activitatea de supraveghere electronică pentru CIA. 
Cum era de prevăzut, acest fapt i-a îngrozit pe studenţi. Aşa cum scrie Stuart W. 
Leslie în The Cold War and American Science (Războiul Rece şi ştiinţa americană 
- 1993): „Extinderea activităţii Stanford în domeniul proiectelor secrete, deşi bine 
cunoscută printre ingineri, a şocat comunitatea academică, aflată încă sub 
influenţa războiului din Vietnam.“ Stu-dentii, ingroziti, au demarat o campanie 
împotriva legăturilor universităţii cu armata, demonstrațiile şi petitiile tintind 
institutul de cercetare. Ca rezultat, universitatea a încetat să mai încheie 
contracte legate de proiecte secrete şi s-a distanțat de principalul beneficiar al 
acestor contracte. Stanford Research Institute a devenit o companie privată, 
schimbindu-si numele în SRI International. 

Aflată acum pe propriile sale picioare, SRI a început să depindă şi mai mult 
de contractele cu sectorul de apărare, veniturile obţinute permitindu-i să devină 
cel mai mare institut de cercetare din lume. În 1993, aproximativ 75% din 
venituri veneau de la Departamentul pentru Apărare.* Azi au fost deschise birouri 
în zece ţări în afara Statelor Unite, inclusiv în Marea Britanie, şi funcţionează un 


laborator de inteligenţă artificala la Cambridge University. Există chiar şi un 
comitet de consilieri militari, alcătuit din foste personalităţi ale Departamentului 
pentru Apărare, şi sînt realizate studii şi pentru NASA. 

In lucrările de la Giseh, SRI a utilizat „senzorul la distanţă“, o tehnologie 
înaltă, dar cunoscută lumii ştiinţifice, cu totul diferită de 

o altă specialitate, „vederea la distanţă“, ce a fost subiectul unei lucrări 
pentru CIA în anii 1970. Imaginata de genialii Russel Targ şi Harold („Hal“) 
Puthoff, era o cercetare descinsă direct din X-Files. Cu siguranţă că ea a inspirat 
conceptul din serial şi a fost un catalizator pentru propriul program al 
Pentagonului şi CIA-ului. 

„Vederea la distanţă“ (Remote viewing - RV) este o tehnică paranormală, 
deşi a fost cercetată, apoi utilizată, în proiecte finanţate de Pentagon şi CIA, de 
exemplu Grill Flame sau Sun Streak şi, este semnificativ, Star Gate, costurile pe 
durata a douăzeci de ani fiind estimate la 15 milioane de dolari, deşi unele surse 


le estimează ca fiind mult mai mari.” Noţiunea de „poartă stelară“ a fost popularizată în 
ultimii ani de filmul şi apoi de serialul cu acelaşi nume, care prezentau ideea existenţei unui dispozitiv 


antic ce permitea, utilizat corect, transportul fiinţelor umane pe alte lumi. Se poate presupune Că 
producătorii cunoşteau că egipteanul sha înseamnă atit „stea“ cit şi „poartă“ sau 
„uşă“, dar motivul pentru care unui proiect de vedere la distanţă i s-a dat numele de Star Gate 


rămîne neclar. 


Vederea la distanţă implică o formă de extracorporalizare ce permite 
„Călătoria“ la mari distanţe, de obicei prin spaţiu, dar uneori şi prin timp, pentru 
ca la întoarcere să poată fi relatate cele „văzute“. 

Aceste cercetări ale SRI erau bine cunoscute de comunitatea internaţională 
a parapsihologilor, fiind privite ca dovezi că mintea, conştiinţa, poate acţiona 
independent de trupul fizic şi de creier. (implicaţiile sînt uriaşe, măcar şi pentru 
că ele confirmă că misticii şi religiile au avut întotdeauna dreptate, că există o 
conştiinţă individuală, spirit sau suflet, ce poate opera dincolo de limitele trupului 
şi care, teoretic, continuă să existe şi după moartea trupului.) 

Cercetările lui Targ şi Puthoff au atras atenţia presei în anii 1970, mai ales 
pentru că se părea că, doar cu un antrenament minim, oricine poate învăţa să 
utilizeze vederea la distanţă. Experiențele au fost subiectul unor filme 
documentare. In unul dintre acestea, experimentatoarea, convinsă să participe, 
trecea prin văluri colorate, corect descrise ca „ţintă“, „văzute“ în timpul călătoriei 
invizibile a conştiinţei sale. In SRI s-a ajuns repede la concluzia că există şi 
adevărate „vedete“ ale vederii la distanţă, în special tînărul artist newyorkez Ingo 
Swann, şi fostul ofiţer de poliţie Pat Price. După ce a fost antrenat, Pat Price a 
lucrat pentru CIA. Mai tîrziu el a murit în circumstanţe misterioase.” Swann a 
ajuns să antreneze văzători la distanţă pentru Pentagon, apoi pentru o companie 
particulară. Dar dintre toate vedetele care au luat parte la programul SRI, nici 
una nu a fost atît de faimoasă ca tînărul medium israelian, ajuns acolo în 1972: 
superbul şi carismaticul Uri Geller, acum cunoscut în toată lumea pentru puterea 
sa de a îndoi obiecte metalice. 

Geller fusese descoperit în cluburile de noapte din Israel şi fusese dus în 
Statele Unite şi testat de SRI într-un mediu controlat ştiinţific.:* Persoana 
considerată a-l fi convins pe Geller să meargă la SRI a devenit nu numai mentorul 
său, ci şi, chiar dacă pentru scurt timp, un personaj-cheie în numeroase teorii ale 


conspirației. Numele sau era dr. Andrija Puharich. Aşa cum vom vedea, un nume 
predestinat. 

Publicitatea ce înconjura cercetările de la SRI ale lui Targ şi Puthoff nu a 
menţionat un fapt important. Cercetările în domeniul vederii la distanţă şi a 
tehnicilor de supraveghere la distanţă au fost finanţate direct de serviciile de 
informaţii americane, în special de CIA. 

Cercetările SRI au fost susţinute prin injectarea de către CIA a 150 000 
dolari pe timp de doi ani. Au mai existat, din ce spune Jim Schnabel în Remote 
Viewers (1997): „două mici contracte cu marina şi NASA, plus fonduri private 
sosite ca burse pentru cercetările lui Geller“... 

La jumătatea anilor 1990, opera SRI, CIA şi a Pentagonului a fost făcută 
publică, în parte datorită solicitărilor din partea Freedom of Information Act, dar 
şi ca rezultat al declaraţiilor făcute de foştii participanţi la proiect, în special 
David Morehouse, fost ofiţer al armatei americane, care lucrase ca „spion psi“ în 
operaţiunea Sun Streak, în deceniile opt şi nouă. In cartea sa, Psychic Warrior 
(Soldat PSI - 1995), Morehouse descria reacţia avută la citirea unui material 
despre intenţiile ascunse ale proiectului: 

Nu-mi venea să cred. Programul exista încă din 1974, de aproape 15 ani. Nu mai era 
de mult un experiment... ei ştiau că funcţionează - 

o dovediseră la Stanford şi dovezile erau chiar acolo. Existau cărţi scrise de 
cercetărorii implicaţi, dar nimeni nu le acordase atenţie. Cărţile nu mentionau implicarea 
serviciilor de informaţii, dar se aflau 

peste tot dovezi asupra finanţării de către guvern.!* 

Morehouse mai mărturisea: 

Guvernul finantase cercetări în domeniul paranormalului în şase centre particulare, 
dar şi în mai multe centre de stat sau federale. Pompau milioane de dolari în vederea la 
distanţă şi tehnici înrudite. 1% 

Pe parcursul anilor 1970, SRI a demarat mai multe proiecte psi diferite, dar 
vederea la distanţă era cel mai important si cel mai prețuit. Era momentul în care 
SRI îşi începea lucrările la Giseh. A fost doar o coincidenţă sau se întîmplau mai 
multe în spatele cortinei? 

Un indiciu poate fi găsit în experienţele cu văzătorii la distanţă. Mulţi 
raportaseră că văzuseră piramide pe durata sesiunilor de extracorporalizare. 
Acest fapt, precum şi alte informaţii culese de văzătorii la distanţă, fusese luat în 
serios de experimentatori. Nici SRI, nici serviciile de informaţii n-ar fi ignorat o 
asemenea informaţie, mai ales că erau deja implicate, direct sau indirect, în 
lucrările de la Giseh. Oricum, este de notorietate că, atunci cînd a fost însărcinat 
cu conducerea expediției la Giseh, Lambert Dolphin Jr avea informaţii despre 
Platou de la văzătorii SRI.:% Lucru semnificativ, prietenul lui Dolphin, James Hurtak, cu 
tot modul lui evaziv de a fi, părea să fi fost şi el implicat în demararea proiectului 
SRI legat de vederea la distanţă. La demararea proiectului, ei l-au chemat iniţial 


pe un parapsiholog veteran, Harold Sherman, ca să-i consilieze, şi ştim că Hurtak se 
afla în contact cu acesta în acea perioadă. Sau, cu cuvintele unui purtător de cuvînt al Academy for 
Future Science, Hurtak împărtăşea cu Sherman cunoştinţe rezervate initiatilor în vederea la distanță. 1% 


Şi totuşi, mai există o fateta a vederii la distanţă, care polarizează întrebări 
incomode în legătură cu entuziasmul armatei şi al serviciilor de informaţii pentru 
aceste experienţe. Unii comentatori, precum Alex Constantine, aduc argumente 


conform cărora vederea la distanţă este legată mai mult de introducerea de 
informaţii în mintea persoanelor vizate decît de stringerea de informaţii din 
locaţii îndepărtate.:* Constantine susţine că tot ceea ce ştim este o dezinformare, 
că scopul Pentagonului era experimentarea controlului minţii umane, că aspectul 
legat de „spionajul psi“ era mai mult de coloratură. Deşi Constantine oferă unele 
argumente în sprijinul acestei idei, dovezile concrete nu par să susţină acest 
punct de vedere. Este logic să ne asumăm că exista în aceste cercetări şi o 
componentă a „influenţei la distanţă“, deoarece, dacă vederea la distanţă este o 
tehnică militară acceptată, atunci şi o formă de contraatac, asemănătoare 
bruierii radarului, trebuie şi ea luată în considerare. Puţini cercetători au luat în 
discuţie acest aspect, aşa că nu ştim dacă influenţa la distanţă a fost luată în 
consideraţie de autorităţi, dar marea majoritate a dovezilor legate de 
parapsihologie sugerează că procesele psi sînt arme cu două tăişuri şi chiar 
tradiţia ocultă a susţinut întotdeauna că ele pot fi utilizate în bine sau în rău. 

Din aceste motive, posibilitatea influentarii la distanţă trebuie luată în 
consideraţie în dezbaterea ce urmează, mai ales cînd facem cunoştinţă cu cele 
mai extreme mărturisiri ale unor văzători la distanţă. 


In căutarea Porții Stelare 


Probabil că nimeni nu va avea vreodată tabloul întreg al celor petrecute la 
Giseh în ultimele trei decenii. Prezenţa unor grupuri şi organizaţii, în aparenţă 
fără nici o legătură între ele, precum ARE şi 

SRI, cu ciudatul lor amestec de paranormal şi înaltă tehnologie, sau Joseph 
M. Schor Foundation, poate să sugereze, la prima vedere, interese diferite. După 
ce este cercetată mai în amănunţime activitatea lor, interesele cu caracter 
militar şi de informaţii apar foarte limpede. 

Sînt răspîndite zvonuri mai mult sau mai putin exotice, referitoare la Giseh 
sau la organizaţiile implicate, ba chiar şi afirmaţia că guvernul Statelor Unite se 
află în căutarea unui artefact sau dispozitiv antic, poate de origine extraterestră. 
Se află oare în căutarea unui obiect fizic, a unei porţi stelare funcţionale, precum 
în film, eventual utilizînd informaţiile strînse de la văzătorii la distanţă? Sau, si 
mai tulburător, au găsit-o deja? Această uimitoare, oricum romantică, idee 
rămîne o speculație. Dacă americanii se joacă cu tehnologia porţii stelare, atunci 
acesta ar fi cel mai secret proiect din istorie, iar numărul celor care ar trebui să 
ştie despre el ar fi foarte mic. Ceea ce putem spune cu certitudine este că, 
practic, toţi indivizii şi toate grupurile implicate în activităţile de la Giseh sînt 
angajate în exploatarea culturii, religiei şi chiar a zeilor Egiptului antic pentru a 
atinge ţinte de tot felul. Esentialmente, ei acordă, din motive specifice fiecăruia, 
puţin respect geniilor misterioase care au construit piramidele şi Sfinxul. 

Dacă serviciile de informaţii caută un dispozitiv, sau o informaţie, înseamnă 
că ele privesc Egiptul antic ca fiind o civilizaţie mai avansată, din anumite puncte 
de vedere, decît a noastră. Inca o dată, ne întoarcem la conceptul civilizaţiei 
dispărute sau la cel al contactului cu extratereştrii, aşa cum afirmă Robert 
Temple în The Sirius Mystery. Să ne amintim cum, în mod inexplicabil, el a atras 
atenţia atît francmasonilor, cît şi a CIA şi MI5. 

Dar ce gîndesc Hancock şi Bauval despre problema extraterestră? După 
scrierea Keeper of Genesis, ei au continuat să investigheze misterele de la Giseh 
şi au descoperit conexiuni provocatoare între persoanele şi organizaţiile implicate 
în lucrări clandestine pe Platou şi apariţia noului mister legat de Marte.:* Pentru o 


vreme, părea că toată conspirația pe care o demascaseră avea şi o latură 
marțiană. Scopul initial al The Mars Mystery (scrisă împreună cu John Grisby, dar 
publicată în Statele Unite doar sub semnătura lui Hancock) era acela de a 
dezvălui totul lumii. Subtitlul iniţial era Message at the Edge of the World (Mesaj 
de la marginea lumii)!°. Prima ediţie, din 1998, deşi includea materiale despre o posibilă 
civilizaţie marțiană şi legătura acesteia cu Egiptul antic, a abandonat legătura cu 
o posibilă conspirație la Giseh în favoarea unui studiu referitor la pericolul ca 


Pamintul să fie lovit de o cometă sau un asteroid. 


Deşi nu manifestă nicăieri un sprijin explicit în favoarea intervenţiei 
extraterestre în dezvoltarea civilizaţiei umane, avem indicii că Hancock şi Bauval 
sînt cel puţin solidari cu ideea. Bauval aminteşte adeseori de datoria pe care o 
are faţă de cartea lui Temple şi că este responsabil pentru publicarea unei noi 
ediţii in 1998.: in interviuri recente, Hancock a renunţat la speculatia 
extraterestră, spunînd că nu este necesară pentru teoriile sale, dar se ştie că un 
capitol pe această temă a fost îndepărtat din Fingerprints of the Gods." Mai mult, 
el şi Bauval s-au apucat să scrie The Mars Mystery, care nu numai că susţine 
ideea unei civilizaţii martiene, dar o şi leagă în mod explicit de Egipt. Este 
sugestiv şi girul dat de Hancock muncii, implicit afirmațiilor, făcute de Whitley 
Striber, cel răpit de extraterestri (vezi capitolul 7). 

Interesul manifestat de Bauval şi Hancock faţă de controversele în jurul lui 
Marte are un rol important în continuarea poveştii noastre. El reprezintă un alt 
aspect introdus în tabloul general în ultimii ani. Credinţa că există unele legături 
între Egiptul antic şi o civilizaţie marțiană de mult dispărută s-a intensificat în 
ultimii douăzeci de ani, dar se bazează ea pe mai mult decit pe o fantezie? Există 
cu adevărat dovezi ale existenţei unei civilizaţii martiene şi pentru legătura 
acesteia cu Egiptul antic? 


a CAPITOLUL 3 
In spatele Misiunii Marte 


În aprilie 1998, ultima sondă americană, Mars Global Surveyor, a trimis noi 
imagini ale solului dintr-o regiune a Planetei Roşii cunoscută ca Cydonia Mensae. 
Au fost printre cele mai aşteptate imagini din istorie, crezîndu-se că vor dezvălui 
detalii ale aşa-numitului „Chip de pe Marte“, pentru mulţi dovada că Marte a fost 
cîndva căminul unei civilizații asemănătoare cu a noastră. Cu o rezoluție de zece 
ori mai bună decît aceea a imaginilor precedente, noile imagini au fost publicate 
pe Internet pentru publicul uluit. Mult aşteptatele imagini nu au arătat detalii noi, 
relevante, ale Chipului de pe Marte. Doar stînci extrem de erodate, fără nici o 
asemănare cu un chip uman. Uriaşa dezamăgire era asemănătoare, pentru noi, 
cu aceea provocată de aflarea, în 1998, a rezultatului datării cu carbon a 
Giulgiului din Torino, rezultat ce dovedea că este un fals. La fel, mulți dintre cei 
care credeau în existența Chipului au dat înapoi, iar entuziasmul legat de 
ciudateniile de pe Marte s-a domolit. Dacă Marte are un mesaj pentru noi, se pare 
că îl ţine secret, cel puţin deocamdată. 


Piramidele de pe Marte 


Marte este vecinul nostru cel mai apropiat. La doar 56 de milioane de 


kilometri, distanţa minimă faţă de Pămînt, Planeta Roşie este a patra de la Soare, 
a doua ca apropiere de Pămînt, după Venus. Este pe jumătate cit Pamintul, cu o 
zi de durată asemănătoare (puţin peste 24,5 ore), dar cu un an de 687 de zile, iar 
temperaturile variază de la un maxim de 20 de grade Celsius la -120 de grade. 


-p 


Asociată în imaginarul anticilor cu conflictele armate - cuvîntul „marțial“ 
vine din latinul Mars, zeul roman al războiului -, Planeta Roşie a exercitat o 
puternică influență asupra omenirii, de multe ori inspirînd teama. De abia în 
februarie 1972, Mariner 9 ne-a arătat cum este de fapt planeta, trimitindu-ne 
primele imagini luate de aproape: era stîncoasă, stearpă şi, desigur, rosie. 

Şi totuşi, nici culoarea roşie, nici caracterul stîncos nu au atras atenţia, mai 
ales în anumite cercuri. Imaginile suprafeţei lui Marte, luate în 8 februarie 1972, 
în regiunea cunoscută ca Elysium Quadrangle (15 grade nord de ecuatorul 
martian), păreau să arate nişte forme piramidale, două mai mari şi trei mai mici, 
cu numai trei feţe. O a doua imagine, luată şase luni mai tîrziu, în 7 august, arăta 
aceleaşi forme. Aceste structurile au devenit dovezile unei civilizaţii martiene şi 
pentru James Hurtak, printre alţii, pe atunci profesor de studii orientale la 
California Institute of Arts, cel care, cîţiva ani mai tîrziu, aşa cum am văzut în 
capitolul anterior, întreprindea lucrări secrete în Marea Piramidă. 

In 1970 Hurtak era descris astfel de scriitorul britanic Stuart Holroyd: 

Hurtak... nu era doar un simplu profesor, ci o adevărată experienţă, un fel de guru 
ale cărui învățături nu descriau o realitate obiectivă, ci erau un flux spontan de idei menit 
să-i determine pe studenţi să exploreze domenii noi. Totdeauna îmbrăcat într-un costum 
şifonat şi cu o beretă neagră în virful capului, Hurtak ţinea cursuri ce durau uneori şi opt 
ore, perioadă în care trecea de la citirea unor lungi pasaje din Biblie la comentarii dezlinate 
pe marginea acestora. 

După ore, noaptea şi în week-end, Hurtak conducea grupuri de studenţi prin 
deşertul californian în căutarea „izvoarelor energetice“, ceea ce dovedea, dacă 
nu altceva, măcar o simpatie faţă de credinţele New Age în energii nevăzute şi 
într-un Pămînt viu. 

Puţini oameni au luat în serios imaginile lui Mariner 9 cu piramidele din 
Elsyum, deşi ele au inspirat un episod din serialul 

de televiziune Dr Who: şi, ce ironie, l-au intrigat pe scepticul dr. Carl Sagan 
într-atit încît să scrie în Cosmos (1981): 

Cea mai mare (dintre piramide) are baza lungă de 3 kilometri şi 1 kilometru înălţime, 
mult mai mare decît piramidele din Sumer, Egipt sau Mexic, de pe Pămînt. Par erodate, 
foarte vechi şi sînt, poate, doar munţi erodati, sablati timp de mai multe ere. Dar merită, 
cred eu, o privire mai atenta.’ 

In 1976, o nouă misiune spaţială americană, Viking, a fotografiat suprafaţa 
lui Marte.* Cele două nave spatiale implicate, Viking | si Viking II, orbitau în jurul 
planetei pentru a trimite fotografii şi alte date, dar aveau şi sonde ce urmau să 
coboare la sol pentru a strînge, printre altele, informaţii despre urme de viaţă. 
Această componentă a eşuat în aparenţă, deşi rezultatele încă sînt dezbătute de 
unii oameni de ştiinţă.s Călătoria a durat noua luni şi fiecare navă a costat 500 de 
milioane de dolari. Amartizarea lui Viking | era programată pe 4 iulie 1976, 
pentru a marca bicentenarul Americii, dar îndoiala asupra bunei alegeri a locului 
de amartizare a aminat totul pînă pe 20 iulie, la aniversarea a douăzeci de ani de 


la prima coborire pe Lună. Sonda de pe Viking | a aterizat cu bine şi a transmis 
primele imagini ale solului martian. Sonda de pe Viking Il a coborit în 3 
septembrie 1976 şi timp de şase ani a continuat să transmită date despre 
condiţiile meteo de pe Marte. 

În 25 iulie 1976, de la o altitudine de peste 2 kilometri, Viking | a fotografiat 
regiunea cunoscută sub numele Cydonia Mensae, aflată la 40 de grade nord de 
ecuatorul martian, diametral opusă de zona Elysium. Imaginea transmisă pe 
Pămînt arăta o structură asemănătoare unui chip uman ce ar fi privit în spaţiu. 
Această structură, de aproape 1,5 kilometri lungime, a fost suficient de 
interesantă pentru a fi menţionată la conferinţa de presă ţinută la NASA a doua 
zi, dar cum totul putea fi pus pe seama unui joc de lumini, nu i s-a acordat un 
mare interes. Imaginea a fost arhivată împreună cu celelalte 51 538 de fotografii 
luate în timpul misiunii. (Este incredibil, dar numai 25 la sută din aceste imagini 
au fost analizate ştiinţific, deoarece bugetul s-a epuizat înainte ca sarcina să fie 
îndeplinită.) Acest clişeu a primit numele de cod 35A72 - adică a treizeci şi 
cincea imagine luată de nava spaţială A, Viking l, pe parcursul celei de-a 


şaptezeci şi doua rotații în jurul planetei. 


Povestea s-a reaprins cînd imaginea a fost „redescoperită“ ceva mai tîrziu, 
deşi chiar şi cei mai familiarizați cu Chipul de pe Marte nu cunosc întreaga istorie. 
De fapt, imaginea a fost redescoperită de două ori, dar numai al doilea moment a 
căpătat notorietate publică. Putin cunoscuta poveste a primei descoperiri începe 
cu W. Guard Hall, şef de operaţiuni la Jet Propulsion Laboratory, centrul de unde 
sînt controlate sondele spaţiale de tip Viking. Era pe atunci prietenul (mai tîrziu 
soţul) uneia dintre principalele discipole ale lui Hurtak, olandeza Marijke 
Posthuma (artist, ilustrator şi designer care a lucrat şi pentru The Beatles). 
Hurtak i-a spus despre imaginea Chipului în decembrie 1976, aşa că Hall a căutat 
în arhive pînă cînd a găsit-o. Hurtak a utilizat apoi imaginea într-o conferinţă la 
începutul lui aprilie 1977.’ 

Ciudat, Hurtak se referea la Chip ca fiind „asemănător Sfinxului“, făcînd 
imediat o conexiune sentimentală cu Egiptul. Şi mai ciudat este faptul că Hurtak 
prezisese existenţa unui Sfinx pe Marte încă din 1975, cu un an înainte de 
realizarea fotografiei. Dar extraordinara extrapolare făcută pornind de la imagine 
are implicaţii pe termen lung. Hancock şi Bauval spun că Hurtak: „a prezis 
descoperirea pe Marte a unor structuri similare, inclusiv a unui Sfinx, şi că aceste 
structuri sînt legate de monumentele de la Giseh după un tipar la scară 
cosmică.“ 

Uimitor, din anumite puncte de vedere a avut perfectă dreptate: ideea lui 
Hurtak despre Marte a devenit axul central al unui nou sistem de credinţe. 

Povestea s-a întețit în 1979, la a doua redescoperire a imaginii, cînd Vincent 
DiPietro, inginer electronist specializat în prelucrarea digitală a imaginilor la 
NASA Goddard Spaceflight Center, în Maryland, a descoperit-o dintr-o întîmplare. 
DiPietro a devenit curios, după cum spune prietenul lui, Gregory Molenaar, 
specialist în calculatoare la Lockheed Corporation, aflat şi el sub contract cu 
NASA. Ei s-au întrebat dacă este posibil să îmbunătăţească imaginea pentru a 
vedea mai multe detalii şi a determina dacă este vorba cu adevărat de un chip 
sau de ceva ce semăna întîmplător cu unul. Problema lor era că tehnicile de 


îmbunătăţire a imaginii disponibile în acea epocă nu erau multumitoare, aşa că s- 
au apucat să scrie propria lor aplicaţie, pe care au botezat-o Starbust Pixel 
Interleaving Technique, pe scurt SPIT. 

După ce au cotrobăit prin arhiva Viking, DiPietro şi Molenaar au descoperit 
o a doua imagine (70A13) a regiunii Cydonia în care apărea Chipul. Imaginea 
fusese luată la treizeci şi cinci de zile după prima, de la o înălţime mai mare, cu 
soarele aflat în altă poziţie. Arăta aceeaşi structură asemănătoare unui chip, ceea 
ce dovedea, aparent, că orice ar fi fost acolo nu era doar o simplă iluzie 
provocată de lumini şi umbre. 

DiPietro şi Molenaar au mai descoperit ceva semnificativ în imaginea 
70A13: ceva ce părea să fie o structură piramidală cu cinci feţe, la 15 kilometri 
sud de Chip, lungă de 2,5 kilometri şi lată de 1,6 kilometri. A devenit cunoscută 
ca piramida D&M, după numele celor doi cercetători. DiPietro şi Molenaar erau 
convinşi că aceste două structuri, aflate atît de aproape una de alta, nu erau 
accidente datorate eroziunii sau iluzii provocate de camera foto, ci erau structuri 
artificiale, probabil ridicate de o civilizaţie marțiană dispărută cu mult timp în 
urmă. Concluziile le-au făcut publice în 1 mai 1980. 

Promovarea descoperirii făcute de DiPietro şi Molenaar a fost făcută cu 
entuziasm, ca să nu spunem cu fanatism, de scriitorul Richard C. Hoagland, cel 
care, în 1977, l-a trimis pe „egiptologul independent“ Larry Dean Hunter să 
verifice dezvăluirea făcută de Thomas Danley referitor la săpăturile secrete din 
Marea Piramidă. 

Născut în 1946, Richard Hoagland a lucrat pentru mai multe muzee de 
ştiinţă, precum Hayden Planetarium din New York, şi a fost consilier sau 
consultant în domeniul ştiinţelor spaţiale pentru mai multe televiziuni, inclusiv 
NBC şi CBS, unde a lucrat cu legendarul ziarist de ştiri Walter Cronlite. De 
asemenea, este fost editor al revistei Star&Sky şi prezentator la CNN. In 1971, 
Hoagland, împreună cu Eric Burges, au avut ideea decorării lui Pioneer 10, prima 
navă ce urma să părăsească sistemul solar, cu o plachetă ce conţinea, în mod 
simbolic, informaţii reprezentative despre rasa umană, inclusiv mîna ridicată în 
semn de pace şi o diagramă ce arăta că omul vine de pe a treia planetă de la 
soare. Hoagland şi Burgess i-au dat această sugestie lui Sagan, apoi totul a 
devenit istorie.» 

Intre 1975 şi 1980, Hoagland era consultant la Goddard Spaceflight Center 
din Maryland, organizator de evenimente media, de aici trăgîndu-i-se atît de 
mentionatul titlu de „consultant NASA“. Şi a fost printre primii activişti în 
campania de botezare a primei navete spaţiale cu numele Enterprise, lucru de 


mare importanţă 


pentru el deoarece, aşa cum vom vedea, a schimbat şi numele Mars 
Mission în Enterprise Mission, ca omagiu adus prietenului său Gene Roddenberry, 
creatorul Star Trek-ului." 

De la prima sa implicare în dezbaterea legată de Marte, în 1983, Hoagland 
a devenit principalul susţinător al prezenţei structurilor artificiale pe Planeta 
Roşie. Juca cu atit succes rolul, de el creat, al oracolului atotcunoscător în 
problemele martiene încît, pentru marea majoritate a publicului, el este 


principala sursă referitoare la Chipul de pe Marte. 

Cînd a devenit interesat de lucrările lui DiPietro şi Molenaar, în vara lui 
1983, Hoagland lucra pentru SRI International la un proiect legat de inelele lui 
Saturn, chiar la sediul central din Menlo Park, in California. În iulie 1983, studiind 
imaginile regiunii Cydonia, cu rezoluţia îmbunătăţită de DiPietro şi Molenaar, el a 
semnalat şi alte structuri cu aparenţă artificială la vest de Chip. Din punctul de 
vedere al lui Hoagland, totul părea să fie un întreg complex de piramide şi alte 
structuri aflate pe o suprafaţă de 31 de kilometri pătraţi. Entuziasmat, a botezat 
locul ca „Oraşul“. Acesta părea să fie alcătuit din mai multe piramide masive, mai 
mici sau mai mari, plus cîteva „clădiri“ conice mult mai mici, toate grupate în 
jurul unui spaţiu numit de el „Piaţa Oraşului“. In colţul din nord-est al Oraşului era 
o structură enormă, ce părea formată din ziduri înalte, pe care Hoagland a 
ridicat-o la rangul de „Fortăreaţă“. 

Poate că propunerea cea mai importantă făcută de Hoagland, şi aceea cu 
cea mai mică justificare datorită datelor atît de sărace, era asocierea acestor 
structuri cu Egiptul. Imediat ce a descoperit Oraşul, Hoagland a scris: „Am fost 
copleşit de asemănarea cu Egiptul.“ Apoi a trecut la identificarea celorlalte 
structuri din Cydonia: „Faleza“, o structură de peste 3 kilometri lungime, 
asemănătoare unui zid, aflată în apropierea unui crater, la 22 de kilometri est de 
Chip şi cîteva alte obiecte mici, în jurul a 100 de metri, ce punctau cîmpia 
Cydoniei şi pe care le-a numit „Colinele“. 

Relaţia stabilită între Oraş şi Chip este semnificativă pentru raţionamentul 
circular, ilogic, practicat de Hoagland. El presupune că acesta, aflat la est de 
Piaţa Oraşului, a fost construit în asa fel încît locuitorii Oraşului, stînd în Piaţă, să 
vadă soarele răsărind din gura Chipului la solstițiul de vară martian. Soarele nu 
răsare azi acolo, în momentul solstițiului, din cauza modificării poziţiei axei 
planetei în timp, dar ultima dată cînd s-a întîmplat aşa ceva a fost 


9 

cu o jumătate de milion de ani în urmă. Şi Hoagland trage concluzia că 
întregul Complex Cydonia a fost construit cu cel puţin 500 000 de ani în urmă, 
din cauză că alinierea de la solstițiul de vara confirmă datarea, iar datarea 
dovedeşte alinierea cu ocazia solstițiului, şi tot aşa, ne invirtim în cerc.” 

Hoagland s-a gîndit să propună un proiect pentru a studia mai departe 
aceste structuri. In octombrie 1993 s-a adresat SRI şi s-a întîlnit cu 
vicepreşedintele, fostul ofiţer de informaţii Paul Shay la Institute for the Study of 
Consciouness (fondat de Arthur M. Young), în Berkley, California. Se va dovedi o 
întîlnire importantă. Shay l-a recomandat să colaboreze cu Lambert Dolphin Jr, 
fizicianul care condusese echipele SRI de la Giseh între 1973 şi 1982.» 

In decembrie 1983, Hoagland şi Dolphin au format Independent Mars 
Mission cu cei 50 000 de dolari primiţi din „fondul preşedintelui“, o sursă internă 
de finanţare aflată la dispoziţia preşedintelui, dr. William Miller. Alte persoane- 
cheie implicate în Independent Mars Mission au fost Randolpho Pozos 
(antropolog), Ren Breck (manager al InfoMedia, compania ce se ocupa de 
conferințele ţinute de ozeneologul dr. Jacques Vallée), Merton Davies (specialist 
în cartografia lui Marte si a altor planete) si Gene Cordell (specialist în 
prelucrarea digitală a imaginii). Unul dintre primii care s-au alăturat noului 
proiect a fost fizicianul John Brandenburg, de la Sandia Research Laboratories 
(specializat în cercetări legate de armamentul nuclear). El a fost şi şeful ştiinţific 
al iniţiativei strategice pentru apărare propusă de Ronald Reagan („Star Wars“) şi 
lucrase mai înainte cu DiPietro şi Molenaar la analiza făcută de ei Cydoniei. 


Prima conferinţă ţinută de Hoagland şi Pozos despre lucrările Independent 
Mars Mission a avut loc la Institute for the Study of Consciousness, la începutul lui 
1984. Printre cei prezenţi se afla şi Tom Rautenberg, cercetător în domeniul 
ştiinţelor sociale, care s-a alăturat şi el, mai tîrziu, proiectului. Este semnificativă 
prima lui reacţie la dezvăluirile făcute de Hoagland referitoare la Chip: 

La început am crezut că este vorba de o glumă sau poate de un experiment social 
dirijat de CIA, pentru a studia reacţia psihologică la o astfel de descoperire ipotetică. Adică, 


implicarea SRI în „chipuri“ pe Marte?... Ce ai fi crezut tu despre 


asta?... Era un experiment psihologic sofisticat, sponsorizat de cei de la apărare?:s 

Implicarea SRI în ceva era suficientă pentru a atrage atenţia, cel puţin 
printre sociologii precum Tom Rautenberg. Legătura SRI cu experienţele CIA şi 
ale Departamentului Apărării, aşa cum era vederea la distanţă, era mult prea 
bine cunoscută pentru a fi ignorată, iar reputaţia le-o luase înainte. lar acum ei 
finantau aceasta Mars Mission a lui Hoagland, după ce-l trimiseseră pe Dolphin la 
Giseh, în anii 1970... 

Un alt recrut din perioada timpurie a fost designer-ul şi ilustratorul Jim 
Channon, fost locotenent-colonel în armata americană, cu stagii inclusiv la 
Pentagon. Channon fusese creatorul acelui „First Earth Battalion“ care era, aşa 
cum îl descria Hoagland, „o propunere pragmatică de a combina telurile de tip 
New Age ale «luptătorilor spirituali» cu metodele pragmatice ale serviciului 
militar“. 

Mai înainte, Channon participase la proiectul Task Force Delta, al Army War 
College, avînd scopul, cu cuvintele lui Jim Schnabel, de „a investiga în scop 
militar domenii alternative ale cunoaşterii“. 

Proiectul Independent Mars Mission, beneficiind de resursele şi finanţarea 
SRI, a durat pînă în iulie 1984, cînd rezultatele au fost prezentate la o conferinţă 
găzduită de University of Colorado, în Boulder. Au ajuns la concluzia că structurile 
anormale din Cydonia erau în mod evident construcţii artificiale şi că trebuie 
făcute toate eforturile necesare pentru a ne întoarce pe Marte pentru a le cerceta 
mai departe.» 

Dacă structurile erau artificiale, atunci cine le construise? Sînt trei 
răspunsuri posibile: 

1) Au fost construite de o civilizaţie marțiană de mult dispărută, poate 
spulberată de un cataclism, de impactul cu o cometă sau cu un meteorit, aşa 
cum sugerează Graham Hancock, Robert Bauval şi John Grigsby în The Mars 
Mystery, deşi se pare că au supravieţuit destui martieni care să construiască un 
chip de cîteva mile lungime pentru a ne atrage atenţia. 

2) Sint realizate de o civilizaţie extraterestră, venită de undeva din univers, 
şi care a vizitat, poate, şi Pamintul. 

3) Ultima şi cea mai puţin probabilă soluţie, dat fiind ceea ce ştim despre 
preistoria Pămîntului, că sînt realizate de o civilizaţie avansată ce-şi are obirsia 
pe Pămînt şi care a călătorit pe Marte. 

Hoagland, cel puţin, nu avea nici o îndoială referitoare la opţiunea pe care o 
imbratisase. 


Mesajul din Cydonia 


Este important să facem distincţie între cele două etape principale ale 
cercetărilor asupra lui Marte conduse de Hoagland. Prima, ce a durat şapte luni, 
proiectul pregătit pentru SRI, Independent Mars Mission, s-a desfăşurat în 1983- 
1984 şi a ajuns la concluzia că avem suficiente motive să credem că structurile 
erau artificiale. A urmat o a doua etapă, Mars Mission (ulterior botezată 
Enterprise Mission), începută în 1988, în care a fost preocupat mai ales de 
pretinsa semnificaţie a structurilor din Cydonia şi de posibilele conexiuni cu 
civilizațiile antice de pe Pămînt, în special cu aceea egipteană. Toată aceasta a 
doua etapă are un fir călăuzitor, un mesaj principal: constructorii de la Cydonia s- 
au întors... 

Între iulie 1984 şi sfîrşitul lui 1988 se pare că nu s-a mai întîmplat mare 
lucru. Pe urmă a venit renaşterea proiectului, un influx de personal nou şi, se 
pare, obiective cu totul diferite... Şi o remarcabilă legătură între noua Mars 
Mission şi comunitatea serviciilor de informaţii americane. 

Noul proiect a primit suport şi încurajări de la congressman-ul Robert A. 
Roe, preşedinte al Comitetului Camerei Reprezentanţilor pentru Ştiinţă, Spaţiu şi 
Tehnologie. Roe a acceptat să-l sprijine pe Hoagland şi echipa lui în campania de 
lobby dusă pe lîngă NASA pentru a fi refotografiată regiunea Cydonia în orice 
nouă misiune pe Marte. (Poziţia oficială a NASA a fost că nu se va urmări 
fotografierea Chipului sau a altor structuri ce nu merită atenţie.) Roe a luat 
partea programului în lupta cu NASA, transmitindu-i lui Hoagland în clar care era 
poziţia din interiorul NASA referitoare la 

o civilizaţie pe Marte.” Roe era clar de partea lui Hoagland şi nu de partea NASA, ceea ce 
era ciudat dacă luăm în considerare că în calitate de preşedinte al comitetului avea 
responsabilitate directă asupra bugetului NASA, aşadar şi o influenţă majoră 
asupra proiectelor acesteia. Mai trebuie notat şi că Roe era membru al Comitetului Permanent 


pentru Informaţii. 


Membrii-cheie ai noului proiect erau David M. Myers, Erol Torun şi Mark J. 
Carlotto. Acest trio a introdus elemente noi, transformind originalul „Mesaj din 
Cydonia“ - acela că dispăruta civilizaţie marțiană are ceva să ne înveţe - în ceva 
mult mai amplu şi cu bătaie mai lungă. 

Dr. Mark J. Carlotto era manager al secţiunii de informaţii din The Analitical 
Science Corporation (TASC), Massachusetts, şi lucrase pe imaginile din Cydonia 
încă din 1985, activitatea sa constind în interpretarea fotografiilor obţinute din 
satelit pentru serviciile de apărare şi de informaţii, această specializare fiind utilă 
pentru Mars Mission. Carlotto a utilizat mai multe tehnici de îmbunătăţire a 
rezoluţiei imaginilor Chipului pentru a obţine imagini mai clare decit cele ale lui 
DiPietro şi Molenaar. El a pus în evidenţă noi detalii, extrem de controversate, 
aşa cum ar fi un dinte şi prezenţa orbitei celui de-al doilea ochi în partea umbrită, 
ceea ce părea să confirme simetria Chipului. In urma prelucrării făcute, el a 
indicat şi prezenţa unor benzi şi linii distincte deasupra frunţii, acestea putînd fi 
interpretate ca o podoabă de tipul celei purtate de faraonii egipteni, ceea ce 
împingea lucrurile mult dincolo de informaţiile ştiinţifice disponibile. 

Carlotto a îmbunătăţit şi imaginile altor structuri din Cydonia, mai ales pe 
acelea ale Piramidei M&D. Această versiune a imaginii, cu un nivel mult mai 
ridicat al detaliilor decît originalul lui DiPietro şi Molenaar, i-a permis lui Erol 
Torun, analist de sistem în cadrul Defense Mapping Agency din Washington, D.C., 


despre care Hoagland spunea că este „împrumutat“ pentru Mars Mission”, să 
facă diverse calcule bazate pe unghiurile dintre diversele feţe ale piramidei. 
Contribuţia sa la Mars Mission a fost studierea relaţiilor geometrice între diversele 
„structuri“ din Cydonia, în special ale Piramidei M&D. Concluzia a fost că 
geometria obiectelor nu numai că dovedeşte că sînt artificiale, dar ca si 
încifrează concepte matematice sofisticate prin care se încearcă să „ni se spună 
ceva“. 

David Myers, cel care s-a alăturat echipei în 1989 şi a devenit director 
permanent al activităţilor şi editor al publicaţiei Martian 

Horizons, a adus contribuţii suplimentare la interpretarea geometrică a 
Cydoniei. (impreună cu colegul său britanic David S. Percy, el a dat o noua 
dimensiune acestui aspect.) 

După 1988, principalele trăsături ale Mars/Enterprise Mission erau: 

* Promovarea ideii că în Complexul Cydonia sînt încorporate sofisticate 
relaţii geometrice şi matematice şi că ele nu urmăresc plăcerea estetică, ci 
doresc să exprime importante concepte matematice într-un mod în care să poată 
fi „descifrat“ de alţii, eventual de noi. Cydonia este, de fapt, un mesaj lăsat nouă 
de o civilizaţie antică. 


* Respectivele concepte matematice sînt strîns legate de fizica spaţiului 
multidimensional şi, corect descifrate, ne vor oferi accesul la noi tehnologii, cum 
ar fi noi surse de energie şi sisteme de propulsie antigravitationala. Exact asa 
cum scria Hoagland pe ton mesianic: 

Este deja limpede... că, cercetate cu mare atenţie şi aplicate problemelor globale, 
potentialele „tehnologii radicale“ ce pot fi dezvoltate pe baza „mesajului din Cydonia“ vor 
sprijini omenirea în tranziţia către „noua ordine globală“... dacă nu cumva chiar către o 
adevărată Lume Nouă. 

* Este o legătură directă între monumentele din Cydonia şi cele lăsate de 
civilizațiile antichităţii, în special cele egiptene. De exemplu, Chipul este 
menţionat mereu ca „Sfinx“, ceea ce, dată fiind şi prezenţa piramidelor, trimite 
direct la Giseh. Aceasta este aşa-numita „conexiune terestră“. 

* Legînd mesajul din Cydonia de mistere şi mai controversate ale lumii 
moderne, precum cercurile din lanuri, discernem acelaşi mesaj, care sugerează 
că vechii constructori ai Cydoniei sînt prin preajmă. 

Opinia fermă a lui Hoagland este în prezent aceea că monumentele de la 
Cydonia au fost ridicate de o civilizaţie venită de undeva din galaxie, care a 
vizitat Pamintul în trecutul îndepărtat, iar estimarea pe care o face vîrstei 
Chipului a trecut de la jumătate de milion la mai multe milioane, poate chiar 


miliarde, de ani: 


Dacă „marţienii“ n-au venit de pe Pămînt... nici de pe Marte... atunci nu mai este 
decît un singur loc de unde ar fi putut veni... De dincolo de sistemul solar... avînd o 
imagine umanoida fie în „genele“ lor, fie în mintea lor. 

Cu alte cuvinte, Hoagland induce ideea că aceşti presupuşi extratereştri au 
creat rasa umană, iar această idee, oricît de ciudată ar părea, a cucerit opinia 
publică mondială. Hoagland şi colegii săi au fost invitaţi de mai multe ori să-şi 
prezinte descoperirile chiar la NASA, ceea ce este uimitor pentru că, de-a lungul 


anilor, a devenit tot mai isteric în acuzaţiile prin care NASA, sau o cabală din care 
ea face parte, este parte a conspirației menite să împiedice ca adevărul despre 
Cydonia să ajungă la marele public. De exemplu, el este printre primii care au 
susţinut teoria conform căreia Mars Observer, în mod oficial pierdut în spaţiu în 
1993, îşi continuă misiunea şi trimite date în secret. De asemenea, el a mai 
sugerat că NASA truchează în mod deliberat imaginile primite de la Mars Global 
Surveyor pentru ca ele să nu mai dovedească prezenţa Chipului. De aceea este 
foarte ciudat că Hoagland a fost atît de curtat de NASA în 1988 şi 1990, primind 
mai multe invitaţii de a ţine conferinţe cu circuit închis pe tema Cydonia. Este 
clar că pentru NASA sau pentru anumite persoane din organizaţie este folositor 
ca Hoagland să se afle în centrul atenţiei. 

Prima întîlnire a avut loc la cartierul general NASA, Goddard Space Flight 
Center, în august 1988. Din spusele lui Hoagland, după o conferinţă la NASA- 
Lewis Research Center în Cleveland, Ohio, în martie 1990, directorul, dr. John 
Klineberg, l-a prezentat publicului în acest mod neobişnuit: „Acesta este omul 
care l-a convins pe preşedinte că întoarcerea pe Marte este un obiectiv major.“2 
Poate că este semnificativă declaraţia lui Hoagland că prezentarea făcută de 
către Klineberg a dispărut de pe caseta video pe care NASA a distribuit-o după 
eveniment din cauza „căderii camerelor video“, ceea ce nu prea inspiră încredere 
în competenţa tehnică a NASA, iar cuvintele au fost înregistrate pe bandă audio 
de echipa lui Hoagland. 

In februarie 1992, Hoagland a ţinut un discurs la sediul ONU, în New York, 
unde a fost primit cu entuziasm de audiență. In 

aparenţă nimeni nu a avut probleme cu teoria, ce-i drept atît de bine 
prezentată, care leagă Marte cu Egiptul antic. Au înghiţit toate minunile şi 
misterele prezentate de un om care părea să ştie bine ce spune. Convingerea şi 
entuziasmul lui Hoagland erau contagioase, iar ca rezultat al expunerii sale două 
tari, Sierra Leone si Grenada, au emis timbre cu Chipul de pe Marte. 

Hoagland este şi un invitat obişnuit al emisiunii lui Art Bell, dedicate 
ciudateniilor si paranormalului, fenomene psi şi alte subiecte de tip New Age, şi 
care are peste 15 milioane de ascultători. Putem presupune că un mare număr 
de oameni sînt solidari cu ceea ce Art Bell descrie ca fiind „un amestec de puncte 
de vedere conservatoare şi o credulitate de tip New Age“. 

Prin intermediul website-ului, a unei serii de casete video şi a cărţii The 
Monuments of Mars (cu prima ediţie în 1987, aflată acum la a patra ediţie), 
precum şi prin apariţii regulate în presă şi la conferinţe, Hoagland a devenit 
principala sursă de raspindire a informaţiilor despre enigmele martiene, eclipsind 
munca altor cercetători mai puţin carismatici. Un semn al fenomenului este titlul 
seriei video: Hoagland s Mars. 


În faţa faptelor 


Unul din principalele obiective ale Mars Mission era campania de lobby pe 
lîngă NASA pentru a se obţine refotografierea Cydoniei. O bună bucată de timp, 
NASA a respins ideea sau a făcut declaraţii contradictorii. Apoi, în 1 aprilie 1998, 
a prins pe picior greşit acest lobby anuntind că Mars Global Surveyor, care 
tocmai începuse să orbiteze în jurul Planetei Roşii, va fotografia Cydonia la 
rezoluţii mult mai bune decît cele din misiunea Viking. lar rezultatul va fi publicat 
pe Internet imediat ce Jet Propulsion Laboratory (JPL) va procesa informaţia 
digitala. 


Cînd aceste imagini, ale Chipului şi ale Oraşului, au fost publicate de NASA, 
ele sugerau mult mai puţin un chip, spre uriaşa dezamăgire a privitorilor. Printre 
cei entuziasmați la început de teoria construcţiilor de pe Marte şi care începuseră 
să aibă îndoieli erau şi Stanley V. McDaniel - un susţinător public al teoriei, chiar 
dacă avea păreri diferite de ale lui Hoagland asupra mai multor elemente -, dar şi 
Mark Carlotto însuşi. McDaniel declară acum că Oraşul şi piramidele „pot fi 


interpretate ca structuri geologice naturale“.* Mai ales cele patru coline ce delimitează 
Piaţa Oraşului, cu rol atît de important în raţionamentul lui Hoagland, nu sînt nici simetrice, nici 
asemănătoare ca formă. lar piramida, admite McDaniel, arată acum mai mult ca un munte decît ca o 
clădire. lar Mark Carlotto, fără să renunţe definitiv la afirmaţiile despre caracterul artificial al 
structurilor, spune: „În imaginile luate de Viking, în 1976, asemănarea cu un chip era perfectă. Iluminat 


sub alt unghi, Chipul este mai putin vizibil.“3+ 


Hoagland, însă, este mai sigur ca niciodată că există Chipul şi, cu 
brutalitate, consideră noile imagini ca un „gunoi“. El insistă că fotografiile luate 
de Mars Global Surveyor arată mai multe, nu mai puţine, dovezi că sînt structuri 
artificiale, ba chiar susţine că se pot distinge încăperi în principala piramidă. Aşa 
cum şi după datarea lui cu carbon-14 încă mai sînt oameni care cred în Giulgiul 
de la Torino, mulţi au rămas pe poziţie, afirmînd că NASA a trucat intenţionat 
imaginile, prin reducerea contrastului. 

Website-ul lui Hoagland despre Enterprise Mission proclamă că noile 
imagini dovedesc că este un Chip! În cîteva zile, el a produs versiuni „corectate“ 
ale imaginilor NASA, de data aceasta rezultatul semanind mai mult cu originalele 
Viking, ceea ce era de aşteptat deoarece au fost înlocuite porțiunile „cu scăpări“ 
ale noilor fotografii cu fragmente din imaginile inițiale.” 

Hoagland credea că NASA minte şi era furios. Dacă nu există nici un Chip 
pe Marte, atunci nu este nimic de care să legi un „mesaj“. Dar pentru Hoagland şi 
cei care-i împărtăşesc punctul de vedere, acolo trebuie să fie un Chip şi un 
mesaj: ele fac parte dintr-un scenariu mult mai amplu, ce include mesajul şi 
moştenirea lăsată de Egiptul antic. 

Lipsa de interes manifestată de NASA faţă de enigma din Cydonia 
dovedeşte, aşa cum au sugerat mulţi, că guvernul este conştient că atît Chipul cît 
şi piramidele sînt artificiale şi doreşte să ţină ascunsă informaţia. 

Din cum ştim că merg lucrurile, chiar dacă guvernul ar bănui că este o 
urmă de adevăr în afirmaţiile despre artificialitatea structurilor de pe Marte, el tot 
şi-ar dori să facă o evaluare proprie înainte de a decide ce se poate face public. 

Mai rămîn structurile de pe Marte, din Cydonia sau din alte regiuni, ce sînt 
greu de pus pe seama unui proces natural de eroziune şi a geologiei locului. De 
exemplu, aşa-numita Piramidă din Crater, în regiunea Deuteronilus Mensae, la 
800 de kilometri nord-est de Cydonia.* Imaginile luate de Viking arată un obiect 
cu o umbră alungită, în formă de clopot, aproape de marginea craterului. 
Obiectul în sine este greu de distins, camera fiind chiar deasupra lui, dar din 
lungimea umbrei şi unghiul sub care se afla soarele se poate calcula că are 600 
de metri înălţime, suficient pentru ca Hoagland să se repeadă şi să-l boteze 
piramidă pentru a avea o nouă legătură între Egipt şi Marte, oricît de puţin 
convingătoare ar fi dovezile. 

Aceste structuri ridică în continuare întrebări, deşi trăsăturile lor pot fi 


explicate mult mai banal. Singura concluzie certă la acest moment este aceea că 
pur şi simplu nu avem suficiente informaţii ca să mergem mai departe. Nu ştim 
destule ca să afirmăm categoric că în trecutul îndepărtat nu a existat o civilizaţie 
pe Marte. Pe de altă parte, mai sînt multe investigaţii de făcut pentru a fi siguri 
că ele au fost făcute de mîna omului (sau, mai degrabă, a martienilor). Au fost 
stoarse toate informaţiile din imaginile disponibile, dar nu este suficient pentru a 
spune că este aşa sau altfel. 

Punctul nostru de vedere este că avem un subiect de investigat. Dacă ne- 
am concentrat numai asupra echipei lui Haogland, sînt şi alţi cercetători 
independenţi care au realizat analize importante şi care, oricît de subţiri ar fi 
informaţiile, au pus întrebări importante. 

De exemplu, în 1993, Stanley V. McDaniel a publicat o analiză asupra 
situaţiei de pe Marte în The McDaniel Report (aşa cum este cunoscută pe scurt). 
Initial era gîndită ca o critică a poziţiei închistate a NASA în legătură cu 
continuarea cercetărilor în Cydonia. McDaniel trecea în revistă dovezile în 
sprijinul ideii că structurile sînt artificale şi trăgea concluzia că, măcar, merită 
continuate cercetările. Mai recent, McDaniel şi Monica Rix Paxson au editat The 
Case for the Face (difuzată, din nefericire, în 1998, cu cîteva săptămîni înainte de 
publicarea noilor imagini de către NASA), în care prezentau o serie de lucrări cu 
caracter mai accentuat ştiinţific asupra enigmei. Un alt grup independent este 
Mars Anomalies Research Society, fondată în 1986 de fostul astronaut NASA dr. 
Brian O'Leary, grup ce-i includea pe Vincent DiPietro şi John Brandenburg. 


Mulţi cercetători independenţi au respins încercarea lui Hoagland şi a 
Enterprise Mission de a construi mistere secundare pe o fundaţie atit de subreda, 
punînd sub semnul întrebării mai ales afirmaţiile legate de poziţiile geometrice şi 
sofisticatul „cod“ încifrat ce are o atît de mare importanţi în interpretarea 
acestuia. McDaniel a organizat în 1994 Society for Planetary SETI Research 
(SPSR), o rivală a Enterprise Mission. DiPietro şi Molenaar, a căror iniţiativă a 
inspirat întreaga poveste, au criticat şi ei tendinţa de a se merge mai departe 
decit permit evidenţele: 

Incă o dată, noi NU sprijinim activitatea celor care amestecă propria lor fantezie cu 
extrase din munca noastră pe informaţiile venite de pe Marte. ... alinierea, pe care unii 
scriitori au introdus-o, nu are nimic de a face cu datele interpretate de noi.% 

Mark Carlotto încearcă să fie cît mai rezonabil atunci cînd îşi spune părerea 
apropo de „codul geometric“ al lui Hoagland: „Este greu să conteşti, este greu să 
dovedeşti. Incerc să mă limitez la lucrurile ce pot fi dovedite. Eu abordez totul ca 
un om de ştiinţă, Hoagland o face ca un scriitor.“ Dar Carlotto admite că 
„Hoagland tinde să proceseze imaginile pînă cînd obţine ceea ce vrea.“ 

Problema rămîne deschisă. Unele date stirnesc interesul, dar este prea 
devreme să tragem o concluzie. Deşi Mark Carlotto subliniază că nu-i nici o grabă 
să descoperim înţelesul Chipului, la urma-urmei, el nu pleacă niciunde de acolo, 
alţii sînt grăbiţi să ajungă la o concluzie. Cei care au introdus misterele de pe 
Marte în scenariul lor legat de anul 2000. 


Lumi îndepărtate 


Pe noi ne interesează mai ales de ce Hoagland şi ceilalţi din proiect 
încearcă să promoveze ideea mesajului din Cydonia, legătura cu trecutul 


Pămîntului şi importanţa pentru viitorul nostru imediat. Hoagland a deturnat 
practic misterul din Cydonia, creionînd un altul, „proprietate“ a proiectului său. 
Dar ce-i mînă pe el şi pe colegii lui să încerce să ne convingă asupra acestor idei? 

Punctul central al proiectului este (presupusa) legătura între Cydonia şi 
Egiptul antic. Dar există oare şi o altă legătură, ce poate fi susţinută cu probe, 
alta decît aceea că găsim şi colo şi dincolo piramide? 

Enigma din Cydonia a fost alimentată consistent de girul dat de Hancock, 
Bauval şi Grigsby în The Mars Mystery. Deşi centrată pe posibilitatea ca Pamintul 
să fie lovit de un asteroid sau de o cometă, autorii acceptă nu numai realitatea 
existenţei anomaliilor din Cydonia şi din alte locuri de pe Marte, dar şi prezenţa 
codului încifrat ca mesaj şi a legăturii cu civilizațiile vechi ale Pămîntului, în 
particular cu cele din Egiptul antic. O dată ce legătura este cercetată cu atenţie, 
apar scăpări mari în logica lor. Argumentul principal este acela că, avînd piramide 
şi Sfinx atit la Giseh cît şi în Cydonia, cele două sînt legate. Dar asta depinde de 
măsura în care Chipul de pe Marte este un Sfinx. Coteria Cydoniei îl descrie ca 
fiind asemănător cu Sfinxul. James Hurtak a utilizat un astfel de limbaj emotiv 
chiar înainte de a fi fost oficial descoperit. 

Zelul cu care Chipul este numit Sfinx este foarte ciudat. Chiar dacă ar fi cu 
adevărat artificial, el este un chip, nu un trup de leu cu cap de om. Mai mult, 
Chipul „funcţionează“ doar privit din spaţiu, singurul loc din care poate fi 
recunoscut, în timp ce Sfinxul poate fi perceput doar de la sol. Asta nu-i a bună 
pentru tabăra lui Hoagland. Şi atunci au schiţat scenarii din ce în ce mai puţin 
credibile pentru a justifica legătura Chip/Sfinx, unele necesitind o logică extrem 
de sucită. Hoagland a afirmat că, dacă Chipul de pe Marte este tăiat în două, iar 
fiecare jumătate este pusă în oglindă cu ea însăşi, obţinem două chipuri noi, 
diferite. Unul, afirmă el, are aspect „simian“, celălalt „leonin“ - un antropoid şi un 
leu. Sfinxul de la Giseh este un cap de om pe un trup de leu. In concluzie: avem 
în ambele lumi doi Sfincşi, ambii plasați în apropierea unor piramide! 

Probleme serioase sînt ridicate de această interpretare a Chipului, şi nu 
numai din cauza aspectului „simian“ - pentru noi, cel putin, seamănă mai mult cu 
un cîine din desenele animate -, sau a faptului că leul este greu de zărit. 
Principala problemă este aceea că jumătate din Chip este cufundată în umbră. 
Unele soluţii de îmbunătăţire a rezoluţiei imaginii pretind că aduc detalii din zona 
umbrită, cum ar fi orbita celui de-al doilea ochi, dar aceste afirmaţii sînt extrem 
de controversate. Nu există nici o metodă prin care partea umbrită să fie 
reconstruită în aşa fel încît să vedem cele mai mici detalii, mai ales ca să vedem 


o jumătate din chipul unui leu! 


Argumentele despre Chip sînt nesigure, dar situaţia se înrăutăţeşte atunci 
cînd întreaga clică încearcă să intrebuinteze lingvistica pentru a-şi argumenta 
cazul. Hoagland, dar şi alţii, Graham Hancock şi Robert Bauval, se leagă mult de 
numele oraşului Cairo. In arabă, Al Qahira, înseamnă „Marte“.* Hancock, Bauval 
şi Grigsby merg pînă la a spune că denumirea este „inexplicabilă“. Dar, de fapt, 
este foarte uşor de explicat. Al Qahira înseamnă „Cuceritorul“, numele dat în 
arabă lui Marte. Cairo/Al Qahira a fost fondat în 969 d.Hr. de generalul Jawhar al- 
Sigilli, după ce a cucerit Egiptul. Cînd a fost stabilit locul, au remarcat că Marte se 


afla, din punct de vedere astrologic, într-o poziţie favorabilă şi asta, împreună cu 
faptul că fusese ridicat în cinstea unui cuceritor, explică alegerea numelui.“ Nu 
are nici o legătură cu o aşa-zisă relaţie între Marte şi Platoul Giseh. In orice caz, 
Cairo nu a fost întotdeauna capitala Egiptului: pînă în perioada cruciadelor a fost 
mai mult un satelit al mult mai importantului oraş Al Fustat.“ Suburbiile 
suprapopulate ale Cairoului au început să se extindă către Sfinx de abia în ultima 
jumătate de secol. Inainte, Giseh era complet separată de Cairo, la 10 kilometri în 
deşert, ceea ce dinamitează teoria legăturii între Giseh şi Cairo/Marte. 

Hancock, Bauval şi Grigsby subliniază şi că „Horakhti“, adică „Horus în 
Zare“, unul dintre numele Sfinxului, era de asemenea un termen utilizat de 
egiptenii antici pentru Marte. Argumentul principal din Keeper of Genesis era 
acela că Horakhti reprezenta con-stelatia Leului. Cînd să-i credem? 

Un alt „fapt“ lingvistic citat de Hoagland, Hancock şi Bauval este acela că 
numele egiptean originar pentru Horus, Heru, mai înseamnă şi „chip“, aşa că 
Horakhti, după aceşti autori, poate fi tradus şi „Chip în Zare“.* Hoagland afirmă 
că, din Oraşul din Cydonia, Chipul putea fi văzut la orizont, deci avem o paralelă 
remarcabilă. Două chipuri la orizont, pe două lumi... Dar este un joc riscant: 
conform Dicţionarului hieroglific egiptean, al lui Wallis Budge, cele două cuvinte, 
însemnînd „Horus“ şi „chip“ poate că erau asemănătoare fonetic (deşi trebuie 
doar să ne imaginăm cum suna limba egipteană antică), dar asemănarea se 
oprea aici. Erau două cuvinte cu totul diferite. lar cele două cuvinte erau 
„ortografiate“ diferit prin hieroglife şi reprezentau concepte cu 

totul diferite. Mai mult, heru este un plural, înseamnă „chipuri“, ceea ce 
afectează foarte serios ipoteza lansată de Hoagland şi ceilalţi. 

Susţinătorii conexiunii Marte-Egipt par să practice cu entuziasm adoptia 
incestuoasă a ideilor şi teoriilor de la unii la alţii pentru a-şi dovedi punctele de 
vedere şi a-şi întări mesajul. Hoagland a preluat din noua egiptologie, inclusiv de 
la John Anthony West, argumente în spijinul afirmației sale apropo de legătura 
Marte-Egipt. De exemplu, el citează noua datare a Sfinxului făcută de Robert 
Schoch pe baza eroziunii apei afirmînd, la fel ca Bauval şi Hancock, că este 
dovada unei construcţii anterioare anului 7000 î.Hr.” 

Hancock şi Bauval şi-au bazat argumentele pe lucrările lui Hoagland şi pe 
interpretarea materialelor de pe Marte făcută de el, ceea ce înseamnă că le 
consideră dovedite ştiinţific. Hoagland a întîmpinat călduros Keeper of Genesis şi 
putem să bănuim că avea de timpuriu o legătură strînsă cu ipotezele lui Bauval şi 
Hancock. 

Hoagland, de asemenea, mai are o sursă extrem de pretuita: The Sirius 
Mystery a lui Robert Temple, pe care a absorbit-o în propriul său sistem, cu tot cu 
erorile de acolo. De exemplu, el aminteşte adeseori „faptul“ că arq ur înseamnă 
„Sfinx“. Această greşeală, venită din incorecta lectură a dicționarului lui Wallis 
Budge, şi-a croit drum în lucrările multor susţinători ai legăturii Marte-Egipt. 


Suspiciuni despre Cydonia 
În timpul conferinţei susţinute la sediul ONU din New York, în februarie 
1992, Hoagland a pus accentul pe semnificaţia „noilor tehnologii“ ce vor apărea 
după descifrarea Mesajului din Cydonia. Aceste pretenţii erau legate mai ales de 
conceptul de hiperspatiu. 
Fizicienii de azi consideră că universul are mai mult decit cele patru (trei ale 
spaţiului, una a timpului) dimensiuni pe care le percepem cu ajutorul simţurilor 


noastre. Singura metodă prin care putem vizualiza acest concept de univers 
multidimensional este analogia. Cea mai potrivită este aceea a unei lumi 
imaginare, bidimensionale, locuite de fiinţe cu două dimensiuni, unde nu există 


decît lungime şi lăţime, nu sus şi jos, ceva asemănător unei coli de hîrtie.* să ne 
imaginăm cum percep locuitorii acestei lumi interacţiunea cu un obiect tridimensional. De exemplu, 
dacă o sferă trece pe acolo, ei vor observa doar secţiunea ei. Mai întîi apare un punct, apoi acesta 
devine un cerc care creşte pînă cînd ajunge la diametrul maxim, apoi descreşte, devine iar un punct şi 
dispare. (Fără nici o îndoială, un astfel de fenomen „paranormal“ îi va con-sterna pe locuitorii lumii 
bidimensionale şi va provoca dezbateri încinse, eventual va fi tratat drept iluzie de „sceptici.“) Această 
analogie ne permite să înţelegem că evenimente ce au loc într-o altă dimensiune, acceptată acum de 
fizicieni, vor avea efecte în lumea noastră tridimensională, deşi cauzele vor fi dincolo de simţurile 


noastre şi chiar dincolo de cele mai sofisticate instrumente. 


Fizicienii negociază cu aceste dimensiuni superioare din cauza unor 
fenomene asociate fizicii nucleare, deşi este o întreagă dezbatere despre cite 
dimensiuni are universul. Aceste hiperdimensiuni nu pot fi observate direct, din 
moment ce toate dispozitivele noastre sînt captive în spaţiul tridimensional, dar 
pot fi înţelese matematic. Argumentul lui Hoagland este că anumite relaţii 
geometrice în complexul Cydonia sînt legate de matematica spaţiilor 
multidimensionale. Cheia geometrică este utilizarea repetată a unghiului de 19,5 
grade. De exemplu, două feţe ale Piramidei M&D fac cu meridianul locului un 
unghi de 19,5 grade, iar acest unghi reapare în colinele din aceeaşi regiune.* 

După Hoagland, şi după alţii care gîndesc ca el, unghiul de 19,5 (mai precis 
19,47) grade este semnificativ, pentru că este constanta tetraedrului, ceea ce 
înseamnă că este legat de tetraedron, cel mai simplu corp regulat, cu patru feţe 
formate din triunghiuri echilaterale. Dacă această formă este înscrisă într-o sferă, 
de exemplu o planetă, cu un vîrf la pol, celelalte trei virfuri vor intepa suprafaţa 
sferei la latitudinea de 19,5 grade sud de ecuator. Pata Roşie de pe Jupiter are 
această poziţie. Pe Marte, Muntele Olimp, cel mai mare vulcan din sistemul solar, 
avînd 500 de kilometri în diametru, se află la 19,5 grade nord. Pe Pămînt este 
locul unde se află Insulele Hawai şi cel mai mare vulcan de pe Pămînt, Mauna 
Loa. 

Fenomenul celor 19,5 grade este gîndit ca rezultind din mişcarea de rotaţie 
a planetelor, fiind de fapt „urma“ unor forţe puternice din dimensiuni superioare. 
Cu alte cuvinte, locul de la 19,5 grade este punctul în care se manifestă o 
dimensiune superioară, devenind o dovadă în lumea tridimensională a existenţei 
forţelor din spaţiul hiperdimensional. 

De asta, susţine Hoagland, apare atît de des unghiul de 19,5 grade în 
Cydonia. Este cheia ce ne va conduce la înţelegerea cauzei hiperdimensionale a 
izvorului de energie ascendent responsabil pentru Pata Roşie şi pentru Muntele 
Olimp de pe Marte. Şi vom înţelege fizica spaţiului hiperdimensional. Hoagland 
spune că, dacă putem capta energia din spaţiul multidimensional, vom avea o 
sursă nelimitată de energie, precum şi capacitatea de a dezvolta tehnologii noi - 
propulsia antigravitationala şi călătoria interstelară. Aceste tehnologii, crede el, 
vor rezolva multe din problemele omenirii şi vor aduce, cu cuvintele lui, „o nouă 
ordine mondială“. 

Apar unele probleme aici. Chiar şi în conferinţa lui de la ONU, unde a vorbit 


pe larg de importanţa celor 19,5 grade şi geometria tetraedrală, Hoagland a 
admis că ascensiunea energiei în aceste puncte fusese deja descoperită de 
matematicienii care se ocupau de spaţiul hiperdimensional. Mesajul din Cydonia 
nu făcea decît să repete ceea ce matematicieni foarte paminteni ştiau de mult 
timp. 

Mai important, Hoagland şi Erol Torun au tras şi alte concluzii din 
latitudinea Cydoniei. Una din afirmaţii era aceea că latitudinea Piramidei M&D, 
40,868 grade nord, fusese aleasă nu numai pentru că includea un important 
concept matematic (tangenta constantei exponentiale e divizată cu pi), ci şi 
pentru că acelaşi concept apare în geometria altor structuri din Cydonia. 
Complexul este astfel, trag ei concluzia, auto-referential, ceea ce înseamnă că 
matematica „clădirilor“ este legată de poziţia Complexului pe planetă, dovedind 
că este mai mult decît o coincidenţă.:: 

Dificultăţile apar cînd ne gindim că toate coordonatele bazate pe 
măsurătorile efectuate de Viking au o marjă mare de eroare. Nu sînt suficient de 
precise pentru a stabili o latitudine cu o precizie de trei zecimale. Date noi, mult 
mai precise, sosite de la Mars Global Surveyor, sugerează că structurile sînt ceva 
mai aproape de ecuator, ceea ce înseamnă că Piramida M&D se află la 40,7 
grade nord. Nu este foarte semnificativ în sine (este o eroare de numai 17 
kilometri la nivelul solului), dar este suficient pentru a invalida precise-le relaţii 
matematice stabilite de Hoagland. 

Mai mult, alţi cercetători, precum Tom Van Flandern de la US Naval 
Observatory, a subliniat că polii planetei Marte au migrat semnificativ în ultimele 
milioane de ani, aşa că Cydonia nu s-a aflat mereu la această latitudine.* 
(Interesant este că Van Flandern a calculat că, înainte de deriva polilor, Cydonia s-a aflat chiar pe 
ecuatorul lui Marte.) Mai sînt şi alte dovezi că crusta marțiană a suferit o mişcare 
de derivă din cauza unor mişcări crustale, care au putut schimbat şi ele poziţia 


Cydoniei.5 


Chiar si teoretica dezlantuire a energiilor generate de forțele 
hiperdimensionale, aşa cum era ipoteza lui Hoagland, nu este ceva nou, deşi nu 
ştim cum se întîmplă de fapt, dar nici Mesajul din Cydonia nu ne luminează 
asupra acestui lucru. Şi nu ne spune nici măcar pe departe ceva despre 
tehnologiile pe care le-am putea utiliza pentru a stapini aceste energie. 
„Uluitoarea“ geometrie a Cydoniei nu a adus nimic în plus cunoaşterii noastre - 
despre Marte, martieni sau omenire. 

Teoriile încrezătoare din tabăra lui Hoagland nu se opresc aici. Cînd colegul 
lui Hoagland, David Meyers, a afirmat că o linie pornind dintr-un anumit punct al 
Piramidei M&D şi dusă pina la o „lacrimă“ scursă pe Chip are exact lungimea de 
1/360 din diametrul lui Marte (ceea ce „dovedeşte“, din întîmplare, că acei 
constructori au utilizat acelaşi sistem de măsurare a unghiurilor ca şi noi), a ajuns 
pe un teren foarte alunecos. Nu avem nici o justificare pentru a uni aceste două 
puncte, cu excepţia aceleia că, pentru Meyers, se află la distanţa necesară. Am 
putea găsi în Cydonia şi alte puncte cu proprietăţi asemănătoare. 

Pe unghiurile pe care Erol Torun pretinde că le-a descoperit în Piramida 
M&D se bazează cam toată descifrarea mesajului din Cydonia. Ceea ce pretinde a 
fi găsit este în sine discutabil: o piramidă cu cinci feţe pe care de abia o 
distingem în penumbră şi este extrem de erodată. Toate măsurătorile trebuie 


acceptate cu rezerve şi orice concluzie trasă pe baza lor trebuie considerată o 
speculație. (Din păcate, Mars Global Surveyor încă nu a refotografiat Piramida 
M&D.) De fapt, Torun însuşi admite că este greu de apreciat marja de eroare a 
imaginilor luate de Viking, ceea ce face de prisos întreaga discuţie referitoare la 
relaţii geometrice precise.% 

Un alt actor principal în Mars Mission este mult premiatul fotograf britanic 
David S. Percy, numit de Hoagland director pentru Europa al proiectului (ulterior 
au apărut neînţelegeri între ei şi nu mai colaborează). În această calitate, Percy a 
promovat mesajul din Cydonia în Marea Britanie şi în alte ţări europene. De 
asemenea, a produs caseta video a conferinţei ţinute de Hoagland la sediul ONU. 
Percy a ţinut numeroase conferinţe despre Cydonia-Marte în Marea Britanie, 
utilizînd o grafică digitală de înaltă calitate pentru a-şi ilustra ideile. Asemenea lui 
Hoagland, a cărui carieră în presă îl 

ajuta să-şi prezinte ideile relaxat şi într-o manieră de profesionist, Percy şi-a 
utilizat calităţile de producător de imagine pentru a obţine efecte deosebite. 
Imaginile din Cydonia prelucrate de el le depăşesc pe toate celelalte în claritate. 
In special Piramida M&D, crucială pentru „decodarea“ pretinsului mesaj criptat 
geometric, apare bine definită, parcă ar fi gravată pe solul martian. In conferinţe, 
Percy prezintă imaginea ca fiind a lui Mark Carlotto, dar adaugă, într-o doară, că 
a îmbunătăţit-o.: Asa ca, dacă toţi profesioniştii care au lucrat la îmbunătăţirea 
rezoluţiei imaginilor din Cydonia - DiPietro, Molenaar şi Mark Carlotto - s-au 
simţit obligaţi să publice descrieri detaliate ale procesului tehnic, el nu este 
obligat să facă acest lucru. 

Percy a adăugat o nouă legătură. Hoagland semnalase deja similaritatea 
între Silbury Hill - cea mai mare colină artificială, aflată la sud-vest de Avebury, 
în Wiltshire, Anglia - si una din structurile Cydoniei, numită „Tholus“ sau Colina 
Spirală. În biblioteca apartamentului său londonez, în timp ce se uita la fotografii 
aeriene din Avebury, Percy a trăit marea revelaţie pe care o descrie (cumva 
misterios) ca „memorie îndepărtată“. Dintr-o dată inspirat, ochii lui au remarcat 
că cercul de canale şi metereze ce înconjoară colina nu este nici mai mult nici 
mai putin decît o reproducere la scară a craterului din Cydonia! Şi s-a pornit să 
demonstreze că cercul din Avebury şi Silbury Hill stau în aceeaşi poziţie relativă 
precum craterul din Cydonia şi Colina Spirală de pe Marte, totul redus la scara 
14:1. 

Percy şi David Meyers (directorul de operaţiuni al Mars Mission şi mai tîrziu 
coautor cu Percy al lucrării Two-Thirds) au dezvoltat această legătură ajungînd la 
concluzia că întreg complexul Avebury a fost ridicat în mod intenţionat acum 
5000 de ani ca o „imagine“ a Cydoniei. Percy afirmă că hărţile celor două zone, 
cu scara modificată, pot fi suprapuse şi se potrivesc perfect. 

Pe neaşteptate, apar unele probleme cu această ipoteză. Singura corelaţie 
reală între Cydonia şi Avebury este poziţia relativă a celor două structuri, 
craterul/cercul Avebury şi Colina Spirală/Silbury Hill. Deşi potrivirea nu este 
perfectă. După mărirea la scară şi suprapunerea imaginilor, craterul se 
dovedeşte a fi mai mic şi cu o altă formă decit cercul din Avebury. Percy susţine 
că există legături şi între structuri mai puţin evidente. De exemplu, analogul 
Piramidei M&D ar fi la Avebury un anumit tumul aflat într-un crîng de pomi. Dar 
totul este greşit, deoarece tumulul nu corespunde nici ca dimensiune, nici ca 
formă şi nici ca poziţie cu Piramida M&D. In orice caz, la citi tumuli sînt în 
regiune, nici o altă structură din Cydonia nu-şi mai are corespondent la Avebury, 


deşi Percy se leagă de tot felul de valuri de pămînt pentru a le găsi în poziţia 
aproximativă a Oraşului de pe Marte. Nimic convingător. Şi mai există o omisiune 
spectaculoasă: la Avebury nu este propus nici un element analog Chipului. Chiar 
nu s-a găsit nimic, eventual fortind putin datele, care să ne reamintească vag de 


poziţia şi structura Chipului, sau a fost el uitat tacit? 


De fapt, doar două structuri de la Avebury corespund cu cele din Cydonia: 
cercul şi Silbury Hill. Pare ciudat că o imagine a Cydoniei, reprodusă pe Pămînt, s- 
ar concentra pe elementele naturale din Cydonia, craterul, şi nu ar include o serie 
de structuri artificiale. In fine, multe forme de relief din Avebury nu au nici o 
legătură cu Cydonia, cazul cel mai evident fiind cel al West Kennet Long Barrow. 
In ciuda discrepantelor şi a ipotezei intortocheate, Hoagland a încorporat în 
conferinţa de la ONU „descoperirea“ lui Percy referitoare la legătura între 
Cydonia şi Avebury. 

O altă zonă ce i-a entuziasmat pe Hoagland, Percy, Meyers şi pe colegii lor 
este cea a cercurilor din lanuri. Ei susţin că aceste „semne peste timp“, aşa cum 
preferă să le numească, conţin un cod geometric şi matematic care dublează şi 
întăreşte mesajul din Cydonia. Legînd constructorii din Cydonia cu aceste foarte 
vizibile, deşi enigmatice, fenomene contemporane, Hoagland declară efectiv 
prezenţa printre noi a constructorilor de pe Marte. El descrie „faptul că cineva, 
care evident nu este de pe Pămînt, încearcă acum să ne aducă «mesajul din 
Cydonia» ca «mesaj în lan», aducîndu-l înaintea privirii noastre, aici, pe 
Pămînt! “eo 

O anumită formaţiune din lanuri şi-a căpătat un loc deosebit în opera lui 
Hoagland şi Percy, aceea de la Barbary Castle, apărută pe un cîmp din Wiltshire 
în 1991, deoarece încorporează în ea geometria tetraedrală. Această „hieroglifă 
din lan“ a fost amintită chiar în conferinţa de la ONU deoarece, afirma el, include 
elemente geometrice asemănătoare codului din Cydonia. Dacă acest fapt este 
adevărul, atunci se confirmă nu numai legătura terestră, dar şi întoarcerea 
constructorilor din Cydonia. Mai ales Hoagland investeşte enorm din punct de 
vedere sentimental într-o interpretare de genul „S-au întors!“, în care el şi echipa 
au identificat aceleaşi unghiuri semnificative detectate în planul Cydoniei. David 
Percy merge chiar mai departe, suprapune modelul de la Barbary Castle 

peste Avebury, pentru a demonstra cum a fost utilizată geometria acelui 
plan pentru tăierea drumurilor din regiune! 

Oricare ar fi, în general, adevărul despre cercurile din lanuri, puţini se 
îndoiesc că ar fi altceva decît o farsă sau, cum multi pasionaţi afirmă, o operă de 
artă. Acum este cunoscută sursa de inspiraţie pentru desene. Nu este un desen 
imaginat pentru a încifra secretele fizicii hiperdimensionale, ci se bazează pe 
desenele din tratatul de alchimie din secolul şaisprezece al lui Steffan 
Michelspacher, Cabala, speculum artis et naturae in alchymia.“ 

Identitatea autorilor este bine cunoscută în cercul frăţiei pasionatilor, iar al 
lor modus operandi a fost descris deja de Rob Irving, scriitor, fotograf şi, 
ocazional, realizator de cercuri în lan. Irving ne-a spus: 

Nu-i nici un mister... In contextul anului 1991, a fost cea mai 

complexă realizare a timpului. Dar comparat cu ceea ce se face azi, 


modele fractale, de cinci ori mai mari, a căror realizare a fost fil 

mată, este primitivă... Ar fi trebuit să se ştie deja...* 

Cu cîteva unelte simple şi aplicarea unor reguli geometrice simple, astfel de 
formaţiuni pot fi realizate „în cîteva ore“, ne spune el. 

lar desenele nici n-au fost realizate cu aşa mare fineţe, unele linii sînt 
tremurate şi sînt şi greşeli geometrice. Lucru semnificativ, Hoagland şi Percy 
utilizează chiar aceste erori în reconstrucţia pe care o fac la scară mare!® 

Aşadar, după Hoagland, care este mesajul din Cydonia? El spune: 

Cydonia tinde să devină o exprimare arhitectonică a fundamentelor fizicii 
universului, suprema întruchipare a „arhitecturii universului“... la nivel arhetipal... Acest 
mesaj este „încifrat“ în mod identic şi în alte părţi ale sistemului solar... inclusiv aici pe 
Pămînt!“ 


Se vede urzeala 


Se pare, cel puțin în cazul lui Hoagland, că datele, ele însele departe de a fi 
convingătoare, au fost forțate pentru a se potrivi ideilor preconcepute care 
includeau atît anomaliile de pe Marte cît şi monumentele Egiptului antic. Cea mai 
semnificativă parte a acestui scenariu este ideea „mesajului“ esențial pentru 
prezentul şi viitorul imediat al omenirii. Dar de ce? De unde vine credinţa asta? 


Sînt doar două motive posibile: idei false au fost suprapuse peste mistere 
reale pentru a căpăta o urmă de credibilitate; sau susţinătorii acestor ipoteze ştiu 
deja, cumva, sau cred că ştiu că aceste legături există. 

Poate că raspindirea informaţiilor este un exerciţiu în scopul pregătirii 
publicului pentru acceptarea anumitor idei, chiar dacă faptele utilizate ca 
argument (din cîte ştim azi) nu le sprijină. Încearcă cu disperare să ne convingă, 
indiferent dacă lucrurile se leagă sau nu. Şi asta este îngrijorător. 

Cu toate implicaţiile pentru înţelegerea trecutului şi viitorului omului, cu 
„tehnologiile radical noi“ promise şi sugestia că se întorc constructorii Cydoniei, 
dacă nu au şi făcut-o deja, mesajul promovat de Hoagland nu este sprijinit de 
dovezi. A fost grefat în mod deliberat pe ceea ce, trebuie să admitem, este o 
enigmă, cam în acelaşi mod în care Bauval şi Hancock au grefat data de 10 500 
î.Hr. pe adevăratele mistere ale Egiptului antic. 

Modul în care au fost promovate enigmele martiene de cei asemenea lui 
Hoagland permite o paralelă frapantă cu anumite cercetări făcute în Egipt. lată 
lucrurile în comun: 

1) În centrul problemei se află un mister autentic. Realizările egiptenilor 
antici, de exemplu construirea Marii Piramide, şi cunoaşterea extrem de avansată 
dovedită de textele piramidelor nu sînt con-forme cu punctul nostru de vedere 
asupra istoriei. La fel, în ciuda celor mai recente imagini, cu informaţiile 
disponibile azi nu este posibil să respingem ideea că ar exista structuri artificiale 
pe Marte. 

2) Pe misterul veritabil au fost grefate o serie de „soluţii“ şi explicaţii care 
nu stau în picioare la o analiză mai atentă - cazul lui Bauval şi Hancock cu anul 
10 500 î.Hr. şi mesajul din Cydonia al lui Hoagland şi al celorlalţi. 

3) Suprapunerea nu este făcută doar pentru a ne dovedi că istoria pe care o 
recunoaşteam noi este greşită, ci şi pentru a ni se transmite ideea că totul va 
avea un impact asupra noastră, a celor de azi, subliniind cutremurul (uneori la 


propriu) din viitorul nostru 

apropiat. Ca exemple avem credinţa că Marea Piramidă va declanşa zorii 
noii Ere a Vărsătorului în anul 2000 sau că este iminentă întoarcerea 
constructorilor de la Cydonia. 

4) Există o oarecare implicare „oficială“ din umbră. Am văzut că, din 
diverse motive, se pare că sînt întreprinse la Giseh lucrări de căutare a ceva 
anume. Este limpede şi că proiectele lui Hoagland au fost sprijinite de indivizi şi 
organizaţii strîns legate de comunitatea serviciilor de informaţii, de la ajutorul 
iniţial dat de Paul Shay la demararea Mars Mission pînă la sprijinul congressman- 
ului Roe. (Evident că legăturile anumitor persoane cu agenţi secreti pot avea şi 
alte explicaţii decît „teoria conspirației“. De exemplu, experienţa lui Mark 
Carlotto în interpretarea fotografiilor din satelit, căpătată în decursul activităţii în 
slujba serviciilor de informaţii şi a armatei, poate a dus în mod natural la 
participarea lui în proiect, dar numărul persoanelor aflate în legătură cu serviciile 
secrete şi care l-au ajutat pe Hoagland este suspect de mare din punctul nostru 
de vedere.) 

Am amintit că opera lui Hoagland a părut să fie organizată în două etape: 
prima, sprijinită de SRI, în 1983-1984, a avut ca temă centrală ideea existenţei 
unei vechi civilizaţii pe Marte. Pe urmă, din 1989, a doua etapă a avut ca obiectiv 
„mesajul“, legătura cu istoria trecută şi prezentă a umanităţii. 

A fost prima etapă, aşa cum se gindea initial sociologul Tom Rautenberg, 
doar un experiment pentru a se studia reacţia publicului la ideea de viaţă pe 
Marte? Şi, pe urmă, a realizat cineva că materialul de pe Marte poate fi utilizat 
eficient în transmiterea unui alt mesaj, parte dintr-un scenariu mai amplu? 

Un alt motiv se poate afla în spatele proiectului sprijinit de SRI în 1983- 
1984. Cortina de fier încă se afla la locul ei şi suspiciunile la adresa conspiratiilor 
sovietice erau foarte mari: se credea că ţările din blocul răsăritean ascundeau 
multe secrete. Poate că prima etapă era o încercare de a-i face pe sovietici să-şi 
exprime propriile lor suspiciuni legate de Marte. Este curioasă coincidenta ca, la 
cîteva luni după conferinţa de la Boulder la care Hoagland a anunţat primele sale 
descoperiri, ziarul rusesc de limbă engleză Soviet Weekly a publicat un articol de 
Vladimir Avinsky în legătură cu ceea ce el numea „Sfinxul de pe Marte“ şi 


„piramidele“.s 


Hoagland şi echipa lui au încercat să stabilească o cale de comunicare cu 
Academia Sovietică de Ştiinţă pentru a schimba informaţii despre subiect. In mod 
semnificativ, intermediarul a fost Jim Hickman, de la Soviet Exchange Program 
din cadrul Esalen Institute din California (despre care vom vorbi mai tîrziu).e 

Şi nu numai că există o atît de mare asemănare între modul în care au fost 
prezentate enigmele din Egipt şi de pe Marte, dar, mai mult, poveştile au fuzionat 
într-un scenariu amplu, şi mai dramatic. Azi sînt puţine cercuri nestiintifice care 
să nu lege de Egipt structurile din Cydonia. Aşadar, promotorii au avut succes: 
am văzut încercările celor care se ocupau de Cydonia, precum Hoagland, de a 
lega mesajul de Egipt (sau de alte culturi antice, aceea britanică a megaliţilor). 
Pe de altă parte, Hancock şi Bauval au făcut o călătorie în sens contrar, începînd 
cu misterele din Egipt, de abia pe urmă legindu-le de Marte. Este o singură 


poveste, nu sînt două, aşa cum se poate demonstra prin prezenţa persoanelor 
implicate. 

De exemplu, există un raport, din 1996, conform căruia, la întoarcerea de la 
Giseh în Statele Unite, membri ai Joseph Schor Foundation s-au consultat cu 
Richard Hoagland şi James Hurtak, cei doi mari susţinători ai piramidelor de pe 
Marte şi ai legăturii Marte-Giseh.” lar Boris Said, realizatorul de film, care a facut 
cronica evenimentelor de la Giseh începînd din 1990, a intrat de curînd în echipa 
lui James Hurtak. Hurtak vorbea încă din 1975 de legătura Marte-Egipt ca făcînd 
parte dintr-un mare tipar cosmic. 

Mai sînt şi alte suprapuneri ciudate de personal între piramidele de pe 
Marte şi tabăra Marte-Giseh. Dr. Farouk El Baz a fost numit şef al echipei care 
continuă lucrările lui Rudolf Gantenbrink pentru cercetarea „puţului Sirius“ din 
Marea Piramidă. Poate că legătura anterioară între El Baz şi NASA este o simplă 
coincidenţă, dar SRl-ului, aşa cum am văzut, cu siguranţă nu-i lipsesc contactele 
în agenţiile de apărare şi de informaţii. (După ce a părăsit NASA, El Baz a fondat 
şi acum conduce Center for Remote Sensing, la Boston University. Una dintre 
navetele navei Enterprise din Star Trek: The Next Generation este botezată după 
el - iată cum se cucereşte celebritatea cu adevărat.) 

De departe cel mai reprezentativ caz de implicare în ambele zone este cel 
al lui Lambert Dolphin Jr, conducătorul echipei SRI de la Giseh între 1973 şi 1982, 
care a fost, în 1983, împreună cu 

Hoagland, cofondator al Independent Mars Mission, un proiect susţinut şi 
finanţat de SRI. 

Este un scenariu extrem de provocator, dar devine şi mai ciudat cînd luăm 
în considerare toate datele strînse pînă acum şi toate extrapolările posibile: 

1) Serviciile de informaţii, atit din Statele Unite cit şi din Marea Britanie, şi- 
au arătat interesul faţă de ideea unui contact cu extratereştrii în zorii civilizaţiei 
umane: se vede din reacţia lor la cercetările lui Robert Temple. 

2) In Egipt s-au desfăşurat cercetări clandestine, organizate de guvernul 
Statelor Unite. Cu siguranţă, au crezut că acolo se află ceva ce merita căutat, 
ceva cu utilizare practică, fie pentru ei, fie pentru cei pe care-i împiedicau să-l 
obţină. 

3) Unii cercetători şi scriitori promovează un mesaj „mesianic“ bazat pe 
propriul lor răspuns la întrebările posibile referitor la originea civilizaţiei egiptene 
sau a structurilor de pe Marte. Aceste două tendinţe au fost treptat, dar cu bună 
ştiinţă, alăturate. Ideea care răzbate pina la urmă de la aceşti autori influenţi - 
numărul total al cititorilor lor totalizează mai multe milioane - este aceea a 
influenţei extraterestre asupra evoluţiei civilizaţiei umane. (In ediţia din 1998, 
Robert Temple discută foarte serios despre Chipul de pe Marte în The Sirius 
Mystery: „Nu aş fi surprins să aflu că există o legătură între Marte şi misterul 
Sirius.“®) 

4) Pare sa existe un extraordinar sprijin din umbra pentru munca echipei lui 
Hoagland, cel care a emis cele mai socante afirmatii. Exemplele merg de la 
implicarea, încă de la început, a indivizilor şi a grupurilor aflate în legătură cu 
serviciile de informaţii, inclusiv a SRI, dar şi curtea făcută de NASA la sfîrşitul 
anilor 1980 şi începutul anilor 1990. 

Apare un paradox strigător la cer în cele de mai sus. Pe de o parte, 
implicarea entităţilor oficiale poate însemna pur şi simplu că şi ele au ajuns la 
aceleaşi concluzii precum Hancock, Bauval, Hoagland şi Temple şi sînt, la fel ca 


ei, entuziasmate de iminentele dezvăluiri despre Egipt şi Marte. Poate deţin 
informaţii chiar mai dinainte... Este posibil ca „puterea“ să ştie deja despre 
influenţa suferită de umanitate din partea unei rase extraterestre, venite din 
Marte sau din altă parte? Se încearcă în secret recuperarea unor cunoştinţe ale 


acestei rase? 


La prima vedere, aşa pare să fie. Pe de altă parte, după cum am văzut, 
mesajul „mesianic“, atît pentru Marte cit şi pentru Egipt, nu rezistă la o cercetare 
mai atentă. Sint utilizate raționamente false, informaţiile sînt interpretate forţat 
pentru a se potrivi cu intenţiile ascunse ale unor indivizi sau organizaţii. De ce 
organisme oficiale, precum SRI şi NASA, care au de pierdut o reputaţie, dar şi 
finanţarea, iau toate astea în serios? 

Putem sugera două ipoteze ce pot justifica interesul oficial în aceste 
scenarii deplasate: o conspirație despre ceva real sau o conspirație menită să ne 
facă să credem în ceva ce nu este real. 

Ipoteza întîi: Mesajul pentru umanitate, extrapolat din misterele terestre şi 
de pe Marte, este un fals. Iluzii, dorinţe, iar datele au fost forţate ca să se 
potrivească. Susţinătorii utilizează misterul pentru a-şi atinge propriile obiective, 
poate pentru a promova ideologii religioase, cvasireligioase sau masonice. Poate 
că sînt exerciţii de manipulare în masă, aşa cum suspecta Tom Rautenberg cînd 
a auzit prima dată de implicarea SRI în enigma din Cydonia, dar la o scară mult 
mai mare. 

Această ipoteză se potriveşte cu cea mai mare parte a datelor, dar nu şi cu 
unele activităţi oficiale. Sîntem convinşi, de exemplu, de existenţa lucrărilor 
clandestine la Giseh, în urma cărora este evident că se aşteaptă un rezultat 
tangibil. Un alt exemplu este dat de curioasele întîmplări din jurul fotografiilor 
făcute de NASA Piramidei din Crater. În opinia noastră, structura înaltă de 600 de 
metri, de forma unui clopot, este cea mai incitantă dintre anomaliile martiene si 
este foarte greu de explicat prin procese naturale. Curios este că, în 1976, Viking 
a luat patru imagini ale regiunii, într-o succesiune foarte rapidă, singura dată cînd 
s-a întîmplat aşa ceva în timpul misiunii. Aşa cum sublinia Mark Carlotto, 
acţiunea a fost preprogramată, pentru că întîrzierea cu care ajung acolo 
instrucţiunile nu permitea o astfel de reacţie. Nu poate fi doar o coincidenţă că 
singurul caz în care s-a făcut o suită de fotografii să fie acesta. Oare cum ştia 
dinainte NASA că era ceva interesant de fotografiat în zona aceea? 

Ipoteza a doua: Cei care promovează mesajul adresat umanității, atît în 
public cît şi din spatele scenei, ştiu cumva că este adevărat, dar au realizat că 
trebuie procedat cu multă grijă în ceea ce priveşte opinia publică. Masele sînt 
alimentate treptat cu informaţii pentru a fi „aclimatizate“ cu astfel de idei. Poate 
că în spatele experimentului cu „psihologia maselor“ se află intenţia de a măsura 
reacţia publică la aflarea adevăratelor informaţii despre influenţa avută de 
extratereştri asupra trecutului nostru, eventual chiar asupra prezentului şi 
viitorului. 

In acest scenariu, dovezi false sînt propuse în sprijinul unor fapte reale. 
Pare ciudat, dar istoria serviciilor de informaţii conţine numeroase momente 
absurde şi contradictorii ce capătă un sens doar în mintea unei anumite 


persoane. Ipotezele trebuie luate în serios, măcar pentru a se vedea unde se 
ajunge. Avantajul ipotezei este că se explică, pe de-o parte, prezenţa oficialilor 
care caută atit de serios ceva anume, chiar dacă motivul pentru care fac aşa 
ceva nu rezistă la o examinare atentă. 

Cele două ipoteze pe care le-am emis vor fi testate pe măsură ce ne 
continuăm investigaţiile: aşa cum am văzut, în prima, aşa-zisul mesaj pentru 
umanitate este contrafăcut sau iluzoriu. Dar avem şi alte informaţii ce ar susţine 
cea de-a doua ipoteză? 

Se poate oare ca „puternicii zilei“ să ştie că este reală influenţa civilizaţiei 
extraterestre asupra omenirii, dar şi legătura acestora cu Marte, chit că au creat 
dovezi false pentru a convinge oamenii că este aşa? Dacă au astfel de informaţii, 
cum le-au obţinut? Dovezile care au convins industriaşi, oameni de ştiinţă şi 
agenţi ai serviciilor secrete despre intervenţia extraterestră în viaţa oamenilor au 
fost probabil convingătoare, incontestabile, dar şi imposibil de a fi încredințate 
domeniului public. Ce soi de dovadă poate fi ţinută atit de ermetic închisă? 

Un indiciu poate fi faptul că Marte a fost ţinta preferată a Pentagonului în 
decursul experienţelor de vedere la distanţă. Primul experiment SRI, între 1973 şi 
1976, includea sesiuni în care Ingo Swan şi Harold Sherman vedeau la distanţă 
suprafaţa planetei Marte (desigur, şi a altor planete).* Rezultatul acestor 
experienţe nu a fost niciodată făcut public,” deşi se ştie că Chipul de pe Marte a 
fost detectat de clarvăzători cu cîţiva ani înainte de misiunea Viking. 


În cursul unei discuţii avute cu Uri Geller, în ianuarie 1998, despre perioada 
petrecută de el la SRI, ne-a spus că acel Chip de pe Marte a fost, de fapt, 
descoperit prin vedere la distanţă la începutul anilor 1970, cu mult timp înainte 
de misiunea Viking. Din diverse motive, el nu a putut dezvălui numele 
clarvăzătorului cu pricina. In octombrie 1998, am întrebat la James Hurtak's 
Academy for Future Sciences despre acea presupusă „predicţie“ a unei structuri 
cu chip uman pe Marte pe care, după Hancock şi Bauval, o făcuse în 1975. 
Răspunsul a fost: „Dr. Hurtak împărtăşea cunoştinţele de clarvăzător ale lui 
Harold Sherman.“” Era uluitor, deoarece în adresa noastră nu amintisem de 
vederea la distanţă, iar acum se mărturisea că descoperirea Chipului fusese 
făcută astfel. Replica AFFS a fost: „Oricum, principalul (sic) artefact văzut de dr. 
Hurtak a fost structura piramidală (sic), care a fost întotdeauna unică, şi nu 
Chipul în sine.“ Altfel spus, Hurtak însuşi nu a văzut la distanţă Chipul, adică el a 
fost văzut de Harold Sherman. Ceea ce este interesant, deoarece ştim că 
Sherman a văzut de la distanţă Marte în cadrul programului SRI. 

Sherman a debutat ca ziarist sportiv înainte de a deveni interesat de OZN şi 
paranormal prin anii 1940. El a lansat fraza „micii omuleti verzi“ pentru a-i 
descrie pe extratereştri. In 1975, Sherman era un veteran al cercetărilor psi, adus 
la SRI tocmai pentru a demara proiectul de vedere la distanță.” 

Episodul cu vederea la distanţă pare să descindă din X-Files, o născocire 
despre spioni invizibili şi controlul minţii, şi nu bazată pe fapte reale. Oricît ar 
contrazice bunul simţ comun despre cum sînt alcătuite lucrurile, vederea la 
distanţă funcţionează, de asta au investit mai multe guverne banii plătitorilor de 
taxe, în special guvernul Statelor Unite. Cînd elita clarvăzătorilor a descris în mod 
repetat suprafaţa planetei Marte, membri ai guvernului Statelor Unite şi ai 


agenţiilor guvernamentale au luat faptul la cunoştinţă. 

Joe McMoneagle, un clarvăzător talentat al armatei, a „vizitat“ de mai multe 
ori Marte realizînd schiţe ale scenelor văzute. Fără nici o îndoială, erau piramide 
şi, sub complexul Cydonia, afirma el, chiar tuneluri în care supravietuiau urmaşii 
civilizaţiei străvechi. 

In cartea sa apărută în 1966, Psychic Warrior, David Morehouse povestea 
propria sa experienţă de văzător la distanţă pe Marte, o misiune petrecută cu opt 
ani în urmă. | se dăduse Marte ca obiectiv fără să i se explice clar despre ce este 
vorba. Nu a văzut nimic sem- 

nificativ, doar un peisaj roşiatic, un deşert pustiu de mii de ani. După 
„misiune“, lui Morehouse i s-a arătat un dosar cu detalii ale țintei sale: fotografii 
de pe Marte luate de pe orbită şi de la sol. lată ce a scris despre materialul din 
dosar: 

Existau o analiză chimică a atmosferei şi cîteva fotografii ale suprafeţei în care erau 
marcate accidentele ce-i determinaseră pe oamenii de ştiinţă să creadă că Marte fusese 
locuită cîndva.” 

Morehouse, care a istorisit şi un vis în care „dezvăluie plinsetul unei alte 
dimensiuni“, avea tendinţa de a vedea la distanţă scene sugestive, chiar dacă 
realiza asta doar privind în urmă la experienţa avută. In Psychic Warrior, el 
descrie cum a fost trimis către o ţintă necunoscută şi a ajuns ca teleghidat în 
prezenţa unui obiect de forma unei casete, aflat într-o cavernă ce părea protejată 
printr-o aură de un pericol extraordinar. l-a spus „monitorului“ său că era vorba 
de „ceva puternic şi sacru“ şi care „va vaporiza“ pe oricine s-ar fi apropiat prea 
mult, apoi a adăugat: „M-am simţit inconfortabil şi vulnerabil în cavernă.“* Cam 
la o oră după misiune, lui Morehouse i s-a arătat schiţa făcută de un desenator - 
fabulosul Chivot al Legamintului, ale cărui puteri misterioase puteau învinge 
armate întregi. Şi-a utilizat capacităţile paranormale pentru a ajunge direct la 
ţintă? A ajuns el chiar la Chivot? 

Nimeni nu ştie sigur cum funcţionează vederea la distanţă, ci doar 
rezultatele obţinute. În timp ce clarvăzătorul se află într-un birou banal, cu un 
instructor-monitor care îi pune întrebări, conştiinţa lui invizibilă îşi ia zborul şi 
vizitează alte locuri, uneori alte timpuri, căci nici timpul nu este o barieră, 
clarvăzătorul poate privi în trecut, prezent sau viitor doar prin puterea voinţei 
sale. Uneori, ei se rătăcesc şi se întorc fie cu descrierea unui alt loc, corect 
descris, dar care nu reprezenta ţinta propusă, fie cu o descriere fantezistă. 
Alteori, doar cu poveşti stranii. 

In ciuda numeroaselor succese ale vederii la distanţă, problema a fost 
mereu aceea a interpretării corecte a lucrurilor văzute. Chiar şi lucrurile văzute în 
viaţa de zi cu zi forţează creierul să ia decizii referitoare la semnificaţia formelor 
văzute. In acest proces, contextul este totul, şi cu cît contextul este mai evident 
şi mai detaliat, cu atît este mai corectă interpretarea formelor văzute. Acelaşi 
lucru se aplică şi vederii la distanţă, mai ales atunci cînd, înainte de 1976, data 
primelor fotografii, ţinta era Marte. Mintea clarvăzătorului încerca să dea sens 
unor peisaje deloc familiare, reactionind eventual ca la testul psihologic cu petele 
de cerneală şi încercînd să transforme un morman de stinci într-un chip 


recognoscibil. 


Sîntem conştienţi că vederea la distanţă funcţionează, dar că ea nu are o 
precizie de sută la sută. Un bun avertisment este cazul lui Courtney Brown, 
profesor de ştiinţe politice la Emory University, Atlanta. Antrenat în 1992 de un 
fost membru al departamentului de clarvăzători ai Pentagonului (a refuzat să dea 
numele, dar era vorba de maiorul Ed Dames, unul dintre cei mai buni), încerca să 
utilizeze vederea la distanţă ca instrument de cercetare ştiinţifică, în special 
pentru a investiga problema vizitelor făcute pe Pămînt de extraterestri. 

In 1983 şi 1984, Brown a făcut mai multe „călătorii de cercetare“ pe Marte, 
prin vedere la distanţă. Prima făcea parte din procesul de instrucţie, cînd a fost 
doar o ţintă oarbă (evident era ţinta favorită a instructorilor în vederea la 
distanţă). A descris o piramidă şi un vulcan ce erupea în apropierea ei, devastind 
regiunea şi obligindu-i pe locuitori să-şi ia zborul pentru a-şi salva vieţile. După 
această experienţă, instructorul i-a arătat fotografia țintei: era Cydonia.” 

Brown susţine, datorită dovezilor obţinute prin vedere la distanţă, că nu 
există doar în subteranele Cydoniei supraviețuitori ai rasei martiene, ci şi pe 
Pămînt, pe sub munţii din New Mexico şi în satele din America Latină. După 
Brown, la momentul marii catastrofe, civilizaţia marțiană atinsese nivelul de 
dezvoltare al Egiptului antic, dar nu ştim dacă este vorba de nivelul acceptat de 
savanţi sau de cel al dezvoltării tehnologice susţinut de noua egiptologie. Inainte 
de a fi şterşi de pe fata planetei, martienii au fost salvaţi de sosirea 
extratereştrilor gri, atît de familiari acum, care i-au dus pe supraviețuitori prin 
timp pina în zilele noastre şi i-au modificat genetic pentru a putea trăi pe Pămînt. 

Pe urmă lucrurile au luat o întorsătură neplăcută pentru Courtney Brown. El 
a susţinut, bazindu-se pe experienţele de vedere la distanţă ale echipei sale, că o 
navă cosmică se află ascunsă în coada cometei Hale-Bopp, iar afirmaţia a fost 
răspîndită rapid prin emisiunea lui Art Bell. Ca o consecinţă, secta Heaven's Gate 
a trecut la sinuciderea în masă pentru ca sufletele membrilor să nu fie răpite de 
nava ascunsă în Hale-Bopp. Un altul care credea că este ceva suspect cu Hale- 
Bopp şi a acuzat guvernul că ascunde lucrurile nu 

era altcineva decît Richard Hoagland, care a promovat teoria cu obisnuitul 
lui zel.” 

Oricum, putem ajunge la cu totul altă interpretare dacă luăm în considerare 
şi posibilitatea de a influenţa la distanţă... 


„Ziua cînd s-au deschis porţile“ 


Putem să zimbim la ideile aparent fantastice ale unui clarvăzător şi profesor 
de ştiinţe politice şi putem respinge pretinsele legături Marte-Egipt, dar rămîne 
faptul că avem motive să luăm în serios ipoteza vieţii pe Marte, fie ea şi dispărută 
cu milioane de ani în urmă. Breşa a apărut cînd, in 7 august 1996, NASA a 
anunţat descoperirea în Antarctica a dovezii existenţei unui microorganism 
martian, viata în cel mai primitiv stadiu al ei, pe un meteorit de origine marțiană. 
Inventariat ca ALH84001 (ALH = Allen Hills, locul unde a fost găsit; 84 = anul; 
001 = prima probă din acel an), vîrsta lui este estimată la 4,5 miliarde de ani, iar 
vîrsta microfosilei la 3,6 milioane de ani. Se consideră că a fost aruncat pe orbită 
de un impact ce a avut loc cu 15 milioane de ani în urmă şi a zburat în derivă prin 
spaţiu pînă cînd a ajuns pe Pămînt cu 13 000 de ani în urmă. Microfosilele sînt 
asemănătoare bacteriilor, cea mai mare are 200 de nanometri (a miliarda parte 


dintr-un metru) în lungime. Meteoritul are sub 2 kg greutate şi „este de 
dimensiunea unui mic cartof“. 

Din ploaia de meteoriți ce lovesc Pamintul în fiecare zi, este clar că acesta a 
fost perceput ca diferit. De ce oare? Şi care este motivul pentru care s-a 
declanşat tot circul mediatic? Dimensiunea campaniei publice şi modul în care a 
fost organizată păreau ciudate la data respectivă, dar privite retrospectiv nu mai 
par atît de neobişnuite. 

O conferinţă de presă internaţională a fost organizată de NASA la Johnson 
Space Center, Houston, asigurindu-se astfel prezenţa pe prima pagină în ziarele 
de pe tot globul. Gazda conferinţei a fost Daniel Goldin, care a salutat 
evenimentul ca fiind „ziua ce va rămîne pe firmamentul ştiinţei americane, a 
poporului american şi a întregii umanităţi“. Evident că nu gindea lucrurile la scară 
mică. Mai tîrziu, în aceeaşi zi, preşedintele Clinton a făcut o declaraţie publică în 
care saluta evenimentul istoric şi pleda ca NASA să „caute răspunsuri şi 
cunoştinţe de o vîrstă cu omenirea, dar esenţiale pentru viitorul oamenilor“. 
Cuvinte stranii, ce par să aibă un subtext pentru iniţiaţi, dar menite doar să-i 
dezorienteze pe cei mulţi. De ce un microorganism dintr-o piatră venită de pe 


Marte ar fi atît de important pentru viitorul umanităţii? 


Pentru o organizaţie conservatoare şi cu o reputaţie ştiinţifică de susţinut, 
ieşirea NASA în faţa presei era fără nici un precedent. Este ciudat mai ales pentru 
că dovezile prezentate la conferinţa de presă nu erau suficient de concludente 
pentru a justifica un astfel de eveniment. Mulţi oameni de ştiinţă, mai ales din 
Europa, au manifestat rezerve faţă de interpretarea dată de NASA. Problema 
dacă „fosilele“ erau într-adevăr de origine biologică încă este dezbătută de 
comunitatea ştiinţifică. Ele pot reprezenta, aşa cum se afirmă, dovezi ale unei 
vieţi primitive pe Marte, dar siguranţa manifestată de NASA, ca să nu mai vorbim 
de caracterul apostolic al mediatizării făcute, ar dovedi un alt scenariu avut în 
vedere. 

Consternarea creşte cînd realizăm că astfel de afirmaţii mai fuseseră 
făcute, dar fără circul mediatic din jurul lui ALH84001. Este ciudat că această 
probă a fost adusă în atenţia administratorului NASA, Daniel Goldin, cu doar 
cîteva săptămîni înainte de anunţ, de către doi „descoperitori“ ai Chipului de pe 
Marte, John Brandenburg si Vincent DiPietro.* Brandenburg cercetase istoria 
planetei Marte pentru a vedea dacă ar fi fost întrunite cîndva condiţiile necesare 
pentru a susţine viata, după ce descoperise un articol, publicat in 1989 de o 
echipă britanică, în care se raporta descoperirea carbonului de origine organică 
într-un meteorit cunoscut ca avînd originea pe Marte. 

Chiar mai înainte, în anii 1960, dr. Bartholomew Nagy, de la University of 
Arizona, raportase descoperirea microfosilelor de bacterii în meteoriți, deşi nu 
discutase problema originii lor. Descoperirile lui Nagy, în special cele referitoare 
la originea biologică a materialului, fuseseră publicate în anii 1960 şi la începutul 
anilor 1970 şi fuseseră dezbătute de cercetătorii acelor timpuri. Nagy 
descoperise ceea ce credea a fi microfosile într-un anumit tip de meteoriți 
chondritici carbonati. Mai tîrziu, Brandenburg a încercat să stabilească de unde 
provin aceşti meteoriți. Lucru relativ uşor de făcut, deoarece pot fi găsite 
„semnături“ caracteristice în compoziţiile diverselor tipuri de roci pe baza 


proporţiilor anumitor izotopi, ce le asociază cu Pamintul, Marte sau cu altele. (Asa 
se ştie că ALH84001 este de pe Marte, de exemplu.) 

Brandenburg a descoperit semnătura caracteristică planetei Marte la 
carbonaţii chondritici studiati de Nagy. (Deşi tehnica este bine pusă la punct, 
este un mister de ce nimeni nu a utilizat-o înainte. Sau poate că au făcut-o.) Nagy 
a murit în decembrie 1995, cu doar cîteva luni înainte ca NASA să-şi revendice şi 
să anunţe rezultatele sale, propulsînd ştirea în faţa unui public de-a dreptul 
isterizat. Ar fi fost şocat şi supărat. 

Brandenburg a publicat un articol despre cercetările sale în mai 1996 şi a 
ţinut o conferinţă despre descoperirile făcute în Germania, în iulie. O lună înainte 
de publicare inminase personal rezultatele lui Daniel Goldin. Peste patru luni a 
urmat marele anunţ. 

ALH84001 fusese descoperit în 1984, în Antarctica, dar fusese recunoscut 
ca fiind de origine marțiană de abia în 1993. A fost analizat în secret la Johnson 
Space Center din Houston, în special în căutarea compuşilor de origine biologică, 
ceea ce pune sub semnul întrebării protocolul metodei ştiinţifice. Brandenburg 
(care era prezent la conferinţa de presă de la Houston) face speculatia că NASA a 
fost presată să facă anunţul înainte ca el să-şi facă publică lucrarea şi să le ia 
caimacul, deşi era o problemă de etică în această rivalitate din cauză că articolul 
său, din mai 1996, fusese recenzat înaintea publicării chiar de specialiştii de la 
Johnson Space Center, cei care studiau în secret ALH84001! Alţii consideră că 
munca sa doar a inspirat NASA, care avea nevoie de un motiv serios pentru a-şi 
reafirma interesul faţă de Marte. 

Intr-o altă meandră a acestei istorii, la scurt timp după conferinţa de presă 
de la Washington, o prostituată de lux a mărturisit presei chiar cu puţin timp 
înainte de anunţul public că un client, Dick Morris, unul dintre consilierii 
preşedintelui Clinton, i-ar fi spus că au fost descoperite dovezi ale existenţei vieţii 
pe Marte şi au fost clasificate drept „secret militar“. 

S-a mai subliniat că Daniel Goldin, cel care prezidase atît de spectaculos 
conferinţa, era cunoscut ca un înalt funcţionar avînd în urmă o carieră în zone top 
secret din industria apărării. Fusese numit de preşedintele Bush, el însuşi fost 
director al CIA, iar numărul contractelor NASA cu armata şi afluxul de personal 
din Departamentul pentru Apărare crescuseră de cînd obținuse un post-cheie în 
agenţie. 

intregul subiect al microfosilelor martiene şi conferinţa de presă în care au 
fost anunţate au provocat un val de teorii ale conspirației, împărţit în două 
tabere: una concentrată pe suspiciunea că totul este menit să ne facă să inghitim 
mai uşor vestea existenţei vieţii inteligente pe Marte, cealaltă argumentind că 
este o născocire menită să creeze entuziasm şi să ducă la alocarea de fonduri 
suplimentare pentru cercetarea planetei. Aceste teorii nu se exclud reciproc, deşi 
una sugerează că NASA vrea să cerceteze Marte din motive ascunse. Aceste 
teorii sînt stimulate de secretomania obsesivă în jurul activităţii NASA la Houston 
şi de stilul spectaculos în care a fost făcut public anunţul, sărindu-se peste 
uzualele etape de recenzare a materialelor ştiinţifice şi ajungindu-se direct la 


conferinţa de presă. 


Este clar că, în ultimul timp, s-a intensificat programul de cercetare a 
planetei Marte: finanţarea pentru Mars Global Surveyor, care acum trimite 
imagini de la faţa locului, a fost accelerată după pierderea lui Mars Observer în 
august 1993. Şi a fost lansat în 1996. De la anunţul din august 1996, au fost 
proiectate noi misiuni pentru a se continua cercetarea vieţii pe Planeta Roşie, 
inclusiv prin recoltarea probelor de sol, iar pentru prima dată în ultimele decenii 
este luată în serios o misiune cu echipaj uman. Rusia şi Japonia lucrează la 
propriile lor proiecte martiene. 

Cu sau fără dovezi convingătoare din partea acestor microfosile, 
entuziasmul legat de Marte este în creştere, mai ales în cercurile 
guvernamentale americane. Oficialitati ale administraţiei Clinton si ale NASA par 
să fie convinse de prezenţa vieţii pe Marte, poate chiar şi de prezenţa vieţii 
inteligente, şi am văzut graba cu care persoane şi organizaţii - clarvăzătorii 
Pentagonului, SRI şi tabăra lui Hoagland - promovează o stare de aşteptare 
încrezătoare legată de Marte. Caută „ei“ o poartă stelară, un portal fizic sau 
hiperdimensional prin care se poate ajunge mai uşor pe Marte, poate chiar 
pentru a lua contact cu martienii? Mai important, chiar cred „ei“ că există asa 
ceva? 

Sau este un atac pe scară largă la adresa conştiinţei publice ca exerciţiu de 
manipulare în masă, testind cum vom reacţiona la ideea că au existat, şi poate 
mai există, martieni? Poate fi o cursă întinsă în aşteptarea adevăratului anunţ ce 
va fi făcut în viitorul apropiat, o dată cu sosirea mileniului sau în primii ani ai 
secolului următor, cînd occidentalii vor fi pregătiţi să aştepte dezvăluiri publice. 

Metronomul bate tot mai repede, mulţi sînt deja convinşi că poarta stelară a 
fost descoperită şi s-a stabilit contactul cu extraterestrii. 


CAPITOLUL 4 
Contact? 


Puţini entuziaşti ai poveştii cu Chipul de pe Marte realizează că ideile celor 
doi, Richard Hoagland şi James Hurtak, principalii susţinători ai legăturii Marte- 
Giseh, sînt influențate masiv de grupul foarte influent al celor care susţin că au 
intrat direct sau telepatic în contact cu extratereştrii. Aceste presupuse entităţi 
nonumanoide au adoptat, vom descoperi, diverse nume de împrumut de-a lungul 
deceniilor, dar azi sînt cunoscute mai ales drept Consiliul Celor Nouă sau, mai 
simplu, „Cei Nouă“. Pare ciudat, chiar bizar, dar, dacă ne gindim putin, foarte 
sugestiv. Pe cine interesează ce idei le trec prin cap acestor indivizi? 

Pe măsură ce avansam în cercetările noastre, am fost deranjati, ca să nu 
spunem uluiţi, de influenţa celor care cred în Cei Nouă şi, în final, a Celor Nouă 
înşişi. Am descoperit treptat dovada extraordinarei influenţe pe care aceste 
inteligente presupus nonumane o au asupra unor importanţi oameni de afaceri, 
remarcabili cercetători ştiinţifici, personalităţi din lumea spectacolului, 
parapsihologi şi figuri centrale din cercurile armatei şi serviciilor de informaţii. 
Am descoperit că influenţa lor ajunge pînă la Casa Albă. 


In culise 


Influenta Enterprise Mission a lui Richard Hoagland are doi directori de 
operaţiuni, pentru Statele Unite şi pentru Europa, David P. Myers şi David S. 
Percy. Amindoi au avut un rol important în promovarea Mesajului din Cydonia. 
Scriitor şi fost ofiţer al marinei americane, Myers a intrat în echipă în 1989, iar 
producătorul de film Percy a sosit la bord la scurt timp. Amindoi au părăsit 
proiectul în 1992. 


=p- 


Myers este cel care a „descoperit“ multe din relațiile geometrice ale 
monumentelor din Cydonia, cele pe care şi-a bazat Hoagland decodarea 
Mesajului. lar Percy este cel care a analizat cercul de la Avebury pentru a stabili 
relaţia cu Cydonia, dar şi cu alte situri britanice, precum Stonehenge şi 
Glastonbury Tor. Şi totuşi, sursa intuitiilor lui Myers (aşa cum aminteşte Hoagland 
în pagina de mulțumiri din The Monuments of Mars) nu este îndemînarea 
matematică sau un raţionament deductiv: el şi Percy sînt parte a unui grup de 
oameni care cred în contactul direct cu aceşti extratereștri avansați, aproape zei. 

Myers şi Percy sînt coautori ai unei lucrări de peste 600 de pagini cu 
enigmaticul titlu Two-Thirds (Două Treimi - 1993). Se povesteşte acolo, sub 
forma unui roman, istoria galaxiei aşa cum o văd aceste ființe. Cum coloniştii de 
pe o planetă îndepărtată, Altea, au sosit în urmă cu 1,6 milioane de ani în 
sistemul nostru solar. Mai întîi au colonizat Marte (pe care l-au făcut locuibil cu 
tehnologiile lor avansate) şi au construit complexul Cydonia. Multe generaţii mai 
tîrziu, au sosit pe Pămînt, unde au modificat genetic fiinţele indigene, creînd 
probabil hibrizii care au dus la apariţia rasei umane. Actionind sub instrucțiunile 
inteligenţei lor deosebite, alteenii au construit Avebury ca o imagine a 
complexului Cydonia, precum şi Sfinxul şi piramidele de la Giseh. Deşi tratează 
totul ca pe o ficţiune, Myers şi Percy susţin pe coperta cărţii: „Two-Thirds este 
cheia pentru înţelegerea istoriei noastre şi este, de fapt, non-ficțiune.“ 

Cartea cuprinde o bogată secţiune de fotografii şi desene ce ilustrează 
Mesajul din Cydonia şi „legătura terestră“ - „mesajul peste timp al hieroglifelor 
din lanuri“. Alt element important al filozofiei lui Myers şi Percy este spaţiul 
hiperdimensional şi tehnologia inspirată de Mesajul din Cydonia. Nu este nici o 
coincidenţă că acestea sunt şi principalele puncte ale cruciadei pornite de 
Hoagland: el le-a preluat de la Myers şi Percy la sfîrşitul anilor 1980. 

Desi Hoagland cunoaşte cu siguranţă sursa „intuiţiilor“ lui Myers şi Percy, el 
este (uşor de înţeles) refractar în a o menţiona în cărţi sau conferinţe. David 
Percy, în cadrul conferinţelor sale pe aceeaşi temă, ţinute în Marea Britanie, nu a 
menţionat niciodată 

sursa informaţiilor sale, deşi o dată a fost forţat public să o facă. După 
discursul ţinut în 1995 la British UFO Research Association (BUFORA), la care am 
fost prezenţi, a fost provocat de ozeneologul John Rimmer să dezvăluie sursa şi a 
admis că, de fapt, totul vine în urma unui contact telepatic cu Cei Nouă. Recent, 
Percy a admis că face parte dintr-un cerc intim de „contactaţi“. 

James Hurtak susţine de asemenea că a fost în contact cu aceeaşi sursă 
extraterestră de cunoaştere încă din 1973, cu puţin timp înainte de a face 
speculatia legăturii între piramidele de la Elysium si cele din Egipt. El este mai 
puţin reticent în a-i admite pe Cei Nouă, chiar a scris o carte intitulată The Keys 
of Enoch (Cheile lui Enoch, cunoscută şi sub titlul Book of Knowledge - Cartea 
cunoaşterii, cu prima ediţie în 1977) în care include învăţăturile spirituale pe care 
pretinde că a fost ales să le primească. Hurtak a dat două versiuni ale acestui 
lucru. În The Keys of Enoch istoriseşte cum profetul Vechiului Testament, Enoch, 
a apărut în camera lui în noaptea de 2 spre 3 ianuarie 1973.? Dar în 1977 i-a spus 
unuia dintre cei mai respectaţi ozeneologi, Jacques Vallee, că, în timp ce 


conducea prin deşertul californian, în aceeaşi noapte, o lumină strălucitoare i-a 
învăluit maşina şi o rază l-a „programat“ cu „cheile“ care stau la baza 
învățăturilor sale. 

Lucrările lui Hurtak, asemenea celor ale lui Myers şi Percy, descriu un 
sistem ce guvernează universul, bazat pe ierarhia inteligentelor, şi explică modul 
în care s-a intervenit pe tot parcursul istoriei Pămîntului. Atlantida şi „mesajul“ 
Egiptului antic joacă şi ele un rol în filozofia lui Hurtak. The Keys of Enoch este o 
lucrare mult mai religioasă decît Two-Thirds. Subintitulată A Teaching Given on 
Seven Levels To Be Read and Visualized In Preparation for the Brotherhood of 
Light To Be Delivered for the Quickening of the „People of Light“, („Invăţătura 
dată pe şapte niveluri de Frăția Luminii pentru a fi citită şi vizualizată ca 
pregătire la trezirea «Poporului Luminii»“), ea seamănă cu o Biblie, cu Yahweh - 
YHWH, în varianta ebraică - stantat şi cu foiţă de aur pe coperta albă şi cu textul 
alcătuit din versete numerotate, dispus pe două coloane. Cartea este plină de ea 
însăşi, se ia foarte în serios ca fiind un text sfint, sacru. Cele şaizeci şi patru de 
„Chei“ pentru bogăţia spirituală, acoperind toate aspectele etice şi istorice, sînt 
redactate în limbaj cvasibiblic, dar sînt practic imposibil de înţeles. De exemplu: 


Cheia pentru sfîrşitul conştiinţei noastre temporale stă în violarea codului spectral al 
culorilor şi în geometria radiaţiilor în care vor exploda capacităţile noastre. Din acest motiv, 
Gazda Luminii celei Vii le va aduce celor care trăiesc sub şi în Lumina Dreptatii.‘ 

In ciuda faptului că Hurtak promova aceste idei încă din 1973, devenind un 
tipic guru New Age, el reuşise, cu un succes uluitor, să păstreze această latură a 
vieţii sale separată chiar şi de promovarea unor idei neconvenţionale, precum 
credinţa în Chipul de pe Marte. De exemplu, cînd Hancock, Bauval şi Grogsby au 
citat din cartea sa The Face on Mars (scrisă împreună cu Brian Crowley), nu au 
făcut nici o menţiune referitoare la statutul său de lider spiritual New Age.’ De 
fapt, Hancock şi Bauval îl descriu doar ca specialist în vederea la distanță.’ Boris 
Said, care produce acum filme despre Egipt şi alte civilizaţii antice pornind de la 
ideile lui Hurtak, îl numeşte „consultant ştiinţific“.? 

Ceea ce omit ei este că Hurtak a fost activ în ultimul sfert de secol şi a avut 
succes în promovarea a ceea ce este efectiv o nouă religie. (Omisiune ciudată din 
moment ce stim ca Bauval era cel putin familiar cu The Keys of Enoch.?) Nu 
numai ca Hurtak a conferit credibilitate New Age, dar a si atras un cerc de 
discipoli influenti, ce includea multimilionari si politicieni. Unul din acesti discipoli 
îl descrie ca fiind „aproape Mesia“. 

Este curios că - în calitatea lor de susţinători ai conexiunii Marte-Pamint - 
Hurtak şi Hoagland s-au ignorat total unul pe celălalt, chiar şi atunci cînd 
discutau despre lucrările celuilalt. De exemplu, în The Monuments of Mars, 
Hoagland brodează pe tema piramidelor din Elysium fără să-l menţioneze pe 
Hurtak măcar o singură dată, în ciuda faptului că acesta a discutat primul în 
public despre ele. Şi reciproca este si ea adevărată: în The Face of Mars, a lui 
Hurtak, numele lui Hoagland este cu totul absent, chiar şi atunci cînd se vorbeşte 
despre Oraş şi despre Fortăreaţă, structuri pe care acesta le-a descoperit şi le-a 
numit. lar între cei doi există o legătură, cea mai semnificativă fiind aceea că au 
lucrat pentru Lambert Dolphin Jr, la SRI International. 

Ar fi mai mult decît o simplă coincidenţă dacă principalii susţinători, în 
ultimii douăzeci şi cinci de ani, ai teoriei Pamint-Marte ar fi implicaţi în acelaşi 


grup de presupuse inteligente extraterestre, Consiliul Celor Nouă? Este un 
scenariu tulburător: aceşti oameni 

au o mare influenţă, numeroase contacte şi numeroşi discipoli adunaţi de 
prin mişcarea New Age, cercurile intelectuale, ştiinţifice şi politice şi chiar din 
comunitatea serviciilor de informaţii. Ei şi ucenicii lor cred cu tărie că se află în 
contact cu Cei Nouă, fie direct, fie indirect. Cine sau ce este Consiliul Celor Nouă? 


Pătrunderea în lumea Celor Nouă 


Consiliul Celor Nouă nu este o năzbitie modernă. Povestea a început cu 
jumătate de secol în urmă şi se datorează în întregime unei persoane menţionate 
deja în cercetarea noastră. Este vorba de dr. Andrija Puharich, mentorul lui Uri 
Geller şi în mod evident eminenta cenuşie, al cărui tulburător talent în a da 
naştere credințelor a modelat, cum vom vedea, evenimentele în a doua parte a 
secolului douăzeci şi se prea poate să fi configurat felul în care vom gîndi în 
secolul douăzeci şi unu. 

Acest medic american, născut în 1918, la Chicago, din părinţi jugoslavi, a 
fost un inventator de real succes al unor mici dispozitive medicale, aşa cum este 
aparatul auditiv pentru surzi. Dar aceasta a fost partea vizibilă, publică, a vieţii 
sale. El era cunoscut şi ca pionier în acea „cenuşăreasă a ştiinţelor“, 
parapsihologia, sau, cum mulţi au început să considere, în studiul a pînă acum 
nedescătuşatelor puteri ale minţii umane. 

Din 1948 pînă în 1958, Puharich a condus un centru particular de cercetări 
paranormale numit Round Table Foundation, în Glen Cove, Maine, unde s-au 
făcut experienţe pe mai multe personaje faimoase ale domeniului psi, mediumul 
irlandez Eileen Garrett şi clarvăzătorul olandez Peter Hurkos (Pieter van der Hirk). 
În 1952, el a adus în laborator un mistic indian, dr. D.G. Vinod, nu atit ca să-i 
testeze capacităţile, cît ca să-i asculte învăţăturile, de aici rezultind tehnica de 
„channelling“, mai mult sau mai puţin identică învechitei transe induse de un 
medium, în care mediumul devine un canal prin care se exprimă spiritele fără 
trup. 

Prima sesiune de acest tip a avut loc în 31 decembrie 1952. Se spune că 
Vinod a intrat în transă fix la ora 9 pm. Primele lui cuvinte, prevestitoare, au fost: 
„Sîntem Cele Nouă Principii şi Cele Nouă Forte.“ Un membru al Celor Nouă, care 


se prezenta drept „M“ 


(un al doilea partener de discuţie, „R“, a apărut în următoarele luni), a 
furnizat apoi informaţii ştiinţifice detaliate despre invariantul ecuaţiei de 
transformare Lorentz-Einstein (ce leagă masa şi viteza luminii de energie).* 

Puharich a lucrat o lună cu Vinod, pe urmă s-a întors la îndatoririle avute în 
armată, ceea ce l-a ţinut departe de Round Table Foundation timp de mai multe 
luni, pînă în 1953. O sesiune finală cu Vinod a avut loc în 27 iunie, în acelaşi an, 
cînd un cerc de nouă oameni, conduşi de Puharich, s-au adunat să asculte 
această inteligenţă nonumanoidă, fără trup, numită Cei Nouă. Doi dintre 
participanţii la acest eveniment au fost Arthur M. Young şi soţia sa Ruth, care au 
şi ei un rol-cheie în acest scenariu ciudat. Mai participa Alice Bouverie (născută 
Astor), fiica fondatorului Hotelului Astoria din New York. Mesajul îşi croia deja 


drum în păturile înalte ale societăţii americane.» 

Cei Nouă s-au prezentat ca o inteligenţă colectivă, alcătuită din nouă 
entităţi, sau infatisari, care alcătuiau împreună un întreg. Puharich spunea despre 
Cei Nouă că sînt „direct legaţi de concepţia omului despre Dumnezeu“ şi că 
„Supraveghetorii Universului acţionează sub conducerea Celor Nouă. Intre 
supraveghetori şi un număr neprecizat de civilizaţii planetare există mesagerii.“™ 
Cei Nouă înşişi, vorbind prin intermediul lui Vinod, spun: „Dumnezeu nu este 
altcineva decît noi împreună, Cele Nouă Principii ale Domnului. Nu există un alt 
Dumnezeu decit noi, Cei Nouă, uniţi.“ Grupul s-a destrămat cînd Vinod s-a întors 
în India, dar asta nu însemna şi sfîrşitul Celor Nouă. 

Din cîte putem şti noi, de la distanţă, Cei Nouă, atunci cînd vorbeau prin 
Vinod, nu s-au identificat ca fiind extratereştri, dar asta nu schimbă mare lucru. 
Trei ani mai tîrziu, Puharich şi Arthur Young au mers în Mexic împreună cu Peter 
Hurkos pentru a utiliza puterile psi ale olandezului la localizarea unor artefacte şi 
a amplasamentului anticului Acámbaro.” In Hotel de Paris, ei au întîlnit un cuplu 
american, dr. Charles Laughead şi soţia sa, Lillian, care lucrau cu un tînăr care 
pretindea că se află în legătură telepatică cu diverse rase de extratereştri. La 
scurt timp după întoarcerea în Statele Unite, Puharich a primit o scrisoare de la 
Laughead - i-a trimis o copie şi lui Young - în care era descrisă comunicarea cu 
extratereştrii. lar aceştia făceau referire la Cei Nouă şi dădeau data exactă a 
primei lor 

întîlniri cu dr. Vinod, precum şi aceleaşi informaţii despre transformarea 
Lorentz-Einstein.: Părea a fi o dovadă independentă a existenţei Celor Nouă şi o 
confirmare a faptului că pot intra în contact şi cu alte persoane, nu numai cu 
Vinod. (Poate că este semnificativ că scrisoarea lui Laughead era semnată 
„fratele“.) 

In următoarele două decenii, Puharich s-a dedicat cercetării parapsihologice 
şi medicale generale. A întemeiat o companie, Intelectron Corporation, pentru a 
valorifica numeroasele sale invenții patentate. Pe latură parapsihologică, dincolo 
de testările făcute persoanelor cu capacități psi, a făcut un studiu aprofundat al 
şamanismului. Era interesat mai ales de tehnicile şamanice pentru alterarea stării 
conştiente, inclusiv de utilizarea a numeroase plante halucinogene, precum 
ciupercile „sacre“. Neobişnuind să stea la distanţă, Puharich a experimentat pe el 
însuşi, a fost iniţiat în misterele şamanismului hawaian, ajungînd un înaripat 
kahuna. Cel putin semnificativă, în lumina celor ce vor urma, era perfecţionarea 
sa în hipnoză, la nivel de maestru, stadiu la care sînt revelate „tehnici de 
comandă“ atît de utilizate şi de care fac abuz hipnotiştii. Din toate aceste 
cercetări şi experienţe au rezultat două cărţi, The Sacred Mushroom (Ciuperca 
sacră - 1959) şi Beyond Telepathy (Dincolo de telepatie - 1962). 

În anii 1960, Puharich l-a cercetat pe chirurgiul psi brazilian cunoscut ca 
Arig6 (José Pedro de Freitas), cel care reusea în transă să aplice tratamente 
neobişnuite şi la uşa căruia se înghesuiau mii de bolnavi, mulţi plecînd, în mod 
inexplicabil, vindecati. Puharich a considerat autentice puterile psi ale lui Arig6, 
dar acesta a fost pus în umbră de descoperirea unui nou talent paranormal la 
celălalt capăt al lumii. 

Un număr de magie executat în 1970 de tînărul israelian Uri Geller a 
provocat vilva în cluburile de noapte din Israel şi a atras atenţia autorităţilor 
locale. Prin intermediul unui ofiţer al armatei israeliene, Geller a ajuns în atenţia 
lui Puharich,: care petrecuse mai mult timp în Tel Aviv, in 1970, instruind 


utilizatori ai dispozitivelor sale medicale, în special „electrostimulatorul“ pentru 
surzi. Puharich s-a întors în Israel pentru a-l întîlni şi a-l evalua pe Geller. Restul 
este istorie, deşi o bună parte, pînă de curînd, a fost o istorie secretă. 

În noiembrie, Puharich a întreprins un studiu mai detaliat al lui Geller, de 
data aceasta împreună cu ltzhak Bentov, prezent atunci cînd Puharich l-a 
hipnotizat pe tînărul israelian în încercarea de a descoperi sursa puterii sale. 
Scriitorul Stuart Holroyd a descris mai tîrziu (mai degrabă îngrijorat) hipnoza ca 


„procedură de rutină în cercetările făcute de Puharich asupra subiecţilor psi“*, 
ceea ce ridică unele întrebări referitoare la etica utilizării acestei metode. Starea alterată a constientei 
cunoscută ca hipnoză nu este pe deplin înţeleasă, dar se ştie că subiecţii ajunşi în transă sînt gata să-l 
asculte pe hipnotizator. Hipnotizatorul şi subiectul său ajung parteneri într-un dans ciudat, condus pe 


rînd cînd de unul cînd de celălalt, deşi hipnotizatorul este, în general, cel care dictează. 


Cufundat în transă, Uri s-a descris la vîrsta de trei ani văzînd o lumină pe 
cer şi întîlnindu-se cu o fiinţă strălucitoare. Apoi o voce i s-a adresat (în engleză), 
spunîndu-i cercetătorului ca Geller a fost „programat“ cu acea ocazie, iar 
Puharich trebuie să aibă grijă de el. Vocea l-a mai avertizat asupra amenințării 
reprezentate de un război între Israel şi Egipt care, dacă va avea loc, va declanşa 
Al Treilea Război Mondial.” Au urmat şi alte sesiuni de hipnoză. Entităţile au 
explicat că Geller a fost programat pentru o misiune specială pe Pămînt: „Este 
singurul pentru următoarea jumătate de secol“, şi au anunţat că sînt un fel de 
computer conştient, aflat pe o navă spaţială, Spectra. După cîteva sesiuni, 
Puharich a întrebat: „Sînteţi Cele Nouă Principii care i-au vorbit cîndva lui Vinod?“ 
Răspunsul a fost: „Da.“ 

Puharich mai avea şi altceva în minte, ceva ce ar fi putut căpăta 

o largă raspindire la sfîrşitul secolului, devenind practic o nouă religie. El a 
întrebat entitatea cu care comunica: „Te afli în spatele fenomenului OZN început 
în Statele Unite după ce Kenneth Arnold a văzut nouă farfurii zburătoare în 27 
iunie 1947?“ Incă o dată, răspunsul a fost afirmativ. 

Puharich a notat: „Acum sînt pe deplin convins că Uri şi cu mine am fost 
contactaţi de o fiinţă cosmică; un reprezentant sau o extensie a Celor Nouă 
Principii.“ 

Cu ocazia celei de-a doua călătorii, Puharich a stat în Israel trei luni, fiind 
zilnic în contact cu Geller şi trezindu-se bombardat cu demonstraţii de fenomene 
paranormale aproape în fiecare zi. Mesajele de la Spectra/Cei Nouă au continuat, 
fie prin Geller aflat în stare de hipnoză, fie apărind spontan pe benzile de 
magnetofon, dar în fiecare caz benzile se ştergeau singure sau dispăreau de sub 
ochii lor. Din nefericire, asta înseamnă şi că singura înregistrare rămasă este 
transcrierea făcută de Puharich. 

Fără îndoială, vremuri ciudate. Puharich şi Geller au văzut mai multe OZN- 
uri şi au fost martorii teleportărilor unor obiecte dintr-un loc în altul, uneori prin 
ziduri, ca să nu mai spunem de trăirea a numeroase coincidente. Toate astea 
erau mai mult de decor. Misiunea lor era aceea de a împiedica anticipatul conflict 
Israel-Egipt, tensiunea dintre cele două tari fiind în creştere în perioada Pastelui 
din 1971. Preşedintele Egiptului, Sadat, a dat brusc înapoi, iar conflictul a fost 
evitat în ultima clipă. (Doi ani mai tîrziu, un conflict israelo-egiptean a început de 
Yom Kippur, în octombrie 1973, dar cînd Puharich i-a întrebat pe Cei Nouă i s-a 


răspuns că nu-i nici o problemă, nu era nici un risc ca totul să escaladeze, iar 
„războiul va fi unul ca toate celelalte.“2) 

intors în februarie 1972 în Statele Unite, Puharich era hotărît să evalueze 
ştiinţific talentele lui Geller, aşa că a contactat SRI International. Deşi Targ şi 
Puthoff au fost însărcinaţi cu testarea, personajul principal în acest scenariu era 
fostul astronaut Edgar Mitchell, „agentul contractant şi finanţatorul“. Şi mai 
semnificativ, experienţele cu Geller la SRI au coincis cu prima implicare a CIA în 
experienţe psi, în principal prin sprijinirea cercetărilor lui Ingo Swann legate de 
vederea la distanţă. lar în Uri Geller îl aveau pe băiatul de aur al serviciilor 
secrete israeliene, Mossad. Pare atît de imposibil ca Geller să fi fost investigat şi 
de CIA? Geller s-a scăpat admitind că lucrase şi pentru ei.» Şi, aşa cum vom 
vedea, chiar Puharich a fost pe statele lor de plată, cel puţin din cînd în cînd. lar o 
altă legătură cu serviciile de informaţii este fosta carieră avută de Hal Puthoff la 
National Security Agency (NSA), o organizaţie şi mai secretoasă decit CIA şi cu 
puteri cel puţin la fel de mari.% Intr-un interviu din 1996, Geller a făcut următorul 
comentariu: „Cred că toate acţiunile lui Andrija erau finanţate de Departamentul 
pentru Apărare.“ 

Cînd Geller a sosit în Statele Unite, în august 1972, Cei Nouă au reînceput 
cu mesajele pe benzi magnetice şi cu teleportările. Dar Geller nu fusese convertit 
la Cei Nouă nici măcar în această etapă. Considera copilăreşti pretenţiile lor şi nu 
era deloc impresionat. Se spune că, în august 1972, ar fi afirmat despre ei: 
„Cineva se joacă cu noi. Poate că sînt o civilizaţie de clowni.“2 

Cînd Geller a început testele la SRI, în noiembrie 1972, Cei Nouă, la acel 
moment prin reprezentantul lor Spectra, au început să descrie planurile pentru 
iminenta aterizare a unor nave spaţiale, pretinzînd că misiunea lui Puharich şi 
Geller este aceea de a pregăti omenirea pentru acest eveniment epocal. Cei 
Nouă au descris „Cartea Cunoaşterii“, pe care o ascunseseră cu 6000 de ani în 
urmă, în Egipt, cu ocazia unei alte vizite făcute. Apoi au început să vorbească 
despre o rasă extraterestră numită, cam nefericit, Hoova, care sosise pe Pămînt 
acum 20 000 de ani în regiunea numită azi Israel, unde-l întîlniseră pe Avraam, 
pretinzind şi că întîlnirea a stat la baza povestii biblice cu scara de la Pămînt la 


Cer. 


În 27 februarie 1973, Puharich l-a luat cu el pe Geller în Philadelphia ca să-l 
cunoască pe Arthur M. Young, închizînd astfel un cerc ce fusese deschis cu 
mesajul primit de dr. Vinod. Din păcate nu ştim ce s-a întîmplat în casa lui Young. 

Din nefericire pentru Cei Nouă, nu s-au împlinit planurile atit de bine 
întocmite pentru Geller. În octombrie 1973, el a apărut la The David Dimbley 
Schow, la televiziunea britanică, şi s-a lansat peste noapte ca superstar psi. 
Drumurile lui Geller şi Puharich s-au separat, iar Geller s-a ţinut la distanţă de Cei 
Nouă. Deşi admite ca extraterestrii ar putea fi vinovaţi pentru puterile sale, el nu 
garantează pentru nimic din ceea ce a fost spus de Cei Nouă prin intermediul lui 
în timp ce se afla în transă hipnotică. Se gîndeşte că fanteziile din subconstientul 
lui au jucat un rol important în mesaj, ceea ce se întîmplă adeseori sub hipnoză, 
deşi sînt de luat în considerare şi celelalte evenimente legate de Puharich, cum 
ar fi experienţele OZN avute în Israel şi în Sinai. 

Se pare că Cei Nouă nu aveau nevoie cu adevărat de Geller, în ciuda celor 


afirmate, că „este singurul pentru următoarea jumătate de secol“. Au continuat şi 
după plecarea lui Geller cu alţi spiritişti şi alte grupuri de credincioşi. Personajele 
principale care intră acum în scenă sînt Sir John Whitmore şi Phyllis Schlemmer. 
Noul grup a întemeiat organizaţia Lab Nine, avînd sediul pe proprietatea lui 
Puharich din Ossining, statul New York. 

Puharich şi Lab Nine au avut sprijnitori bogaţi şi influenţi, inclusiv membri ai 
celei mai bogate familii canadiene, Bronfman (proprietarii mărcii de băutură 
Seagram), şi baronul italian DiPauli. Locul este descris ca o comunitate în stil 
hippy, cu o grămadă de pierde-vară care se învirteau în jurul lui Puharich, 
Whitmore şi Schlemmer, dar ce comunitate hippy ar fi atras atitia oameni bogaţi 
şi puzderia de membri ai serviciilor de informaţii? Şi ce altă comu- 

nitate s-ar fi putut lăuda cu un adevărat şaman kahuna şi un maestru 
hipnotizator ca Puharich si cu nimeni altul decît James Hurtak aflat a doilea la 
comandă? 

In această perioadă Puharich a întreprins o serie de experienţe cu aşa- 
numiții „Copii Geller“ sau „Copii Stelari“, copii cu capacităţi psi evidente. Pentru 
curioşi şi nedoriți, totul era prezentat ca o cercetare a puterilor acestor copii, 
capacitatea lor de a îndoi metalele, dar, de fapt, Puharich a trecut rapid la 
vederea la distanţă şi i-a hipnotizat pentru a-i spune de unde le vin puterile.” 

Unul din personajele cele mai colorate cu care Puharich se înconjurase la 
Ossining ea Phyllis Schlemmer (născută Virtue). Născută în Pennsylvania din 
părinţi italieni şi irlandezi, ea a devenit conştientă de puterile ei de medium încă 
de foarte tînără. La colegiul catolic preotul o ruga adeseori să-l însoţească la 
şedinţele de exorcism, deoarece putea să „vadă“ cînd spiritele rele părăseau 
trupul posedat. Crescînd, a fost canalul de comunicare pentru mai mulţi ghizi 
spirituali. După despărţirea de primul soţ, s-a mutat în Florida unde a făcut 
carieră ca medium, lucrind pentru poliţie şi companiile miniere, dar avînd şi 
propria ei emisiune televizată. In 1969 a fondat Psychic Center of Florida în 
Orlando, o şcoală pentru pregătirea persoanelor cu capacităţi psi. Principalul ei 
ghid spiritual era o entitate numită „Dr. Fiske“, dar în 1970 a „apărut“ un alt ghid 
numit simplu „Tom“. A presupus că este bunicul ei Thomas, care murise cînd 
avea cinci ani. 

Phyllis Schlemmer l-a întîlnit pe Puharich la o conferinţă spre sfîrşitul anilor 
1960 si au rămas de atunci în contact. In ianuarie 1974, un bucătar din Daytona 
Beach, care apare în literatura Celor Nouă sub pseudonimul „Bobby Horne“, s-a 
angajat la Psychic Center, la Schlemmer, dezvoltîndu-şi atît de uimitor puterile de 
tamaduitor, încît ea i l-a recomandat lui Puharich ca potential subiect pentru 
experienţele sale. Recomandarea nu i-a adus noroc lui Bobby. 

În martie 1974, Puharich s-a deplasat la Miami pentru a-l întîlni pe Horne. 
La prima lor întîlnire, aşa cum era obiceiul lui Puharich, el l-a hipnotizat pe tînăr, 
care a devenit canalul de transmisie pentru o entitate numită Corean. Puharich 
era încîntat, crezînd că i-a găsit un adevărat urmaş lui Geller în încercarea sa de 
a stabili un contact regulat cu Cei Nouă. A continuat „interviurile“ cu Corean, dar 
i-a refuzat şi lui Horne însuşi ascultarea benzilor, sustinind că respectă 
instrucţiunile lui Corean.* Lui Horne nu trebuia să i se spună nimic despre identitatea entității 
sau despre conţinutul conversatiilor avute. Era în întregime lipsit de etică pentru 
un hipnotizator, care punea lui Corean întrebări capitale, cum ar fi fost aceea 
dacă era în legătură cu Hoova, civilizaţia cu care se presupunea că ar fi fost în 
contact Uri Geller. Corean nu amintise pînă atunci de Hoova, dar în continuare au 


discutat mult pe acest subiect. Pe urmă, absolut uimitor, Puharich şi-a continuat 
comportamentul lipsit de etică implantindu-i lui Horne o sugestie posthipnotică 
ce-i permitea lui Schlemmer să-l aducă în transă şi după plecarea lui.” 


Întorcînd spatele originilor ei de medium tradiţional, care comunică doar cu 
spiritele morţilor, Schlemmer a început, din primăvara lui 1974, să se conecteze 
numai la extratereştri, cînd Puharich a prezentat-o unui prieten, aventurier şi 
explorator, contele Pino Turolla. La casa lui din Florida, Schlemmer a intrat în 
transă şi a intrat în legătură cu Tom pentru a i se spune că el nu era, aşa cum 
crezuse, bunicul mort, ci tot un extraterestru. Tom urma să devină mai tîrziu 
principalul emisar al Celor Nouă, atunci cînd Schlemmer şi-a asumat rolul jucat 
de Horne. (lar contele Turolla era una din persoanele implicate în confirmarea 
profetiilor lui Edgar Cayce referitoare la Atlantida si la descoperirea Drumului din 
Bimini, în 1968.) 

Cu Horne înlocuindu-l pe Geller în rolul „Alesului“, un grup s-a format în 
jurul lui, nucleul fiind constituit din Puharich, Schlemmer şi Sir John Whitmore, 
descendentul unei familii aristocratice britanice. Educat la şcoala publică şi la 
academia militară de elită de la Sandhurst, devenise mai tîrziu un pilot de curse 
de succes. În perioada activităţilor de la Lab Nine era proprietarul unor case atit 
în Anglia, cît şi în Bahamas. Fusese implicat serios în acest proiect bizar în aprilie 
1974, după ce în anul anterior petrecuse ceva timp în California cu James Hurtak, 
în calitate de membru al cercului intim de discipoli. Aşa cum scrie Stuart Holroyd: 

El (Hurtak) vorbea adeseori de OZN-uri si de contactele sale personale cu 
extratereştrii care, spunea el, interveniseră în istoria Pămîntului încă din cele mai vechi 
timpuri, cînd stabiliseră o civilizaţie în bazinul Tarim din nordul Tibetului.% 

Şi Tom indicase bazinul Tarim ca loc al primei sosiri pe Pămînt a 
extratereştrilor, cam în aceeaşi perioadă, cu 34 000 de ani în urmă, menţionată şi 
de Hurtak. 

La scurt timp după prima şedere la Hurtak, Whitmore l-a întîlnit pe Puharich 
la New York pentru a discuta exploatarea puterilor lui Uri Geller cu foarte puţin 
timp înainte ca acesta să iasă din scenă, iar locul lui să fie luat de Bobby Horne. 
Cei Nouă, vorbind prin Corean, i-au spus trioului că ei au fost aleşi pentru 
misiunea specială de a anunţa ştirea iminentei întoarceri pe Pămînt a 
extratereştrilor. Acest mesaj principal a atras şi pe alţii în grup şi a stat la baza 
discuţiilor cu Cei Nouă. 

Puharich, Whitmore, Schlemmer şi din ce în ce mai refractarul Bobby Horne 
au început în primăvara si vara lui 1974 să facă prozeliti în Statele Unite şi în 
Marea Britanie, deşi au păstrat grupul la o dimensiune discretă, neintentionind 
să-l transforme, cel puţin pe termen scurt, într-o mişcare de mase. Între timp, 
Bobby Horne suferea presiunea crescîndă a Celor Nouă, care aşteptau din partea 
lui să lase baltă orice alte activităţi şi să urmeze grupul în jurul lumii, stîndu-le la 
dispoziţie zi şi noapte pentru a facilita comunicarea. A început să născocească 
scuze sau pur şi simplu a început să chiulească, ba chiar a avut o tentativă de 
sinucidere cînd solicitările au depăşit orice măsură. (Mai tîrziu, Whitmore l-a 
concediat fără probleme pe Horne pentru că „arăta semne de instabilitate“.*) Cei 
Nouă au acceptat plecarea lui, al doilea eşec, dupa Geller, şi au anunţat că din 


acel moment Schlemmer va fi „transmiţătorul“, cu Tom în calitate de purtător de 
cuvînt. 

Strîns legat de aceste evenimente a fost scriitorul Lyall Watson, devenit 
vedetă a culturii alternative după uluitorul succes al cărţii sale Supernature 
(1973). Participase la numeroase sesiuni cu Cei Nouă şi aceştia anuntasera că 
doresc ca el să fie biograful oficial şi să devină transmiţător împreună cu 
Schlemmer. Watson avea totuşi mari rezerve faţă de ceea ce se întîmpla şi a 
refuzat să scrie cartea sau să se implice mai mult. Evident, Cei Nouă doreau să 
exploateze faima lui, aşa cum încercaseră şi cu Geller. 

O nouă etapă a început în momentul în care Tom a devenit mult mai 
autoritar, indepartindu-i pe cei numiţi „negativi“ - Watson şi neurochirurgul 
Norman Shealey. (Shealey, cunoscut acum ca terapeut holistic, fusese antrenat 
la ARE.) Pentru curioşi, Puharich a fost numit director al grupului, iar Whitmore a 
fost „sfătuit“ să cedeze cît poate mai mult din averea sa considerabilă ca semn al 
„credinţei“ sale. Erau cu toţii impresionați şi motivaţi de destinul lor, de faptul ca 
erau aleşii care vor anunţa lumii sau, cel puţin, pentru 75% din lume, sosirea 
reprezentanţilor Celor Nouă, programată să aibă loc în 1976. Era misiunea 


stabilită de Cei Nouă. 


Numărul persoanelor asociate cu Lab Nine, la Ossining, a crescut, dar 
identitatea celor mai mulţi a fost mascată în cărţi sub pseudonime. Se ştie că se 
aflau acolo fizicieni de la SRI şi cel puţin un personaj public, prieten cu 
preşedintele Gerald Ford. Un nume celebru în Lab Nine a fost, pe la jumătatea 
anilor 1970, cel al lui Gene Roddenberry, creatorul Star Trek. 

Nu este limpede cît de mult a fost influenţat Roddenbery de Cei Nouă. 
Participarea lui a început în 1974, la cîţiva ani după ce prima serie Star Trek se 
încheiase, dar în perioada în care dezvolta filmele de lungmetraj. Se spune că 
unele idei din primul film, Star Trek: The Motion Picture (1979), vin de la Cei Nouă 
şi că ei au influenţat unele personaje şi dialoguri şi din seriile Star Trek: The Next 
Generation şi Deep Space Nine. (De exemplu, un personaj Vinod apare în 
episodul „Paradise“ din Deep Space Nine.) Se ştie că, în 1974, Whitmore i-a 
propus lui Roddenberry să scrie un scenariu de film pornind de la cele petrecute 
în Lab Nine, Cei Nouă. Deşi filmul nu a fost produs în timpul vieţii lui 
Roddenberry, în 1995 presa de la Hollywood anunţa că Jon Povill, producător al 
serialului Sliders, avea în plan să termine Cei Nouă.* 

Puharich, Whitmore şi Schlemmer au luat în serios misiunea primită din 
partea Celor Nouă şi au întreprins numeroase călătorii, în special în Orientul 
Mijlociu, dar şi în alte locuri tulburi, mediind pacea, deşi au fost adeseori 
consideraţi spioni. (Ceea ce nu-i atît de surprinzător. In decembrie 1974, au 
călătorit de la Helsinki la Varşovia, unde au instalat un emiţător radio. După 
Puharich era doar un element ce facilita discuţiile cu Tom. Işi pierduse oare 
Schlemmer talentul de medium? Chiar dacă scopul emiţătorului era inocent, oricît 
ar fi fost de neobişnuit, aşa cum mărturiseşte Puharich, utilizarea lui de către un 
american într-o ţară din Blocul Răsăritean era o naivitate periculoasă în timpul 
Războiului Rece. Mai tîrziu, în decursul aceleiaşi călătorii, au încercat să ajungă la 
Moscova, dar au fost întorşi de pe aeroport pentru că nu aveau vize.*) In timp ce 
capii se aflau pe drum, James Hurtak, al doilea la comandă, era în Statele Unite şi 


fusese desemnat „lider spiritual“ de către Cei Nouă%, iar mesajele primite de el 
personal de la extratereştri erau similare. Principala asemănare era ideea 
civilizaţiei din 

Altea, care crease Atlantida, iar supraviețuitorii catastrofei influentasera 
primii paşi ai civilizaţiilor din Egipt şi America de Sud. 

În 1975, Puharich şi Whitmore i-au comandat scriitorului britanic Stuart 
Holroyd o cronică a grupului: Prelude to the Landing on Planet Earth (Preludiu la 
aterizarea pe planeta Pămînt - 1977). Ediţia de buzunar a fost reintitulată 
Briefings for the Landing on Planet Earth (Directive pentru aterizarea pe planeta 
Pămînt), ceea ce aminteşte de insistența cu care Hoagland a dorit să boteze 
briefing („directive“) conferinţa de la Naţiunile Unite. In aceeaşi vreme, alte 
persoane luaseră şi ele contact cu Cei Nouă. Extrem de influentă era englezoaica 
Jenny O'Connor, intodusă de sir John Whitmore la Esalen Institute, un centru de 
avangardă din California, şi prin care, de-a dreptul incredibil, Cei Nouă ţineau 
seminarii.” 

Un alt grup venea din cercetarea în domeniul paranormalului. După ce 
citiseră, în 1976, Uri, biografia lui Geller scrisă de Puharich, fostul pilot de linie 
Don Elkins şi Carla Rueckert au mers la Ossining ca să-l întîlnească pe autor, apoi 
l-au însoţit în Mexic, acolo unde, în 1977 şi 1978, a fost studiat vindecătorul psi 
Pachita. Atunci cînd l-au cunoscut pe Puharich, acasă, în Kentucky, Elkins şi 
Rueckert conduceau deja, împreună cu James Allen McCarty, un grup dedicat 
intervenţiei extratereştrilor. Elkins începuse în anii 1950 ca ozeneolog, apoi, în 
1962, îşi reorientase curiozitatea către cei „contactaţi“ de extratereştri, moment 
în care începuse să lucreze cu Carla Rueckert. In 1970 fondaseră grupul L/L 
Research dedicat acestor fenomene. După expediţia mexicană făcută cu 
Puharich, Rueckert a contactat un alt emisar al Celor Nouă, o entitate numită Ra. 
Evident că şi cel de-al treilea membru al grupului, James Allen McCarty, apărut în 
1980 la L/L Research, lucrase deja cu un grup din Oregon ce pretindea că este în 
contact cu aceeaşi entitate la fel ca Edgar Cayce.“ 

Elkins s-a sinucis în 1984 şi contactul cu extratereştrii a încetat, deşi L/L 
Reserch a continuat să promoveze învăţăturile spirituale primite de la Ra, care 
vorbea în numele „Consiliului lui Saturn“, aflat undeva în inele acestuia, de unde 
proteja Pamintul şi-l tinea într-un fel de carantină. Într-o şedinţă din 25 ianuarie 
1981, Ra a explicat (cu un dispreţ demn de un zeu pentru gramatica şi sintaxa 
paminteana): 

Ca număr, Consiliul aflat în sesiune permanentă, variind numărul de membri ce iau 


parte, aţi spune voi neregulat, este de 


nouă. Aceasta este Şedinţa Consiliului. Pentru sprijin mai sînt alte douăzeci şi patru 
de entităţi ce-şi oferă serviciile atunci cînd se cere. Aceste entităţi păzesc cu credinţă şi 
sînt numite Gardieni.® 

Şi Tom amintea de douăzeci şi patru de entităţi ce reprezentau douăzeci şi 
patru de civilizaţii şi colaborau cu Cei Nouă. La fel şi Hurtak scrisese despre 
Consiliul Celor Douăzeci şi Patru în The Keys of Enoch. 

Ra a fost întrebat dacă era acelaşi Consiliul al Celor Nouă cu care Puharich 
şi un alt medium, Mark Probert“, se aflau în contact şi, nu trebuie să ne ţinem 


respiraţia de emoție, răspunsul a fost afirmativ.” Ra a mai spus si că Pamintul 
este locuit de fiinţe de pe Marte, o versiune uşor modificată a conexiunii Pamint- 
Marte. Ca de obicei, Atlantida şi Egiptul jucau un rol important în scenariu, Ra 
declarînd că el însuşi ridicase Marea Piramidă. 

In 1978, casa lui Puharich de la Ossining a fost mistuită de un incendiu 
misterios, iar el a dispărut pentru o vreme în Mexic, tot pentru a-l studia pe 
„chirurgul“ psi Pachita. La întoarcere, în 1980, părea să nu mai fie în contact cu 
Consiliul Celor Nouă. A murit în ianuarie 1995 cazind pe trepte în casa din 
Carolina de Sud ce-i fu-sese oferită de bogatul său protector Joshua Reynolds III. 

Consiliul Celor Nouă, prin Schlemmer şi alţi „transmiţători“, a continuat să 
prospere şi fără mentorul său. Grupul Schlemmer-Whitmore, cu susţinătorii lui 
bogaţi şi cercul tot mai larg de pasionaţi credincioşi, a continuat să se întilnească 
în mod regulat. In 1992 a fost publicată o compilaţie din învăţăturile lui Tom, The 
Only Planet of Choice: Essential Briefings from Deep Space (Singura planetă a 
liberului arbitru: directive esenţiale din spaţiul îndepărtat). James Hurtak îşi 
dădea girul pe prima copertă. A devenit imediat un best-seller New Age. Prima 
formă fusese redactată de Palden Jenkins din transcrierile nenumăratelor ore de 
transă ale lui Schlemmer, apoi fuseseră intercalate întrebări din partea 
participanţilor (printre care se aflau David Percy“ şi Gene Roddenberry). O a doua 
ediţie a fost reeditată în grabă doi ani mai tîrziu, de data aceasta îngrijită de Mary 
Bennet (redactorul cărţii Two-Thirds de Myers şi Percy). 

Între timp, chiar cartea lui Hurtak, The Keys of Enoch, a continuat să se 
vinda foarte bine. Bazată pe „cheile“ programate în el chiar de Enoch, in 1973, 
cartea includea şi materiale despre Consiliul Celor Nouă, deşi Hurtak susţinea că 
revelatiile sale sînt primite de la o sursă 

şi mai înaltă, căreia Cei Nouă îi sunt subordonați. În organigrama lui, Cei 
Nouă sunt o inteligenţă colectivă ce gestionează un singur sistem solar, al nostru. 
Versiunea lui Hurtak este mai amplă şi cu semnificaţii mai mari decit a lui 
Schlemmer. Conform sistemului său, Consiliul Celor Nouă guvernează sistemul 
nostru solar şi „nivelul nostru de existenţă“, dar există autorităţi superioare, 
suprema fiind „70 Brotherhoods of the Great White Brotherhood“ („Cele 70 de 
Fratii ale Marii Frăţii Albe“), numită şi „Hierarchy“ („Ierarhia“). 

Varianta romantata a aceluiaşi mit, Two-Third de David Meyers şi David 
Percy, a fost publicată în 1993. Deşi nu-i spune pe nume Consiliului Celor Nouă, 
descrie acelaşi sistem de civilizaţii şi ace-leaşi inteligente fără de trup care le 
ghidează şi sînt responsabile pentru ingineria genetică vinovată de apariţia rasei 
umane. Two-Thirds se concentrează pe povestea rasei atlantilor si a influenţei 
acesteia pe Pămînt. Rolul Celor Nouă este luat de entităţi numite în mod ciudat 
„Esenieni“ (de obicei nearticulat), care comunică telepatic cu atlantii, explicind 
cum au construit monumentele din Cydonia, Marea Piramidă şi Sfinxul de la 
Giseh, şi cum au implementat modificările genetice speciei umane aflate la 
început de drum. (Legătura cu secta esenienilor din primul secol este implicită.) 
Intreaga carte i-a fost transmisă de Cei Nouă prin clarauditie lui David Meyers, 
acesta auzind în cap vocea lui Tom, fără să fie în transă ca Bobby Horne sau 
Phyllis Schlemmer. 

Auzitul vocilor şi vorbitul cu extratereştrii nu trezesc respectul oamenilor, 
deşi transmiterea în transă este populară în cercurile New Age, unde este chiar 
încurajată. Multe din cuvintele sosite chipurile de la ghizi spirituali, mari 
personalităţi ale istoriei sau rude decedate şi regurgitate din memorie cu ajutorul 


mediumului sînt încropite pe loc. Cuvintele Celor Nouă merită o mai mare atenţie 
deoarece sînt foarte consistente, ca şi cum ar veni din aceeaşi sursă, chiar dacă 
au fost transmise pe canale diferite, de persoane care nu se cunoşteau. Ce sînt 
de fapt Cei Nouă sau ce pretind că sînt? 


Epocala dezvăluire 


Identitatea precisă a fost dezvăluită în septembrie 1974 într-o sesiune cu 
Schlemmer, ca răspuns la întrebarea lui Gene Roddenberry: „Cu cine vorbesc? Ai 


un nume?“ lar Tom i-a răspuns: 


După cum ştii, sînt purtătorul de cuvînt al Celor Nouă. Dar am şi o altă poziţie fata de 
voi în acest proiect. Incerc să mă prezint cu nume prin care să intelegeti la ce participaţi şi 
cine sîntem. Nu pot să rostesc numele meu într-un mod pe care să-l intelegeti din cauza 
problemelor pe care le-ar avea creierul Fiinţei (se referea la Schlemmer), dar o să explic în 
aşa fel încît Doctorul (Puharich) poate va înţelege. Eu sînt Tom, dar sînt şi Harmarkus 
(Harmachis), şi Harenkur, mai sînt cunoscut ca Tum şi sînt recunoscut ca Atum.” 

In ziua următoare, pornind de la numele Harmachis, Puharich a 

întrebat: „Cum de au construit şi botezat egiptenii Sfinxul după 

numele tău?“ Tom a răspuns: 

Ai descoperit secretul. (Pauză pentru „consultare“.) Adevărul întreg îţi va fi dezvăluit 
cu altă ocazie. Dar o să-ţi spun, pe scurt, referitor la Sfinx: Eu sînt începutul. Eu sînt 
sfîrşitul. Eu sînt emisarul. lar adevăratul moment în care am fost pe Planeta Pămînt este 
cel de acum 34 000 de ani. Eu sînt echilibrul. Şi cînd Eu spun „Eu“, Eu înseamnă că sînt 
emisarul Celor Nouă. Nu sînt Eu, este întregul grup... Sîntem cele nouă principii ale 
universului, dar împreună sîntem Unul.5 

„Tom“ pretinde a fi Atum, zeul egiptean a cărui imagine vie era 

Sfinxul (Sheshep-ankh Atum), capul Marii Eneade a Celor Nouă Zei, 

pe care egiptenii îi priveau ca fiind „Nouă în Unu“. Tom mai spusese 

şi: „Noi sîntem Universul“, ceea ce respectă credinţa heliopolitană. 
Interesant este că entitatea cu care se afla în legătură Carla Rueckert susţinea că 
este Ra, vechiul rege egiptean al soarelui, o altă formă a lui Atum. (Cheia este 
numele Celor Nouă: eneada, noimea, grupul de nouă, este utilizat pentru 
traducerea egipteanului psit, numărul „nouă“. Chiar egiptenii înşişi se referă la 
zeii heliopolitani ca la „Cei Nouă“.) Cei Nouă mai afirmă si că sînt tot una cu 
Elohim - zeii - din Vechiul Testament, dar şi cu eonii gnosticilor. O altă informaţie 
semnificativă a fost adusă de Jenny O'Connor, atunci cînd Cei Nouă au ţinut prin 
intermediul ei seminarii la Esalen Institute, la sfîrşitul anilor 1970. Sint puţine 
înregistrări ale celor spuse de Cei Nouă acolo, dar se ştie că a fost făcută 
afirmaţia ca vin de pe Sirius. 

Tom însuşi, chipurile Atum, vorbeşte cu emfază despre importanţa 
monumentelor de la Giseh, mai ales despre Marea Piramidă, dar a refuzat în mod 
repetat să fie tras de limbă în legătură cu 

scopul ei, spunînd că acesta va fi dezvăluit doar în momentul aterizării. Şi 
totuşi, întrebat de Puharich dacă mai există în Marea Piramidă încăperi încă 
nedescoperite, el a răspuns: „Intr-o anumită măsură“, adaugind „Intrarea dinspre 
Sfinx“ - confirmind propria credinţă a Consiliului Celor Nouă în existenţa unui 
pasaj sub Sfinx. Incă o dovadă, dacă mai era nevoie - Cei Nouă au interese 


precise în evenimentele petrecute la Giseh şi discutate în capitolul 1. 

Mai există şi o altă legătură între Cei Nouă şi conspiratiile de la Giseh. Am 
dat peste „Altea“ în numeroase etape ale investigaţiilor. Oriunde apare, se simte 
influenţa din umbră a Celor Nouă. Zvonurile ce au început să circule în 1997 în 
Egipt, provenite în aparenţă din cercurile guvernamentale, mentionau că echipa 
lui Joseph Schor a descoperit Sala Arhivelor, culegind informaţii despre cum 
»coborise din ceruri“ Atum, dar şi materiale scrise în „alteană“. Deşi totul pare să 
facă parte dintr-un program de dezinformare, utilizarea termenului altean şi 
emfaza lui Atum, sugerind că este un extraterestru, sînt strîns legate de 
învăţăturile Consiliului Celor Nouă. lar aceste zvonuri par să vină din cercurile 
guvernamentale egiptene. Au Cei Nouă prieteni aflaţi în posturi-cheie şi despre 
care nu au mărturisit nimic occidentalilor? Şi este doar o coincidenţă că unul 
dintre numele dat de Edgar Cayce Atlantidei era Alta? 

Modul în care a apărut zvonul este suspect. A fost strecurat editorialistei 
Georgina Bruni de un jurnalist egiptean la o recepţie în Londra. Deşi nu a făcut 
niciodată parte din cercul Celor Nouă, Georgina îl cunoştea pe sir Whitmore încă 
de la începutul anilor 1990, cînd îl abordase după apariţia cărţii Briefings for the 
Landing on Planet Earth şi devenise interesată de povestea Celor Nouă. 
Povestea, cu referirile ei la Atum şi Altea, avea o semnificaţie specială pentru ea, 
aşa că ne întrebăm dacă a fost o simplă coincidenţă că ea a ascultat prima 
povestea egipteanului. Fusese căutată în mod special? 


Vorbeşte un preot din Egiptul antic 


Primele comunicaţii prin dr. Vinod nu au fost singurele evenimente 
extraordinare în care Puharich a jucat rolul principal. In cartea sa din 1959, The 
Sacred Mushroom, el descrie o serie de comunicaţii intermediate de un alt 
medium cu capacităţi deosebite. Ele ar fi avut loc între vara lui 1954 şi februarie 
1956, fiind începute la mai puţin de un an după încheierea şedinţelor cu Vinod. 
Dar, în scrierile sale, Puharich nu face nici o legătură între acestea şi şedinţele cu 


Vinod, deşi ar fi fost perfect normal să o facă. 


În 1954, avînd gradul de căpitan, Puharich se afla concentrat la US Army 
Chemical Center, în Edgewood, Maryland. Activităţile Round Table Foundation au 
fost continuate în această perioadă de Arthur Young şi alţi oameni de încredere, 
inclusiv de Alice Bouverie care lucra cu tînărul medium olandez Harry Stone. În 
16 iunie 1954, pentru a-i testa puterile în psihometrie (citirea obiectelor), i-a 
oferit un pandativ din aur ce aparținuse reginei Tiye (mama lui Akhenaten). După 
ce părea să fi ghicit asta, Stone a căzut într-o transă profundă şi a început să 
rostească cuvinte într-o limbă ciudată, apoi a trasat cîteva hieroglife înainte de a 
vorbi în limba engleză despre un drog ce sporeşte capacităţile psi. Printre altele, 
a mai amintit şi despre intrarea într-o încăpere subpămînteană în care se 
întoarce la viata statuia unui om cu cap de cîine. 

Bouverie a fost impresionată de acest material. S-a dus imediat la Puharich, 
încă aflat la baza militară, pentru a-i cere sfatul în legătură cu ce avea de făcut în 
continuare, aducîndu-i şi o copie a celor rostite de Stone în transă. Puharich a 
condus-o la un alt medic militar aflat acolo, care se întîmpla să fie un expert în 
formele rare şi foarte vechi ale hieroglifelor, şi, spre surprinderea ei, acesta a 
confirmat că este vorba de scrierea veche egipteană. Entitatea se prezentase ca 


fiind Rahotep (transcris de Puharich ca Ra Ho Tep), mentionind-o pe soţia sa 
Nefert. De asemenea, mai afirmase şi că vorbeşte în numele lui Tehuti (zeul 
înţelepciunii, Thoth) şi amintise de Keops. 

Puharich era de-a dreptul năucit cînd a aflat că un anume Rahotep chiar era 
cunoscut în istoria Egiptului şi că fusese însurat cu o femeie Nefert. Mormintul lor 
de la Meidum fusese explorat de Auguste Mariette în secolul nouăsprezece, iar o 
statuie a cuplului se afla la muzeul din Cairo. Trăiseră în epoca Dinastiei a IV-a, 
probabil în timpul domniei lui Keops, constructorul Marii Piramide. (Egiptologii îl 
plasează pe Rahotep fie sub domnia lui Sneferu, fie sub aceea a lui Keops.) Mai 
mult, şi foarte important, Rahotep fu-sese mare preot la Heliopolis. În plus, 
anonimul camarad al lui Puharich a mai spus ceva uluitor: 

Există puțuri de fiecare parte a Marii Piramide, dispuse în aşa fel încît într-o anumită 
zi a anului, începutul anului egiptean, steaua Sirius, definită ca zeul Sept, să răsară şi să 
lumineze prin acestea ochii faraonului mort aflat în Camera Regelui.* 

Un element important, foarte precis, mai ales venit din partea unui doctor 
militar care avea ca hobby egiptologia. Desigur, este în întregime greşit. Conform 
tuturor surselor antice cunoscute, Sirius era zeificată ca zeiţa Sothis (sau Isis), iar 
lumina ei n-ar fi putut niciodată să ajungă direct în Camera Regelui, din moment 
ce putul este cotit. Dar din ce cauză credeau că unul din puturile sudice ar fi 
aliniat cu Sirius? Ideea nu era foarte populară la acea vreme, deşi prevesteşte 
teoriile tirzii ale lui Robert Bauval şi James Hurtak. (Se afla însă în scrierile 
masonice care, probabil, au fost sursa de inspiraţie pentru toate cele ce au 
urmat.) 

Pe durata concentrării lui Puharich, dar şi după lăsarea la vatră, în aprilie 
1955, el şi Alice Bouverie au continuat să lucreze cu Harry Stone, acesta fiind 
»stapinit” de mai multe ori de Rahotep şi furnizind informaţii fascinante. Din 
septembrie 1955, capacitatea lui Stone de a-l contacta pe Rahotep a scăzut, 
mesajele au devenit incoerente, apoi au încetat definitiv în februarie 1956. 

Cît despre comunicarea cu Cei Nouă, fenomene stranii au însoţit discuţiile 
cu Rahotep. Uneori chiar Alice Bouverie cădea în transă şi, prin scriere automată, 
producea mesaje ce corespundeau cu cele ale lui Harry Stone. Dar cel mai 
important aspect era preocuparea lui Rahotep de a furniza informaţii despre un 
drog utilizat de preoţii din Heliopolis pentru „a deschide poarta“ către zei: o 
ciupercă halucinogenă, un soi de poartă stelară chimică. Din scrierile lui Stone, 
Puharich a identificat ciuperca amanita muscaria sau muscarita. Scrisul automat 
al lui Bouverie prezisese că specia va fi descoperită în apropierea sediului Round 
Table Foundation din Maine. La scurt timp chiar a fost descoperită în apropiere, în 
pădure, o specie extrem de rară, poate unică, a plantei. Au folosit ciuperca pe 
Stone, mai tîrziu cu Peter Hurkos, care a raportat că nu avea nici un efect asupra 


capacităţilor lui, cel mult în ceea ce privea precognitia.® Ciudat cum totul coincidea cu 
principala preocuparea lui Puharich de a descoperi droguri ce stimulează sau sporesc capacităţile psi. 
In cercetările sale, Puharich se concentrase asupra drogurilor psihoactive utilizate de şamani şi, în 


1953, îl contactase pe R. Gordon Wasson, primul om de ştiinţă care studiase cultul 
şamanic al ciupercilor în Mexic. Cei doi au pregătit un experiment pentru a vedea 
dacă şamanii mexicani, curanderos, pot, sub influenţa ciupercii, să „viziteze“ 
laboratoarele Round Table Foundation din Maine. Experimentul la distanţă nu a 
mai avut loc, dar este interesant că Puharich gîndea deja în termenii vederii la 


distanţă (deşi încă nu utiliza acest termen). 


Unele teme centrale ale comunicării cu Cei Nouă erau prezente şi în cazul 
Rahotep. De exemplu, amîndouă subliniau importanţa Sfinxului. La un moment 
dat, Stone a rostit „Na na ne Hupe“, ceea ce Puharich ne spune că înseamnă 
„Sîntem în grija lui Hupe“, în egipteana veche, adăugînd şi că „Hupe era unul 
dintre numele Sfinxului de la Giseh, aflat în apropierea Marii Piramide.“* (Nu am 
putut verifica acest lucru.) 

Sirius era şi el prezent, chiar şi în treacăt. Harry Stone vorbea de zeul Sept, 
identificat de Puharich cu Sirius. Mai important este că adevăratul Rahotep 
fusese mare preot la Heliopolis, acolo unde era adorată Marea Eneadă a celor 
nouă zei. Spusele lui Stone l-au îndemnat pe Puharich să continue cercetările 
legate de religia heliopolitană, despre care a scris: 

Heliopolis era centrul unei religii ce avea în panteon nouă zei, Eneada, Cei Nouă. Cei 
Nouă de la Heliopolis erau Atum, Shu şi Tefnut, Geb şi Nut, Osiris şi Isis, si Seth şi 
Nepthys.*” 

Puharich vorbea despre marele preot de la Heliopolis ca despre ,,purtatorul 
de cuvînt“ al Eneadei. El utiliza noţiunea de Cei Nouă încă din 1959: primul 
contact cu cele „Nouă Principii“ avusese loc în 1952-1953 si reluase contactul 
prin intermediul lui Laugheads în 1956, în Mexic. Desigur că Puharich trebuie să fi 
făcut legătura, realizind că nu sînt poveşti separate, dar se concentrase de atunci 
pe contactul cu cele nouă entităţi care pretindeau a fi, nici mai mult nici mai 
putin, decît vechii zei ai Heliopolisului? 

Dacă metodologia lui Puharich poate fi criticată, sinceritatea lui este 
arareori pusă la îndoială. In încheierea la The Sacred Mushroom scria: „Nu mă 
îndoiesc că există spirite fără trup mai mult decît mă îndoiesc că spiritele cu trup 
sînt finite.“ Este semnificativ că toate informaţiile sosite pe această cale au 
depins de utilizarea şamanică a substanţelor psihoactive, pe care Puharich le 
studia în acel timp 

pentru armata americană. Comunicarea cu Rahotep ne spune clar că 
acestea erau şi practicile religiei heliopolitane. 

Se pare că au fost mai multe instanţe ale Celor Nouă - sau, cel puţin, a 
surselor asociate cu Egiptul antic - care comunicau cu diferite grupuri şi persoane 
la sfîrşitul secolului douăzeci, printre care Harry Stone, Phyllis Schlemmer, Uri 
Geller şi mulţi alţii. Ei repetă în mare aceleaşi lucruri, subliniază aceleaşi idei, 
cum ar fi importanţa Sfinxului şi iminenta sosire a unui eveniment ce va implica 
într-un fel secretele Egiptului antic. James Hurtak, indiscutabil marele lor profet, 
spune în The Keys of Enoch: „Giseh era locul Consiliului Celor Nouă, reprezentat 
prin nouă piramide a căror cheie stă in Marea Piramidă a lui Keops.“:* Deşi aceste 
contacte cu oamenii sînt separate şi aparent independente, asemănarea lor 
sugerează apartenenţa la un scenariu mult mai amplu, menit poate să ne 
mascheze adevăratul pericol care ne paşte. 

Ne-au vorbit nu numai egipteni din trecut. Dacă ghidul lui Harry Stone se 
prezenta drept Rahotep, mare preot la Heliopolis, cei ai lui Puharich mergeau 
mult, mult mai departe, sustinind că ei sînt Eneada, zeii Egiptului antic, Cei Nouă. 
In şedinţe independente, ei au spus cam aceleaşi lucruri şi par să fi fost o aceeaşi 
entitate. Cuvintele lor au inspirat persoane influente, aşa cum era Richard 
Hoagland, care a răspîndit mesajul cu un zel misionar de-a dreptul fanatic. 
Influenţa Celor Nouă a trecut de cercurile New Age şi de grupul oamenilor de 


ştiinţă rebeli. 
Dar reprezintă Cei Nouă chiar pe zeii din Heliopolis, antica Eneadă slujită cu 


mii de ani în urmă în templele egiptene? 
CAPITOLUL 5 


Dincolo de cortină 


Cei Nouă au impresionat un număr enorm de oameni - prin cărţi precum 
The Only Planet of Choice şi The Keys of Enoch, prin conferinţe publice, prin 
contacte personale de la om la om în cercurile New Age preocupate de legătura 
Egipt-Marte şi, chiar dacă este discutabil, prin mesaje subliminale transmise prin 
cele mai populare seriale science-fiction. Credinţa în Cei Nouă este larg 
răspîndită şi se autogenerează, fiecare nou „convertit“ ducind mai departe 
mesajul, aşa cum s-a petrecut întotdeauna cu credinţele cvasireligioase, cu 
mesaj captivant. Habotnicii Celor Nouă sînt oameni de ştiinţă, industriaşi, 
colaboratori ai NASA sau agenti CIA, dar şi oameni din presă al căror 
profesionalism asigură Celor Nouă cea mai bună imagine posibilă. 

Cei Nouă mărturisesc a fi Marea Eneadă sau Cei Nouă Zei din anticul 
Heliopolis şi pretind că se vor întoarce pe Pămînt pentru a ajuta omenirea într-un 
moment critic al evoluţiei sale. Lăsînd deoparte neîncrederea, pe moment, cea 
mai tulburătoare variantă este aceea că ei spun pur şi simplu adevărul, caz în 
care, fără nici un răgaz, trebuie să devenim cu toţii adepţii lor, imediat, fără nici o 
ezitare, sorbindu-le fiecare cuvînt. La urma urmei, sîntem doar nişte oameni 
imperfecti, iar ei sînt zeii noştri, creatorii noştri. Poate că-i respingem prea uşor 
pe Cei Nouă. Poate că ne sîntem datori, nouă şi rasei umane, să ne supunem şi 
să admitem că zeii s-au întors. 

Ajunşi aici, să facem totuşi o pauză. Am evoluat, sîntem conştienţi de noi 
înşine şi rationali. Am învăţat să gindim, să analizăm, să judecăm. Trebuie nu 
numai să luăm în serios pretenţiile Celor Nouă - dacă zeii există cu adevărat, 
atunci întoarcerea lor este cel mai important moment din istorie -, dar şi să fim 
foarte atenţi la cele mai mici fisuri din acest edificiu atît de bine construit. Şi Cei 
Nouă sînt reali sau sînt o înşelăciune? lar dacă sînt opera cuiva, cine i-a creat şi 


de ce? 
| 
Mesajul secret 


Oricit de improbabil ni s-ar părea, Cei Nouă stapinesc sufletele şi minţile 
actorilor principali într-atît încît învăţăturile lor au modelat concepţia noastră 
despre spaţiu, atît prin intermediul Star Trek, cît şi prin aşa-zisele date ştiinţifice 
legate de misiunile pe Marte. 

Invataturile Celor Nouă pun accentul pe faptul că în galaxie există 
numeroase alte civilizaţii, unele grupate într-o federaţie, ca în Star Trek, toate 
mai mult sau mai puţin conştiente de existenţa Celor Nouă. Unii colaborează 
strîns cu ei, deoarece Cei Nouă au nevoie de ei pentru a interacţiona cu universul 


fizic, cum ar fi Altea şi Hoova, cele două civilizaţii cu rol important în istoria 
omenirii. Spectra, computerul conştient cu care se pretinde că Uri Geller a fost în 
contact, este o formă inferioară de inteligenţă artificială utilizată de entităţi 
superioare. 

Alteenii/atlantii, ajunşi în urmă cu 1,6 milioane de ani în sistemul nostru 
solar, au colonizat Marte şi sînt autorii complexului Cydonia. Pamintul nu intra în 
raza lor de acţiune, el fiind laboratorul în care se năştea o altă rasă inteligentă, 
gîndită ca „partener social“ pentru atlanţi.: Mai tîrziu li s-a permis să ajungă pe 
Pămînt pentru a asista la dezvoltarea genetică a raselor terestre sub îndrumarea 
Celor Nouă. 

Altea şi Hoova au ajutat la manipularea genetică - sau „însămînţarea“ - 
rasei umane. După Cei Nouă, aşa cum au transmis prin agenţii psi, pe Pămînt 
exista deja o rasă indigenă, rasa neagră, lăsată în continuare să evolueze 
singură.? Acest rasism implicit a făcut ca The Only Planet of Choice să fie 
întîmpinată cu ostilitate, dar de atunci Tom a subliniat mereu egalitatea tuturor 
raselor şi a militat împotriva oricărui rasism bazat pe incorecta înţelegere a 
învățăturilor sale. Unii cred că este vorba doar de limitarea pagubelor produse, 
iar bănuiala referitoare la rasism a rămas în mintea criticilor. 

De fapt, Cei Nouă destăinuie o pronunţată, chiar dacă ambiguă, 
discriminare pozitivă. Astfel, rasa semită ar fi fost creată de Hoova, aşa cum era 
şi lisus pe care Il numesc - imprudenti, după cum se va vedea - „Nazarineanul“. 
Evreii sînt „salvatorii planetei“ şi, ca descendenţi direcţi din Hoova, sînt cu 
adevărat „poporul ales“, cu puteri speciale şi un rol însemnat în istoria 
Pămîntului. Ei au făcut 

o mare greşeală neacceptind că lisus era Mesia (trimis de Hoova), aşa că 
pentru a-şi recăpăta rolul şi poziţia trebuie mai întîi să-L „recunoască“ pe lisus 
din Nazaret.: 

După Tom, lisus şi lehova sînt unul şi acelaşi şi au o legătură specială cu 
Cei Nouă. lisus a fost „ultimul dintre noi care a vizitat planeta Pamint“.* A doua 
venire va face parte din aterizarea în masă, atunci cînd lisus va sosi precum 
Mesia. Există, aşa se pretinde, înregistrări secrete cu lisus ascunse în Egipt şi 
Israel: „La momentul potrivit vor fi descoperite într-un interval de şase luni.“ 
Însămînţarea Pămîntului a fost un experiment al Celor Nouă pentru a vedea 
evoluţia „originalelor“ (rasa neagră) în comparaţie cu „cei colonizați“. Nici pe 
departe procesul nu a fost lin, evoluţia genetică a omenirii avînd de înfruntat 
forţe întunecate venite, cum se menţionează de obicei, din Pleiade, şi numite 
simplu „ceilalţi“, deşi sînt descrise uneori, mult mai melodramatic, ca discipolii 
Satanei, „Fiara“.s 

Cei Nouă susţin că prima colonizare a celor veniţi din Hoova a început în 
bazinul Tarim, în Tibet, în 32 400 î.Hr. Atlantida a fost fondată de coloniştii din 
Altea şi a existat timp de 15 000 de ani în Caraibe/Yucatan/sudul Mexicului, cu 
mare aproximaţie regiunea în care plasa Edgar Cayce continentul sau insula 
dispărută. Povestea este si ea diferită: Cei Nouă, furioşi, au distrus Atlantida în 10 
850 î.Hr. - foarte aproape de data preferată de Cayce, Bauval si Hancock.’ Hurtak 
stabileşte sfîrşitul Atlantidei în 12 000 î.Hr., ceea ce nu corespunde cu data 
stabilită de Tom, dar are propria sa semnificaţie. 

După distrugerea Atlantidei, supraviețuitorii au devenit întemeietorii 
civilizaţiilor din Egipt şi din America Cantrală şi de Sud. Ca şi în versiunea lui 
Cayce, Marea Piramidă a fost construită de aceşti supraviețuitori începînd din 


anul 10 700 î.Hr., dar, din diverse motive, construcţia nu a fost terminată pînă în 


anul 5000 î.Hr. Multe teorii populare despre construirea Marii Piramide, cum sînt si cele ale lui 
Bauval şi Hancock, expun cazul similar al construcţiei în două etape.* Fără nici o îndoială, Marea 


Piramidă este importantă pentru Cei Nouă. Şi afirmă că era utilizată pentru a aduce pe 
Pămînt „energie“ de la alte civilizaţii şi pentru a regenera celulele organismului 
uman. Tom mai spunea că are alte utilizări, dar nu s-a lăsat înduplecat să ni le 
descrie. Şi, aşa cum am văzut, i-a spus lui Puharich că există „încăperi 
nedescoperite“ sub Marea Piramidă, la care se poate ajunge prin „intrarea 


Sfinxului“. 


Myers şi Percy afirmă că aceşti colonişti din Altea nu au construit doar 
Marea Piramidă, ci şi Sfinxul, numit de ei Ark Hur, cele două cuvinte din atlantă 
însemnînd, susţin ei, „început şi sfîrşit luminos“. lar după Hurtak, Marea Piramidă 
a fost construită de Cei Nouă ca poartă stelară. El spune: 

Încă o dată, astronomii vor înţelege de ce anticii vedeau piramida ca o poartă către 
stele şi ca modalitate prin care fiinţele inteligente din stele soseau să lucreze la crearea 
omului.?° 

lar dupa Hurtak, piramidele, inclusiv cele de pe Marte, sint dispozitive ce 
capteaza energia venita din spatiu. In 1973, Cei Noua i-au explicat ca puturile din 
Marea Piramidă sînt direcționate către Centura Orionuluii: - idee susţinută de 
cîţiva astronomi -, dar nu au reuşit să consolideze teoria lui Bauval despre 
legătura între piramide şi stele. Tema încăperilor ascunse din Marea Piramidă 
iese la suprafaţă şi în The Keys of Enoch, unde descrie o „Cameră a Fiului“ între 
Camera Reginei şi Camera Regelui.” 

După Tom, Pamintul a fost cîmpul de luptă din lumea fizică în care Cei Nouă 
îi înfruntă pe Ceilalţi (adepţii Bestiei, sosiți din Pleiade). Este, foarte interesant, o 
reminescenta a luptei gnostice între lumina şi întuneric, extrem de asemănătoare 
cu iminentul conflict prezis de Graham Hancock. Toate fiinţele din univers se vor 
întrupa pe Pămînt la un moment dat pentru a trăi experienţa plăcerii, 
responsabilitatea şi neajunsurile liberului arbitru care, spune Tom, nu mai există 
în altă parte în univers, de unde şi titlul The Only Planet of Choice. Toate celelalte 
civilizaţii sînt conduse de inteligente superioare, precum Cei Nouă. Diversele rase 
umane de pe Pămînt au fost, se pare, create ca experienţă a liberului arbitru, 
rasa neagră raminind „element de control“. Cum Cei Nouă afirmă că rasa neagră 
este singura autohtonă, rezultă că ea nu este, ca toate celelalte, esenţială pentru 
zeii din ceruri. Tom spune că experimentul fusese făcut „pentru a vedea în ce 
măsură 

vor evolua originalele, neinsamintate, fata de rasele modificate“.:: (Şi ce se 
întîmplă dacă experimentul este nereusit?...) 

Cea mai complexă şi provocatoare legătură între Cei Nouă şi religiile 
Pămîntului o găsim în The Keys of Enoch. Dincolo de copertele asemănătoare 
Bibliei, a amenințărilor cu damnarea şi focul iadului venite din Vechiul Testament, 
apar numeroase elemente mesianice şi apocaliptice. De exemplu: 

Şi mi-au spus călăuzele mele, Enoch şi Metatron, că nu sînt făcut să poftesc la falsele 
puteri ale Pămîntului, nici să mă împreunez cu rasele lui decăzute spiritual.” 

Ceea ce este îngrijorător. Asumarea ideii că există „rase decăzute 
spiritual“, de care cei drepţi trebuie să se ferească, este o viclenie îngrijorătoare. 


Întreaga concepţie a raselor nedemne cumva genetic şi care nu corespund 
standardelor celor „drepţi“ este un prim pas către repetarea unei istorii recente. 
Structura religioasă din The Keys of Enoch este foarte interesantă deoarece este 
gîndită pentru a îmbrăţişa toate religiile importante din Statele Unite sau, mai 
bine spus, pe toate cele ale albilor. Este o amestecătură din Vechiul Testament 
iudaic şi creştinism şi-i confirmă pe mormoni (văzuţi de Hurtak ca moştenitori 
direcţi ai preotimii heliopolitane - 

o ipoteză extrem de neverosimilă). Hurtak spune puţine despre islam, fiind 
religia predominantă printre afro-americani. li aminteşte indirect pe musulmani - 
ceea ce era de aşteptat - ca pe „Fiii Intunericului“:5, ceea ce dezvăluie părerea lui 
despre identitatea celor răi în iminentul război pentru Pămînt. (Tom este evaziv 
apropo de musulmani, dar are o atitudine negativă faţă de ei pornind de la felul 
în care tratează femeile şi spune că islamul, din păcate, desigur, a fost influenţat 
de „Cel Căzut“.:5) 

La fel de tulburătoare este atitudinea Celor Nouă faţă de holocaust. După 
ce susţine că evreii sînt poporul ales, protestează împotriva faptului că nu l-au 
acceptat pe lisus - „ultimul dintre noi“ - ca Mesia. Tom vorbeşte cu regret despre 
holocaust, în care 6 milioane de evrei au fost exterminați de Hitler, dar afirmă ca 
a fost un act de sacrificiu şi de mintuire: 

Mulţi din cei şase milioane s-au sacrificat pentru a avertiza planeta că ei sînt cei care 


vor conduce omenirea.” 


Tom mai explică şi că atrocitățile erau necesare pentru apariţia statului 
Israel, o parte a planului pentru Pămînt. Victimele chiar ar fi ales să se 
reîncarneze în locul şi la momentul potrivit pentru a deveni victimele 
holocaustului, ca gest de sacrificiu menit să ne avertizeze că există supuşi ai 
diavolului... Şi, ajuns aici, te gîndeşti că Tom îi reprezintă pe zeii sistemului 
nostru solar, dar ne reduce moralitatea la tăcere. Nu eram noi conştienţi deja de 
existenţa răului? Era nevoie de moartea oribilă a şase milioane de oameni pentru 
a cunoaşte asta? (lar Tom este de partea celor care ignoră că holocaustul nu a 
inclus doar evrei, iar naziştii au ucis şi membri ai altor grupuri specifice, ţigani, 
homosexuali, martori ai lui lehova.) In orice caz, sîntem oare singurii care ne 
simţim jigniti de concepţia lui Tom despre holocaust? 

Cei Nouă gindesc la scară globală, ceea ce ne duce cu gîndul la tonul 
cvasibiblic şi apocaliptic al lui Hurtak. Şi explică în detaliu discipolilor, apostolilor 
noii ordini, planurile pentru viitorul omenirii, aşa cum scrie sir John Whitmore în 
prefața la The Only Planet of Choice: 

Această carte, împreună cu cele despre cercurile din lanuri, cu noile filme science- 
fiction, cu cîteva crize globale, cu zvonurile răspîndite, cu evenimentele paranormale, cu 
informaţiile scurse intenţionat sau nu, face parte din trezirea Pămîntului.: 

Mesajul principal al Celor Nouă, şi motivul pentru care au luat contact 
recent cu anumiţi oameni, este acela că s-a întîmplat ceva rău cu programul 
genetic al omenirii. Ceea ce produce probleme nu numai pe Pămînt, ci şi pentru 
toate celelalte civilizaţii care trebuie să treacă printr-o reîncarnare aici, aşa că 
trebuie să intervină încă o dată pentru a aduce lucrurile pe calea cea bună. 

Nu-i de mirare că se potriveşte cu sistemul lui Hurtak: el afirmă că ceva a 
mers rău cu „programarea“ umanităţii şi că pentru o perioadă de treizeci de ani, 
ce se va termina în 2003, fiinţele inteligente care conduc universul vor sosi 


pentru a repara şi îmbunătăţi fiinţa umană. S-a greşit şi, cum spune Hurtak, 
„Frăția Albă“ (căreia Cei Nouă îi sînt subordonați) încearcă să repare lucrurile.:* 

Am văzut cum vorbeau Cei Nouă prin anii 1970 despre aterizarea în masă 
pe Pămînt: faptul că acest eveniment epocal nu s-a întîmplat este justificat de ei 
prin aceea că nu a mai fost necesar. 

Cînd comunica cu grupul Puharich-Whitmore-Schlemmer la mijlocul anilor 
1970, Tom vorbea despre intervenţia Celor Nouă în transmisiunile radio şi tv prin 
care comunica direct cu oamenii de pe Pămînt şi-i pregătea pentru aterizare. Nu 
s-a mai întîmplat asta, spune Tom, pentru că nu mai era nevoie. 

In aprilie 1976, James Hurtak i-a spus lui Jacques Vallée că el şi Puharich, 
împreună cu alţii care au acces la „informaţii confidentiale şi secrete“ au ca scop 
avertizarea publicului larg că Pamintul va fi contactat în următoarele optsprezece 
luni de „fiinţe foarte dezvoltate“, adică pina la sfrşitul lui 1978.» Inca de la 
început, Cei Nouă au punctat ideea pregătirii pentru o schimbare majoră la scară 
globală, începutul luptei finale între forţele luminii şi cele ale întunericului, un 
adevărat Armaghedon. La început (1974) asta era misiunea Celor Nouă: 

Este important să menţionaţi în cronicile voastre şSchlemmer, Whitmore şi Puharicht 
că o civilizaţie materială va sosi pentru a ridica nivelul planetei Pămînt şi a pregăti oamenii 
să se păstreze într-o stare pură pentru a nu se prabusi în timpul generaţiilor ce vor urma.” 

Ca de obicei, Hurtak, care utilizează cele mai înfricoşătoare cuvinte, descrie 
astfel revoluţia din viitor: va fi „un război galactic şi o purificare la scara 
universului“2, un război ce se va manifesta şi pe Pămînt o dată cu venirea 
Apocalipsei, urmată de epoca de aur, în care va apărea o nouă formă de 
guvernare. „Frăţiile inferioare“ ale luminii, care lucrează cu „tinerii învăţători 
spirituali“ ai Pămîntului, sînt acum „îndepărtate cu forţa“ pentru ca „forţele 
superioare ale Luminii să se materializeze pe Pămînt“. (O interesantă utilizare a 
forţei: în loc să fie siliţi, oare nu puteau fi convinşi „tinerii învăţători spirituali“ să 
predea poziţiile lor unor zei superiori? Pare cumva lipsit de spiritualitate, dacă nu 
chiar o abordare dictatorială.) Hurtak merge mai departe şi avertizează că 
„materialiştii care încearcă să distrugă lumea... vor fi spulberaţi“2. Dacă nu 
altceva, Hurtak este oricum patriot, el declară că centrul „noii administrații 
spirituale“ va fi America, urmaşa Atlantidei, referindu-se la ea ca la Altea- 
America. Şi nu se abtine de la un joc de cuvinte anuntind înălţarea New 
JerUSAlem... 

Scena este pregătită pentru înfruntarea finală între forţele binelui şi ale 
răului, care va afecta întreaga galaxie. (Myers şi Percy anunţă că numărătoarea 
inversă va începe în octombrie 1991.26) Nu-i de mirare că miile de discipoli ai Celor Nouă sorb 


fiecare cuvînt comunicat asteptind să-şi joace rolul, de partea binelui, in această dramă. La urma 
urmei, Occidentul nu a mai fost implicat într-un război de partea binelui de mai bine de o jumătate de 


secol 


- cît de emoţionat va fi la sosirea momentului „purificării“ finale! Mileniul, 
Apocalipsa şi Armaghedonul sînt toate o mîngiiere pentru sufletele oamenilor 
plictisiti, nefericiti şi frustrati, care se văd acum cavaleri în armuri strălucitoare, 
aflaţi de partea binelui în bătălia ce va urma. Ar fi îngrozitor să nu se întîmple 
nimic şi viaţa să meargă mai departe, acesta este coşmarul lor. 

Cu cît avansăm în cercetările noastre, cu atît ne luminăm mai mult în 


legătură cu influenţa Celor Nouă. A schimbat felul in care gindeau oamenii - mai 
mult sau mai putin obişnuiţi -, inclusiv unii dintre cei mai talentaţi ginditori si 
oameni de ştiinţă. Dar teritoriul asupra căruia are puteri depline este New Age, 
această comunitate internaţională semimistică atît de luată în deridere si 
subestimată. Dacă este uşor să respingi nebuniile lor inofensive, nu trebuie uitat 
că sînt, în felul lor, o putere. 

Mişcarea New Age nu este atît o „subcultură“ alternativă şi care, în ciuda 
dimensiunii ei, rămîne practic invizibilă. Nimeni nu ştie citi oameni fac parte din 
această comunitate globală, care se întinde din California la Glastonbury şi pînă 
la ashram-urile din India, dar sînt probabil sute de mii, dacă nu chiar milioane. 
Puţini din cei aflaţi în afara comunităţii realizează ce putere economică are. 
Editurile New Age sînt o afacere serioasă, asa cum sînt şi conferințele unde 
oamenii plătesc preţuri piperate pentru privilegiul de a sta la picioarele unui guru 
celebru. Oricum, această lume este ciudat de fragmentată, ca şi cum fiecare grup 
de tămăduitori, de meditaţie sau de comunicare operează pe cont propriu, ba 
chiar se află într-o rivalitate. Oricum ar fi, potenţialul politic şi economic al acestei 
comunităţi este uriaş, dacă ea poate fi unită. 

New Age a fost deja cucerită de Cei Nouă mulţumită succesului avut de The 
Only Planet of Choice, 50 000 de exemplare vindute numai în Marea Britanie si 
aflată în continuare în librării. Prietenul nostru Theo Paijmans realizează la 
Amsterdam o emisiune radio saptaminala, de trei ore, pe teme legate de OZN şi 
mistere. El ne-a spus că nu trece o săptămînă fără ca ascultătorii să nu pună 
întrebări bazate pe carte. lar în Statele Unite, The Ra Material a Carlei Rueckert, 
bazată pe 

comunicarea ei cu Cei Nouă, este foarte influentă. După Palden Jenkins, cel 
care a publicat prima ediţie a The Only Planet of Choice, din ce în ce mai multe 
grupuri de meditaţie şi terapie încep să „realizeze“ că sursa inspiraţiei lor nu este 
alta decît Cei Nouă.” Pare a exista o campanie sub acoperire pentru unificarea 
spirituală. 

The Keys of Enoch a fost o lucrare foarte influentă timp de două decenii, iar 
Hurtak cutreieră lumea si tine conferinţe unei audienţe avide. Inca o dată, într-un 
mod uimitor, el reuşeşte să separe cu înţelepciune această latură a activităţii 
sale de cariera universitară. Cea mai recentă activitate, aceea de consultant al 
casei de film Magical Eye, a lui Boris Said, înseamnă lucrul la „un colosal serial 
documentar“ bazat pe opera sa. 

Hurtak susţine deschiderea unei „porţi“ între oameni şi zei, mai bine spus 
Cele Nouă Principii ale Zeilor. Este evident că discipolii Celor Nouă cred că 
„poarta stelară“ este deschisă de ceva timp şi că sîntem pregătiţi pentru 
întoarcerea vechilor zei egipteni. Este un scenariu cu adevărat monumental, iar 
implicaţiile lui profunde sînt tulburătoare. Ramine întrebarea: sînt Cei Nouă ceea 
ce pretind a fi? 


Apar fisurile 
Fără nici o îndoială, Cei Nouă au eşuat pînă acum în mai multe rînduri. 
Pentru început, ce s-a întîmplat cu promisa „aterizare în masă“ de la sfîrşitul 
anilor 1970? Ca şi în cazul altor culte bazate pe comunicarea cu spiritele, 
evenimentele majore nu se petrec aşa cum era profetit, dar Cei Nouă găsesc 
scuze, iar erorile sînt muşamalizate de adepţii dispuşi să creadă în orice, numai 
în adevăr nu. Aşteptarea iminentei întoarceri a zeului sau sosirea fraţilor din cer 


este un sindrom psihologic cunoscut printre adepţii sectelor. O dată şi încă o 
dată, adepţii o iau mereu de la capăt, nu de puţine ori îşi vind tot ce au pe 
pămînt şi aşteaptă marele eveniment. Şi aşteaptă, şi aşteaptă, şi aşteaptă... Si 
cînd nu se întîmplă nimic, obosiţi şi respinşi, încearcă să-şi adune la loc viaţa şi 
acceptă şi cele mai şubrede scuze. Chiar dacă discipolilor Celor Nouă nu li se cere 
să vinda tot ce au, ei trebuie să alerge în jurul globului, şi, precum Whitmore, sînt 
sfatuiti să cedeze cît mai mult din averea lor. Tom a anunţat că aterizarea nu mai 
este necesară, iar condiţiile s-au schimbat. Dar de ce? Şi ce anume s-a schimbat? 


Cei Nouă nu reuşesc, aşa cum am văzut, să-şi urmeze planurile, ratînd atît 
cu Uri Geller, cît şi cu Bobby Horne. De ce nu au numit-o din prima pe Phyllis 
Schlemmer ca „transmiţător“? Şi au fost atraşi în cerc Lyall Watson şi alţii care 
nu au făcut altceva decit să pună prea multe întrebări incomode. 

Mesajul Celor Nouă, de „pace şi iubire“, este adeseori contrazis de modul în 
care îşi tratează discipolii şi, mai ales, de incidentele legate de grupul 
Schlemmer. Bobby Horne a fost adus în pragul sinuciderii de presiunile la care a 
fost supus, iar Don Elkins, conducătorul L/L Reserch, s-a sinucis în 1984 după ce 
îşi pierduse minţile. Şi asta este nimic comparativ cu alte momente neplăcute din 
presupusa istorie a Celor Nouă: au distrus Atlantida pentru că erau „furioşi“.2 
Afirmă şi că anumite persoane au fost „implantate“ încă de la naştere pentru a 
îndeplini misiunile primite de la ei, ceea ce contrazice frumoasele cuvinte despre 
liberul arbitru. Tom a fost provocat pe tema asta de Whitmore, dar răspunsul a 
fost că respectivii au acceptat asta înainte de a se naşte, asa că nu mai tin minte 
înţelegerea făcută.” 

Versiunea istoriei Pămîntului (şi a galaxiei) dată de Cei Nouă nu poate fi 
demonstrată. Pot fi spuse multe lucruri legate de Atlantida, de monumentele de 
pe Marte şi de anticul Sfinx, dar ele nu sînt fapte. Cei Nouă se bazează adeseori 
pe convenabila imposibilitate de a dovedi contrariul, cum ar fi nonexistenta 
Atlantidei. Acolo unde se ajunge la istoria cunoscută sau chiar la mituri şi tradiţii 
religioase, Cei Nouă fac boacăne şi mai mari. De exemplu, Tom spune că Hoova a 
ajuns pe Pămînt şi l-a întîlnit pe Avraam, dînd naştere istoriei biblice cu scara de 
la Pămînt la Cer. Dar această viziune a avut-o lacov, nu Avraam.” 

Un alt lucru este repetat de mulţi, în mod greşit: „lisus Nazarineanul“, 
jntelegindu-se prin asta că lisus venea din localitatea Nazaret. Din nefericire, asta 
vine din traducerea greşită a Bibliei: cuvîntul era nazorean, adică membru al unei 
anumite secte. Dacă este de înţeles că oamenii obişnuiţi fac o astfel de greşeală, 
la urma-urmei aşa scrie în Biblie, nu este normal ca un zeu să greşească şi el. 

Mai mult, cînd Puharich s-a legat de numele „Harmachis“ ca unul din cele 
folosite pentru desemnarea lui Tom-Atum, Tom, încîntat, a considerat asta ca 
excepţional, exclamînd: „Ai descoperit secretul!“ Poate fi un fapt istoric că Sfinxul 
purta numele de Harmachis 

şi că era reprezentarea lui Atum (ceea ce egiptologii ştiau de mulţi ani), dar 
Tom a dezvoltat: „O să-ţi spun pe scurt referitor la Sfinx: Eu sînt începutul, Eu 
sînt sfîrşitul.“ 

Ceea ce pare a fi legat de o altă eroare curentă, ideea că numele antic al 
Sfinxului era arq ur. O idee călăuzitoare pentru discipolii Celor Nouă, care au 


citat-o mereu ca pe un fapt sigur. De exemplu, Richard Hoagland, în conferinţa 
din 1992 de la Naţiunile Unite, a dat această definiţie: 

In limba... egipteană, el (Sfinxul) este numit arq ur, ceea ce este foarte interesant 
deoarece, aşa cum am demonstrat etimologic, arq ur înseamnă: „sfîrşitul începutului legat 
de începutul sfirsitului“. Ca într-un ciclu, ca într-un proces constant, ca şi cum ar 
reprezenta sfîrşitul a ceva şi începutul a altceva. 

De fapt, arq înseamnă „sfîrşit“ sau „împlinire“ şi ur înseamnă „mare“. Nimic 
din arq sau ur nu înseamnă „început“, deşi Cei Nouă asta pretind, ceea ce pare 
suficient pentru discipoli, inclusiv pentru Hoagland. Dar David Meyers, în Two- 
Thirds, merge mai departe şi urmăreşte numele în limba alteană. „Ark Hur“, după 
informaţiile sale, înseamnă „început şi sfîrşit luminos“- încă o dată, ecou al celor 
spuse de Tom grupului Schlemmer. 

Un obstacol major stă în fata acestei interpretări: arq ur nu înseamnă deloc 
„Sfinx“. Aşa cum am văzut mai înainte, greşeala a fost făcută de Robert Temple 
în The Sirius Mystery, pornind de la interpretarea greşită a dicționarului lui sir 
E.A. Wallis Budge, An Egyptian Hieroglyphic Dictionary. După cum am văzut, este 
adevărat că apare cuvîntul „Sfinx“ în dreptul definiţiei arq ur, dar nu este vorba 
despre numele monumentului, ci de abrevierea dată de Budge sursei, revista 
franceză Sphinx. Aici, în volumul 2, pagina 8 (aşa cum indică Budge în carte), 
într-un articol al profesorului Karl Piehl, se află sursa lui Budge pentru hieroglifa 
arq ur care înseamnă „argint“. Cuvîntul nici măcar nu este egiptean, el a fost 
împrumutat de la greci şi este o transcriere fonetică a lui argyros (ceea ce face 
absurdă analiza semnificației fiecărei silabe). Greşeala lui Temple nu are 
consecinţe asupra operei sale, el dă definiţia în trecere şi nu trage concluzii, dar 
aceeaşi eroare apare în comunicarea cu Cei Nouă, ceea ce ne permite să 
speculăm pe marginea ideii că au citit cartea lui Temple. Hoagland afirmă că 
Temple este sursa pentru definiţia data lui arq ur, aşa că preia eroarea fara 
probleme, dar interpretarea lui pentru arg ur - „începutul şi sfîrşitul“ - nu vine de 


la Temple, ci direct de la Cei Nouă. 


Este posibil ca ei să-l fi citit pe Robert Temple sau - să fim blinzi - este 
posibil ca Phyllis Schlemmer sau alt comunicator să fi citit cartea şi să fi 
contaminat inconştient mesajul Celor Nouă? Tom alesese minţile lor; el şi afirmă 
că este limitat la vocabularul şi conceptele deja prezente în mintea releului. Din 
nefericire, schimbul de informaţii între Tom şi Puharich a avut loc cu doi ani 
înainte de apariţia cărţii lui Temple (deşi manuscrisul exista deja,:saşa că o copie 
putea să circule printre cei legaţi de Lab Nine, iar dacă Temple a arătat cuiva 
manuscrisului, cel mai probabil acesta a fost mentorul său, Arthur M. Young). 
Tom, la fel ca Temple, pur şi simplu a citit greşit în dicţionarul lui Budge. 

Ce facem cu ciudata poveste a Celor Nouă? Este un fel de şarlatanie 
sofisticată, o iluzie colectivă a lui Puharich, Whitmore, Schlemmer, Hurtak şi 
asociaţii lor? 

Comentatori din afara cercului, Stuart Holroyd şi Colin Wilson, care au 
observat de aproape episoadele-cheie, sînt de părerea că nu este o farsă sau o 
iluzie şi că se întîmpla acolo ceva cu adevărat paranormal. În acelaşi timp, 
observatorii au exprimat serioase rezerve legate de ceea ce pretindea a fi sursa - 
Cei Nouă zei ai Eneadei egiptene antice. Chiar şi Holroyd, pe care Whitmore l-a 
recrutat pentru a scrie „istoria oficială“ a Celor Nouă, a ajuns la aceeaşi 


concluzie. Un număr de evenimente şi fenomene inexplicabile avuseseră loc în 
jurul grupului Celor Nouă, mai ales atunci cînd fusese implicat Uri Geller. Chiar şi 
Holroyd s-a convins că povestea trebuie cercetată mai departe şi, după rezerva 
iniţială faţă de propunerea lui Whitmore de a scrie o carte, a acceptat cînd 
fenomene de tip poltergeist au avut loc chiar în casa sa şi a audiat înregistrările 
pe bandă ale lui Schlemmer.* 

Colin Wilson, în cartea sa din 1978, Mysteries», si în prefața scrisă la 
Prelude to the Landing on Planet Earth, i-a catalogat pe Cei Nouă printre alte 
tipuri similare de comunicare intermediate de mediumi despre care este greu să 
te îndoieşti că sînt cinstiţi, chiar dacă problema sursei mesajului este cu totul 
alta. Wilson speculează că este vorba de o dramatizare făcută de subconstientul 
mediumului în timp ce-şi utilizează puterile psi înnăscute sau că spirite 
rauvoitoare, pe care le numeşte „pungaşii şi escrocii lumii spirituale“, s-au 

legat de medium. (Sau poate că este o combinaţie a celor două, cînd un 
spirit joacă rolul dorit de medium şi de cei din jurul lui.) 

Fenomenele inexplicabile sînt, desigur, cele ce-i conving pe şovăielnici să 
accepte o anumită credinţă drept singura cale sau religie „adevărată“. Fie că 
este vorba de miraculosul Giulgiu de la Torino, de statuile care sîngerează, de 
viziuni şi „coincidenţe necesare“, emoția provocată de paranormal declanşează 
convertirea. Puţini profani ajung să cunoască ceea ce parapsihologii ştiu de atîta 
timp: credinţele şi aşteptările însele ajung să creeze fenomenul. Mintea umană 
dă naştere miracolelor, nu ca farse sau născociri ale imaginaţiei, ci ca realităţi 
apărute prin misterioasa capacitate de psihokinezie. Şi ea poate lua multe forme, 
de la îndoirea metalelor la vindecarea celor bolnavi, chiar şi prin animarea 
obiectelor neinsufletite. Problema este că fenomenele ciudate pot înconjura orice 
sistem de credinţă - statuile hinduse izvorăsc lapte, cele catolice lacrimi sau 
sînge -, dar toate sînt considerate „semne“ ale contactului cu o anumită zeitate 
sau sfint şi probe că religia lor este cea adevărată. Este covirşitoare dovada că 
totul vine de la capacităţile noastre necunoscute, ţinute sub văl de sociologi, 
psihologi şi, în mod paradoxal, de oamenii religiei. Societatea are tendinţa de a 
considera paranormalul o noutate şi de a-i distruge pe cei ce-şi trăiesc viaţa în el. 
Cu excepţia magilor, a şamanilor şi a cercetătorilor curajoşi care cunosc de mult 
timp „legile“ secrete ale fenomenelor paranormale. 

Mai este posibilă şi o altă explicaţie a fenomenului Celor Nouă: 
evenimentele au fost manipulate intenţionat de agenţii foarte terestre. Colin 
Wilson lansează teoria că, din cauza consistentei comunicării, de la dr. Vinod în 
anii 1950, trecînd prin Uri Geller, Bobby Horne şi Phyllis Schlemmer în anii 1970, 
Puharich era de fapt adevăratul magnet al fenomenului, poate la nivel 
subconştient. Wilson i-a comunicat teoria sa direct lui Puharich, aflat în vizită la 
Londra, dar acesta a negat.” Dar dacă Wilson are dreptate pina la un anumit 
punct? Dacă Puharich i-a creat pe Cei Nouă, nu în sub-constient, ci în mod 
intentionat?... 


Papusarul 
Principala concluzie este că sîntem în întregime dependenţi de mărturia lui 
Puharich asupra primelor două decenii de comunicare cu Cei Nouă. Singurele 
înregistrări ale dr. Vinod vin de la el, tot el este principala sursă pentru etapa 
Geller, cînd Cei Nouă vorbeau prin intermediul acestuia, aflat în stare de hipnoză, 
şi totul era notat mai tîrziu de Puharich din memorie. Benzile magnetice ori s-au 


şters singure, ori au dispărut în neant, după ce numai Puharich a avut şansa să le 
asculte. Cînd a apărut Stuart Holroyd, în 1976, s-a auzit prima voce obiectivă, dar 
totul se baza pe benzile de magnetofon cu înregistrările lui Schlemmer, selectate 


şi puse de cei trei la dispoziţia sa. 


Poate că este important că Andrija Puharich a fost descris de apropiatul său 
Ira Einhorn drept „cel mai mare circar psi al secolului“. El nu respingea presa, 
dar tinea secretă o bună parte din munca sa. In anii 1960 a interpretat chiar el 
rolul unui expert în fenomene psi într-un episod din Perry Manson, dar cea mai 
mare parte a carierei sale a rămas în ceaţă şi a sporit misterul introducînd lacune 
şi incoerente chiar în cronica vieţii şi operei sale. A trăit cu adevărat două vieţi, 
bună parte din activitatea sa atit de influentă desfasurindu-se în condiţii secrete, 
ceea ce nu-i ciudat dacă ne gîndim pentru cine lucra... 

Puharich a absolvit în 1947 Northwestern University ca medic neurolog 
militar, dar a fost lăsat la vatră pe motive medicale. A înfiinţat Round Table 
Foundation în Glen Clove, Maine, în 1948 şi a condus-o pînă în 1958, lucrind cu 
paranormali ca Eileen Garrett si Peter Hurkos, luînd contact cu Cei Nouă prin dr. 
Vinod şi cu Rahotep prin Harry Stone. Dincolo de asta, Puharich făcea cercetări 
secrete, pentru agenţii militare şi de informaţii, în două domenii: tehnici de 
manipulare psihologică, inclusiv utilizarea drogurilor halucinogene, şi 
îmbunătățirea abilităților psi ale agenților armatei şi ai serviciilor de informații. 
Aflăm din propriile lui mărturisiri că a întrerupt munca lui cu Vinod în 1953 pentru 
că (în ciuda dosarului medical) s-a întors în serviciul armatei. După Jack Sarfatti, 
un fizician care se învîrtea în jurul grupului Puharich-Geller-Whitmore pe la 
jumătatea anilor 1970, Puharich „lucrase pentru serviciile de informații la 
începutul anilor cincizeci“, ceea ce poate să însemne că lăsarea la vatră fusese 
doar o acoperire pentru a-i permite să lucreze într-un mediu civil. Se mai pare şi 
că o parte din invențiile lui Puharich au fost initial cercetate în cadrul unor 
proiecte ale armatei.* 

În 1987, chiar Puharich a afirmat că a făcut parte în 1948 din Project 
Penguin („Proiectul Pinguin“) al marinei americane, tema fiind tot capacităţile 
psi.% Şi l-a indicat ca şef al proiectului pe Rexford Daniels, care locuia foarte 
aproape de el în Glen Cove, la mijlocul anilor 1950. Potrivit scriitorilor Peter 
Tompkins si Christopher Bird, Daniels, care studiase efectul undelor 
electromagnetice asupra fiinţei umane, s-a convins în anii 1970 de existenţa unui 
soi de forţă inteligentă în univers care operează pe frecvenţe electromagnetice şi 
cu care „fiinţele umane pot interactiona mental“. 

Ira Einhorn, strîns legat de Puharich în anii 1970, ne-a spus recent că, desi 
Puharich lucrase pentru CIA în anii 1950, douăzeci de ani mai tîrziu nu mai făcea 
lucrul acesta. Şi totuşi, dovezile înclină în cealaltă direcţie. Relaţiile lui Puharich 
cu serviciile de informaţii nu s-au încheiat, cu siguranţă, în anii 1950. Uri Geller 
ne-a spus în 1998, în cadrul unei întîlniri pe care am avut-o la locuinţa sa din 
apropiere de Reading, în Anglia, că: „CIA l-a trimis pe Puharich să mă scoată din 
Israel.“ Jack Sarfatti merge mai departe sustinind că: „Puharich era ofiţerul de 
contact al lui Geller în America, iar banii veneau de la sir John Whitmore.“ Si 
după James Hurtak, prin a sa Academy For Future Sciences, Puharich „a lucrat cu 
comunitatea serviciilor de informaţii din SUA.“:: Adică în anii 1970, cînd şi el, 


Hurtak, se afla acolo. 

Ştim că Puharich lucra cu CIA la experimentarea diferitelor tehnici de 
inducere a modificărilor stării de conştiinţă, o altă modalitate de a spune că lucra 
asupra capacităţii de control a minţii umane. Mai ştim, de asemenea, pînă la un 
anumit punct, că Geller lucra pentru ei - doreau să ştie cum poate să-şi utilizeze 
mintea pentru a influenţa obiecte neinsufletite şi a vedea la mare distanţă - cu 
alte cuvinte, să-i testeze capacitatea de acţionare la distanţă. Făceau Cei Nouă 
parte dintr-un experiment CIA de control al minţii? 

După Al Doilea Război Mondial, armata americană (la fel ca armatele multor 
altor ţări) a început să ia în serios aspectele psihologice ale războiului şi a sprijinit 
cercetări în acest domeniu. Acoperea totul, de la tehnici de a-i face mai eficienţi 
pe soldaţi, trecînd prin droguri şi metode de opunerea a rezistenţei la 
interogatorii şi pînă la sinistre tehnici de spălare a creierului şi crearea acelor 
„Manchiurian Candidate“ („Candidat Manciurian“) asasini. Armata nu era singură 


în aceste cercetări. Serviciile de informaţii, 


în special CIA, s-au implicat din greu cu ceea ce putea fi rezumat drept 
„cercetare asupra controlului comportamentului uman“.* Aici era inclusă 
utilizarea drogurilor, a hipnozei, a şocurilor electrice şi a radiaţiilor, precum şi 
tehnicile psihologice, psihiatrice şi sociolo 

gice. Erau interesaţi mai ales de investigarea efectului diverselor substanţe 
chimice şi a drogurilor, inclusiv a halucinogenelor de tip LSD. Cum scria Thomas 
Powers în introducerea sa la cartea lui John Mark The Search for the „Manchiurian 
Candidate“: 

Ei şCIAţ au cheltuit milioane de dolari cu programe de cercetare în căutarea 
drogurilor şi a altor metode esoterice pentru a aduce oamenii obişnuiţi sub control total, cu 
sau fără voia lor, pentru a-i determina să acţioneze, să vorbească, să dezvăluie cele mai 
inti-me secrete şi, la nevoie, să uite totul la comandă.* 

Primul experiment a fost autorizat de CIA în 1950, cu numele de cod 
BLUEBIRD, ulterior rebotezat ARTICHOKE, iar în 1953 devenit MKULTRA. Începînd 
din 1947, marina militară americană avea un proiect de cercetare similar, 
CHATTER, ale cărui resurse au fost puse în comun cu cele ale CIA, iar armata 
avea propria sa versiune, OFTEN, proiect desfăşurat între 1968 şi 1973.54 

ARTICHOKE si  MKULTRA includeau cercetarea plantelor narcotice 
descoperite în America Latină şi, cum am văzut, Puharich a petrecut mult timp în 
anii 1950 cercetind proprietăţile de alterare a conştiinţei şi cele halucinogene ale 
diverselor plante şi ciuperci. lar armata a recunoscut că a testat, la sfîrşitul anilor 
1950, LSD-ul pe aproape 7 000 de oameni, 1 500 dintre aceştia nefiind 
voluntari. Era tipul de activitate de cercetare în care fusese implicat Puharich 
pentru departamentele de Apărare şi de Informaţii. 

In anii 1970, după ce s-a pus problema încălcării drepturilor omului de către 
CIA, preşedintele Gerald Ford a numit o comisie de investigaţie sub conducerea 
vicepreşedintelui Nelson Rockefeller. Raportul comisiei asupra „cercetărilor 
legate de controlul comportamentului“ a stîrnit interesul scriitorului John Marks, 
care a obţinut 16 000 de pagini din documentele neclasificate legate de 
MKULTRA apelînd la Legea accesului liber la informaţie, dar multe documente 
fuseseră deja distruse în 1973 la ordinul directorului CIA. 


1 

Nu toţi au primit bine dezvăluirile lui Marks. În cartea sa despre „uzul şi 
abuzul“ de hipnoză, Open to Suggestion (1989), Robert Temple declară fără 
menajamente că a refuzat chiar şi să citească lucrarea lui Marks pe motiv că 
acesta era „iresponsabil“ şi „fără înţelegere faţă de necesităţile siguranţei 
naţionale“: - ceea ce este în întregime neadevărat, din moment ce Marks a 
obţinut materialul făcînd apel la lege. Temple recunoaşte că „CIA a acţionat 
abuziv în numeroase ocazii“*, dar asta nu reprezintă, în opinia lui, o scuză pentru 
cum îi tîrăşte Marks pe toţi în noroi. Dacă Temple pare să creadă că o simplă 
atenţionare era suficientă pentru CIA, merită să ne amintim că „abuzurile“ includ 
experienţe de tulburare a minţii a numeroşi soldaţi (din care cel puţin 1 500 nu 
erau voluntari), deţinuţi şi bolnavi psihici, avînd ca rezultat numeroase decese şi 
transformarea a numeroşi americani în adevărate epave. 

Care a fost rolul lui Puharich? Nu-i nici o îndoială că era implicat în 
experimentele legate de controlul asupra minţii întreprinse de armată şi CIA. Cu 
siguranţă era mai mult decît un simplu medic militar, a cărui muncă se limitează 
la prescrierea de pilule şi alifii. De fapt, chiar şi Round Table Foundation, aşa cum 
sugerează indirect chiar el în The Sacred Mushroom, era un paravan pentru 
experienţele parapsihologice ale armatei. 

Cînd a fost rechemat sub arme în 1953, la Army Chemical Center din 
Engwood, Maryland, unitate a armatei dedicată cercetării războiului chimic şi 
psihologic, dar şi cercetărilor neurofizice, avea gradul de căpitan şi a rămas acolo 
pina în aprilie 1955, cînd s-a reîntors la Round Table Foundation.:e 

Anumite grupuri din armată erau interesate de munca lui Puharich în 
domeniul parapsihologiei. In The Sacred Mushroom el redă vizita din august 1952 
la Round Table Foundation a unui anume colonel, şef al departamentului de 
cercetare în cadrul departamentului pentru războiul psihologic. Tot el notează ca 
ordinul lui de reîncorporare fusese scris a doua zi după ce raportase Pentagonului 
despre utilizarea parapsihologiei în armată, în noiembrie 1952.% Şi se mai pare 
că, după Puharich, doar unele persoane aflate la comandă erau interesate de 
parapsihologie. Deşi primea sprijinul superiorilor săi, care aranjaseră să fie 


reprimit în armată, sînt menţionate şi „posibile reacţii adverse”. 

Interesul armatei pentru Round Table Foundation a continuat şi după ce 
Puharich a părăsit serviciul activ, în aprilie 1955. In The Sacred Mushroom el 
descrie planificata vizită la Round Table Foundation, în septembrie 1957, a unui 
general, care fusese anulată în ultima clipă din cauză că „probleme de securitate 
interziceau manifestarea interesului oficialilor fata de acest tip de cercetări“. 
Ciudată alegerea cuvintelor - nu că ar fi fost lipsit de înţelepciune să fii asociat cu 
astfel de lucrări controversate, ci din cauza „problemelor de securitate“. Aceste 
diferenţe de puncte de vedere între militari şi oamenii politici s-au manifestat şi 
în legătură cu cercetările de vedere la distanţă din anii 1970. În timp ce erau 
susţinute cu entuziasm de Pentagon, comunitatea serviciilor de informaţii şi unii 
capi politici, alţii considerau totul o pierdere de timp sau, şi mai rău, „că minjirea 
cu ocultismul“ era o lucrare a Diavolului. 

Din spusele lui Puharich, pare că rolul său la Army Chemical Center era 


acela de simplu medic generalist pentru personalul bazei. Ceea ce este în 
întregime neadevărat. Adevăratul interes al armatei, motivul pentru care îl 
reangajaseră pe Puharich nu era doar dezvoltarea percepţiei extrasenzoriale, ci şi 
găsirea unui drog care să stimuleze capacităţile psi. Asta era misiunea lui 
Puharich, chiar dacă în The Sacred Mushroom el sugerează că a fost doar o 
înţelegere neclară ce nu a dus la nimic. Şi acolo a început şi cercetările legate de 
şamanism. 

Cu toate acestea, prima legătură cu Cei Nouă a fost stabilită prin 
intermediul dr. Vinod şi a lui Harry Stone, între 1953 şi 1955. Mai mult, dat fiind 
interesul specific al armatei pentru Puharich, comunicatul lui Harry Stone despre 
drogul antic egiptean ce stimula funcţiile psihice a apărut în aceeaşi perioadă. 

Interesul CIA în halucinogene a crescut rapid în anii 1950. Ei l-au contactat 
pe R. Gordon Wasson, care identificase utilizarea unei ciuperci psihoactive în 
Mexic (cu numele local de „carnea Domnului“), şi l-au invitat să lucreze la 
proiectul MKULTRA, dar acesta a refuzat. Ceea ce nu i-a împiedicat să-l 
folosească: cînd a planificat o expediţie în Mexic, în 1956, a fost contactat de 
James Moore, care a intermediat o finanţare din partea Geshickter Foundation for 
Medical Research. Wasson a descoperit mai tîrziu că Moore era agent CIA, iar azi 
este cert că Geshikter Foundation era un canal uzual pentru fondurile CIA. Banii 
pentru expediţia lui Wasson veneau de la Subproiectul 58 al MKULTRA.® 

Puharich s-a întîlnit cu Wasson în februarie 1955 pentru a discuta 
cercetările făcute, sustinind că întocmeşte un raport pentru armată.“ Ori CIA 
comandase raportul, ori Wasson atrăsese şi atenţia armatei. (Se ştie că Army 
Chemical Center din Egwood, unde se afla la post Puharich, a întreprins 
experienţe în comun cu CIA.s5) 

Bancher ca formaţie, Wasson era un respectat micolog amator. Articolul 
său, din 1957, din revista Life, despre propriile sale experienţe cu „ciupercile 
sacre“ mexicane, produsese senzaţie şi a fost în mare măsură vinovat pentru 
nebunia psihedelică a următorului deceniu. Ca rezultat direct al citirii articolului, 
Timothy Leary a plecat în Mexic ca să găsească ciuperca şi să aibă prima lui 
experienţă halucinogenă.“ Mişcarea psihedelică poate indica 29 iunie 1955 ca 
dată de naştere, noaptea în care Wasson însuşi s-a împărtăşit cu „carnea 
Domnului“, experienţă descrisă în articolul din Life. În aceeaşi noapte, Wasson a 
stabilit cu Puharich să facă o experienţă de vedere la distanţă, dar cum mintea 
lui era în altă parte, nu a fost de prea mult folos.“ 

Informaţiile despre halucinogene erau de mare ineres atît pentru armată cit 
şi pentru CIA, motiv pentru care The X-Files este un model potrivit. Army 
Chemical Center de la Engwood, unde se afla Puharich, colabora cu proiectul 
MKULTRA al CIA ce pretindea a căuta „o metodă de a programa amintiri noi în 
mintea unui amnezic“.s John Marks a aflat asta de la un participant de la sfîrșitul 
anilor 1950 minunindu-se cit de mult au „evoluat“ tehnicile de atunci. Un alt 
personaj important în MKULTRA era dr. Sidney Gottlieb, şeful departamentului 
tehnic al CIA, care a supervizat personal în 1953 experimentele comune cu Army 
Chemical Center, cînd Puharich se afla şi el acolo.“ Gottlieb a rămas şef al 
departamentului pînă în 1972, cînd l-a finanţat pe Hal Puthoff de la SRI pentru 
cercetările sale de vedere la distanţă.” 


In anii 1950 şi 1960, Puharich a fost membru al unei 
organizaţii de oameni de ştiinţă şi de afaceri numită Essentia 
Research Associates, din New York. Aceasta întreprindea 
cercetări în domeniul capacităţilor psihice în folosul unor agenţii 


guvernamentale, Pentagonul, NASA şi Atomic Energy Comission. 
Poate că este de înţeles de ce se ajunge greu la informaţii 
despre Essentia, dar am aflat că Puharich a prezentat în 
noiembrie 1952, la Pentagon, în numele lor, un material intitulat 
„O evaluare asupra posibilelor utilizări ale percepției 


extrasenzoriale în războiul psihologic“. Ceea 

ce este foarte ciudat, deoarece, conform rapoartelor oficiale, Pentagonul a 
început să manifeste interes pentru capacităţile psi de abia la începutul anilor 
1970, cu experimentul de vedere la distanţă al SRI, în timp ce Puharich şi 
Essentia executau deja lucrări similare cu cel puţin două decenii mai înainte. 

Chiar şi lucrările lui Puharich cu tămăduitorul brazilian Arig6, în anii 1960, 
par a fi făcut parte dintr-un program al Essentia Research Associates finanţat de 
NASA.” Puharich şi un om de afaceri foarte bogat, fost ofiţer de informaţii în 
marină, Henry Belk, au fost chemaţi în Brazilia în 1963 pentru a-l studia pe Arig6 
de către un oarecare John Laurance, inginer care lucra la RCA pentru sateliții 
NASA. El a făcut parte, de fapt, din comitetul care a înfiinţat agenţia spaţială în 
1958.” 

Legaturile lui Puharich cu Essentia au continuat cel putin pina in 1977, cind 
aceştia au publicat lucrările unei conferinţe de parapsihologie ţinute în Islanda si 
unde era menţionat ca preşedinte.” Dar după 1960 viata lui Puharich este şi mai 
discretă, deşi ştim că între 1958 şi 1971 a fost director de cercetare al Intelectron 
Corporation, o companie fondată de el pentru a dezvolta aparatura medicală. Si 
se cunoaşte că a lucrat la spitalul militar din Fort Ord, California, deşi nu există 
nici o înregistrare asupra a ceea ce a făcut. A călătorit de mai multe ori în Brazilia 
pentru a-l studia pe Arig6 şi a fost angajat în anumite (nedefinite) contracte 
pentru Atomic Energy Comission în 1968, deşi se ştie că a lucrat pentru şeful 
biofizicienilor, Paul Henshaw, cel care a condus echipa americană ce studia 
efectele bombei atomice de la Hiroshima.” Deşi avem numai fragmente aiuritoare 
despre el în această perioadă, amintite în trecere chiar în scrierile sale sau în 
referinţe făcute de alţii, este limpede că Puharich se invirtea în cercurile cele mai 
înalte. Se spune că a făcut parte, în această perioadă, chiar din corpul medical al 
Casei Albe. Doar după legătura lui cu Geller, din 1971, cariera sa a devenit mai 
bine cunoscută publicului şi este mai uşor de urmărit. Dar chiar şi de atunci 
încoace informaţiile disparate pe care le avem la dispoziţie nu ne permit să 
vedem întregul ansamblu. 

Prin strînsele legături avute cu programul de război psihologic al armatei, 
Round Table Foundation nu era chiar un centru de cercetări independent în care 
era implicat şi Puharich. lar sprijinul venea şi de la numeroase persoane 
influente. În capul listei era Henry Wallace (1888-1965), fost vicepreşedinte al 
Statelor Unite, care a acordat numeroase finanţări fundaţiei prin Wallace Fund.” 

Unul dintre cei mai controversati şi mai individualişti politicieni americani, 
democratul Wallace a fost al doilea la comandă după Roosevelt, din 1940 pina în 
1944, şi a fost învins doar de puţin de Truman pentru nominalizarea ca 


vicepreşedinte în 1944. În 1946 a fost forţat să demisioneze din funcţia de 
secretar pentru Comerţ din cauza opoziţiei sale la politica americană faţă de 
Rusia şi bomba atomică. Batea moneda pe sloganul „secolul poporului“, pe care 
mulţi îl consideră o descriere corectă a acestei epoci de democraţie şi 
egalitarism. 

Creştin practicant, fundamentalist, Wallace credea că Dumnezeu a ales 
America să fie conducătorul lumii şi că locul său în ordinea lucrurilor nu e citusi 
de puţin acela al unui simplu ostaş al lui Hristos. După cum scria şi Dwight 
MacDonald, în 1948, în biografia lui Wallace: „Aşa cum credea că America este 
destinată de Dumnezeu să conducă lumea, tot aşa Wallace se credea un Mesia, 
unealta prin care Dumnezeu va conduce America înainte şi tot mai sus.“ Wallace 
era profund interesat de misticism şi spiritualitate şi era un francmason de vază. 
El scrie în 1934: 

Se va dovedi o mai mare recunoaştere a Marelui Arhitect al Universului în faţa cheii 
de boltă (virful piramidei de pe Marele Sigiliu) atunci cînd ea va fi pusă în operă, iar 
această naţiune va căpăta întreaga sa putere şi poziţia din care să-şi asume conducerea 

naţiunilor inaugurind astfel „epoca noii ordini“.% 

De fapt, Wallace, în calitate de secretar de stat pentru Agricultură prin anii 
1930, era responsabil pentru introducerea Marelui Sigiliu (simbolul masonic al 
ochiului în piramidă) în grafica bancnotelor americane. 

Wallace era un discipol al ocultistului Nicholas Roerich, pe care îl trimite în 
misiuni speciale în Tibet şi Mongolia, convins, se spune, că sînt de găsit acolo 
dovezi ale celei de-a doua veniri a lui lisus.” Deloc surpinzător că adversarii săi 
politici, în special 

J. Edgar Hoover, atotputernicul şef al FBI, au exploatat scrisorile „pierdute“ 
scrise de Wallace lui Roerich şi care începeau cu „Dragul meu Guru“. 


În anii 1930, Wallace, la fel ca alţi politicieni mai mult sau mai puţin 
fundamentalişti şi oameni de afaceri, avea ideea de a converti China la 
creştinism si l-a implicat pe Roerich în proiect numindu-l emisar către 
conducătorii chinezi.* Poate ca asta este sursa profetiei lui Edgar Cayce, ce sună 
atit de ridicol azi, apropo de iminenta creştinare a Chinei. Oare nu şi-a utilizat 
Cayce influenţa de profet pentru a obţine sprijin financiar pentru planul ambițios 
al lui Wallace? lar asemănările între cuvintele lui Cayce şi cele ale lui Wallace 
referitoare la rolul nobil al francmasoneriei în viitorul Americii dă o nouă 
dimensiune ideilor pe care le împărtăşeau şi explică de ce profeţiile lui Cayce 
promovau în ascuns interesele politicienilor. 

Henry Wallace era cu certitudine una din figurile care se furişau în spatele 
Round Table Foundation a lui Puharich, aşa cum mărturiseşte, printre alţii, 
mediumul Eileen Garrett. În autobiografie, ea îşi aminteşte că Wallace îi vizita în 
timpul experienţelor din 1949 sau 1950." Cercetătorul american Terry L. Milner a 
descoperit şi el legături incitante între cei care finantau Round Table Foundation 
şi o organizaţie militară, Armed Forces Special Weapons Project, interesată în 
principal de armamentul atomic şi de la care fuseseră subcontractate de către 
Round Table Foundation cercetările medicale legate de efectele radiațiilor.: 

Acesta este fundalul pe care a apărut primul contact al dr. Vinod cu Cei 
Nouă. Cu cit aflăm mai multe despre Puharich, cu atît mai complex şi mai 
întunecat devine întregul tablou. Talentul şi competenţa sa în anumite domenii 


par să nu cunoască limite: parapsihologie, manipulare psihologică prin hipnoză şi 
droguri (chimice sau derivate din plante), neurologie. Dar Puharich a devenit 
competent şi într-un alt domeniu relevant pentru contactul cu Cei Nouă, 
electronica. 

Chiar din 1947, după jurnalistul de investigaţie Steven Levy, Puharich a 
devenit interesat de studierea capacităţilor paranormale, „a modului specific în 
care pot fi dovedite şi îmbunătăţite ele prin mijloace electronice.“: Dar avea deja 
o lungă experienţă în utilizarea dispozitivelor electronice. De la începutul carierei 
sale fu-sese fascinat de ideea utilizării undelor radio ca mijloc direct de 
comunicare cu un individ, în special prin focalizarea de gînduri direct în creierul 
acestuia. La scurt timp după obţinerea diplomei de medic, s-a preocupat de 
fenomenul în care un om prinde accidental 

emisiuni radio, auzindu-le în cap, simtindu-le prin dinţi. Un coleg apropiat al 
lui Puharich a fost Warren S. McCulloch, pionierul ciberneticii, ale cărui lucrări 
erau finanţate în parte de Josiah Macy Jr Foundation, o oficină a CIA.* 

La sfîrşitul anilor 1950 şi începutul anilor 1960, Puharich a dezvoltat 
numeroase tehnici electrice şi electronice, menite, de ochii lumii, să permită 
surzilor să audă. Stuart Holroyd afirmă că Puharich inventase un aparat electric 
pentru surzi ce transmitea undele radio direct în piele.s Mai multe astfel de 
dispozitive au fost patentate de Puharich şi au avut succes în tratarea surzeniei. 
Mai mult, atenţie, tot invenţia lui este emițătorul radio miniaturizat ce poate fi 
ascuns într-un dinte, ceea ce explică cel putin raţionamentul din spatele ciudatei 
acuzaţii făcute de Uri Geller că i s-ar fi implantat un astfel de dispozitiv pentru a-l 
ajuta în stăpînirea fenomenelor „paranormale“. 

Luate în ansamblu, dispozitivele electronice ale lui Puharich pot fi 
interpretate ca avînd un singur scop: descoperirea unei metode prin care îi poţi 
face pe oameni să audă voci în capul lor. Ceea ce este foarte util atunci cînd vrei 
să creezi un sistem de credinţă bazat pe intilniri „mistice“ cu alte fiinţe sub formă 
de halucinaţii auditive. 

Din înregistrările contactelor cu Cei Nouă, este evident că Puharich i-a 
îndrumat pe „contactaţi“ în direcţia pe care o dorea. Cînd l-a hipnotizat prima 
dată pe Geller şi acesta a început să vorbească despre extratereştri, Puharich a 
pus întrebarea dacă tot ei sînt „Cele Nouă Principii“ care-i vorbiseră cu ani în 
urmă prin dr. Vinod. Vă surprinde răspunsul afirmativ? 

Hipnoza este o stare extremă de sugestibilitate, în care subiectul simte 
dorinţa de a-i spune hipnotizatorului tot ceea ce acesta vrea să audă. Pericolul de 
a pune întrebări care sugerează răspunsul trebuie luat în considerare în cadrul 
conversatiei cu subiectul aflat în transă. De aici vin rezervele poliţiei în utilizarea 
hipnozei ca martorii să-şi amintească evenimentele la care au asistat. Mai multe 
scandaluri recente în care era implicată hipnoza pentru a „trezi“ amintirile unui 
ritual satanic abuziv nu au făcut decit să demonstreze periculoasele consecinţe 
ale utilizării fără discernamint a acestei tehnici. In mod asemănător s-a petrecut 
totul cînd Puharich l-a cufundat pe Bobby Horne în transă hipnotică şi a vorbit cu 
extraterestrul Corean - Puharich a sugerat că este vorba de Cei Nouă şi 
„entitatea“ a fost imediat de acord. De fapt, unul dintre cei mai apropiaţi 
colaboratori din acea perioadă, Ira Einhorn, care a avut rolul lui în toată această 
poveste, confirmă tendinţa lui Puharich de a transforma orice comunicare psihică 
într-un contact cu Cei Nouă şi că el „dirija“ tiparul discuţiilor.s 


=p- 


Multe persoane, atunci cînd sînt în transă, sînt contactate de spirite sau alte 
entități. De fapt, mii de persoane susțin că au fost contactate de mari figuri 
istorice, precum Mahatma Gandhi, sau de fiinţe extraterestre. Dacă sînt simple 
înşelătorii sau poveşti tesute de subconştientul subiectului, ori entităţi reale, 
pentru noi este mai puţin relevant. Conţinutul materialului este important. (Eileen 
Garrett, un medium foarte inteligent, nu se îndoieşte de realitatea clarviziunii 
sale sau de informaţiile ce i se dau, dar, în acelaşi timp, consideră că este posibil 
ca ghidul ei, Uvani, să fie doar un produs al subconştientului.:*) Puharich pare sa 
fi modelat mesajul comunicat pentru a fi conform cu planul conceput prealabil. 
Poate că totul era întreprins deliberat, pentru a vedea în ce măsură materialul 
rezultat este consistent şi dacă subiecţii pot contacta o aceeaşi sursă. 

Un alt exemplu interesant al acestui fenomen se află în altă lucrare legată 
de Cei Nouă. Don Elkins şi Carla Rueckert de la L/L Research au intrat în contact 
(prin Carla) cu Ra, unul dintre Cei Nouă, doar după ce l-au întîlnit pe Puharich. 
Don Elkins însuşi experimentase în trecut metodele de „falsificare“ a 
contactelor.” Luase o sută de subiecţi care nu aveau nici o informatie prealabilă 
despre OZN-uri şi, sub hipnoză, îi făcuse să contacteze extratereştri, apoi 
comparase rezultatele cu cuvintele celor care afirmau că fuseseră contactaţi într- 
adevăr de astfel de entităţi. A descoperit că mesajul „falsificat“ şi cel „real“ erau 
foarte asemănătoare. Elkins a alunecat apoi spre o concluzie puţin ştiinţifică, 
spunînd că asta dovedeşte realitatea contactului cu extratereştrii şi că nu erau 
nişte „aleşi“ cei contactaţi, oricine putea face asta în transă. (Desigur, se poate 
spune că datele strînse dovedesc contrariul, că totul este patologic, nimic nu-i 
„real“.) Interesant este că mai mulţi subiecţi ai experimentului au afirmat ulterior 
că au avut experienţe de tip OZN. Ceea ce seamănă foarte mult cu rezultatele 
cercetărilor lui Puharich. 

Se poate spune, măcar, că Puharich utiliza hipnoza într-un mod periculos şi 
lipsit de etică, implantind, de exemplu, sugestii hipnotice în subconstientul lui 
Bobby Horne pentru ca Phyllis Schlemmer (care nu era pregătită ca hipnotizator) 
să poată continua să-l hipnotizeze pe Horne în lipsa sa. Nu există nici o scuză 
pentru Puharich: ca medic şi hipnotizator profesionist trebuia să respecte 

codul de conduită. Este evident că l-a ignorat. Poate că se gindea că munca 
sa este atît de importantă încît nu trebuie să-şi mai bată capul cu chestii atît de 
petit bourgeois. 

Un alt domeniu de competenţă al lui Puharich, invențiile în electronică, duc 
şi mai departe aceste ipoteze. Cei Nouă au insistat ca, în timpul şedinţelor, Bobby 
Horne să nu poarte nici un obiect metalic. Acest ordin făcea referire şi la 
plombele din gura sa, care au fost scoase. Inainte de respectarea acestui ordin, 
acesta s-a trezit şi a descoperit că se intimplase ceva foarte ciudat peste noapte. 
Nu se ştie cum, plombele metalice dispăruseră şi fuseseră înlocuite cu alt 
material.“ Pare un miracol pînă cînd ne aducem aminte de experienţa lui Puharich 
cu montarea de aparate radio miniaturale în dinţi, ca să nu mai amintim de 
calităţile de hipnotizator. Manipulase Puharich comunicațiile cu Cei Nouă ca parte 
a unui plan de lungă durată? Date fiind legăturile sale, făcea parte totul dintr-un 
program CIA? Multe din evenimentele care induc în eroare comentatorii sau îi 


conving că era ceva cu adevărat inexplicabil referitor la Cei Nouă sînt, de fapt, 
deschise unor alte interpretări dacă luăm în considerare implicarea serviciilor 
secrete. 

În 1973, cînd Puharich şi Whitmore îi făceau curte lui Lyall Watson încercînd 
să-l convingă să devină un promotor activ al Celor Nouă, Watson a fost 
impresionat de o serie de evenimente. A primit o scrisoare de la părinţii săi din 
Africa de Sud care confirmau primirea testamentului său. Dar era imposibil, nu 
numai că nu luase de mult timp contact cu părinţii săi, dar nici nu redactase un 
testament! Uluit, el i-a contactat pe avocaţii din Johannesburg, care i-au spus că 
totul fusese redactat după instrucţiunile transmise de el telefonic, apoi 
testamentul fusese expediat pe adresa sa din Bermude. lar testamentul se 
întorsese purtindu-i semnătura. În toată această perioadă, Watson nu iesise din 
Londra. Cei Nouă au pretins că se află în spatele acestui suprarealist scenariu 
kafkian, poate ca să-l impresioneze cu puterile lor dumnezeieşti. Şi Watson a fost 
impresionat în mod deosebit. Povestind episodul, Stuart Holroyd scrie: „El 
(Watson) nu ştia cum ar fi putut cineva să inventeze o astfel de farsă sau cum ar 
fi putut s-o pună în aplicare şi a admis că totul pare a fi imaginat şi executat de o 
altă inteligenţă, superioară.“* 

Ceea ce este o concluzie naivă. Cit de dificil ar fi fost oare pentru o agenţie, 
MI5 sau CIA, să conceapă şi să pună în aplicare un astfel de plan pentru a-l 
impresiona pe Watson ca să-l determine să-i sprijine pe Cei Nouă? (Şi exista oare 
şi o ameninţare implicită în aceste evenimente misterioase legate de ultima sa 
dorinţă?) De fapt, din punctul nostru de vedere, mărturia lui Watson, transmisă 
de Holroyd, ar fi corectă dacă s-ar încheia cu „o altă agenţie de informaţii“... 


n 


Desigur, Cei Nouă pot fi mult mai spectaculoşi. În seara de 26 noiembrie 
1977, emisiunile de televiziune au fost întrerupte în sudul Angliei de o voce care 
pretindea a fi a emisarului unei civilizaţii extraterestre şi care anunţa că vor 
ateriza în curînd pe Pămînt pentru a împiedica omenirea să se autodistrugă. 
Respingind totul ca pe o glumă făcută de un student, puţini au băgat de seamă 
că mesajul includea următoarea afirmaţie: 

Le-am comunicat lui sir John Whitmore şi dr. Puharich că vom interveni în sistemul 
de comunicaţii radio şi tv pentru a anunţa că este aproape momentul aterizării pe planeta 
voastră.” 

Intenția era ca totul să fie o împlinire a primei părți din profeția lui Tom: 
„piratarea“ transmisiunilor radio si tv înainte de anuntatul moment al aterizării în 
masă. Dacă a fost doar gluma unui student, atunci este ciudată referirea la 
Whitmore şi Puharich, iar o astfel de bruiere a transmisiunii necesita, în mod 
evident, echipament sofisticat şi cunoştinţe tehnice deosebite, ceea ce i-a făcut 
pe unii să creadă că mesajul chiar venea de la extratereştri.* Oricum, ca de 
obicei, au fost luate în considerare doar două opţiuni, diametral opuse: fie totul 
este adevărat şi un extraterestru le-a vorbit locuitorilor din sudul Angliei prin 
intermediul televizoarelor, fie era o farsă, făcută pentru a stîrni risul. Că un astfel 
de mesaj ar fi fost opera unei agenţii de informaţii, care avea la dispoziţie toate 
instrumentele necesare, este o variantă ce nu a fost luată pînă acum în 
considerare, după ştirea noastră. 

Dovezile spun că afacerea cu Cei Nouă nu constă numai din evenimente 
paranormale izolate, ci este o succesiune de întîmplări bine regizate, implicînd 


numeroase agenţii (care au ajutat la executarea unor scenarii inexplicabile, 
precum cel al testamentului lui Lyall Watson), Puharich conducînd totul din 
interior. 

Este aproape sigur că majoritatea celor implicaţi nu făceau parte conştient 
din conspirație. Poate că Puharich era singurul care ştia cu adevărat ce se 
întîmplă. Sîntem siguri că Phyllis Schlemmer nu era, şi nu este, conştientă de 
acest aspect al operaţiunilor. Pe la 

mijlocul anilor 1970, scriitorul Bruce Rux spunea despre Puharich- 
Whitmore-Schlemmer: „«Lab Nine» prezintă toate dovezile unei fraude a 
serviciilor de informaţii, o sursă de manipulare şi dezinformare utilizată de 
această comunitate. “9 

Dacă Lab Nine era o operațiune a serviciilor de informații sau cel puțin 
acoperirea pentru o astfel de operațiune, aşa cum probează dovezile, ce se află 
în spatele ei? 


Din dragoste pentru frații veniți din spațiu 

O posibilă explicație este aceea că evenimentele din jurul Celor Nouă sînt 
un experiment pe termen lung legat de psihologia „cultului celor contactaţi“, atît 
de răspîndit după Al Doilea Război Mondial, din încercarea de a răspunde 
anumitor întrebări chinuitoare. De exemplu, cît de uşor este să convingi un grup 
de oameni obişnuiţi că ei sînt „aleşi“ de o entitate supraumană pentru a trans- 
mite un mesaj lumii? Cum poate fi propagată o astfel de convingere de la cercul 
iniţial către publicul larg? Ce fel de oameni ar înghiţi mesajul şi ce fel de oameni 
l-ar respinge? 

Se ştie că serviciile de informaţii s-au arătat interesate de astfel de secte, 
aşa cum a mărturisit în repetate rînduri Jacques Vallée, căutînd o explicaţie 
pentru cum apar şi cum se răspîndesc ele din motive greu de înţeles. De 
exemplu, cultele cvasireligioase şi micile grupuri politice subversive au un mare 
potential pentru declanşarea neliniştii sociale sau chiar mai rău - nazismul aşa a 
pornit - şi sînt adeseori utilizate în scopuri criminale şi antisociale, trafic de 
droguri sau de arme. Sinistrul lor potenţial iese uneori la suprafaţă: autorităţile 
elveţiene şi franceze au fost alertate faţă de acest pericol după sinuciderea în 
masă a membrilor Ordinului Templului Soarelui, care credeau printre altele în 
existenţa extratereştrilor veniţi de pe Sirius, dar şi după sinuciderile similare din 
1996 ale membrilor Heaven's Gate, influenţaţi de Star Trek. O parte din primele 
grupuri ale celor contactaţi de extratereştri, apărute după nebunia farfuriilor 
zburătoare de la sfîrşitul anilor 1940, erau constituite în jurul unor indivizi care 
erau membri ai unor organizaţii fasciste americane. De exemplu, William Dudley 
Pelley, suporter al lui Hitler înainte de război, a fondat în America un grup Sirius 
Shirts, în 1932, şi a fost internat în lagăr pe parcursul celui de Al Doilea Război 
Mondial. Fascinat de ideile mistice şi esoterice, la sfîrşitul anilor 1940, Pelley a 
afirmat că se află în contact telepatic cu extratereştrii şi a scris o carte despre 


experienţele sale, Star Guests (Oaspeți sosiți din stele - 1950).% 


Un alt motiv pentru interesul oficial faţă de astfel de sisteme de credinţă 
este posibilitatea de a fi utilizate în războiul psihologic. Ne putem imagina, de 


exemplu, numeroasele posibilităţi de a introduce astfel de credinţe într-o ţară 
inamică pentru a o destabiliza sau pentru a converti politicienii susceptibili la aşa 
ceva. Unul din principalele obiective ale serviciilor de informaţii este chiar 
investigarea originii, structurii şi răspîndirii sistemelor de credinţă. 

Un alt episod ilustrează ideea că agenţiile guvernului american au încurajat 
experienţele de „creare a sectelor“. După primul său contact cu Cei Nouă prin 
intermediul dr. Vinod, următorul contact raportat de Puharich a fost cel anunţat 
în scrisoarea de la Charles Laughead, după întîlnirea lor din Mexic din 1956. Doi 
ani mai înainte, Laughead fusese implicat, cu unele rezultate semnificative, în alt 
grup de contactaţi. Pretinsa comunicare cu extratereştrii devenise subiectul unui 
studiu academic în credinţele sectelor, realizat de trei sociologi de la University 
of Minnesota, publicat mai tîrziu cu titlul When Prophecy Fails (Cînd profetiile 
eşuează - 1956) de Leon Festiger, Henry W. Riecken şi Stanley Schachter. 

Centrul de contact fusese înfiinţat la Chicago în casa casnicei Dorothy 
Martin, identificată în carte sub pseudonimul Marion Keech. Şi se urmase un 
scenariu deja foarte familiar. In 1953, ea începuse să-şi dezvolte capacităţile de 
medium, primind mesaje prin scriere automată. La prima vedere, erau 
comunicaţii „tradiţionale“ cu spiritele, tatăl sau alte persoane decedate, dar un 
an mai tirziu mesajele au început să vină de la o sursă ce pretindea a fi 
extraterestră, aflată pe mai multe planete, dar mai ales pe una numită Clarion. 
Ea numea aceste fiinţe „Străjerii“. 

Un grup, alcătuit în mare parte din gospodine, dar incluzind şi alte 
persoane, chiar şi un cercetător ştiinţific, s-a strîns în jurul ei pentru a studia 
mesajele. Membri entuziaşti ai grupului erau dr. Charles şi Lilian Laughead (care 
apar ca Thomas şi Daisy Armstrong în When Prophecy Fails). Cei doi Laughead 
fuseseră misionari protestanți în Egipt înainte 

şi imediat după cel de Al Doilea Război Mondial. Într-o călătorie întreprinsă 
după război, Lilian a suferit o prăbuşire psihică şi, cînd rugăciunile nu i-au putut 
rezolva problema, a început să caute în alte religii şi sisteme esoterice, într-un 
final devenind interesată de scrierile lui William Dudley Pelley. După o întîlnire cu 
George Adamsky, ea s-a convins de realitatea şi semnificaţia spirituală a OZN- 
urilor. Şi s-au alăturat cercului lui Dorothy Martin, iar Charles a devenit 
organizator şi purtător de cuvînt. 

In 27 august 1954, Dorothy a primit un avertisment de la Străjeri cu privire 
la un val de catastrofe iminente ce ar putea include dispariţia sub ape a coastei 
de est a Statelor Unite, dar şi a Marii Britanii şi a Franţei, în data de 21 
decembrie. Şi cei doi Laughead au făcut public avertismentul, oferind ştirea 
presei. 

În acest moment, sociologii de la University of Minnesota au hotărît să se 
infiltreze în grup pentru a întreprinde un studiu la faţa locului asupra 
comportamentului unui astfel de cult şi a vedea pe viu reacţiile adevaratilor 
credincioşi cînd profeția nu se va adeveri. Aşa cum ştim, coasta de est a Statelor 
Unite nu a ajuns sub ape în 21 decembrie 1954, cum nu s-a întîmplat asta nici cu 
Marea Britanie şi nici cu Franţa. Studiul din Minnesota a înregistrat treptata 
dezagregare a grupului şi lupta membrilor pentru a înfrunta eşecul, ca şi 
pierderea orientării şi dezamăgirea în faţa crudei deziluzii. Doar unul sau doi 
membri ai grupului au mărturisit că şi-au pierdut încrederea în Străjeri, 
majoritatea celorlalţi au scornit argumente mai mult sau mai puţin raţionale - 
mai bine spus „iraţionalisme“ - pentru a explica eşecul. Unii au spus ca a fost un 


test de credinţă sau că puterea credinţei lor a îndepărtat catastrofa. Nostim este 
că, în aceste circumstanţe, tensiunea în grup era provocată de alegerea scuzei 
potrivite! Grupul s-a destrămat sub apăsarea umilintei şi ridiculizării publice. 
Dorothy Martin a ajuns într-un centru de dianetică din Arizona, mergînd o vreme 
pe această cale, iar ceilalţi şiau văzut de vieţile lor. Doar Laughead pare să fi ieşit 
cu ceva din toată povestea. Cităm din When Prophecy Fails: 

In următoarele două săptămîni, cei doi Armstrong sLaugheadt şi-au vîndut casa... iar 
Thomas şCharlesţ s-a pregătit pentru rolul pe care şi-l asumase, de misionar itinerant, 


răspîndind învăţăturile Străjerilor pe tot cuprinsul ţării.” 


Cei doi Laughead au început să lucreze şi cu alţi paranormali, unul din 
rezultate fiind întîlnirea lor cu Puharich, doi ani mai tîrziu, cu profund efect asupra 
acceptării realităţii Celor Nouă. 

Povestea sectei Străjerilor pare a fi istoria banală a unui grup de oameni 
obsedati de o credinţă falsă, cvasireligioasă, construită în jurul unui medium. 
Oricum, echipa de la universitate aşa a tratat-o. Un alt aspect al ei sugerează că 
se mai întîmpla ceva, că evenimentele erau într-adevăr manipulate de forţe 
exterioare, dar de nişte agenţii foarte terestre. 

Dorothy Martin se mai întorcea din timp în timp la casa ei încuiată şi 
părăsită pentru a găsi înăuntru scrisori din „Clarion“, iar ea primise telefoane 
direct de la Străjeri în timp ce sociologii se aflau de faţă, ceea ce înseamnă că nu 
erau doar scorniri ale imaginaţiei. La apogeu, cînd grupul s-a adunat în casa lui 
Dorothy în 18 decembrie pentru a aştepta cataclismul ce urma să vină peste trei 
zile, ea a primit un telefon de la şeful Străjerilor, o fiinţă cu numele Sananda, apoi 
cinci tineri au sosit acasă, iar şeful lor s-a prezentat ca Sananda. Grupul a mers în 
altă încăpere cu Laughead, urmaţi fiind peste o oră şi de Dorothy Martin (extrem 
de emotionata). Pe urmă, cei cinci indivizi misterioşi au plecat. Inca o dată, totul 
se petrecea în faţa cercetătorilor.* 

Erau evenimente reale, aşa că este dificil să le împaci cu concluzia echipei 
din Minnesota că totul a fost o iluzie în masă, deşi e limpede că există argumente 
pentru această interpretare, precum falsa identitate sau, mai probabil, bătaia de 
joc. Ultima parte fusese organizată şi bine pusă la punct: scrisorile, telefoanele şi 
vizitele, toate serveau sporirii încrederii grupului în profetiile primite prin scriere 
automată. In mod evident mai exista un grup în umbra cercului adevaratilor 
adepţi şi de acolo erau orchestrate evenimentele şi fenomenele pentru a spori 
încrederea. De ce? 

Răspunsul cel mai probabil este că grupul din umbră urmărea propriul 
experiment şi este posibil să fie vorba de o agenţie secretă ce investiga 
comportamentul comunităţilor de contactaţi. Ştim că grupul era utilizat fără nici 
un avertisment ca obiect de studiu de către cercetătorii de la Minnesota 
University şi poate că este importantă existenţa unui cotidian local The 
Minnesota Clarion. 

In acest caz, de unde izvora scrierea automată a lui Dorothy Martin? Dacă 
ea şi Laughead făceau parte din conspirație, tot ce trebuia să facă era să se 
aşeze şi să scrie. Interesant este că povestea 

seamănă, la o scară mult mai mică, cu aceea a Celor Nouă, iar cele două 


sînt legate prin întîlnirea între Laughead şi Puharich doi ani mai tîrziu. Erau 
Străjerii doar un antrenament pentru Cei Nouă? Povestea Străjerilor are şi o 
urmare. Dorothy Martin continua să primească mesaje de la Străjeri, care i-au 
spus să-şi schimbe numele în „sora Thedra“ şi să meargă la lacul Titicaca, în 
Peru. Ajunsă acolo, ea a întemeiat, împreună cu Laughead şi George Hunt 
Williamson, un alt contactat, Abația Celor Sapte Raze. De aici, Dorothy Martin a 
început să lanseze profeţii despre iminentul „Timp al Invierii“, cînd atlantii vor 
urca din adîncuri şi un nou Mintuitor îi va salva pe cei drepţi. S-a întors în Statele 
Unite în 1961 şi a continuat să predice pînă la moartea sa, în 1988.” 


Un experiment sinistru? 


Ipoteza că evenimentele din jurul Celor Nouă au fost orchestrate cu bună 
ştiinţă capătă sens şi din alte piese disparate, cum ar fi ratarea aterizării în masă 
din 1978. De ce ar fi riscat Cei Nouă deziluzionarea discipolilor din moment ce nu 
a aterizat nici măcar o singură navă extraterestră, ca să nu mai spunem de flote 
întregi? In ipoteza „experimentului“, totul se potriveşte perfect cu etapa testării 
gradului de încredere. Dacă, spre deosebire de grupul lui Dorothy Martin cu 
douăzeci şi cinci de ani în urmă, ei puteau accepta şi chiar justifica eşecul, atunci 
experimentul putea fi considerat o reuşită? 

Ne atrage atenţia implicarea lui Puharich în acest scenariu. Dat fiind 
trecutul său şi modul în care, evident, a manipulat comunicarea cu Cei Nouă în 
anii 1970, acest scenariu, în ciuda aspectului de X-Files, capătă sens. Nu este 
greu să discernem prezenţa în umbra evenimentelor legate de Cei Nouă a unor 
agenţii militare sau de informaţii. 

Să-i luăm, de exemplu, pe Copiii Geller, sau Copiii Spaţiului, ai lui Puharich, 
pe care i-a testat şi antrenat în anii 1970. Erau douăzeci, cel mai tînăr avea nouă 
ani, cel mai mare îşi încheia adolescenţa, şi fuseseră adunaţi din mai multe ţări şi 
duşi la ceea ce numim acum, în glumă, „ferma de curcani“ a lui Puharich, de la 
Ossining, pentru a le dezvolta puterile paranormale. Aşa cum ştim, Puharich îi 
antrena în vederea la distanţă, dar ţintele alese sînt semnficative: erau de interes 
militar sau de spionaj şi lista includea Pentagonul, Kremlinul, ba chiar şi Casa 


Alba. Este limpede că exista şi un element oficial în aceste experimente, mai ales că ele se 
desfăşurau în aceeaşi perioadă (1975-1978) în care agenţiile de apărare şi de informaţii studiau 
fenomenul pe adulţi. Putem să mergem mai departe cu speculatia şi să spunem că Ossining fusese 
ales pentru proiectul destinat copiilor deoarece avea un aer „civil“: ar fi de pus întrebarea dacă au fost 


supuşi experimentului şi adolescenţi în cadrul unităţilor militare. 


Programul de la Ossining avea şi alte elemente neplăcute: Puharich 
experimenta pe copii pentru a lua contactul cu fiinţe inteligente extraterestre. Ca 
şi în cazurile Geller şi Bobby Horne, el hipnotiza sistematic subiecţii, din aparenta 
credinţă că puterile acestora vin de la extratereştri. Aşa cum scria Steven Levy: 
„Copiii descriu oraşe ciudate, cu decoruri science-fiction, şi susţin că sînt 
mesagerii unor civilizaţii îndepărtate.“ 

Dată fiind obsesia lui Puharich pentru influenţa extraterestră, ca să nu mai 
spunem de utilizarea fără discernamint a celor mai dure metode de hipnoză, ar fi 
fost ciudat ca tinerii să nu vină cu astfel de descrieri. Dar elibera Puharich 
amintirile unor lucruri reale sau chiar el le implanta? In ambele cazuri, este 
alarmantă utilizarea hipnozei în condiţii evident scăpate de sub control, pe copii 
de numai nouă ani. (Ira Einhorn, colaborator apropiat al lui Puharich în acea 


perioadă, ne mărturiseşte că şi lui i s-au părut îngrijorătoare experimentele.:*) 

In august 1978, după ce „ferma de curcani“ a ars în incendiul premeditat, 
Puharich a dispărut în Mexic, acuzind CIA de incendiu şi sustinind că se doreşte 
stoparea experienţelor cu Copiii Geller.: Mai tîrziu a acuzat CIA de a fi atentat de 
trei ori la viaţa sa, ceea ce este ciudat, deoarece chiar Puharich lucrase pentru ei 
la un moment dat. li păcălise cumva sau îşi făcuse duşmani în agenţie? lar dacă 
CIA ar fi încercat şi ar fi eşuat, de trei ori, să-l omoare pe Puharich, asta nu este o 
reclamă bună pentru eficienţa lor. Poate că încercau numai să-l sperie. Oricare ar 
fi adevărul, Puharich nu este singurul care a suferit la dispariţia „fermei de 
curcani“. Mai multi copii au fost traumatizati de abandonul brusc după ce trăiseră 
ca într-o familie timp de aproape trei ani.*™ 

Distrugerea „fermei“ a fost doar una dintre loviturile suferite de grupul lui 
Puharich la sfîrşitul anilor 1970; au urmat şi crime, 

demonstrindu-se astfel că exista o reţea de intrigi mult mai sinistră decît ce 
am descoperit în jurul personajelor principale. 


Unicornul 


Un alt actor principal, care-i lega pe Cei Nouă de contracultura născută în 
anii 1970, era lra Einhorn, cunoscut ca „Unicornul“, traducerea în engleză a 
numelui său. El era lumina călăuzitoare ce izvorise din mişcarea hippie şi acum 
îmbrăca forme alternative, imbricate, precum ecologia, noile surse de energie, 
explorarea naturii, a limitelor conştiinţei şi misticismului. 

Ira Einhorn a devenit un guru foarte căutat, un intermediar profesionist care 
punea în contact oamenii actionind ca un catalizator pentru schimbare si 
perfecţionare. Avea strînse legături cu - şi era finanţat de - multi oameni de 
afaceri, inclusiv cu familia canadiană Bronfman şi cu Rockefeller, şi companii 
precum AT&T şi McDonnell Douglas, constructorul de avioane militare. Erau 
notorii şi legăturile sale cu înalții oficiali NASA. 

Un punct crucial în cariera lui Einhorn a fost întîlnirea cu Puharich, în 1968, 
într-o vreme în care acesta lucra pentru Atomic Energy Commission. Puharich a 
fost descris ca „mentor“ al lui Einhorn (termen utilizat adeseori chiar de acesta), 
iar cei doi au fost tovarăşi în anii 1970, cînd era implicat şi în Lab Nine. Einhorn a 
fost un vizitator frecvent al „fermei de curcani“, unde erau în curs de desfăşurare 
experimentele cu copiii spaţiului. El reprezenta puntea de legătură a lui Puharich 
cu alte evenimente deschizătoare de drumuri în psihologia şi fizica timpului. 
Einhorn se referea la grupul de oameni de ştiinţă, din care el şi Puharich făceau 
parte, ca la „mafia psi“.:% Einhorn este cel care a aranjat ca lucrarea lui Puharich, 
din 1962, Beyond Telepathy, să fie reeditată de Anchor Books în 1973 
(contribuind cu un poem propriu drept prefaţă) şi tot el a editat cronica lui 
Puharich referitoare la timpul petrecut cu Geller, Uri (1974), care era mai puţin o 
biografie a vedetei care îndoia metale cît un imn pentru Cei Nouă. 

Cea mai importantă contribuţie a lui Einhorn a fost, în anii 1970, 
organizarea unei reţele mondiale de oameni de ştiinţă, industriasi, scriitori şi 
filozofi aflaţi la frontierele fizicii, parapsihologiei, psihologiei, dar şi a altor 
domenii. Reţeaua număra 350 de experţi din douăzeci de ţări, cu Einhorn însuşi 
în calitate de „catalizator planetar“, facilitind schimbul de informatie între 
membrii reţelei. Reţeaua era finanțată de Bell Telephone Company (Arthur M. 
Young era unul dintre acţionarii semnificativi la acea dată), Einhorn trăind mereu 
sub protecţia unor susţinători bogaţi şi a unor sponsori din lumea afacerilor.” 


=p- 


Rețeaua lui Einhorn a fost în 1978 temă de cercetare pentru Diebold 
Corporation, cu titlul grandios şi impenetrabil „Apariţia rețelelor de comunicare 
personală între indivizi ce împart noul sistem de valori şi posibila utilizare în 
managementul operațiunilor critice“, fiind comparată cu „colegiul invizibil“ al 
secolului al şaptesprezecelea britanic, un grup informal de oameni de ştiinţă şi, 
poate este important, esoterişti, care a devenit mai tirziu Academia Regală 
Britanică. 

Reputația lui Einhorn a intrat totuşi în picaj. El şi fosta majoretă Holly 
Maddux aveau o relaţie furtunoasă încă de cînd se cunoscuseră, în octombrie 
1972, mutîndu-se împreună două luni mai tîrziu. In vara lui 1977, cuplul a ajuns 
la Londra, împreună cu Puharich, şi a descins la un susţinător bogat, Joyce 
Petschek. După unul din scandalurile lor frecvente, la sfîrşitul lunii, Holly s-a 
întors la Philadelphia singură, ajungindu-se, aparent, la ruptura definitivă. În 
august, ea se afla la o altă reşedinţă a lui Joyce Petschek, în Fire Island, New 
York, unde l-a cunoscut pe omul de afaceri Saul Lapidus (fost director al firmei lui 
Puharich, Intelectron Corporation). Intre timp, Einhorn a părăsit Londra pentru a 
vizita alte contacte din Europa, întorcîndu-se acasă în 21 august, stînd cîteva zile 
la „ferma de curcani“ a lui Puharich înainte de a pleca spre Philadelphia. Tot 
acest timp, Holly Maddux l-a petrecut cu Lapidus, dar s-a întors şi ea la 
Philadelphia, în 9 septembrie, după un telefon furios din partea lui Einhorn. Nu a 
mai fost niciodată văzută în viaţă. 

Optsprezece luni mai tîrziu, după investigaţii întreprinse de detectivii 
angajaţi de părinţii ei, poliţia a perchezitionat apartamentul lui Einhorn şi a 
descoperit-o pe Maddux descompusă într-un şifonier încuiat pe un culoar. Einhorn 
a fost arestat. Autopsia a dovedit că fusese ucisă prin lovituri violente în cap. 

In timpul anchetei legate de dispariţia lui Maddux, făcută mai întîi de 
detectivi, apoi de poliţie, toţi apropiații lui Puharich au strîns rîndurile în jurul lui 
Einhorn. Saul Lapidus se îngrijorase 

cînd Maddux nu s-a mai întors de la întîlnirea cu Einhorn şi-l rugase pe 
Puharich să sune şi să afle ce s-a întîmplat. Puharich se multumise cu asigurarea 
dată de Einhorn că totul este în regulă, ceea ce era de înţeles la acel moment, 
dar Puharich a continuat să creadă în nevinovăția lui Einhorn si după ce acesta a 
fost arestat. Puharich părea mai preocupat să recupereze hirtiile referitoare la 
experienţele cu Copiii Geller pe care i le dăduse lui Maddux înainte să dispară.: 
(Acestea au fost descoperite mai tîrziu în casa lui Lapidus şi înapoiate lui 
Puharich.) 

După Steven Levy, jurnalist de investigaţie american, apropiații, precum 
Joyce Petschek, au refuzat să coopereze cu detectivii particulari, aşa că a luat 
mai mult de un an ca să se pună cap la cap ultimele mişcări ale lui Maddux. Pînă 
în noiembrie 1978 ei încă nu aflaseră de martorul principal, Saul Lapidus, cu care 
locuia în momentul dispariţiei. 

Einhorn a fost eliberat pe cauţiune în 3 aprilie 1979, plata fiind făcută de 
Barbara Bronfman, sponsor al lucrărilor legate de Cei Nouă (este menţionată în 
multumirile la The Only Planet of Choice). Şi a plecat în California ca să viziteze 
cunoscutii de acolo, inclusiv contactul Celor Nouă, Jenny O'Connor de la Esalen 


Institute, la care a stat mai multe săptămîni înainte de a ajunge la Palatul 
Bronfman din Montreal. Cum data procesului, 13 ianuarie 1981, se apropia, 
Einhorn a zburat la Londra cu noua sa prietenă, Jeanne Morrison, în ciuda faptului 
că paşaportul îi fusese oprit de poliţia din Philadelphia, iar de atunci a rămas un 
fugar. In 1983, în absenţă, a fost găsit vinovat de crimă. In 1997 a fost descoperit 
în Franţa sub numele de Eugene Mallon, dar tribunalele franceze au refuzat să-l 
extrădeze (deoarece autorităţile americane nu-i acordau dreptul la un nou 
proces). In timpul acestor proceduri, a reiesit că Einhorn fusese sprijinit financiar 
încă din primul moment al fugii sale de Barbara Bronfman (care divorțase de 
miliardarul Charles Bronfman în 1982).:: Einhorn continuă să trăiască în Franţa 
sustinindu-si nevinovăția, afirmînd că este victima unui complot al serviciilor 
secrete, KGB sau CIA. In septembrie 1998, a fost rearestat deoarece legislativul 
din Philadelphia a schimbat legea ca să permită autorităţilor franceze extrădarea 
sa. La data scrierii cărţii încă se află pe cauţiune şi aşteaptă procesul. 

Einhorn avea totuşi propriile sale legături cu comunitatea serviciilor de 
informaţii. A lucrat cu congressman-ul Charlie Rose, membru al comitetului 
pentru informaţii. Rose era cel mai important susţinător al programului de vedere 
la distanţă al Pentagonului şi în general a utilizării capacităţilor psi în apărare şi 
spionaj. Este citat spunînd: „Unii cred că este lucrarea Diavolului, alţii că este a 


Sfintului Duh.“:2 Jack Sarfatti afirmă că Rose i-a declarat că Einhorn era implicat în operaţiuni 
secrete legate de siguranţa naţională:3, în ciuda faptului că Einhorn însuşi ne-a spus recent că, dacă ar 
fi fost adevărat, el era pionul sacrificat, adaugind că serviciile secrete erau extrem de interesate de 


reţeaua sa şi de indivizii şi instituţiile pe care le pusese împreună.!!* 


Contribuţia lui Einhorn în propagarea credinţei în Cei Nouă nu trebuie 
subestimată. Poziţia sa centrală în reţea îl punea în contact cu numeroase 
persoane-cheie pe plan global, care ar fi considerat convingerile sale personale 
convingătoare şi sursă de inspiraţie. 

După Steven Levy, cu numai trei săptămîni înainte de a fi fost arestat, Ira 
Einhorn spunea la o conferinţă în Philadelphia că: 

A fost interesat mereu de relaţia între entităţile nonfizice şi lumea fizică. Ceea ce l-a 
dus la o revelaţie cu consecinţe ne-aşteptate pentru civilizaţie." 

Levy mai spune despre ciudatele căutări ale lui Einhorn: 

Cu cît pătrundea mai adînc în lumea paranormalului, devenea mai convins că 
recentele revelații psihice şpoate o referire la comunicarea cu Cei Nouăţ pot avea un 
impact la scară globală. După unele scenarii, cu consecinţe alarmante.::5 

Merge şi mai departe şi subliniază rolul lui Einhorn în acceptarea 
inexplicabilului: 

Prin legăturile cu Andrija Puharich şi alţii, în ceea ce numea în glumă „mafia psi“, 
Unicornul şi-a asumat rolul cheie în misiunea de a avertiza oamenii asupra implicatiilor 
acestei revoluţii... În universul lui Einhorn aceşti factori includeau incontestabila existenţă a 
OZN-urilor, uimitoarele descoperiri ale fizicii cuantice şi implacabila sosire a unei noi ordini 
mondiale, toate dezlantuite de tre 

cerea în Era Vărsătorului.:" 

Aceste credinţe apocaliptice erau împărtăşite şi de ceilalţi din mediul 
Puharich-Einhorn. Locotenent-colonelul Thomas Bearden, 

prieten apropiat al lui Einhorn şi fost analist la Pentagon, apărea, împreună 
cu Puharich, la o conferinţă ţinută de Einhorn despre „Minte şi materie“ la Penn 


State University, în 1977. (Bearden este cel care a scris în 1995 necrologul lui 
Puharich în buletinul de informaţii PACE, Planetary Association for Clean Energy - 
Asociaţia Planetară pentru o Energie Curată.) Retras din armată, Bearden se 
dedicase descoperirii surselor alternative de energie. El a scris: 

Cred că accelerarea calendarului pentru „noua ordine“, acum stabilită pentru anul 
2000, este rezultatul iminentei apariţii a comunicării supraluminice şi a sistemelor 
energetice supraunitare."e 

Bearden era membru în comitetul director al Astron Corporation, o 
companie de cercetare şi dezvoltare cu contracte pentru Departamentul Apărării 
şi NASA. Vicepreşedintele (preşedinte la data implicării lui Bearden) era dr. 
Joseph Jahoda, cel care se implicase în săpăturile întreprinse de ARE/Schor 
Foundation la Giseh încă din 1978. 


Ştiinţa pentru New Age 

Strania carieră a lui Einhorn a pus într-un context mult mai amplu 
evenimentele legate de Cei Nouă, stimulînd dezvoltarea radicală a psihologiei, 
parapsihologiei şi fizicii cuantice. O nouă generaţie de oameni de ştiinţă a început 
să studieze subiecte considerate pînă atunci nebunii ce nu merită atenţia. În 
centrul mişcării se afla imboldul de a înţelege mai mult despre natura şi limitele 
conştiinţei umane şi relaţia ei cu universul fizic. Erau întreprinse cercetări în 
domenii precum subconştientul şi stările alterate ale conştiinţei, inclusiv efectele 
drogurilor halucinogene, a LSD, dar şi în strania lume a fizicii cuantice, sursă 
potenţială de noi energii, precum şi în parapsihologie. Din această familie de idei 
noi, provocatoare, au apărut The Tao of Physics, lucrarea clasică şi extrem de 
influentă a lui Fritjorf Capra, care explorează legătura între fizica cuantică şi 
misticismul oriental; Wholeness and the Implicate Order, de David Bohm; The 
Mask of God, de Joseph Campbell, despre psihologia miturilor; Realms of the 
Human Unconscious, de Stanislav Grof, cercetări asupra LSD; şi multe altele. 


Multe din aceste opere inovatoare s-au născut în California, fenomen strîns 
legat de reţeaua de institute de cercetare şi fundaţii între care circulau ideile şi 
oamenii. Printre acestea se afla, desigur, şi SRI, la Menlo Park, unde se 
desfăşurase cercetarea vederii la distanţă de către pionierii domeniului, Targ şi 
Puthoff, dar şi explorarea de la Giseh. 

Esalen Institute, de la Big Sur, cu încă un sediu în San Francisco, era un 
actor principal pe această scenă. Poreclit „capitala californiană a mişcării pentru 
autoperfecţionare“:2, fusese fondat în 1964 de Michael Murphy şi Richard Price, 
pe terenul locuit înainte de indienii esselen, cu scopul de a susţine seminarii de 
psihologie, religie, parapsihologie, fizică cuantică şi alte subiecte conexe. La 
sfîrşitul anilor 1960 şi la începutul anilor 1970, a fost, nu întotdeauna cu intenţie, 
o sursă de controverse spectaculoase. Mai degrabă studenţii în pielea goală 
ocupau prima pagină a ziarelor decît seminariile despre marii ginditori ai zilei. 
Fiind şi centru de cercetare a drogurilor psihedelice, a devenit focarul 
contraculturii zilei. Şi, surprinzător, a căpătat o influenţă enormă dincolo de timp 
şi spaţiu. 

Ira Einhorn susţinea seminarii la Esalen şi aici Cei Nouă, aflaţi în legătură cu 
Jenny O'Connor, erau trecuţi printre membrii colectivului. După Einhorn, „ea a 
preluat conducerea la Esalen dirijată de Cei Nouă“:2, iar influenţa a fost atît de 


mare încît a ordonat chiar concedierea directorului economic şi reorganizarea 
întregii structuri manageriale.:2 La sfîrşitul anilor 1970 a fost demarat Programul 
de schimburi cu sovieticii. La început pentru a schimba informaţii legate de 
cercetarea parapsihologică, drept care vedete ale ştiinţei şi politicii sovietice au 
fost invitate în Statele Unite. El a avut o influenţă enormă în politica mondială din 
moment ce mulţi dintre sovieticii care au trecut pe la Esalen în anii 1980 au 
devenit motorul schimbărilor ce vor duce la terminarea Războiului Rece şi la 
căderea comunismului. Este rezonabil să presupunem că o organizaţie ai cărei 
membri făceau în mod regulat vizite la Moscova în timpul Războiului Rece trebuie 
să fi colaborat cu serviciile americane de informaţii sau cel puţin să fi fost 
monitorizată de acestea. Mai mulţi oficiali sovietici care vor ocupa funcţii înalte 
sub Gorbaciov au participat la seminariile despre Cei Nouă ţinute de Jenny 
O'Connors împreună cu entuziastul psi Charlie Rose şi Ira Einhorn. 

Institutul Esalen include acum secţia americană a Fundaţiei Gorbaciov, 
creată de fostul preşedinte sovietic în 1992 pentru a uşura tranziţia de la 
Războiul Rece la un viitor mai bun pentru întreaga umanitate. Unul din obiective 
este analiza noilor paradigme politice şi religioase. Institutul a sprijinit şi finanţat 
vizitele în Statele Unite ale lui Boris Elțîn înainte de a deveni preşedinte al Rusiei 
şi membri ai Programului de schimb au fost mijlocitori în anii 1980 între Richard 
Hoagland şi cercetătorii sovietici ai planetei Marte. 

Povestea a făcut paşi uriaşi de la istoria unor comunicări spirituale dubioase 
şi discipolii acesteia la un cu totul alt nivel. Cei Nouă, prin transmitatori şi cercul 
initiatilor, au avut legături, mai mult sau mai putin directe, cu personalităţi la 
scară globală, a căror decizie a influenţat viaţa a milioane de oameni. Este un 
scenariu uluitor. 

O altă şcoală „soră“ a fost şi mai controversată decît Esalen Institute. Este 
vorba de „est“ (Erhard Sensitivity Training), organizaţie fondată în 1971 de 
Werner Erhard, fost scientolog si vînzător de maşini la mîna a doua, care s-a 
hotărit să exploateze unele tehnici şi concepte scientologice prin propriul său 
sistem de autoperfectionare. La acum celebrul „est“ se ţineau seminarii ce 
atrăgeau celebrităţi precum Buzz Aldrin, Yoko Ono, John Denver şi viitorul 
cercetător al celor răpiți de OZN-uri, John Mack, dar nu a durat mult pînă cînd a 
devenit o cloaca. Participanţii erau  deranjaţi de regimul fascist si 
comportamentul de zombie al membrilor, dar şi de controlul dictatorial al lui 
Erhard. Presa a dezaprobat intens totul şi „est“ a ajuns la coşul de gunoi al 
sectelor periculoase. Erhard însuşi a dispărut din Statele Unite după ce presa a 
dezvăluit detalii despre viaţa sa particulară şi de afaceri. Se crede acum că s-ar 
afla undeva în Rusia. 

Se spune că adevăratul nume al lui Erhard era John Rosenberg, dar că „îşi 
schimbase numele pentru a înlocui slăbiciunea iudaică cu puterea germană“.:2 
(Tatăl fusese evreu, dar el se convertise la catolicism.) Erhard avea legături 
strînse cu Esalen Institute şi finantase proiectul SRI de vedere la distanta.:% Mai 
mult, înainte de a se muta la Esalen, Jenny O'Connor a fost introdusă în „est“ de 
sir John Whitmore. 

O altă ramură a mişcării era Institute of Noetic Science (Institutul pentru 
ştiinţe noetice) din Palo Alto, fondat de astronautul de pe Apollo 14, Edgar 
Mitchell, în martie 1973, şi „dedicat cercetării şi educării proceselor conştiinţei 
umane pentru a ajuta noua înţelegere şi ridicarea nivelului de conştiinţă al 
oamenilor“. („Noetic“ vine din grecescul „minte“.) Ei au fost implicaţi puternic în testele psi din 


anii 1970, au finanţat parţial experimentele lui Geller la SRI şi, pînă cînd CIA a 
recunoscut la jumătatea anilor 1990 implicarea în experienţele de vedere la 
distanţă, se afirma că Institute of Noetic Sciences finantase programul.:% Ceea ce 
demonstrează că institutul permisese cel puţin să fie folosit ca acoperire pentru CIA, poate şi ca 


metodă de finanţare pentru experienţele mai controversate ale agenţiei. 


influentul Institute for the Study of Consciousness de la Berkley, fondat în 
1972 de Arthur M. Young, reprezenta şi el un forum pentru cei mai îndrăzneţi 
gînditori ai zilei. Acolo s-a întîlnit Richard Hoagland cu Paul Shay, de la SRI, şi 
acolo a ţinut în 1984 primele sale conferinţe despre Cydonia. Mai tîrziu, el şi-a 
afirmat recunoştinţa pentru influenţa personală avută de Arthur Young.’ (Young, 
prezent la prima apariţie a Celor Nouă la Round Table Foundation, în 1953, era 
de fapt mult mai implicat în mersul fundaţiei decît sîntem lăsaţi să credem, fiind 
al doilea la comandă după Puharich.:% Young a ţinut secretă participarea sa la 
întîlnirea între Puharich, Hurkos şi Laughead din 1956, în Mexic, deşi cu puţin 
timp înaintea morţii sale, în 1995, a admis în faţa cercetătorului Terry Milner că 
fusese şi el de faţă.:») 

Institutele şi fundaţiile reuşesc numai din cauza oamenilor care le dau viaţă. 
Un actor principal a fost şi fizicianul Jack Sarfatti, primul director al 
Physics/Consciousness Research Group de la Esalen Institute, fondat de Werner 
Erhard şi utilizînd fonduri mascate de la Pentagon. La seminariile sale au 
participat Stanislas Grof, Russell Targ, Timothy Leary, fizicianul Saul Paul Sirag 
(devenit director dupa Sarfatti), Robert Anton Wilson, Fritjorf Capra si Ira Einhorn, 
care era si agentul literar al lui Sarfatti. 

Lucrările întreprinse de această reţea erau pline de imaginaţie si foarte 
inovatoare, de-a dreptul provocatoare pentru certitudinile arogante ale lumii 
ştiinţifice. Totul era întreprins cu un adevărat spirit de pionierat, născut din 
idealismul tinerilor din anii 1960 şi din dorinţa de a schimba lumea în bine. Şi 
totuşi, o umbră întunecată se întindea deasupra făgăduielilor idilice prin 
implicarea Pentagonului, a CIA şi a altor agenţii de apărare şi de informaţii, care 
au realizat repede că revoluţia acestor idealişti are un mare potenţial în domeniul 
lor propriu, aşa cum este vederea la distanţă. Si nu au întîrziat să descopere că şi 
cercetarea stărilor modificate ale conştiinţei, inclusiv utilizarea LSD şi a altor 
droguri, au aplicabilitate 

directă în controlul minţii. Adeseori aceste cercetări au fost finanţate şi 
încurajate, chiar dacă nu pe faţă, ci pe alte căi, de organizaţii precum CIA şi 
Pentagon. Unul din pionierii LSD şi ai cercetării conştiinţei, John C. Lilly, a lucrat 
mai mulţi ani la Esalen Institute, dar şi pentru CIA, cu condiţia ca cercetările sale 
să nu capete regim secret. Ceea ce i-a complicat viaţa profesională, deoarece 
aproape toţi ceilalţi cercetători din domeniu lucrau la proiecte secrete, aşa că nu 
putea să facă schimb de idei cu aceştia. 

Un alt caz de implicare din umbră l-a inclus pe dr. Brendan O’Regan, 
director pentru cercetare la Institute of Noetic Sciences, al lui Edgar Mitchell, şi 
consultant SRI, dar şi director pentru cercetare al filozofului ştiinţei R. 
Buckminster Fuller. O'Regan a organizat în 1975 şi cercetările de la Birkbeck 
College, Londra, asupra straniilor talente ale lui Uri Geller şi a fost strîns legat Cei 


Nouă prin grupul Puharich-Whitmore. Şi, după decesul lui O'Regan din 1992, Jack 
Sarfatti a susţinut că el lucrase în tot acest timp pentru CIA: 

Eram pe atunci $1973t un tînăr fără experienţă, un „idiot naiv“, într-un război 
psihologic sofisticat, desfăşurat sub acoperire şi dirijat de regretatii Brendan O’Regan de la 
Institute of Noetic Sciences, şi Harold Chipman, responsabilul CIA pentru toate cercetările 
legate de controlul minţii desfăşurate în California anilor 1970.17 

Cit despre comunicarea cu Cei Nouă, care s-a manifestat mai ales în 
California, în legătură cu aceşti cercetători de vîrf, ea pare acum şi mai mult 
aflată în umbra războiului dintre agenţiile de informaţii. 


Cine conduce dansul? 


Dincolo de orice altă apreciere, mesajele Celor Nouă sînt atît de şocante în 
acest context deoarece au o mare influenţă în timp. Care să fi fost, pentru 
agenţiile de informaţii, motivul demarării pe scară largă a unui astfel de 
experiment ? 

Un motiv plauzibil, aşa cum am văzut, este testarea gradului în care pot fi 
create şi manipulate aceste credinţe. Aflată în mîinile unui păpuşar atît de 
experimentat ca Puharich, ipoteza merită atenţia. Dar dacă nu a fost un exerciţiu 
şi a avut mereu un alt scop în minte? Poate că sistemul de credinţă a fost utilizat 


în alt scop decît pare la prima vedere. 


În ambele scenarii, Cei Nouă sînt o născocire, un fals, dar unele aspecte 
dovedesc contrariul. De exemplu, comunicarea cu Cei Nouă a continuat şi după 
ieşirea lui Puharich din scenă la sfîrşitul anilor 1970. A continuat experimentul 
sub conducerea altcuiva? Sau se autoperpetuează sistemul şi a căpătat o viaţă 
proprie? Puţini din cei care susţin că au intrat în contact au făcut-o independent 
de ceilalţi, inclusiv Carla Rueckert şi James Hurtak, şi poate că (din cîte ştim) cu 
excepţia lui David Meyers toţi au fost într-o oarecare măsură în contact cu 
Puharich. 

Cît despre activitatea lui Puharich, marea întrebare este aceea dacă a 
inventat un contact cu extratereştrii sau a experimentat metode de a-l induce în 
mintea altora. Parapsihologul britanic Kenneth J. Batcheldor a demonstrat că 
efecte paranormale pot fi induse unui grup prin ceea ce el numeşte „inducere de 
artefacte“, declansindu-se adevărate fenomene paranormale prin frauda. El a 
descoperit că în grupuri care experimentează psihokinezia, dacă cineva mişcă 
intenţionat masa şi grupul crede că totul a fost provocat pe cale paranormală, 
atunci se provoacă apariţia unor adevărate fenomene paranormale. Nu numai că 
Puharich ştia de descoperirea lui Batcheldor, dar Don Elkins credea că acest 
experiment de măsluire a contactului prin hipnoză a avut ca rezultat un contact 
real. 

Puharich credea în capacităţile psi. De foarte timpuriu în cariera lui, aşa 
cum descrie în The Sacred Mushroom, a fost fascinat de antica religie egipteană 
de la Heliopolis şi de posibilitatea de a contacta direct zeii din Marea Eneadă. Se 
pare că Puharich chiar credea că o astfel de comunicare este posibilă, deşi scopul 
în care o dorea este mai delicat. Mesajul poate sosi bruiat de „zgomotul“ intern 
sau contaminat de spaimele şi speranţele mediumului. Dar Puharich credea că 
poate fi deschisă poarta stelară, permitindu-se astfel sosirea zeilor extraterestri 
în dimensiunea noastră, aşa cum demonstrează utilizarea Copiilor Spaţiului 


pentru explorarea conceptului de contact. Ira Einhorn ne-a spus că Puharich era 
obsedat de zeii spaţiului din cauză că lumea este atît de tulbure şi singura 
speranţă stă într-un ajutor din afară, venit de la fiinţe superioare. Einhorn însuşi 
nu are nici o îndoială, Cei Nouă sînt reali, o entitate obiectivă, dar nu crede că ei 
sînt ceea ce pretind că sînt. El s-a certat adeseori cu Puharich din cauza grabei 
acestuia de a asculta 

ordinele venite. Era principalul punct asupra căruia nu cădeau de acord.:% 

A fost a lui Puharich ideea de a-i contacta pe zeii din spaţiu sau a venit de 
la superiorii lui din agenţiile de informaţii? Unii şefi ai CIA probabil că au luat în 
considerare suficient de serios posibilitatea contactului cu extratereştrii pentru a 
încerca apoi să deschidă poarta stelară. Desigur, agenţiile de informaţii de pe tot 
globul sînt conştiente de potenţialul acţiunilor psi şi sînt în posesia nenumăratelor 
date ce sugerează ca indeminari obţinute prin metode samanice induc 
experienţe similare celor avute de contactaţi. 

Un astfel de exemplu este apariţia în 1974 şi 1975 a unei adevărate 
cascade de fenomene ciudate după o serie de experimente nu tocmai reuşite cu 
Uri Geller la Lawrence Livermore Laboratory, California, un centru de primă 
importanţă în cercetarea armamentului nuclear. Cercetătorii de la Lawrence 
Livermore erau îngrijoraţi de faptul că, dacă se dovedeau adevărate, aceste 
capacităţi psi puteau pune în pericol operarea rachetelor nucleare, cineva ar fi 
putut amorsa un focos, de exemplu, sau ar fi putut influenţa sistemul de ghidare. 
Cercetătorii doreau să afle dacă psihokinezia există cu adevărat şi, dacă da, cît 
de puternică este şi ce se poate face pentru a se proteja împotriva ei. 

Au fost întreprinse o serie de teste cu Geller (ţinut departe de sediul 
principal, aşa, pentru la o adică). După Jim Schnabel, ei s-au convins că 
psihokinezia nu este suficient de puternică sau de controlabilă pentru a pune în 
pericol arsenalul nuclear. Dar chiar şi aşa, experimentul a funcţionat ca un 
„Sesam, deschide-te!“ pentru o serie de fenomene ieşite din comun. La un 
moment dat, o voce metalică a apărut pe banda magnetică pe care erau 
înregistrate testele, rostind, aparent, cuvinte la întîmplare. Analistul CIA 
Christopher „Kit“ Green, care apare sub pseudonimul Richard Kennet în cartea lui 
Schnabel, lucra la SRI în cadrul proiectului CIA de vedere la distanţă şi monitoriza 
şi experimentul cu Geller. El a realizat că vocea dădea numele de cod al celor 
mai secrete proiecte CIA, fără nici o legătură cu experimentul Geller. 

Şi mai deranjant, în saptaminile care au urmat testului, fizicienii au văzut 
apariţii ciudate, atît acasă cît şi în laborator, inclusiv „farfurii zburătoare“ 
miniaturale şi animale stranii, corbi uriaşi, „fiinţe din tradiţia şamană“ cum le-a 
numit Schnabel.:3 Ele au fost văzute şi de membrii familiilor. Lawrence Livermore Laboratories a 
devenit brusc un loc bintuit: un fizician a primit chiar un telefon din partea unei 
voci metalice. Evenimentele ciudate s-au oprit, ca şi cum poarta către cealaltă 
dimensiune ar fi fost închisă. În plus, mai mulţi participanţi la programe de 
vedere la distanţă ale CIA şi Pentagonului au trăit experienţe paranormale în 
afara orelor de lucru şi aparente contacte cu extratereştrii, legaţi mai ales de 

Aceste evenimente, împreună cu credința lui Puharich în realitatea 


contactului cu extratereştrii, ne duc cu gîndul la faptul că CIA şi celelalte agenţii 
erau pe deplin conştiente de elementele „din altă lume“ prezente în programele 
lor de spionaj psi, de „intrarea în arenă“ a unor entităţi nonumane. Cînd este 
bîntuită o instalaţie nucleară şi chiar şi cei mai incuiati şi sceptici oameni de 
ştiinţă sînt agresati de ciudatenii pînă ating pragul prăbuşirii nervoase, acest 
fenomen bizar trebuie luat în serios. Au dorit să ştie mai mult despre lucrurile 
astea, măcar pentru a le elimina din cercetarea psi, dar, dată fiind cunoaşterea 
de către entitate a numelor de cod secrete, au dorit să ştie şi dacă nu cumva 
este posibilă stabilirea unui contact cu aceste fiinţe inteligente, contact ceva mai 
controlat şi într-un anumit sens în beneficiul reciproc. Totul pare să aibă sens: 
dacă Cei Nouă sînt zeii spaţiului, nu era greu de imaginat avantajul de a-i avea 
de partea Statelor Unite în timpul Războiului Rece sau, oricum, ca aliaţi în orice 
alt moment al istoriei. 

Un articol al cercetătorului Alex Constantine îl citează pe Rod Lewis de la 
American Federation of Scientists spunînd despre vederea la distanţă că este „o 
joacă pe tarimul demonilor“ şi explicînd: „Este cuvîntul grecesc pentru «spirite 
fără trup». Se pare că luau totul foarte în serios şi, din nefericire, încercau să 
găsească aplicaţii militare.“ 

Multe persoane implicate păreau predispuse în direcţia contactului cu 
extratereştrii, uneori din cauza experienţelor anterioare, de exemplu ca medium. 
lar unul dintre obiectivele experienţelor cu Cei Nouă pare să fi fost testarea 
posibilităţii unui astfel de contact. 

Este limpede că această credinţă în contactul cu extratereştrii este un fir 
călăuzitor în toate lucrările diverselor organizaţii discutate mai înainte şi că ea 
era luată în serios de persoane-cheie, aşa cum era şi Stanislav Grof, psihiatru ceh 
care studiase la Praga efectele LSD înainte de a fi invitat în 1965 în Statele Unite 
ca să-şi continue munca. Grof a lucrat la mai multe clinici şi centre de cercetare 
medicală şi a scris Realms of the Human Unconscious: 

Observations from LSD Research. Fusese scrisă şi publicată la Esalen 
Institute în 1975. 

Grof a studiat tot spectrul de experienţe posibile sub influenţa LSD, inclusiv 
un număr de efecte „paranormale“ raportate de subiecţii săi ca aparente 
memorii ale unor vieţi trecute, premonitii, clarviziuni şi experienţe mistice. Lucru 
semnificativ este includerea experienţelor de extracorporalizare şi ceea ce era 
cunoscut drept „călătorie clarvăzătoare“, numită azi vedere la distanţă. A mai 
descoperit şi multe experienţe cu „ghizi spirituali“ şi alte entităţi în aparenţă 
superioare şi binevoitoare, inclusiv cu unele ce pretindeau a fi extraterestre.:% 

Multe treceau dincolo de interesul academic. Mulţi cercetători mărturiseau 
contacte personale. De exemplu, Jack Sarfatti spunea că în 1952, la paisprezece 
ani, a primit un telefon şi o voce metalică s-a prezentat ca un computer conştient 
aflat pe o navă spaţială sosită din viitor. A continuat spunînd că Sarfatti a fost 
ales ca „una din cele patru sute de minţi receptive“ şi că va intra în contact cu 
toţi ceilalţi în următoarele două decenii.: 

Aşa cum profeţise vocea, Sarfatti a devenit un fizician înzestrat si rebel, 
fascinat de limitele gîndirii ştiinţifice şi de aspectele exotice ale fizicii cuantice: 
natura timpului (este coautor al celebrei Space-Time and Beyond), posibilitatea 
de a călători şi comunica la viteze mai mari decît aceea a luminii şi legătura între 
conştiinţa umană şi fizica cuantică. A fost director al Physics/Consciuosness 
Research Group la Esalen Institute şi acum dezvoltă conceptul de „fizică 


postcuantică“, prin care, susţine el, se pot explica şi fenomenele mai ciudate, aşa 
cum este vederea la distanţă. Intr-un e-mail recent ne-a spus: 

Am extins teoria fizicii cuantice a lui David Bohm pentru a include fenomenele 
mentale. Am botezat asta „fizică post-cuantică“. Fizica post-cuantică violează ideea lui 
Einstein că viitorul nu poate influenţa prezentul într-un mod controlat şi detectabil... Scopul 
fizicii post-cuantice este acela de a fi teoria unificată atît a fenomenelor conştiente uzuale 
cît şi a celor extraordinare, precum vederea la distanţă pe care am utilizat-o cu mare 
succes în timpul Războiului Rece... Bănuiesc că înţelegerea naturii fizice a conştiinţei ca un 
cîmp post-cuantic aflat dincolo de spaţiul şi timpul ordinar ne va permite să călătorim spre 
stele şi dincolo, atît material cit şi mental. Star Trek va deveni în curînd realitate.:% 


Interesul lui Sarfatti în subiecte precum natura timpului este un rezultat 
direct al telefonului primit în 1952. El consideră că încă mai este ghidat de 
contactul său extraterestru. Este posibil ca fiinţe inteligente nonumane să încerce 
să dirijeze rasa umană prin intermediul unor indivizi aleşi încă din copilărie? Cum 
altfel ar fi putut „ei“ să ştie că Sarfatti va deveni un eminent fizician? 

Pe de altă parte, potenţialul lui Sarfatti era în acelaşi timp recunoscut şi de 
agenţiile pamintene. Din propria lui relatare aflăm că în jurul datei la care primise 
misteriosul telefon fusese selectat la şcoala copiilor supradotaţi ţinută de Walter 
Breen. Aceste ore suplimentare includeau prelegeri patriotice şi anticomuniste 
ţinute de vizitatori de la Sandia Corporation, un actor major în programul de 
cercetare a armelor nucleare. Breen a aranjat ca Sarfatti să beneficieze de o 
bursă la Cornell University cînd avea numai şaptesprezece ani, scriind o 
prezentare în care spunea că „Sarfatti va face descoperiri revoluţionare în fizica 
teoretica“. Breen era ecoul vocii computerului în a susţine viitorul destin de 
fizician revoluţionar al lui Sarfatti. 

Douăzeci de ani mai tîrziu, lucruri stranii au început să se petreacă în jurul 
lui Sarfatti, dar au fost discutate numai după ce a pătruns în lumea cercetătorilor. 
In 1973, el a ajuns la SRI pentru a-l întîlni pe Brendan O'Regan, cu care a avut o 
discuţie intensă de şaptesprezece ore, iar ca rezultat a început să-şi amintească 
de ciudata experienţă telefonică avută cu douăzeci şi unu de ani în urmă. Ulterior 
a devenit director al Physics/Consciuosness Research Group la Esalen (finanţat 
de Werner Erhard şi de Pentagon), a petrecut mult timp cu acest acest amestec 
ciudat de guru, agenţi psi şi entuziaşti, Puharich, Whitmore, Geller şi Einhorn, la 
„ferma de curcani“ de la Ossining. Pe urmă a fost solicitat de Brendan O'Regan 
să organizeze experimentele cu Geller la Birkbeck College, Londra, în 1975, cînd 
au fost înregistrate senzaţionale fenomene paranormale. În această perioadă i s- 
a oferit un exemplar din Uri a lui Puharich, iar cînd mama lui a citit povestea lui 
Geller şi a Celor Nouă ea şi-a amintit de ciudatul telefon, doar că, spre 
surprinderea lui Sarfatti, ea nu-şi amintea un singur episod, ci o suită pe perioada 
a trei săptămîni. 

Dat fiind acest trecut, este tentant să lansezi speculatia că Sarfatti era o 
parte a unui experiment sinistru, de tip X-Files, de „programare“ a tinerilor în 
cadrul unui proiect guvernamental pe termen 

lung. Sarfatti însuşi admite această posibilitate, dar se gîndeşte că prea 
multe lucruri rămîn neexplicate. Într-o discuţie purtată pe Internet, în martie 
1998, cu Mark Thornally, întrebat dacă Walter Breen ar fi putut orchestra 


povestea cu telefonul şi vocea metalică, Sarfatti admite că era posibil, apoi 
continuă singur: „Andrija Puharich, care cred că era în armată în acel timp, putea 
să facă aşa ceva.“ 

Mărturisind că era posibil ca oamenii de ştiinţă ai armatei să fi contribuit la 
telefonul primit, Sarfatti se îndoieşte că Breen sau Puharich ar fi putut planifica şi 
organiza următoarele evenimente petrecute cu peste douăzeci de ani mai tîrziu. 
Este dificil să nu fii de acord. Este unul dintre cele mai ciudate aspecte ale 
cazului, ale evenimentelor petrecute în jurul Celor Nouă. Ar fi putut fi conduse de 
fiinţe inteligente din spaţiu sau din viitor, dar implicarea agenţiilor 
guvernamentale invită la precauţie. Incă o dată, unele elemente pur şi simplu nu 
pot fi explicate dacă sînt doar simple experimente psihologice întreprinse 
clandestin de agenţiile terestre. 

Alte asemănări între experienţele lui Sarfatti şi evenimentele din jurul Celor 
Nouă sînt, desigur, datele. Ambele şi-au făcut apariţia în 1952, dar au avut 
primele roade în anii 1970. (Sarfatti nu avea nici cea mai mică idee că Cei Nouă 
s-au întors pînă cînd nu i s-a indicat asta.) 

Multe persoane au fost impresionate de fenomenele paranormale ce-i 
însoțeau pe Cei Nouă şi care i-au convertit adeseori la cauză. Un alt exemplu este 
ceea ce i s-a întîmplat lui Saul Paul Sirag, fizicianul care a preluat de la Sarfatti 
conducerea Physics/Consciousness Research Group din Esalen. El a vizitat 
Ossining în timpul comunicaţiilor susţinute de Geller şi a fost prezent mai tîrziu la 
conferințele lui Jenny O'Connor la Esalen. Sirag povesteşte o întîmplare de-a 
dreptul ireală. El l-a întrebat pe Geller dacă poate să vada Spectra. Geller i-a 
răspuns că nu trebuie decit să privească în ochi lui. A făcut asta şi a văzut cum 
capul israelianului se transformă într-unul de şoim.:*: Povestea are un ecou, o alta 
persoană implicată în grupul Puharich-Geller, Ray Stanford, afirma că fusese 
contactat încă din 1954 şi că fiinţele văzute de el semănau tot cu un soim.™ (În 
anii 1950, Stanford fusese asociat cu un alt contactat foarte controversat, Georg 
Hunt Williamson, care era, în schimb, coleg al mediumului fascist William Dudley 


Pelley.) 


Şoimii sînt prezenţi în povestea lui Puharich ca peştii prin apă: el însuşi 
susţine că Cei Nouă i-au spus că sînt reîncarnarea zeului-şoim Horus şi adeseori 
descrie cum apar şoimi în jurul lui şi al lui Geller în timpul călătoriilor în Israel şi 
Statele Unite, considerind asta un semn că beneficiau de protecţia Celor Nouă. 
(Ca o întîmplare, „ferma de curcani“ se afla pe Hawkes Avenue - „Strada 
Şoimilor“.) 

Ideea că oamenii de ştiinţă, cu toată circumspectia lor fata de paranormal, 
cred că sînt în contact personal cu fiinţe extraterestre (sau de altă natură) poate 
fi surprinzătoare şi greu de crezut, dar mulţi dintre cei mai devotați adepţi ai 
Celor Nouă erau, cum am văzut, fizicieni. Ca răspuns la descrierea făcută de 
Sarfatti convorbirii telefonice avute în adolescenţă cu un computer sosit din 
viitor, Brendan O’Regan spune că el cunoaşte „cîteva sute“ de cazuri similare, iar 
Saul Paul Sirag declară fără nici o urmă de îndoială că, numai în Statele Unite, 
peste 100 de oameni de ştiinţă cred că au fost în contact telepatic cu fiinţe 
extraterestre.:* John C. Lilly, alt pionier al cercetării stărilor modificate ale 
conştiinţei şi al LSD-ului, care a petrecut ceva timp la Esalen la sfîrşitul anilor 


1960, a raportat propria sa experienţă de contact cu ,,inteligente sau entităţi 
superioare mie“, despre care a crezut că erau „un alt aspect al Universului“.** El 
vorbeşte despre aceste inteligente ca despre „programatori“ şi dezvoltă o teorie 
în care oamenii sînt de fapt „biocomputere“. Şi scrie: „Toate fiinţele umane... sînt 
computere bioprogramate. Nici unul dintre noi nu poate scăpa din destinul de 
entitate programată. La propriu, fiecare din noi este propriul său program, nici 
mai mult, nici mai puțin.“ Deşi sună în mod evident ca o concepţie mecanicistă 
sau behavioristă, Lilly era convins de existenţa unor inteligente superioare, 
„programatorii“, care se implică în programarea biocomputerelor umane şi 
controlează dezvoltarea civilizației pe Pămînt. Aceste idei sînt foarte 
asemănătoare cu cele expuse de James Hurtak în The Keys of Enoch. 

O altă figură importantă în această elită a oamenilor de ştiinţă contactaţi 
este extrem de respectatul filozof al ştiinţei R. Buckminster Fuller:%, al cărui 
director de cercetare era Brendan O'Regan. Deşi alţii se opresc din discuţie după 
ce afirmă că au avut un contact personal, unele figuri-cheie intilnite în cursul 
investigaţiei îşi afirmă convingerea că astfel de lucruri nu numai că sînt posibile, 
dar că au loc chiar şi în prezent. Fostul astronaut Edgar Mitchell vorbea în timpul 
unui interviu la radio, în 1996, despre credinţa sa 

că extratereştrii au vizitat Pamintul. lar Jerry Mishlove scrie despre Arthur 
M. Young (decedat în 1995): 

A căutat cele mai hazardate scrieri în domeniul OZN. Dorea să citească atît poveştile 
spuse de cei contactaţi cît şi despre ştiinţa şi cosmologia civilizaţiilor extraterestre. Spera 
să poată extindă şi rafina teoriile sale bazindu-se pe aceste informaţii. Nu ştiu pe nimeni 
altul mai informat decît Arthur în acest domeniu exotic.:* 

Arthur Young a ţinut la San Francisco şi conferinţe despre bazele subterane 
extraterestre aflate pe teritoriul Statelor Unite", ceea ce, încă o dată, pare 
nepotrivit cu statutul său academic în ochii celor care pun automat semnul egal 
între credinţa în „extratereştri“ şi „misiunea“ New Age. Dimpotrivă, Young, 
faimos pentru inventarea rotorului care a dus la realizarea primului elicopter 
viabil la Bell, era respectat ca unul dintre cei mai importanţi ginditori ai secolului 
al douăzecilea. Şi fusese şi el, încă de la început, martor la apariţia Celor Nouă, la 
Round Table Foundation a lui Puharich, în 1952-1953. 

Oameni de ştiinţă din eşalonul de vîrf nu numai că acceptă posibilitatea 
existenţei contactului cu extraterestrii, dar, în multe cazuri, chiar afirmă că l-au 
trăit pe pielea lor. La modul virtual, toţi fac parte din reţeaua de oameni şi 
organizaţii avînd în centru institutele de cercetare avansată din California anilor 
1970, aceiaşi oameni aparind mereu ici şi colo. De exemplu, Brendan O’Regan, 
director de cercetare pentru R. Buckminster Fuller, care şi el susţinea că a trait 
contactul cu extratereştrii, a „declanşat“ amintirile lui Jack Sarfatti despre 
ciudata convorbire telefonică şi a lucrat cu Andrija Puharich si Uri Geller chiar 
cînd aceştia erau dedicați total contactului cu Spectra/Cei Nouă. 

Aceste legături sînt mai mult decît coincidente, dar nu fac decît să 
încîlcească şi mai tare lucrurile. Este posibil ca tot acest plan fantastic, întins pe 
mulţi ani şi implicînd sute, poate mii de oameni să fi fost într-adevăr opera 
extratereştrilor? Este totul dovada unui plan bine gîndit pe termen lung de fiinţe 
inteligente nonumane, cum ar fi Cei Nouă? Oricit de tentant ar părea un astfel de 
scenariu, singurul fapt care rămîne sigur este implicarea pe scară largă şi 
dirijarea acţiunilor de agenţii guvernamentale clandestine. Chiar dacă cele două 
ipoteze par contradictorii, mai există o opţiune. Se exclud una pe alta prezenţa în 
umbră a agenţiilor de informaţii sau a extratereştrilor sau este vorba, de fapt, de 


o alianţă? 


== 


Un lucru este sigur: Cei Nouă au influențat multe persoane cu putere de 
decizie, ceea ce nu-i puțin pentru entități fără o prezență vizibilă şi suport direct. 
Dar Cei Nouă erau doar o parte dintr-un tablou mult mai amplu, în care se văd şi 
alte tuşe la fel de puternice. Jack Sarfatti notează, descriind o conversație din 
1996 cu Thomas Jenkins, fost fizician care conduce acum secția din Statele Unite 
a Fundaţiei Gorbaciov: „Tom (Jenkins) şi cu mine am purtat 

o discuţie interesantă în care amindoi am subliniat ciudatul sincronism al 
tiparului după care au fost inglobati fizicieni interesaţi de conştiinţă, inteligente 
extraterestre, clarvăzători şi alte domenii de graniţă cu evenimentul care a pus 
capăt Războiului Rece.“::: Scriind într-un mediu din care Cei Nouă făceau parte 
integrantă, Sarfatti spune: „Faptul rămîne... că o mînă de aiuriti New Age din 
California, interesaţi de OZN-uri şi fenomene psi, inclusiv eu însumi, şi-au croit 
drum spre clasa conducătoare din America şi Uniunea Sovietică şi acum conduc 
Fundaţia Gorbaciov (sublinierea îi aparţine).“:= 

Un scenariu încurcat. Cum notează Sarfatti, figuri-cheie din acest scenariu 
au devenit „clasa conducătoare din America şi Uniunea Sovietică“ şi, se poate 
spune, au încheiat Războiul Rece, chiar au dus la prăbuşirea comunismului însuşi. 
Aceşti oameni au un rol important în conducerea lumii, dar, tot ei, într-un grad 
greu de precizat, sînt influenţaţi de Cei Nouă. 

Din această cauză, Cei Nouă trebuie luaţi în serios, chiar dacă asta 
presupune suspendarea oricărei neîncrederi. Poate că sînt ceea ce pretinde că 
sînt, zeii egipteni, dar pare puţin probabil. Mai există 

o variantă: Cei Nouă sînt reali, în sensul că nu avem de a face cu farse şi 
iluzii, şi nici cu Dr. Frankenstein-Puharich, dar aceste fiinţe inteligente nonumane 
eşuează în a ne convinge că sînt Eneada heliopolitană.:: 

Am subliniat deja influenţa Celor Nouă asupra mişcării New Age, dar mai 
sînt şi alte zone în care influenţa lor este surprinzătoare, ca să nu spunem 
tulburătoare. Aşa cum am spus, Richard Hoagland a ţinut 

o conferinţă la Naţiunile Unite, organizată de un grup de interese, alcătuit 
din angajaţi ai ONU şi reprezentanţi, intitulat Society for Enlightenment and 
Transformation (SEAT), condus de Susan Karaban şi Mohammad Ramadan. Si 
puternic influenţat de Cei Nouă, aşa cum 

se vede din lista vorbitorilor precedenţi, pe care se află James Hurtak şi 
Andrija Puharich. Hurtak a mai scris pentru SEAT reportaje despre Chipul de pe 
Marte şi inteligenţa extraterestră. 

Mohammad Ramadan a ţinut şi el un discurs la First Scandinavian 
Conference on Extraterrestrial Intelligence and Human Future în Helsinki, 
Finlanda, în noiembrie 1996, în care cita pe larg din Cei Nouă. Tema era 
potentialul impact al raspindirii credintei in comunicarea cu extraterestrii atunci 
cind va ateriza o nava spatiala. El a utilizat material din discutiile avute cu Cei 
Noua pentru a ilustra ceea ce extraterestrii insisi gindesc despre aceasta situatie, 
desi a adaugat ca trebuie pastrate rezerve asupra veridicitatii mesajelor si grija 
pentru posibila lor deformare de catre mintea contactatului. Dar propunea si o 
soluţie: „Am dat o atenţie specială mesajelor preluate de la cei mai înalţi în 


ierahrie, fiinţe din a cincea dimensiune şi mai sus sau, cum le spune dr. James 
Hurtak, din partea ultratereştrilor“:54 

Dar nu ştim care sînt aceşti extraterestri din a cincea dimensiune decit din 
ceea ce ne spun ei. Cu alte cuvinte, Ramadan acordă încrederea doar 
extratereştrilor care declară că sînt de încredere. lar singurii oameni care par a fi 
luaţi în seamă sînt Phyllis Schlemmer şi James Hurtak. 

Unele figuri se strecoară în umbră pentru a apărea din timp în timp, aşa 
cum este multimilionarul american (şi fostul ofiţer de informaţii al marinei) Henry 
Belk, un apropiat al lui Puharich în anii 1950 şi 1960 şi unul dintre puţinii prezenţi 
la funeraliile acestuia în 1995. Belk apare pe lista celor cărora li se mulţumeşte în 
The Only Planet of Choice ca persoana „care a pornit totul“, ceea ce este uluitor, 
dar nu ni se explică felul cum s-a întîmplat asta. Se ştie că l-a finanţat pe James 
Hurtak::: şi că a fost implicat în cercetările unei alte fundaţii controversate, cu 
contacte la nivel înalt. Este vorba de Human Potential Foundation, fondată în 
1989 de senatorul Claiborne Pell, al cărei preşedinte era consilierul lui Pell, C.B. 
„Scott“ Jones, un veteran al serviciului de informaţii al marinei. 

După Jim Schnabel, „Scott Jones era în legătură cu cercurile psi din Statele 


Unite pe care le punea în contact cu oficiali şi agenţi operativi ai serviciilor“:5. Un 
medium favorit al lui Jones era Alex Tannous, care a lucrat şi la proiectul armatei GRILL FLAME, iar în 
1984 a fost adus la CIA pentru a stabili prin vedere la distanţă poziţia unui agent CIA răpit la Beirut. 


(Tannous a identificat corect locul şi a spus în mod corect că agentul era mort, ceea ce 
părea 


putin probabil în acel moment.):” Jones l-a invitat pe Tannous să vada la 
distanţă Sfinxul: rezultatul nu este cunoscut, deşi se ştie că Jones a trimis 
raportul său la ARE.15 

Human Project Foundation a primit fonduri de la mai multe persoane 
individuale, inclusiv de la Laurence Rockefeller. Printre angajaţi se afla Dick 
Farley, care a demisionat în 1994 după trei ani petrecuţi ca director al 
programului de dezvoltare. 

Avînd aceste cunoştinţe din interior, Farley a devenit extrem de îngrijorat 
de crescînda influenţă asupra politicienilor şi factorilor de decizie avută de 
Consiliul Celor Nouă. El scrie că „Cei Nouă întreţin o reţea de fizicieni, agenţi psi 
şi miliardari care sînt mai puţini preocupaţi de «sursă» şi de ciudatenia ei, si mai 
mult în a avea toate avantajele şi informaţiile la zi despre ceea ce ei cred că este 
o bătălie avînd ca miză Pamintul însuşi “.:5 

Farley îşi aminteşte o întîlnire între Jones, Henry Belk şi James Hurtak unde 
s-a discutat, printre alte lucruri, finanţarea Human Potential Foundation.: Ceea 
ce dovedeşte că filozofia lui Hurtak, dar şi a Celor Nouă, se întinde pina la cele 
mai înalte nivele ale politicii SUA. Superiorul lui Jones, senatorul Claiborne Pell, 
este o figură foarte influentă la Washington. El este preşedinte al comitetului 
senatorial pentru relaţii externe şi politicianul faţă de care vicepreşedintele Al 
Gore şi-a manifestat întotdeauna respectul. Pell şi Gore au lucrat împreună cînd 
acesta din urmă era senator. Amindoi împărtăşesc încrederea în paranormal si 
amindoi sprijină finanţarea de către guvern a cercetărilor psi. După Farley, Pell „a 
fost mult timp prietenul şi avocatul lui Belk‘? şi este membru în comitetul de 
conducere al Institute of Noetic Sciences, întemeiat de Edgar Mitchell. Uri Geller 
ne-a spus cum a fost adus de Pell, Anthony Lake (mai tîrziu consilier pentru 


securitate naţională al preşedintelui Clinton) şi Gore să-i ajute să „influenţeze“ 
echipa rusească la negocierile de reducere a armamentului de la Geneva, în 
1987. Pell a aranjat şi ca Geller, într-o încăpere securizată din Capitoliu, sa 
informeze în secret oficiali ai guvernului în legătură cu informaţiile psi pe care le 
deţine referitor la strategia sovietică. Audienta era alcătuită din senatori şi oficiali 
ai Pentagonului.?® 

Un motiv de îngrijorare. Nu numai că senatorul Pell şi vicepreşedintele Al 
Gore împărtăşesc aceleaşi interese esoterice, dar ei sînt 

şi aliaţi politici. Este rezonabil să ne asumăm că Gore este familiar cu Cei 
Nouă şi, dacă da, cît de mult este el influenţat de învăţăturile lor sau, în cazul 
scenariului cel mai nefavorabil, de instrucţiunile lor? Dovezile sugerează că nu 
este singurul politician de vîrf ajuns în sfera de influenţă a Celor Nouă. 


Suspectul 


Este limpede acum: Cei Nouă se află în spatele mesajelor de la Giseh şi din 
Cydonia şi toate sînt împletite într-un corp comun al „adevărului“. Este imposibil 
să le separi, mulţumită activităţii insistente a agenţiilor de informaţii, care se 
asigură că noul sistem de credinţă este permanent alimentat cu zvonuri pentru 
ca nimeni să nu scape de sub influenţa sa. Strins lipită de interesul rezonabil 
pentru planeta Marte şi secretele Egiptului antic este prezenţa Celor Nouă şi a 
înflăcăraţilor lor discipoli. 

Ca şi în cazul noii egiptologii şi a mesajului din Cydonia, este un scenariu în 
care evenimente „alternative“ controversate sînt indisolubil legate de agenţiile 
de informaţii. Mai mult, aceste fire, deşi par să aibă origini diferite, ne-au dus 
către acelaşi nod comun. Declaraţiile Celor Nouă, făcute prin Hoagland şi Myers, 
s-au integrat mesajului din Cydonia, iar acesta s-a lipit pe vecie de misterele 
civilizaţiei egiptene şi de căutarea secretelor ei pierdute. 

Aceleaşi persoane joacă rolurile principale în cele trei poveşti. Primul 
exemplu este James Hurtak, marele guru, contactat de Cei Nouă, fost adjunct al 
lui Puharich la Lab Nine, primul care a făcut în public legătura Marte-Egipt şi fost, 
încă este, actor important în cele petrecute la Giseh. 

Mai există şi implicarea în toate cele trei istorii a SRI, o organizaţie strîns 
legată de agenţiile pentru apărare şi de informaţii ale Statelor Unite. SRI apare la 
Giseh, în povestea cu Marte şi, prin intermediul lui Puharich, în evenimentele din 
jurul Celor Nouă. 

Mulțumită imboldului complex, adeseori mascat, dat de aceşti oameni 
inteligenţi, ceea ce pare să se întîmple chiar sub nasul nostru este crearea unei 
noi credinţe care adună cit mai multe elemente pentru a fi interesantă pentru cit 
mai mulţi. Dar este o evoluţie naturală, un sincretism de idei aiurite sau totul 


este făcut cu bună ştiinţă? Şi cine trage sforile cu adevărat? 


Este oare o conspirație enormă, atît de reuşită încît este imposibil să arăţi 
cu degetul o persoană sau un grup, deşi i-am inventariat pe toţi cei care se 
folosesc de ea? Am văzut că Cei Nouă sînt susținuți de un cerc de oameni foarte 
bogaţi, precum Barbara Bronfman şi Joyce Petschek, dar este puţin probabil ca ei 
să fie în spatele lucrurilor - au fost identificaţi mult prea uşor. Pare mai probabil 


că şi ei sînt folosiţi în proiect, poate pentru a se vedea cit de uşor este pentru o 
astfel de credinţă să împingă oamenii să bage mîinile în buzunare. Şi, desigur, 
mai are un scop prezenţa lor: finanţarea operaţiunii. CIA lucrează mereu cu 
bugetul în minte. (În Statele Unite există o tradiţie a legăturii strînse între 
comunitatea de afaceri şi comunitatea agenţiilor de apărare şi de informaţii, ceea 
ce nu se întîmplă şi în alte ţări. În locurile unde mai întîlnim o astfel de situaţie, 
ea este rezultatul activităţii masonice.) 

Sînt două elemente principale în această conspirație gigantică. Unul este 
încercarea de a lua legătura cu fiinţe inteligente extraterestre, cu Cei Nouă, 
utilizînd toate mijloacele imaginabile. Celălalt este exploatarea acestor contacte 
în scopul promovării unui mesaj. Ca în orice activitate de propagandă, asta nu 
depinde de adevărul mesajului, ci de credinţa că este adevărat. Dar de ce să-şi 
bată capul? Ce se află în spatele Celor Nouă? 

Sînt mai multe planuri posibile: 

1) O cabală puternică încearcă să ia legătura cu extratereştrii, fie printr-o 
poartă stelară fizică, materială, fie prin comunicare telepatică. Ceea ce explică 
implicarea agenţiilor Statelor Unite în căutarea a ceva important în Egipt. În acest 
scenariu, încercarea lui Puharich de a stabili contactul cu Cei Nouă se bazează pe 
credinţa că ei se află acolo, undeva, dar că este dificilă comunicarea mentală şi 
trebuie încurajați şi antrenați cei capabili să o facă. A 

2) Conspiratorii induc o stare de aşteptare, aceste lucruri se pot întîmpla. In 
acest scenariu, o credință fictivă este construită şi răspîndită prin diverse 
metode. 

3) Cele două de mai înainte. Conspiratorii încearcă să stabilească un 
contact real, dar se angajează şi în activitatea de a ne 

pregăti pentru iminenta întoarcere a creatorilor noştri, zeii Egiptului antic. 

Şi mai sînt şi alte posibilităţi. Conspiratorii înşişi sînt înşelaţi de Consiliul 
Celor Nouă. Istoria este plină de viziuni ale altei lumi şi de voci care promit 
cerurile, dar care oferă cu totul altceva sau, cum a spus Shakespeare: 

Ades ai beznei soli, ca să ne piardăGrăiesc cinstit, ne farmec” cu nimicuriDucindu-ne 
spre cel mai greu păcat...15 


Dar astăzi, mai mult ca oricînd, ei îi adună în alaiul lor pe cei mai influenţi 


oameni ai lumii. 
CAPITOLUL 6 


Maestril AScunsi 


Într-un e-mail din august 1998, Jack Sarfatti ne-a spus că este uluit de 
descoperirea noastra - Cei Noua sint cunoscuti de aproape cincizeci de ani -, el 
credea că totul s-a întîmplat începînd din anii 1970. Dar am descoperit că nici 
jumătatea de secol nu reuşeşte să acopere tot intervalul pînă la naşterea acestei 
poveşti stranii. In acelaşi cazan în care au fost pregătite totalitarismele secolului 
al douăzecilea au fiert şi Cei Nouă. Am descoperit că unele figuri cheie implicate 
în îndelungata gestație a Celor Nouă sînt surprinzătoare, ca să nu spunem 


neliniştitoare. Povestea include figuri ca L. Ron Hubbard, controversatul 
întemeietor al Bisericii Scientologice, şi ingimfatul magician Aleister Crowley, 
care nu ştim dacă merită sau nu eticheta pusă de tabloide, „Cel mai diabolic om 
din lume“, dar care se bucură din plin de notorietatea sa. 


Naşul noii egiptologii 
R.A. Schwaller de Lubicz a avut o extraordinară influenţă asupra noii 
egiptologii, asupra gîndirii şi scrierilor lui John Anthony West, Graham Hancock, 
Robert Bauval şi a multor altora. Chiar dacă după moartea sa, în 1961, a devenit 
un fel de „naş“ pentru aceşti scriitori, Schwaller de Lubicz nu a fost chiar un 
model vrednic de laudă. Ideologia, anturajul său nu i-ar permite să apară în faţa 
publicului de azi, motiv pentru care descendenţii şi admiratorii omit să-l 


menţioneze. 


Am amintit înainte că Schwaller de Lubicz a subliniat importanţa numărului 
nouă în vechea religie egipteană şi că el, singurul, a tradus egipteanul neter, 
însemnînd „zeu“, prin „principiu“, adeseori vorbind de „Cele Nouă Principii“. El 
scria: 

Heliopolis ne învaţă metafizica Lucrării Cosmice dezvăluind actul de naştere ce a 
divizat Unitatea. Vorbeşte despre naşterea Celor Nouă Principii, pe care se bazează 
întreaga lume vizibilă şi accesibilă minţii omului.! 

El întăreşte că Eneada este tot una cu „Cele Nouă Principii“: 

Mitul faraonilor ilustrează asta prin misterul heliopolitan, repovestind crearea Marii 
Eneade (Cele Nouă Principii) născută din Nun, apele primordiale.? 

Soţia lui Schwaller de Lubicz, Isha (numele ei mistic, cel adevărat era 
Jeanne) explică: 

Neter nu erau ceea ce noi numim copilăreşte „zeii“, ei nu erau „zei“... Neter sînt 
Principiile, simbolul funcţiilor.: 

Este exact aşa cum s-a prezentat Consiliul Celor Nouă lui Andrija Puharich 
prin intermediul lui Vinod, în 1952. Nu doar noţiunea de „Nouă Principii“ este 
comună lui Schwaller de Lubicz şi Consiliului Celor Nouă, ci şi interpretarea 
mistică a numerelor Unu şi Nouă şi relaţia lor cu numărul Zece. Aşa cum scria în 
1913: „Numărul lor este zece, conținînd şi fiind înconjurat de nouă principii si 
ireductibilul Unu, eternul fecundator.“: lar John Anthony West scrie in Serpent in 
the Sky: „Marea Eneadă... nu este o suită, ci reprezintă cele noua infatisari ale lui 
Tum (Atum).“5 Ceea ce reflectă perfect cuvintele lui Tom (pretinsul Atum) din 
1974 despre el însuşi: „Sîntem cele nouă principii ale universului, dar împreună 
sîntem Unul.“s 

Prea mult pentru o simplă coincidenţă. L-a citit Consiliul Celor Nouă pe 
Schwaller de Lubicz sau a scris aceste cuvinte sub influenţa lui cu mult timp în 
urmă, la începutul secolului al douăzecilea? 

Opera de căpătii, în trei volume, Le temple de | homme (Templul omului) a 
fost publicată în 1958, şase ani după ce „Cele Nouă Principii“ fuseseră prezentate 
lui Puharich prin intermediul lui Vinod. Şi totuşi, cheia de descifrare neter/Principii 
apare în lucrarea lui Schwaller de Lubicz intitulată, asemănător, Le temple dans 
I homme (Templul din om), şi publicată în 1949. (A fost o lucrare obscură pentru 
publicul american, fiind publicată într-un tiraj mic, la Cairo, numai în franceză. O 


ediţie în limba engleză a apărut de abia în anii 1970.) Schwaller de Lubicz şi-a 
publicat prima dată interpretarea sa mistică dată numărului nouă în 1913, într-o 
serie de articole pentru revista teosofică franceză Le Théosophe, unde descria 
numărul zece „conținînd şi fiind înconjurat de noua principii şi ireductibilul Unu, 
eternul fecundator“. Dar nu a dezvoltat teoria, iar paralela cu Eneada egipteană a 
apărut mai tîrziu. 

Aşa că Schwaller de Lubicz pare a fi figura centrală în geneza Celor Nouă, 
mult înainte de intriga lui Puharich, plasînd începutul mult mai înainte decît 
anticipasem. Dar patrunzind în filozofia ocultă şi tradiţiile care l-au inspirat, apare 
o cu totul altă imagine a acestui cărturar mistic atît de respectuos prezentat de 
John Anthony West şi ceilalţi. Am descoperit că interesele oculte ale lui Schwaller 
de Lubicz sînt minimalizate. Hancock şi Bauval, de exemplu, se referă la el ca la 
un „matematician“.” Oricum, adevărul este că, înainte de orice altceva, era un 
esoterist interesat mai ales de hermetism şi alchimie. 

Trebuie să clarificăm propria noastră poziţie referitoare la ocultism. Este 
evident din cele de pînă acum că nu ne opunem celor mai multe manifestări ale 
esotericului şi respingem concepţia populară că orice lucru etichetat „ocult“ este 
automat o superstiție cel putin fără valoare sau, mai rău, de-a dreptul diabolică. 
Din punctul nostru de vedere, unele forme de „ocultism“, în special hermetismul, 
reprezintă cea mai înaltă şi nobilă căutare a cunoaşterii întreprinsă pe lumea 
asta, multe din succesele ştiinţei şi tehnicii actuale fiind rezultatul aşa-zisei „arte 
întunecate“, a cercetării alchimice. Este posibil ca scriitorii amintiţi să nu-l 
pomenească pe Schwaller de Lubicz şi învăţăturile lui oculte din cauză că nu vor 
să-şi piardă audiența sau să risipească pagini preţioase cu explicaţii şi 
avertismente. Oricum, ocultismul lui Schwaller de Lubicz nu este singurul aspect 


necunoscut al vieţii şi operei sale. Şi 

mai puţine sînt trimiterile la ideologia sa, şi pe bună dreptate, deoarece ar 
şoca serios pe cititorii de azi. 

Schwaller de Lubicz a fost descris ca „profascist“s: a fost un personaj 
influent în dezvoltarea substratului mistic al nazismului şi l-a inspirat pe Rudolf 
Hess, ciudatul şi ocultul sfătuitor al lui Hitler. Pentru o personalitate atit de 
influentă, Schwaller de Lubicz pare curios de retras, nu iese la lumina rampei, 
dimpotrivă, se strecoară în umbră, aşa că sînt greu de găsit detaliile vieţii sale. 
Doar după decesul său şi din cauza ideilor despre Egiptul antic numele său a 
devenit cunoscut unui public mai larg. In afară de biografia lui cosmetizată, scrisă 
de Isha Schwaller de Lubicz , care sare peste lungi perioade din viata soţului, 
singura sursă este Al-Kemi, scrisă de artistul american André VandenBroeck în 
1987, dar şi ea acoperă doar o perioadă de doi ani (1959-1960) petrecută cu 
Schwaller de Lubicz ca mentor al său la Plan-du-Grasse, în sudul Franţei. 

Cartea lui VandenBroeck descrie pe larg zbaterea sa de a defini ce găseşte 
atit de fascinant la Schwaller de Lubicz şi de ce a simţit nevoia să se mute în 
sudul Franţei pentru a-i fi aproape. Fascinatia este şi mai ciudată cînd descoperă 
că eroul său este „un om de dreapta“? - exact la polul opus al convingerilor lui 
VandenBroeck 

- şi este şocat profund cînd descoperă că Schwaller de Lubicz a fost o 


eminenta gri a partidului nazist şi un vehement antisemit.” lar VandenBroeck are 
strămoşi evrei, ceea ce-l conduce la o pro- 

fundă analiză sufletească. Curios, mentorul continuă să-l fascineze şi el îl 
ajută să corecteze peste şaptezeci de erori din Le temple de | homme, inclusiv 
unele greşeli fundamentale din analiza făcută armoniei muzicale." 

VandenBroeck l-a vizitat de mai multe ori pe Schwaller de Lubicz înainte de 
a i se oferi şansa de a-i deveni ucenic în hermetism şi alchimie, un privilegiu 
extrem de rar. Profesorul i-a explicat că face asta doar pentru că este sigur că 
VandenBroeck nu cunoaşte absolut nimic despre subiect: „Vezi tu, trebuie să fiu 
grijuliu, sînt destui care doresc să afle ce fac.“ Pe urmă a adăugat o eplicatie: 
„Guvernele.“ Şi a dezvoltat afirmaţia: „Se ştie că SUA şi URSS fac experienţe cu 
tot felul de diletanti în domeniile oculte, paranormali, pseudo-alchimisti şi cine 
mai ştie ce. Este bine să nu atragi atenţia, mai ales în vremurile noastre.“ 

La început purtind doar numele René Schwaller, viitorul guru nazist si 
egiptolog mistic s-a născut în Asnitres, în Alsacia, în 1887. După o perioadă de 
pregătire ca chimist, la optsprezece ani s-a mutat la Paris, unde a fost irezistibil 
atras de studiile oculte şi s-a implicat în Sociatatea Teosofica. In Paris s-a alăturat 
şi unui grup numit Fratia de la Heliopolis. S-a bănuit o vreme că el ar fi semnat, 
sub pseudonimul Fulcanelli, Le Mystere des cathedrales (Misterul catedralelor), 
publicată în 1925, una din cele mai influente cărţi ale timpului. Se afirmă în 
această operă că toate catedralele gotice ale Europei Medievale poartă încifrat în 
arhitectura şi decoraţiile lor un simbolism alchimic şi esoteric. Adevărata 
identitate a autorului a fost dezbătută mult timp şi o vreme s-a crezut că este 
vorba de Schwaller de Lubicz,“ dar chiar dacă nu a fost el Fulcanelli, l-a cunoscut 
şi l-a inspirat pe autor: Jean-Julian Champagne.* De fapt, Schwaller de Lubicz 
afirmă că a fost primul care a descoperit principiile hermetice codificate în 
catedralele gotice, ceea ce i-a permis mai tîrziu să recunoască aceleaşi principii 
în templele din Egipt. 

In 1918, împreună cu soţia sa Isha, Schwaller a fondat un 
grup numit Les Veilleurs („Străjerii“) care (cu cuvintele Ishei): „a 
dat un nou impuls folosind cuvinte noi în scopul de a revela 
vremurilor tulburi conştiinţa sufletului omenesc“: (sublinierea îi 
aparţine). Au înfiinţat si un ziar, LAffranchi (Emancipatul), 
schimbindu-i ulterior titlul în Le Veilleur. Les Veilleurs a fost la 
început un grup în cadrul Societăţii Teosofice, dar mai tirziu a 
devenit o organizaţie independentă, în special din cauza 
ambițiilor politice. Era alcătuit mai ales din esoteristi şi artişti, 
dar printre membri se număra şi faimosul astronom Camille 
Flammarion, atenţie, unul dintre primii susţinătorii ai ideii de 
viata pe Marte. In calitate de conducător al grupului, Schwaller 
şi-a luat numele mistic de Aor, utilizat şi ca pseudonim pentru 
materialul transmis, despre care Andre Vanden-Broeck scrie, 
fără să dea mai multe amănunte: „Ce este semnat «Aor» vine 
din surse mistice... o sursă personală de cunoaştere cu care Aor 
singur se află în contact şi de la care a preluat numele.“» Un 
mare sprijinitor al lui Schwaller în acea perioadă a fost un 


membru al grupului Les Veilleurs, un poet lituanian de origine 
nobilă, O.W. de Lubicz Milocz, care în 1919 l-a primit pe 
Schwaller în clanul său, dindu-i dreptul să folosească titlul de 


Cavaler de Lubicz. 


Citind articolele scrise de Schwaller de Lubicz şi alţii în Le Veilleur, 
distingem un curent de idei exemplificat prin sloganul „Ierarhie! Fraternitate! 
Libertate“, unde originalul „egalitate“ este înlocuit de „ierarhie“. Conceptul de 
bază al lui Schwaller de Lubicz era cel al unei elite căreia, fiind mai sensibilă 
spiritual decît omul obişnuit, trebuie să i se acorde dreptul de a guverna. 

Din nefericire, nu era numai o organizaţie cu respect pentru autoritarism. 
Paginile din Le Veilleur conţin texte antisemite, iar articolul de Crăciun, din 1919, 
„Scrisoare către evrei“, scris chiar de Aor însuşi (sau de „sursa privată de 
cunoaştere“, cum spune VandenBroeck, probabil entitatea contactata), îi 
îndeamnă pe evrei să se întoarcă în Tara Fagaduintei şi să-şi întemeieze acolo 
propria lor tara. Gindind superficial, pare just, chiar vizionar, dar consecinţa 
imediată ar fi fost aceea a izgonirii evreilor din Franţa sau din alte locuri... 
Schwaller de Lubicz era, fără nici un echivoc, un rasist. El scrie, în Le Veilleur, ca 
există „o diferenţă insurmontabilă între rase“:, sau, în alt loc, că, bazindu-se pe 
studiul mumiilor egiptene, cu cîteva excepţii, „nu există negri printre membrii 
dinastiilor egiptene“*. (Ceea ce este cu totul neadevarat, din dovezile 
arheologice rezultă că oamenii Egiptului antic proveneau din numeroase rase, 
inclusiv negri.* Mulţi chiar consideră că Sfinxul are aspect negroid.) 

La acest moment al vieţii sale, în anii ce au urmat Primului Război Mondial, 
Schwaller de Lubicz a imaginat o uniformă pentru el şi discipolii săi, ulterior 
adoptată de SA (Sturmabteilung), precursoare a SS, instrumentul pe care s-a 
sprijinit Hitler ca să ajungă la putere.“ Mai multi membri ai Les Veilleurs erau 
implicaţi în mişcări de dreapta care au dus, direct sau indirect, la venirea la 
putere a fascismului în Europa, aşa cum era şi Vivien Postel du Mas, cel care l-a 
influenţat direct pe Rudolf Hess. Reprezentantul Fuhrerului era el însuşi membru 
al unui grup francez, Tala, afiliat la Les Veilleurs.” 

În 1920, Schwaller de Lubicz a dizolvat organizaţia, instruind membrii să-şi 
continue munca în profesiile lor. Tot munca i-a dus pe Aor şi pe Isha în Elveţia, 
unde au înfiinţat Staţiunea Ştiinţifică Suhalia, în Alpi, în apropiere de St. Moritz, 
pentru a întreprinde cercetări, printre altele, în domenii de frontieră ale alchimiei, 
homeopatia, cristalografia si fitoterapia. De asemenea, au construit un 
observator. In 1927, Schwaller de Lubicz si Isha au părăsit 

Suhalia pentru Plan-du-Grasse, in sudul Frantei, iar trei ani mai tirziu au 
ajuns la Mallorca. Dar în 1938 au facut cea mai importantă mutare, în Egipt, unde 
au ramas cincisprezece ani, dedicindu-si buna parte din timp cercetarii Templului 
din Luxor. In fine, în 1952, s-au întors la casa lor din Plan-du-Grasse, unde 
Schwaller de Lubicz a locuit pina la moarte, in 1961. 

Nu au fost mişcări la întîmplare, provocate de dorul de ducă sau de 
considerente economice. Nici nu porniseră în căutarea altor esoterişti. Schwaller 
de Lubicz este renumit ca mistic, dar era şi un filozof politic. Este de notat că 


plecările din Spania şi Egipt au coincis cu preluarea puterii de către aripile de 
dreapta, în Spania de Franco, învingător în Războiul Civil, în Egipt după lovitura 
de stat militară din 1952. Invingătorii erau oameni pe care, fără nici o îndoială, 
Schwaller de Lubicz i-ar fi aprobat, nu cei mai mari dicta-tori din lume, dar nişte 
dictatori. Şi s-a mutat imediat ce au venit la putere. Poate că, pur şi simplu, îşi 
terminase treaba, ca multi alti urmaşi ai săi combinînd ocultismul cu stringerea 
de informaţii, eventual în favoarea unei atotputernice cabale internaţionale. 

Ca pentru multe alte persoane întîlnite în această investigaţie, veniturile lui 
Schwaller de Lubicz rămîn un mister. Provenea dintr-o familie obişnuită, iar 
cărţile, majoritatea scrise în a doua parte a vieţii, nu au fost nişte best-seller-uri. 
Dar a avut mereu un trai îmbelşugat. A întreţinut casa de la Plan-du-Grasse în cei 
cincisprezece ani cit a fost plecat în Egipt. Era plătit pentru participarea la 
pregătirea diverselor lovituri politice sau militare? Era agent sub acoperire al 
unuia sau al mai multor servicii de informaţii? Ambele scenarii par probabile, dar 
Schwaller de Lubicz a reuşit să păstreze atit de bine secretul încît nu o sa ştim 
niciodată. 

A ascuns, de asemenea, influenţele sub care şi-a modelat propria filozofie, 
dar o atentă examinare a ideologiei sale, în contextul unui sistem politico- 
esoteric, îl plasează într-un curent numit sinarhie. Este „guvernarea prin societăţi 
secrete“ sau prin grupuri de iniţiaţi care acţionează din spatele scenei. Analog cu 
teocratia, societatea condusă de preotime. Schwaller de Lubicz era un fervent 
sinarhist, de asta şi admira atît de mult Egiptul, condus de un rege divin şi de 
preoţie. Una din cărţile sale purta titlul Le roi de la théocratie pharaonique 
(Regele în teocratia faraonică). 

Fondatorul Sinarhiei, francezul Joseph Alexandre Saint-Yves d'Alveydre 
(1824-1909), explică termenul ca opus anarhiei. Dacă anarhia se bazează pe 
principiul că statul nu trebuie să aibă nici un control asupra indivizilor, sinarhia 
propune controlul total. Şi propune cucerirea puterii prin acapararea a trei 
instituţii de control: politică, religioasă şi economică. Cu membrii aflaţi în poziţii 
cheie, sinarhia putea guverna statul în secret. Şi ce-i opreşte? Unul din scopurile 
Sinarhiei, încă de la naştere, era, aşa cum se specifică într-un document 


sinarhist, crearea „Uniunii Federale Europene“. Este numai o coincidenţă că ne îndreptăm 
către un astfel de stat european? Aceste cuvinte au fost scrise încă din 1946. lar unii comentatori 
discern o fierbere în cadrul mişcării sinarhiste din Franţa în 1922, la scurt timp după ce Schwaller de 
Lubicz a dizolvat Les Veilleurs, dîndu-le foştilor membri instrucţiunea de a-i aplica ideologia în sferele 


lor de influenţă. 


Sinarhiştii au fost o adevărată ameninţare în cel puţin două decenii ale 
secolului al douăzecilea, influenţind ajungerea la putere a fascismului, care, în 
mare, corespunde scopurilor lor, deşi au avut probleme cu naționalismul fanatic 
al Germaniei naziste. Mişcarea sinarhistă a fost activă mai ales în Franţa, unde 
avea strînse legături cu grupuri teroriste de dreapta precum Cagoule (alcătuit din 
ofiţeri ai armatei) şi cu replica civilă, CSAR (Comité Secret d'Action 
Revolutionnaire - „Comitetul Secret pentru Acţiune Revoluționară“), activă în anii 
1930. Mulţi membrii ai CSAR erau şi membri ai ordinului Sinarhist.2 

Aşa cum era de aşteptat din partea unei mişcări dedicate guvernării prin 
intermediul societăţilor secrete, Sinarhia avea legături strînse cu cele mai 
puternici organizaţii de acest fel, Ordinul Martinist, în care Saint-Yves d'Alveydre 


era Mare Maestru. După cum menţionează scriitorul francez Gérard Galtier: 
„Idealurile sinarhiste i-au influenţat pe toţi martinistii şi ocultiştii de la începutul 
secolului.“ Nu-i surprinzător nici că sinarhiştii erau membri ai lojelor masonice 
franceze, iar în rîndurile lor se aflau foşti discipoli ai lui Schwaller de Lubicz, 
inclusiv Vivien Postel du Mas (autorul documentului Pactul Sinarhist, practic 
manifestul lor, în anii 19302) şi Rudolf Hess. 

Sinarhia este prin definiţie un grup din umbră, ascuns în spatele multor 
revolte şi revoluţii, ce priveşte cu invidie orice regim stabil şi orice guvern ce nu 
corespunde idealurilor sale. Mutarea lui Schwaller de Lubicz de la un domiciliu la 
altul corespunde cu succesul schimbării de guvern în ţara de plecare: nu numai 
că vorbea 

despre sinarhie, dar o şi punea în practică. Istoria va admite într-o bună zi 
influenţa lui majoră asupra secolului al douăzecilea. 

Şi mai există un aspect al sinarhiei. Conceptul celor nouă conducători 
legendari face parte din filozofia ei şi derivă din fuziunea a două legende. Una era 
o poveste adusă din India de un diplomat şi autor de cărţi de călătorii francez, 
Louis Jacolliot (1837-1890), în care se vorbea de Cei Nouă Oameni Necunoscuti, 
un grup secret despre care se spune că a fost înfiinţat de Asoka, împărat 
buddhist în India secolului al treilea d.Hr., menit să conducă lumea în secret. 
Cealaltă este tradiţia Cavalerilor Templieri, ordin înfiinţat de nouă cavaleri 
francezi la scurt timp după întoarcerea lor din prima cruciadă. Saint-Yves 
d'Alveydre credea că templierii reprezentaseră expresia supremă a sinarhiei în 
lumea medievală pentru că pe parcursul celor două secole de existenţă 
detinusera aproape integral puterea politică, religioasă şi financiară, ceea ce nu 
mai este nici un secret despre acest ordin eretic, deşi adevăratul lui scop nu mai 
este cunoscut decît de membrii sai.” 

In secolul al nouăsprezecelea, în Franţa, mai multe societăţi secrete 
pretindeau a fi adevăratele descendente ale Cavalerilor Templieri. Saint-Yves s-a 
inspirat pentru mişcarea lui din idealurile şi ritualurile acestora, mai ales din 
anumite ramuri ale francmasoneriei cunoscute ca Supuneri Templiere, ce au avut 
ca succesoare Marea Lojă Rectificată, asezind astfel o mişcare politică peste un 
curent de ritualuri mistice şi magice. Ceea ce dovedeşte o comunicare în ambele 
sensuri, idealurile sinarhiste fiind adoptate de mai multi ocultisti si de 
organizaţiile lor, cazul Papus (Gérard Encausse, 1865-1916), figură extrem de 
influentă, Marele Maestru Francez atît pentru Ordo Templis Orientis (OTO), cît şi 
pentru Ordinul Masonic Memphis-Misraim, ale căror ritualuri, foarte semnificativ, 
se bazau pe rituri şi ceremonii ale preotimii antice egiptene. Papus îl considera 
pe Saint-Yves „maestrul său intelectual“. Aşa cum scrie si Gérard Galtier: „Fără 
nici o îndoială, conducătorii martinişti, precum Papus... aveau ambiția secretă de 
a influenţa cursul evenimentelor politice, în special prin difuzarea idealurilor 
sinarhiste. “3? 

Papus a pus in practica ideile sinarhiste aducind la masa tratativelor diverse 
societăţi secrete, unindu-le acolo unde era posibil, şi infiintind „confederaţii“ 
acolo unde reprezentanţii se puteau întîlni. Trupul astfel creat s-a fragmentat în 
timpul Primului Război Mondial, dar alţii, în special Theodore Reuss şi H. Spencer 


Lewis, au înfiinţat ulterior grupuri asemănătoare.” 


Fără nici o îndoială, Sain-Yves a avut o influenţă uriaşă asupra ocultismului 
occidental. Theo Paijmans, o autoritate în esoterismul 

secolului nouăsprezece european, a evidenţiat că Saint-Yves a introdus 
fecunda idee a Agarthei, misteriosul tarim subteran de unde adepţi evoluati 
dirijează direct dezvoltarea rasei umane. 

Idee ce a devenit o trăsătură comună ocultismului occidental, cum apare în 
lucrările doamnei H.P. Blavatsky, şi stă la baza credinţei în Maestrii Ascunsi, sau 
Conducătorii Secreti, despre care o să vorbim în curînd. Saint-Yves susţinea că a 
călătorit în plan astral în Agartha şi că se afla în contact telepatic cu locuitorii ei. 
Mai susţinea şi că ideologia sinarhistă este căpătată de la ei. 

Saint-Yves, sinarhistul suprem, avea o viziune profund mistică asupra 
evoluţiei civilizaţiei, crezind în existenţa unor ştiinţe şi tehnologii antice 
dezvoltate, aşa cum era imaginată situaţia din Atlantida. Saint-Yves credea că 
Marele Sfinx de la Giseh a fost construit înainte de ivirea civilizaţiei egiptene sub 
influenţa vizitatorilor din Atlantida.” El explică şi că, din cauză că atlantii aveau 
pielea roşie, Sfinxul a fost şi el pictat iniţial în roşu (aşa cum confirmă autorii 
clasici şi cum pare să fie adevărat judecînd după descoperirea unor urme de 
culoare roşie). Saint-Yves scrie că civilizaţia atlantilor a existat între 18 000 şi 12 
000 î.Hr., exact datele oferite şi de James Hurtak în The Keys of Enoch.” In plus, 
încă o noţiune fundamentală în scrierile mistice ale lui Saint-Yves este aceea a 
Luminii Sfinte, altminteri cunoscută ca Aor, numele luat de Schwaller de Lubicz. 

Saint-Yves, în cu totul particulara reinterpretare a istoriei pe care o face, 
descrie un mare luptător celt, Ram, care a cucerit „degenerata“ rasă neagră în 
anul 7700 î.Hr. După Saint-Yves, Ram, supereroul, a întemeiat primul imperiu 
sinarhist, întins din Europa pina în India.” Curios este că într-o discuţie despre 
evenimente îndepărtate în timp, Edgar Cayce spunea: „(S-a întîmplat) cu cîţiva 
ani înainte de intrarea lui Ram în India.“ Personajul sinarhist şi-a făcut astfel 
drum, ca personaj istoric, via Saint-Yves, în scrierile lui Edgar Cayce. 

Există o legătură clară între naşul noii egiptologii, Schwaller de Lubicz, şi 
mişcarea sinarhistă ce cuprinde credinţa că Atlantida şi Cei Nouă ar conduce 
lumea în ascuns. Mostenirea lăsată secolului 


1 
douăzeci este şi mai pitorească şi implică una dintre cele mai spectaculoase 
şi controversate figuri ale timpurilor noastre, magicianul Aleister Crowley. 


Conjuratia „Fiarei“ 

În martie 1904, deja notoriul ocultist Aleister Crowley (18751947) şi soţia sa 
Rose au făcut o călătorie la Cairo, unde au întreprins un act magic (o ,,lucrare“) în 
apartamentul închiriat. Rezultatul a fost neaşteptat. Neantrenata Rose, ignorantă 
în lucrările magice (şi, dacă e să ne luăm după descrierea cam lipsită de loialitate 
a lui Crowley, ignorantă cam în toate cele) a intrat de multe ori în transă, 
repetind: „Ei te aşteaptă pe tine.“ In următoarele cîteva zile, ea a dezvăluit ca 
„ei“ este tot una cu zeul Horus, care îl alesese pe Crowley pentru o misiune 
specială, îndrumîndu-l asupra ritualului prin care urmau să ia contact. La început, 
Crowley a fost enervat de cuvintele lui Rose, la urma-urmei el era marele mag, 
nu ea, pe urmă i-a pus cîteva întrebări pentru a verifica autenticitatea 
comunicatorului. Cînd a întrebat-o ce planetă era asociată cu Horus, ea a 
răspuns, corect, Marte.” 


Cîteva zile mai tîrziu, la Muzeul din Cairo, Rose, care nu-l mai vizitase 
niciodată înainte, l-a condus pe Crowley, foarte sigură pe ea, prin sălile de 
expoziţie pînă cînd au ajuns în faţa unui anume exponat, o oarecum banală stelă 
de lemn pictată apartinind celei de-a douăzeci şi şasea dinastii, pe care se afla 
imaginea unui preot egiptean stînd în faţa lui Horus întruchipat ca Ra-Hoor-Khuit 
(o variatiune a lui Ra-Horakhti, strîns asociată cu Sfinxul). Cunoscută de atunci, în 
lumea ocultă, ca Stela Apocalipsei. Crowley a fost impresionat de potriveala cu 
numărul exponatului - 666, numărul Fiarei Apocalipsei, cu care Crowley se 
identifica datorită unei interpretări literale a Bibliei şi a unei mame habotnice. 
(Cînd am văzut stela, în aprilie 1998, ne-a amuzat să vedem că, deşi azi 
exponatul poartă numărul 9 422, eticheta originară, din 1904, cu numărul 666, 
inscripționată pe o plachetă din cupru, este expusă si ea. Are Crowley 


simpatizanți în conducerea Muzeului din Cairo?) 


Şi asta l-a făcut pe neîncrezătorul Crowley să ia în serios cuvintele soţiei 
sale. A dus la bun sfîrşit ritualul magic, cunoscut acum pur şi simplu ca Lucrarea 
de la Cairo, care s-a transformat într-un eveniment central nu numai pentru 
bizara sa carieră, ci pentru întreaga istorie modernă a ocultismului. Rezultatul a 
fost intrarea în contact cu o entitate numită Aiwass (scris uneori, din 
considerente magice, Aiwaz) care, pe parcursul a trei zile, 8-10 aprilie 1904, i-a 
„dictat“ lui Crowley ceea ce a devenit cunoscut mai tîrziu ca „evanghelia“, The 
Book of the Law (Cartea Legii). S-a spus adeseori că, fără această carte, Crowley 
n-ar fi atins un asemenea statut printre ocultiştii noului fin de siecle. Ca biograf şi 
executor al testamentului literar, John Symonds scrie, cumva răutăcios: „Fără 
Legea Thelemei (încorporată în Carte), nu ar fi fost decît un mărunt magician ca 
Eliphas Lévi sau MacGregor Mathers.““° 

Scopul Cartii si sarcina pentru care Crowley fusese ales era vestirea Eonului 
lui Horus, noua eră ce va succede Eonului lui Osiris, cel în care aveau influenţă 
religiile patriarhale, bazate pe dumnezei morţi şi înviaţi, precum creştinismul. 
Acesta, în schimb, urmase erei mult mai lungi a lui Isis, cînd predominantă era 
spiritualitatea bazată pe zeite (şi cînd, dacă antropologii moderni au dreptate, 
întreaga noţiune de paternitate era departe de a fi înţeleasă şi acceptată). 

Inaugurarea unei noi ere, a lui Horus, Fiul, nu este o sarcină uşoară, mai 
ales dacă trebuie să ţii cont de caracterul dificil şi sălbatic al fiului. Dacă 
trăsăturile paterne şi materne sînt uşor de recunoscut, cele ale nou-născutului 
sînt mai eluzive, mai fluide. Copiii sînt spontani, excitabili, iscoditori şi mistuiti de 
emoția de a trăi aici şi acum, dar sînt şi uşuratici şi contradictorii, capabili de 
excese emoţionale. Spontaneitatea poate fi antrenantă, dar cînd clipa a trecut te 
trezeşti în faţa unui viitor pentru care nu eşti pregătit. Dacă există un astfel de 
Eon al Fiului, atunci acei dintre noi care trăim momentul naşterii sale trebuie să 
ne pregătim pentru 

o călătorie vijelioasă. 

O altă caracteristică a copilului este abilitatea psihică naturală, ce pare să 
vină la pachet, de a refuza starea actuală, în care credinţa în paranormal este 
bună doar pentru science-fiction şi poveşti cu fantome, dar nu conţine nici o 
urmă de adevăr. Cum a demonstrat parapsihologul dr. Ernesto Spinelli, cu cît 
este mai tînăr copilul, cu atît este un mai bun medium. Este ca şi cum copilul ar 


ajunge pe lume „atîrnat de norii glorioşi“, cu memorabilele cuvinte ale lui 

William Wordsworth, păstrînd amintirile unui alt liman, în care puterea 
minţii este totul. Abilităţile paranormale sînt totuşi o sabie cu două tăişuri. 
Aspectul psi al noii Ere a lui Horus este îngrijorător din moment ce Crowley spune 
că The Book of the Law va amorsa comunicarea cu „fiinţe fără trup“ şi că: „Am 
intrat în legătură cu o astfel de fiinţă sau, mai bine spus, am fost ales să primesc 
mesajul menit să aducă o nouă ordine a lucrurilor.“* 

Crowley era bombastic, se bucura de notorietatea sa, iar descrierile 
lucrărilor magice erau suspicios de spectaculoase. Aforismul lui favorit era: 
„Spune mereu adevărul, dar trăieşte în aşa fel încît nimeni să nu te creadă.“ 
Chiar spunea Crowley adevărul despre comunicarea cu „o altă categorie de 
fiinţe“? Şi, dacă el credea asta, se şi întîmplase cu adevărat aşa? 

A fost poarta stelară deschisă de nimeni altul decît de Aleister Crowley, în 
Cairo, in 1904? 

Crowley a considerat întotdeauna ca spiritul cu care vorbea, Aiwass, era 
unul dintre Conducătorii Secreti, sau Maestrii Ascunsi, care circulau prin 
ocultismul secolului nouasprezece si reprezentau 

o metodă convenabilă pentru conducătorii ordinelor de a-şi întări 
autoritatea pretinzind că totul vine de la o fiinţă superioară, cu care doar ei se 
află în contact. Putem include aici Superiorii Necunoscuti ai unor grupuri 
neotempliere din secolele optsprezece şi nouăsprezece, Maestrii Ascunsi ai 
influentei mişcări teosofice a Helenei Petrovna Blavatsky şi Maestrii din Agartha 
ai lui Saint-Yves. Adeseori, ca în cazul Blavatsky, se spune că Maeștrii Ascunsi 
sînt fiinţe umane evoluate spiritual care trăiesc în zone îndepărtate, cum ar fi 
fortăreaţa muntoasă tibetană. (Ce este interesant, Conducătorii Secreti ai Zorilor 
de Aur apar în astral ca şoimi“, reamintindu-ne de experienţele lui Saul Paul Sirag 
şi Ray Stanford cu Spectra.) 

In ciuda potenţialului enorm pe care i-l ofereau contactul cu Aiwass şi 
Cartea Legii, Crowley simţea o aversiune pentru ambele. El ajunsese să creadă 
că Aiwass era mai mult o manifestare a subconstientului său şi spunea: „Mi-am 
utilizat întreaga putere pentru a rezista Conducatorilor Secreti şi am încercat să 
uit toată afacerea asta.“ 

Dar nu i s-a permis să o uite. Coincidente bizare şi fenomene ciudate in 
cariera sa i-au tot adus în faţă Cartea Legii. Doar cînd a demarat promovarea ei, 
obstacolele au dispărut, aşa că nu a avut altă soluţie decit să accepte poruncile 


Conducătorilor Secreti. 


În continuare, cariera lui Crowley a fost legată de două ordine, Ordo 
Templis Orientis (Ordinul Templierilor Orientali, OTO), notoriu cumva pentru 
ritualurile sale cu tentă sexuală, şi mult mai puţin cunoscutul Argenteum Astrum, 
A..A.. („Steaua de Argint“). Care era Al Treilea Ordin al Ordinului Hermetic 
Golden Dawn („Zori de Aur“). Doar initiatii de rang superior erau admişi şi 
considerau că se află în contact direct cu Conducătorii Secreti. Golden Dawn s-a 
fragmentat în jurul anului 1900, în special din cauza luptei pentru putere între 
Crowley şi conducătorul ordinului, Samuel Liddell MacGregor Mathers (1854- 
1918), dar A..A.. a supravieţuit sub controlul lui Crowley. Steaua de Argint a 


ordinului era Sirius, cu un loc central în filozofia magică deoarece Conducătorii 
Secreti, entităţile fără trup care conduceau ordinul, se aflau într-o anume 
legătură cu Sirius. lar asta va avea o influenţă extraordinară în modelarea 
preistoriei Celor Nouă. 

OTO rezultase din asocierea mai multor parteneri. Fondat in 1895 de 
austriacul Karl Kellner, conducerea lui fusese preluată după decesul acestuia, din 
1905, de Theodore Reuss, apoi se dezvoltase rapid. Crowley s-a alăturat în 1911, 
iar Reuss a început să includă în ritualurile OTO învăţăturile din Cartea Legii. 
Inainte de decesul lui din 1922, Reuss îl nominalizase pe Crowley drept succesor, 
dar membrii germani au refuzat, ajungîndu-se la schismă şi la declinul ramurii 
germane chiar înainte de interzicerea ei de către nazişti. Anticipînd evenimentele 
sau din noroc, Crowley s-a mutat în California, Mecca ciudăţeniilor şi a minunilor, 
şi a avut un asemenea succes în stringerea de noi membri încît, spune Francis 
King, „în următorii zece ani (pînă la decesul lui Crowley, în 1947) California a 
devenit centrul principal al activităţilor OTO“.* 

OTO şi A...A.. s-au dezvoltat puternic în California. Aflate sub influenţa lui 
Crowley, erau strîns legate, dar OTO atrăgea atenţia mai mult din cauza 
ritualurilor sexuale magice. Credem că asta se făcea cu bună intenţie pentru a 
păstra A..A... în umbră, acesta fiind de fapt ordinul important. 


Strania moştenire a lui Aleister Crowley 


În anii ce au urmat celui de Al Doilea Război Mondial şi după decesul lui 
Crowley în Anglia, în 1947, filozofia celor două ordine 

a evoluat în California. Au început asocierile cu extratereştri în locul 
„tradiţionalelor“ entităţi oculte, demoni sau ghizi spirituali. Figura centrală în 
această schimbare era Charles Stansfeld Jones (1886-1950), principal discipol al 
lui Crowley, care îl descria ca „fiul meu magic“. Jones, purtînd numele magic 
Fratele Achad, era conducătorul lojii OTO din Vancouver şi avea o poziţie înaltă în 
A..A.., unde fusese iniţiat în 1916. După Kenneth Grant: „Cartea Legii a izvorit de 
la o inteligenţă supraumană ce l-a folosit pe Crowley ca agent de influenţă.“ Şi 
tot el spune: „Aiway este modelul extraterestrului cu care trebuie să ne aşteptăm 
să intrăm în contact pe măsură ce timpurile evoluează.“ lar în altă parte, Grant 
scrie folosind cuvinte extraordinar de asemănătoare celor utilizate despre Tom şi 
Cei Nouă: „Aiwass este legătura, canalul prin care impulsul va fi transmis de 
către constiintele extraterestre.“” 

Sub puternica influenţă a lui Charles Stansfeld Jones, ideea ghizilor 
extratereştri a prins rapid în California. Unul dintre initiatii lojii lui Jones din 
Vancouver, Wilfred T. Smith, a înfiinţat o lojă OTO în Pasadena, California, în 
1930. Templul lor din Mount Palomar a devenit ulterior asezamintul 
observatorului, implicat în controversatul contact „clasic“ cu un OZN al lui 
George Adamski, în anii 1950. 

Precum Parisul anului 1890, California de după război era un focar de 
credinţe şi practici oculte. Creuzetul în care erau amestecate atitea personalităţi 
îi includea pe specialistul în rachete John (Jack) Parsons şi pe L. Ron Hubbard, 
fondatorul Bisericii Scientologice. 

Parson, cu un crater pe Lună botezat după numele lui, era un pionier în 
domeniul cercetării combustibililor pentru rachete. El şi soţia sa Helen s-au 
alăturat ramurii californiene a OTO în 1939 şi au urcat rapid în ierarhie, devenind 
conducătorul lojii în 1944, unii considerîndu-l succesorul lui Crowley. În 1949, 


vorbea de „traversarea Abisului“ - termen echivalent cu intrarea în A...A... - şi se 


prezenta ca Maestru al Templului (primul din cele trei grade A.:.A.:.).% Tot el, în timpul 
celui de Al Doilea Război Mondial, lucrase la proiecte militare secrete, dezvoltind prototipuri de rachete. 
În 1944, Jet Propulsion Laboratory (JPL) avea sediul la Pasadena, ca secţie a Guggenheim Aeronautical 
Laboratory, pentru care lucrase pe durata războiului, fiind unul dintre primii membri ai echipei. (JPL 
controlează azi sondele spaţiale, cum ar fi cele trimise pe Marte.) Parson a decedat în 18 iunie 1952 


într-o explozie în laboratorul său şi a rămas neelucidat dacă a fost un accident sau o 
sinucidere. Poate că forţele întunecate au jucat un rol în moartea sa. Grant 


spune: 


Lucrînd cu formulele incrementului thelemic (bazat pe Cartea Legii, a lui Crowley), 
Parson a stabilit contactul cu fiinţe extraterestre din ordinul Aiwass. Din nefericire, a 
pierdut controlul unei entităţi invocate, iar aceasta, obsedind-o (posedind-o) pe colega lui 
(Marjorie Cameron), l-a împins spre autodistrugere.” 

Evident, contactul cu extratereştrii poate să ia o turnură neplăcută. Nu-i 
suficient să comunici cu ei. Trebuie să-i controlezi, să-i ţii la locul lor, ceea ce nu 
s-a întîmplat cu Cei Nouă, practic venerati de adepţii lor. Poate că sinuciderea lui 
Don Elkins, precum şi tentativa lui Bobby Horne erau asemănătoare cu moartea 
ca o torta a lui Jack Parson. 

Parson era unul din acele cazuri ciudate în care un cercetător, un pionier al 
unui domeniu ştiinţific, care lucrează cu serviciile de informaţii, este foarte 
implicat şi în practici şi credinţe oculte. Crowley însuşi fusese acuzat că lucrează 
cu serviciile de informaţii şi se pare că era adevărat (este mai greu de precizat de 
partea cui era). Incapatinatul Jack Parsons era unul din cei care credeau cu 
pasiune în componenta extraterestră a magiei lui Crowley. Cînd a început, în 
1947, nebunia farfuriilor zburătoare, Parson a afirmat că ele vor ajuta, într-un fel, 
lumea să se convertească la religia lui Crowley. Pe măsura scurgerii timpului, se 
poate spune că a dat o mina de ajutor apariţiei unei alte credinţe. Parson l-a 
întîlnit pe 

L. Ron Hubbard în august 1945, l-a introdus în OTO, pe urmă cei doi au 
colaborat împreună la ritualuri magice, deşi Hubbard va susţine mai tîrziu că a 
făcut asta doar în cadrul misiunii de infiltrare primită de la Serviciul de Informaţii 
al Marinei (Office of Naval Intelligence).s: Chiar dacă este adevărat, spune multe 
despre asocierea indisolubilă între grupurile oculte şi serviciile de informaţii. 

Hubbard devenise admirator al lui Crowley după ce descoperise în 
adolescenţă un exemplar din Cartea Legii la Librăria Congresului. Orice s-ar 
afirma azi despre asocierea celor doi - puţini sînt cei cunoscuţi drept foşti prieteni 
ai lui Aleister Crowley -, într-o conferinţă, ţinută în 1952 în Philadelphia, Hubbard 
se referea la „Marea Fiară“ ca la „bunul meu prieten“. 

Deşi este uşor de înţeles atracţia exercitată de magie asupra unei persoane 
ca Hubbard, mistic din naştere, implicarea specialistului în rachete, Parsons, este 
mai greu de înţeles. Dar nu este o combinaţie ciudată. Mulţi ocultişti ai secolelor 
nouăsprezece şi douăzeci au fost fascinati de tehnică. Unul dintre puţinii care au 
cercetat acest aspect este Theo Paijmans, care a scris despre opera lui John 
Worrell Keely, ale cărui idei despre tehnologiile sonice au fost considerate recent 
că ar explica modul de construire a piramidelor, deşi doamna Blavatsky este 
prima care a făcut această conexiune.“ O dovadă frapantă şi sugestivă este 
bibliografia indicată candidaţilor la Argenteum Astrum, care includea The Fourth 


Dimension (A patra dimensiune) de C. Howard Hinton. Publicată în 1904, era una 
din primele lucrări ce atingea subiectul unor dimensiuni superioare şi posibila lor 
manifestare în lumea noastră tridimensională. Sînt chiar ideile ce le-au precedat 
pe cele invocate de Richard Hoagland în Mesajul din Cydonia. Initiatilor ordinului 
lui Crowley li se cerea să se familiarizeze cu subiectul dimensiunilor superioare, 
deoarece urmau să le utilizeze în practică, cu toate că domeniul este considerat 
şi azi extrem de abstract, rezervat matematicienilor. 

Filozofia magică a lui Argenteum Astrum, derivată din Cartea Legii, avea 
multe asemănări cu aceea a Celor Nouă. Doctrina A..A.. era centrată pe Sirius, 
privit ca sursă a puterii magice: Aiwass era, în fond, un emisar din Sirius. In 
sistemul de corespondențe magice utilizat de A..A.. numărul lui Sirius era nouă. 
Crowley sublinia că Marte va fi extrem de important în aşteptatul Eon al lui Horus 
pentru că zeitatea era asociată cu Marte. lar răsăritul Eonului lui Horus coincide 
cu apusul Erei Vărsătorului. In sistemul A...A..., „influenţa“ Vărsătorului este 
transmisă Pămîntului prin intermediul planetei Saturn” şi, în comunicarea cu Ra 
intermediată de Carla Rueckert, Consiliul Celor Nouă afirmă în mod explicit 
legătura cu această planetă. Şi mai semnificativ, James Hurtak ne învaţă că 
Saturn joacă un rol important în echilibrarea forţelor din sistemul nostru solar, iar 
piramidele de pe Marte sînt direct influențate de aceasta planetă.* Este evident 
că Cei Nouă sînt forma modernă de manifestare a sistemului magic al lui 


Crowley. 


În ediţia revizuită, din 1998, a The Sirius Mystery, Robert Temple explică 
cum a ajuns să scrie cartea. Atenţia lui a fost atrasă mai întîi de cunoştinţele 
inexplicabile ale dogonilor despre Sirius B, menţionate de Arthur M. Young, 
mentorul său, pe cînd era student la University of Pennsylvania la începutul anilor 
1960. În 1966, la vîrsta de douăzeci şi unu de ani, Temple a devenit secretarul 
Young's Foundation for the Study of Consciousness (Fundaţia Tinerilor pentru 
Studiul Constiintei) şi, probabil, a aflat că Young se număra printre cei prezenţi în 
1952 la „primul contact“ cu Consiliul Celor Nouă. 

Young i-a menţionat lui Temple în 1965 misterul legat de cunoştinţelor 
dogonilor despre Sirius. Doi ani mai tîrziu, după ce se mutase la Londra, Temple 
s-a hotărît să meargă pe firul povestii şi i-a scris lui Young, cerindu-i detalii. A 
primit traducerea cărţii Le renard pâle, de Griaule şi Dieterlen, exemplarul furat 
mai tîrziu de CIA, împreună cu mesajul „Nu mă băga în chestia asta“ şi o 
explicaţie legată de cum aflase de ea de la un personaj numit Harry Smith, care îi 
oferise traducerea. 

Cunoscut drept cineast suprarealist şi artist, Harry Smith (1929-1991) 
experimentase şi el halucinogenele, dar avusese multe alte preocupări. 
Caracterul lui îi fascina pe toţi cei care îl întîlneau. Excentric, nesupus, 
neinteresat de latura materială şi mistic, era guru ideal. Nu toată lumea ştie că 
era şi membru OTO. Un alt membru al ordinului, Jim Wasserman, spunea despre 
el: 

Blindetea şi amabilitatea lui erau atotcuprinzătoare. După părerea mea era un sfint, 
un sfint modern, american, un sfint şaman din New York. Exact aşa cum spun. Era un 
adevărat credincios. Unul din cei mai evoluati maeştri spirituali pe care i-am întîlnit în viata 
mea.“ 

Născut în 1929, în Oregon, din părinţi teosofişti, cu un bunic cu rang înalt în 


francmasonerie, Smith a studiat antropologia între 1941 şi 1943, la University of 
Washington. In California s-a mutat în 1945, ocupind un post de funcţionar. 
Ulterior s-a dedicat artei, cinematografiei, muzicologiei şi studiilor esoterice, 
restul vieţii sale supraviețuind prin bursele şi sprijinul acordat de prieteni şi 
discipoli. O bursă a primit şi de la Arthur M. Young. La începutul 

anilor 1950 a trăit o vreme printre indienii Kiowa, în Oklahoma, studiindu-le 
ritualurile şamanice şi halucinogenele folosite. 

Smith a devenit în anii 1950 un erou al generaţiei beat şi în anii 1960 al 
generaţiei hippie. (In ultimii ani ai vieţii a fost sprijinit financiar de trupa rock The 
Grateful Dead.) Printre realizările sale a fost şi o culegere de cîntece populare 
americane, antologia Folkways, cu o enormă influenţă asupra unor artişti. Bob 
Dylan a mărturisit cît este de îndatorat culegerii şi a înregistrat mai multe piese 
de acolo. Smith a primit în 1991 un Grammy pentru contribuţia sa la muzica 
populară. 

Inca o dată, acest succes încadrabil culturii alternative a anilor 1960 nu 
reprezintă decit o faţetă a medaliei. Inofensivul Harry Smith era şi membru al 
grupurilor americane ale lui Crowley, OTO şi A...A.., şi era implicat în subiectele 
esoterice. A studiat atent ştiinţele hermetice, în special scrierile marelui filozof 
ocult renascentist Giordano Bruno. Şi-a petrecut şaisprezece ani pentru a integra 
opera lui Bruno cu doctrina OTO şi cu magia enochiană şi magia elisabetană ale 
dr. John Dee. Magie la modul cel mai serios. Enochienii moderni spun că lucrările 
nu trebuie întreprinse cu inima uşoară sau de cei bolnavi, deoarece puterile pot 
aduce prăpădul, provocînd probleme spirituale şi mentale. (Ce-i curios, disciplina 
vieţii de zi cu zi a lui Smith era departe de aceea solicitată de această magie, cu 
luni de pregătire, concentrare şi privatiuni fizice şi mentale.) Dar apartenenţa sa 
la OTO ne trezeşte interesul. Smith era un adept devotat al lui Crowley, ajutîndu-l 
pe acesta să-şi reediteze lucrările şi realizînd grafica unui pachet de cărţi de tarot 
utilizat şi azi de OTO. El afirma ca este fiul lui Crowley. Chiar dacă viata Fiarei 
permitea apariţia unor fii nelegitimi, este puţin probabil că Smith se încadra în 
această categorie. Ambilor le plăcea să brodeze poveşti despre viaţa lor şi să le 
dea drumul în lume ca fapte adevărate. 

Omul care l-a introdus pe Smith în OTO şi A...A... în anii 1940 a fost Charles 
Stansfeld Jones*, cel care, aşa cum am văzut, a avut 

o mare influenţă asupra vieţii lui Jack Parson. Pare posibil ca Smith şi Parson 
să se fi cunoscut. Parson era capul local al OTO. lar Smith cel al A.A... 

Smith a studiat pe larg misticismul şi esoterismul, dar a susţinut mereu că 


rădăcinile credințelor sale se află in opera lui Crowley.“ 


Cu toate vicisitudinile eclecticei sale cariere, el a rămas un membru loial 
atit al A..A.., cît şi al OTO pina la decesul său survenit în 1991. OTO chiar a 
organizat o ceremonie la slujba funerară la St Mark's Church, New York. 
Surprinzatoare probabil pentru preoţii de acolo.* 

Este uşor de văzut că toate investigaţiile ne-au condus către cîteva 
persoane şi grupuri ciudate, unele dintre ele, precum iniţiatorul Aleister Crowley 
şi viitorul fondator al scientologiei, L. Ron Hubbard, legate de serviciile de 
informaţii. Şi, într-un fel sau în altul, de controlul minţii. În inima reţelei se afla 


ocultul ordin A...A..., aflat în umbra ceva mai spectaculosului OTO, ce a avut un 
extraordinar efect asupra anumitor personaje şi, prin ele, asupra unor 
evenimente cheie ale secolului douăzeci. 

A..A.. sublinia importanţa lui Sirius - numele ordinului chiar era legat de el 
- şi credea în fiinţe inteligente nonumane care, după război, au început să fie 
interpretate în California ca extratereştri. Sînt temele principale ale lui Robert 
Temple, în The Sirius Mystery, a cărui inspiraţie, acum ştim, sosise de la un 
membru A...A..., via cineva implicat în Consiliul Celor Nouă. Nu poate fi vorba de o 
coincidenţă. Este semnificativ şi că, în ediţia din 1998 a cărţii sale, Temple a 
dezvoltat ideile originare pentru a-i include pe „zeii spaţiului“ dogoni, Nommo, 
care nu s-ar mai fi întors pe Sirius după misiunea lor civilizatoare pe Pămînt, ci s- 
ar fi plasat undeva în sistemul solar, unde hibernează pînă la momentul 
întoarcerii, cînd vor verifica progresele făcute de noi. După indiciile lui Temple, 
nu sînt departe, nava lor spaţială orbitează în jurul lui Saturn. Dar de ce a ales 
Temple, ca loc al navei zeilor, planeta Saturn, din toate locurile sistemului solar? 
Poate că răspunsul se află în importanţa acordată lui Saturn atît de Crowley cit şi 
de Cei Nouă. 


Vocea Tibetanului 


Cei adunaţi în cercul lui Phyllis Schlemmer, în special sir John Whitmore, l- 
au întrebat adeseori pe Tom despre opera anglo-americancei Alice A. Bailey. Cei 
Nouă o apreciau din moment ce opera 

ei apărea în lista lecturilor recomandate de Tom împreună cu scrierile 
Helenei Petrovna Blavatsky.s 

Blavatsky a fost descrisă drept „cea mai influentă figura a renasterii 
ocultismului în secolul nouăsprezece“.” Rusoaică (născută Hahn), Blavatsky şi-a 
manifestat de timpuriu poftele pentru mîncare, magie şi aventură, iar poveştile 
despre viata ei rivalizează în farmec şi dezmat cu cele ale lui Aleister Crowley. În 
cele din urmă, în 1873 s-a stabilit în Statele Unite, unde a devenit celebră ca 
medium spiritist sau, cum suspectează unii, prestidigitator, prea mare fiindu-i 
îndemiînarea în declanşarea de evenimente legate de artefacte. Oricum, 
ciocăniturile în masă au fost abandonate repede după ce a anunţat că se află în 
contact psihic cu Maestrii Ascunşi, Marea Fratie Albă, un grup de înţelepţi care, 
din Tibet, dirijează în secret rasa umană (totul derivat din Inteleptii Agarthei si 
premergătorii Conducătorilor Secreti ai Golden Dawn, menţionaţi de Sain-Yves 
d'Alveydre). Un adevărat torent de cuvinte s-a transformat în operele vieţii ei, Isis 
Unveiled (Isis fără văl - 1877) şi The Secret Doctrine (Doctrina secretă - 1888), în 
care dezvăluie, după adepţii ei, o extrem de erudită sinteză între tradiţiile oculte 
occidentale şi religiile mistice orientale. (După multi alţi critici, ele nu sînt decît 
un talmeş-balmeş.) Doctrina ei îmbină conceptul de karma cu legenda Atlantidei 
şi ideea „raselor primare“, faţă de care a noastră, ariană, este a cincea, 
succesoarea atlanţilor. Şi mai sînt încă două rase de venit. Ideile i-au inspirat pe 
nazişti şi, prin Karl Haushofer (cel care, împreună cu Rudolf Hess, l-a ajutat pe 
Hitler să scrie Mein Kampf) au modelat conceptul supremaţiei ariene şi a „rasei 
stăpînilor“. 

Blavatsky a fondat Societatea Teosofică în 1875, oferind bazele ideologice 
multor curente importante ale lumii esoterice ce-i vor urma, inclusiv lui Schwaller 
de Lubicz, a cărui carieră de teosof a influenţat mai tîrziu dezvoltarea ordinului 
Les Veilleurs. 


Dar mai ales de opera lui Alice Bailey se arată impresionați Cei Nouă. Alice 
La Trobe-Bateman s-a născut în 1880 în Manchester şi 

o experienţă stranie, trăită la vîrsta de cincisprezece ani, i-a modelat 
întreaga viata. Într-o după-amiază de duminică un bărbat purtind haine 
occidentale, dar cu un turban pe cap, a ajuns la ea acasă şi a anuntat-o că este 
aleasă pentru o misiune importantă în viitor.“ Împreună cu primul ei sot, a 
emigrat în Statele Unite, unde au divorţat, apoi ea a descoperit relativ noua 

alăturîndu-i-se în 1918. O decizie importantă pentru viaţa ei. S-a măritat cu 
Foster Bailey, un important teosof american, în 1919. Acesta a avut o influenţă 
importantă asupra ideologiei pe care o va dezvolta fiind, de asemenea, şi 
francmason. 

În 1915, în timp ce citea lucrările Helenei Blavatsky, Bailey a avut o 
revelaţie: a înţeles brusc identitatea vizitatorului misterios sosit cu douăzeci de 
ani în urmă. Nu era altul decît Maestrul Koot Hoomi, ghidul personal al Helenei 
Blavatsky. Şi asta era, aşadar, misiunea ei: să continue opera fondatoarei 
teosofiei. 

În 1919, ea a intrat în contact psihic cu un alt Maestru, tibetanul Djwhal 
Khul (adeseori menţionat simplu ca „Tibetanul“ sau „Maestrul DK“ ). Prin Bailey, 
Tibetanul a dictat o serie de douăzeci şi patru de cărţi de învățături esoterice, 
extinzînd doctrina Blavatsky la un sistem ce include fiinţe dintr-o altă lume, care 
dirijează evoluţia rasei umane. Şi fac asta prin intermediul unui grup numit 
lerarhia Frăției Luminii (sau, mai simplu, Ierarhia), aflat în Deşertul Gobi. Este 
semnificativ că se vorbeşte despre lerarhie ca despre „Marele Consiliu“. Alice 
Bailey a scris despre el în Initiation, Human and Solar (1922): „(Ei sînt) grupul 
fiinţelor spirituale din planul tainic al sistemului solar reprezentat de forţele 
inteligente ale naturii şi care controlează procesul evoluţiei.““ Şi mai important 
este că bună parte din învăţăturile lui Bailey sînt identice cu acelea ale lui James 
Hurtak din The Keys of Enoch şi, de asemenea, un ecou al operei lui Edgar Cayce. 

Cheia filozofiei esoterice a lui Bailey este conceptul celor Sapte Raze, 
emanatii spirituale ale celor „Şapte Planuri ale Sistemului Solar“. Interesant este, 
aşa cum am văzut, că Dorothy Martin, mediumul din Chicago, şi-a botezat 
organizaţia mistică, înfiinţată împreună cu Laughead, „Abația celor Şapte Raze“. 
lar conceptul sacralitatii numărului şapte apare şi în filozofia lui Arthur M. Young, 
ale cărui idei sînt derivate din cele şapte niveluri ale existenţei materiale ale 
remarcabilului teosofist A.P. Sinnett, din The Mahatma Letters.” 

Invataturile Tibetanului se concentrează asupra aşteptatei „Noi Ere (New 
Age), Era Vărsătorului“, pentru care îi pregăteşte lerarhia pe oameni. Procesul va 
decurge, ne spune, în trei etape: prima între 1875 şi 1890, activată de Helena 
Blavatsky; a doua între 1919 (primul contact cu Tibetanul al lui Bailey) şi 1949 
(decesul ei); iar a treia şi ultima va începe în 1975 şi va dura pina în 2025. La 
începutul secolului douăzeci şi unu, un mare iniţiat, Invatatorul Lumii, va apărea 
anuntind apariţia noii rase. Ceea ce este remarcabil de asemănător cu 
învăţăturile lui Edgar Cayce referitoare la deschiderea Sălii Arhivelor de la Giseh, 
proclamată ca semn al intrării în Noua Era, al întoarcerii „Marilor Initiati“ şi al 


începuturilor unei noi rase. După 1975, cuvintele lerarhiei vor fi trans-mise lumii 
prin intermediul radioului. 

Misiunea personală a lui Bailey era să „pregătească planeta pentru sosirea 
Învăţătorului Lumii şi să facă paşii necesari înainte de pogorirea printre oameni a 
Lor Insile (Ierarhia), aşa cum se va întîmpla către sfîrşitul secolului.“ 
Similaritatea cu mesajul Celor Nouă este evidentă, devine tot mai puternică. 
Parte din lucrarea lui Bailey, cea inspirată de Tibetan, era aceea de a instrui 
discipoli care urmau să fie cunoscuţi drept Grupurile de Nouă, fiecare grup avînd 
un rol specific, de tămăduitori, de organizatori politici sau de educatori pentru 
Noua Era.” Vor exista nouă astfel de grupuri, plus un a zecelea, şi el alcătuit tot 
din nouă iniţiaţi, care le va coordona munca în acest tipar familiar de nouă plus 
unu. Din nefericire, procesul de constituire al Grupurilor de Nouă a fost întrerupt 
de o situaţie ce, în mod curios, nu a fost anticipată - Al Doilea Război Mondial. 

Accentul pus pe nouă ca „număr al puterii“ este, desigur, semnificativ. Cînd 
cele „Nouă Principii“ au luat contactul cu cineva prin dr. Vinod, au făcut-o cu un 
grup de nouă participanţi adunaţi de Puharich. (Doctorul însuşi încerca 
întotdeauna să se înconjoare de grupuri alcătuite din opt persoane, cum a fost 
nucleul partenerilor de la Lab Nine în Ossining, format din nouă oameni, după 
instrucţiunile lui Tom.) Sir John R. Sinclair, într-o carte despre Alice Bailey din 
1984, a descoperit asemănări între accentul pus de ea pe semnificaţia grupurilor 
de nouă şi cele Nouă Principii ale lui Schwaller de Lubicz, ilustrind aceste 
asemănări cu citate din lucrarea liderului noii egiptologii, John Anthony West, 
Serpent in the Sky.” 

Dar mai sînt şi alte conexiuni: comunicațiile avute de Bailey şi Puharich 
contin asemănări ce ajung mult mai departe, dincolo de posibilele coincidente. 
Maeştrii sistemului lui Bailey, conduşi de Stăpînul Lumii, care vin dintr-un nivel 
superior, sînt fiinţe umane evoluate spiritual care au fost promovate în lerarhie şi 
care au trecut prin reîncarnări sub marile nume ale religiei şi esoterismului, cum 
ar fi „Maestrul lisus“. Tibetanii utilizează adeseori doar inițialele, doi Maeştri cu 


rol decisiv în pregătirea lumii pentru faza finală fiind Maestrul R şi Maestrul M.” 
Reprezentanţii Celor Nouă care au vorbit prin intermediul lui Vinod se prezintă ca „M“ şi „R“.5 

Este vorba de o confirmare, din surse independente, a contactului cu fiinţe 
reale avut prin intermediul unor persoane diferite? Sau comunicarea recentă a 
fost modelată pentru a se potrivi cu prezicerile Tibetanului? Philip Coppens ne-a 
atras atenţia asupra unei conferinţe ţinută de Puharich în Upland, California, în 6 
noiembrie 1982, în care trecea în revistă munca sa şi cum a evoluat aceasta. 
Acolo a admis că experimentele timpurii de la Round Table Foundation au fost 
inspirate de opera lui Alice Bailey”, înainte de lucrările făcute cu dr. Vinod. Ceea 
ce dovedeşte, cel puţin, că Puharich era conştient de învăţăturile Tibetanului 
înainte de primul său contact cu Cei Nouă. 

Un alt aspect semnificativ al operei lui Bailey este importanţa acordată lui 
Sirius. Steaua are un rol central în doctrina teosofică, unde este descrisă ca un fel 
de centru energetic, legat de echivalentul cosmic al celui de-al treilea ochi la 
oameni, cu un puternic efect asupra sistemului solar.” Din punctul de vedere al 
lui Bailey, orientează în mod similar energia de la „centrul cosmic“, prin sistemul 
solar, către Pămînt. Deşi există multe astfel de influenţe, aceea a lui Sirius este 


pe departe cea mai puternică şi mai importantă. În cartea ei Initiation, Human 
and Solar, ea descrie o serie de „căi“ pe care pornesc initiatii pentru a se 
dezvolta spiritual. O astfel de cale este Calea lui Sirius, dar fiind secretă nu se 
vorbeşte deschis despre ea. Aşa cum şi spune: 

Se pot spune puţine despre aceasta Cale... In misterul influenţei sale şi în secretul 
stelei Sirius sînt ascunse fapte legate de evoluţia noastră cosmică şi, indirect, a sistemului 
nostru solar...” 

La început, cea mai importantă, este energia emanată de soarele Sirius. Aşa pot fi 
explicate energia gîndurilor sau puterea minţii. În ansamblul ei ea vine de la centrul cosmic 
via Sirius. Sirius acţionează ca un releu, ca un centru de focalizare, de unde emană 
această influenţă ce produce conştiinţa omului.” 

Tibetanul mai adaugă că energia nu ajunge pe Pămînt direct de la Sirius, ci 
este mai întîi „tunelată“ către Saturn înainte de a ajunge la noi.* In concordanţă 
cu sentintele Consiliului Celor Nouă date nouă prin Carla Rueckert şi Hurtak. 

Tibetanul, comunicînd prin Alice Bailey, face şi alte conexiuni importante - 
cu învăţăturile secrete ale francmasoneriei. După Tibetan, francmasoneria este o 
versiune terestră a unei şcoli initiatice existente pe Sirius, iar gradele ierarhice 
ale francmasoneriei sînt paralele, sau analoage, cu diversele niveluri de iniţiere 
prin care trebuie să treacă adepţii pentru a intra în „Marea Lojă de pe Sirius“. 
Tibetanul afirmă că francmasonii au o legătură străveche cu Sirius: 

Masoneria a început demult, în negura timpurilor, cu mult timp 

înainte de alungarea evreilor, a fost organizată sub directa influenţă 

a lui Sirius şi modelată cît mai mult posibil după anumite instituţii 

de pe Sirius.& 

Aceste afirmaţii pot, desigur, să fie considerate un simplu condiment, dar 
pot explica şi frecventa implicare a francmasoneriei în evenimentele investigate, 
inclusiv în cele din jurul conspirației Giseh-Marte. lar Alice Bailey însăşi se afla 
sub directa influenţă a masoneriei, al doilea soţ, Foster Bailey, fiind nu doar un 
conducător al Societăţii Teosofice şi un partener la şedinţele de comunicare ale 
soţiei sale, ci şi un important francmason. Cartea sa, The Spirit of Masonry 
(Spiritul Masoneriei - 1957), statuează intenţia sa „de a aduce Ordinului măestria 
semnificaţiilor ascunse“. El tine fraţilor conferinţe pe aceste teme (membri ai 
Ritului Antic şi Acceptat, forma dominantă în masoneria americană) şi scrie că 
francmasoneria este un vestigiu al „religiei primare“, comună cîndva întregii 
lumi, aducînd ca „martore“ piramidele din Egipt şi America de Sud. (Ideea unei 
înţelepciuni comune tradiţionale în lumea antică este, desigur, o trăsătură 
importantă a mesajului lui Graham Hancock, sugerind, astfel, că religia 
strămoşilor este semnificativă pentru viitorul nostru imediat. Concept prezent şi 
în credinţa masonică a sosirii Noii Ordini Mondiale.) 

Un amestec cu adevărat exploziv. Pe de o parte învăţăturile primite de Alice 
Bailey par să fi fost influențate de credinţele masonice ale soţului, pe de altă 
parte, chiar prin Foster Bailey, masonii americani au fost influenţaţi de 
învăţăturile lui Alice Bailey, cel puţin în ceea ce priveşte steaua Sirius. Rezultatul 
este un hibrid, bazat atît pe tradiţie cit şi pe materiale „revelate“, fiecare, în felul 
lor, deschise întrebărilor. l-a facut Foster Bailey pe masoni să creadă că 
învăţăturile primite de soţia sa despre originea pe Sirius a masoneriei sînt o 
tradiţie internă a masoneriei? Poate fi acesta motivul pentru care The Sirius 
Mystery a lui Robert Temple a fost întîmpinată cu atît interes de masoni? lar 
Henry Wallace, cîndva vicepreşedinte al Statelor Unite şi sponsor al lui Andrija 
Puharich, era şi el un mason şi teosof de rang înalt, la fel ca Foster Bailey. 


Masonii înşişi susţin că ştiau despre Sirius înainte ca Foster Bailey să fi 
promovat conceptul. Scriitorul american Robert Anton Wilson înregistrează cum 
unele din contactele sale din cadrul societăţilor secrete şi esoterice, atît din 
Europa cit şi din Statele Unite, i-au spus că secretul gradului 33, cel mai înalt în 
francmasoneria americană, este acela că Maestrul se află în contact direct cu 
fiinţele inteligente de pe Sirius.* Wilson însuşi ia în deridere asta, dar, în orice 
caz, numai un alt mason de grad 33 poate afla dacă este adevărat sau nu. Sirius 
apare adeseori în învăţătura masonică, iar încăperile lojelor sînt decorate cu 
simbolul Stelei Aprinse, considerate de autorităţile masonice ca reprezentînd 
steaua Sirius.® 

Marele mason al secolului nouăsprezece american, Albert Pike, 
consemnează o legendă masonică ce leagă în mod specific numărul nouă de o 
tradiţie astrală a lui Sirius. Sînt amintite cele „Nouă Alegeri“ ale ucenicului care 
încearcă să răzbune moartea maestrului său, Hiram Abiff, urmărind pe unul 
dintre asasini într-o peşteră. Cele Nouă Alegeri sînt simbolizate de răsăritul a 
nouă stele strălucitoare, inclusiv cele din Centura Orionului, care preced răsăritul 
lui Sirius. (Maestru Ales al Celor Nouă este, de altfel, al nouălea grad al Ritului 
Scotian Antic şi Acceptat.) 

Ceea ce pare a fi doar curioasa idee a Tibetanului că francmasoneria este 
un soi de instituţie extraterestră se mai găseşte şi în alte scrieri „inspirate“, de 
data asta cele ale lui H.C. Randall-Stevens, care încă din anii 1920 a scris despre 
încăperile secrete de sub Sfinx şi Marea Piramidă. Ca şi Alice Bailey, el nu trebuia 
să intre în transă pentru a comunica cu ghidul său, o voce îi dicta pur şi simplu în 
cap. Prima dictare s-a petrecut în 9 februarie 1925 şi a continuat în fiecare 
noapte timp de mai multe săptămîni, numai o pagină sau două pe sesiune. 
Comunicarea începea mereu în jurul orei nouă seara. (Comunicarea lui Vinod 
începea fix la 9 pm.) 

Randall-Stevens avea doi parteneri fără trup, Adolemy (întrupat mai înainte 
ca Moise) şi Oneferu. Ei au descris Giseh ca „Centrul Piramidelor Masonice“ şi au 
vorbit de „Masoneria Cosmică“, explicind: ,Emigrantii din Atlantida erau oameni 
guvernati de legile Francmasoneriei Cosmice şi cei care au aterizat în Egipt au 
construit centre de iniţiere masonica prin care era administrată ţara.“ 

In anii 1950, Randall-Stevens a întemeiat, la indicaţiile unuia din ghizii săi, 
un grup numit Knights Templars of Aquarius („Cavalerii Templieri ai 
Vărsătorului“). (Inca mai există, cu sediul central în Channel Islands.) Din 
propriile lui cuvinte se înţelege că, pînă la urmă, comunicarea s-a transformat in 
transa unui medium din moment ce, în 1956, putea fi înregistrată pe bandă. În 
The Wisdom of the Soul (Intelepciunea sufletului - 1956) scrie: 

Răspunderea şi autoritatea asupra declaraţiilor şi învățăturilor din aceste pagini 
aparţine lui Osiran Group, un ordin din cadrul Brotherhood of Master Masons („Frăția 
Maestrilor Masoni“, care lucrează prin anumiţi iniţiaţi intrupati în diverse regiuni ale 
globului.) 

Deşi există multe asemănări între înţelepciunea transmisă de Randall- 
Stevens şi Alice Bailey, apar şi diferenţe, iar comunicatorul Randall-Stevens, dar 
şi Consiliul Celor Nouă fac greşeli elementare. De exemplu, ei se referă la Sfinx 


ca la „imaginea în granit“, cînd acesta este construit integral din calcar. 

Ca şi pe alte piste ale acestei investigaţii, ne întîlnim din nou cu James 
Hurtak. The Keys of Enoch extrage multe idei din acest mediu esoteric ce-i 
include pe Crowley, Blawatsky, Schwaller de Lubicz şi Alice Bailey. Hurtak, 
Blavatsky şi Bailey considera că autoritatea supremă este Marea Fratie Albă, iar 
Hurtak mută sediul acesteia din Tibet undeva în galaxie. Dar, la fel ca Bailey, se 
referă la aceasta ca la „lerarhie“. Şi, evident, nu este nici o coincidenţă că în 
cartea lui Hurtak, The Keys of Enoch, sînt oferite exact aceleaşi date pentru 
perioada Atlantidei - 18 000-12 000 î.Hr. - ce apăreau la Saint-Yves d'Alveydre, 
fondatorul Sinarhiei. Orice altceva ar mai fi The Keys of Enoch, este o lucrare bine 
documentată, sursele fiind alţi autori esoterici, în special cei de la sfîrşitul 


secolului al nouăsprezecelea. 


O nouă religie globală 


Am fost uluiti să descoperim că încă din anii 1930 existau legături între 
fenomenul modern al Consiliului Celor Nouă şi diverse organizaţii oculte şi 
esoterice, Sinarhia, Aleister Crowley şi Alice Bailey. Sub bizarul pseudonim 
„Inquire Within“, cercetări întreprinse de Christina Stoddard, fost conducător al 
unui ordin desprins din Golden Dawn, numit Stella Matutina, au apărut în două 
cărţi, Light-Bearers of Darkness (Torţele intunericului - 1935) şi The Trail of the 
Serpent (Urma sarpelui - 1936). Sunau ca un avertisment legat de aparitia de noi 
sisteme religioase promovate de grupuri aparent independente, dar de fapt 
interconectate. Stoddard însăşi, la fel ca Schwaller de Lubicz şi Alice Bailey, avea 
vederi de extremă dreapta, dar chiar şi ea a fost deranjată de menghina de fier în 
care Sinarhia stringea lumea esoterică. 

Stoddard dezbate obiectivele sinarhiste ale lui Saint-Yves, în special 
controlul celor trei stilpi ai societăţii, politica, religia, economia. Ea arată că 
lucrurile par să se întîmple deja în sfera religioasă. Spre deosebire de epoca în 
care creştinismul era singura religie occidentală, acum există numeroase alte 
credinţe, ceea ce face domeniul greu de controlat. Pentru a schimba această 
tendinţă, religiile trebuie unite, nu încercîndu-se înlocuirea lor, ci absorbirea 
elementelor caracteristice fiecăreia într-o nouă religie globală. Cea mai bună 
metodă de atingere a acestui obiectiv este preluarea controlului de către un lider 
autoritar şi carismatic care să explice că Zeul, sau Zeii, de pe tot parcursul 
istoriei noastre, par să fi dezvăluit adevăruri diferite prin diverse religii. Dar că 
totul provine de la acelaşi Zeu. Tot ce trebuie să facem este să înţelegem 
principiile fundamentale şi să aspirăm la un nivel spiritual mai înalt. Şi Stoddard 
dă ca prim exemplu de sinteză sinarhistă doctrina lui Alice A. Bailey.” 

The Trail of the Serpent descrie rivalitatea între Reuben Swinburne Clymer 
şi H. Spencer Lewis, care pretind amîndoi că sînt capi legitimi ai rosicrucienilor 
americani. Clymer (mason de grad 32), susţine că autoritatea i-a fost acordată de 
nimeni altul decît de reformatorul social Paschal Beverly Randolph (1825-1875), 
un prieten al lui Abraham Lincoln, autorizat în 1852 de rosicrucienii europeni să 
ducă ordinul în America, cu mult timp înainte ca H. Spencer Lewis să fondeze 
AMORC. Clymer a adus conflictul în faţa tribunalului, 

care a decis în favoarea lui, acceptind ca el să înregistreze titlul de 
„rozicrucian“ în 1935. 

Clymer afirma că doctrina societăţii sale, Fraternitas Rosae Crucis, era 
avizată direct din Franţa de un ordin secret, Consiliul Celor Nouă. In 1932, el 
publică o scrisoare sosită de la acesta, în care se proclamă: 

Aceasta este Noua Dispensă, iar lucrările fraternitatilor spirituale şi mistice trebuie 
restabilite în întreaga lume, astfel ca toţi oamenii să cunoască Legea şi să o aplice pentru 
îmbunătăţirea spirituală, singura cale de a salva umanitatea... Noi, Consiliul Celor Nouă, 
am selectat organizaţia voastră, una din cele mai vechi din America, pentru a ne ajuta în 
această lucrare.” 

Scrisoarea era semnată de puţin modestul „Conte M. de St Vincent, Prim 
Plenipotenţiar al Confraternitatii Mondiale a Consiliului Celor Nouă“. Cit despre 
idealurile sinarhiste, grupul lui Clymer, aşa cum subliniază Stoddard, profesa 
„acceptarea laturii esoterice a tuturor religiilor“, Un alt titlu al Consiliului Celor 
Nouă era, după Clymer, „Şcoala Secreta“, ceea ce se va dovedi extrem de 
semnificativ. Important de reţinut este că noţiunea de „Consiliul Celor Nouă“ se 
afla în circulaţie în anii 1930, legată fiind de acelaşi mediu politico-esoteric 
francez a cărui odraslă era Schwaller de Lubicz. 

Multe din scrierile din secolul nouăsprezece ale lui dr. Paschal Beverly 
Randolph, mentorul lui Clymer, conţin astfel de elemente asemănătoare cu 
materialele tirzii legate de Cei Nouă şi cu învăţăturile Tibetanului lui Alice Bailey. 
Este dincolo de orice coincidenţă posibilă. Randolph credea că o serie de ordine 
iniţiatice, controlate de fiinţe superioare, cunoscute ca Marea Fratie Albă, au 
existat pe parcursul întregii istorii, iar Clymer susţinea că Marele Maestru al 
acestui ordin se află în legătură directă cu el.“ Şi mai important este că Randolph 
a utilizat „lerarhia“ pentru a descrie aceste fiinţe superioare spiritual”, acelaşi 
termen folosit de Bailey, Hurtak, Puharich şi Whitmore. Şi dincolo de credinţa că 
un Consiliu al Celor Nouă conduce anumite şcoli esoterice din Franţa, Randolph 
menţionează şi un Consiliu al celor Douăzeci şi Patru, care apare şi în The Keys 
of Enoch, a lui Hurtak. Ce este interesant, Randolph credea că „fiinţe spirituale de 


pe alte planete“ vizitează frecvent Pămîntul.*” 


În tonuri sinarhiste, Clymer descrie lerarhia ca „păzitoare a religiilor lumii“ 
(foarte ciudat, desigur, din moment ce toate sînt exclusiviste şi profesează 
intoleranta una fata de cealaltă. Ne întrebăm ce plan ar fi putut avea în minte 
aceşti păzitori.) 

Separat de al său Ordin Rozicrucian, Clymer a înfiinţat o reţea de organizaţii 
esoterice, incusiv Şcolile Secrete şi fratia mistică Preoţii Ordinului Melchisedek. 
Mai tîrziu a afirmat că ultimul era deja înfiinţat în Franţa, iar secretele vin direct 
de la Templul din Paris, cu alte cuvinte direct de la Cavalerii Templieri.” 

In cartea sa deschizătoare de drumuri din 1979, Messenger of Deception, 
Jacques Vallée descrie investigația făcută într-un grup numit Order of 
Melchizedek („Ordinul lui Melchisedek“). Prima oară i-a întîlnit în Paris şi a fost 
interesat de fuziunea între ideile esoterice „tradiţionale“ şi credinţa în contactul 
cu extratereştrii. Cînd s-a întors în tara sa adoptivă, în San Francisco, Vallée a 
fost surprins să descopere că acelaşi grup opera chiar la poarta lui, în California. 
A realizat rapid că Ordinul are astfel de filiale pe întreg globul. 

În aprilie 1976, s-a întîlnit cu James Hurtak, care tocmai apăruse împreună 


cu Andrija Puharich într-o emisiune televizată. În discuţia avută, Hurtak i-a 
descris experienţa prin care a primit The Keys of Enoch în 1973. Pe urmă l-a 
invitat pe Vallee „să se alăture unui grup psi desemnat să schimbe prin mijloace 
oculte destinele lumii“:*. Grupul era cunoscut, i-a explicat Hurtak, ca Sons of 
Light of the Order of Melchizedek („Fii Luminii din Ordinul Melchisedek“). Dar 
Vallée nu era un fraier, avea suspiciunile lui clădite în anii de cercetare a 
contactelor cu extraterestri. El scrie: 

De unde vine această pretinsă înţelepciune? De la stelele îndepărtate? Am început 
să mă mir. Ar putea fi sursa acestei aşa-zise „înţelepciuni“ chiar aici, pe Pămînt? S-ar putea 
afla nişte manipulatori umani în spatele tuturor acestor lucruri?! 

Şi cine este Melchisedek? Scris Melchisedec, apare în Geneză 14:18-20 ca 
împăratul-preot al Salemului care l-a binecuvintat pe Avraam. Mai tîrziu, Pavel 
vorbeşte despre „Ordinul lui Melchisedec“ în Epistola către Evrei (capitolele 5-7): 
acolo pare a fi un ordin preoţesc diferit de al levitilor, care a infierbintat 
imaginaţia multora de atunci încoace. Ca şi alte personaje biblice precum Enoch, 
foarte importante, dar despre care ni se spune foarte puţin, Ordinul lui 
Melchisedec rămîne 

un teren fertil pentru speculaţii. lar numele a devenit un clişeu al curentelor 
creştine neconvenţionale. Este numele înaltei preotimi din Biserica lui Isus Hristos 
a Sfinţilor din Zilele din Urmă, a mormonilor, la care aspiră toţi reprezentanţii de 
sex masculin după ce au trecut prin stadiul inferior al preoţiei Aaronice. Parcă 
pentru a spori confuzia, mai multe grupuri esoterice şi fundamentalist creştine 
poartă acelaşi nume. Există, de exemplu, un astfel de mic Ordin în Applegate, 
California, încă din 1889.:% 

Ordinul cu care Vallee îl asociază pe Hurtak are un plan extrem de ciudat. 
Din literatura acestora aflăm că, pentru ei, Melchisedek are exact acelaşi rol ca 
Stăpînul Lumii lui Alice Bailey, acela de fiinţă superioară descinsă pe Pămînt în 
„epoca lemurienilor“ şi care dirijează evoluţia spirituală a rasei umane. Ordinul 
mai are şi o altă misiune grandioasă, oarecum sinistră. Aşa cum scrie Hurtak în 
The Keys of Enoch: 

Ordinul lui Melchisedek are misiunea reprogramării conştiinţelor necesară pentru a 
se lega creaţia fizică cu prezenţa ierarhiei divine (sublinierea ne apartine).1™ 

The Keys of Enoch şi doctrina Alice Bailey pot fi văzute ca fiind unul şi 
acelaşi lucru, deşi varianta Hurtak este şlefuită după New Age. Sînt utilizate 
aceleaşi cuvinte, lerarhia, Şapte Raze, rase-le primare, pentru a descrie concepte 
identice. 

Ceea ce încearcă să întreprindă Hurtak se potriveşte cu interpretarea 
sinarhistă a operei lui Alice Bailey făcută de Christina Stoddard. Am văzut deja 
cum The Keys of Enoch trasează un sistem ce încorporează toate religiile 
importante occidentale plus credinţele New Age. Creştinismul, iudaismul şi chiar 
mormonismul, religii orientale la modă şi credinţe indigene (cele ale nativilor 
americani): teologia lui Hurtak înglobează totul cu acelaşi entuziasm. Şi susţine 
că explică „mesajul“ aflat în spatele lor. 


Faţa întunecată a lui Sirius 


Conceptul esoteric al importanţei lui Sirius apare, de data asta într-o formă 
mai sucită, în doctrina Ordinului Templului Solar, a cărui sinucidere în masă a 
membrilor a şocat lumea în anii 1990. In noaptea dintre 4 şi 5 octombrie 1994, 
cincizeci şi trei de membri ai sectei au murit în Elveţia şi Canada, iar în 15-16 
decembrie 1995 alţi şaisprezece au murit în Franţa, într-o sinucidere programată, 


deşi mulţi suspectează o crimă rituală. Dar acesta nu a fost sfîrşitul unei secte 
minore, fie ea şi dementă. Ordinul însuşi nu a murit o dată cu credincioşii în acele 
nopţi tragice şi nici nu a rămas fără influenţă. Afectează chiar elemente aflate 


foarte sus pe scara socială. 


Ordinul Templului Solar era strîns legat de un alt grup, numit, parcă pentru 
a creşte confuzia, Ordinul Suveran al Templului Solar, fondat la castelul din 
Arigny, în regiunea franceză Beaujolais, în 12 iunie 1952.:% Unul din cei implicaţi 
în eveniment era alchimistul Eugtne Canseliet, ce fusese mai înainte membru al 
Frăției din Heliopolis, împreună cu Schwaller de Lubicz.: Ordinul Suveran şi-a 
croit rapid drum în înalta societate, fiind recunoscut oficial de Prinţul Rainier III de 
Monaco, relaţia cu familia fiind mult mai intimă, legendara Prinţesă Grace, soţia 
sa, fiind chiar membră.: 

Caracterul exact al legăturii între Ordinul Suveran al Templului Solar şi mult 
mai cunoscutul Ordin al Templului Solar, apărut în 1980, este încă în discuţie. Era 
o ramură, un grup dizident sau rezultatul fuziunii dintre Ordinul Suveran şi alte 
societăţi neo-templiere? Poate că adevărul va rămîne ascuns deoarece Ordinul 
Suveran a renegat legăturile cu celebrul văr mai tînăr. Dar o legătură există, din 
moment ce unii membri ai Ordinului Templului Solar fuseseră în prealabil membri 
ai Ordinului Suveran. Şi poate continuaseră să fie... Mai mult, doctrinele sînt 
identice. 

„Manifestul“ Ordinului Suveran al Templului Solar, intitulat Pourquoi le 
resurgence de l'Ordre du Temple? (La ce bun renaşterea Ordinului Templului?), 
publicat sub pseudonimul „Peronnik“ la Monte Carlo, în 1975, vorbeşte despre 
existenţa unei planete Heliopolis, aflată pe orbită în jurul lui Sirius. Conducătorii 
celor două ordine cred că se află în contact cu locuitorii acelei planete. 
„Peronnik“ explică: 

De mai multe ori, în trecut, au plecat misiuni interplanetare de pe Heliopolis cu 
direcţia Pămînt. Este cazul perioadei în care a fost ridicată Marea Piramidă, cînd s-a stabilit 
o înţelegere cu anumiţi iniţiaţi egipteni pentru a le fi consolidate şi dezvoltate cunoştinţele 

şi o delegaţie de douăzeci şi cinci de specialişti a sosit să ajute la constructie.1” 

Doctrina ordinelor subliniază importanţa preoţiei secrete a lui Melchisedek, 
el însuşi fiind un emisar din Heliopolis/Sirius, care s-a întors pe planeta lui după 
ce şi-a îndeplinit misiunea.:* Cartea Ordinului Suveran proclamă apartenenţa 
acestuia la organizaţia Sinarhistă, ceea ce-i leagă direct de Schwaller de Lubicz. 

Este semnificativ că motivul pentru care şaizeci şi nouă de membri au ales 
calea sinuciderii era credinţa că sufletele lor se vor întoarce „acasă“, în sistemul 
Sirius. Documentele trimise presei în 5 octombrie 1994 de conducătorii sectei 
includ declaraţia: „Marea Lojă Albă din Sirius a decretat rechemarea ultimilor 
purtători autentici ai cunoaşterii străbune.“ Deşi au adăugat nuanţa lor 
particulară, ca să nu spunem pervertita, la idee, este limpede că totul vine de la 
Alice Bailey, care utilizează „Marea Lojă Albă“ în contextul Sirius. Şi, evident, 
Templul Solar subliniază importanţa Marii Piramide care, susţin membrii, va 
concentra principalele evenimente în următorii ani. 


Urmind Calea Leului 


Conceptul contactului cu Sirius a ajuns la moda in ultimii ani. in 1985, pe 


piaţa New Age apărea The Lion Path (Calea Leului). Autorul, dindu-se drept 
„Musaios“, susţinea ca schiteaza un vechi sistem de credinţe egiptean al 
transformării individuale şi al iluminării, derivat din textele piramidelor. Călătoria 
lui Osiris în cealaltă lume, pentru a deveni „trup de lumină“ înainte de a lua o altă 
formă, a lui Horus, a fost văzută ca descrierea unui proces de transformare prin 
care trece sufletul după moarte, dar ce poate fi experimentat şi în timpul vieţii (o 
idee pe care o considerăm revelantă). Acum, Musaios ne promite ca 
transformarea este accesibilă oricui. 

Oricum, ce reiese cu adevărat din The Lion Path este un proces pasiv, o 
serie de exerciţii de meditaţie, descrise superficial şi simplist în limbajul New Age, 
ce trebuie făcute în aceste vremuri semnificative astrologic, cu scopul de a-l 
„acorda“ pe practicant cu fiinţele superioare din univers, în special cu cele din 


sistemul Sirius. 


Pentru a urma Calea Leului este suficient să meditezi corect, la momente 
prestabilite, acordindu-te cu forţele astrologice (se utilizează o astrologie complet 
reinventată, ce include şi două planete încă nedescoperite ale sistemului nostru 
solar, dar şi pe Sirius A şi Sirius B). Forţa supremă, obiectivul Căii Leului, este 
Sirius. Cînd se ajunge la contactul cu Sirius, practicantul a atins transformarea 
personală urmărită, Musaios uitind să spună exact ce se obţine astfel. Clar este 
că se obţine comunicarea cu fiinţele din Sirius. Musaios scrie: 

In şedinţa Vulcan(-Ptah) începem să adunăm păstaia (în termeni ai lumii fizice, nava 
spaţială sau farfuria zburătoare) pentru călătoria ce va urma; în şedinţa Horus începem să 
o folosim. In timpul instruirii Vulcan «re-cablăm» şi noile circuite sînt pregătite pentru 
călătoria şamanică. In Vulcan-Sothic, a douăzeci şi cincea, procesul este încheiat. 

Pasivitatea exerciţiilor este în contradicţie, ea însăşi, cu principiile 
presupuse a se afla la baza Căii Leului. Călătoria este, în textele piramidelor, un 
proces activ, în care individul este direct responsabil pentru rezultat. Nu este o 
stare pasivă în care permiti unor forte exterioare să te conducă. 

The Lion Path include o ilustrație a „ochiului divin“ cu o hieroglifa care, ni se 
spune în legenda imaginii, înseamnă „Domnul Celor Nouă“. Trebuie să fie vorba 
de Marea Eneadă. De ce foloseşte Musaios „Celor Nouă“? 

Scopul final al Căii Leului este, aşa ni se spune, alcătuirea unui „grup de 
legătură“ al oamenilor cu fiinţele de pe Sirius. Cum scrie Musaios în 1985: 

Viitorul umanităţii depinde de cei mai dezvoltați şi evoluati reprezentanţi ai ei. 
Pentru a-i aduna cît mai repede într-un grup de legătură avem marea şansă... oferită 
umanităţii pînă în 1994: o cale de scăpare oferită unui proces evolutiv ce altfel va fi 
abandonat. In consecinţă, grupul de legătură trebuie să continue procesul. +? 

Acest grup de legătură are o misiune uriaşă: 

Vedem în zare şansa de a schimba destinul omenirii prin acţiunea unui grup de 
oameni pe care i-am ajutat şi care au urmat calea pe care erau chemati.!# 

(Exerciţiile pentru Calea Leului ar fi trebuit să se termine în aprilie 1994, 
dar, cum data era prea apropiată, o nouă ediţie a cărţii a împins-o în 23 
noiembrie 1998.) 

Scopul pare să fi fost adunarea unui grup de oameni care au executat 
exerciţiile spirituale ale Căii Leului şi au atins nivelul contactului cu Sirius. Pe 
urmă, aceştia vor conduce sau măcar vor vorbi în numele Pămîntului. 


Musaios rezumă obiectivele Căii Leului cu un citat din Cartea Morților: 
„Acum vorbesc cu o voce şi un accent pe care ei le înţeleg, limba mea este aceea 
de pe Sirius.“ (Trebuie subliniat că este traducerea lui Musaios. In ediţia R.O. 
Faulkner este scris: „Am vorbit ca o giscă pînă cînd zeii mi-au auzit vocea şi am 
facut repetiţii pentru Sothis.“::) 

Incercarile de a intra în contact cu fiinţe de pe Sirius ne sînt deja familiare. 
Nu numai Consiliul Celor Nouă susţine că discipolii aleşi sînt canale pentru 
comunicarea cu Sirius, ci şi Alice Bailey scrie despre Calea lui Sirius că este cea 
mai înaltă aspirație pe care 

o poate avea un cautator. Dar care este scopul lui Musaios cu Calea Leului? 
Şi cine se află în spatele acestui pseudonim? 

Nu este greu să-i descoperim adevărata identitate. „Musaios“ nu este 
nimeni altul decît dr. Charles Musts, cibernetician şi matematician de renume 
international. Ştim asta nu numai din bănuielile trezite de frecventa menționare 
de către Musaios a lucrărilor lui Musts, dar şi viceversa, ci şi din faptul că John 
Anthony West dezvăluie identitatea în Serpent in the Sky, atunci cînd discută 
Calea Leului.::5 

Fără nici o îndoială, Musts este unul dintre cei mai eruditi şi strălucitori 
gînditori ai zilei de azi. Matematician respectat, inventator al teoriei complexe a 
„Supernumerelor“, opera lui „pune probleme la interfaţa între sociologie, 
biologie, psihologie, filozofie şi matematică“. S-a ocupat şi de mitologie. Musts 
este un nume şi în cibernetica neuronală: la începutul anilor 1960 a lucrat cu 
Warren S. McCuloch:, îndrumătorul lui Andrija Puharich în primele lucrări legate 
de implanturi electronice, radioul din dinte şi altele asemănătoare. Curios, opera 
de căpătii a lui Musts, Destiny and Control in Human Systems (Destin şi control în 
sistemul uman) a apărut în acelaşi an cu aceea publicată sub pseudonim, The 
Lion Path, distanţa între ele fiind, cel puţin la prima vedere, absolut inexplicabilă. 
Pe de altă parte, prima este didactică şi erudită, dezvăluind o enormă sete de 
cunoaştere şi o deosebită perspicacitate, în timp ce pe cealaltă admiratorii săi din 
mediul universitar ar arunca-o imediat la coş ca pe un gunoi New Age. Ce anume 


dorea Musts să facă? 


Poate este semnificativ şi că era unul dintre pionierii susţinerii ideii unei 
vizite extraterestre în istoria recentă a umanităţii. La sfîrşitul anilor 1950, el 
întreprinde un studiu asupra unei anumite legende babiloniene, ajungînd la 
aceleaşi concluzii precum Robert Temple în The Sirius Mystery: că avem dovezi 
ale vizitei făcute de extraterestri amfibieni.::* Temple nu aminteşte niciodată 
opera lui Musts, ceea ce este curios, deoarece amîndoi sînt apropiaţi ai aceluiaşi 
personaj influent, Arthur M. Young. Musts era editor al revistei lui Young de la 
Institute for the Study of Consciousness şi coautor cu Young al unei cărţi. Temple, 
aşa cum am văzut, era protejatul lui Young şi pentru un timp scurt fusese 
secretar al Foundation For the Study of Consciousness. 

Dacă nu altceva, povestea lui Musaios ne spune măcar că minţile cele mai 
strălucite au fost cooptate sau s-au oferit voluntare în reţeaua persoanelor 
dornice să contacteze fiinţele de pe Sirius. Indivizi ca Musts şi James Hurtak chiar 
credeau posibile aceste lucruri? Şi, dacă da, pentru a transmite asta planetei nu 
puteau găsi un canal mai reprezentativ decît tulburele mediu New Age? 


Miezul problemei 
Conducători Secreti, Maestri ascunsi, iniţiaţi şi fiinţe superioare de pe Sirius: 
toate roiesc în acelaşi cerc, dar motivul avut, la fel ca secretul ascuns, se află în 
apartenenţa lor la acelaşi stup. Acum vedem cum secte şi grupuri aparent fără 
nici o legătură au în comun persoane şi credinţe. Poate chiar prea puţine, de fapt. 
Acestea sînt ingredientele amestecate cu mare măiestrie pentru a se obţine o 
nouă religie pentru secolul douăzeci şi unu. 

Am ajuns la concluzia că acele comunicaţii ale Consiliului Celor Nouă au 
antecedente în mediul mistic şi ocult al sfirsitului de secol nouăsprezece si 
început de secol douăzeci. Unele din materialele de azi ale Consiliului Celor Nouă 
sînt izbitor de asemănătoare cu aceste manifestări timpurii iar asta nu este o 
simplă întîmplare. De exemplu: 

* Comunicarea lui Aleister Crowley cu „Aiwass“, începută în 1904, a dus la 
apariţia (poate reformarea) Argentum Astrum, ordinul magic ce punea accent pe 
Sirius. In California de după război, Aiwass şi „Conducătorii Secreţi“ (fiinţe 
inteligente non-umane) ai A...A... au fost identificaţi mai degrabă cu extratereştri 
decît cu entităţi oculte. S-a declanşat un foarte încîlcit sistem de influenţe: un 
membru al A..A..., Harry Smith, l-a influenţat pe tînărul Arthur M. Young, cel care 
era în anii 1950 secundul lui Puharich la Round Table Foundation şi care a 
inspirat direct scrierea The Sirius Mystery de către Robert Temple. Cartea are, în 
schimb, o influenţă enormă asupra noii egiptologii şi asupra credinţei în 
implicarea extraterestrilor în originile civilizaţiei egiptene (şi nu numai). 

* Anumite idei ale lui Schwaller de Lubicz, cum ar fi Cele Nouă Principii, se 
răsfrîng asupra comunicaţiilor timpurii cu Consiliul Celor Nouă. El era membru al 
Societăţii Teosofice şi al Mişcării Sinarhiste, aflate în strînse legături cu societăţi 
în care Crowley era membru şi în a căror tradiţie esoterică este important grupul 
de nouă. Schwaller de Lubicz a devenit naşul noii egiptologii inspirind pe multi 
dintre cercetători. 

* Comunicarea lui Alice Bailey cu Tibetanul este precursoarea celei avută 
de Consiliul Celor Nouă. Comunicarea lui Vinod din 1952 continuă practic 
activitatea lui Bailey, aşa cum cartea lui Hurtak, The Keys of Enoch, este, în 
mare, o revizuire a operei acesteia. Cariera ei a început în cadrul Societăţii 
Teosofice, iar directa influenţă a lui Sirius şi a locuitorilor acelui sistem asupra 
Pămîntului era cheia doctrinei Tibetanului. De asemenea, Bailey face o legătură 
directă între Sirius şi francmasonerie, o idee poate aflată deja în cercurile înalte 
ale francmasoneriei americane şi care i-a fost prezentată de soţul ei, Foster 
Bailey. Un alt francmason important, care, ca iniţiat în ale teosofiei, era deschis 
ideilor lui Bailey a fost Henry Wallace, un important sprijinitor al Round Table 
Foundation a lui Puharich. Pentru ca totul să se lege, se ştie că Puharich a studiat 
opera lui Bailey înainte de a începe cercetările la Round Table Foundation la 


sfîrşitul anilor 1940. 


* Alte informaţii primite de paranormali influenţi şi celebri pre-cum H.C. 
Randall-Stevens şi Edgar Cayce, chiar dacă nu sînt direct legate de Cei Nouă, din 
cîte ştim pînă azi, sînt remarcabil de asemănătoare cu învăţătura acestora. 


La temelia sistemelor aparent independente ale lui Schwaller de Lubicz, 
Crowley şi Bailey se află acceptarea necondiționată a principiilor de bază date de 
Helena Blavatsky, cum ar fi teoria „raselor primare“. Prin credinţă şi pregătire, cu 
toţii erau teosofişti, indiferent cît de diferit părea să fie sistemul lor. 

Contactul iniţial cu Consiliul Celor Nouă, stabilit la Round Table Foundation 
în 1952-1953, pare să organizeze toate comunicațiile într-un model coerent. Dar 
cum putem explica aceste conexiuni? Avem două opţiuni fundamentale: 

1) Diversele comunicaţii de la începutul secolului, prin Crowley, Bailey, 
Cayce şi Randall-Stevens, pot aparţine unui soi de inteligenţă nepaminteana ce a 
stabilit contactul prin intermediul unor telepati, luînd diverse înfăţişări. 
Variaţiunile pot face parte dintr-un plan sau sînt consecinţele dificultății de „a 
intra“ în constiintele diferiților mediumi. În acest scenariu, sosirea Consiliului 
Celor Nouă rezolvă problema prin concentrarea asupra unui grup de receptori 
„acreditaţi“, „oficiali“ (cum era Phyllis Schlemmer), ceea ce dă un sens întregii 
istorii. 

2) Este posibil ca întreaga comunicarea cu Consiliul Celor Nouă, demarată 
cu Puharich şi Arthur Young, să fie în mod conştient modelată după cele 
precedente, poate în cadrul unui experiment de declanşare şi manipulare a 
credințelor. 

Nici una din soluții nu este în întregime satisfăcătoare. Dacă par să existe 
elemente de manipulare din partea lui Puharich, el însuşi 


9 

pare să fi crezut cu adevărat în posibilitatea de a exista o astfel de 
comunicare. 

Un alt factor important după război este implicarea agenţiilor 
guvernamentale, a Pentagonului şi a serviciilor de informații, pre-cum CIA. Am 
văzut mîna acestora deasupra Round Table Foundation în anii 1950 şi în 
evenimentele petrecute cu Lab Nine, dar şi crescînda lor influenţă în modelarea 
noului sistem de gîndire al anilor 1970. 

Din acel moment, comunicarea cu Cei Nouă pare să fi devenit mai atent 
condusă şi să fi căpătat un scop anume, legînd mesajul de Cydonia şi misterele 
Egiptului. Şi prin lucrări precum The Keys of Enoch a lui Hurtak Cei Nouă au azi o 
largă audienţă. Mesajul nu rezistă la o cercetare atentă, dar puţini ştiu de 
acţiunile din umbră sau de greşelile făcute. Impactul, pe ansamblu, este 
semnificativ. 

Un scenariu pare să aibă sens: fenomenul comunicaţiilor ce preced războiul 
pare să fi apărut spontan. Pretentia că există contacte cu entităţi non-umane nu 
este o noutate, dar avem şi elemente noi: 1) metode perfecţionate de 
comunicare, ce fac uşoară răspîndirea mesajului către lume (cărţile semnate de 
Blavatsky, Crowley, Bailey, Cayce, Randall-Stevens circulă simultan în Europa şi 
Statele Unite); 2) toate aceste contacte poartă acelaşi mesaj esenţial, al 
schimbării globale, chiar dacă este descrisă în termeni diferiţi - Eonul lui Horus la 
Crowley, Era Nouă la Bailey, „întoarcerea Marelui Iniţiat“ la Cayce, Era 
Vărsătorului la Randall-Stevens. Este un fenomen nou. Dacă în secolul 
nouăsprezece apariţia spiritismului a popularizat ideea comunicării cu fiinţe fără 
trup, nu a asociat-o cu o iminentă schimbare. 

Este uşor să ne imaginăm că atunci cînd această nouă direcţie a ajuns la 
urechile guvernului, agenţiile guvernamentale au vrut să ştie ce se întîmplă. Pe 
coridoarele puterii probabil că s-a auzit: Este comunicarea reală? Vor avea loc 
schimbările profetite? Este posibil contactul cu fiinţe non-umane, extraterestre, 


eventual chiar cu „zeii“ antici? Probabil ca o componentă a interesului pentru 
războiul psihologic şi a utilizării capacităţilor psi după Al Doilea Război Mondial, 
guvernul SUA, prin diverse instrumente, şi-a concentrat, la sfîrşitul anilor 1940 şi 
în continuare, atenţia asupra comunicaţiilor cu diverse entităţi. Poate că nu a fost 
o politică oficială. Era suficient interesul unor persoane din comunitatea militară 
şi de informaţii pentru ca ideea contactului să fie luată în serios. Dacă era real, 


putea fi folositor. 


Este o greşeală să considerăm că gîndirea militară este exclusiv 
pragmatică. Generalul Patton, de exemplu, credea în reîncarnare, mareşalul 
britanic Dowding era un medium deosebit şi considera că se află în contact cu 
spiritele aviatorilor dispăruţi. Ajungind la francmasoni, ideilor lui Alice Bailey (mai 
bine spus ale Tibetanului) li s-a deschis o cale preferentiala către principalii actori 
ai societăţii americane. Nimeni nu se află mai aproape de virful piramidei decit 
vice-preşedintele, iar vice-preşedintele Henry Wallace era cufundat în misticism 
şi esoterism. Dar inteligenţa politică şi militară este croită pentru eficienţă: grija 
principală este de a utiliza toate resursele disponibile pentru atingerea cît mai 
rapidă a scopului. Dacă erau interesaţi de contactul cu extratereştrii, trebuiau să 
răspundă unei singure întrebări: cum putem exploata asta în folosul nostru? 

Aşadar, dacă „ei“ ar începe să ia în considerare ideea contactului cu alte 
fiinţe inteligente, care ar fi următorul pas? Logic ar fi să înceapă nişte experienţe, 
exact ceea ce Puharich şi Round Table Foundation au făcut. In fond, nu există nici 
un dubiu legat de asta: cercetările lui Terry Milner dovedesc că fundaţia era un 
front ascuns pentru experienţe militare psihologice şi medicale. Inca o data, este 
semnificativă implicarea lui Henry Wallace în finanţarea fundaţiei. Experiențele 
parapsihologice ale lui Puharich de la Glen Clove s-au concentrat asupra 
persoanelor care, precum Eileen Garrett, susțineau că se află în contact cu o 
anumită entitate. Asta explică de ce a fost adus Vinod şi pentru cine lucra 
Puharich. 

Mai există un argument important legat de activitatea lui Puharich. Se pare 
că el căuta în mod activ contactul, mai bine zis căuta să fie martor la activitatea 
persoanei aflate în contact. Este important, pentru că receptorii de la începutul 
secolului păreau să ajungă spontan în contact. Nu căutau în mod intenţionat asta. 
Chiar marele magician Crowley a fost luat prin surprindere de Aiwass. 

Ce demonstrează aceste experimente? Ce concluzie a tras Puharich? Era 
comunicarea reală sau o iluzie? 

Odată identificat un fenomen, urmează utilizarea lui. Schimbarea de 
direcţie în comunicarea cu Cei Nouă petrecută la începutul anilor 1970 şi apariţia 
unor tonuri mai accentuate în mesaj pot surveni după stabilirea contactului şi 
demararea procesului de 

popularizare. Dar ce anume este Consiliul Celor Nouă şi în ce scop este 
utilizat mesajul? De ce sînt implicate în promovare atitea persoane de vîrf din 
anumite domenii, de ce se face atît de fatis, cum este cazul lui Richard Hoagland 
cu Mesajul din Cydonia? 

Este nevoie, considerăm noi, de foarte multă precauţie. Clopotele de 
alarmă se aud, fie că este adevărat, fie că nu, acum cînd Cei Nouă au devenit 


proprietatea serviciilor de informaţii. Este bine să fii vigilent, poate chiar temător. 


CAPITOLUL 7 


Sfirşitul vremurilor: avertismentul 


Este larg răspîndită aşteptarea că trăim „sfîrşitul vremurilor“, că apocalipsa 
se află la orizont şi sfîrşitul lumii este cu adevărat aproape. Cărţi si filme de 
succes ne induc ideea că evenimente importante, devastatoare, vor pustii lumea. 
Şi chiar dacă omenirea va supravieţui cumva aşteptatului cataclism, va fi 
alcătuită din refugiaţi traumatizati care vor căuta cu disperare un conducător cu 
mînă de fier. 

In avangarda acestei stări a sfirsitului de lume se află emoția generată de 
sosirea noului mileniu. Este ca şi cum anul 2000 ar marca apogeul tuturor 
sperantelor şi temerilor, deşi aspectul negativ este subliniat în defavoarea 
aşteptărilor optimiste. Mileniul, aşa cum este, are sens doar în context creştin, 
presupunind că el marchează împlinirea a 2000 de ani de la naşterea lui lisus, 
dar toată lumea a fost cuprinsă de isterie. Cu toate privirile atintite asupra 
următorilor ani, păcat ar fi să nu se petreacă nimic, de aici şi tentatia pentru 
anumiţi indivizi şi cabale de a se asigura că se va întîmpla... 

Pentru creştini, sfîrşitul vremurilor înseamnă a doua venire a lui lisus, aşa 
cum este ea prezisă de Noul Testament, concomitent cu evenimentele descrise, 
poate, cu prea mult zel, în Apocalipsă. Ni se spune să credem că lisus, considerat 
a fi simbolul iubirii divine, se întoarce pe Pămînt pentru a declanşa lupta finală 
între forţele binelui şi cele ale răului, Armaghedonul. 

Aşteptările creştinilor sînt doar o parte a povestii. De exemplu, adepţii New 
Age se prepară de mai mulţi ani pentru acest moment, sosirea Erei Vărsătorului, 
din cauza încrederii în profetiile ocultistului francez din secolul al şaisprezecelea, 
Nostradamus. Interpretind datele astrologice, el subliniază că anul 1999 va fi 
dezastruos pentru omenire, asta dacă acceptăm interpretarea New Age a 
catrenelor. Criticii au subliniat că practic orice profeție poate fi citită în scrierile 


lui, aşa cum se poate face cu codul Bibliei!. să pui la îndoială cele scrise de Nostradamus 
este, pentru un adept al New Age, acelaşi lucru cu a critica Biblia, pentru un fundamentalist creştin. 
Chiar şi aşa, dacă autorul Apocalipsei, considerat a fi Sf. loan din Patmos, este unul din cei doi creatori 
ai Mileniului, celălalt este, cu siguranţă, Nostradamus. Pe aceste rădăcini contorsionate s-au altoit toate 
celelalte variante de aşteptare a sfirşitului vremurilor, anunţate sonor de personaje dovedite a face 


parte integrantă din marea conspirație ce exploatează febra Mileniului. 


Chiar şi ateii, care dispretuiesc toate credinţele religioase sau mistice, sînt 
cuprinşi de nesiguranța viitorului. Poate că prăbuşirea economiei globale va 
deschide poarta pentru cei patru Cavaleri ai Apocalipsei: Foamea, Ciuma, 
Războiul şi Moartea. Ei arată către revoluțiile economice din Orientul Indepartat, 
din Rusia şi din alte locuri, şi se tem de viitorul pieţelor financiare şi de dezastrele 
posibile în jurul momentului Mileniului. Dacă nu de altceva, ateii se tem de haosul 
provocat de calculatoare din cauza unei simple (dar dezastruoase) lipse de 
prevedere, din partea multor constructori, care face ca software-ul să nu 


recunoască anul 2000. (Ca o ironie, datorită isteriei generale, este singurul lucru 
care contează.) Se poate ajunge de la un colaps financiar la scară internaţională 
la revolte de stradă şi introducerea stării marţiale. Şi, este evident, Mileniul însuşi 
va activa dezastrul. 

Nu trebuie să fii un fundamentalist turbat sau un afacerist neliniştit ca să 
simţi emoția. Am văzut în ultimii ani, chiar în ultimele luni, o accelerare a 
încălzirii globale asociată cu alte perturbări meteo. Pamintul a fost framintat de 
uragane, cutremure, valuri seis-mice, tornade, şi pare să aibă sens că toate sînt 
doar preludiul unor cataclisme şi mai mari. Ne rămîne doar să ne întrebăm ce va 
urma? Niciodată nu a mai existat aşa o tensiune, aşa multă vulnerabilitate 
simțită de atît de multi. Niciodată măsurile de protecţie nu au mai fost luate cu 
atita cinism. : 

Nu toţi visează. Intr-o lume a visătorilor, cei care dorm mai rar sînt regi. 
Dacă apare o vulnerabilitate, apar imediat şi cei care 

doresc să o exploateze cu cinism, iar dacă există cei dispuşi să o 
exploateze atunci există şi cei dispuşi chiar să determine vulnerabilitatea. 

Ne apropiem tot mai temători de secolul douăzeci şi unu, exact aşa cum îşi 
doresc papusarii noştri. Dispozitia colectivă de aşteptare încordată este un teren 
hrănitor pentru credinţele a căror întemeiere am urmărit-o în carte. 

Ceea ce numim conspirația porţii stelare este cultivarea credinţei că „zei“ 
extratereştri care au creat rasa umană şi guvernează civilizaţia sînt gata să se 
întoarcă. Este promovată pe diferite căi, de diverse grupuri de oameni, dar tema 
centrală asta este. O dată ce aceste credinţe intră în subconstientul colectiv va fi 
relativ uşor să fie utilizate pentru fondarea unei noi religii. Scopul suprem al 
oricărei religii organizate este controlul social şi nici aceasta, ne este teamă, nu 
va face excepţie. 


Numărătoare inversă la scară cosmică 


Multe grupuri şi indivizi exploatează nu numai febra Mileniului ci şi teama 
de secolul douăzeci şi unu. Din mulţimea acestor acţiuni cinice sau de-a dreptul 
vătămătoare, activitatea unui anume tip de grup prezintă caracteristicile cele mai 
provocatoare. Este vorba de relativ recentele „frăţii spaţiale“ ale sectelor 
centrate pe fenomenul OZN. Ar fi o greşeală să subestimăm numărul total al 
celor implicaţi sau, mai mult, puterea credinţei lor. De exemplu, mişcarea 
Raeliană, care consideră că Raelienilor li se va oferi viaţa veşnică din partea 
fiinţelor sosite din spaţiu, are 40 000 de membri şi este numai o sectă minora.’ 
Multe alte grupuri promovează un acelaşi mesaj. 

Pe acest fundal trebuie să plasăm descoperirile noastre legate de 
conspirația Egipt-Marte şi de masinatiunile specifice fiecărui grup. Nici o îndoială: 
Mileniul este un moment central în calendarul lor, deşi anul 2000 pare a marca 
doar începutul unui proces ce va ajunge la apogeu la începutul secolului douăzeci 
şi unu. James Hurtak, de exemplu, indică 2003 drept an crucial. 

De-a lungul întregii investigaţii, subiecte ce păreau a fi independente s-au 
conectat absolut natural. Pornind pe urma acestor legături logice ele s-au dovedit 
rezonabile, aşa că nu am fost surprinşi cînd am început să zărim ansamblul. Aşa 


cum am spus, principalele componente sînt: 


* Credinţa că monumetele antice din Egipt sînt realizarea unei misterioase 
civilizaţii străbune care s-a aflat în contact sau chiar a fost creată de 
extratereştri. Prin anumite înregistrări ce au dăinuit, în special în Sfinx şi în Marea 
Piramidă, această civilizaţie ne-a lăsat un mesaj referitor la viitorul nostru, legat 
în special de unele iminente evenimente la scară globală. Ceea ce se leagă 
cumva de Milenium şi Era Vărsătorului. 

* Ideea că fiinţe extraterestre pe care ni le amintim ca „zei“ sînt 
responsabile pentru civilizarea omenirii, ca în The Sirius Mystery, de Robert 
Temple. 

* Descoperirea unor structuri aparent anormale pe Marte şi care, în caz că 
se dovedesc a fi artificiale, pot fi numai realizarea unei civilizaţii ce a existat cu 
foarte mult timp în urmă pe planetă. Ceea ce reprezintă un alt mesaj pentru noi. 

* Sosirea mesajelor de la Consiliul Celor Nouă, începînd cu 1952. Ei susţin a 
fi Marea Eneadă, Cei Nouă Zei de la Heliopolis. Am văzut cum Consiliul Celor 
Nouă are o influenţă tot mai mare, nu numai în New Age, ci şi printre politicieni şi 
miliardari. 

Fiecare fir de mai înainte se bazează pe un mister real: cunoştinţele 
misterioase cu privire la Sirius pe care le au Dogonii; dovada că Sfinxul este mult 
mai vechi decît se afirmă în mod oficial; imaginile luate de Viking din Cydonia par 
să arate structuri inexplicabile; şi aparent „miraculosul“ fenomen ce înconjoară 
Consiliul Celor Nouă. Toate aceste fire par să se împletească în mod natural: 
aparente legături s-au stabilit între Cydonia şi monumentele de la Giseh. Principal 
scop în viaţă pentru Richard Hoagland, acest element se strecoară în operele 
altora, mai ales la Robert Bauval şi Graham Hancock. 

In imaginea tot mai clară se disting Cei Nouă. Acelaşi accent pe Marea 
Piramidă şi Sfinx, chiar afirmaţia că le-ar fi construit. În plus, prin opera lui James 
Hurtak, monumentele martiene au fost 

incluse şi ele în reţea. Nu există nici o îndoială că munca lui Hoagland şi 
Hurtak este condusă direct de Cei Nouă, dar ce-i cu Hancock şi Bauval? Desigur, 
datorită popularității lui Hoagland, The Mars Mystery promovează indirect pe Cei 
Nouă unui public şi mai larg. 

Mesajul care reiese din toate este întoarcerea zeilor. Mesajul din Cydonia, 
aşa cum a fost promovat de Hoagland, este că monumentele au fost gindite 
pentru a păstra codată o informaţie pentru noi. Cînd acest element a fost 
adăugat ideilor promovate de Hancock şi Bauval că monumentele egiptene de 
asemenea conţin un mesaj cifrat pentru noi, cele două s-au întărit reciproc. lar 
comunicarea cu Cei Nouă are loc chiar acum. 

Concluzia pare inevitabilă: Cei Nouă Zei, care au construit nu numai 
piramidele şi Sfinxul, ci şi structurile de pe Marte, s-au întors. Ei nu sînt doar 
creatorii civilizaţie antice egiptene, ci a întregii rase umane. 

Oricum, toate aceste concluzii se bazează pe presupunerea că firele 
prezentate sînt independente, că fiecare descoperire a fost făcută separat, 
legăturile apărînd doar pe măsura interpretării. Ceea ce nu este cazul. Întregul 
tablou pare realizat pe baza unui plan pe termen lung. De exemplu, The Sirius 
Mystery a lui Robert Temple a fost inspirată de Arthur M. Young, prezent la primul 
contact cu Cei Nouă, în 1953. Propria inspiraţie a lui Young vine de la Harry 
Smith, un membru de rang înalt în ordinului magic al lui Aleister Crowley în care 


fiinţele inteligente extraterestre, Sirius, Marte şi Egipt sînt stilpii credinţei. 
Comunicarea cu Cei Nouă, mai ales în stadiile primare, pare să o continue pe 
aceea avută de Alice A. Bailey, The Keys of Enoch a lui James Hurtak fiind doar o 
aducere la zi a acesteia. Hurtak a fost primul jucător în dezbaterea Chipului de pe 
Marte şi în noua egiptologie, iar The Keys of Enoch vine de la Consiliul Celor 
Nouă. 


Un plan extraterestru 


Este întreg tabloul sau mai sînt elemente ale acestei mitologii moderne ce 
ar trebui integrate în această reţea complexă? Avem deja şi chei de lectură: 
„biografia“ Celor Nouă făcută de Stuart Holroyd, comandată de Lab Nine, dă 
subtextul mesajului chiar din titlu: Briefing for the Landing on Planet Earth. O altă 
carte aparent independentă, The Secret School, de Whitley Strieber, are ca 
subtitlu Preparation for Contact (Pregătirea pentru contact). De fapt, nu este nici 
o coincidenţă: foarte bine vîndutul autor Strieber, mai cunoscut pentru istorisirea 
contactelor sale cu extratereştrii din Communion, Transformation, Breakthrough 


şi Confirmation, schiteaza pentru noi ultima parte a scenariului. 


De abia în 1987, Communion a propulsat în atenţia publicului fenomenul 
răpirii de către extratereştri. In puţinii ani scurşi de atunci am văzut o adevărată 
explozie, practic o epidemie, de pretinse răpiri prin care imaginea micului 
extraterestru gri ni s-a întipărit în minte şi a devenit, cel puţin, un simbol cultural. 
Dar, pentru multi, omuleţii gri sînt mult mai mult decît personaje de benzi 
desenate: cel puţin 35% din americani cred azi că aceşti siniştri extratereştri 
răpesc în mod frecvent fiinţe umane.: Această credinţă a început, peste noapte, 
să capete nuanţe religioase. Strieber, in Secret School, ne oferă nouă lecţii ce i- 
au fost încredințate de extratereştri pentru a fi împărtăşite umanităţii, legind 
acest mesaj de Chipul de pe Marte, despre care susţine că i-a fost arătat de 
răpitorul/tutorele său pe cînd era copil. Lucru oferit noii egiptologii de Hancock, 
Bauval şi West. Nu este, aşa cum vom vedea, o simplă întîmplare că The Secret 
School este promovată cu un entuziasm deplasat de nimeni altul decît de 
Graham Hancock: „Orice om preocupat de copleşitorul mister a ceea ce sîntem şi 
a ceea ce am putea deveni trebuie să citească The Secret School.“ (Poate că este 
semnificativ că am întîlnit deja „Şcoala Secretă“ ca o alternativă utilizată în anii 
1930 la titlul sinarhist „Consiliul Celor Nouă“.) 

Poate că Hancock şi Strieber doar se admiră reciproc şi totul se termină 
aici. Dar altfel, date fiind provocatoarele legături ce ies la suprafaţă, ultimele 
piese ale mozaicului îşi ocupă locul. De exemplu, Strieber a lucrat cu Richard 
Hoagland şi a finanţat la cererea acestuia lucrările de îmbunătăţire a rezoluţiei 
imaginilor făcute de Mark Carlotto în 1985, cu doi ani înainte ca prima sa carte 
despre „răpiri“, Communion, să fie publicată.+ 

Strieber i-a fost prezentat lui Richard Hoagland în 1984, de un prieten 
comun, dar a făcut comentarii despre cercetările planetei Marte de abia în 
Breakthrough (1997). Discutînd îmbunătățirile 

aduse de Mark Carlotto imaginilor Viking, în care au fost utilizate 
echipamente speciale furnizate de departamentul de cercetare de la The 


Analytical Science Corporation, el scrie: „Faptul că imaginea Chipului de pe Marte 
a fost tratată în 1985 cu cel mai bun echipament disponibil şi că el arată şi mai 
mult cu o sculptură a fost ascuns.“ Este greu de înţeles cum se poate spune că 
„a fost ascuns“, dat fiind că Hoagland a spus despre Chip oricui dorea să-l 
asculte, inclusiv Naţiunilor Unite, ca să nu mai vorbim de conferinţe şi de cărţile 
publicate de atunci. 

The Secret School dezvăluie totuşi subtextul scrierilor lui Strieber şi adaugă 
încă o piesă la mozaic. Cartea din 1997 descrie cum şi-a amintit, începînd din 
1995, experienţele sale de răpit de către extratereştri, mai ales cele suprimate, 
legate de copilăria sa texana din anii 1950. Işi aminteşte cum era participant la 
„Şcoala Secretă“, un grup de copii răpiți şi educați de paznicii gri. Desi Strieber 
crede că a „urmat“ această şcoală un număr de ani, amintirile recuperate şi 
lecţiile prezentate sînt cele de la vîrsta de nouă ani. 

Isi mai aminteşte că, atunci cînd prietenul său, omul de ştiinţă John 
Gliedman, i-a arătat pentru prima dată Chipul, şi-a amintit că-l mai văzuse 
cîndva, iar mai tîrziu a realizat că extratereştrii îi arătaseră exact aceeaşi imagine 
în timpul şcolii. (Poate că este adevărul adevărat, dar este greu de crezut cum se 
mai potrivesc scenariului noile imagini ce dovedesc că este vorba doar de o 
îngrămădire de stinci. Oare şi-au bătut extraterestrii joc de el? Daca este asa, n- 
ar fi prima dată cînd o entitate fără trup se amuză pe seama credulităţii 
omeneşti. Să ne amintim cum Colin Wilson numea aceste fiinţe „pungaşii si 
escrocii lumii spirituale“, în timp ce Uri Geller vorbea despre Cei Nouă ca despre 
„O civilizaţie de clowni“.) 

Mai interesant este cum atribuie Strieber trezirea amintirilor - motivul 
scrierii cărţii Communion - tocmai momentului în care Gliedman i-a arătat Chipul. 
EI scrie: 

Indiferent cît de bine pot să explic, vederea Chipului a fost un 

eveniment epocal în viata mea, mult mai mult decît mi-aş fi putut 

imagina sau, pînă de curînd, chiar înţelege. Se pare că a declanşat 

întîlnirea din 26 decembrie 1985 (evenimentul ce a dus la scrierea 

cărţii Communion). Misterul de pe Marte şi şcoala secretă se vor 

dovedi strîns legate.” 


a 


Importanța acordată de Strieber numărului nouă pare să fie numitorul 
comun al planurilor sale: 

Cele nouă lecții din cea de-a noua vară a vieții mele erau grupate în trei grupuri de 
trei, ceea ce-mi explică semnificația celor nouă ciocănituri cu un rol atît de important în 
experiența contactului meu. 

(Asemănător cu cele nouă lovituri ce l-au trezit pe Jack Parsons în timpul 
lungii şedinţe de magie din 10 ianuarie 1946.) 

Ne invită oare Strieber să facem legătura cu Consiliul Celor Nouă? 

The Secret School descrie cum cele nouă lecţii i-au fost predate în copilărie 
în serii de cîte trei, plus o a zecea lecţie, făcută cu „vizitatorii“, în 12 noiembrie 
1995: o prezentare a anului 2036 (cu Statele Unite devenite dictatură militară 
după ce teroriştii au distrus Washington-ul cu o bombă atomică). Este deja un 
tipar cunoscut: zece numere importante, cu al zecelea întregind şi dînd sens 
celorlalte nouă si asigurind continuitatea cu secvenţa următoare. 

Prima lecţie a început cu un vis în care plutea la înălţime, pe Marte, privind 


în jos la un chip gigantic, sculptat, şi la piramide. (Mai notează şi că, la aceeaşi 
vîrstă, a devenit brusc interesat de Egipt.°) 

Următoarele opt lecţii din The Secret School descriu marile monumente ale 
Egiptului şi ale altor civilizaţii timpurii menite să schimbe destinul lumii. Ca şi în 
The Mars Mystery de Hancock, Bauval şi Grigsby, piramidele au fost ridicate 
pentru a arhiva amintirea unor catastrofe globale şi a servi drept avertisment 
generaţiilor viitoare că astfel de cataclisme pot sosi din nou. Strieber scrie: 

Ni s-a implementat şi un soi de mecanism în genele noastre care se manifestă cînd 
echinocțiul se află în opoziţie şi cînd lumea este iar ameninţată. Acest mecanism este 
Şcoala Secretă şi a fost gîndit pentru momentul în care trecem de la Peşti la Vărsător." 

Unele indicii ne spun cine conduce Şcoala Secretă. Este evident că Strieber 
introduce aici opera lui Robert Bauval si problema eroziunii Sfinxului, acceptind în 
întregime argumentul că dovezile geologice şi corelatiile astronomice posibile pe 
baza Sfinxului şi a piramidelor stabilesc familiara data de 10 500 î.Hr. Deloc 
surprinzător, el datează 

şi începutul Erei Vărsătorului imediat după anul 2000. Poate că acesta este 
motivul pentru care Graham Hancock susţine The Secret School. 

Problema centrală a cursurilor este că ele oferă o soluţie pentru ieşirea din 
coşmarul viitorului prin modificarea constiintelor celor aleşi, de data asta prin 
acceptarea adevăratului înţeles al monumentelor de pe Marte, a Sfinxului şi a 
piramidelor, dar şi a realitatatii „vizitatorilor“. El scrie cu zelul sfirsitului de lume: 

Domnul... este gata să pătrundă în lumea noastră, iar destinul sufletelor noastre, de 
însoțitori ai creatorului, este gata să se implineasca.” 

Aşadar, care este rolul lui Whitley Strieber, fie el conştient sau nu, în 
conspirația ce insinuează o nouă religie şi ne pregăteşte pentru preluarea 
conducerii de către adepţii acesteia? O componentă a noului sistem de credinţă 
este amalgamarea şi exploatarea celor mai puternice mituri moderne, şi puţine 
sînt mai puternice decît răpirea de către extratereştri. Aici apare cea mai 
influentă imagine a timpurilor noastre, extraterestrul gri, adus lîngă Chipul de pe 
Marte şi datarea monumentelor de la Giseh ca fiind din anul 10 500 î.Hr. Totul 
legat de iminenta sosire a Erei Vărsătorului şi, într-un fel sau în altul, de 
întoarcerea zeilor din spaţiu. Sau a unui zeu cvasi-creştin care ne va salva de tot 
răul, mai ales de acela prezent în noi, dacă o să credem în el. 

Realitatea răpirilor a fost mult dezbătută şi este o problemă dincolo de 
scopul prezentei lucrări. Unei alte conexiuni mai puţin cunoscute trebuie să-i 
acordăm o clipă de gîndire. Cînd jurnalistul Ed Conroy a demarat o investigaţie 
pentru a afla ce se află în mod obiectiv în spatele poveştii lui Whitley Strieber din 
Communion, el a inventariat toate legăturile posibile, inclusiv posibilele 
asemănări cu folclorul şi ocultismul. El scrie în Report on Communion (1989) că, 
după cum scria Kenneth Grant, Aleister Crowley susţinea, în 1919, că a fost 
contactat de o fiinţă extraterestră, Lam, legată de Sirius şi sistemul Andromeda. 
Conroy continuă: 

Grant susţinea că şi alţi membri OTO fuseseră contactaţi de Lam şi făcuseră 
cunoscut acest lucru înaintea lansării imaginii acestuia de către Crowley în 1945. Dacă se 
poate obţine legitimarea pe baza coincidentelor imaginaţiei, este interesant că descrierea 
lui «Lam» făcută de Crowley este aceea a unui cap în formă de ou, cu nasul şi 

gura atrofiate şi ochii oblici, alungiti. Asemănarea cu ilustratia de pe coperta 
Communion este remarcabilă, cu excepţia dimensiunii ochilor.” 

In paragraful anterior celui citat, Conroy face o paralelă între invocatia 
magică a îngerului practicată de Crowley şi schema cosmică schitata de Hurtak în 
The Keys of Enoch. 

Considerăm că aceste mistere veritabile, întrebări la care chiar nu există 
răspuns, sînt ocultate de adevărurile parţiale şi invențiile noii „religii“. 
Monumentele de la Giseh pun mari probleme egiptologiei clasice. Acelaşi lucru se 
întîmplă şi cu structurile de pe Marte, în special cu piramidele. Nu avem nici un 
argument convingător pentru aceste subiecte. Ce ne îngrijorează este campania 
menită să impună un anumit înţeles acestor subiecte independente pentru a da 
un răspuns artificial ce clădeşte foarte uşor o nouă religie şi pare să ofere soluţii 
facile pentru prezentul omenirii, dirijindu-ne drumul către viitor. Mesajul este 
mereu acelaşi, iar potenţialul pericol este incalculabil. 

Whitley Strieber şi Richard Hoagland joacă un rol important în răspîndirea 
credinţei că se află ceva anormal în coada cometei Hale-Bopp.* Un prim rezultat 
a fost sinuciderea în masă a membrilor sectei Heaven's Gate, convinşi că o navă 
cosmică vine sa le adune sufletele si să le ducă spre o viata mai bună. Este o 
ipoteză extremă, iar moartea lor nu poate fi pusă în cîrca celor ca Hoagland, 
Strieber sau Courtney Brown, dar nebunia sectantilor este cu atît mai mare cu cit 
ei au murit degeaba, pentru a ajunge pe 

o navă spaţială inexistentă. 


Inspectorii 


Daţi-ne voie să stabilim grupurile implicate in acest scenariu complex: 

1) Cercetătorii şi scriitorii care promovează ideile care alimentează sistemul 
de credinţă - includem aici pe Robert Bauval şi Graham Hancock, cu civilizaţia lor 
pierdută în 10 500 î.Hr.; pe Robert Temple şi versiunea lui cu aparenţă ştiinţifică 
a teoriei astronautilor 

din trecutul îndepărtat; pe Richard Hoagland care propovăduieşte pretinsa 
legătură Marte-Giseh; şi pe Whitley Strieber, cu lecţiile lui despre extraterestrii 
gri. 

Am arătat cum toţi aceşti scriitori preiau conceptele unii de la alţii pentru a- 
şi întări propriile lor idei, consecinţa fiind susţinerea reciprocă şi apariţia unui 
tablou unitar. Asta în ciuda faptului că, adeseori, se construieşte pe un teren 
şubred. Toţi aceşti indivizi susţin că operele lor se bazează pe fapte - poziţia 
piramidelor, imaginile ciudate de pe Marte, misterioasa cunoaştere a unui trib 
vest-african sau propria lor întîlnire cu extratereştrii -, dar totul se termină cu 
extrapolarea mesajului spiritual. 

Lucrările lor oferă materialul primar pentru sistemul de credinţe în curs de 
apariţie, deşi este posibil ca ei să nu fie conştienţi de rolul pe care îl joacă. Este 
posibil să fie doar manipulati. 

2) Indivizi carismatici, cu aer de guru, care promovează mesajul spiritual 
presupus a veni din revelații personale, aşa cum ar fi informaţiile primite în 
transă. In această categorie intră James J. Hurtak, Andrija Puharich, sir John 
Whitmore, Alice A. Bailey şi chiar „Marea Fiara“, Aleister Crowley. Toţi au un 
mesaj specific bazat pe aşteptarea unei iminente transformări globale şi pe 
încrederea totală în omniscienta sursei lor. Membrii contemporani ai acestei 
categorii trăiesc într-un soi de simbioză cu membrii primei categorii, utilizînd 
opera acelora pentru a asigura un cadru faptic şi mult mai emotionant pentru 


scrierile mistice (de exemplu, utilizarea enigmelor martiene de Hurtak). 

Oricum, nu este un drum cu un singur sens: am văzut cum primul grup a 
contribuit la întărirea învățăturilor celui de-al doilea grup şi că legături 
neaşteptate există între cele două, cum este aceea între Richard Hoagland 
(grupul 1) şi David Percy şi David Meyers (grupul 2). Unii indivizi, precum James 
Hurtak, plutesc între cele două grupuri, în primul el fiind văzut ca un respectat 
om de ştiinţă, iar în al doilea ca vizionar şi profet. In mare, al doilea grup ia 
lucrările primului şi le dă un sens, chiar dacă membrii primului grup nu acordă 
importanţă acestui lucru. 

3) Deasupra grupurilor 1 şi 2 se strecoară umbra agenţilor sub acoperire. 
Am descoperit, de exemplu, prezenţa CIA în spatele multor evenimente, din 
intenţia agenţiei de a pune lucrurile cap la cap. Uneori se pare că CIA a utilizat 
credinţele sectare ale grupului 2 ca pe un experiment de psihologie a credinţei, 
dar intenţia pare să fie uneori chiar întemeierea unui sistem de credinţe. Cel mai 
izbitor exemplu este modul în care agentul CIA Andrija Puharich i-a popularizat 


sau poate chiar i-a creat pe Cei Nouă. 


Şi Robert Temple afirmă că CIA a încercat să intervină în munca lui cu 
dogonii furîndu-i materiale esenţiale pentru cercetare şi, după apariţia cărţii, 
continuînd să-l hartuiasca timp de peste cincisprezece ani. Dar de ce ar fi facut 
asta? Nu prea are sens. Dacă ar fi dorit să-l împiedice, evident nu a avut succes. 
Şi de ce, după ce esuase în oprirea cărţii, l-ar mai fi hărțuit atitia ani? Cartea era 
deja cunoscută publicului, nimic nu se putea face pentru a opri oamenii să o 
citească. Nici ediţia din 1998 nu a fost oprită de CIA, desi era descris chiar 
interesul agenţiei faţă de carte. 

Ce a obţinut CIA din toate astea? Dacă ar fi dorit cu adevărat să oprească 
The Sirius Mystery, nu numai că a eşuat lamentabil, dar a obţinut contrariul. Şi se 
pare că asta a şi fost intenţia de la bun început, nu de a opri publicarea, ci de a 
promova cartea. Acţiunea CIA l-a convins pe Temple de importanţa cercetărilor 
sale, iar ediţia din 1998 i-a convins şi pe cititori. Introducînd toată această intrigă, 
semnificaţia „mesajului“ este consolidată. Trebuie să ne aducem aminte că 
agenţiile de informaţii sînt specializate în jocurile psihologice. 

In această categorie includem şi activitatea din spatele cortinei a unor 
politicieni sus plasați, precum Henry Wallace, cit şi activitatea masoneriei, 
imposibil de negat dat fiind că multe din toate astea decurg din „profeţiile“ lui 
Edgar Cayce. 

Dacă, aşa cum am început să credem, există o conspirație a porţii stelare, 
atunci cine sînt conspiratorii şi care este scopul lor? Putem identifica un grup care 
le manipulează pe toate celelalte? Aşa cum este deja evident, scenariul este 
foarte complex şi nu există răspunsuri simple. 

De exemplu, numai menţionarea CIA va îndemna pe mulţi să identifice 
vinovatul cu această agenţie sau chiar cu guvernul Statelor Unite. Oricum, istoria 
recentă a dezvăluit că CIA a întreprins acţiuni pentru stăpîni greu de identificat. 
CIA nu este sinonimă cu guvernul Statelor Unite. Mai mult, sînt destule exemple 
ale unor cabale din CIA, uneori pînă la cele mai înalte niveluri, în care 

au fost utilizate resursele acestei atotputernice organizaţii pentru planuri 


proprii. Aşa că nu putem trage concluzia că prezenţa unui agent CIA înseamnă 
că el acţionează în concordanţă cu politica agenţiei sau a guvernului. 

La fel, politicieni sau oameni de afaceri se pot implica în scop personal în 
această poveste. Nu avem nici o metodă prin care să aflăm cine este 
manipulatorul şi cine este manipulatul. Şi francmasoneria este prezentă în carte, 
dar rămîne deschis subiectul dacă este o fabuloasă conspirație masonică sau nu. 

Multe teorii ale conspirației (nu negăm că şi noi ne potrivim cu descrierea) 
tind să propună existenţa unui grup neidentificat în spatele oricărui eveniment 
suspect. Din nefericire pentru aceşti romantici, viaţa reală nu este atît de simplă. 
Acolo unde conspiratiile există, ele implică divese grupuri şi indivizi cu scopuri 
diferite. Este posibil ca această conspirație a porţii stelare să includă agenţi CIA, 
francmasoni, politicieni si finantatori bogaţi, fiecare considerind că are ceva de 
cistigat din aparitia acestei credinte sau temindu-se ca vor pierde daca acest 
lucru nu se întîmplă. Conspiratia este mai mare decit îşi permite un singur grup 
sau anumiti indivizi. 

Limpede este natura obiectivelor conspirației. De a promova un anumit 
sistem de credinţă in cit mai multe locuri posibil, de la publicul larg la adevărații 
obsedati de New Age. „Ei“ vor totul de la noi - inimile, minţile şi sufletele. 


După chipul şi asemănarea lor 


În 1973, guvernul Statelor Unite a comandat SRI International: un raport cu 
tema Changing Images of Man, sub redacţia Willis W. Harman şi O.W. Markley, în 
care se ajungea la concluzia că răspîndirea aşa-numitelor „noi valori“ - mişcările 
spirituale, ecologice şi de autoperfectionare - a devenit de neoprit. Ajungindu-se 
la o transformare a societăţii (mai ales în Statele Unite) ce va submina „industria 
şi cultura industrială modernă“ şi avînd ca rezultat „serioase tulburări sociale, 
declin economic, inflaţie galopantă şi chiar prăbuşirea instituţiilor statului“. Acest 
raport anticipează o slăbire a încrederii în autorităţi şi o reacţie împotriva controlului 
social. Mai sugerează, de asemenea, căi de a preveni acest scenariu, al variantei 
celei mai pesimiste, prin identificarea instituţiilor şi tradiţiilor ce pot fi utilizate 
pentru a controla impetuozitatea noii mişcări. Lucru semnificativ, ca fiind una 
dintre cele mai bune soluţii posibile, este recomandată tradiţia francmasonică. 


Raportul pune astfel problema: 


De mare interes pentru lumea occidentală este tradiţia francmasonică ce a jucat un 
rol semnificativ în naştrea Statelor Unite ale Americii, aşa cum atestă simbolul Marelui 
Sigiliu (aflat pe bancnota de un dolar)... Prin ea... avem posibilitatea de a reactiva 
simbolurile americane, de a reinterpreta etica muncii şi sprijini conceptele de bază ale 
societăţii democratice bazate pe libera iniţiativă, de a oferi noi înţelesuri progresului 
tehnologic industrial." 

Sa notăm asemănarea cu afirmaţiile vicepreşedintelui din anii 1940, Henry 
Wallace şi, desigur, cu cuvintele lui Edgar Cayce. 

Lucru semnificativ este că acest raport a fost realizat de SRI International 
într-o perioadă în care era strîns legat de CIA şi de Departamentul pentru 
Apărare. Să ne imaginăm cum au sunat clopotele de alarmă pe coridoarele 
puterii, mai ales cînd se sublinia că transformarea societăţii este inevitabilă. 
Singura soluţie, pentru cei aflaţi la putere, era piratarea credinţei aflată la 
temelia neliniştii sociale, ducînd-o în orice direcţie ce ar oferi avantaj şi ar păstra 


controlul asupra maselor. 

O componentă importantă a noului sistem de credinţă este utilizarea 
simbolisticii francmasonice. Mişcarea afirma în mod tradiţional că are rădăcinile 
în Egiptul antic şi sublinia importanţa lui Sirius, care decorează orice templu 
masonic. 

Wallace, Cayce şi raportul SRI, Changing Images of Man, subliniază fiecare 
în parte importanţa rolului Statelor Unite în promovarea idealurilor masonice prin 
crearea efectivă a statului masonic ideal.» Era şi țelul unora dintre autorii 
Declaraţiei de Independenţă, precum Thomas Jefferson. (De fapt, din cei cincizeci 
şi şase de semnatari ai Declaraţiei de Independenţă, cincizeci erau francmasoni, 
aşa cum erau şi cincizeci din cei cincizeci şi cinci de autori ai Constituţiei.) Willis 
W. Harman, consilier la Casa Albă şi redactor al raportului Changing Images, a 
fost implicat şi în 

experimentele cu Uri Geller la începutul anilor 1970 şi, ca preşedinte al 
Institute of Noetics Sciences, cu ocazia primului experiment de vedere la 
distanţă, a scris An Incomplete Guide to the Future (Ghid incomplet al viitorului - 
1976).% In cartea sa discută rolul francmasoneriei în apariţia Statelor Unite şi 
defineşte ceea ce numeşte „simbolurile americane“ - în special idealuri 
masonice.” Discutind viitorul Americii el susţine un scenariu asemănător celui din 
Changing Images of Man, cu alte cuvinte o societate bazată pe principiile 
francmasonice. El spune: 

Simbolurile asociate cu naşterea naţiunii au o semnificaţie suplimentară. Sub aceste 
simboluri, principii şi țeluri, bine înţelese, si nu altele (sublinierea autorului), diferitele 
puncte de vedere pot fi reconciliate.? 

Poate şi mai important, Harman crede că simbolul piramidei a cărei 
piramidion este Marele Sigiliu „indică înflorirea naţiunii doar atît timp cit 
conducătorii sînt dirijati de o intuiţie supraconştientă“:, pe care o defineşte ca 
„intuiţie divină“. 

Faptul că raportul SRI atrage atenţia asupra simbolurilor masonice de pe 
spatele bancnotei este în mod particular interesant. Sigiliul, introdus pe bancnotă 
de Henry Wallace, arată o piramidă incompletă, cu cheia de boltă cuprinzind un 
ochi deschis ce zboară deasupra unei aureole de lumină. Sub piramidă sînt 
înscrise în latină cuvintele novus ordo seclorum - „noua ordine a vremurilor“. 

Să repetăm cuvintele lui Wallace din 1934: 

Se va dovedi o mai mare recunoaştere a Marelui Arhitect al Universului în faţa cheii 
de boltă atunci cînd ea va fi pusă în operă iar această naţiune va căpăta întreaga sa putere 
şi poziţia din care să-şi asume conducerea naţiunilor inaugurind astfel „epoca noii ordini“. 

Wallace leagă în mod explicit întoarcerea cheii de boltă a Marii Piramide de 
rolul conducător al Statelor Unite. Este relevant, poate, că Zahi Hawass a anunţat 
că, în cadrul Sărbătorii Nopţii Mileniului, un nou piramidion din aur va fi amplasat 
în vîrful Marii Piramide. Hawass însuşi vorbeşte despre asta ca despre 
„împlinirea“ piramidei. Dacă nu altceva, va fi măcar un puternic gest simbolic al 


francmasoneriei americane. 


Lupta între Lumină şi Întuneric 


În ciuda evidentei manipulări, sînt Cei Nouă ceea ce pretinde a fi, zeii antici 


egipteni? Nu pare să fie cazul, dacă luăm în considerare şi alţi factori, în special 
foarte controversata legătură între Marte şi Giseh. Ca şi în cazul lui Richard 
Hoagland, o dată ce extrapolăm mesajul, legăturile se prăbuşesc. Am văzut cum 
mesajul iniţial al lui Bauval şi Hancock, acela că monumentele egiptene au un 
înţeles special pentru noi, cei de azi, funcţionează doar dacă ciuntim datele. Mai 
mult, Cei Nouă par să nu-şi înţeleagă propriile fapte. 

Sînt mii entuziaşti care cred în ipotezele bazate pe dovezi fizice: unghiurile 
Piramidei M&D, alinierea Marii Piramide cu Sirius. Ei nu-şi dau seama că astfel 
devin permeabili la mesajul spiritual al lui James Hurtak, care în esenţă este cel al 
lui Alice Bailey. Un gînd ne trece prin minte: va deveni cartea lui Hurtak, cu sursa 
de inspiraţie în Bailey, The Keys of Enoch, Biblia următorului mileniu? 

Mulţi n-ar vedea nimic rău în asta, considerind învăţăturile celor doi, Bailey 
şi Hurtak, ca revelate, iluminate şi cu adevărat bune. Si, din punctul nostru de 
vedere, acesta este cel mai important aspect al întregii poveşti cu Consiliul Celor 
Nouă. Dacă realitatea obiectivă a Celor Nouă este un subiect fascinant, acest 
lucru este mai putin important decît analiza mesajului spiritual. La urma urmei, 
învăţăturile sînt cele după care se conduc credincioşii şi ele pot avea, direct sau 
indirect, efect asupra noastră. 

Oricît de plin de compasiune, excentric sau nevinovat ar părea la prima 
vedere materialul transmis de Cei Nouă, el ascunde un sub-text incomod. James 
Hurtak descrie în The Keys of Enoch un scenariu apocaliptic în care lupta la scară 
universală între forţele luminii şi cele ale întunericului se va duce pe Pămînt. El 
scrie despre „un război galactic şi o curăţenie la scara universului“. Dar nu sună 
această „curăţenie“ mai degrabă, sinistru, a „purificare“? Ar fi 

bine să putem alunga aceste bănuieli ca fiind paranoice, dar Hurtak 
defineşte Ultimele Zile în aceşti termeni nelinistitori: 

După încheierea acestui „program divin“ va urma o spirală ascendentă către noul 
„program al stăpînilor“ din partea Tatălui Spirit. Creşterea „păcii“ interioare si a 
binecuvintatei „bucurii“ ce va veni o dată cu pogorirea Sfîntului Duh Shekinah asupra 
omenirii înălțate spiritual, ajunsă în stadiul de a percepe cunoaşterea Zeului cel Inalt şi de 
a utiliza cunoaşterea „Fiilor Luminii“, va duce la acceptarea guvernării în numele lui 
YHWH.2% 

Si, ca totul să fie şi mai clar: „Pentru cei care nu trăiesc în Lumină, soseşte 
timpul durerii.“ În această declaraţie dogmatică, de preot demagog, se află un 
pericol ascuns. Cine aparţine Luminii şi cine nu? Mai mult, cine hotărăşte asta? 
Pornim de la ideea că Hurtak nu are nici o îndoială referitoare la poziţia sa şi că 
deţine cunoaşterea secretă pe care trebuie să ne bazăm. Concluzia ar fi că toţi 
cei care îl refuză pe el sau cuvintele Celor Nouă sînt fiii întunericului, deşi scrierile 
sale precizează grupurile ce vor suferi în viitorul apropiat. 

„Purificarea“ lui Hurtak este asemănătoare, din multe puncte de vedere, cu 
iminenta „recoltare“ a sufletelor din învăţăturile trans-mise de Ra prin Carla 
Rueckert. Această înălţare a celor drepţi se va petrece în primii ani ai secolului 
douăzeci şi unu, o altă versiune a „răpirii“ la ceruri din fundamentalismul creştin. 

Cei Nouă par adeseori rasişti, dar sînt mult prea isteti ca să nu facă paradă 
cu idei de tip Goebbels New Age. Dictatorul de modă veche care agită masele nu 
mai are şanse în occidentul democratic. Cei Nouă doar sugerează identitatea 
duşmanilor. De exemplu, în The Only Planet of Choice, Tom nu spune clar că rasa 
neagră este inferioară. Ba chiar pare să spună contrariul, că este singura care a 
evoluat pe Pămînt fără ajutor extraterestru. Şi atrage atenţia că nu trebuie să 
interpretam asta ca o dovadă a inferioritatii negrilor? - interesant exemplu de răsturnare 


psihologică. Tom spune, cu alte cuvinte, că nu trebuie să ne oprim la ideea că negrii sînt inferiori 
pentru că ei sînt singura rasă care nu descinde din zei. Dată fiind istoria ideilor rasiste, de ce ar risca o 


fiinţă atît de inteleapta să ne bage astfel de idei în cap? De ce o astfel de informatie incendiară, CU 
caracter mai mult ştiinţific şi care nu este considerată a sta la baza unor acţiuni 


ulterioare? 


Rasismul implicit din The Only Planet of Choice aminteşte de scrierile lui 
Alice Bailey sau, mai exact, de învăţăturile primite de la Tibetan. Tratat 
superficial, cum se poate face cu acela dat de Tom în The Only Planet of Choice, 
mesajul Tibetanului, indiferent de ce credem noi despre originea lui, pare să 
propovăduiască pacea, înţelegerea şi fratia universală. Intentiile lerarhiei sînt 
bune. Dar, uneori, idei alarmante se strecoară ca şerpii deghizate în învățături 
esoterice. De exemplu, în A Treatise on Cosmic Fire (Tratat despre Focul Cosmic 

- 1925), Tibetanul explică cum, în noua etapă de dezvoltare, lerarhia „nu va 
trata ansamblul rasei umane ca în prima etapă, ci va stimula germenii mentali 
numai în acei oameni care - aşa cum spune H.P.B. (Helene Blavatsky) -, deşi 
oameni în aparenţă, nu au minţile deschise“. Şi adaugă într-o notă de subsol: 
„Aşa sînt băştinaşii din Ceylon, aborigenii din Australia şi unele rase africane 
inferioare.“* 

Victoriana Blavatsky putea sa aibă o concepţie rasială pe care azi o 
consideram incorecta. Chiar si dupa abolirea sclaviei, africanii erau considerati 
mai mult animale decit oameni, desi se admitea ca au suflet, motiv pentru care 
erau crestinati sub amenintarea armelor. Ramine problema nerezolvata ca toti 
cei care pretind azi, la fel ca Blavatsky, Bailey si Schlemmer, ca au fost contactati 
de fiinţe superioare, respectă dintr-o dată schimbarea în atitudinea fata de 
problema rasială, vorbind totuşi despre adevăruri eterne. Partizanii moderni ai 
Celor Nouă şi ai lui Bailey susţin rasismul implicit afirmînd fără menajamente că 
asta este calea. 

Rasismul nu are o bază ştiinţifică, sociologică sau antropologică, indiferent 
de ce ar spune alţii. Rasismul poate să ia multe forme; am realizat acum că 
atitudinea protectoare, condescendentă, poate fi la fel de degradantă şi de 
periculoasă ca şi incitarea pe faţă la ura rasială. Argumentul „rasismului 
binevoitor“, că negrii sînt incapabili să se autoguverneze şi au nevoie de 
îndrumarea părintească a albilor, a fost adeseori utilizat de regimul de apartheid 
din Africa de Sud pentru a justifica binecunoscutele excese ale legilor mai puţin 
paternaliste. In orice caz, Maeştrii cu adevărat înţelepţi vor păstra tăcerea asupra 
acestui aspect pentru a evita dezastrul provocat de conceptul arianismului 
utilizat de nazişti. (Atit Tibetanul cît şi Tom repetă frecvent că nu dezvăluie 
anumite informaţii pentru care încă nu sîntem pregătiţi.) 

Acceptarea unor astfel de ideologii din partea unor entităţi fără trup este, 
desigur, periculoasă, atit pentru cel contactat cit şi pentru societate ca întreg. E 
suficient de neplăcută acceptarea răului din partea unor fanatici precum Adolf 
Hitler, dar primirea lui din partea unor fiinţe invizibile depăşeşte graniţele 
naivitatii criminale, acum susţinătorii Celor Nouă acceptind învăţăturile lui Tom 
despre subiecte atît de controversate precum eşecul evreilor în a-l accepta pe 
lisus ca pe Mesia, avort, homosexualitate, inferioritatea spirituală a islamului. 


Declaraţiile invizibilului şi, din cite ştim, ale nonexistentului Tom, asupra acestor 
subiecte sînt luate, la propriu, ca evanghelice. _ 

James Hurtak nu-i numeşte pe musulmani „Fii ai Intunericului“ ci, cu mult 
mai multe cuvinte, vorbeşte despre „antiunivers“ sau despre „violarea Luminii Vii 
exemplificată de Kabba, Cubul Negru de la Mecca“.* El susţine că reprezintă 
„antiputerea vieţii“ şi, mai clar, „Anticristul“. Cel mai mult se apropie de o 
declaraţie sinceră atunci cînd scrie despre Cubul Negru că „funcţionează în 
legătură cu Alpha Draconis (pentru Hurtak unul din sălaşurile «puterilor spirituale 
căzute») pentru Fii Intunericului“.> Prin demonizarea celui mai sacru obiect al 
islamului damnează implicit pe musulmani ca „Fii ai Intunericului“. Una din Cheile 
sale se ocupă în mod special de simbolismul Cubului Negru: 

Cu această Cheie putem înţelege de unde va apărea universul căzut în războiul 
galactic între Fiii Luminii şi Fiii Întunericului. 

Dreptii trebuie să înţeleagă dialectica spirituală ce acţionează între cei care au ales 
Piramida Luminii ca piatră de încercare a evoluţiei lor spirituale către Lumină în opoziţie cu 
alegerea Cubului Negru. 

Hurtak se referă şi la „mesajul înalt“ din unele parti ale Coranului, dar pare 
să spună că numai pasajele ce corespund cu Vechiul Testament sînt demne de 
luat în seamă. Considerînd că declaraţiile sale New Age ascund fundamentalismul 
său creştin, această validare a orice este conform Vechiului Testament ne 
surprinde. Ce părere are Hurtak despre iudaism? 

Hurtak aminteşte adeseori de „Israel“ şi de Vechiul Testament, dar este 
limpede că, aşa cum Tom vorbeşte prin Phyllis Schlemmer, el se gîndeşte că 
evreii sînt un popor sfînt ce a făcut o greşeală îngrozitoare respingîndu-l pe lisus 
ca Mesia. Şi, deloc surprinzător, afirmă că discipolii Cheilor lui Enoch sînt 
„Adevăratul Israel“.* Hurtak, şi alţii, leagă profeția din Isaia 19:19-20 de Marea 


Piramidă: 


Tot în vremea aceea va fi un altar pentru Domnul în Ţara Egiptului, şi la hotar, va fi 
un stîlp de aducere aminte pentru Domnul. Acesta va fi pentru Domnul oştirilor un semn şi 
o mărturie în Ţara Egiptului. Ei vor striga către Domnul din pricina asupritorilor, şi el le va 
trimete un mintuitor si un apărător, care să-i izbaveasca. 

Ca aparentă profeție legată de A Doua Venire, este citatul favorit al 
creştinilor fundamentalişti şi al adepților New Age. Altarul a fost, bizar, identificat 
cu Marea Piramidă, uneori legat şi de iminenta descoperire a încăperilor ascunse 
(ca în scrierile lui Hurtak). Chiar şi mediumul H.C. Randall-Stevens, scriind în anii 
1920 despre încăperile ascunse sub Sfinx, exploata aceeaşi profeție, adaugind: 
„O citez deoarece învăţătura ocultă mi-a dovedit că Marele Sfinx şi Piramida de la 
Giseh sînt (sic) cele la care se face referire.“ lar cei cu care se afla în legătură i- 
au spus că astea sînt timpurile la care se referea profeția. 

Este ciudat că nu am văzut niciunde la aceşti autori continuarea citatului. 


După ce se spune că egiptenii „îl vor cunoaşte pe Dom-nul“ - adică vor fi 
convertiți la credinţa în Yahveh - se ajunge la (versetul 22): „Astfel Domnul va 
lovi pe Egipteni, îi va lovi, dar îi va tămădui.“ li va lovi în modul gîndit de auto- 


intitulatul „drept“, James Hurtak, pentru devotiunea islamică? Şi ce formă va lua 
tamaduirea? 

Trebuie să recunoaştem cu inima strinsa că recentele mesaje transmise 
prin Internet de Graham Hancock şi Robert Bauval au căpătat un ton mesianic 


strident. De exemplu, aşa cum am precizat mai înainte, în 29 iulie 1998 Bauval 
scria: 

Mileniul se apropie cu viteză. Mai au mult de lucru toţi cei care simt că trebuie să ia 
parte la aceste căutări, în special pentru a aduce mult dorita schimbare spirituală şi 
intelectuală pe această planetă. Fără nici o îndoială, Giseh joacă un rol major în piesa asta. 

Şi Hancock: 

Aflaţi pe muchea de cuţit a noului mileniu, la capătul unui secol de nemaiîntilnite 
rele şi băi de sînge, în care lăcomia a înflorit, umanitatea trebuie să facă o alegere fermă 
între materie şi spirit - între întuneric şi lumină. 

Spuse atît de autoritar, lucrurile pot fi luate ca atare, dar nu ar merita o 
privire mai de aproape? Nu a înfruntat mereu umanitatea această „alegere 
fermă“? Şi nu este nemaiîntilnita slăbiciune a secolului douăzeci rezultat nu al 
unei infiltrări a răului, ci al inventării mijloacelor de producere a suferinţei în 
masă, precum bomba atomică? Şi nu a fost tot el martor, în acelaşi timp, la 
dezvoltarea spirituală, către lumină, prin nemaiîntilnite progrese sociale si 
medicale, reforme ale bunăstării şi sensibilitate faţă de cei bolnavi fizic sau 
mental? Şi o înţelegere a nevoilor unor culturi oprimate în epocile precedente. La 
urma urmei, nu a fost totul chiar atît de rău. 

De fapt, secolul douăzeci a fost pur şi simplu „nemaiîntilnit“. A ajuns la 
extreme. Cînd a fost rău, a fost de-a dreptul înfiorător, dar cînd şi-a arătat 
sufletul cel bun au fost atinse şi întrecute cele mai nobile intenţii ale sfinţilor. A 
fost un secol al acţiunii, al comunicării, extrem de energic, adeseori prost condus, 
dar, cel puţin în occident, a fost un secol al libertăţii greu cucerite, al manifestării 
personale şi al setei de cunoaştere. Poate că a fost corupt, dar a şi scos la iveală 
corupţia, a fost rău, dar a şi înfruntat cu vigoare răul, iar dacă a fost lacom, a fost 
mai dornic ca oricînd să împartă bogăţia cu cei săraci. Secolele precedente le 
întorseseră acestora spatele şi-i lăsaseră să se descurce cum ştiu. 

Aşadar, de ce se grăbesc Graham Hancock şi Robert Bauval să inducă ideea 
că omul modern a decăzut? De ce subliniază, ceea ce multi considra a fi 
neadevărat, „nemaiîntilnita răutate“ a timpurilor pe care le trăim? Sugerează ei 
că trebuie să fim salvaţi şi că salvatorii, mîntuitorii, aşteaptă momentul favorabil 
ca noi să le uram bine ati venit? Hancock şi Bauval par să ne pregătească pentru 
o iminentă înălţare spirituală. Aşa cum încheie Bauval pregătirea din Magic 12: 
„Lumea este cu Fiul...“: Premeditat sau nu, el se face ecoul spuselor lui Aleister 
Crowley despre sosirea Eonului Fiului. 

Dar este planul lor identic cu al lui Hurtak? Ei îl cunosc, desigur, atit pe el cit 
şi opera sa, inclusiv The Keys of Enoch, ceea ce nu înseamnă că sînt automat şi 
discipolii lui. Ce este sigur este că mesajul fundamental din cărţile lor, de la The 
Orion Mystery la The Mars Mystery, se potriveşte celui general, ajunge la un 
public şi mai larg şi ajută la acceptarea ideologiei lui Hurtak despre Cei Nouă. 


Apocalipsa acum 


Noul sistem de credinţă este multicolor. Derivă din mai multe grupuri 
adunate pentru a realiza un întreg cît mai omogen. Este bine construit şi pariază 
pe reflexul oamenilor la anumite simboluri şi declanşatori emotionali. Ciudata 
religie hibridă este proiectată în aşa fel încît să apeleze la aspectele 


fundamentaliste ale mai multor religii, cu excepţia celei islamice, desigur. Oricit 
ar părea de moderne şi învăluite în dezbateri tehnologice învăţăturile 
propovăduite de cei ca Hurtak, Schlemmer şi Carla Rueckert, de fapt, în esenţa 
lor, se dovedesc a nu diferi de credinţele extremiste ale fundamentaliştilor 
creştini de modă veche. 

Acelaşi accent pus pe lupta apocaliptică între bine şi rău, lumină şi 
întuneric, aşteptarea iminentei sosiri a unui salvator şi înălţarea la ceruri a celor 
aleşi in timp ce păcătoşii sînt damnati pe vecie. Deşi pare ciudat ca James Hurtak 
să aibă atît de multe în comun cu Lambert Dolphin Jr., de fapt ei împărtăşesc 
multe senti-mente şi idealuri. lar în The Only Planet of Choice şi în The Keys of 
Enoch se acordă o mare atenţie Israelului, oamenilor şi locurilor, parind că se 
încearcă atragerea evreilor fundamentalişti. Aşa cum am văzut, Lambert Dolphin 
Jr. împărtăşeşte multe ambiţii cu evreii de extremă dreaptă, motiv pentru care au 
şi ajuns să colaboreze la Muntele Templului. 

Am mai notat că sistemul lui Hurtak imbratiseaza toate religiile majore din 
Statele Unite, binevenite fiind şi grupuri exclusiviste, precum mormonii. Hibridul 
religios înglobează şi principalele evoluţii esoterice din ultimele două secole, 
Marea Fartie Albă, Maestrii Ascunsi, Atlantida, dar şi fenomene ale secolului 
douăzeci, OZN-urile şi extraterestrii gri. Această elită are şi excepţii notabile: nu 
este inclusă nici o religie majoră afro-americană sau din lumea arabă. Musulmanii 
nu sînt bine veniţi. 

lar papusari din umbră ai complexului proces de legare a aces-tor fire sînt 
agenţiile de informaţii, al căror interes şi a căror implicare 

în dezvoltarea noii religii sînt deja stabilite. Mereu şi mereu trăsăturile 
antimusulmane ale acestei conspirații ies la iveală, dar de ce ar încuraja aşa ceva 
CIA? Este clar că scopul scenariului este pregătirea, sădirea unei stări anume în 
cît mai mulţi oameni, în aşteptarea unui eveniment la scară globală. 

Trebuie să luăm cît mai serios în considerare că sîntem pregătiţi de 
conspiratori pentru un incident major, un eveniment ce va schimba brusc, 
dramatic şi radical lumea. Cum va arăta acesta este greu de spus, poate o bine 
regizată „întoarcere a zeilor“ la Giseh, în faţa a cît mai mulţi spectatori, dar sigur 
este că aceşti oameni deţin resursele şi tehnologia pentru un astfel de 
eveniment. 

Cu sau fără acest fantastic moment, minţile noastre sînt pregătite pentru a 
accepta credinţele şi dictatura unei noi ordini mondiale, fie că va fi vorba de o 
teocratie bine manipulată, fie de alt soi de fundamentalism. Asa cum istoria 
Germaniei lui Hitler şi nenumărate alte exemple dovedesc fără putinţă de tăgadă, 
oamenii obişnuiţi pot fi convinşi mult prea uşor să comită atrocități împotriva 
semenilor lor dacă ajung să creadă că sînt parte a unui proiect uriaş, cum era în 
cazul Germaniei triumful rasei superioare. Forţa brută nu este suficientă pentru a 
transforma masele de oameni în monştri insetati de singe, asta se întîmplă doar 
după ce le cucereşti oamenilor inimile, minţile şi sufletele. Oamenii sînt mai uşor 
de convinşs să se alăture unui grup glorios, fie el chiar nazist sau „de dreapta“, 
făcîndu-se apel la spirit, nu la forţa brută. De ce, ne întrebăm, doreşte CIA să 
promoveze materiale anti-islamice? De ce doreşte să gindim în acest mod? 

Ceea ce doreşte pe faţă şi cu bună intenţie orice fundamentalism este 
divizarea societăţii: Ei şi Noi, Lumina şi Intunericul, Bunii şi Răii, Naziştii şi Evreii, 
Evreii şi Palestinienii... Nu rămîne loc pentru rațiune, dezbatere, schimbare a 
stării de fapt, progres. Mai mult, fundamentaliştii sînt uşor de controlat, iar 


conducătorii lor deţin puterea absolută. 

Controlul maselor, despre el este vorba. Ideea că fiinţe extrem de puternice 
şi incredibil de dezvoltate vor veni să ne scape în ultima clipă de la dezastru 
transformă lumea într-un loc mai bun, în care să-ţi placă să trăieşti. Sună prea 
bine ca să fie adevărat. Ne conferă linişte şi confort, dar totul are un preţ. 
Credinţa în zeii spaţiului şi aşteptarea intervenţiei lor binefăcătoare ne 
subminează încrederea în noi. Implică faptul că rasa umană a fost civilizată 
pentru că era prea slabă ca să atingă singură acest nivel şi că a avut nevoie de 
îndrumarea extratereştrilor pe tot parcursul istoriei sale. Acum, cînd umanitatea 
a făcut un adevărat dezastru, singura speranţă este aşteptarea întoarcerii zeilor, 


ca ei să îndrepte totul. 


Imaginea omenirii este jalnică. Este practic acelaşi mesaj ce a adus succes 
creştinismului şi l-a făcut apt ca religie de stat, suspendînd autonomia individului 
şi stopînd progresul intelectual, ştiinţific şi cultural timp de mai multe secole. 
Mesajul creştin susţine că ne-am născut păcătoşi şi trăim doar prin voia 
Domnului. Singura speranţă este promisiunea vieţii de după moarte, asta în cazul 
în care ne supunem dictaturii preotesti. 

Rezultatul este o populaţie de victime docile, cu creierul spălat, nişte simple 
tiritoare la discretia Domnului sau a fiinţelor din spaţiu, fără altă cale de salvare 
decît prin ei sau, desigur, prin reprezentanţii lor. Membrii sectei Heaven's Gate, 
care au luat de bună voie otravă, reprezintă o formă extremă a acestui mod de 
gîndire: viata ca om, pe Pămînt, nu reprezintă nimic în comparaţie cu evadarea 
pe o navă spaţială, chiar dacă trebuie să te sinucizi pentru asta. 

Potenţialul enorm al sectelor bazate pe zei veniţi din spaţiu şi OZN-uri nu 
trebuie subestimat. Aşa cum extrem de pătrunzătorul Jacques Vallee scrie în 
Messenger of Deception (1979): 

Grupul de oameni care va reuşi să manipuleze în scop politic teama de forţele 
cosmice şi emoția din jurul OZN-urilor va fi capabil de un incredibil şantaj spiritual. 

Nu numai Vallee a realizat asta. Este limpede, deşi nu putem afla toate 
detaliile, că aceşti conspiratori creează condiţiile perfecte ca să se întîmple ceva 
iar ei să capete controlul asupra maselor, asupra noastră. Aşa cum am văzut, 
poate fi vorba de întoarcerea zeilor sau, mai degrabă, de promisiuni deşarte şi de 
speranţe cinic manipulate. 

Potenţialul control asupra populaţiei este oricum neplăcut, dar, împreună cu 
isteria sfirşitului lumii, referitoare la Mileniu, ne temem că garantează un viitor 
exploziv. Incă o data, Jacques Vallée atinge miezul problemei. In Revelations 
(1992), el scrie: „Cum ne apropiem de Mileniu, credinţa în iminenta sosire a 
extratereştrilor este, ca ficţiune, mai puternică decit un drog, ca revoluţie, mai 
dezamăgitoare decît 

aceea produsă la Mileniul anterior, iar ca otravă, la fel de dăunătoare ca 
orice transformare iraţională din istorie.“ 

Vallée merge mai departe comparind această credinţă cu ideologia rasei 
stapinilor ce i-a împins pe nazişti să comită cele mai îngrozitoare atrocități. lar în 
Messenger of Deception el enumeră şase „consecinţe sociale“ ale sectelor OZN. 
Printre ele sînt incluse „subminarea 


încrederii omului că este stapin al destinului său prin promovarea mesajelor 
celor contactaţi“ şi „eliminarea democraţiei prin inducerea filozofiei rasei 
superioare în cadrul unui sistem totalitar“. 

Cîndva, demult, o stare similară a fost exploatată într-un mod care a 
schimbat lumea: cu două mii de ani în urmă, la periferia Imperiului Roman, un om 
a nimerit peste isteria aşteptărilor mesianice iar rezultatul a fost creştinismul. 
Dincolo de teologie şi credinţe personale, efectul a fost apariţia generaţiilor de 
sclavi fericiţi care credeau că au venit pe lume păcătoşi şi au nevoie de biserică 
pentru a le îndruma viaţa pînă în cele mai mici detalii. Cel puţin din acest punct 
de vedere, creştinismul a fost un succes. Dar a început să-şi piardă efectul, este 
nevoie de ceva nou, asemănător. 

Ar fi posibil să vedem la începutul secolului douăzeci şi unu apariţia unui 
nou lisus, a unui alt Moise, care să dea un sens vieților noastre mizere, fără 
valoare, pornind de la un nou set de porunci venite de sus? Datorită unei atente 
manipulări va deveni 

o realitate profeția „întoarcerii Marelui Initiat“? Acest nou conducător, sau 
Mesia, este anunţat de o puternică mişcare politico-religioasă, o Nouă Ordine 
Mondială a bigotilor, a cărei infrastructură se cladeste azi. 

Este semnificativ că lra Einhorn, care a avut o poziţie privilegiată ca 
observator al Celor Nouă în anii 1970 şi care nu are nici o îndoială asupra 
realităţii acestor fiinţe fără trup, ne avertizează că sînt periculoase. El ne-a spus: 

Nu aş oferi toate puterile mele unei entităţi pe care nu o pot vedea. Este periculos. 
Dacă renuntam la libertatea noastră este ca şi cum ne-am afla într-un lagăr de 
concentrare... Este o formă concretă de fascism. In contactele cu extraterestrii, cu 
entităţile, trebuie să se manifeste democraţia. Nu este posibil doar să crezi. Poţi să-ţi 
suspenzi neîncrederea pentru o vreme, ca să trăieşti fenomenul, dar nu trebuie mers mai 


departe.” 


Aşa cum am văzut, tot mai mulţi oameni „doar cred“. Ce se va întîmpla cu 
ei, rămîne de văzut. Semnele sînt îngrijorătoare. Aşa cum spunea chiar 
Tom/Atum, purtătorul de cuvînt al Celor Nouă: 

Dacă Pamintul continuă în acelaşi stil, în jurul sau după anul 2000 planeta nu va mai 
fi capabilă să existe astfel. Civilizaţiile încearcă să facă o purificare pentru a o aduce iar pe 
linia de plutire.* 


Momentul maturității 


Sînt posibile două interpretări pentru datele noastre. În primul scenariu, 
oamenii din spatele scenei cred că este posibil contactul cu fiinţe inteligente 
extraterestre, zeii trecutului, şi încearcă să realizeze asta. Poate că sînt în 
căutarea unui dispozitiv fizic, o poartă stelară, în timp ce studiază şi metode de 
comunicare telepatice sau pe alte căi psi. Această căutare ar explica 
efervescenta cercetărilor secrete din Egipt, care ar fi şi mai intense daca ar căuta 
o poartă fizică prin care ar crede că Cei Nouă vor păşi în curînd. Această credinţă 
explică şi interesul conspiratorilor în Marte şi Sirius, ei asigurîndu-se astfel şi că 
oamenii vor face legătura între Egipt şi extratereştri ca parte a pregătirii pentru 
contact. 

Această ipoteză depinde de natura zeilor. Cine sînt şi de ce să-i ascultăm? 
Aşa cum am văzut, ei susţin că sînt Cei Nouă, antica Eneadă de la Heliopolis, 
fiecare reprezentînd un anumit fel de autoritate, guvernind o anumită parte a 


vieţii şi emoţiilor umane. Isis era zeiţa mamă, dar şi a magiei, aşa cum Geb era 
zeul egiptean al pămîntului. Zeii erau aducători de lucruri bune şi ar fi rezonabil 
să-i aşteptăm cu braţele deschise, urmînd ca ei să ne scape de dezastru. Dar 
dacă Cei Nouă sînt un Cal Troian, par inofensivi, însă nu ştim ce ascund? 

Această bănuială a avut-o şi Jon Povill cînd a fost contactat în 1975 de Gene 
Roddenberry să scrie scenariul filmului Cei Nouă. După biograful lui Gene 
Roddenberry, Joel Engle, cînd Povill a terminat scenariul: 

A recunoscut că scopul scenariului era acela de a pregăti pamintenii pentru sosirea 
acestor entităţi superioare, dar nu era 


9 

sigur dacă nu pregătea terenul unei invazii diabolice, nefiind sigur că Cei Nouă sînt 
neapărat binevoitori.“ 

Al doilea scenariu imaginat de noi este că întreaga sosire a zeilor, a „fraţilor 
din spaţiu“, este fabricată intenţionat. Adevaratii zei ai spaţiului nu vor ateriza 
niciodată, dar aşteptarea sosirii lor iminente poate fi un scop în sine, cu aceleaşi 
beneficii pentru cei care încearcă să ne controleze. 

In acest scenariu, activitatea de la Giseh poate fi explicată mai mult ca o 
încercare de exploatare a locului cu cel mai mare potenţial magic, spre care sînt 
îndreptate toate privirile şi de unde este aşteptată marea revelaţie. Ce dovadă că 
vin zeii poate avea omul de pe stradă? Trebuie să ia de bune spusele 
autorităţilor, iar în momentul în care ei nu vor ateriza, şi probabil că nici n-ar 
face-o vreodată, am fi deja sclavii unei puteri foarte terestre, sub conducerea 
unui „pumn de fier“ şi într-o continuă stare de necesitate. 

O nouă religie ia formă în numele Marii Eneade Heliopolitane. Deja, cum am 
văzut, multi se supun instrucţiunilor primite. In orice caz, Eneada trebuie să fi 
suferit o remarcabilă metamorfoză de-a lungul timpului, din moment ce nu stătea 
în obiceiul divinităţilor egiptene să dea ordine. O trăsătură specifică a religiei era 
că zeii nu cereau să fie adorati, ca mai tirziul şi tiranicul Yahveh. Aşa cum 
subliniază şi Michael Rice în Egypt Legacy: 

Scopul preotimii egiptene nu era cultul zeilor... Spre deosebire de zeii sumerieni şi 
spre deosebire si de cei semiti din imediata apropiere, puternicii zei egipteni nu aveau 
nevoie de permanenta confirmare a credinţei pe care şi-o doreau celelalte divinităţi.” 

lar Eneada nu dădea porunci, nu instiga la războaie sfinte. Adevaratii Nouă 
Zei doar erau. 

Dacă s-ar fi uitat zeii antici egipteni în sufletele oamenilor, cu toate 
defectele lor, nu ar fi văzut sclavi, ci doar mîndri asociaţi ai divinității eterne, nu 
altceva decît, cum spunea Whitley Strieber, „însoțitori ai Creatorului“, fiecare 
parte a divinității, purtători ai scînteii divine. Aşa cum Cei Nouă zei ai Eneadei 
reprezentau aspecte ale Intregului, aşa şi noi eram fragmente ale unei energii 
fără margini. 

In timp ce, sau poate chiar din cauză că, nu avem nici o problemă cu zeii 
egipteni, ba chiar avem un enorm respect pentru această religie antică, nu 
ezităm nici o clipă în a-i denunța pe Cei Nouă ca impostori. Nu sînt şi nu ar putea 
fi niciodată Marea Eneadă din cauză că, printre multe altele, sînt ignoranti, 
învrăjbitori şi nu au nici una din caracteristicile arhetipale ale celor pe care se 
presupune că-i reprezintă. Dar chiar şi dacă - lăsăm deoparte neîncrederea - sînt 
cu adevărat ceea ce pretind, încă avem destule motive să-i repingem: dacă 
mareata Isis însăşi se poartă atît de aiurea precum Cei Nouă, atunci ar fi normal, 
ca fiinţe ginditoare, mature, să nu respingem numai mesajul, dar chiar si pe 
marea zeiţă. Fie că este sau nu aici singura planetă a liberului arbitru, libertatea 
este cea mai puternică armă pe care o avem împotriva amăgirilor şi a insinuărilor 


corupătorilor. Nimeni nu are nevoie de astfel de zei. 


Şi chiar dacă - scenariul cel mai puţin probabil - Consiliul celor nouă este 
tot una cu zeii egipteni, atunci mai apare o problemă. Nu ştim dacă întoarcerea a 
fost ideea lor sau au fost convinşi de conspiratori pentru ca ea să coincidă cu 
planul acestora. Daca este aşa, păpuşarii Mileniului nu doar creează si 
exploatează aşteptările noastre, dar îi exploatează chiar şi pe zei. 

Exploatarea Eneadei nu este recomandabilă, mai ales în cazul lui Seth, zeul 
distrugerii, care l-a ucis pe Osiris. Furiosul zeu al deşertului, asemănător lui 
Yahveh, era detestat şi temut, deşi se pare că avea propriul său cult secret. 
Trebuie spus că, dacă acest Consiliu al Celor Nouă este Marea Eneadă, Seth nu 
apare niciodată în materialele transmise. Îl păstrează pe Seth pentru mai tîrziu? A 
sosit el deja ascuns în calul troian al Celor Nouă? Este Seth aici? lar dacă da, ce 
rol joacă în planul lor? Va fi de partea lor, de partea noastră? Este ceva sinistru în 
evitarea acestui zeu întunecat, arhetip al distrugerii. 

Andrija Puharich, în The Sacred Mushroom, scria că Sirius era steaua zeului 
„Sept“4, ceea ce este uluitor, deoarece egiptenii antici defineau Sirius ca pe zeiţa 
Sothis, legată de Isis. Cu alte cuvinte, Sirius este legat de principii feminine, nu 
masculine. Dar sînt două autorităţi care fac legătura între Sirius şi zei masculini - 
scriitorul crowleyrian Kenneth Grant şi chiar Aleister Crowley însuşi (care face 
legătura între stea şi Sept cu Seth).“ Este ciudat că, din cite ştim noi, doar aceşti 
doi autori şi Puharich fac aşa ceva în ciuda oricărei dovezi egiptologice. 

Este, după noi, dovada unui curent subteran tulburător în noua credinţă. O 
lipsă de apreciere a tot ceea ce este feminin, chiar şi 

atunci cînd, aşa cum este cazul Sirius, zeitelor trebuie să li se dea ce este al 
lor. Papusarii noii religii au cenzurat femininul. Chiar dacă Eneada heliopolitana 
include patru zeițe - Tefnut, Nut, Isis şi Nephtys -, din cite ştim noi, Tom 
niciodată nu le-a amintit şi nici nu a încurajat pe alţii să o facă. Dar adorarea 
uneia din aceste zeițe, a lui Isis, era o componentă importantă a religiei egiptene 
antice. Cît s-au schimbat Cei Nouă peste secole! 

După ce am început investigaţiile, am început să realizăm cît de accentuat 
masculină este conspirația si, implicit, cit de antifeminist este mesajul, mai ales 
aşa cum apare el în lucrarea lui James Hurtak, The Keys of Enoch. Poate pentru a 
simula tonul patriarhal din Vechiul Testament, şi a atrage atenţia atit evereilor cit 
şi creştinilor, tonul general este masculin şi, dacă nu din alt motiv, se face un 
deserviciu întregii lumi promovindu-se o astfel de atitudine dăunătoare. Si noi, 
printre alţii, am început să credem că dacă ar fi să spunem care este cauza bolii 
societăţii contemporane, am spune că este vorba de moştenirea a două mii de 
ani de represiune a femeii împreună cu ura şi teama faţă de principiul feminin. 
Dacă este nevoie de o nouă credinţă, ar fi bine dacă ea ar corecta greşelile 
trecutului, ieşind din dogmele patriarhale. 

Aşa cum am văzut, mulţi ar dori ca societatea viitoare să se bazeze pe 
francmasonerie, încrezători că aceasta duce la înălţarea spirituală şi iluminarea 
membrilor săi - cu foarte puţine excepţii, asta este -, a bărbaţilor. Conceptele 
masonice despre femei tind să devină învechite, nelămurite şi nefericit 
protectoare. Încă o dată sîntem în faţa posibilităţii de a croi din nou societatea pe 


baza dominaţiei masculine, perpetuind cele mai putin admirabile ten-dinte ale 
istoriei occidentale si stînjenind adevăratul progres spiritual care, sîntem gata sa 
luăm în serios cunoaşterea egiptenilor, trebuie să se bazeze întotdeauna pe 
opoziţia şi echilibrul între principiul feminin şi cel masculin. 

Este jignitor cum a fost exploatată cu cinism religia antică egipteană, mai 
ales pentru că, dincolo de orice altceva, credem în necesarul echilibru - lumină şi 
întuneric, bărbat şi femeie, aşa cum avem în exemplul zeiţei binelui, Isis, şi a 
surorii ei întunecate, Nephtys, în Isis şi în soţul ei Osiris. Deşi credincioşii pot 
avea preferatii lor, zeii trebuie sa fie egali, păstrători pentru eternitate ai 
echilibrului. Toate acestea au fost ignorate de piraţii credinţei heliopolitane, 
reambalată pentru consumul de masă, cu zeii prezenţi pe etichete fără pic de 
respect. Numele poate că sînt ace-leasi, dar aceasta Isis este mai mult o marca 
modernă ce o detronează pe cea veche, o periculoasă atitudine patriarhală. 

Nu negăm că umanitatea se confruntă cu multe probleme, multe de ea 
create. Dar tocmai din cauză că avem de luat hotărîri importante nu trebuie să 
renuntam la responsabilitate şi autonomie, atît ca indivizi cît şi ca societate, în 
favoarea celor care născocesc mesaje din partea zeilor spaţiului şi care sînt 
manipulati de papusarii cinicelor cabale guvernamentale şi ale agenţiilor militare 
şi de informaţii. Să renuntam la puterea noastră înseamnă sa renuntam la esenţa 
fiinţei umane. 

Extratereştrii, aşa cum susţin adepţii lor, îşi asumă toate meritele pentru 
realizările civilizaţiei umane, dar ne invinovatesc pe noi pentru toate eşecurile. 
De ce nu au venit să ne salveze? 

Chiar dacă se dovedeşte a fi real Consiliul Celor Nouă, din punctul nostru de 
vedere, atît ei cît şi mesajul lor, trebuie respinşi fără menajamente. Chiar dacă 
rasa umană le-a fost inferioară, se pare că am evoluat de atunci, măcar în ceea 
ce priveşte principiile morale, cunoaştem diferenţa între bine şi rău, între unitate 
şi diviziune. Sau ar trebui. Istoria recentă nu ne oferă nici o scuză. Daca Pamintul 
a fost cîndva colonizat de oamenii din stele, acum este timpul să ne proclamăm 
independenţa, nu să-i primim cu braţele deschise, visători şi ignoranti. Ca 
membrii acelor „cargo cults“ aflaţi în adorarea piloților de pe avioanele de marfă. 

Poate că este momentul cel mai potrivit să ne dăm seama că bărbaţii şi 
femeile sînt eroi cu un potenţial nelimitat. Şi dacă este să concepem un mesaj 
pentru Mileniu, acela este ca, pentru omenire, a sosit momentul maturității. 


EPILOG: 
Adevărata poartă stelară? 


Conspirația Stargate a devenit pentru noi o poveste detectivista, un „caz“ 
în care, vrem sau nu, sîntem implicaţi cu toţii de la intrarea în acţiune a 
mecanismului sfirsitului lumii. Este inevitabil ca, după ce am expus toate itele 
aflate în spatele planurilor legate de Egipt şi Marte, să părem sceptici referitor la 
orice este de natură mistică sau spirituală. Nu este aşa. Din fericire, după ce am 
demarat investigaţiile, unele direcţii de cercetare au deschis perspective noi 
asupra celor mai dificile mistere discutate în carte, permitindu-ne să oferim o 
soluţie elegantă acestor probleme. 

La început intentionasem să ne concentrăm asupra religiei heliopolitane si 


să petrecem mai multe luni studiind textele piramidelor şi alte materiale, dar, din 
cauza descoperirii conspirației, direcţia iniţială a cercetării noastre a fost 
abandonată. Oricum, cînd am început să luăm la bani mărunți opera lui Andrija 
Puharich despre şamanism ne-am amintit de unele elemente întîlnite în 
papirusuri şi treptat o abordare revoluţionară a început să ne treacă prin minte. 
Am notat că Puharich însuşi lega între ele experienţa şamanică, utilizarea 
substanţelor psihoactive şi religia heliopolitană, deşi a eşuat în a dezvolta ideea, 
cel putin în materialele publicate. Şi am mai fost fascinati de implicaţiile faptului 
ca CIA a cheltuit atît timp şi atitea resurse pentru a experimanta tehnicile 
şamanice şi drogurile. 

Textele piramidelor ne sugerează că în călătoria de după moarte a regelui 
se descrie o călătorie astrală caracteristică şamanismului. Ultimele cercetări ale 
fenomenului şamanic ar putea oferi cheia de dezlegare a misterelor cunoaşterii 


egiptene şi a secretelor religiei heliopolitane. 
Breşa 


Şamanii sînt oameni cu calităţi psi înnăscute, antrenați pentru a interpreta 
visele, a-i tamadui pe cei bolnavi şi a ghida oamenii prin cunoaşterea descoperită 
în timpul transelor ecstatice. Ei sînt prezenţi în societăţile „primitive“, tribale, din 
Amazonia şi pînă în Siberia. Intreprinzind „zboruri“ samanice în afara trupului, 
ajung pe limanuri inaccesibile omului şi se întorc cu cunoştinţe şi informaţii 
practice folositoare. 

In 1995 a fost publicată în Elveţia Le serpent cosmique, |’ADN et les 
origines du savoir (Şarpele cosmic, ADN-ul şi originile cunoaşterii), lucrare a 
antropologului elveţian Jeremy Narby. (Prima ediţie în engleză a apărut în 1998.) 
Sint prezentate aici rezultatele obţinute de Narby în studierea samanilor 
amazonieni şi întregul cîmp al informaţiilor adunate de şamani în timpul transelor 
induse de substanţe naturale halucinogene, în special de ayahuasca. In urma 
cercetărilor, Narby a dezvoltat o teorie despre sursa acestei cunoaşteri, teorie 
care, noi aşa credem, este deosebit de importantă pentru interpretarea 
misterelor egiptene. 

La jumătatea anilor 1980, Narby îşi pregătea doctoratul printre indigenii din 
Amazonia, în Peru, lucrînd la un proiect legat de mediu. Ca mulţi alţii înaintea lui, 
a fost fascinat imediat de cunoştinţele botanice ale acestor oameni „primitivi“ şi 
mai ales de utilizarea în scop medicinal a anumitor plante rare. A fost 
impresionat de numeroasele medicamente bazate pe plante utilizate de şamanii 
triburilor, ayahuasqueros, dar şi de eficacitatea acestora, mai ales după ce au 
tratat nişte dureri de spate în faţa cărora doctorii europeni se dovedideseră 
neputincioşi. Cu cît afla mai mult, cu atît era mai intrigat de felul în care 
băştinaşii  dezvoltaseră sau cuceriseră această cunoaştere. Şansa sau 
experimentele îndelungate nu puteau fi luate în considerare. In pădurea 
amazoniană sînt peste 80 000 de specii de plante, deci, pentru a descoperi un 
remediu făcut doar pe baza a două plante, ar trebui să testezi toate variantele 
posibile - aproape 3 700 000 000. Şi lucrurile nu se 

opresc aici: multe medicamente includ mai multe plante, principiile active 


fiind extrase prin procedee complexe. 

Un bun exemplu pentru această medicină misterioasă este chiar 
ayahuasca, o combinaţie de substanţe din numai două plante. Prima vine din 
frunzele unui arbust şi conţine un hormon secretat natural de creierul uman, 
dimetiltriptamina, un halucinogen puternic descoperit de ştiinţa occidentală în 
1979. Luată pe cale orală, substanţa este fragmentată în stomac de o enzimă şi 
îşi pierde efectul, aşa că a doua componentă din ayahuasca, extrasă dintr-o 
plantă agăţătoare, conţine cîteva substanţe ce protejează dimetiltriptamina de 
acea enzimă. 

In fond, ayahuasca este un drog preparat la comandă. Este ca şi cum reţeta 
ar fi existat şi ar fi fost preparată ca să corespundă specificaţiilor. Dar cum? Cum 
ar putea cineva, chiar şi un botanist occidental, să descopere ingredientele 
perfecte fără să risipească decenii, poate chiar secole, cu încercări şi greşeli? De 
unde ştiu „primitivii“ din Amazonia de proprietăţile acestor două plante? Şansa 
de a fi fost descoperite accidental este absolut astronomică. Aşa cum scrie 
Narby: 

Sint aici oameni care, fără microscop electronic, aleg, din cele 

peste 80 000 de plante amazoniene, frunzele unui arbust ce conţine 

un hormon halucinogen, apoi îl combină cu o viţă ce conţine sub 

stanta inactivantă pentru enzima din tubul digestiv, care ar bloca 

efectul halucinogen. Şi fac asta pentru a-şi altera starea de 

constienta. 

Este ca si cum ar cunoaste secretul proprietatilor moleculare 

ale plantei şi arta de a le combina, iar atunci cînd sînt întrebaţi cum 

de ştiu toate astea spun că această cunoaştere vine chiar din 

plantele halucinogene.: 


Un alt exemplu dat de Narby este cel al curarei.? Această puternică otravă 
neuroparalizantă este un alt drog „preparat la comandă“, ale cărui ingrediente provin din mai multe 
plante şi respectă anumite cerinţe. După cum subliniază Narby, băştinaşii aveau nevoie de o substanţă 
care, pusă pe săgețile din sarbacane, nu numai să ucidă animalul, ci să ofere şi garanţia că se va 
prăbuşi la pămînt. Maimutele, de exemplu, lovite de o săgeată neotrăvită, string creanga într-o 
crispare finală şi mor în afara razei de acţiune a vînătorului. În plus, carnea nu trebuie să fie otrăvită, 


pentru a fi consumată. Cerinţe greu de îndeplinit, dar curara corespunde la toate 
trei: este un miorelaxant (omoară prin blocarea muschilor respiratorii); este 
eficientă doar în circuitul sanguin (ajunge acolo prin săgeată) şi nu are nici un 


efect luată pe cale orală. 


Descoperirea curarei este uluitoare. Şi cel mai comun tip necesită metode 
de preparare complexe în care mai multe plante sînt fierte timp de trei zile 
pentru a se produce vaporii letali. lar rezultatul final are nevoie de o tehnologie 
specifică, sarbacana, pentru a fi livrat. Cum au descoperit toate astea? 

Problemele devin şi mai dificile cînd realizăm că sînt utilizate patruzeci de 
tipuri de curara în pădurea amazoniană, toate cu ace-leaşi proprietăţi, dar fiecare 
realizată din alte ingrediente, deoarece nu cresc aceleaşi plante peste tot. 
Aşadar, curara a fost inventată de patruzeci de ori. Lumea occidentală a aflat de 
ea de abia în anii 1940, cînd a început să fie utilizată în timpul operaţiilor, ca 
relaxant muşchiular. 

Amazonienii nu pretind că ei au descoperit-o, ci că le-a fost dată de spirite, 
prin şamani. 

Şi sînt doar două exemple din vasta paletă de amestecuri vegetale utilizate 


de bastinasi, lista lor integrală nefiind încă măcar catalogată de botaniştii 
contemporani. Realizînd că este un nonsens să consideri că aceste reţete au fost 
obţinute prin încercări, Narby a început să-i întrebe pe oameni şi pe şamani cum 
au ajuns la această cunoaştere. 

Ei i-au spus că proprietăţile plantelor şi retetele pentru combinarea lor le-au 
fost date direct şamanilor de puternice entităţi spirituale în timp ce se aflau în 
transe provocate de halucinogene puternice, ca ayahuasca. (Ceea ce pune o 
problemă de genul ce a fost mai întîi, oul sau găina. Dacă şamanii au descoperit 
proprietăţile substanţelor din ayahuasca doar după ce au consumat-o, de unde 
ştiau de ea la început?) 

Acest gînd l-a împins pe Narby să întreprindă propria sa cercetare în 
legătură cu aspectele neglijate ale şamanismului, inclusiv prin consumul de 
ayahuasca. Şi înaintea lui Narby, mulţi antropologi notaseră că şamanii susţin că 
obţin cunoaşterea în urma consumului de halucinogene, dar nimeni nu luase 
lucrurile în serios pentru a urma aceeaşi cale. Ulterior a descoperit că este o 
trăsătură caracteristică şamanilor de pe tot globul şi că triburile atribuie 

originile culturii lor cunoaşterii primite de şamanii aflaţi în transă, moment 
în care întîlnesc entităţi care îi ghidează şi îi învaţă. 

Narby însuşi, la prima lui experienţă cu ayahuasca, a întîlnit o pereche de 
şerpi uriaşi ce i-au ţinut o prelegere despre insignifianta lui ca fiinţă umană si 
despre limitele cunoaşterii sale, adevărat moment de cotitură pentru evoluţia sa 
personală. A început să pună sub semnul întrebării prejudecățile sale occidentale 
şi s-a apropiat într-o manieră mai puţin arogant ştiinţifică şi cu mintea deschisă la 
nou de subiectul cercetării sale. Cartea lui este un exemplu despre cum poate 
aduce o nouă cunoaştere experienţa şamanică. Narby scrie că şerpii i-au indus 
gînduri pe care ar fi fost incapabil să le aibă singur.? 

Proprietăţile şi metodele de a combina plantele pentru a obţine un anumit 
rezultat nu sînt singurele lucruri comunicate celor aflaţi în transă de entităţile 
spirituale. Triburile amazoniene atribuie aceleiaşi surse şi cunoaşterea anumitor 
tehnologii, cum ar fi prelucrarea lemnului. Ce primesc şamanii aflaţi în transă 
este o cunoaştere utilă care, adeseori, în cazul tratamentelor, salvează vieţi. 

Dincolo de problema realităţii acestor entităţi, ideea de a obţine informaţii 
practice prin astfel de metode este absurdă pentru cultura noastră. Există doar 
două metode pentru a obţine cunoaşterea: raţionamentul logic asupra metodei 
experimentale prin încercare şi eşec; ori de la o altă persoană sau cultură care s- 
a aplecat deja asupra subiectului. 

Este, în esenţă, problema originii cunoaşterii egiptenilor antici, de exemplu 
cum au construit această „imposibilă“ Mare Piramidă. Tehnicile par să fi apărut 
de nicăieri, fără nici un proces logic şi fără o dezvoltare istorică. Din moment ce 
nu am descoperit dovezi arheologice ale unor etape intermediare, trebuie să ne 
asumăm că nu s-a întîmplat aşa. Pare o nebunie, dar unde sînt piramidele a căror 
construcţie a eşuat şi care le-au precedat pe acelea din Vechiul Regat? Singura 
alternativă este aceea că egiptenii antici au învăţat tehnicile lor dintr-o dată de la 
altcineva: de la o civilizaţie pierdută sau de la extraterestri. 

Ce ar fi dacă ar mai exista şi o a treia cale de obţinere a informaţiei: aceea 
a şamanilor, în care cunoaşterea este obţinută direct de la sursă? 

Extraordinarele cunoştinţe botanice ale amazonienilor sînt asemănătoare 
cu tehnica egiptenilor din antichitate. Nu numai că depăşesc cu mult timpul şi 
locul, dar sînt şi mult mai avansate decît cunoaşterea ştiinţifică contemporană. 


=p- 


Întrebări şi răspunsuri 


Şamanismul este considerat un fenomen al societăţilor „primitive“, aflate 
aproape la nivelul epocii de piatră faţă de lumea modernă extrem de sofisticată. 
Stadiu depăşit de culturile „avansate“ cu mii de ani în urmă. Dar dacă ne-am 
imagina că ritualurile şamanice pot fi practicate de o cultură trecută de la un 
stadiu primitiv la unul avansat, poate chiar mai sofisticat decît cel pe care-l 
experimentăm noi azi? Dacă un astfel de fenomen ar fi acceptabil, care ar fi 
limitele cunoştinţelor obţinute prin curioasa artă şamanică? 

Mai mulţi autori au semnalat prezenţa unei influenţe şamanice în Egiptul 
antic. Andrew Collins, de exemplu, a scris despre natura şamanică a „Culturii 
Strămoşilor“, pe care o consideră responsabilă pentru marile cuceriri ale 
Egiptului, presupunînd că aceştia au dezvoltat tehnicile avansate ce au permis 
construirea piramidelor şi sculptarea Sfinxului.* A fost preoțimea din Heliopolis o 
academie de samani liberi să aplice tehnicile lor atît de bine păzite în scopul 
cercetării teoretice? Poate explica ipoteza şamanică modul în care, printre multe 
altele, constructorii piramidelor au ştiut să taie, să transporte şi să pună în operă 
imensele blocuri de piatră? 

Asta ar explica şi alt aspect încă puţin explorat al cunoaşterii egiptenilor 
antici: extrem de selectiva lor cunoaştere. În timp ce sînt faimoşi pentru arta de a 
construi piramide, alte lucruri, în mod ciudat, le-au rămas necunoscute. Am 
menţionat că, în ciuda utilizării unor blocuri uriaşe de granit sau calcar, pereţii 
Templului din Vale de la Giseh au fost construiți într-un mod extrem de primitiv. 
Un element arhitectural extrem de sofisticat, care lipseşte cu desăvirşire din 
arhitectura Egiptului antic, este arcada. Poate din cauză că arcada necesită un 
salt conceptual, iar constructorii au nevoie de 

o cunoaştere teoretică a distribuţiei maselor. Poate este şi motivul pentru 
care egiptenii nu au stapinit arta construirii podurilor. De curînd, egiptologul 
francez Jean Kerisel a propus ipoteza conform căreia fisurile lespezilor de granit 
din Camera Regelui nu sînt, aşa 


9 

cum s-a crezut, provocate de un cutremur, ci au apărut încă de cînd Marea 
Piramidă se afla in construcție.’ Şi asta din cauză că, sugerează el, constructorii 
nu au înţeles consecinţele punerii în operă a două materiale, calcar şi granit, cu 
compoziţie diferită, cu rezistenţă la compresiune diferită sub acţiunea sarcinii 
enorme dată de greutatea pietrelor. (Dacă el are dreptate, atunci apar îndoieli în 
legătură cu rolul cavităţilor aflate deasupra Camerei Regelui, despre care se 
credea că sînt gîndite pentru a proteja încăperea.) 

Am observat că şamanii amazonieni primesc răspunsuri exacte la întrebări 
exacte, cum ar fi reţeta pentru o anumită boală, arareori mai mult sau mai puţin 
decît au nevoie. Se pare că la fel a fost si în cazul egiptenilor, care se pare că 
aveau informaţii doar despre, să spunem, transportarea uriaşelor blocuri de 
piatră. Din cauză că podurile şi arcadele presupun un alt concept al construcţiei, 
ei nu au pus niciodată întrebarea potrivită pentru a li se spune cum să le 
realizeze. 

Este posibil ca tot astfel să fi obţinut şi Dogonii inexplicabilele cunoştinţe 


legate de sistemul Sirius? Dacă şamanii amazonieni pot să obţină direct 
informaţii despre proprietăţile chimice ale plantelor, de ce n-ar fi întrebat ghizii şi 
ceva de genul: „Spune-ne despre cea mai strălucitoare stea de pe cer. Ce-i 
acolo?“ 

Sînt asemănări evidente şi frapante între religiile Egiptului antic şi viziunile 
şamanice descrise de Jeremy Narby. Narby citează experienţa antropologului 
Michael Harner printre indienii Conibo din Amazonia peruviană, în anii 1960. Şi 
Harner a luat halucinogenele şamanilor şi a scris mai tîrziu: 

Citeva ore dupa ce am băut fiertura am fost, într-un fel, treaz, dar într-o lume dincolo 
de cele mai fantastice vise. Am întîlnit oameni pasăre, dar şi creaturi asemănătoare 
dragonilor care mi-au explicat că sînt adevărații zei ai acestei lumi. 

„Oameni pasăre“, „adevărații zei ai acestei lumi“: toate par a fi 

o uimitoare confirmare a veridicitatii panteonului egiptean, în care Thot, cel 
cu cap de ibis, şi Horus, cel cu cap de şoim, au alături mulţi alţi zei cu cap de 
animal, Sekhmet, zeiţa cu cap de leoaică, şi Anubis, cel cu cap de şacal. Dacă 
şamanii de azi, prin drogurilor lor ce induc o stare de transă, au acces la 
dimensiunea în care trăiesc aceste fiinţe, oare preoţii şamani din Heliopolis nu ar 
fi putut cunoaşte secretul vorbirii cu zeii pe aceeaşi cale? Ce este interesant, 
Harner însuşi a notat asemănarea între fiinţele cu cap de pasăre din viziunea sa 
şi zeii Egiptului antic. (lar asta ne aduce aminte de viziunile avute de Saul Paul 
Sirag şi Ray Stanford cu Spectra cea cu cap de şoim, aşa cum am descris în 


capitolul 5.) 


În această privire generală asupra şamanismului, Jeremy Narby notează 
multe alte trăsături comune, cum ar fi prezenţa şerpilor care împărtăşesc 
cunoaşterea, chiar şi în regiuni în care nu trăiesc şerpi. Unele teme sînt recursive 
pentru toate viziunile şamanice, cea mai interesantă fiind aceea a scării de la 
pămînt la cer pe care samanii urcă pentru a se întîlni cu spiritele cunoaşterii. Asa 
cum spune şi Narby: 

Ei vorbesc de o scară, de o tulpină de viţă, de o sfoară, de o scară în spirală ce leagă 
cerul şi pămîntul şi pe care o utilizează pentru a ajunge în lumea spiritelor. Ei cred că 
spiritele au coborit din cer şi au creat viata pe pămînt.” 5 

Această imagistică a fost descoperită în textele antice din piramide. In 
Enunţul 478, în care se aminteşte de Isis ca personificare a scării, se spune: 

Pentru orice spirit sau zeu care mă va ajuta cînd urc la ceruri pe scara zeilor; oasele 
mele sînt adunate pentru mine, membrele mele sînt adunate pentru mine şi urc către cer 
în prezenţa zeului scării. 

Şi un alt enunţ spune: 

O scară este împletită de Re înaintea lui Osiris, o scară este împletită de Horus în 
faţa tatălui său Osiris cînd merge către spirite, unul de o parte, celălalt de cealaltă parte, 
iar eu mă aflu între ei.? 

Urcarea către Calea Laptelui este o temă centrală în texte; în Columbia, viţa 
de ayahuasca este cunoscută ca „scara către Calea Laptelui“.» 

Recunoaşterea conceptelor şamanice în textele piramidelor schimbă radical 
înţelegerea egiptenilor şi a religiei lor, poate chiar întreaga natură a potenţialului 
uman. Este posibil ca această „urcare a regilor“ să nu fie descrierea unei călătorii 
după moarte, aşa cum s-a crezut întotdeauna, ci un zbor şamanic către „lumea 
de dincolo“, sălaşul ghizilor spirituali, întreprins în timpul vieţii? Cele 

două nu se exclud reciproc, şamanii ştiind că tărîmul pe care intră este 
poarta către lumea eternă a luminii, acolo unde ajung spiritele morţilor, aşa că 
textele piramidelor pot fi înţelese atît ca descrieri ale călătoriei şamanice cit şi a 
celei de după moarte. În mod tradiţional, se consideră că şamanul moare în 
timpul călătoriei şi este înviat la întoarcerea sufletului său. 

Deşi şamanii sînt oameni speciali, născuţi cu un dar parapsihic, nu este 
nevoie de acest dar pentru a trece prin teribila iniţiere, prin ororile cu efect la 
nivel fizic şi psihic. Un aspect clasic al iniţierii şamanice este experienţa iadului, 
petrecută în afara trupului, în care membrele sînt rupte unul cîte unul pentru a fi 
puse la loc ca prin magie. Stanislav Grof descrie situaţia astfel: 

Cariera multor şamani începe prin experienţa năucitoare a unei neobişnuite stări de 
constienta, cu senzaţia prăbuşirii în lumea subterană, în care este atacat, dezmembrat, 
apoi adunat la loc pentru a ajunge pe meleagurile cereşti." 

Ceea ce aminteşte uimitoarea poveste a lui Osiris, cu care regele este 
identificat în textele piramidelor, tăiat în bucăţi de Seth, zeul răului, apoi adunat 
la loc de zeiţa iubirii, Isis, pentru deveni tatăl zeului şoim Horus, privit atît ca 
reîncarnare a lui Osiris, cît şi ca fiu al său. Aşa cum am văzut în citatul din 
Enunţul 478, Isis este identificată cu scara pe care regele adunat din bucăţi urcă 
la ceruri, 

o imagine şamanică tipică. 

Rolul lui Isis este interesant în particular deoarece portretizează principiul 
feminin esenţial pentru călătoria samanica. De fapt, întregul concept al initiatului 
feminin a fost neglijat, poate din motive neaşteptate. La o conferinţă londoneză 
din octombrie 1996, intitulată Incidentul, Jeremy Narby a fost întrebat de ce toţi 
şamanii pe care-i pomeneşte erau bărbaţi. El a răspuns că femei alese cu grijă 
stau lîngă cei care iau ayahuasca şi pornesc în călătoriile în afara trupului. 
Femeile îi însoțesc şi împărtăşesc experienţa lor, apoi, cînd s-au întors la starea 
normală de constienta, îi ajută să-şi aducă aminte ce s-a petrecut pe celelalte 
tărîmuri. Dar important este că femeile fac asta fără să ia ayahuasca. Este clar că 
însoţitoarele samanilor nu au nevoie de ajutorul chimicalelor pentru zborul lor 
spiritual. Lucrul nu se cunoaşte, deoarece rolul femeilor nu este interesant pentru 


antropologi. 


Matematicianul, ciberneticianul şi specialistul în mitologie Charles Musts a 
scris mult despre şamanism. (Ca majoritatea scrierilor sale nonmistice/New Age 
semnate sub pseudonimul Musaios, acestea sînt extrem de incisive şi 
convingătoare.) El a descris semnificaţia acestuia astfel: 

În şamanism nu este vorba de extaz, fie el „arhaic“ sau de altă natură, nici măcar de 
„tămăduire“, ci de dezvoltarea unei comunicări cu o comunitate a fiinţelor superioare 
oamenilor, de un modus operandi pentru atingerea unei eventuale transformări ce ar 
permite stări şi căi superioare.” 

Musts merge mai departe şi face o paralelă între acest obiectiv primar al 
şamanismului şi religia Egiptului antic. El nu pune semnul egal între Duat, tarimul 
prin care călătoreşte regele, menţionat în textele piramidelor, şi un alt tărîm 
mitic, ci între el şi tibetanul Bardo, acolo unde spiritele trăiesc între două 
întrupări şi pe care anumite persoane îl pot vizita în timpul vieții.» 

Textele piramidelor vorbesc si despre „morţii“ transformați în „trupuri de 


lumină“ (aker), ceea ce implică mai mult decît o viaţă de după moarte. Charles 
Musts spune: „Obţinerea unui trup de rang superior de către o persoană 
înseamnă posibilitatea comunicării cu fiinţele aflate deja la acel nivel.“ Cu alte 
cuvinte, oricine are un trup de rang superior poate comunica cu cei aflaţi în 
lumină. Şamanii, pe durata călătoriei lor pe tărîmuri invizibile, pot lua contact cu 
fiinţele superioare de acolo. 

Din punctul nostru de vedere, opera deschizătoare de drumuri a lui Jeremy 
Narby asupra şamanismului are importante implicaţii pentru unele teorii recente 
referitoare la originea cunoaşterii egiptenilor antici, în particular asupra celor 
referitoare la „şcoala“ antică de cosmonauti. Susţinătorii acestei ipoteze, precum 
Alan F. Alford, tind să trateze miturile şi scrierile religioase, textele piramidelor de 
exemplu, la modul literal. Cînd anticii ne istorisesc întîlnirea cu o entitate parte 
om parte animal, care a descins pe pămînt sau la care preoţii s-au urcat la ceruri, 
şi care oferă anumite informaţii, aceşti cercetători presupun că este vorba de 
povestiri trunchiate ale unor întîlniri reale cu fiinţe din cosmos, în care astronauții 
au fost consideraţi zei. 

Şamanii din pădurea amazoniană descriu frecvent experienţe similare, 
uneori sub atenta supraveghere a antropologilor, fără cea 

mai mică legătură cu aterizarea unei nave cosmice sau cu vizitatori de pe 
un continent dispărut. 

Dar cine sînt entităţile de la care au primit întotdeauna samanii nepretuita 
lor cunoaştere? 

Se prea poate să nu fim vreodată capabili să răspundem la această 
întrebare. Chiar şi şamanii ştiu că unele mistere şi secrete nu pot fi înţelese. Dar, 
încă o dată, opera lui Jeremy Narby poate oferi chei pentru descifrarea 
semnificației locului în care ajung şamanii cînd ating acea stare de alterare a 
constientei. Din anticul Heliopolis şi pînă azi. 

Narby a notat că viziunile şamanilor, indiferent de loc, împărtăşesc anumite 
imagini-cheie, fundamentală fiind aceea a şerpilor gemeni care trăiesc în orice 
fiinţă. l-a căzut fisa de abia cînd a citit despre experienţa lui Michael Harner din 
1961. Acesta a văzut creaturi înaripate, dragoni, care i-au explicat că „au creat 
viaţa pe planetă pentru a se putea ascunde sub cît mai multe forme... Am învăţat 
că fiinţele asemănătoare dragonilor se află în orice formă de viaţă, inclusiv în 
om“. Harner însuşi scrie că „s-ar putea spune că seamănă cu ADN-ul“, dar 
adaugă că n-are nici cea mai mică idee de unde vine această viziune, cu 
siguranţă nu din mintea lui, deoarece la acea vreme nu ştia nimic despre ADN. 
Indiferent care ar fi originea acestor cuvinte, ele au fost o importantă sursă de 
inspiraţie: Narby a realizat că imaginea „şerpilor“ aflaţi în orice fiinţă vie este, de 
fapt, o descriere excelentă a spiralei ADN. 

Şamanii atribuie acestor şerpi gemeni remarcabila lor cunoaştere. Este 
posibil ca această credinţă „primitivă“ - toate fiinţele vii sînt animate de un 
acelaşi principiu unic, descris prin bestiarul şerpilor - să fie corectă şi să fi descris 
întotdeauna ADN-ul? Narby citează numeroase exemple în sprijinul superbei sale 
speculaţii referitoare la legătura între şerpi şi ADN. De la miturile antice la 
ştiinţele tradiţionale ale culturilor şamanice „primitive“, din Peru pînă în Australia. 

Şamanii insistă că „şerpii“ posedă conştiinţă şi că intră în dialog cu ei. Dacă 
şamanii comunică, în realitate, cu ADN-ul, implicaţiile sînt revelatorii: ADN-ul din 
ayahuasca, de exemplu, îşi „cunoaşte“ propriile însuşiri, dar le va împărtăşi 
şamanilor numai ca răspuns la întrebări specifice. Asta înseamnă că ADN-ul 


trebuie să înţeleagă întrebarea şi să poată comunica cu ADN-ul şamanului. Poate 


comunica ADN-ul unei fiinţe vii cu ADN-ul unei alte creaturi? 


Mai trebuie lucrat la teoria lui Narby. De exemplu, este greu de înţeles cum 
poate explica inteligenţa ADN-ului cunoaşterea primită de şaman cu privire la 
diverse tehnici, cum ar fi țesutul sau prepararea curarei. Cistigul important este 
că s-a arătat cum şamanii obţin informaţii prin contact mental cu surse non- 
umane. Şi că par a fi în legătură cu „zeii“ sau, cel puţin, cu fiinţe ciudate care 
există într-o altă dimensiune şi care le împărtăşesc puterea şi cunoaşterea. 

Un alt aspect semnificativ al cercetării lui Narby este identificarea unei 
trăsături comune în toate culturile şamanice (şi în miturile antice): gemenii divini 
ca aducători ai cunoaşterii, „tema fiinţei duble de origine celestă şi creatoare a 
vieții“. El subliniază, de exemplu, citînd din Claude Lévi-Strauss, că aztecul 
coatl, ca în Quetzalcoatl, înseamnă atît „şarpe“ cit şi „gemeni“. (Quetzalcoatl 
poate fi tradus atît ca „şarpe înaripat“ cit şi ca „gemeni măreţi“.) Narby crede ca 
„Şşerpii gemeni“ întîlniţi atît de des în zborurile şamanice, pe care i-a întîlnit şi el, 
reprezintă cele două fire ale dublei elici ADN. Asta ne aminteşte de cele două 
perechi de gemeni din religia heliopolitană (Isis şi Osiris, Nepthys şi Seth), dar şi 
de Nommo ai dogonilor, aşa cum i-a descris Robert Temple în The Sirius Mystery, 
şi ei formaţi din seturi de gemeni şi care au descins pe pămînt pentru a civiliza 
omenirea.* Inca o dată, teoria şamanică a lui Narby oferă o alternativă elegantă, 
mult mai plauzibilă din punctul nostru de vedere, la explicarea prin „vechii 
astronauți“ a acestor mituri. 

Poate că ADN-ul mai are şi alte secrete de dezvăluit. Codul genetic al 
genomului uman este alcătuit din numai 3% din totalul ADN-ului, funcţiile restului 
sînt necunoscute şi acesta este considerat oficial ca „deşeul ADN.“ Narby 
sugerează că ar fi mai potrivit să vorbim de „misteriosul ADN“. Cite miracole si 
ce potenţial uriaş pot avea cele 97 de procente? 


„Spiritele din ceruri“ 


Ideile lui Narby despre ADN şi şamanism aruncă o lumină nouă asupra 
misterelor nedesluşite ale istoriei. Oare desenele cu păsări şi animale trasate în 
nisipul de la Nazca, în Peru, celebrează zborurile şamanice? Oare au descoperit 
Dogonii secretele lui Sirius 

doar întrebîndu-şi ghizii spirituali şamanici? Oare enormele blocuri de piatră 
din care sînt făcute piramidele din Egipt au fost puse în operă la sfatul „zeilor“ 
vizitaţi de preoţii aflaţi în transă? 

Este semnificativ că zborul şamanului îi permite să viziteze locuri 
îndepărtate, el descriind ce a văzut şi a auzit acolo. Cu alte cuvinte, vedere la 
distanţă. Acest aspect particular al şamanismului l-a intrigat pe antropologul 
Kenneth Kensinger, care l-a testat printre acei ayahuasqueros de pe Amazon şi a 
descoperit că sînt capabili să „aducă înapoi“ informaţii precise despre locuri 
îndepărtate, ca şi să-i spună despre moartea unei rude cu mult timp înainte să 
afle şi el pe alte cai.” (Andrija Puharich a studiat şi el potenţialul de vedere la 
distanţă al şamanilor, aşa cum am descris în capitolul 6.) 

L-am întrebat pe Jeremy Narby dacă este de acord cu noi că ideile sale pot 


explica extraordinara cunoaştere implicată în ridicarea piramidelor. El a subliniat 
că aztecii, incaşii şi mayasii au construit temple similare şi că şarpele dublu, 
Quetzalcoatl, sau Viracocha, sau ce altă înfăţişare a luat în funcţie de cultura cu 
pricina, învăţa despre tămăduire şi plante, dar şi despre astronomie, tehnici de 
construcţie, arta şi tehnologie în general.” 

Narby a fost precaut în a ieşi din domeniul său de specializare. Dar exista în 
Egiptul antic un echivalent pentru ayahuasca? Şi, dacă da, care era acesta? 
Serialul Sacred Weeds, difuzat pe Channel 4, ne-a oferit răspunsul. Acest serial în 
patru episoade, difuzat prima dată în august 1998, se ocupa de utilizarea 
halucinogenelor naturale în ritualurile sacre, cum ar fi şamanismul. Ultimul 
episod încerca să redescopere ceea ce unii consideră a fi un drog ritual antic 
egiptean, nufărul albastru. 

Azi foarte rară, planta era utilizată frecvent de egiptenii antici în ritualuri 
sau pentru relaxare. Apare adeseori pe fresce şi în papirusuri şi chiar formează 
ornamentul coloanelor Marelui Templu din Karnak. Egiptologii consideră că era 
mai mult decorativă, dar serialul a încercat să afle dacă avea şi un efect 
psihoactiv ce ar fi putut fi exploatat în Egiptul antic. În plus, nufărul era asociat 
cu Ra-Atum. Urmărind cum înfloreşte planta, întîi iese din apă o tulpină care se 
transformă într-o floare deschisă, este uşor de înţeles asocierea simbolică cu 
apariţia lui Atum din apele primordiale. 

Testat pe doi voluntari, extrasul de nufăr albastru s-a dovedit a avea 
bănuitul efect narcotic. In încheierea serialului, istoricul Michael Carmichael, un 
american care trăieşte la Oxford şi este specializat în utilizarea plantelor 
psihoactive de către şamani, discuta posibilitatea ca, în doze mai mari, planta să 


inducă experienţe şamanice. 


L-am contactat pe Carmichael, care lucrează cu R. Gordon Wasson, unul 
dintre pionierii cercetării utilizării drogurilor de către şamani (vezi capitolul 5). 
Ne-a spus că există numeroase dovezi de utilizare a drogurilor psihoactive în 
Egiptul antic, continuind: „sînt atît de multe, încît nu ştiu cu ce să incep“”. Unele 
sînt menţionate în papirusul Ebers (circa 1500 î.Hr., cel mai vechi text medical 
cunoscut). Se ştie că utilizau opium (importat din Creta), mandrake şi cannabis. 
Substanțele psihoactive utilizate de culturile antice, inclusiv de egipteni, au fost 
studiate de mai mulţi cercetători. Ele sînt puţin sau deloc menţionate de 
egiptologia clasică din cauza conservatorismului ei extrem. 

Mulţi alţi oameni de ştiinţă şi cercetători au studiat practicile şamanice din 
Egipt şi utilizarea drogurilor psihoactive. Il includem aici şi pe Benny Shanon, 
psiholog cognitiv şi filozof de la Hebrew University din lerusalim. 

Carmichael a fost imediat de acord cu observaţiile lui Narby că pot fi 
obţinute informaţii utile de către şamani, în timpul transelor extatice, prin 
comuniunea cu entităţi din altă lume. El ne-a spus: 

Aceste substanţe sînt utilizate ca vehicule pentru a accelera performanţele 
şamanului, acesta fiind capabil să se ridice la un alt nivel, la care poate trăi experienţele cu 
mai multă îndemînare, dincolo de nivelul rezervat percepţiei umane. El este capabil astfel 
să devină martorul unor fenomene la care alţi oameni nu pot asista în starea normală de 
conştienţă... Ceea ce-i conferă o mai bună şi mai adîncă cunoaştere a naturii şi lumii.2 

Dar ce sînt aceste entităţi? Sint ele „reale“ sau construcţii ale minţii 
şamanului? Carmichael subliniază că această întrebare implică întreaga 


dezbatere filozofică şi metafizică despre natura realităţii însăşi şi că este, 
probabil, fără răspuns. Am sugerat că un test al realităţii experienţei şamanice 
este acela al functionalitatii cunoştinţelor dobindite. Test care, aşa cum am 
văzut, a fost trecut. Carmichael a fost de acord. 

Întorcîndu-ne la problema inexplicabilei cunoasteri a egiptenilor antici, 
Carmichael, care este familiarizat cu conceptele noii egiptologii, ne-a spus: 

Credinţa mea, în acest moment, este că piramidele nu au fost ridicate de o rasă din 
cosmosul îndepărtat, ajunsă aici de pe o colonie din Marte. Nu văd nici o dovadă în acest 
sens... Egiptologilor moderni li se pare irațional să presupui că plante şi alte substanţe au 
fost utilizate de egipteni în contextele sacre si pentru altceva decît ca decor sau pentru 
proprietăţile lor estetice. La fel ni se pare şi nouă irațional că piramidele au fost ridicate 
exact în felul în care ei presupun că s-a făcut. Poate că nu au existat sclavi şi biciuri, poate 
că nici nu au fost cărate prin cine ştie ce tehnologii acustice de levitaţie. Poate că s-a 
petrecut altfel. Poate că mai există o tehnică între aceste două extreme. Poate că 
experienţele şamanice au fost uşa, poarta, poarta stelară prin care egiptenii antici au 
dobindit acea tehnologie. 

Aşadar, ce sînt aceste entităţi? Spirite, zei, imagini din subconştientul 
şamanilor, personificari ale informațiilor obţinute prin ESP (percepţie 
extrasenzorială) sau chiar din ADN? Chiar ajung şamanii în contact cu fiinţe dintr- 
o lume foarte îndepărtată? 

Jeremy Narby ne-a spus: „Să ne închipuim ce ar răspunde şamanul 
amazonian: este o călătorie spre altă planetă petrecută în mintea lui.“ El se 
referea la desenele unui anumit şaman, Pablo Ameringo, care înfăţişează 
lucrurile văzute de el sub influenţa ayahuasca, spunînd: 

Plante diferite conţin molecule diferite şi oferă viziuni diferite. Sînt mai multe feluri 
de ayahuasca, unele sînt mai legate de organism şi te fac să vezi lucruri legate de Pămînt, 
în timp ce altele te fac să vezi lumi îndepărtate şi aşa mai departe. În picturile lui Pablo 
Ameringo ai cîte puţin din amîndouă. Dacă te uiţi la imaginile unor oraşe îndepărtate, asta 
este una din temele comune din literatura ayahuasca, oraşe cu tehnologii sofisticate şi aşa 
mai departe, vezi că sînt pline de piramide, turnuri Babel şi minarete. 

Deşi astfel de scene şi de entităţi pot să nu vină de pe altă planetă, nimeni 
nu ştie răspunsul. Poate că explicaţia este mult mai complexă, eventual şi mai 
stranie, decit simpla ipoteză extraterestră. Poate că este semnificativ că Whitley 
Strieber a descris viziunea unor „oraşe de aur“ şi a altor structuri exotice din altă 
lume. La fel, Copiii Spaţiului, aflaţi în transa hipnotică indusă de Puharich, 
descriau oraşe extraterestre. Implica asta oare ca şi experienţele lor erau de 


natură şamanică? Si, cel 


puţin în cazul Copiilor Spaţiului, transa şamanică era rezultatul unui 
experiment intenţionat? Pe de altă parte, poate fi experienţa şamanică de origine 
extraterestră sau întrebarea nu are rost? Narby spune: 

Felul în care lumea occidentală a început să redescopere aceste experienţe în afara 
trupului într-o manieră tehnicistă specifică anilor 1950, pare a fi la nivelul grădiniţei. Cînd 
petreci ceva timp cu şamanii amazonieni, descoperi că ei sînt profesori universitari pe lîngă 
educatorii de grădiniţă. Textele vechi îi descriu ca „spirite venite din ceruri“. Asta sună mai 
bine decit „fiinţe inteligente extraterestre“, care aminteşte de bagajul cultural al anilor 
1950, de care nu mai avem nevoie azi. „Spirite venite din ceruri“ parcă sună mai frumos. 

Dar nu totul este încîntător în experienţa şamanică. Narby avertizează: 


Nu toate spiritele sînt prietenoase şi binevoitoare. Putem face foarte uşor o analogie 
cu biologia. Cu alte cuvinte sînt organisme care aduc speciei umane sănătatea, fericirea, 
hrana, dar şi altele, ca virusul HIV, care duc la prăbuşirea sistemului imunitar. Totul face 
parte din viaţă. Şi din moarte. 

Chiar si cei mai antrenați iniţiaţi samani pot întîlni nu numai spirite 
diabolice, ci şi spirite înşelătoare. Poate că ar trebui să fie un avertisment pentru 
cei care cred că se află în contact cu zeii. 

Dovezile oferite de şamani şi paranormali sugerează că există o poartă 
stelară şi că este posibil să treci prin ea spre un tarim magic. Dar nu este un 
aparat, aşa cum este imaginat vortex-ul vălurit din filmul Stargate. Aşa cum 
călătoria lăuntrică l-a dus pe Michael Harner faţă în faţă cu zei cu cap de animal, 
atit de asemănători cu zeitățile Egiptului antic, la fel se pare că toţi posedam 
mijloacele de a ne întîlni cu zeii. Poate că la asta se referă hermeticii, initiatii 
contemporani ai vechii şcoli de mistere, cînd spun că fiecare om este un 
microcosmos al întregului univers. Este interesant că Dale E. Graff, omul care nu 
numai că a fost director al programului armatei de vedere la distanţă, STAR 
GATE, dar şi personalitatea cea mai vizibilă a proiectului, scrie: 

Stelele trimit o lumină firavă, de la o distanţă cosmică. Ar fi posibil să rămînă pe veci 
inaccesibile direct, dar nu şi dacă trecem prin Stargate („Poarta stelară“). Poarta stelară 
aflată în fiecare dintre noi poate fi descoperită de oricine doreşte să o caute.% 

Nici un profesor, preot sau guru nu poate localiza poarta stelară pentru noi, 
aşa că poate fi îndelungată şi dificilă căutarea ei şi a misterelor ascunse. Dacă 
dorim să o descoperim. Problema este că multora li se pare mai uşor să-i asculte 
pe cei care promit că oferă de-a gata poarta stelară. Ei susţin că invită fiinţe 
inefabile să păşească prin ea ca să ne copleşească şi să ne înveselească 
existenţa monotonă făcîndu-ne să ne simţim nişte aleşi. Pînă cînd v-om descoperi 
că tocmai au trintit după noi uşa închisorii, din care nu mai există nici o scăpare. 
Fiinţele care sosesc în chip de zei poate că nu există dincolo de încăperile secrete 
din clădirile guvernamentale sau dincolo de imaginaţia celor contactaţi. Dar, 
chiar şi dacă ar sosi din stele îndepărtate, avem dreptul să ne apărăm 
constiintele de ceea ce este periculos si corupător. 

Dacă avem dreptate, atunci acest avertisment nu vine prea devreme. Dacă 
greşim, atunci mai avem suficient timp să învăţăm să fim mîndri de umanitatea 


noastră şi să găsim fiecare poarta stelară din noi. 
Actualizare 


Cu cel mai mare foc de artificii văzut vreodată - şi într-o atmosferă 
dominată de bun simţ, cum nu s-a mai văzut - noaptea Mileniului a venit şi s-a 
dus, lăsînd în urmă mahmureala şi portofelele ceva mai goale. Festivitatea, 
memorabilă şi extrem de reuşită, nu s-a transformat în razmerite, violenţă si 
anarhie, aşa cum s-a prezis. Nici o sectă nu a ajuns să comită o sinucidere în 
masa, lerusalimul nu a explodat sub acţiunea fanaticilor şi nici milițiile americane 
nu au încercat să răstoarne guvernul. Nici măcar celebrul „bug“ al mileniului nu a 
reuşit să prăbuşească lumea calculatoarelor şi să distrugă civilizaţia aşa cum o 
ştim. Fără nici o îndoială că, spre disperarea unora, ne-am trezit în 1 ianuarie 


2000 într-o lume care arăta foarte mult cu aceea din ziua precedentă. 

La Giseh, în Egipt, piramidele stau încremenite şi neafectate de sosirea 
anului 2000, mai enigmatice şi mai impunătoare ca niciodată. Marea Piramidă 
(deschisă acum din nou publicului) a rămas fara piramidionul ei pierdut, 
refuzîndu-se orice înlocuire. Este semnificativ că a fost abandonată în ultima clipă 
ceremonia în care vîrful aurit ar fi trebuit pus pe poziţie de un elicopter al armatei 
egiptene exact cînd bătea miezul nopţii - totul în timp ce muzica lui Jean-Michel 
Jarre se ridica din Platou iar giganticul ochi al lui Horus era proiectat de lasere pe 
a treia piramidă:. Dar, ca în toate cele legate de Egiptul modern, multe alte lucuri 
iti furau privirea. 

Lunile ce au urmat apariţiei primei ediţii a cărţii, în iulie 1999, au fost 
marcate de intensificarea activităţilor referitoare la Giseh. Au apărut două cărţi 
importante despre politică şi manipulare: Giza: The Truth (Giseh: Adevărul) de 
lan Lawton şi Chris Ogilvie-Herald, care analizează de pe o poziţie independentă 
argumentele şi contraargumentele principalilor actori, în timp ce cealaltă lucrare 
- Secret Chamber (Incaperea secretă) - aparţinea celui mai important susţinător 
al noii egiptologii, Robert Bauval. A mai existat şi deja celebrul documentar BBC, 
Horizon, dedicat Atlantidei, al cărui al doilea episod a fost rezervat criticilor aduse 


teoriilor lui Graham Hancock. 


Aceasta este axat pe teoria sa, si a lui Bauval, legată de anul 10 500 î.Hr., 
aducîndu-se aceleaşi argumente împotrivă prezentate si de noi (pe fundalul 
sonor al filmului Stargate, din anumite motive). De fapt, întreaga afacere cu 10 
500 î.Hr. este asaltată din 

mai multe direcţii: Lawton şi Ogilvie-Herald atacă aspectele astronomice ale 
teoriei lui Bauval şi Gilbert referitoare la corelatia Orion-Giseh,s la fel cum face şi 
astronomul sud-african Anthony Fairall.s (Deşi, aşa cum am văzut, criticile au fost 
aduse iniţial de 

Robin J. Cook, cel care a realizat diagramele pentru The Orion Mystery, în 
1996.) Chiar şi David Rohl, un egiptolog competent care, din cauza incrincenarii 
sale în combaterea noii ortodoxii este privit azi ca membru al grupării alternative, 
i-a atacat pe Hancock şi Bauval într-un articol de o pagină în Daily Express pentru 
insistența cu care susţin data magică, 10 500 î.Hr., în ciuda covirsitoarelor dovezi 
aduse împotriva ei. Oricum, aşa cum subliniază şi Rohl, Hancock şi Bauval au tot 
interesul să stirnească emoție în legătură cu iminentele descoperiri ce vor fi 
făcute la Giseh. El scrie: 

Miza este mare. Admiratia de care se bucură Hancock şi Bauval se va topi rapid daca 
astfel de dovezi nu ies la iveală. Pînă cum, teoriile lor au fost susţinute mai mult de 
jndeminarea lor în a afirma că dovada va fi descoperită în curînd, dar că puternicii zilei le 
pun bete în roate. 

Şi continuă, spunînd „... semnele nu sînt bune pentru pretinşii apostoli ai 
egiptologiei. Dacă entuziasmul a atins apogeul la jumătatea anilor nouăzeci, 
acum dezamăgirea este în creştere.“ 


In spatele făuritorilor de mituri de la Giseh 


Am încheiat povestea cu ciudatul scenariu în care cele trei facţiuni 
implicate în controversele legate de Giseh - trioul Egiptului alternativ alcătuit din 
Hancock, Bauval şi John Anthony West; căutătorii Sălii Arhivelor descrisă de 


Edgar Cayce, Schor Foundation 

şi ARE; şi autorităţile arheologice egiptene, reprezentate de dr. Zahi 
Hawass - ajunseseră la ceea ce Bauval numea „o înțelegere cordială“. Cu 
promisiunea unor evenimente emotionante, cum ar fi fost ceremonia şi „mesajul 
adresat planetei“ de Bauval şi membrii Magic 12 sau deschiderea Camerei 
Gantenbrink în noaptea Mileniului. Cineva a încurcat mersul lucrurilor. Nu s-a 
petrecut nimic din cele anunțate. 

Versiunea lui Bauval despre evenimentele de la Giseh, Secret Chamber: 
The Quest for the Hall of Records, a apărut în noiembrie 1999 şi, aşa cum era de 
aşteptat, merită citită. Cartea noastră, Conspirația Stargate, este tratată cu 
dispreţ, ceea ce este oarecum ciudat. Secret Chamber nu numai că acoperă 
acelaşi subiect, dar îl şi reproduce în bună parte, ajungînd la concluzii similare în 
legătură cu modul în care au fost manipulate evenimentele de la Giseh de autorii 
unui secret plan esoteric. 

După ce insistă pe tema înţelegerii cordiale şi neagă existenţa oricărei 
conspirații, Bauval se întoarce pe poziţia lui iniţială, argumentind că există 
curente subterane, legate în special de Zahi Hawass şi Schor Foundation/ARE. Şi 
nu este deloc surprinzător, cel puţin în ceea ce ne priveşte, că preia exact cele 
spuse de noi. 

Tema principală în Secret Chamber este că legendele Egiptului antic (sau 
poate chiar amintirea) legate de o arhivă ascunsă a cunoaşterii au trecut din 
epoca piramidelor în studiul hermetic, apoi şi-au găsit drumul în credinţele 
rosicrucienilor şi ale francmasonilor. După expediţia lui Napoleon, din 1978, 
Egiptul a fost deschis exploratorilor europeni, francmasonii şi alţi esoterişti, chiar 
grupuri esoterice, putînd căuta cunoaşterea ascunsă. 

Pînă aici sîntem de acord. Oricum, este un subiect asupra căruia nu cădem 
de acord. In timp ce noi prezentăm cazul convingător al manipulării de către 
aceste grupuri a puternicului simbol reprezentat de Giseh, Bauval încă insistă că 
piramidele şi Sfinxul, la propriu şi în viitorul imediat, vor declanşa transformarea 
spirituală a omenirii. El spune: 

Cred sincer că Marea Piramidă şi necropola de la Giseh, ca întreg, au capacitatea 
înnăscută de a produce o schimbare transcendentală în gîndire. Chiar la scară globală dacă 
este declanşată la momentul potrivit. Nu este nici o îndoială că sîntem pregătiţi pentru o 
transformare radicală a modului în care percepem soarta noastră pe planetă... 

Sint convins că necropola de la Giseh a fost creată in mod intenţionat cu acest scop. 
Sînt convins, de asemenea, că a sosit momentul ca scopul să fie reactivat. Mai sînt convins 
că un plan ciudat este aplicat la Giseh pentru a „pirata“ acest dispozitiv atotputernic şi 
pentru a promova cu totul altceva decît se dorea cu instrumentele de la Giseh.: 

Dincolo de credinţa sa în declanşarea procesului transcedental la Giseh, şi 
care nu ne-a convins, Bauval pare să fi urmat un drum diferit pentru a ajunge la 
aceleaşi concluzii la care am ajuns şi noi în capitolul dedicat Egiptului. Pentru 
Bauval, „deturnarea“ este concentrată pe momentul ceremoniei Mileniului în 
care elicopterul trebuia să pună piramidionul aurit pe vîrful Marii Piramide, ceea 
ce, aşa cum s-a văzut în capitolul 7, ar fi fost încărcat de simbolism masonic. 


împreună cu ochiul lui Horus proiectat pe o faţă a piramidei, ar fi fost stabilită 
legătura cu simbolul Marelui Sigiliu al Statelor Unite, inaugurindu-se intrarea în 
noua eră în care francmasoneria americană ar deveni forţa dominantă în lume. 

Lucru semnificativ, şi Edgar Cayce a prezis sosirea epocii de aur a 
masoneriei americane. Unii au asociat asta cu o altă „citire“ descriind 
piramidionul aurit al Marii Piramide, strîns legat de descoperirea legendarei Săli a 
Arhivelor.* Nu este greu de ghicit unde îşi are rădăcinile ceremonia Mileniului. 

Robert Bauval scrie: „Nimeni nu pune la îndoială că evenimentele 
planificate pentru noul mileniu la Giseh sînt încărcate ideologic. Nimeni nu pune 
la îndoială nici că aceste ideologii... invocă «a doua venire» a unor figuri 
mesianice şi a «noii ordini mondiale» masonice. Ar trebui să fie evident că 
plasarea coronamentului aurit pe Marea Piramidă chiar cînd bate miezul nopţii 
pentru intrarea în noua eră nu mai este doar «o festivitate a mileniului» 
egipteană, ci rezultatul unei strategii aplicată pe termen lung.“ 

Din acest punct de vedere, influenţa ceremoniei va fi şi mai mare deoarece, 
văzut din Giseh, Sirius va culmina la miezul nopţii." 

Oricum, planul atît de bine pus la punct a eşuat. Deşi pe Platoul Giseh au 
fost prezenţi la miezul nopţii nenumărați petrecareti, ceremonia nu a mai avut 
loc, fiind anulată doar cu cîteva zile înaintea festivităților. Cenuşăreasa nu a mai 
ajuns la bal - ca o ironie, asa cum s-a dovedit, în bună parte chiar din cauza cărții 
lui Bauval. 

Presa egipteană a preluat afirmaţiile despre implicarea masonică şi totul s-a 
transformat într-un protest ce a forţat guvernul egiptean să anuleze ceremonia.” 
Francmasoneria fusese interzisă în Egipt încă din 1964, din cauza unor aparente 
legături între Fratie şi sionism, iar ideea unui ritual masonic chiar în inima 
Egiptului a inflamat spiritele. 

(Cea mai mare ironie a sorții este aceea că ceremonia oricum nu ar fi avut 
loc: la miezul nopţii Giseh a fost învăluită într-o ceaţă deasă - poate că păzitorii 
misterelor antice nu doreau să fie deranjati...) 

Ni se pare ciudat că, în ciuda avertismentului public referitor la deturnarea 
simbolului Giseh, în special ceremonia punerii coronamentului, Bauval însuşi a 
făcut tot felul de declaraţii pe Internet în care făcea apel la guvernul egiptean să 
reconsidere măsura. El dorea ca ceremonia să aibă loc, avertizîndu-i pe egipteni 
că „Lumea stă cu ochii pe ei“. 

De asemenea, conform Secret Chamber, la miezul nopţii încăperea lui 
Gantenbrink urma să fie deschisă cu surle şi trimbite, în prezenţa presei. Nici 
asta nu s-a întîmplat, dar autorităţile au promis că evenimentul va avea loc 
cîndva pe parcursul anului 2000. Putem doar să stăm şi să aşteptăm, deşi s-ar 
putea ca aşteptarea să fie lungă. 

Am notat cu dezamăgire că nici mult trimbitatul „Mesaj către planetă“, 
promis să fie lansat lumii din faţa Sfinxului de Magic 12, Bauval, Graham 
Hancock, Robert Temple şi ceilalţi, nu s-a mai întîmplat, cum nu s-a petrecut nici 
„călătoria hermetică“ ce ar fi trebuit să o facă în decursul anului 1999. De ce nu 
s-au materializat toate aceste evenimente atît de bine pregătite, nu se ştie. Mai 
mult, faimoasa înţelegere cordială, mediată chiar de Bauval însuşi, este acum 
făcută tandari chiar de criticile şi dezvăluirile sale din Secret Chamber. 

Ambele cărţi, aceea a lui Bauval şi Giza: The Truth (publicată în august 
1999) de Lawton şi Ogilvie-Herald, adaugă numeroase detalii la straniile lucruri 
petrecute în Giseh. Cele mai multe din descoperirile lor întăresc cele spuse de noi 
în capitolul 2 al acestei cărţi. 

Bauval prezintă dovezi pentru a arăta că echipa SRI International, condusă 


de dr. Lambert Dolphin la Giseh în anii 1970, se afla în căutarea Sălii Arhivelor, 
lucru care a fost mereu negat. Bauval mai demonstrează şi că legăturile între 


echipa SRI şi ARE erau 


mult mai puternice decît se admitea.:s Bauval a confirmat şi legătura 
îndelungată între Dolphin şi James Hurtak citînd o scrisoare din 1992 în care 
primul îl descrie pe Hurtak drept „prieten şi coleg de atitia ani“”. 

Alte informaţii noi apărute în Secret Chamber şi Giza: The Truth aruncă o 
lumină nouă asupra altor aspecte ale disputei legate de Giseh. Dr. Zahi Hawass a 
negat afirmaţiile ARE că ei sînt responsabili pentru pregătirea sa în egiptologie: - 
ceea ce contează prea puţin, deoarece nu sînt tocmai secrete legăturile lui 
apropiate cu organizaţia. 

In Giza: The Truth, Lawton şi Ogilvie-Herald aduc noi detalii referitoare la 
disputa între cineastul Boris Said şi dr. Joseph Schor chiar pe baza mărturiei 
oferite de Schor şi de partenerul său în afacerea legată de Giseh, dr. Joseph 
Jahoda. Ei pun în discuţie unele afirmaţii ale lui Said şi fac declaraţii despre 
comportamentul acestuia. In special Schor susţine ca Said a lăsat să se scurgă, 
printre alţii şi către Robert Bauval, materiale aflate sub clauza confidentialitatii 
(proba în care Zahi Hawass se afla în tunelul din crupa Sfinxului).:s 

Un alt subiect controversat este cel referitor la suspendarea în 1996 a 
licenţei Schor Foundation/Florida State University de a lucra la Giseh. Am văzut 
că Hancock şi Bauval se lăudau cu asta şi, după Boris Said, Schor a ţinut ascunsă 
informaţia şi a continuat căutarea Sălii Arhivelor pe baza permisului său de 
filmare. Schor şi Jahoda contestă ambele afirmaţii - de fapt spun că nu au primit 
niciodată o astfel de notificare din partea lui Zahi Hawass sau a autorităţilor 
egiptene ce au eliberat licenţa.» Vazind caracterul acid al disputei între Said şi 
Schor, declaraţiile precedente, pe care le-am citat în capitolul 2, trebuie 
confruntate cu versiunea lui Schor din Giza: The Truth. Dacă nu altceva, povestea 
demonstrează cît este de greu să afli ce se întîmplă cu adevărat la Giseh. 

Un alt eveniment surprinzător, petrecut în august 1999, a fost aprobarea de 
către Hawass a unei noi licenţe de lucru la Giseh pentru echipa Schor 
Foundation/FSU, în care se specifică foarte clar că le-a fost dată pentru căutarea 
Sălii Arhivelor.2 Este pentru prima oară cînd apare într-un act oficial un obiectiv 
atit de surprinzător. 

In Secret Chamber, Bauval discută afirmaţiile lui Gantenbrink (publicate şi 
de Lawton şi Ogilvie-Herald) că el a furnizat presei 

detaliile descoperirilor lui Gantenbrink, aşa cum am menţionat în capitolul 
1. Gantenbrink ne spusese că, în ciuda voinţei sale, Bauval a oferit presei 
informaţii despre descoperirile făcute, fără să aibă permisiunea sa şi cu intenţia 
de a le utiliza în sprijinul teoriilor sale. Gantenbrink este şi mai dur în declaraţia 
dată pentru Lawton şi Ogilvie-Herald.” 

Oricum, în Secret Chamber, Bauval reproduce corespondenţa între el si 
Gantenbrink aratind că acesta i-a dat permisiunea de a-i face publice 
descoperirile şi că era ţinut la curent cu negocierile pe care le avea Bauval cu 
presa britanică, rezultatul fiind articolul de pagina întîi din Independent, în 16 
aprilie 1993. Conflictul a luat proporţii cînd Gantenbrink a dat în judecată BBC 


pentru utilizarea materialului său filmat cu „uşa“ în documentarul The Great 
Pyramid: Gateway to the Stars („Marea Piramidă: Poarta către stele“, bazat pe 
lucrările lui Bauval şi Adrian Gilbert). Lucrurile s-au aranjat în afara tribunalului 
după ce avocaţii BBC, conform mărturiei lui Bauval, au putut să dovedească 
faptul că Gantenbrink şi echipa sa nu aveau permis pentru o filmare cu caracter 
comercial în Marea Piramidă, copyright-ul fiind deţinut în acest caz de Consiliul 
Suprem al Antichităţilor din Egipt.» 

Giza: The Truth ne mai lămureşte şi alte activităţi de la Giseh, autorii 
aranjind să intre în cele două încăperi din care se presupunea că sînt executate 
în secret săpături sau care erau cel puţin scena unui du-te-vino suspect. Ei au 
căutat tunelul despre care se spunea că este săpat în Marea Piramidă din 
Camera lui Davidson spre acel ceva aflat dincolo de Uşa lui Gantenbrink, dar nu 
au găsit nici o urmă.* Este foarte important, pentru că şi aceasta ultimă afirmaţie 
despre lucrări clandestine la Giseh este şi ea discreditată. 

In Capitolul 2 am lăsat deschisă problema tunelurilor: s-a dovedit că practic 
toate zvonurile din ultimii ani erau fără acoperire, inclusiv cele despre 
descoperirea a nouă camere sub Sfinx (zvon promovat de Hancock şi Bauval), 
pătrunderea într-o cameră de sub Sfinx în care s-ar afla artefacte ciudate (zvon 
ce-şi are originea, în mod bizar, în anumite cercuri guvernamentale egiptene), 
aşa-numita „Sală a lui Osiris“ din Marea Piramidă (zvon lansat de Larry Dean 
Hunter) şi mistificările din jurul încăperii de la putul de apă (zvon declanşat de 
Boris Said şi preluat apoi de James Hurtak şi Zahi Hawass). Oricum, zvonuri mai 
există, dar este greu de tras o concluzie definitivă, putem presupune doar că a 
existat o oarecare activitate clandestină, mai mult ca perdea de fum, legată de 
Camera lui Davison. Dar cum şi el pare să fi abandonat lupta, lucrurile sînt clare. 
Acum ştim că este puţin probabil să existe ceva nou şi deosebit la Giseh, dar unii 


ar dori să credem că există aşa ceva. 


Lawton si Ogilvie-Herald s-au descurcat să intre şi în încăperile putului de 
apă, aflate sub drumul de la Giseh. Cea mai joasă dintre cele trei camere, care 
conţine un sarcofag uriaş, dar gol, înconjurat de un şanţ, pare să fie acum în 
centrul atenţiei celor mai inventivi făuritori de mituri. Cu adevărat de interes 
arheologic fiind, ea îi interesează pe aceşti făuritori de mituri în contextul 
presupuselor încăperi de sub Sfinx. Poate fi ea cu adevărat intrarea în reţeaua 
subterană de tuneluri şi încăperi menţionată de Edgar Cayce şi care apare în 
lucrările AMORC şi în cele ale lui H.C. Randall-Stevens? 

In colţul din nord-vest este un soi de pasaj jos (care ar duce în direcţia Marii 
Piramide, nu a Sfinxului). Dar este oare un tunel realizat de mîna omului? 
Evident, Bauval îl descrie ca pe un tunel, la fel şi Zahi Hawass. In data de 2 
martie 1999, încăperea a devenit studioul unei transmisiuni în direct (Opening 
the Lost Tombs - Live) a Fox TV, difuzată în Statele Unite, în cadrul căreia 
Hawass îl conducea pe prezentator prin put, descriind „cea mai mare aventură 
din toate timpurile“. In camera de jos el atrage atenţia asupra „tunelului“ 
spunînd că încă nu a fost excavat, dar că „niciodată nu ştii ce pot ascunde 
tunelurile şi nisipul Egiptului“. Oricum ar fi, judecînd după Lawton şi Ogilvie- 
Herald şi fotografiile lor, pare a fi un simplu accident natural care se termină 
după cîţiva paşi.? 


De departe cel mai mare făuritor de mituri care s-a ocupat de această 
încăpere este James Hurtak. Într-o conferinţă ţinută în Australia în 1999 el susţine 
că este descoperirea sa. Rezultă că atunci cînd Boris Said şi membrii echipei 
Schor Foundation au explorat încăperea în februarie 1997 Hurtak se afla 
împreună cu ei.* Şi asta ar fi fost suficient, dar în conferinţa lui Hurtak încăperea 
se transformă într-o ţară a minunilor, practic un întreg oraş subteran, intrarea 
către o serie de săli uriaşe si temple înconjurate de rîuri ce pot fi traversate doar 
de canotori exersati. Într-adevăr, Hurtak arată 

o fotografie de-a sa într-o plută dînd senzaţia unei lungi explorări temerare. 
De fapt, deşi camera este înconjurată de apă, sînt doar 

vreo zece metri pătraţi de apă... Departe de stilul lui Indiana Jones. Desigur 
că Hurtak leagă obiectivul de schema istorică prezentată în The Keys of Enoch şi 
se spune că ar fi susţinut că „oraşul subteran“ este construit de atlanţi.*» 

Este greu să nu ajungi la concluzia că toţi făuritorii de mituri se leagă şi de 
cele mai insignifiante descoperiri pentru că nu a mai rămas nimic pe Platoul 
Giseh care să se preteze la astfel de poveşti. 

Hurtak este veriga între ramura egipteană a conspirației porţii stelare si 
New Age. Recent, autorul şi cercetătorul britanic Kevin McClure ne-a atras atenţia 
asupra unui alt aspect al carierei complexe şi cu multe feţe a lui Hurtak: în anii 
1980 şi la începutul anilor 1990, cînd era cunoscut mai ales ca cercetător al 
fenomenului OZN, Hurtak era un promotor al legăturii între fenomenul OZN şi 
secretele Germaniei naziste. El susţinea că extratereştrii care au adus cu mii de 
ani în urmă civilizaţia în Orientul Mijlociu au reluat contactul cu rasa umană prin 
intermediul Germaniei anilor 1930, considerată a fi națiunea cea mai dezvoltată 
tehnologic în acele timpuri. Extratereştrii le-au dat oamenilor de ştiinţă nazişti 
secretul construirii de farfurii zburătoare, tehnologie capturată de americani la 
sfîrşitul celui de Al Doilea Război Mondial, motiv pentru care primele rapoarte 
americane despre OZN-uri apar în 1947.:: Deşi este un scenariu putin probabil 
(unii s-ar întreba de ce a mai pierdut Hitler războiul din moment ce deţinea astfel 
de tehnologii avansate) este semnificativ că Hurtak nu a găsit nimic ciudat în 
faptul că extraterestrii i-au selectat pe nazişti ca pe Cei Alesi. 

Mongştrii ascunşi 

O altă legătură importantă între misterele egiptene şi New Age este, 
desigur, Edgar Cayce. Atit Secret Chamber cit şi Giza: The Truth prezintă dovezi 
ale adevăratei origini a informaţiilor „Profetului Adormit“: Lawton şi Ogilvie- 
Herald subliniază că, departe de a fi fost un ignorant în problemele esoterice, 
Cayce era cunoscător al teosofiei şi al altor credinţe similare înainte de a produce 
materialele despre Atlantida, Egiptul antic şi Sala Arhivelor. Mai ales că el tinuse 
o conferinţă la Theosophical Society of Alabama în 1922, anul următor petrecînd 
cîteva săptămîni împreună cu Arthur Lammers, cercetător al acestei doctrine.2 şi 


Bauval este de acord că Edgar Cayce era familiarizat cu teosofia şi în alte ramuri oculte, ba chiar 
urmăreşte pista credinţei în semnificaţia anului 10 500 î.Hr. pînă la opera filozofului mistic Gerald 


Massey (1828-1907).% 


Apare o legătură importantă între citirile lui Cayce şi grupul esoteric cu o 
aşa mare influenţă în conspirația porţii stelare, ea dovedind de ce este opera lui 


Cayce atît de semnificativă. 

După publicarea acestei cărţi am fost deranjati si mai mult de aripile 
politice de extremă dreaptă ce se fofilează sub eticheta de „iubire şi lumină“ a 
mişcării New Age. Am realizat că nu sîntem singurii speriaţi de potenţialul control 
ce poate fi exercitat asupra indivizilor de rasă albă, din clasa mijlocie, aflaţi în 
căutarea iluminării şi a cunoaşterii. La scurt timp după apariţia cărţii, o prietenă, 
actriţa şi scenarista Christy Fearn, ne-a trimis un exemplar din New Age 
Channelings - Who or what is being channeled? al artistei şi scriitoarei de origine 
suedeză Monica Sjöö, care aduce informaţii importante pentru acest aspect al 
problemei. Deşi Sj66 vine de pe poziţii radical feministe, ea este preocupată de 
filozofia şi ideologia care susţin New Age - mai ales de subtextul mesajelor 
transmise. Sj55, la fel ca noi, discerne curente alarmante la părinţii New Age, în 
special la Helene Blavatsky şi Alice A. Bailey. Şi, la fel ca noi, ea consideră 
Consiliul Celor Nouă, mai ales prin cartea lor, The Only Planet of Choice, ca fiind 
sinistru de insidios şi periculos. 

Interesant este că Sjöö notează despre sectele bazate pe channeling, în 
special despre Cei Nouă, că nu sînt foarte radicale. Dacă nu şi altceva, ele doar 
susţin Visul American, întăresc valorile clasei mijlocii caucaziene şi conceptul 
unei elite conducătoare. Poate că, se gîndeşte ea, astfel de învățături emană de 
la diverse agenţii de informaţii, cum ar fi CIA?» (Să ne amintim de raportul SRI 
intitulat „Changing Images of Man“, vezi capitolul 7.) 

Monica Sjöö este pornită pe antisemitele, rasistele şi patriarhalistele zeițe 
mamă ale New Age, Blavatsky şi Bailey, mai ales pe ultima. Ea notează că ghidul 
spiritual al lui Bailey, Tibetanul (sau „Maestrul D.K.“), a afirmat în ziua aruncării 
bombei atomice la Nagasaki că este intrarea într-o eră nouă prin descătuşarea 
energiilor cosmice, legind explozia nucleară de lumina iniţiaţilor. Şi mai 
dezgustătoare este părerea Tibetanului despre efectul utilizării furiei atomice 
asupra a mii de japonezi. Sjöö scrie: „Bailey şi D.K. 

merg mai departe spunînd că japonezii, al căror sistem nervos aparţine 
celei de-a patra rase primare, sînt destinati distrugerii iar «eliberarea imediată a 
sufletelor lor încătuşate este absolut necesară»; aceasta este justificarea dată de 
ea utilizării bombei atomice asupra populaţiei japoneze.“ 

Invataturile lui Alice Bailey reprezintă şi azi filozofia fundamentală a mişcării 
New Age. Nu numai că Tom, din Consiliul Celor Nouă, recomandă cărţile ei, dar 
întreaga filozofie din cărţile lui James Hurtak de aici provine. Dată fiind 
popularitatea lor printre sute de mii, mai probabil milioane, de adepţi New Age, 
lucrurile sînt îngrijorătoare. 

O altă influenţă neplăcută vine de la americanul William Dudley Pelley, pe 
care l-am menţionat în treacăt în Capitolul 5, dar de abia acum realizăm cît de 
importantă este contribuţia lui în ceea ce priveşte declanşarea conspirației porţii 
stelare. Am amintit doar cartea lui din 1950, Star Guest, acum foarte rară, care 
este probabil prima colecţie publicată de materiale primite de la extratereştri (el 
susţine că adună acolo materialele primite în anii 1920). Oricum, recent, am 
obţinut si noi un exemplar. Merita citit. Am fost de-a dreptul nauciti sa 
descoperim că el închide cercul, concentrindu-se nu doar pe Sirius, ci pe Sirius 
B... 

După Pelley, rasa umană este produsul încrucişării între oamenii maimuţă şi 
fiinţe extraterestre foarte evoluate care au migrat din sistemul Sirius. Legind asta 
de vechiul Egipt, el afirmă că progenitura pe jumătate om, pe jumătate zeu, este 


simbolizată de Sfinx: şi că zeii cu cap de soim îi reprezintă pe cei de pe Sirius: (în 
umbra „Spectrei“ cu cap de şoim a lui Puharich). 

Sursele cu care a intrat în contact Pelley i-au spus că rasa umană este 
acum compusă din descendenţii încrucişării (pe care-i numeşte „dobitoace 
provenite din maimutele de atunci“* sau „forme biologice indigene“) şi spiritele 
reîncarnate ale emigranților de pe Sirius. Dar pe drum ceva nu a mers bine, 
descendenţii metişi au fost corupți, aşa că fiinţele supreme care conduc universul 
au trimis mesageri - lisus era unul - pentru a „repara“ pagubele.” Surprinzător de 
asemănător cu conceptul lui Hurtak al eşecului programului genetic ce trebuie 
acum reparat. În învăţăturile lui Pelley, totul este construit în legătură cu A Doua 


Venire, marcată de începutul Erei Vărsătorului. 


Toate elementele doctrinare din conspirația porţii stelare, elaborate în 
materialele tirzii ale Consiliului Celor Nouă, sînt prezente în stare embrionara în 
cartea lui Pelley. Greu de crezut că este o coincidenţă. De fapt, cercul celor 
„contactaţi psihic“ la începutul anilor 1950 era mult mai strîns legat decit ni se 
pare azi. Andrija Puharich era un apropiat al lui George Hunt Williamson, care la 
rîndul său era apropiat de Pelley. Este deci puţin probabil că Puharich nu ştia de 
cartea lui Pelley, mai ales că era foarte interesat de comunicarea cu entităţi non- 
umane. 

Oricum, credem că cel mai semnificativ aspect al influenţei lui William 
Dudley Pelley era politica sa. Era un fascist înfocat, admirator al lui Hitler şi 
fondator al Silver Shirts of America, care a fost internat pe parcursul celui de Al 
Doilea Război Mondial ca fiind o ameninţare la securitatea ţării. Care sînt 
implicaţiile pretinselor sale comunicaţii? Este posibil ca ideologia sa să-i fi împins 
sub-conştientul să le producă, dar, pe de altă parte, dacă sînt adevărate, ar 
trebui să ne întrebăm de ce aceste entităţi au ales să contacteze un fascist... 

Am devenit tot mai preocupaţi de latura tenebroasă a poveştii, curentul 
subteran fascist din unele învățături ale Celor Nouă. Desigur că multe persoane 
implicate în noua egiptologie şi New Age consideră respingător fascismul, aşa 
cum este şi pentru noi. Trebuie să fie limpede, în special, că lucrarea noastră, 
Conspirația Stargate, nu susţine că autorii care tratează misterele Egiptului antic 
au viziuni fasciste sau rasiste. Nu-i nici o îndoială că multe lucrări şi idei au fost 
exploatate de conspirația porţii stelare, asa cum au fost reprezentanţii 
egiptologiei alternative, susţinătorii Chipului de pe Marte, ai lui Bailey şi ai lui 
Cayce, aşa cum se vede din aceste ideologii. Dacă nu a fost niciodată în intenţia 
noastră să sugerăm că aceşti indivizi au viziuni fasciste sau rasiste, principala 
noastră îngrijorare este legată de manipulatorii fără chip aflaţi dincolo de scenă şi 
care nu au nici o ezitare în a le prelua ideile şi a le utiliza în scopuri personale. 

Deşi se pare că au suferit un recul o dată cu ceremonia Mileniului, s-a 
investit prea mult în planurile lor pe termen lung pentru ca să fie vorba de 
altceva decît de o întîrziere temporară. Programul a fost întîrziat, dar nu 
abandonat. Procesul prin care încearcă să ne cucerească inimile şi minţile este 
nemilos. Inzestrind misterioasele monumente ale lumii antice cu semnificaţii ce 
nu le aparţin şi zeii 

cu puteri de care ei nu au nevoie, conspiratorii vor continua să ne seducă 


fabricînd lucruri uimitoare. 
Oricine doreşte să contribuie la dezbaterea referitoare la problemele 
ridicate în această lucrare o poate face prin Stargate Assembly, forum online pe 


Internet, la adresa www.templarlodge.com. 


PROLOG 
Cei Nouă Zei 

17 Markley şi Harman, op. cit., p. 185. 

18 Ibid., pp. 184-185. 

1 Despre influenţa idealurilor masonice asupra Constituţiei Statelor Unite vezi Baigent şi Leigh, 

20 Harman, op. cit., p. 108. 

24 Din site-ul lui Zahi Hawass (www.guardians.net/hawass/). 

25 Hurtak, op. cit., p. 169. 

6 Ibid., p. 585. 

2 Ibid., p. 586. 

28 Vezi ca exemplu Elkins, Rueckert şi McCarty, pp. 92-93. 

29 Schlemmer şi Bennett, op. cit., p. 126. 

3 Alice A. Bailey, A Treatise on Cosmic Fire, p. 719. 

31 Hurtak, op. cit., p. 85. 

3? Ibid., p. 86. 

3 Ibid., p. 86. 

34 Ibid., p. 258. 

3 Hurtak, discutînd despre Cubul Negru, a adăugat o notă de subsol (p. 86n) referitoare la 
„înaltul mesaj al Islamului“ şi oferind mai multe referinţe în glosar. Dar intrarea în glosar (p. 609) se 

3 Ibid., p. 263. 

37 Randall-Stevens, A Voice out of Egypt, p. 167. 

38 Robert Bauval, mesaj pe Egyptnews, 24 septembrie 1998. 

3% Vallée, Messengers of Deception, p. 157. 

Vallée, Revelations, p. 228. 

“Vallée, Messengers of Deception, p. 217. 

42 Ira Einhorn, convorbire telefonică, 27 august 1998. 

43 Schlemmer si Bennett, op. cit., p. 48. 

“Engel, op. cit., pp. 175-176. 

45 Rice, Egypt“ Legacy, p. 58. 

46 Puharich, The Sacred Mushroom, p. 31. 

47 Grant, Aleister Crowley and the Hidden God, p. 225. 

EPILOG: 

Adevărata poartă stelară? 

1Narby, op. cit., p. 11. 

2 Ibid., pp. 39-40. 

3 Ibid., p. 112. 

+ Collins, From the Ashes of Angels, capitolul 5. 

5 Kerisel, op. cit., pp. 37-44. 

€ Citat în Narby, op. cit., p. 53. 

7Ibid., p. 17. 

8 Faulkner, The Ancient Egyptian Pyramid Texts, pp. 165-166. 

° Ibid., p. 93 (Utterance 305). 

10 Narby, op. cit., p. 97. 

" Citat în Campbell, op. cit., p. 63. 

12 Campbell şi Muses, op. cit., p. 131. 

3 Ibid., p. 136. 

1 Ibid. 

15 Citat în Narby, op. cit., p. 55. 

16 Ibid., p. 62. 

Y Ibid. 

18 Tema gemenilor este prezentă în mitologie şi folclor. Setul inițial de Nommo era format din 
două cupluri de gemeni, bărbaţi şi femei. Dogonii mai cred şi că primele fiinţe umane, strămoşii lor, au 
fost creaţi tot ca perechi de gemeni. Vezi Griaule şi Dieterlen, op. cit., pp. 360-362; Marti, op. cit., pp. 
53-56. 

19 Narby, op. cit., p. 139. 

20 Devereux, op. cit., p. 124. 

Actualizare 

> Lawton & Ogilvie-Herald, op. cit., pp. 364-367. 

6 Fairall, „Orion's Belt and the Layout of the Three Pyramids at Giza“. Critica lui Fairall a apărut 

7 Rohl, „Eternal Riddle of the Sands entombed in Mystery and Academic War of Words“. 

° Ibid., p. xix. 

1 Ibid., p. 343. 

3 Bauval, ibid. 

4 Bauval, Secret Chamber, p. xviii. 

17 Ibid., p. 417. 

22 Bauval, Secret Chamber, p. 232. 

33 Bauval, Secret Chamber, op. cit., pp. 166-169. 

